REBECCA F KUANG RĂZBOIUL MACULUI Traducere din limba engleză de: Alexandra Fusoi Coperta: Alexandru Daş Titlul original: Rebecca F Kuang – The Poppy War, 2018 Editura 2020 Cuprins Partea I CAPITOLUL 1 CAPITOLUL 2 CAPITOLUL 3 CAPITOLUL 4 CAPITOLUL 5 CAPITOLUL 6 CAPITOLUL 7 CAPITOLUL 8 CAPITOLUL 9 Partea a II-a CAPITOLUL 10 CAPITOLUL 11 CAPITOLUL 12 CAPITOLUL 13 CAPITOLUL 14 CAPITOLUL 15 CAPITOLUL 16 CAPITOLUL 17 CAPITOLUL 18 CAPITOLUL 19 CAPITOLUL 20 Partea a III-a CAPITOLUL 21 CAPITOLUL 22 CAPITOLUL 23 CAPITOLUL 24 CAPITOLUL 25 CAPITOLUL 26 Pentru Iris Partea I CAPITOLUL 1 — Dezbracă-te Rin clipi — Cum? Supraveghetorul ridică privirea din caietul său — Protocolul de prevenire a copiatului Făcu un semn spre celălalt capăt al încăperii, către o supraveghetoare — Du-te cu ea, dacă ţii neapărat Rin îşi încrucişă strâns braţele la piept şi se duse la femeie Fu condusă în spatele unui paravan, pipăită meticulos şi verificată să nu aibă fiţuici îndesate în vreun orificiu, apoi i se înmână o tunică albastră ca un sac — Îmbracă asta, zise supraveghetoarea — Chiar trebuie? Dinţii lui Rin clănţăniră când se dezbrăcă Tunica de examen îi era prea mare; mânecile îi atârnau peste mâini, aşa că trebui să le suflece de câteva ori — Bun Supraveghetoarea îi făcu semn să se aşeze pe o bancă Anul trecut, doisprezece studenţi au fost prinşi cu hârtii cusute în căptuşeala bluzelor Luăm măsuri de prevedere Deschide gura Rin se conformă Supraveghetoarea îi împunse limba cu un beţişor subţire — Nicio decolorare, asta-i bine Ochii larg deschişi — De ce s-ar droga cineva înaintea unui test? întrebă Rin când supraveghetoarea îi întinse pleoapele, dar nu primi niciun răspuns Mulţumită, îi făcu semn lui Rin să se ducă pe coridor, unde aşteptau, într-un şir dezordonat, alţi potenţiali studenţi Aveau mâinile goale şi chipurile la fel de încordate de nelinişte Nu-şi luaseră niciun instrument de scris la test; creioanele puteau fi scobite pentru a introduce în ele suluri rulate subţire cu răspunsurile — Mâinile la vedere, ordonă alt supraveghetor, păşind în capul şirului Mânecile trebuie să rămână suflecate deasupra coatelor Din clipa asta, nu mai vorbiţi între voi Dacă trebuie să urinaţi, ridicaţi mâna Aveţi o găleată în fundul sălii — Şi dacă trebuie să fac treaba mare? întrebă un băiat Supraveghetorul se uită lung la el — E un test de douăsprezece ore, se apără băiatul Supraveghetorul ridică din umeri — Încearcă s-o faci în tăcere Rin fusese prea emoţionată ca să mănânce ceva dimineaţă Şi numai gândul la mâncare îi provoca greaţă Vezica şi intestinele erau golite Numai mintea îi era plină, ticsită cu extrem de multe formule matematice, şi poeme, şi lucrări de specialitate, şi date istorice, gata să fie revărsate în caietul de test Era pregătită Sala de examen avea locuri pentru o sută de elevi Pupitrele erau aşezate în şiruri ordonate de câte zece, iar pe fiecare se aflau câte un caiet greu de examen, o călimară şi o pensulă de scris Majoritatea celorlalte provincii din Nikan trebuiau să compartimenteze clădiri întregi ale primăriilor ca să găzduiască miile de elevi ce susţineau examenul în fiecare an Însă comuna Tikany din Provincia Cocoşului era un sat de fermieri şi ţărani Familiile de aici aveau nevoie mai degrabă de mână de lucru la câmp, decât de ţânci educaţi la universitate În Tikany era de ajuns o singură sală de clasă Rin intră în încăpere împreună cu ceilalţi elevi şi-şi ocupă locul rezervat Se întrebă cum arătau candidaţii priviţi de sus: careuri ordonate de păr negru, tunici albastre identice şi mese de lemn maro Şi-i imagină multiplicaţi chiar în acea clipă în clase identice pe tot cuprinsul ţării, toţi privind clepsidra cu o aşteptare agitată Dinţii lui Rin clănţăniră nebuneşte într-un staccato pe care îşi închipui că sigur îl aude toată lumea, şi nu era doar din cauza frigului Îşi strânse fălcile, dar tremurul i se răspândi în membre, până la palme şi genunchi Pensula de scris îi vibra în strânsoarea mâinii, împrăştiind picături negre pe masă Strânse mai tare pensula şi-şi scrise numele întreg pe prima pagină a caietului Fang Runin Nu era singura agitată Deja se auzeau zgomote de vărsături în găleata din fundul sălii Îşi strânse încheietura mâinii, degetele acoperind cicatricele palide de arsuri, şi trase aer în piept „Concentrează-te ” În colţ, răsună încet o clepsidră cu apă — Începeţi, spuse supraveghetorul O sută de caiete de test fură deschise cu un fâlfâit, ca un stol de vrăbii care îşi iau zborul în acelaşi timp ♦ Cu doi ani în urmă, în ziua când magistratura din Tikany apreciase în mod arbitrar că ar fi fost a paisprezecea ei aniversare, părinţii adoptivi o convocaseră în apartamentul lor Asta se întâmpla rareori Familia Fang prefera să n-o bage în seamă pe Rin până când aveau o sarcină pentru ea, iar atunci îi vorbeau cum îi porunceşti unui câine „Închide magazinul Întinde rufele Du pachetul ăsta de opiu la vecini şi nu pleca până nu-i jupoi şi nu le iei de două ori mai mult decât am dat noi pe el ” O femeie pe care Rin n-o mai văzuse niciodată stătea pe marginea scaunului pentru oaspeţi Avea faţa pudrată cu ceva ce arăta ca făina de orez alb, stropită cu picături îngroşate de culoare pe buze şi pleoape Purta o rochie liliachiu-aprins vopsită cu un model de flori de prun, croită într-un fel ce s-ar fi potrivit unei fete care avea pe jumătate vârsta ei Trupul îndesat i se revărsa în părţi ca un sac de grăunţe — Asta-i fata? întrebă femeia Hm E cam tuciurie – pe inspector n-o să-l deranjeze prea tare, dar o să vă scadă niţel preţul Rin avu o bănuială bruscă şi înspăimântătoare despre ce se petrecea — Cine eşti? întrebă ea — Stai jos, Rin, zise unchiul Fang Întinse o mână tăbăcită ca s-o împingă pe un scaun Rin se întoarse imediat ca să fugă Mătuşica Fang o prinse de braţ şi o trase înapoi Se iscă o scurtă luptă, în care mătuşica se dovedi mai puternică decât Rin şi o smuci spre scaun — Nu mă duc în bordel! ţipă Rin — Nu-i de la bordel, tâmpito! se răsti mătuşica Fang Stai jos Arată-i puţin respect peţitoarei Liew Peţitoarea păru netulburată, de parcă domeniul ei de activitate implica adesea acuzaţii de trafic de carne vie — Eşti cât pe ce să fii o fată foarte norocoasă, scumpo, zise ea Avea vocea cristalină, de o dulceaţă prefăcută Vrei să auzi de ce? Rin se încleştă de marginea scaunului şi ţintui cu privirea buzele roşii ale peţitoarei — Nu Zâmbetul peţitoarei deveni încordat — Eşti o scumpete şi jumătate! Se dovedi că, după o căutare îndelungată şi anevoioasă, peţitoarea Liew găsise în Tikany un bărbat dispus să se însoare cu Rin Era un negustor bogat care trăia din importul de urechi de porc şi aripioare de rechin Era divorţat de două ori şi avea de trei ori vârsta ei — Nu-i minunat? zâmbi femeia Rin o zbughi spre uşă Nu făcuse nici doi paşi, când mâna mătuşicii Fang se întinse şi-i înşfăcă încheietura Fata ştia ce urmează Se pregăti pentru pumni şi lovituri cu piciorul în coaste, unde nu se vedeau vânătăile, dar mătuşica nu făcu decât s-o târască înapoi spre scaun — O să te porţi frumos, îi şopti, iar dinţii ei încleştaţi făgăduiau pedeapsa ce avea să vină Dar nu acum, nu în faţa peţitoarei Mătuşica prefera să-şi manifeste cruzimea în particular Peţitoarea Liew clipi, neluând în seamă ce se petrecea — Nu-ţi fie teamă, scumpo Este ceva palpitant! Rin se simţea ameţită Se răsuci cu faţa spre părinţii adoptivi, străduindu-se să-şi păstreze calmul vocii — Credeam că aveţi nevoie de mine la prăvălie Cumva, doar asta-i trecu prin minte să spună — De prăvălie se poate ocupa Kesegi, spuse mătuşica Fang — Kesegi are opt ani — În curând o să crească, răspunse mătuşica, cu ochii sclipind Iar potenţialul tău soţ este, întâmplător, inspectorul pentru importuri al satului Atunci înţelese Rin Familia Fang făcea un simplu troc: o orfană adoptată în schimbul monopolului aproape total asupra pieţei negre de opiu din Tikany Unchiul Fang trase îndelung din pipă şi expiră, umplând încăperea cu fum gros şi dulceag — E un om bogat O să fii fericită Nu, familia Fang o să fie fericită Ei vor ajunge să importe opiu angro fără să mai risipească bani pentru mite Dar Rin îşi ţinu gura – orice discuţie n-ar fi făcut decât să provoace durere Era clar că familia Fang ar fi căsătorit-o chiar dacă ar fi trebuit s-o târască cu mâna lor până în patul matrimonial Ei n-o doriseră niciodată pe Rin O luaseră când era prunc numai pentru că mandatul împărătesei de după cel de-al Doilea Război al Macului obligase toate gospodăriile cu mai puţin de trei copii să adopte orfani de război care altfel ar fi devenit hoţi şi cerşetori Cum pruncuciderea nu era privită cu ochi buni în Tikany, familia Fang fusese nevoită s-o folosească pe Rin ca vânzătoare şi curier pentru opiu încă de când ajunsese suficient de mare ca să poată număra Totuşi, în ciuda muncii gratuite, costurile pentru întreţinerea şi hrănirea ei erau mai mari decât era dispusă familia Fang să plătească Acum aveau ocazia să scape de povara financiară pe care o reprezenta Negustorul acela îşi putea permite s-o hrănească şi s-o îmbrace pe Rin pentru tot restul vieţii ei, explică peţitoarea Ea nu trebuia decât să-i fie soţie tandră, să-i facă copii şi să aibă grijă de gospodăria lui (care, după cum sublinie Liew, avea nu una, ci două băi interioare) Era o afacere mult mai bună decât ar fi putut spera să obţină altfel o orfană de război ca Rin, fără familie sau relaţii Un soţ pentru Rin, bani pentru peţitoare şi droguri pentru familia Fang — Uau, zise Rin abia auzit Podeaua părea să i se clatine sub picioare Minunat Chiar minunat Splendid Peţitoarea zâmbi din nou Rin îşi ascunse panica şi se strădui să-şi păstreze răsuflarea egală până când peţitoarea fu condusă afară Făcu o plecăciune adâncă în faţa familiei Fang şi, ca o fată adoptivă devotată, le mulţumi pentru eforturile depuse ca să-i asigure un viitor aşa stabil Se întoarse la prăvălie Munci în tăcere până se lăsă întunericul, luă comenzi, făcu inventarul şi scrise comenzile noi în registru Când făceai inventarul, trebuia să fii foarte atent cum scrii cifrele Era foarte simplu să faci un nouă să semene cu un opt Şi mai uşor era să faci un unu să semene cu un şapte Mult după apusul soarelui, Rin închise prăvălia şi încuie uşa în urma ei După aceea vârî sub bluză un pachet cu opiu furat şi o luă la fugă ♦ — Rin? Un omuleţ zbârcit deschise uşa bibliotecii şi o privi — Pe Marea Ţestoasă! Ce cauţi aici? Plouă cu găleata — Am venit să returnez o carte, zise ea, ţinând în mână un săculeţ impermeabil Şi mă mărit — Ah Ah! Cum? Intră Preceptorul Feyrik preda cursuri serale gratuite pentru copiii ţăranilor din Tikany, care altfel ar fi rămas analfabeţi Rin avea mai multă încredere în el decât în oricine altcineva şi îi înţelegea mai bine decât oricine altcineva slăbiciunile Ceea ce-l făcea cheia de boltă a planului ei de evadare — A dispărut vaza, remarcă ea când aruncă o privire prin biblioteca ticsită Feyrik aprinse o flăcăruie în vatră şi trase două perne în faţa ei Îi făcu semn să se aşeze — O decizie proastă De fapt, o seară proastă în general Bătrânul avea o nefericită pasiune pentru Divizii, un joc foarte popular în tripourile din Tikany N-ar fi fost chiar aşa de periculos, dacă l-ar fi jucat mai bine — N-are nicio logică, zise preceptorul, după ce Rin îi povesti veştile peţitoarei De ce să te mărite familia Fang? Nu eşti tu cea mai bună sursă de muncă gratuită a lor? — Ba da, dar îşi închipuie că aş fi mai folositoare în patul inspectorului pentru importuri Feyrik păru revoltat — Ai tăi sunt nişte idioţi — Deci o s-o faci, zise ea plină de speranţă O să m-ajuţi Preceptorul oftă — Draga mea, dacă familia te-ar fi lăsat să studiezi cu mine când erai mai mică, ne-am fi putut gândi la aşa ceva Le-am zis atunci, i-am spus ei că s-ar putea să ai potenţial Dar în stadiul ăsta vorbeşti despre ceva imposibil — Dar Feyrik ridică mâna — Peste douăzeci de mii de elevi susţin anual examenul Keju şi doar trei mii intră la academii Dintre aceia, numai o mână sunt din Tikany Ai concura împotriva unor copii bogaţi – copii de neguţători, copii de nobili –, care au studiat toată viaţa pentru asta — Dar am învăţat şi eu cu tine Cât de greu poate fi? Preceptorul chicoti — Poţi să citeşti Poţi să foloseşti abacul Nu asta-i pregătirea necesară ca să treci Keju Keju testează cunoştinţe aprofundate de Istorie, Matematici avansate, Logică şi Clasici — Cele patru Subiecte Nobile, ştiu, zise ea nerăbdătoare Dar eu citesc repede Ştiu mai multe caractere decât cei mai mulţi adulţi din satul ăsta Sigur mai multe decât familia Fang Pot să ţin pasul cu elevii tăi, dacă mă laşi să-ncerc Nici măcar nu trebuie să iau parte la lecţii N-am nevoie decât de cărţi — Să citeşti cărţi e una, zise preceptorul, dar să te pregăteşti pentru Keju este cu totul altceva Elevii mei pentru Keju îşi petrec toată viaţa studiind pentru test: nouă ore pe zi, şapte zile pe săptămână Tu lucrezi mai mult de-atât în prăvălie — Pot să-nvăţ la prăvălie, protestă ea — N-ai şi îndatoriri acolo? — Pot să ăăă fac mai multe lucruri deodată Feyrik o privi o clipă neîncrezător, apoi clătină din cap — N-ai avea decât doi ani la dispoziţie Nu se poate — Dar n-am nici o altă opţiune, răspunse ea piţigăiat În Tikany, o fată nemăritată ca Rin nu valora nici cât un cocoş pederast Şi-ar fi putut duce viaţa ca servitoare în gospodăria vreunui bogătaş dacă găsea oamenii potriviţi pe care să-i mituiască Altfel, opţiunile ei erau o combinaţie între prostituţie şi cerşit Se exprimase teatral, dar nu hiperbolic Putea să plece din sat, probabil cu suficient opiu furat ca să-şi cumpere un bilet în caravană spre altă provincie dar încotro? N-avea prieteni sau familie; n-avea pe nimeni care să-i sară în ajutor dacă era jefuită sau răpită N-avea aptitudini remarcabile Nu ieşise niciodată din Tikany; nu ştia absolut nimic despre supravieţuirea în oraş Şi dacă ar fi prins-o cu atâta opiu la ea Deţinerea de opiu era o infracţiune capitală în imperiu Ar fi fost târâtă în piaţa oraşului şi decapitată public, cea mai recentă victimă în războiul zadarnic al împărătesei împotriva drogurilor N-avea decât varianta asta Trebuia să-l facă pe preceptorul Feyrik să se răzgândească Ridică în mână cartea pe care venise s-o înapoieze — Ăsta-i Mengzi Reflecţii asupra artei guvernării N-am avut-o decât trei zile, aşa-i? — Da, răspunse el fără să-şi verifice registrul Rin îi dădu cartea — Citeşte-mi un paragraf Oricare Preceptorul părea tot neîncrezător, dar deschise cartea la mijloc ca să-i facă pe plac — Sentimentul de compasiune este principiul — Binefacerii, completă ea Sentimentul de ruşine şi aversiune este principiul echităţii Sentimentul de modestie şi serviabilitate este principiul principiul ăăă proprietăţii Şi sentimentul de aprobare şi dezaprobare este principiul cunoaşterii Feyrik ridică dintr-o sprânceană — Şi ce înseamnă asta? — Habar n-am, recunoscu ea Sincer, nu-l înţeleg deloc pe Mengzi Am memorat doar Preceptorul răsfoi până spre sfârşitul cărţii, alese alt pasaj şi citi: — Ordinea este prezentă în împărăţia pământească atunci când toate fiinţele îşi înţeleg locul Toate fiinţele îşi înţeleg locul când îşi îndeplinesc rolurile create pentru ele Peştele nu încearcă să zboare Dihorul nu încearcă să înoate Numai când fiecare fiinţă respectă ordinea cerească poate fi pace Închise cartea şi ridică privirea — Ce zici de pasajul ăsta? înţelegi ce înseamnă? Rin ştia ce încerca să-i spună Feyrik Nikara credeau în roluri sociale strict definite, o ierarhie rigidă în care erau ţintuiţi cu toţii de la naştere Fiecare îşi avea propriul loc sub soare Prinţişorii deveneau Căpetenii de război, cadeţii deveneau soldaţi, iar fetele de prăvălie orfane din Tikany trebuiau să se mulţumească să rămână fete de prăvălie orfane în Tikany Keju ar fi trebuit să fie o instituţie meritocrată, dar numai clasele bogate aveau suficienţi bani ca să-şi permită preceptorii de care aveau nevoie copiii ca să poată absolvi testul Ei bine, la naiba cu ordinea cerească a lucrurilor! Dacă rolul ei sorocit pe lumea asta era să se mărite cu un bătrân scârbos, atunci Rin era decisă să-l rescrie — Înseamnă că sunt bună la memorat pasaje lungi de tâmpenii, zise ea Preceptorul rămase tăcut o clipă — N-ai memorie eidetică, spuse el în cele din urmă Eu te-am învăţat să citeşti Mi-aş fi dat seama — N-am, recunoscu ea Dar sunt încăpăţânată, învăţ din greu şi chiar nu vreau să mă mărit Mi-a luat trei zile să-l memorez pe Mengzi A fost o carte subţire, aşa că probabil îmi va trebui o săptămână întreagă pentru textele mai lungi Dar câte texte sunt pe lista pentru Keju? Douăzeci? Treizeci? — Douăzeci şi şapte — Atunci o să le învăţ pe dinafară pe toate Absolut pe toate Asta-i tot ce-ţi trebuie ca să treci Keju Celelalte subiecte nu sunt grele; la clasici îşi prinde lumea urechile Aşa mi-ai spus tu Ochii lui Feyrik se îngustau acum, iar expresia nu-i mai era neîncrezătoare, ci calculată Rin ştia expresia asta Era cea pe care o avea când încerca să-şi prevadă câştigul la Divizii În Nikan, succesul unui preceptor era legat de reputaţia lui pentru rezultatele la Keju Atrăgeai clienţi, dacă elevii tăi intrau într-o academie Mai mulţi elevi însemnau mai mulţi bani, iar pentru un jucător plin de datorii ca Feyrik conta fiecare elev nou Dacă Rin intra într-o academie, afluenţa de elevi ce ar fi urmat l-ar fi putut scăpa de nişte datorii urâte — Înscrierile n-au mers prea bine anul ăsta, nu? insistă ea Feyrik se strâmbă — E an de secetă Bineînţeles că admiterile nu merg bine Nu-s multe familii dispuse să plătească o taxă când copiii lor oricum abia dacă au o şansă să absolve — Dar eu pot, zise ea Şi, când o să intru, o să ai un elev care a fost admis la academie Cum crezi c-o să meargă înscrierile după aia? Preceptorul clătină din cap — Rin, nu ţi-aş putea lua banii de taxă cu inima împăcată Asta ridica o a doua problemă Fata îşi adună curajul şi-l privi în ochi — E-n regulă Nu pot să plătesc taxa Era clar că bărbatului nu-i surâdea deloc ideea — Nu câştig nimic la prăvălie, zise ea înainte ca Feyrik să apuce să spună ceva Inventarul nu-i al meu Nu primesc niciun salariu Am nevoie să mă ajuţi să studiez pentru Keju gratuit şi de două ori mai repede decât îi instruieşti pe ceilalţi elevi ai tăi Preceptorul începu să clatine iarăşi din cap — Draga mea fată, nu pot Asta e Era momentul să-şi joace ultima carte Rin îşi scoase săculeţul de piele de sub scaun şi-l trânti pe masă Acesta lovi lemnul cu o plesnitură zdravănă şi satisfăcătoare Ochii lui Feyrik o urmăriră cu atenţie când vârî o mână în săculeţ şi scoase un pachet greu, cu miros dulceag Apoi încă unul Şi apoi încă unul — Ăsta-i opiu de calitatea întâi în valoare de şase taeli, spuse ea calm Şase taeli însemna jumătate din câştigul preceptorului într-un an întreg — L-ai furat de la familia Fang, zise el stânjenit Rin ridică din umeri — Contrabanda-i o afacere dificilă Familia Fang ştie riscurile Dispar tot timpul pachete Şi ei nu prea pot să reclame la magistrat Preceptorul îşi răsuci mustăţile lungi — Nu vreau să-i calc pe bătături Se temea pe bună dreptate Localnicii din Tikany n-o înşelau pe mătuşica Fang dacă le păsa de siguranţa lor personală Era răbdătoare şi imprevizibilă ca un şarpe Putea lăsa să treacă ani de zile de la o greşeală şi apoi lovea cu o alică otrăvită bine ţintită Însă Rin îşi acoperise urmele — Unul dintre transporturi i-a fost confiscat săptămâna trecută de autorităţile din port, zise ea Şi încă n-a avut timp să facă inventarul Am marcat pachetele astea ca fiind pierdute Nu le poate lua urma — Pot să te bată însă — Nu prea tare Rin se sili să ridice din umeri Nu pot duce la măritiş mărfuri deteriorate Feyrik se uita ţintă la săculeţ, cu o lăcomie evidentă — De acord, zise el în cele din urmă şi se întinse după opiu Rin îi smulse săculeţul din faţă — Patru condiţii Prima, îmi predai A doua, îmi predai gratis A treia, nu fumezi când îmi predai Şi a patra, dacă spui cuiva de unde ai ăsta, le spun creditorilor de unde să te ia Preceptorul se uită urât la ea o vreme, apoi încuviinţă din cap Rin îşi drese vocea — În plus, vreau să păstrez cartea asta Bărbatul îi zâmbi strâmb — Ai fi o prostituată îngrozitoare N-ai farmec ♦ — Nu, zise mătuşica Fang Avem nevoie de tine la prăvălie — O să studiez seara, răspunse Rin Sau în pauze Chipul mătuşicii se încreţi în timp ce curăţa tigaia wok La ea, totul era aspru: expresia, o manifestare de nerăbdare şi iritare; degetele, înroşite după ore în şir de făcut curăţenie şi spălat rufe; vocea, răguşită de cât ţipase la Rin, la băiatul lor, Kesegi, la contrabandiştii angajaţi, la unchiul Fang, care zăcea fără vlagă în camera lui îmbâcsită de fum — Ce i-ai promis? întrebă ea bănuitoare Rin se crispă — Nimic Mătuşica trânti brusc wokul pe blat şi Rin tresări, îngrozită dintr-odată că furtul fusese descoperit — Ce-i aşa de rău să te căsătoreşti? întrebă mătuşica Eu m-am măritat cu unchiul tău când eram mai mică decât eşti tu acum Toate fetele din sat o să fie măritate înainte de şaisprezece ani Crezi că eşti mult mai bună decât ele? Rin se simţi aşa de uşurată, încât trebui să-şi aducă aminte să se prefacă ruşinată cum se cuvine — Nu Adică nu cred — Crezi că va fi chiar aşa rău? Glasul mătuşicii deveni periculos de scăzut Ce e, de fapt? Ţi-e frică să-mparţi patul cu el? Rin nici măcar nu se gândise la asta, dar acum gândul acela îi puse un nod în gât Buzele mătuşicii se arcuiră într-un zâmbet amuzat — Prima noapte e cea mai rea, asta recunosc Ţine un tampon de vată în gură ca să nu-ţi muşti limba Nu ţipa, decât dacă vrea el Ţine capul la cutie şi fă ce zice el – prefăte că eşti sclava lui casnică mică şi tăcută până când ajunge să aibă încredere în tine Şi după aia? Începi să-l îndopi cu opiu – la început doar câte un pic, deşi mă-ndoiesc că n-a mai fumat niciodată După aia îi dai tot mai mult, în fiecare zi Dă-i-l seara, imediat ce termină cu tine, ca să-l asocieze permanent cu plăcerea şi puterea Dă-i tot mai mult, până va fi complet dependent şi de opiu, şi de tine Lasă-l să-i distrugă trupul şi mintea O să fii măritată mai mult sau mai puţin cu un cadavru care încă răsuflă, da, însă o să ai bogăţiile, proprietăţile şi puterea lui Mătuşica îşi înclină capul Şi atunci te-ar durea aşa de tare să împărţi patul cu el? Lui Rin îi venea să vomite — Dar nu — De copii ţi-e teamă? Mătuşica Fang lăsă capul într-o parte Există întotdeauna căi să-i omori în pântec Lucrezi în farmacie Ştii bine Dar o să vrei să-i dai cel puţin un fiu Să-ţi consolidezi poziţia de primă nevastă, ca să nu-şi poată risipi bunurile pe vreo concubină — Dar nu vreau, zise Rin sugrumat „Nu vreau să fiu ca tine ” — Şi cui îi pasă ce vrei tu? întrebă încet mătuşica Tu eşti orfană de război N-ai părinţi, n-ai statut şi n-ai relaţii Ai noroc că inspectorului nu-i pasă că nu eşti drăguţă, ci doar că eşti tânără Mai mult de-atâta nu pot face pentru tine N-o să mai ai şi altă ocazie — Dar Keju — Dar Keju, o maimuţări mătuşica Când ai ajuns aşa de ruptă de realitate? Crezi că tu o să te duci la o academie? — Aşa cred Rin îşi îndreptă spatele şi încercă să insufle încredere în sine cuvintelor „Calmează-te Încă mai ai un avantaj ” Şi tu o să mă laşi Pentru că într-o bună zi autorităţile s-ar putea să înceapă să întrebe de unde vine opiul Mătuşica o cercetă o vreme — Vrei să mori? o întrebă Rin ştia că nu era o ameninţare goală Mătuşica Fang era perfect capabilă să pună capăt oricărei trebuşoare dubioase Fata o văzuse făcând asta Îşi petrecuse cea mai mare parte a vieţii încercând să se asigure că nu devenea ea însăşi o trebuşoară dubioasă Însă acum putea să riposteze — Dacă dispar, preceptorul Feyrik va spune autorităţilor exact ce mi s-a întâmplat, zise ea cu glas tare Şi o să-i spună şi băiatului tău ce ai făcut — Lui Kesegi n-o să-i pese, o luă în râs mătuşica — Eu l-am crescut pe Kesegi Mă iubeşte, replică Rin Şi tu-l iubeşti Nu vrei să ştie ce faci De-asta nu-l trimiţi la prăvălie Şi de-asta mă pui să-l ţin în camera lui când ieşi să te-ntâlneşti cu contrabandiştii Asta puse capac Mătuşica se holba la ea, cu gura căscată şi nările fremătând — Măcar lasă-mă să-ncerc, se milogi Rin N-are cum să te deranjeze dacă mă laşi să-nvăţ Dacă trec, atunci scapi în sfârşit de mine şi dacă pic, tot îţi rămâne fata de măritat Mătuşica apucă wokul Rin se încordă instinctiv, dar femeia nu făcu decât să înceapă să-l frece iar cu înverşunare — Dacă-nveţi în prăvălie, te-arunc în stradă, spuse mătuşica N-am nevoie de genul ăsta de răzbunare pe inspector — De acord, minţi Rin cu seninătate Mătuşica Fang pufni — Şi ce se-ntâmplă dacă intri? Cine o să-ţi plătească taxele, dragul tău preceptor ajuns la sapă de lemn? Rin ezită Sperase că familia Fang i-ar fi putut da banii de zestre ca taxă, dar acum îşi dădea seama că fusese o speranţă tâmpită — La Sinegard nu există taxă de şcolarizare, îi atrase ea atenţia Mătuşica izbucni în râs — Sinegard! Crezi c-o să intri la Sinegard? Rin ridică privirea — Aş putea Academia militară de la Sinegard era cea mai prestigioasă instituţie din imperiu, unde se pregăteau viitori generali şi oameni de stat, dar recruta rareori, aproape niciodată, din sudul rural — Chiar eşti desprinsă de realitate Mătuşica pufni din nou Bine – învaţă dacă vrei, dacă asta te face fericită Susţine neapărat Keju Dar dacă pici, o să te măriţi cu inspectorul ăla Şi o să fii recunoscătoare ♦ În seara aceea, sprijinind cu grijă o lumânare furată pe podeaua dormitorului înghesuit pe care-l împărţea cu Kesegi, Rin deschise primul ei manual pentru Keju Keju testa cele Patru Materii Nobile: Istoria, Matematica, Logica şi Clasicii Birocraţia imperială din Sinegard considera aceste materii esenţiale pentru dezvoltarea unui cărturar şi a unui om de stat Rin trebuia să le înveţe pe toate până împlinea şaisprezece ani Îşi stabilise un program strict: în fiecare săptămână trebuia să termine cel puţin două cărţi şi în fiecare zi trebuia să alterneze două materii Seară de seară, după ce închidea prăvălia, dădea fuga la preceptorul Feyrik de unde revenea acasă, cu braţele încărcate de cărţi noi Istoria era cel mai uşor de învăţat Istoria Nikanului era o saga fascinantă de războaie neîntrerupte Imperiul se formase cu o mie de ani în urmă, sub preaputemica spadă a nemilosului Împărat Roşu, care distrusese ordinele monastice răspândite pe tot continentul şi înfiinţase un stat unificat de o întindere nemaiîntâlnită Fusese prima dată când poporul nikara se considerase o singură naţiune Împăratul Roşu uniformizase graiul nikara, pusese în circulaţie un set unitar de măsuri şi greutăţi şi construise un sistem de drumuri care asigura legăturile într-un teritoriu vast Dar nou-născutul Imperiu Nikara nu rezistase după moartea Împăratului Roşu Numeroşii săi moştenitori transformaseră ţara într-un haos însângerat în decursul Erei statelor războinice care urmase şi divizase Nikanul în douăsprezece provincii rivale De atunci imensa ţară fusese reunificată, cucerită, exploatată, destrămată şi apoi din nou unificată Nikanul purtase război, pe rând, cu hanii hinterlandezii din nordul îndepărtat şi occidentalii înalţi de dincolo de marea cea mare De ambele dăţi, Nikanul se dovedise prea întins ca să îndure multă vreme ocupaţia străină Dintre toţi cei care încercaseră să cucerească Nikanul, Federaţia Mugen fusese cel mai aproape de victorie Ţara insulară atacase Nikanul într-un moment în care tulburările interne între provincii erau la apogeu Nikanul avusese nevoie de două Războaie ale Macului şi de cincizeci de ani de ocupaţie sângeroasă ca să-şi recucerească independenţa Împărăteasa Su Daji, ultimul membru în viaţă al triadei ce preluase conducerea statului în timpul celui de-al Doilea Război al Macului, conducea acum un teritoriu format din douăsprezece provincii care nu reuşiseră niciodată să realizeze unitatea impusă de Împăratul Roşu Din punct de vedere istoric, Imperiul Nikara se dovedise de necucerit Era însă instabil şi dezbinat, iar actuala perioadă de pace nu promitea să dureze Rin învăţase un lucru cert despre istoria ţării ei: singurul lucru statornic din Imperiul Nikara era războiul A doua materie, Matematica, era o corvoadă Nu era din cale-afară de solicitantă, ci plicticoasă şi obositoare Keju nu încerca să selecteze matematicieni geniali, ci mai degrabă elevi care să se poată ocupa de domenii precum finanţele ţării şi registrele contabile Rin ţinea contabilitatea pentru familia Fang încă de când învăţase să facă adunări şi era înzestrată cu abilitatea de a jongla în minte cu sume mari de bani Mai trebuia să se pună la punct cu teoremele de trigonometrie mai abstracte, despre care presupunea că sunt importante pentru bătălii navale, dar descoperise că era de-a dreptul plăcut să le înveţe Secţiunea a treia, Logica, îi era complet străină Keju propunea ghicitori logice sub formă de întrebări cu răspuns deschis Fata răsfoi o carte cu exerciţii de simulare a examenului Prima întrebare era: Un cărturar care merge pe un drum intens circulat trece pe lângă un păr Pomul este atât de încărcat de fructe, încât crengile se apleacă sub greutatea lor Totuşi, cărturarul nu culege perele De ce? „Pentru că nu-i copacul lui”, se gândi Rin imediat „Pentru că s-ar putea ca proprietarul să fie mătuşica Fang şi să-i spargă capul cu lopata ” Dar aceste răspunsuri erau fie morale, fie posibile Răspunsul la ghicitoare trebuia să fie conţinut chiar în întrebare În mod sigur în scenariul dat exista o concluzie eronată, o contradicţie Rin trebui să se gândească mult până să găsească răspunsul: „Dacă un copac aflat pe un drum circulat are aşa multe fructe, probabil că este ceva în neregulă cu fructele ” Cu cât făcea mai multe exerciţii, cu atât întrebările i se păreau nişte jocuri, iar rezolvarea lor îi oferea satisfacţii Rin desenă schiţe în praf, studie structurile silogismelor şi memoră erorile de logică cel mai des întâlnite În câteva luni, putea răspunde la genul acela de întrebări în doar câteva secunde De departe, cel mai prost stătea la Clasici Era excepţia în orarul ei cu alternanţe Trebuia să studieze Clasicii în fiecare zi Pentru secţiunea aceea din Keju, elevii trebuiau să reproducă, să analizeze şi să compare texte dintr-o bibliografie prestabilită de douăzeci şi şapte de cărţi Acestea nu erau scrise în graiul modern, ci în vechiul nikara, celebru pentru tiparele gramaticale impredictibile şi pronunţia înşelătoare Cărţile conţineau poeme, tratate filosofice şi eseuri despre arta guvernării, scrise de cărturari legendari din trecutul Nikanului Scopul lor era să modeleze caracterul moral al viitorilor oameni de stat ai naţiunii şi erau, fără excepţie, imposibil de derutante Spre deosebire de Logică şi Matematică, Rin nu putea rezolva raţional problema Clasicilor Clasicii necesitau o bază de cunoştinţe pe care majoritatea elevilor şi-o dezvoltau treptat încă de când începeau să citească În doi ani, Rin trebuia să simuleze mai mult de cinci ani de studiu neîntrerupt În acest scop, deprinse nişte abilităţi extraordinare de învăţat pe de rost Recita de la coadă la cap în timp ce se plimba pe marginea vechilor ziduri de apărare care înconjurau Tikany Recita cu viteză dublă în timp ce sărea pe stâlpii de pe lac Mormăia pentru sine în prăvălie, răstindu-se enervată ori de câte ori o întrerupeau clienţii ca să-i ceară ajutorul Nu adormea până nu rostea fără greş lecţiile din ziua aceea Se trezea intonând citate clasice, ceea ce-l îngrozea pe Kesegi, care credea că-i posedată de stafii Şi, într-un fel, era – visa poeme antice scrise de voci demult dispărute şi se trezea tremurând din coşmaruri în care le spusese greşit „Calea Cerului funcţionează neîncetat şi nu lasă nicăieri acumulări de influenţă, aşa încât toate lucrurile sunt aduse la perfecţiune de ea aşa funcţionează Calea şi tot ce există sub ceruri se întoarce spre ea şi tot ce fiinţează sub mări se supune ei ” Rin lăsă din mână Analele lui Chuang-Tzu şi se încruntă Nu numai că habar n-avea despre ce vorbea Chuang-Tzu, dar nu pricepea nici de ce insista el să scrie în cel mai enervant stil înflorit cu putinţă Înţelegea foarte puţin din ce citea Până şi cărturarii de la Muntele Yuelu aveau probleme să-i înţeleagă pe clasici; nimeni nu se putea aştepta ca ea să prindă înţelesul de una singură Şi pentru că n-avea timpul sau pregătirea necesare pentru a cerceta în profunzime textele – şi pentru că nu-i trecea prin cap niciun sistem mnemonic folositor, nicio scurtătură pentru învăţatul clasicilor – trebuia să-i înveţe pur şi simplu pe de rost şi să spere că va fi suficient Mergea peste tot cu o carte în mână Învăţa în timp ce mânca Iar când obosea, îşi invoca în cap diverse imagini, spunându-şi povestea celui mai îngrozitor viitor cu putinţă „Mergi pe culoar într-o rochie care nu-ţi vine Tremuri El te aşteaptă în celălalt capăt Se uită la tine de parcă eşti un porc suculent, îngrăşat, o halcă de carne marmorată pe care o cumpără Îşi întinde saliva pe buzele uscate Nu-şi îndepărtează privirea de tine cât durează banchetul Când se termină, te duce în dormitorul lui Te împinge peste cearşafuri ” Se cutremura Strângea ochii Îi redeschidea şi găsea pagina unde rămăsese ♦ Până să împlinească cincisprezece ani, Rin memorase un volum mare de literatură nikara şi putea reda cea mai mare parte a lui Dar tot mai făcea greşeli: sărea cuvinte, încurca propoziţii complexe şi amesteca ordinea strofelor Era destul de bine, ştia şi ea, să intre la o facultate pentru profesori sau la o academie medicală Bănuia că ar putea intra chiar şi la institutul cărturarilor de pe Muntele Yuelu, unde cele mai strălucite minţi din Nikan creau lucrări literare extraordinare şi meditau la misterele naturii Dar nu-şi putea permite niciuna dintre academiile acelea Ea trebuia să intre la Sinegard Trebuia să intre printre elevii cu cele mai bune note nu doar din sat, ci din toată ţara Altfel, cei doi ani de studiu ar fi fost pierduţi Trebuia să aibă o memorie perfectă Renunţă la somn Ochii i se înroşiră şi se umflară I se învârtea capul din cauza zilelor de toceală Când se duse într-o seară la preceptorul Feyrik să ia un set nou de cărţi, avea privirea disperată şi înlăcrimată Se uită dincolo de el când îi vorbi Cuvintele lui îi trecură pe deasupra capului ca nişte nori; abia îi sesiză prezenţa — Rin! Uită-te la mine Ea inspiră brusc şi-şi sili ochii să se concentreze asupra formei lui nedesluşite Cum rezişti? o întrebă Feyrik — Nu pot s-o fac, şopti ea Nu mai am decât două luni şi nu pot s-o fac Totul îmi iese din minte imediat ce l-am citit şi Pieptul i se ridica şi cobora foarte rapid — Of, Rin Cuvintele i se revărsară din gură Vorbi fără să gândească — Ce se-ntâmplă dacă nu trec examenul? Şi dacă ajung să mă mărit până la urmă? Presupun că pot să-l omor Să-l sufoc cu perna când doarme, ştii? Aş moşteni averea? Asta ar fi bine, nu? Începu să râdă isteric Pe obraji îi curgeau lacrimi E mai uşor decât să-l droghez N-o să ştie nimeni niciodată Feyrik se ridică iute şi trase un taburet — Stai jos, copilă Rin dârdâia — Nu pot Mai trebuie să parcurg Crestomaţia lui Fuzi până mâine — Runin Stai jos Se prăbuşi pe scăunel Preceptorul se aşeză în faţa ei şi-i cuprinse mâinile — O să-ţi spun o poveste, zise el Odată, nu demult, trăia un cărturar dintr-o familie foarte săracă Era prea plăpând să muncească ore întregi pe câmp şi singura lui şansă de a-şi întreţine părinţii la bătrâneţe era să câştige un post în administraţie, ca să primească o leafă bună Pentru asta, trebuia să fie înscris la o academie Cu ultimele lui câştiguri, cărturarul a cumpărat un set de manuale şi s-a înscris pentru Keju Era foarte obosit, pentru că trudea la câmp toată ziua şi nu putea să înveţe decât noaptea Lui Rin i se închiseră ochii Umerii i se ridicară şi-şi înăbuşi un căscat Feyrik pocni degetele în faţa ochilor ei — Cărturarul trebuia să găsească o cale să rămână treaz Aşa că şi-a prins vârful cozii împletite de tavan, astfel încât de fiecare dată când îi cădea capul în faţă, părul îl trăgea în sus şi durerea îl trezea Zâmbi cu compasiune Aproape ai reuşit, Rin Mai ai doar un pic Te rog, nu comite o crimă conjugală Dar ea nu-l mai asculta — Durerea îl făcea să se concentreze, zise fata — Nu-i tocmai ce încercam eu să — Durerea îl făcea să se concentreze, repetă ea Durerea o putea face şi pe ea să se concentreze Aşa că ţinu o lumânare lângă cărţi, picurându-şi ceară fierbinte pe braţ dacă aţipea Ochii îi lăcrimau de durere, îşi ştergea lacrimile şi relua studiul În ziua examenului, braţele îi erau pline cu cicatrice de arsuri ♦ După aceea, preceptorul Feyrik o întrebă cum fusese la test Nu putu să-i spună Nici după câteva zile nu-şi putea aduce aminte orele acelea îngrozitoare, epuizante Erau un gol în memoria ei Când încerca să-şi aducă aminte cum răspunsese la o anumită întrebare, creierul i se bloca şi n-o lăsa să retrăiască momentul Rin nu voia să-l retrăiască Nu voia să se mai gândească niciodată la el Rezultatele erau anunţate după şapte zile Trebuiau verificate, răsverificate şi răs-răsverificate toate caietele din provincie Pentru Rin, fură nişte zile insuportabile; abia dacă dormi, în ultimii doi ani, îşi petrecuse zilele învăţând frenetic Acum n-avea nimic de făcut – viitorul nu mai era în mâinile ei şi ştiinţa aceea o făcea să se simtă mult mai rău Îi scotea din minţi pe toţi din casă cu foiala ei Făcea greşeli în prăvălie Dădu peste cap inventarul Se răstea la Kesegi şi se certa cu familia Fang mai mult decât ar fi fost cazul Nu numai o dată se gândise să mai fure un pachet de opiu şi să-l fumeze Auzise de femei din sat care se sinucideau înghiţind cocoloaşe de opiu În orele întunecate ale nopţii se gândise şi ea la asta Totul se afla în anabioză Se simţea de parcă plutea în derivă, întreaga ei existenţă fiind redusă la o singură notă Se gândi să-şi facă planuri de rezervă, pregătiri să fugă din sat în caz că nu reuşea la test Dar mintea refuza să-i zăbovească la aşa ceva Nu-şi putea concepe viaţa după Keju, pentru că s-ar putea să nu mai existe viaţă după Keju Rin se simţea atât de deznădăjduită încât, pentru prima dată în viaţă, se rugă Familia Fang era departe de a fi credincioasă Se duceau la templul din sat în cel mai bun caz sporadic, mai ales ca să dea pachete cu opiu în spatele altarului de aur Nu erau deloc singuri în lipsa lor de devoţiune Cândva, ordinele monastice avuseseră o influenţă mai mare chiar decât cea pe care o aveau acum Căpeteniile războinice, dar apoi venise Împăratul Roşu, zdrobind continentul în glorioasa sa aventură de unificare şi lăsând în urmă călugări măcelăriţi şi temple pustii Ordinele monastice nu mai existau acum, dar zeii rămăseseră: numeroase zeităţi ce reprezentau toate categoriile, de la temele cuprinzătoare ale iubirii şi războiului la aspectele pământeşti ale bucătăriilor şi gospodăriilor Tradiţiile acelea erau păstrate de credincioşi devotaţi care se ascunseseră, dar majoritatea sătenilor din Tikany frecventau templele doar din obişnuinţă ritualică Nimeni nu credea cu adevărat – cel puţin, nimeni nu îndrăznea să recunoască Pentru Nikara, zeii erau doar relicve ale trecutului: subiect de mituri şi legende, dar nu mai mult de-atât Însă Rin nu risca Într-o după-amiază devreme se strecură din prăvălie şi aduse o ofrandă de găluşti şi rădăcină de lotus umplut pe soclurile celor Patru Zei În templu era linişte deplină În miezul zilei, doar ea se afla acolo Patru statui o priveau în tăcere cu ochi pictaţi Rin şovăi în faţa lor Nu era sigură la care ar trebui să se roage Le ştia numele, bineînţeles: Tigrul Alb, Ţestoasa Neagră, Dragonul Azuriu şi Pasărea de Cinabru Ştia că reprezentau cele patru direcţii cardinale, dar erau numai o mică submulţime din vastul panteon de zeităţi venerate în Nikan În acest templu se mai aflau şi altare pentru zei păzitori mai puţin importanţi, ale căror imagini atârnau pe pergamente aflate pe pereţi Aşa de mulţi zei! Care era zeul rezultatelor la examene? Care era zeul fetelor de prăvălie nemăritate care voiau să rămână tot aşa? Se hotărî să se roage pur şi simplu la toţi zeii — Dacă existaţi, dacă sunteţi acolo, sus, ajutaţi-mă Daţi-mi o cale de ieşire din haznaua asta Sau dacă nu puteţi, daţi-i un infarct inspectorului pentru importuri Se uită în jur, prin templul pustiu Ce urma? Întotdeauna îşi închipuise că rugăciunea implica mai mult decât vorbitul cu voce tare Observă câteva beţişoare aromate nefolosite, aşezate pe altar Aprinse capătul unuia vârându-l în mangal şi apoi îl flutură în aer Ar fi trebuit să ţină fumul îndreptat spre zei? Sau ar fi trebuit să inspire ea fumul? Ţinea capătul aprins spre nas, când, din spatele altarului apăru un îngrijitor al templului Se priviră miraţi Rin îndepărtă încet beţişorul parfumat de nări — Bună, zise ea Mă rugam — Te rog să pleci, spuse el ♦ Rezultatele urmau să fie afişate la prânz, în faţa sălii de examen Rin închise prăvălia înaintea orei obişnuite şi se duse în centru cu preceptorul Feyrik, cu jumătate de oră mai devreme O mulţime însemnată se adunase deja, aşa că-şi găsiră un colţ umbros la vreo sută de metri distanţă şi aşteptară În faţa sălii erau atât de mulţi oameni, încât Rin nu văzu când fură afişate pergamentele, dar îşi dădu seama, pentru că brusc toată lumea începuse să strige şi mulţimea se repezea înainte, înghesuindu-i Inima îi bătea aşa de repede, că abia mai putea respira Nu putea să vadă nimic în afară de spinările celor din faţa ei Se gândi că ar putea să vomite Când ajunseră în cele din urmă în faţă, lui Rin îi trebui multă vreme să-şi găsească numele Cercetă a doua jumătate a pergamentului, abia îndrăznind să răsufle Sigur nu luase notă suficient de mare ca să intre în primii zece Nu vedea Fang Runin nicăieri Numai când se uită la preceptorul Feyrik şi-l văzu plângând, îşi dădu seama ce se întâmplase Numele ei era chiar în fruntea pergamentului Nu intrase în primii zece Intrase în capul listei întregului sat A întregii provincii Mituise un profesor Furase opiu Se arsese, îi minţise pe părinţii adoptivi, îşi abandonase îndatoririle în prăvălie şi încălcase un acord de căsătorie Şi se ducea la Sinegard CAPITOLUL 2 Ultima dată când Tikany trimisese un elev la Sinegard, magistratul local organizase un festival care durase trei zile Slujitorii împărţiseră în stradă prăjituri cu pastă de fasole roşie şi ulcioare cu vin de orez Cărturarul, nepotul magistratului, plecase spre capitală în ovaţiile ţăranilor beţi Anul acesta, nobilimea din Tikany se simţi destul de stânjenită că singurul loc la Sinegard fusese ocupat de o fată de prăvălie, orfană La centrul de examene fură trimise câteva nedumeriri anonime Când apăru la primărie ca să se înscrie, Rin fu reţinută o oră, timp în care supraveghetorii încercară să-i smulgă mărturisirea că ar fi copiat — Aveţi dreptate, spuse ea Am primit răspunsurile de la organizatorul examenului L-am sedus cu trupul meu de nubilă M-aţi prins Supraveghetorii nu credeau că o fată fără educaţie formală ar fi putut absolvi Keju Le arătă urmele de arsuri — N-am ce să vă spun, pentru că n-am copiat, le zise ea Şi n-aveţi nicio dovadă Am învăţat pentru examenul ăsta M-am automutilat Am citit până m-au usturat ochii Nu puteţi să mă speriaţi să mărturisesc, pentru că spun adevărul — Gândeşte-te la consecinţe, se răsti supraveghetoarea, înţelegi cât e de grav? Putem să-ţi anulăm nota şi să te trimitem la închisoare pentru ce ai făcut O să mori până să apuci să-ţi plăteşti amenzile Dar dacă recunoşti acum, putem să facem totul uitat — Nu, voi să vă gândiţi la consecinţe, se răsti şi Rin Dacă decideţi că nota mea e anulată, asta-nseamnă că o simplă fată de prăvălie a fost suficient de isteaţă să treacă de faimoasele voastre protocoale împotriva copiatului Şi asta-nseamnă că nu vă faceţi treaba bine Şi pun prinsoare că magistratul va fi foarte încântat să vă lase să vă asumaţi răspunderea dacă s-a copiat sau nu După o săptămână, toate acuzaţiile fură retrase Oficial, magistratul din Tikany anunţă că notele au fost „o greşeală” Nu spuse că Rin a copiat, dar nici nu-i validă nota Supraveghetorii îi cerură să fie discretă în legătură cu plecarea, ameninţând stângaci s-o reţină în Tikany dacă nu se conformează Rin ştia că era un bluf Admiterea la Academia Sinegard era echivalentul unei convocări imperiale şi orice fel de obstrucţie – chiar şi din partea autorităţilor provinciei – aproape că echivala cu trădarea De aceea nici familia Fang n-o putea împiedica să plece, indiferent cât de mult şi-ar fi dorit s-o oblige să se mărite Rin n-avea nevoie de validarea satului; nici a magistratului, nici a nobililor Pleca, avea o cale de scăpare şi asta era tot ce conta Formularele fură completate, scrisorile fură expediate Rin era programată să se înscrie la Sinegard în prima zi a lunii următoare Destul de lesne de înţeles, despărţirea de familia Fang se făcu fără tam-tam Niciunul dintre ei nu simţea nevoia să se prefacă prea trist că scăpau unii de alţii Numai fratele vitreg al lui Rin, Kesegi, exprimă o dezamăgire sinceră — Nu pleca, scânci el, agăţându-se de mantia ei de drum Rin se lăsă în genunchi şi-l strânse tare la piept — Oricum te-aş fi părăsit, îi zise Dacă nu ca să mă duc la Sinegard, atunci ca să plec la casa soţului meu Kesegi nu-i dădu drumul Bâiguia jalnic — Nu mă lăsa cu ea Lui Rin i se strânse stomacul — O să fii bine, îi şopti la ureche lui Kesegi Eşti băiat Şi eşti fiul ei — Dar nu-i corect — Aşa-i viaţa Băiatul începu să se smiorcăie, dar Rin se retrase din îmbrăţişarea lui ca de menghină şi se ridică Kesegi încercă să i se agaţe de mijloc, însă ea îl împinse cu mai multă putere decât avusese de gând El se împletici înapoi, uluit, şi apoi deschise gura să urle cu forţă Rin întoarse spatele chipului său brăzdat de lacrimi şi se prefăcu preocupată să-şi strângă baierele sacului de călătorie — Ah, taci din gură Mătuşica Fang îl trase pe Kesegi de ureche şi-l ciupi tare până când încetă plânsul Se uită urât la Rin, care stătea în prag îmbrăcată cu hainele ei simple de drum La sfârşitul verii, fata purta o tunică subţire de bumbac şi sandale reparate de două ori Îşi ducea singurul schimb de haine într-o taşcă peticită atârnată pe umăr Tot acolo avea şi volumul de Mengzi, un set de pensule de scris primite în dar de la preceptorul Feyrik şi o punguţă cu bani În taşcă se aflau toate bunurile ei de pe lumea asta Buzele mătuşicii se arcuiră — Sinegard o să te mănânce de vie — Îmi asum riscul ăsta, răspunse Rin ♦ Spre marea ei uşurare, biroul magistratului îi asigurase doi taeli pentru drum; magistratul era obligat de dispoziţia imperială să acopere toate costurile călătoriei Cu un tael şi jumătate, Rin şi preceptorul Feyrik reuşiseră să cumpere două locuri în căruţă într-o caravană care mergea spre nord, către capitală — În zilele Împăratului Roşu, o mireasă neînsoţită care-şi ducea cu ea zestrea putea călători din cel mai sudic punct al Provinciei Cocoşului până la vârfurile cele mai nordice ale Munţilor Wudang Feyrik nu se putea abţine să nu ţină prelegeri în timp ce urcară în căruţă În zilele noastre, un soldat singuratic n-ar reuşi să meargă nici trei kilometri Gărzile Împăratului Roşu nu mai patrulau de multă vreme prin munţii din Nikan Călătoria de unul singur pe vastele drumuri ale Imperiului era o modalitate sigură de a fi jefuit, ucis sau mâncat Uneori, toate trei – şi uneori nu în ordinea asta — Taxa voastră nu-i doar pentru un loc într-o căruţă, le zise conducătorul caravanei când le luă monedele Asigură şi paza Oamenii noştri sunt cei mai buni din branşă Dacă dăm de Operă, o să-i băgăm imediat în sperieţi Opera Roşie de Doi Bani era un cult religios de bandiţi şi proscrişi bine cunoscuţi pentru tentativele de asasinare a Împărătesei după cel de-al Doilea Război al Macului Se pierduse acum în legendă, dar rămânea vie în imaginaţia poporului nikara — Opera? întrebă Feyrik scărpinându-şi distrat barba N-am mai auzit numele ăsta de ani de zile Mai există? — S-au liniştit în ultimii zece ani, dar am auzit că ar fi fost zăriţi prin Munţii Kukhonin Dacă avem noroc totuşi, n-o să vedem nici picior de ei Conducătorul caravanei se plesni peste centură Mă duc să vă-ncarc lucrurile Vreau să plec înainte să se facă şi mai cald ♦ Caravana petrecu trei săptămâni pe drum, târându-se către nord, într-un ritm care lui Rin i se părea enervant de lent Preceptorul Feyrik îşi petrecu timpul desfătând-o cu poveşti ale aventurilor sale în Sinegard cu zeci de ani în urmă, însă descrierile uluitoare despre oraş nu făceau decât s-o înnebunească de nerăbdare — Capitala e adăpostită la poalele lanţului muntos Wudang Palatul şi academia sunt clădite în munte, dar restul oraşului se întinde în valea de dedesubt Uneori, în zilele cu ceaţă, te uiţi peste creastă şi parcă te afli deasupra norilor Piaţa capitalei este mai mare decât tot Tikany Poţi să te rătăceşti prin ea o să vezi muzicieni care cântă la fluiere din tărtăcuţe, negustori ambulanţi care pot prăji aluat de clătite în forma numelui tău, maeştri caligrafi care-ţi pictează evantaie în faţa ochilor pentru doar doi bănuţi Apropo de asta Va trebui să schimbăm astea la un moment dat Feyrik se bătu peste buzunarul unde ţinea ce mai rămăsese din banii lor de călătorie — În nord nu primesc taeli şi arame? întrebă Rin Preceptorul chicoti — Tu chiar n-ai ieşit niciodată din Tikany, aşa-i? Probabil că în Imperiul ăsta circulă douăzeci de feluri de monede – carapace de ţestoase, cochilii de scoici, lingouri de aur, argint, aramă fiecare provincie are banii ei, pentru că n-au încredere în birocraţia imperială să le asigure masa monetară, iar provinciile mari au chiar câte două-trei monede Singurul lucru pe care-l acceptă toată lumea simt monedele de argint sinegardiene standard — Câte putem lua pe astea? întrebă Rin — Nu mult, spuse Feyrik, dar ratele de schimb vor fi tot mai proaste pe măsură ce ne apropiem de oraş Cel mai bine le schimbăm înainte să ieşim din Provincia Cocoşului Preceptorul avea şi o mulţime de avertismente despre capitală — Ţine-ţi banii tot timpul în buzunarul din faţă Hoţii din Sinegard sunt îndrăzneţi şi disperaţi Am prins o dată un copil cu mâna în buzunar S-a bătut pentru moneda mea chiar şi după ce l-am prins cu mâţa-n sac Toată lumea o să încerce să-ţi vândă câte ceva Când te abordează cineva, priveşte înainte şi fă-te că n-ai auzit, pentru că altfel o să te urmărească până în capul străzii Sunt plătiţi să te hărţuiască Fereşte-te de tăriile ieftine Dacă cineva îţi oferă vin de sorg la mai puţin de un lingou urciorul, nu e alcool adevărat Rin era îngrozită — Cum poate fi contrafăcut alcoolul? — Amestecând vinul de sorg cu alcool metilic — Alcool metilic? — Alcool din lemn E otrăvitor; în doze mari, te face să orbeşti Preceptorul îşi frecă barba Şi dacă tot veni vorba, fereşte-te şi de vânzătorii ambulanţi de sos de soia Unii folosesc păr de om ca să înlocuiască acizii din sosul de soia la preţ mai mic Am auzit că părul ajunge cumva şi în aluatul de pâine şi tăiţei Hmm apropo de asta, mai bine eviţi complet mâncarea de pe stradă Poţi să cumperi clătite pentru micul dejun cu două arame bucata, dar le prăjesc în ulei de rigolă — Ulei de rigolă? — Ulei cules de pe stradă Restaurantele mari îşi aruncă uleiul de gătit în rigole Vânzătorii ambulanţi îl adună şi-l refolosesc Lui Rin i se întoarse stomacul pe dos Feyrik întinse mâna şi o trase de una dintre cozile strâns împletite — Va trebui să găseşti pe cineva să ţi le taie înainte să te duci la Academie Rin îşi atinse protector părul — Femeile sinegardiene nu-şi lasă părul să crească? — Femeile din Sinegard sunt aşa de mândre de părul lor, că-l înmoaie în ouă crude ca să-i păstreze strălucirea Nu-i vorba de estetică Nu vreau să te înhaţe cineva de pe alei N-ar mai auzi nimeni de tine până n-ai apărea după luni de zile în vreun bordel Rin îşi privi cozile fără tragere de inimă Avea pielea prea negricioasă şi era prea sfrijită ca să fie considerată o frumuseţe, dar totdeauna i se păruse că părul ei lung şi des era unul dintre cele mai de preţ bunuri ale sale — Chiar trebuie? — Probabil că oricum te vor pune să-l tai la Academie, zise Feyrik Şi te vor şi taxa Frizerii sinegardieni nu-s ieftini, îşi frecă barba în timp ce se gândea la alte avertismente Ai grijă la banii falşi Îţi dai seama că un argint nu-i imperial, dacă va cădea pe partea cu Împăratul Roşu de zece ori la rând Dacă vezi pe cineva culcat la pământ fără răni vizibile, nu-l ajuta O să spună că l-ai împins, o să te târască la tribunal şi o să te dea în judecată să-ţi ia şi cămaşa de pe tine Şi ţine-te departe de casele de jocuri Tonul preceptorului deveni tăios Oamenii lor nu glumesc Rin începea să înţeleagă de ce plecase Feyrik din Sinegard, dar nimic din ce-i spunea nu-i putea domoli entuziasmul Ba chiar îi sporea nerăbdarea să ajungă N-avea să fie o necunoscătoare în capitală N-avea să mănânce de pe stradă şi să stea în mahalale N-avea să se bată pentru resturi şi să cerşească bănuţi pentru o masă Îşi asigurase deja o poziţie Era elevă în cea mai prestigioasă academie din tot Imperiul Cu siguranţă că asta o ferea de pericolele oraşului În seara aceea îşi tăie singură cozile cu un cuţit ruginit pe care-l împrumutase de la una dintre gărzile caravanei Smuci lama cât îndrăzni de aproape de urechi, trecând-o înainte şi înapoi până ce părul cedă Îi luă mai mult decât îşi închipuise Când termină, se uită un minut la cele două cozi groase de păr care-i stăteau în poală Se gândise să le păstreze, dar acum nu mai vedea nicio valoare sentimentală într-un asemenea gest Erau doar smocuri de păr mort Nici măcar n-ar fi putut să le vândă prea bine în nord – părul sinegardian era faimos pentru că era subţire şi mătăsos şi nimeni n-ar fi vrut pletele sârmoase ale unei ţărănci din Tikany Aşa că le aruncă din căruţă şi le privi căzând în urmă pe drumul prăfuit ♦ Ajunseră în capitală chiar când Rin începea s-o ia razna de plictiseală Văzu de departe faimoasa Poartă de Est din Sinegard – un zid cenuşiu impunător, încununat de o pagodă cu trei niveluri şi împodobit cu o dedicaţie pentru Împăratul Roşu: Forţă Eternă, Armonie Eternă „Ce ironie”, îşi zise Rin, „pentru o ţară care s-a aflat mai mult în război decât în vremuri de pace ” Pe când se apropiau de porţile arcuite dedesubt, caravana se opri brusc Rin aşteptă Nu se întâmplă nimic După ce trecură douăzeci de minute, Feyrik se aplecă din căruţă şi-l întrebă pe conducătorul caravanei — Ce se-ntâmplă? — În faţă e un contingent al Federaţiei, zise călăuza Au venit pentru o dispută de graniţă Le verifică armele la poartă – o să mai dureze câteva minute Rin se îndreptă — Ăia sunt soldaţi ai Federaţiei? Nu mai văzuse niciodată soldaţi din Mugen; la sfârşitul celui de-al Doilea Război al Macului, toţi cetăţenii din Mugen fuseseră alungaţi din zonele ocupate şi fie trimişi acasă, fie instalaţi în birouri diplomatice şi comerciale restrânse de pe continent Pentru nikara născuţi după ocupaţie, ei erau năluci ale istoriei moderne – dăinuind veşnic în teritoriile de graniţă, o ameninţare mereu prezentă a cărei faţă rămânea necunoscută Mâna lui Feyrik ţâşni şi o prinse de încheietură înainte să apuce să sară din căruţă — Treci înapoi — Dar vreau să văd! — Nu O prinse de umeri Niciodată să nu-i priveşti pe soldaţii Federaţiei Dacă dai peste ei – dacă li se pare măcar că te-ai uitat ciudat la ei –, te pot răni şi o vor face Încă au imunitate diplomatică Nu le pasă de nimeni şi nimic Ai înţeles? — Noi am câştigat războiul, zise ea sfidător Ocupaţia s-a încheiat — Abia am câştigat războiul Feyrik o trase şi o sili să se aşeze la loc Şi există un motiv pentru care toţi instructorii voştri din Sinegard sunt preocupaţi doar să-l câştige pe următorul Cineva strigă un ordin în capul caravanei Rin simţi o hurducătură; apoi căruţele începură din nou să înainteze Se aplecă peste margine, încercând să zărească ceva în faţă, dar nu văzu decât o uniformă albastră dispărând prin uşile grele Şi apoi, în sfârşit, intrară pe poartă Piaţa din centru îi luă cu asalt simţurile Rin nu mai văzuse niciodată atâţia oameni sau obiecte într-un singur loc în acelaşi timp Fu repede copleşită de larma asurzitoare a muşteriilor care se tocmeau la preţ cu negustorii, de culorile aprinse ale sculurilor înflorate de mătase înşirate pe panouri mari şi de mirosurile înţepător-dulcege de durian şi boabe de piper, care se ridicau de pe grătarele ambulante ale vânzătorilor — Ce albe sunt femeile aici! se minună ea Ca fetele din fresce Cu cât înaintaseră spre nord, nuanţele de piele pe care le văzuse din caravană urcaseră pe scara culorilor Fata ştia că locuitorii din provinciile nordice erau industriaşi şi oameni de afaceri Erau cetăţeni cu rang şi mijloace financiare; nu munceau la câmp ca fermierii din Tikany Dar nu se aşteptase ca diferenţele să fie atât de pronunţate — Sunt livide, aşa cum le vor fi şi cadavrele, zise nepăsător Feyrik Sunt îngrozite de soare Mormăi iritat când trecură pe lângă el două femei cu umbrele de soare, pocnindu-l întâmplător în faţă Rin descoperi repede că Sinegardul avea capacitatea unică de a-i face pe nou-veniţi să se simtă cât se poate de puţin bine-veniţi Preceptorul Feyrik avusese dreptate – toată lumea din Sinegard voia bani Negustorii ţipau la ei stăruitor din toate direcţiile Înainte să coboare măcar din căruţă, un hamal se oferise să-i care bagajele – doi saci de călătorie ridicol de uşori – în schimbul a opt arginţi imperiali Rin se împotrivise; însemna aproape un sfert din cât plătiseră pentru un loc în caravană — Le duc eu, se bâlbâise ea, smucindu-şi sacul din degetele lacome ale hamalului Chiar n-am nevoie Lasă-le! Scăpaseră de el numai ca să fie asaltaţi de o mulţime de indivizi, fiecare oferindu-le un alt serviciu — Ricşă? Aveţi nevoie de o ricşă? — Fetiţo, te-ai rătăcit? — Nu, încercăm numai să găsim şcoala — Vă duc eu, foarte ieftin, cinci lingouri, doar cinci lingouri — Dispari de-aici, se răsti Feyrik N-avem nevoie de serviciile voastre Negustorii ambulanţi se furişară înapoi în piaţă Până şi graiul vorbit în capitală o făcea pe Rin să se simtă stingherită Nikara sinegardiană era un dialect strident, aspru şi tăios, indiferent de ce spuneau cuvintele Feyrik ceruse îndrumări către campus de la trei străini diferiţi până să primească un răspuns pe care să-l înţeleagă — Tu n-ai stat aici? întrebă Rin — Nu după ocupaţie, bombăni el E uşor să uiţi o limbă dacă n-o mai vorbeşti Rin presupuse că avea dreptate Şi ea credea că dialectul era aproape de nedescifrat; părea că fiecare cuvânt trebuia prescurtat, cu un r tăios adăugat la sfârşit În Tikany, vorbirea era înceată şi cântată Sudicii lungeau vocalele, rostogoleau cuvintele pe limbă ca pe budinca dulce de orez În Sinegard, aparent nimeni n-avea vreme să-şi termine de pronunţat cuvintele Chiar şi cu îndrumări, oraşul nu era mai uşor de înţeles decât dialectul Sinegard era cel mai vechi oraş din ţară, iar arhitectura lui purta urmele numeroaselor schimbări petrecute la conducerea Nikanului de-a lungul veacurilor Clădirile erau fie recent construite, fie cădeau în paragină, embleme ale unor regimuri demult înlăturate de la putere În cartierele din est se ridicau turnurile spiralate ale invadatorilor din nordul îndepărtat La vest erau înghesuite unele lângă altele complexe masive, relicve ale ocupaţiei Federaţiei din timpul Războaielor Macului Era portretul unei ţări cu mulţi conducători, reprezentat într-un singur oraş — Ştii unde mergem? întrebă Rin după câteva minute de urcuş — Doar vag Feyrik asuda din belşug — A devenit un labirint de când am fost ultima dată Câţi bani ne-au mai rămas? Rin îşi scoase punguţa şi numără — Un şirag şi jumătate de arginţi — Ar trebui să fie mai mult decât suficient pentru ce ne trebuie Preceptorul îşi şterse fruntea cu mantia De ce să nu ne bucurăm de transport? Păşi pe strada prăfuită şi ridică braţul Aproape imediat, un conducător de ricşă veni de peste drum şi se opri cu o smucitură în faţa lor — Încotro? întrebă el gâfâind — La Academie, zise Feyrik Aruncă sacii în spate şi sui pe banchetă Rin se prinse de cadrele laterale şi era pe punctul să urce când auzi un ţipăt ascuţit în spate Surprinsă, se întoarse În mijlocul drumului zăcea răşchirat un copil La câţiva paşi mai în faţă, o trăsură cu cal se abătuse de la drum — Tocmai l-ai lovit pe copil, strigă Rin Hei, opreşte! Vizitiul trase de hăţuri şi cupeul se opri scârţâind Pasagerul scoase capul şi zări trupul mişcându-se uşor în stradă Copilul se ridică, în mod miraculos în viaţă De deasupra frunţii i se scurgeau şiroaie de sânge Îşi duse două degete la cap şi coborî privirea, năucit Pasagerul se aplecă în faţă şi rosti o poruncă aspră pentru vizitiu, pe care Rin n-o înţelese Trăsura se întoarse încet Pentru o clipă absurdă, Rin crezu că vizitiul se va oferi să-l ia pe copil în trăsură Apoi auzi pocnetul unui bici Copilul se poticni şi încercă s-o ia la fugă Rin ţipă, acoperind sunetul copitelor Feyrik se întinse spre conducătorul ricşei lor, care stătea cu gura căscată, şi-l bătu pe umăr — Hai Hai! Ricşa prinse viteză, trăgându-i tot mai repede pe străzile desfundate, până când strigătele trecătorilor se stinseră în urma lor — Vizitiul a fost deştept, zise Feyrik în timp ce se zdruncinau pe drumul cu hopuri Schilodeşti un copil, îi plăteşti penalizarea de handicap toată viaţa Însă dacă-l omori, plăteşti înmormântarea o singură dată Şi asta, numai dacă eşti prins Dacă loveşti pe cineva, mai bine te asiguri că e mort Rin se agăţă de marginea ricşei şi încercă să nu vomite ♦ Oraşul Sinegard era sufocant, derutant şi înspăimântător, însă Academia Sinegard era nespus de frumoasă Conducătorul ricşei îi duse până la poalele munţilor de la marginea oraşului Rin îl lăsă pe Feyrik să se ocupe de bagaje şi urcă în fugă scările şcolii, gâfâind Îşi imaginase săptămâni în şir cum va fi să urce treptele către Academie Toată ţara ştia cum arată Academia Sinegard; imaginea ei era pictată pe pergamente agăţate pe pereţi în tot Nikanul Pergamentele acelea nu surprindeau însă nici pe departe realitatea campusului O alee de piatră urca în spirală în jurul muntelui, suind şerpuit către un complex de pagode clădite pe terase tot mai înalte Pe ultima dintre ele se afla un templu pe tumul căruia era cocoţat un dragon de piatră, simbolul Împăratului Roşu Alături de templu, curgea, ca un scul de mătase, o cascadă scânteietoare Academia arăta ca un sălaş pentru zei Era un loc de legendă Era casa ei pentru următorii cinci ani Rin rămăsese fără grai Un elev mai mare, care se prezentă drept Tobi, le arătă împrejurimile Tobi era înalt, chel şi înveşmântat în tunică neagră cu o brasardă roşie Îi întâmpină cu o grimasă plictisită care spunea că ar fi preferat să se ocupe de altceva Li se alătură o femeie zveltă şi atrăgătoare, care-l confundă iniţial pe Feyrik cu un hamal şi apoi îşi ceru scuze fără să fie stingherită Fiul ei era un băiat cu trăsături plăcute, care ar fi fost foarte drăguţ dacă n-ar fi avut pe chip o expresie atât de ranchiunoasă — Academia este construită pe locul unei vechi mănăstiri, spuse Tobi şi le făcu semn să-l urmeze pe treptele de piatră spre primul nivel Templele şi spaţiile de rugăciune au fost transformate în săli de clasă după ce Împăratul Roşu a unificat triburile din Nikan Elevii din primul an sunt de serviciu la măturat, aşa că o să vă familiarizaţi destul de repede cu zona Haideţi, încercaţi să ţineţi pasul Nici chiar lipsa lui de entuziasm nu reuşea să diminueze frumuseţea Academiei, deşi băiatul făcea tot ce putea Urca treptele de piatră cu mers rapid şi expert, fără să-şi bată capul şi să se uite dacă oaspeţii lui reuşesc să se ţină după el Rin rămăsese în urmă ca să-l ajute pe Feyrik, care răsufla greu, suind treptele primejdios de înguste Academia avea şapte niveluri Fiecare curbă a aleii de piatră dădea la iveală un nou complex de clădiri şi terenuri de instrucţie, înconjurate de vegetaţie luxuriantă, care fusese în mod clar cultivată cu grijă de sute de ani Un pârâu învolburat brăzda versantul muntelui, împărţind campusul perfect în două — Acolo e biblioteca Cantina e pe aici Elevii noi stau la nivelul cel mai de jos Sus sunt apartamentele maeştrilor Tobi arătă rapid câteva clădiri de piatră care păreau identice — Şi acolo? întrebă Rin, întinzând mâna către o clădire de lângă pârâu, care părea importantă Tobi zâmbi uşor — Aia-i latrina, copilă Băiatul arătos râse pe înfundate Cu obrajii în flăcări, Rin se prefăcu fermecată de vederea de pe terasă — De unde eşti tu? întrebă Tobi, pe un ton nu foarte prietenos — Provincia Cocoşului, mormăi Rin — Aaa, din sud Tonul lui Tobi sugera că acum i se lămurise ceva Presupun că şi clădirile cu etaje sunt un concept nou pentru tine, dar încearcă să nu te laşi copleşită ♦ După ce îi fuseseră verificate şi îndosariate documentele de înscriere, Feyrik nu mai avea niciun motiv să rămână cu ea Îşi luară rămas-bun în faţa porţilor şcolii — Te înţeleg dacă ţi-e frică, spuse preceptorul Rin înghiţi nodul imens din gât şi-şi încleştă dinţii Îi vâjâia capul; ştia că, dacă nu-l înăbuşă, din ochi îi va ţâşni un întreg lac de acumulare — Nu mi-e frică, insistă ea Feyrik zâmbi blând — Sigur că nu Chipul fetei se încreţi şi ea se năpusti să-l îmbrăţişeze Îşi îngropă faţa în tunica lui, ca să n-o vadă nimeni plângând Bătrânul o bătu pe umăr Reuşise să străbată toată ţara pentru a ajunge într-un loc la care visase ani de zile, doar ca să descopere acolo un oraş ostil şi derutant, care-i dispreţuia pe sudici Nu era acasă nici în Tikany, nici în Sinegard Oriunde se ducea, oriunde evada, nu era decât o orfană de război care nu-şi avea locul acolo Se simţea îngrozitor de singură — Nu vreau să pleci, zise ea Zâmbetul preceptorului se şterse — Ah, Rin — Nu-mi place aici, trânti ea dintr-odată Urăsc oraşul ăsta Felul cum vorbesc ucenicul ăla tâmpit parcă n-ar crede că trebuie să fiu aici — Bineînţeles că ei n-o cred, răspunse Feyrik Eşti o orfană de război Eşti din sud N-ar fi trebuit să absolvi Keju Căpeteniilor războinice le place să susţină că Nikan e o meritocraţie datorită Kejului, dar sistemul e conceput ca să-i ţină la locul lor pe săraci şi pe analfabeţi Îi jigneşti fie şi numai prin simpla ta prezenţă O prinse de umeri şi se aplecă puţin, ca să o privească în ochi — Rin, ascultă-mă Sinegard e un oraş nemilos Academia va fi şi mai rea O să înveţi cu copiii Căpeteniilor Copii care se antrenează în artele marţiale dinainte să fie în stare să meargă O să te excludă, pentru că nu eşti ca ei E în regulă Nu lăsa nimic să te descurajeze Indiferent ce spun ei, meriţi să fii aici Înţelegi? Rin încuviinţă din cap — Prima ta zi de şcoală va fi ca un pumn în stomac, urmă Feyrik A doua zi, probabil şi mai rău Cursurile ţi se vor părea mai dificile decât a fost vreodată studiul pentru Keju Dar dacă cineva poate să supravieţuiască aici, tu eşti aceea Nu uita ce ai făcut ca să ajungi aici Îşi îndreptă spatele Şi să nu te mai întorci niciodată în sud Poţi mai mult de-atât ♦ Când preceptorul Feyrik dispăru în josul aleii, Rin se ciupi de rădăcina nasului, dorind să-şi convingă arsura din dosul ochilor să dispară Nu-i putea lăsa pe noii ei colegi de clasă s-o vadă plângând Era singură într-un oraş unde n-avea niciun prieten, unde abia putea vorbi graiul, într-o şcoală pe care acum nu mai era sigură că dorea s-o urmeze „Te conduce spre altar E bătrân şi gras şi miroase a sudoare Se uită la tine şi se linge pe buze ” Se înfioră, strânse ochii şi-i deschise la loc Deci Sinegard era înspăimântător şi neobişnuit Nu mai conta N-avea unde altundeva să se ducă Îşi îndreptă umerii şi se întoarse pe porţile şcolii Era mai bine Orice ar fi fost, era de o mie de ori mai bine decât în Tikany — Şi dup-aia a-ntrebat dacă latrina e clasă, se auzi o voce din coada pentru înscriere Trebuia să-i fi văzut hainele Rin simţi un fior pe ceafă Era băiatul care fusese cu ei în timpul turului Se întoarse Chiar era foarte drăguţ, extrem de drăguţ, cu ochi migdalaţi şi gură perfectă care arăta bine până şi strâmbată într-o grimasă Pielea avea o nuanţă de alb ca porţelanul pentru care ar fi ucis orice femeie din Sinegard, iar părul mătăsos era aproape la fel de lung cum fusese al lui Rin Prinse privirea fetei şi zâmbi afectat, vorbind mai departe de parcă n-o văzuse: — Şi profesorul ei, ştiţi, pun rămăşag că-i unul dintre rataţii ăia ramoliţi care nu-şi pot găsi de lucru în oraş, aşa că-şi duc viaţa încercând să trăiască de azi pe mâine pe lângă magistraţii locali Credeam c-o să moară la urcuş, aşa de tare gâfâia Rin avusese de-a face ani de zile cu jignirile familiei Fang, iar insultele acestui băiat abia dacă o tulburau Totuşi, să-l ponegrească pe preceptorul Feyrik, omul care o adusese de la Tikany, care o salvase de un viitor nefericit într-o căsnicie impusă asta era de neiertat Făcu doi paşi spre băiat şi-l pocni în faţă Pumnul i se lipi de orbita lui cu un sunet plăcut Băiatul se clătină înapoi peste elevii din spatele lui, gata să cadă — Javră ce eşti! scrâşni el Se îndreptă şi se năpusti către ea Rin se retrase, cu pumnii ridicaţi — Încetaţi! Între ei apăru un ucenic cu robă neagră, cu braţele întinse ca să nu-i lase să se apropie Când băiatul încercă totuşi să înainteze, ucenicul îi prinse rapid de încheietură braţul întins şi i-l răsuci la spate Băiatul se clătină, imobilizat — Nu ştii regulile? Glasul ucenicului era scăzut, calm şi controlat Fără bătăi Băiatul nu spuse nimic, cu gura schimonosită într-o grimasă ursuză Rin se luptă cu dorinţa bruscă de a plânge — Numele? întrebă ucenicul — Fang Runin, zise ea repede, îngrozită Intraseră în belea? Va fi exmatriculată? Băiatul se lupta în zadar în mâna ucenicului, care-l strânse şi mai tare — Numele? întrebă el din nou — Yin Nezha, zise răstit băiatul — Yin? Ucenicul îi dădu drumul Şi ce treabă are moştenitorul bine-crescut al Casei Yin să se bată? — Mi-a tras un pumn în faţă! scrâşni Nezha În jurul ochiului stâng i se întindea deja o vânătaie urâtă, o pată mov aprins pe pielea albă ca de porţelan Ucenicul ridică dintr-o sprânceană spre Rin — Şi de ce să faci aşa ceva? — L-a insultat pe profesorul meu, răspunse ea — Ah, da? Ei bine, asta-i altceva Ucenicul părea amuzat Nu te-a învăţat nimeni să nu insulţi profesorii? Este tabu — O să te omor, mârâi Nezha către Rin O să te omor, fir-ai tu să fii — Încetează Ucenicul simulă un căscat Sunteţi într-o academie militară O să aveţi o mulţime de ocazii să vă omorâţi unul pe altul anul ăsta Dar păstraţi-vă mai bine până după orientare CAPITOLUL 3 Rin şi Nezha ajunseră ultimii în sala principală: un templu transformat, situat la al treilea nivel al muntelui Deşi sala nu era foarte mare, interiorul nemobilat şi întunecos dădea iluzia de spaţiu, făcându-i pe cei aflaţi acolo să se simtă mai mici decât erau în realitate Rin bănui că era un rezultat deliberat pentru momentele în care te aflai atât în prezenţa zeilor, cât şi a profesorilor Studenţii din primul an, nu mai mulţi de cincizeci, stăteau în genunchi, în şiruri de câte zece Îşi frecau mâinile în poală, clipind şi privind în jur cu nelinişte tăcută Ucenicii erau aşezaţi în rânduri în jurul lor şi pălăvrăgeau relaxaţi între ei Râsetele lor răsunau mai tare decât ar fi fost firesc, de parcă încercau anume să-i stânjenească pe cei din primul an La câteva clipe după ce se aşezase Rin, uşile din faţă se deschiseră şi în sală intră cu paşi mari o femeie subţire, mai scundă chiar şi decât cel mai mic dintre boboci Mersul ei era soldăţesc – perfect drept, hotărât şi controlat O urmară cinci bărbaţi şi o femeie, care purtau robe maro-închis Formară un şir în spatele ei, în partea din faţă a încăperii, şi rămaseră în picioare, cu mâinile ascunse în mânecile robelor Ucenicii tăcură şi se ridicară în picioare, cu mâinile la spate şi capetele lăsate în faţă într-o uşoară plecăciune Rin şi ceilalţi boboci le urmară exemplul şi se ridicară pripit în picioare Femeia îi privi o clipă, apoi le făcu semn să se aşeze — Bun venit la Sinegard Eu sunt Jima Lain, mare maestru al acestei şcoli, comandantul Forţelor de rezervă sinegardiene şi fost comandant al Miliţiei Imperiale Nikara Glasul îi răzbătu în sală ca o lamă, precis şi glacial Făcu semn spre cei şase din spatele ei — Aceştia sunt maeştrii din Sinegard Vor fi instructorii voştri în primul an şi vor decide în cele din urmă dacă vă acceptă ca ucenici după Probele de la sfârşitul anului Maeştrii erau sobri, unul mai impunător decât altul Niciunul nu zâmbea şi fiecare purta o centură de altă culoare: roşu, albastru, mov, verde şi portocaliu Mai puţin unul Bărbatul din stânga Jimei nu purta deloc centură şi roba-i era diferită – fără broderie pe margini, fără însemnul Împăratului Roşu brodat în dreapta pe piept Era îmbrăcat de parcă uitase că avea loc un eveniment şi-şi trăsese pe el în ultima clipă o mantie maro fără nicio formă Părul lui era alb curat, ca barba preceptorului Feyrik, totuşi bărbatul nu era nici pe departe aşa bătrân Chipul îi era neobişnuit de lipsit de riduri, dar nu tineresc; era imposibil să-ţi dai seama câţi ani avea În timp ce vorbea Jima, îşi băgă un deget în ureche şi apoi îl duse în dreptul ochilor ca să examineze rezultatul Ridică brusc privirea, o surprinse pe Rin zgâindu-se la el şi zâmbi superior Ea se uită brusc în altă parte — Voi vă aflaţi aici pentru că aţi obţinut cele mai mari note la Keju din toată ţara, zise Jima, deschizându-şi mărinimos braţele Aţi depăşit mii de alţi elevi pentru privilegiul de a învăţa aici Felicitări! Bobocii îşi aruncară priviri stânjenite unii altora, neştiind dacă ar trebui să se aplaude singuri În sală răsunară câteva bătăi şovăielnice din palme Jima zâmbi afectat — Anul viitor, o cincime dintre voi nu vor mai fi aici Tăcerea deveni brusc apăsătoare — Sinegard n-are nici timp, nici resurse să instruiască orice copil care visează la glorie în armată Până şi fermierii analfabeţi pot deveni soldaţi, dar noi nu instruim soldaţi aici Noi instruim generali Îi instruim pe cei în mâinile cărora se află viitorul Imperiului Aşadar, dacă eu hotărăsc că nu mai meritaţi să ne pierdem timpul cu voi, vi se va cere să plecaţi Veţi observa că nu vi se oferă posibilitatea să vă alegeţi un domeniu de studiu Nu credem că această alegere trebuie lăsată pe mâna elevilor După primul an, vi se va evalua competenţa la fiecare dintre materiile pe care le predăm: Lupte, Strategie, Istorie, Armament, Lingvistică şi Medicină — Şi Tradiţii, o întrerupse maestrul cu părul alb Jimei îi zvâcni ochiul stâng — Şi Tradiţii Dacă la Probele de la sfârşitul anului veţi fi consideraţi vrednici să urmaţi un curs, veţi primi aprobarea de a merge mai departe în Sinegard Atunci veţi obţine rangul de ucenic Făcu semn spre elevii mai mari din jurul lor şi Rin observă abia acum că brasardele ucenicilor aveau culori corespunzătoare centurilor maeştrilor — Dacă niciunul dintre maeştri nu vă consideră potriviţi ca să vă preia ca ucenici, vi se va cere să părăsiţi Academia Procentul de continuitate a studiilor este de obicei de optzeci la sută Uitaţi-vă în jur Asta înseamnă că la anul, pe vremea asta, doi oameni din şirul vostru vor fi plecat Rin aruncă o privire în jurul ei, încercând să-şi înăbuşe un val de panică Crezuse că trecerea testului şi intrarea la Sinegard reprezenta o garanţie că va avea o casă cel puţin în următorii cinci ani, dacă nu şi o carieră stabilă după aceea Nu-şi dăduse seama că putea fi trimisă acasă în doar câteva luni — Eliminăm de nevoie, nu din răutate Misiunea noastră este să instruim numai elita – pe cei mai buni dintre cei buni N-avem timp de pierdut cu diletanţii Uitaţi-vă bine la colegii voştri de clasă Ei vor deveni prietenii voştri cei mai buni, dar şi rivalii cei mai mari Concuraţi unii împotriva altora ca să rămâneţi în această academie Noi considerăm că prin competiţie se vor remarca aceia cu talent Iar cei care n-au talent vor fi trimişi acasă Dacă meritaţi, veţi fi prezenţi la anul ca ucenici Dacă nu ei bine, atunci n-ar fi trebuit să fiţi trimişi aici din capul locului Femeia părea să se uite direct la Rin — În cele din urmă vă dau un avertisment Nu tolerez droguri în campus Dacă aveţi fie şi o fărâmă de opiu, dacă sunteţi prinşi la zece paşi de vreo substanţă ilegală, veţi fi târâţi afară din Academie şi aruncaţi în închisoarea Baghra Jima îi ţintui cu o ultimă privire severă şi flutură din mână, eliberându-i — Succes ♦ Raban, ucenicul care pusese capăt bătăii dintre Rin şi Nezha, îi conduse afară din sala principală spre dormitoarele de la nivelul cel mai de jos — Sunteţi boboci, aşa că începând de săptămâna viitoare veţi fi de serviciu la măturat, zise el, mergând cu spatele ca să le vorbească; avea un glas blând şi liniştitor, precum cel pe care Rin îl auzise la doctorii din sat înainte de-a amputa membre Primul clopot bate la răsăritul soarelui, iar cursurile încep după jumătate de oră Să ajungeţi la cantină înainte, altfel pierdeţi micul dejun Băieţii erau găzduiţi în clădirea cea mai mare din campus, o structură cu trei niveluri care părea construită la mult timp după ce terenurile Academiei fuseseră confiscate de la călugări Dormitoarele fetelor erau mici prin comparaţie, într-o clădire simplă, fără etaj, care fusese o sală de meditaţie separată Rin se aştepta să fie neplăcut de aglomerat, dar numai alte două paturi dovedeau că ar fi folosite — Trei fete într-un an este de fapt un record, zise Raban înainte să le lase să se instaleze Maeştrii au fost şocaţi Rămase singure în dormitor, cele trei fete se măsurară precaut din priviri — Eu sunt Niang, se prezentă fata din stânga lui Rin Avea o faţă rotundă, prietenoasă, şi vorbea cu un accent săltăreţ care-i contrazicea descendenţa nordică, deşi nu era nici pe departe atât de indescifrabil ca dialectul sinegardian Sunt din provincia Iepurelui Sălbatic — Încântată, spuse tărăgănat cealaltă fată Îşi cerceta aşternutul Pipăi între degete materialul cenuşiu subţire, se strâmbă dezgustată şi apoi lăsă pânza să cadă Venka, spuse ea fără tragere de inimă Provincia Dragonului, dar am crescut în capitală Venka era o frumuseţe sinegardiană arhetipală Era drăguţă în paloarea ei şi subţire ca o creangă de salcie Alături de ea, Rin se simţea necioplită şi lipsită de orice rafinament Îşi dădu seama că ambele fete se uitau la ea — Runin, spuse ea Rin, pe scurt — Runin Venka mutilă numele cu accentul ei sinegardian, rostogolind silabele prin gură ca pe o îmbucătură cu gust neplăcut Ce fel de nume mai e ăsta? — Din sud, zise Rin Eu sunt din Provincia Cocoşului — De-asta ai pielea aşa închisă, spuse Venka, arcuindu-şi buzele Maronie ca bălegarul de vacă Lui Rin i se dilatară nările — Am ieşit la soare odată Ar trebui să încerci şi tu cândva ♦ Aşa cum o avertizase preceptorul Feyrik, cursurile se intensificară rapid Antrenamentul de arte marţiale începu în curtea de la nivelul al doilea a doua zi, imediat după răsăritul soarelui — Ce-i asta? Maestrul Jun, instructorul de Lupte cu centură roşie, se uită dezgustat la elevii strânşi unii în alţii Alinierea! Vreau şiruri drepte Nu vă mai înghesuiţi ca nişte găini speriate Jun avea sprâncene fantastic de dese care aproape se îmbinau în mijlocul frunţii şi stăteau pe faţa oacheşă ca un nor de furtună, deasupra unei veşnice expresii încruntate Spatele drept! Glasul lui se potrivea cu faţa: răguşit şi neiertător Privirea în faţă! Braţele la spate! Rin se încordă să imite postura colegilor din faţa ei Coapsa stângă o furnica, dar nu îndrăznea să se scarpine Prea târziu, îşi dădu seama că trebuia să urineze Jun se duse în partea din faţă a curţii, mulţumit că elevii stăteau cât mai incomod se putea Se opri în faţa lui Nezha — Ce-ai păţit la faţă? Nezha avea o vânătaie cu adevărat impresionantă la ochiul stâng, o pată violet-aprins pe tenul lui altfel fără cusur — M-am bătut — Când? — Aseară — Ai noroc, zise Jun Dacă s-ar fi întâmplat mai târziu, te-aş fi exmatriculat Ridică glasul ca să se adreseze clasei — Prima şi cea mai importantă regulă în clasa mea: nu vă bateţi iresponsabil Tehnicile pe care le învăţaţi sunt letale atunci când sunt aplicate Executate necorespunzător, ele vor provoca răni grave, vouă sau partenerului de antrenament Dacă luptaţi iresponsabil, vă suspend de la cursul meu şi încerc să obţin exmatricularea voastră de la Sinegard M-am făcut înţeles? — Da, domnule, răspunseră ei Nezha întoarse capul şi-i aruncă lui Rin o privire plină de venin peste umăr Ea se făcu că nu-l văzuse — Cine a mai făcut instrucţie în artele marţiale până acum? întrebă Jun Mâna sus Aproape toţi elevii ridicară mâinile Rin aruncă o privire prin curte şi simţi un val de panică Aşa mulţi se antrenaseră înainte de Academie? Unde se antrenaseră? Cu cât i-o luaseră înainte? Dacă nu reuşea să ţină pasul? Jun arătă spre Venka — Câţi ani? — Doisprezece, zise Venka M-am antrenat în stilul Pumnul Moale Rin făcu ochii mari Asta însemna că Venka se antrena aproape de când începuse să meargă Jun arătă un manechin de lemn — Lovitură de picior circulară inversă Rupe-i capul „Rupe-i capul?” Rin se uită neîncrezătoare la manechin Capul şi trunchiul fuseseră cioplite dintr-o singură bucată de lemn; cel dintâi nu era înşurubat, ci era parte integrală din trunchi Totuşi Venka părea complet netulburată Îşi poziţionă picioarele, miji ochii spre manechin şi apoi îşi propulsă piciorul aflat în spate într-o răsucire ce-i aduse laba mult deasupra capului Călcâiul tăie aerul într-o curbă minunat de precisă Piciorul atinse capul manechinului şi-l aruncă, azvârlindu-l peste curte Capul bufni într-un colţ şi se răsuci pe o parte Rin rămase cu gura căscată Jun încuviinţă aprobator şi îi dădu liber Venkăi Fata se întoarse la locul ei, părând mulţumită — Cum a reuşit? întrebă Jun „Magie”, se gândi Rin Jun se opri în faţa lui Niang — Tu Pari uluită Cum crezi că a reuşit? Niang clipi nervoasă — Ki? — Ce e ki? Niang roşi — Ăăă Energie interioară Energie spirituală? — Energie spirituală, repetă maestrul Jun şi pufni Aiureli ţărăneşti Cei care ridică ki la nivelul misterului sau al supranaturalului fac un mare deserviciu artelor marţiale Ki nu este altceva decât energie simplă Aceeaşi energie care vă curge prin plămâni şi vasele de sânge Aceeaşi energie care mişcă râurile la vale şi face vântul să sufle Arătă turnul cu clopot de la al cincilea nivel — Doi lucrători au instalat anul trecut un clopot recent turnat Singuri, n-ar fi ridicat niciodată clopotul până acolo Dar cu nişte frânghii inteligent amplasate, doi bărbaţi cu constituţie medie au reuşit să ridice un obiect cu o greutate de câteva ori mai mare decât a lor Principiul funcţionează invers pentru artele marţiale În corp aveţi o cantitate limitată de energie Oricât de mult v-aţi antrena, n-o să puteţi reuşi isprăvi supraomeneşti Dar cu disciplina corectă, ştiind unde şi când să loviţi Jun izbi cu pumnul în trunchiul manechinului, care se despică, formând o rază perfectă de crăpături în jurul mâinii sale Maestrul îşi trase braţul înapoi Trunchiul manechinului se destrămă în bucăţele care căzură pe jos cu zgomot — Puteţi face ceea ce oamenii de rând consideră imposibil, continuă Jun În artele marţiale e vorba despre acţiune şi reacţiune Unghiuri şi trigonometrie Cantitatea potrivită de forţă aplicată cu vectorul adecvat Muşchii vi se contractă şi exercită forţă, care este dispersată în ţinta voastră Dacă dezvoltaţi masă musculară, puteţi exercita o forţă mai mare Dacă exersaţi tehnica potrivită, forţa vi se dispersează cu o concentrare mai mare şi o eficienţă mai bună Artele marţiale nu sunt mai complicate decât fizica pură În cazul în care asta vă nedumereşte, urmaţi pur şi simplul sfatul marilor maeştri Nu puneţi întrebări Doar supuneţi-vă ♦ Istoria însemnă o lecţie de umilinţă Chiar dinainte să apuce să intre toţi în clasă, maestrul Yim, gârbovit şi chel, începu să explice dificultăţile cu care se confrunta armata Nikanului — În ultimul veac, Imperiul a dus cinci războaie, zise el Şi le-am pierdut absolut pe toate De aceea numim acest ultim veac „Epoca umilinţei” — Optimist, mormăi un băiat cu părul sârmos din faţă Dacă îl auzi, Yim nu dădu niciun semn Arătă o hartă mare pe pergament a emisferei estice — În timpul Împăratului Roşu, ţara aceasta se întindea pe jumătate de continent Vechiul Imperiu Nikara a fost leagănul civilizaţiei moderne Centrul lumii Toate invenţiile şi-au avut originea în Vechiul Nikan; printre ele, magnetul, presa pentru pergament şi furnalul metalurgic Reprezentanţii nikara au dus cultura şi metodele de bună guvernare în insulele Mugen, în est, şi în Speer, în sud Însă imperiile decad Vechiul imperiu a căzut victimă propriei sale măreţii Entuziasmate de victoriile expansiunii din nord, Căpeteniile războinice au început să lupte între ele Moartea Împăratului Roşu a declanşat o serie de bătălii pentru succesiune fără un rezultat clar Şi aşa Nikanul s-a împărţit în cele Douăsprezece Provincii, fiecare condusă de o Căpetenie În cea mai mare parte a istoriei recente, Căpeteniile au fost preocupate să se lupte între ele Până la — Războaiele Macului, zise băiatul cu păr sârmos — Da Războaiele Macului Yim arătă o ţară aflată la graniţa Nikanului, o insuliţă în formă de arc lung Fără niciun avertisment, frăţiorul din est al Nikanului, fostul său tributar, şi-a întors pumnalul chiar spre cei care-i oferiseră civilizaţia Restul îl ştiţi, cu siguranţă Niang ridică mâna — De ce s-au stricat relaţiile dintre Nikan şi Mugen? Federaţia fusese un tributar paşnic în zilele Împăratului Roşu Ce s-a întâmplat? Ce au vrut de la noi? — Relaţiile n-au fost niciodată paşnice, o corectă Yim Şi nu sunt nici în ziua de azi Mugen a vrut dintotdeauna mai mult, chiar şi când era tributar Federaţia este o ţară ambiţioasă, care se dezvoltă rapid, cu o populaţie în creştere situată pe o insuliţă Imaginaţi-vă că sunteţi o ţară cu un grad înalt de militarizare, cu mai mulţi locuitori decât poate suporta teritoriul vostru şi nicio posibilitate de extindere Imaginaţi-vă că suveranii voştri au răspândit o ideologie conform căreia sunt zei şi că aveţi dreptul divin să vă extindeţi imperiul în emisfera estică Dintr-odată, continentul care se întinde dincolo de Marea Nariin pare o ţintă ideală, nu-i aşa? Se întoarse din nou către hartă — Primul Război al Macului a însemnat un dezastru Imperiul fragmentat n-a reuşit să reziste în faţa trupelor bine instruite ale Federaţiei, care se pregăteau de zeci de ani pentru acest plan Şi iată o întrebare pentru voi Cum am câştigat noi al Doilea Război al Macului? Un băiat pe nume Han ridică mâna — Triada? În toată clasa se auziră chicoteli înfundate Triada – Vipera, Împăratul Dragon şi Străjerul Porţii – erau cei trei soldaţi eroici care unificaseră Imperiul împotriva Federaţiei Erau persoane reale – femeia cunoscută drept Vipera ocupa încă tronul din Sinegard –, dar abilităţile lor legendare de practicanţi ai artelor marţiale erau subiect de basme pentru copii Rin crescuse ascultând poveşti despre Triadă care, fără niciun ajutor, făcuse una cu pământul batalioane întregi ale Federaţiei, provocând furtuni şi inundaţii cu puterile sale supranaturale Dar chiar şi ei i se părea că aşa ceva sună caraghios într-o prelegere despre istorie — Nu râdeţi Cei trei au fost importanţi – fără uneltirile lor politice, poate că n-am fi reunit niciodată cele Douăsprezece Provincii, spuse Yim Dar nu ăsta-i răspunsul pe care-l voiam Rin ridică mâna Memorase răspunsul din manualele preceptorului Feyrik — Am pustiit teritoriul din interiorul continentului şi am urmat o strategie nemiloasă Când armata Federaţiei a avansat prea mult, liniile ei de aprovizionare s-au întrerupt şi nu şi-a mai putut hrăni soldaţii Yim strânse din umeri — Un răspuns bun, dar neadevărat Simplă propagandă inclusă în manualele de la ţară Strategia nemiloasă de pustiire a afectat populaţia rurală mai mult decât Mugenul Altcineva? Băiatul cu părul sârmos care stătea în faţă nimeri răspunsul — Am câştigat pentru că am pierdut Speerul Yim încuviinţă — Ridică-te Explică Băiatul îşi dădu părul pe spate şi se ridică — Am câştigat războiul fiindcă pierderea Speerului a determinat Hesperia să intervină Şi ăăă capacitatea navală a Hesperiei era mult superioară Federaţiei Mugen Au câştigat războiul pe frontul de pe ocean, iar Nikanul a fost inclus în tratatul de pace ulterior Victoria n-a fost de fapt a noastră — Corect, zise Yim Băiatul se aşeză, părând extrem de uşurat — Nikanul n-a câştigat al Doilea Război al Macului, repetă Yim Federaţia a plecat, pentru că noi am fost atât de jalnici, încât marilor puteri navale din vest li s-a făcut milă de noi Ne-am apărat ţara atât de prost, încât fost nevoie de un genocid ca să intervină Hesperia În timp ce trupele nikara erau blocate pe frontul din nord, o flotă a Federaţiei a distrus peste noapte Insula Moartă Toţi bărbaţii, femeile şi copiii de pe Speer au fost măcelăriţi, iar cadavrele au fost arse O rasă întreagă a dispărut într-o singură zi În clasă se lăsă tăcerea Toţi crescuseră auzind poveşti despre distrugerea Speerului, o insuliţă care marca oceanul între Marea Nariin şi Golful Omonod ca o lacrimă, aflată chiar lângă Provincia Şarpelui Rămăsese unicul stat tributar al Imperiului, cucerit şi anexat în perioada de apogeu a domniei Împăratului Roşu Avea un loc încărcat emoţional în istoria Nikanului, un exemplu grăitor al eşecului masiv al armatei dezbinate sub regimul Căpeteniilor Rin se întrebase mereu dacă pierderea Speerului fusese un simplu accident Dacă orice altă provincie ar fi fost distrusă aşa cum se întâmplase cu Speerul, Imperiul Nikara nu s-ar fi oprit la un tratat de pace Ar fi luptat până când Federaţia Mugen ar fi fost fărâmiţată Însă locuitorii de pe Speer nu erau de fapt nikara Înalţi şi cu piele cafenie, erau un popor insular care fusese dintotdeauna separat din punct de vedere etnic de nikara de pe continent Vorbeau o limbă proprie, scriau cu propriul lor alfabet şi aveau propria lor religie Se alăturaseră Miliţiei imperiale numai sub ameninţarea spadei Împăratului Roşu Toate astea dovedeau relaţiile încordate dintre Nikan şi Speer în timpul celui de-al Doilea Război al Macului Aşa că, îşi zise Rin, dacă era să fie sacrificat vreun teritoriu nikara, Speer era alegerea evidentă — Am supravieţuit în ultimul veac numai datorită norocului pur şi milei vestului, spuse Yim Însă chiar şi cu ajutorul Hesperiei, Nikanul abia a reuşit să-i alunge pe invadatorii din Federaţie Ca urmare a presiunilor exercitate de Hesperia, Federaţia a semnat un Pact de neagresiune la sfârşitul celui de-al Doilea Război al Macului, iar Nikanul şi-a păstrat de atunci independenţa Federaţia a fost redusă la câteva avanposturi la marginea Provinciei Calului, iar în ultimii aproape douăzeci de ani a fost mai mult sau mai puţin cuminte Dar muganii au devenit tot mai agitaţi, iar Hesperia nu s-a priceput niciodată să-şi ţină promisiunile Dintre eroii Triadei n-a mai rămas decât unul: Împăratul a murit, Străjerul a dispărut şi doar împărăteasa se mai află pe tron Poate şi mai rău, nu mai avem soldaţi din Speer Yim tăcu şi continuă după câteva clipe: — Cea mai bună forţă de luptă a noastră nu mai există Nikanul nu mai deţine resursele care ne-au ajutat să supravieţuim celui de-al Doilea Război al Macului Nu putem conta pe Hesperia să ne salveze din nou Ultimele veacuri ne-au învăţat un singur lucru: că duşmanii Nikanului nu se odihnesc niciodată Dar de data asta, când vor veni, intenţionăm să fim pregătiţi ♦ Clopotul de amiază anunţă ora mesei de prânz Mâncarea era servită din cazane uriaşe înşirate lângă peretele din fund – budincă de orez, tocană de peşte şi chifle din făină de orez – şi era împărţită de bucătari ce păreau complet indiferenţi faţă de treaba lor Elevii primeau porţii suficient de mari ca să le sature stomacurile care chiorăiau, dar nu îndeajuns ca să se simtă pe deplin sătui Cei care încercau să se aşeze din nou la coadă erau trimişi înapoi la mese cu mâinile goale Pentru Rin, perspectiva unor mese regulate era mai mult decât generoasă; în casa familiei Fang, ea rămăsese de multe ori fără cină Dar alţii i se plângeau lui Raban că nu primesc decât o singură porţie — Filosofia Jimei este că foamea e bună Vă menţine uşori, concentraţi, explică Raban — Ne menţine nefericiţi, bombăni Nezha Rin dădu ochii peste cap, dar îşi ţinu gura Stăteau înghesuiţi în două şiruri de câte douăzeci şi cinci, în lungul mesei de lemn din capătul sălii Celelalte mese erau ocupate de ucenici, dar nici chiar Nezha n-avea tupeu să încerce să se aşeze printre ei Rin se pomeni între Niang şi băiatul cu părul sârmos care se ridicase la ora de Istorie — Eu sunt Kitay, se prezentă el, după ce-şi termină de adulmecat tocana Era cu un an mai mic decât ea şi asta se vedea – era sfrijit, pistruiat, cu urechi uriaşe Obţinuse cel mai bun rezultat la Keju din municipalitatea Sinegard, de departe regiunea cu cea mai mare concurenţă, ceea ce era impresionant, mai cu seamă pentru cineva care dăduse testul cu un an mai devreme Avea memorie perfectă, voia să înveţe Strategia cu maestrul Irjah după ce trecea de Probe şi nu i se părea şi ei că Jun era un prostovan? — Da Şi eu sunt Runin Rin, zise fata, când apucă să spună ceva — Aha, tu eşti cea pe care o urăşte Nezha Rin se gândi că existau reputaţii mai proaste de atât În orice caz, Kitay nu părea să-i poarte pică — Oricum, care-i problema lui? întrebă ea — Tatăl lui este Căpetenia Dragonului şi mătuşile lui sunt de generaţii concubinele tronului Şi tu te-ai comporta ca o javră dacă familia ta ar fi şi bogată, şi atrăgătoare — Îl cunoşti? întrebă Rin — Nezha, Venka şi cu mine am crescut împreună Am avut acelaşi preceptor Credeam că vor fi mai drăguţi cu mine după ce intrăm la Academie Kitay ridică din umeri, aruncând o privire spre capul mesei, unde Nezha şi Venka păreau să fie în centrul atenţiei Bănuiesc că m-am înşelat Rin nu se miră că Nezha îl exclusese pe Kitay din cercul lui social Nezha n-avea cum să stea pe lângă cineva nici pe jumătate aşa de isteţ ca Kitay, care ar fi avut prea multe şanse de a-l pune în umbră — Ce-ai făcut de l-ai jignit? Kitay se strâmbă — Nimic, numai că i-am luat-o înainte la examen Nezha e irascibil când e vorba de ego-ul lui Tu ce-ai făcut? — I-am învineţit ochiul, recunoscu fata Kitay arcui o sprânceană — Frumos ♦ Tradiţiile erau programate după prânz, urmate apoi de Lingvistică Rin aşteptase toată ziua cu nerăbdare Tradiţiile, însă ucenicii care-i conduseseră în clasă arătau de parcă se străduiau să nu râdă Urcară scările în spirală până la nivelul al cincilea, mai sus decât toate celelalte clase ale lor În cele din urmă, se opriră într-o grădină închisă — Ce facem aici? întrebă Nezha — Asta-i clasa voastră, spuse un ucenic Schimbară priviri între ei, rânjiră şi apoi plecară După cinci minute, motivul amuzamentului lor deveni limpede Maestrul Tradiţiilor nu apăru Trecură zece minute Apoi douăzeci Elevii se învârtiră stingheriţi prin grădină, încercând să înţeleagă ce ar fi trebuit să facă — Este o farsă, sugeră Han Ne-au dus în altă parte — Oricum, ce creşte aici? Nezha apropie o floare de nas şi o mirosi Scârbos Rin se uită mai bine la flori, apoi ochii i se măriră Mai văzuse petalele alea Nezha le recunoscu în acelaşi timp cu ea — Rahat! zise el Asta-i o plantă de mac Clasa reacţionă ca un cuib de şoricei înspăimântaţi O zbughiră de lângă planta de mac, de parcă simpla apropiere i-ar fi putut droga Fata îşi înăbuşi nevoia absurdă de a izbucni în râs Aici, în cealaltă parte a ţării, exista măcar un lucru pe care-l ştia — O să fim exmatriculaţi, se plânse Venka — Nu fi proastă, nu-i planta noastră, zise Kitay Venka se prinse cu palmele de obraji — Dar Jima a spus că dacă stăm la zece paşi de — Nu poate să exmatriculeze toată clasa, îi răspunse Kitay Pun rămăşag că ne testează Să vadă dacă vrem cu adevărat să-nvăţăm — Sau ne testează să vadă cum reacţionăm în preajma drogurilor ilegale! ţipă Venka — Potoleşte-te, spuse Rin N-ai cum să te droghezi doar dacă o atingi Venka nu se calmă — Jima n-a zis că trebuie să ne prindă drogaţi, a zis — Nu cred că este o oră de-adevăratelea, o întrerupse Nezha Pun rămăşag că ucenicii se distrează şi ei un pic Kitay părea nesigur — Era în orar Şi l-am văzut pe maestrul Tradiţiilor, a fost la prezentare — Şi atunci unde-i erau ucenicii? ripostă Nezha Ce culoare avea centura lui? De ce nu vezi pe nimeni umblând cu Tradiţii scris pe brasardă? Asta-i o tâmpenie Ieşi furtunos pe poartă Încurajaţi, şi ceilalţi din clasă îl urmară, unul câte unul În cele din urmă, Rin şi Kitay rămaseră singuri în grădină Rin se aşeză şi se sprijini în coate, admirând varietatea plantelor din grădină În afara florilor roşu-aprins ale macilor, mai erau şi cactuşi micuţi cu flori roz şi galbene, ciuperci fluorescente strălucind slab în colţurile întunecate de sub poliţe şi tufişuri verzi dese care răspândeau o aromă ca de ceai — Asta nu-i grădină, spuse ea E o pepinieră de droguri Acum chiar că voia să-l cunoască pe maestrul Tradiţiilor Kitay se aşeză lângă ea — Ştii, marii şamani din legende înghiţeau droguri înainte de luptă Poveştile spun că le dădeau puteri magice Zâmbi Crezi că asta predă maestrul Tradiţiilor? — Sincer? spuse Rin smulgând iarba Cred că vine aici doar ca să se drogheze CAPITOLUL 4 Pe măsură ce se scurgeau săptămânile, orele deveneau tot mai dificile Dimineţile erau dedicate Luptei, Medicinei, Istoriei şi Strategiei În majoritatea zilelor, lui Rin i se învârtea capul de pe la prânz, ticsit cu denumiri de teoreme de care nu mai auzise niciodată şi titluri de cărţi pe care trebuia să le termine până la sfârşitul săptămânii Orele de Lupte le extenuau şi trupul, nu doar mintea Jun îi punea să execute o serie chinuitoare de exerciţii de gimnastică: alergau în sus şi în jos pe scările Academiei, stăteau în mâini cu orele şi repetau periodic posturile de bază ale artelor marţiale, cu saci de cărămizi atârnaţi de braţe, în fiecare săptămână, Jun îi ducea la un lac de la poalele muntelui şi-i punea să înoate pe toată lungimea sa Rin şi alţi câţiva elevi nu ştiuseră până atunci să înoate Jun le arătase o singură dată mişcările corecte După aceea, depindea de ei să nu se înece Temele pentru acasă erau grele şi, în mod clar, gândite să-i împingă pe boboci la limită Aşa că atunci când maestrul Armelor, Sonnen, îi învăţă care erau proporţiile corecte de salpetru, sulf şi cărbune necesare pentru a amesteca praful de puşcă incendiar ce alimenta rachetele militare, le ceru şi să-şi construiască pe loc propriile rachete Iar când maestra Medicinei, Enro, îi puse să înveţe denumirea tuturor oaselor din corpul omenesc, se aştepta ca ei să ştie şi cele mai obişnuite cazuri de fracturare a lor şi modul de a le identifica Totuşi Strategia, predată de maestrul Irjah, era materia cea mai grea La prima oră le împărţi un volum gros – Principiile războiului de Sunzi – şi îi anunţă că trebuiau să-l memoreze până la sfârşitul săptămânii — Chestia asta-i enormă! se plânse Han Cum să ne mai facem şi restul temelor? — Altan Trengsin l-a învăţat într-o singură noapte, răspunse Irjah Elevii schimbară priviri exasperate Maeştrii îl ridicaseră în slăvi pe Altan Trengsin încă de la începutul trimestrului Rin ajunsese la concluzia că era un fel de geniu, aparent cel mai strălucit elev care trecuse prin Sinegard în ultimele decenii Han părea la fel de iritat pe cât se simţea ea — În regulă, dar noi nu suntem Altan — Atunci încercaţi să fiţi, zise Irjah Sunteţi liberi ♦ Rin intră într-o rutină de studiu constant şi foarte puţin somn; orarul nu le mai lăsa timp bobocilor să facă nimic altceva Toamna abia începuse să-şi arate colţii în Sinegard Într-o dimineaţă, pe când urcau în grabă treptele, îi însoţi o rafală de vânt rece Fremătă printre copaci într-un crescendo tunător Elevii nu-şi primiseră încă robele groase de iarnă şi le clănţăneau dinţii la unison în timp ce se strângeau unii în alţii sub un arbore de mătase din fundul curţii de la nivelul al doilea În pofida frigului, Jun refuză să mute ora de Lupte înăuntru înainte ca zăpada să-i împiedice s-o ţină în aer liber Era un profesor nemilos, căruia părea să-i facă plăcere disconfortul lor — Durerea vă face bine, zise el în timp ce-i obliga să se ghemuiască în posturi chircite şi chinuitoare Practicanţii artelor marţiale din vechime menţineau poziţia asta o oră întreagă înainte de antrenament — Practicanţii artelor marţiale din vechime aveau nişte coapse uluitoare, gâfâi Kitay Gimnastica de dimineaţă era tot îngrozitoare, dar măcar trecuseră de exerciţiile de bază şi începuseră primele arte marţiale cu arme: tehnici cu bastoane Jun tocmai îşi adoptase postura în capătul curţii, când deasupra capului său se auzi un foşnet puternic O mână de frunze căzu chiar unde stătea el Toţi ridicară privirile Cocoţat pe o creangă groasă a arborelui de mătase stătea de mult absentul lor maestru al Tradiţiilor Mânuia o foarfecă de grădină mare şi tăia voios frunzele la întâmplare în timp ce îngâna ca pentru el, fals şi cu voce tare, un cântecel După ce auzi câteva cuvinte din cântec, Rin recunoscu „Atingerile Străjerului Porţii” Îl ştia din multele drumuri pe care le făcuse ca să distribuie opiu la bordelurile din Tikany – era un cântecel obscen, la limita eroticului Maestrul Tradiţiilor masacra melodia, dar cânta cu voce tare şi cu entuziasm nestăvilit — Să te-ating nu pot acolo, fată mare/ Căci ai pieri de desfătare Niang se scutura de atâta chicotit înăbuşit Kitay se holba la copac cu gura căscată — Jiang, am oră! se răsti Jun — Păi predă-ţi lecţia, răspunse maestrul Jiang Lasă-mă-n pace — Avem nevoie de curte — N-ai nevoie de toată curtea N-ai nevoie de copacul ăsta, spuse Jiang arţăgos Jun îşi roti de câteva ori bastonul în aer şi-l izbi de baza copacului Trunchiul se zgudui de-a binelea în urma loviturii Se auzi pârâitura unei greutăţi care cade prin straturi de frunze uscate Maestrul Jiang ateriză într-un morman încovoiat pe pardoseala de piatră Primul gând al lui Rin fu că maestrul nu purta cămaşă Al doilea, că probabil murise Însă Jiang nu făcu decât să se ridice în şezut, să-şi scuture piciorul stâng şi să-şi arunce părul alb înapoia umerilor — Asta a fost nepoliticos, spuse el visător, în timp ce din tâmpla stângă i se scurgea un firicel de sânge — Chiar trebuie să bâzâi pe-aici ca prostul? se răsti Jun — Chiar trebuie să-mi întrerupi şedinţa de grădinărit de dimineaţă? replică Jiang — Nu te ocupi de grădină, zise Jun Ai venit aici doar ca să mă sâcâi pe mine — Cred că te supraapreciezi Jun lovi cu bastonul de pământ, făcându-l pe Jiang să tresară surprins — Afară! Jiang adoptă o expresie teatral jignită şi se ridică Plecă în grabă din grădină, legănându-şi şoldurile ca o dansatoare de bordel — Dacă sufleţelul după mine-ţi furnică/ O să te ling ca pe-o prăjituriiiică — Ai dreptate, îi şopti Kitay lui Rin Chiar se droga — Atenţie! strigă Jun la elevii rămaşi cu ochii căscaţi Încă avea o frunză prinsă în păr, care tremura de fiecare dată când vorbea Clasa se alinie în grabă pe două rânduri în faţa lui, cu bastoanele pregătite — Când vă dau semnalul, repetaţi următoarea succesiune de mişcări, spuse el, prezentând exerciţiile în timp ce vorbea Înainte Înapoi Eschivă stânga sus Revenire Eschivă dreapta sus Revenire Eschivă stânga jos Revenire Eschivă dreapta jos Revenire Răsucire, trecere prin spate, revenire Înţeles? Încuviinţară tăcuţi din cap Nimeni nu îndrăzni să admită că nu reţinuse întreaga succesiune Demonstraţiile lui Jun erau de obicei rapide, dar acum se mişcase mai repede decât l-ar fi putut urmări oricare dintre ei — Bun Jun îşi izbi bastonul de pardoseală Începeţi Urmă un fiasco Se mişcau fără niciun ritm sau hotărâre Nezha trecu prin toată succesiunea de mişcări de două ori mai repede decât restul clasei, dar fusese unul dintre puţinii care reuşiră s-o facă Restul fie săriră jumătate dintre ele, fie încurcară rău instrucţiunile — Au! Parând când ar fi trebuit să se întoarcă, Kitay o lovi pe Rin în spate Ea se smuci în faţă, lovind-o din greşeală pe Venka în cap — Stop! strigă Jun Toţi încremeniră — O să vă spun o poveste despre marele strateg Sunzi, rosti Jun plimbându-se printre ei şi răsuflând greu Când şi-a terminat de scris marele tratat Principiile războiului, Sunzi l-a trimis Împăratului Roşu Acesta a decis să-i încerce înţelepciunea, punându-l să instruiască un grup de oameni fără experienţă militară: concubinele imperiale Sunzi a fost de acord şi le-a adunat pe femei lângă porţile palatului Le-a spus aşa: „Când zic «Privirea înainte», vă uitaţi drept în faţă Când zic «Întoarcere la stânga», vă întoarceţi către stânga Când zic «Întoarcere la dreapta», trebuie să vă răsuciţi spre dreapta Când zic «Stânga împrejur», trebuie să vă întoarceţi cu o sută optzeci de grade E clar?” Femeile au încuviinţat Sunzi le-a dat apoi semnalul „Întoarcere la dreapta” Însă ele n-au făcut decât să izbucnească în râs Jun se opri în faţa lui Niang, al cărei chip era încreţit de emoţie — Sunzi i-a spus Împăratului aşa: „Dacă ordinele nu sunt clare sau limpezi, dacă nu sunt înţelese în întregime, atunci de vină este generalul ” Aşa că s-a întors spre concubine şi a repetat instrucţiunile „Întoarcere la dreapta”, a ordonat el Din nou, femeile au izbucnit în hohote Jun îşi răsuci capul încet, privindu-i pe fiecare în ochi — De data asta, Sunzi i-a spus Împăratului: „Dacă ordinele nu sunt clare, atunci de vină este generalul Dacă sunt însă clare, dar nu sunt executate, atunci sunt de vină comandanţii trupelor ” Apoi a ales două dintre cele mai bătrâne concubine şi a pus să fie decapitate Ochii lui Niang arătau de parcă stăteau să-i sară din cap Jun se îndreptă ţeapăn spre partea din faţă a curţii şi-şi ridică bastonul În timp ce elevii priveau îngroziţi, maestrul repetă seria de mişcări, mai încet acum, rostind denumirea fiecărei mişcări pe măsură ce o executa — A fost clar? Clasa încuviinţă Jun lovi cu bastonul de pardoseală — Atunci începeţi Toţi executară exerciţiul Fără nicio greşeală ♦ Luptele erau un chin care-ţi nimicea sufletul, dar măcar aveau parte de antrenamentele distractive din fiecare seară Acestea erau sesiuni de instrucţie supravegheate de doi dintre ucenicii lui Jun: Kureel şi Jeeha Ucenicii erau profesori destul de leneşi şi nepotrivit de entuziasmaţi de perspectiva de a cauza cât mai multă durere unor adversari imaginari Ca atare, perioadele de exerciţii frizau de obicei dezastrul, cu Jeeha şi Kureel învârtindu-se de colo până colo şi strigând sfaturi, în timp ce elevii se antrenau, luptându-se între ei — Dacă n-ai armă, nu ţinti faţa Jeeha îi îndreptă Venkăi mâna în jos, astfel încât lovitura cu mâna întinsă să ajungă pe gâtul lui Nezha, nu pe nas — În afară de nas, toată faţa este formată practic numai din oase N-o să reuşeşti decât să-ţi juleşti mâna Gâtul este o ţintă mai bună Cu destulă forţă, poţi să zdrobeşti letal traheea În caz minim, vei cauza probleme de respiraţie Kureel îngenunche lângă Kitay şi Han, care se rostogoleau pe jos, ţinându-se unul pe celălalt de cap — Muşcătura este o tehnică extraordinară dacă eşti prins la înghesuială O clipă mai târziu, Han urlă de durere Câţiva boboci se adunară în jurul unui manechin de lemn, în timp ce Jeeha făcea demonstraţia unei lovituri corecte cu tăişul palmei — Călugării nikara credeau că punctul acesta este un centru major de ki Jeeha indică un punct aflat dedesubtul stomacului şi plasă o lovitură teatrală Rin muşcă momeala, ca să grăbească lucrurile — Şi chiar este? — Nu Nu există centre ki Dar zona asta, de sub cuşca toracică, are o grămadă de organe vitale care sunt expuse Şi tot acolo e şi diafragma Hah! Jeeha izbi manechinul cu pumnul Asta ar trebui să imobilizeze orice adversar câteva secunde bune Îţi asigură suficient timp să-i scoţi ochii — Pare vulgar, zise Rin Jeeha ridică din umeri — Nu ne aflăm aici ca să fim sofisticaţi Suntem aici ca să distrugem oameni — O să vă mai arăt o ultimă lovitură, anunţă Kureel, când ora se apropia de sfârşit De fapt, e singura lovitură cu piciorul de care veţi avea nevoie vreodată O lovitură care doboară până şi pe cel mai puternic războinic Jeeha clipi nedumerit Întoarse capul s-o întrebe ce voia să spună, iar Kureel ridică genunchiul şi-i înfipse vârful piciorului în vintre Şedinţele obligatorii de antrenament durau numai două ore, însă bobocii începură să rămână în sală ca să exerseze mult după încheierea lor Singura problemă era că elevii care mai făcuseră antrenamente anterior se foloseau de această ocazie ca să se dea în spectacol Nezha execută o serie de salturi cu răsucire în mijlocul încăperii, încercând lovituri de picior circulare ce deveneau tot mai complicate În jurul lui se adunase un cerc nu prea mare de colegi care priveau — Ne admirăm prinţul? Kitay străbătu cu paşi mari încăperea ca să ajungă lângă Rin — Nu reuşesc să-mi dau seama cum ar putea fi util aşa ceva în luptă, spuse Rin Nezha făcea acum o rotaţie completă de cinci sute patruzeci de grade în aer înainte să lovească Arăta foarte drăguţ, dar şi foarte inutil — Ah, păi nici nu este Asta e valabil pentru o bună parte din artele vechi – sunt frumos de privit, dar lipsite de rost Derivatele au fost adaptate pentru scena de operă, nu pentru luptă, şi apoi au fost readaptate De altfel de-aici îşi trage numele Opera Roşie de Doi Bani Membrii fondatori erau practicanţi de arte marţiale care se prefăceau că sunt artişti ambulanţi ca să se apropie cât mai mult de ţintele lor Ar trebui să citeşti cândva istoria artelor moştenite, e fascinantă — Există ceva despre care n-ai citit? întrebă Rin Kitay părea să aibă cunoştinţe enciclopedice despre aproape orice subiect În ziua aceea, la prânz, îi ţinuse fetei o prelegere despre deosebirile dintre tehnicile de eviscerare a peştelui în diverse provincii — Am o slăbiciune pentru artele marţiale, răspunse el Oricum, e deprimant să vezi oameni care nu-şi dau seama de diferenţa dintre autoapărare şi actul artistic Nezha ateriză şi se ghemui în mod impresionant, după un salt destul de înalt Câţiva colegi începură să aplaude fără sens Fără să ia în seamă aplauzele, el se îndreptă şi-i prinse privirea lui Rin — Asta înseamnă arte de familie, zise şi-şi şterse sudoarea de pe frunte — Sunt sigură că vei fi teroarea şcolii, spuse Rin Poţi să dansezi ca să obţii donaţii O să-ţi arunc un lingou Chipul lui Nezha se strâmbă într-o grimasă — Eşti geloasă că tu n-ai arte moştenite — Mă bucur că n-am, dacă toate arată aşa ridicol ca ale tale — Casa Yin a introdus cea mai puternică tehnică de lovituri cu piciorul din Imperiu, se răsti Nezha Hai să vedem cum ţi-ar plăcea să simţi asta pe pielea ta — Cred că aş fi în regulă, răspunse Rin Deşi ar fi un spectacol vizual uimitor — Măcar eu nu-s un ţăran incult, scuipă Nezha N-ai făcut arte marţiale în viaţa ta Nu ştii decât o singură lovitură cu piciorul — Şi tu îmi tot spui ţărancă, de parcă nu ştii decât o singură insultă — Atunci duelează-te cu mine, spuse Nezha Luptă până la imobilizare timp de zece secunde sau până la prima picătură de sânge Aici şi acum — S-a făcut, începu să spună Rin, însă Kitay îi puse mâna la gură — Ah, nu Ah, nu, nu O trase pe fată înapoi — L-ai auzit pe Jun, nu trebuie să Însă Rin îl dădu deoparte — Jun nu-i aici, nu-i aşa? Nezha rânji răutăcios — Venka! Vino-ncoace! Venka se întrerupse din discuţia pe care o purta cu Niang în celălalt capăt al încăperii şi se repezi spre el, încântată că o chemase — Arbitrează-ne, zise Nezha, fără să-şi ia ochii de la Rin Venka duse mâinile la spate, imitându-l pe maestrul Jun, şi ridică bărbia — Începeţi Restul clasei formase un cerc în jurul lui Nezha şi Rin Fata era prea furioasă ca să le observe privirile N-avea ochi decât pentru Nezha, care începu să se mişte în jurul ei, ţâşnind înainte şi înapoi cu mişcări rapide şi elegante „Kitay avea dreptate”, îşi zise Rin Nezha chiar arăta de parcă ar fi jucat într-un spectacol de operă Deci nu părea deosebit de letal, ci doar caraghios Miji ochii şi se ghemui, urmărindu-i cu atenţie mişcările Iată o deschidere clară Rin ridică un picior şi lovi tare Piciorul ei îl interceptă pe Nezha în plin salt, cu o pocnitură satisfăcătoare Nezha scoase un ţipăt nefiresc şi se prinse de vintre, scâncind Întreaga sală se cufundă în tăcere şi toate capetele se întoarseră în direcţia lor Nezha se ridică stângaci, cu faţa roşie ca focul — Cum cum îndrăzneşti — Exact cum ai spus Rin lăsă capul în jos într-o plecăciune batjocoritoare Nu ştiu decât o singură lovitură ♦ Îi plăcuse să-l umilească pe Nezha, însă urmările politice fură imediate şi violente Nu dură mult până ce în clasă începură să se formeze alianţe Jignit de moarte, Nezha transmise clar că asocierea cu Rin însemna izolare socială Refuza în mod deschis să-i vorbească sau să bage de seamă că există, cu excepţia momentelor când făcea comentarii batjocoritoare despre accentul ei Unul câte unul, elevii din clasă, îngroziţi să nu li se aplice acelaşi tratament, îi urmară exemplul Kitay constituia singura excepţie Era învăţat cu partea rea a lui Nezha, îi spusese el lui Rin, şi n-avea să înceapă acum să se sinchisească — În plus, zise el, expresia aia de pe faţa lui a fost de nepreţuit Rin îi era recunoscătoare pentru loialitate, dar o uluia cât de nemiloşi puteau fi ceilalţi elevi Se părea că lista lucrurilor pentru care putea fi ea batjocorită era nesfârşită: pielea închisă la culoare, lipsa unui statut, accentul de ţărancă Era sâcâitor, însă Rin reuşise să nu ia în seamă batjocurile până când colegii de clasă începură să chicotească de fiecare dată când deschidea gura — Am un accent chiar aşa de evident? îl întrebă ea pe Kitay — E mai bine acum, zise el Încearcă doar să graseiezi mai tare sfârşitul cuvintelor Scurtează vocalele Şi adaugă un r unde nu există Asta-i o regulă de bun-simţ folositoare — Ar Arrr, se maimuţări ea De ce trebuie să vorbească sinegardienii de parcă rumegă? — Puterea dictează ce este acceptabil, spuse Kitay meditativ Dacă s-ar fi făcut capitala la Tikany, sunt sigur că am fi cu toţii întunecaţi ca scoarţa de copac ♦ În zilele următoare, Nezha nu-i adresă niciun cuvânt lui Rin, pentru că n-avea de ce Ciracii care-l venerau nu pierdură nicio ocazie să-şi bată joc de ea Manipularea lui Nezha se dovedi strălucită; odată ce stabilise că Rin era ţinta principală, putea să stea liniştit şi să se uite Ataşată obsesiv de Nezha, Venka o insulta pe Rin de câte ori avea ocazia Cu Niang era mai bine; nu se asocia cu ea în public, dar măcar îi vorbea în intimitatea căminului — Ai putea încerca să-ţi ceri scuze, îi şopti Niang într-o noapte, după ce Venka adormise Era ultimul lucru care-i trecea prin cap lui Rin N-avea de gând să-şi recunoască înfrângerea linguşind ego-ul lui Nezha — Duelul a fost ideea lui, se răsti ea Nu-i vina mea c-a primit ce merita — Nu contează, răspunse Niang Spui doar că-ţi pare rău şi după aia uită de tine Lui Nezha îi place să fie respectat — Pentru ce? întrebă Rin N-a făcut nimic să-mi câştige respectul, decât să stea cu nasul pe sus, de parcă-i foarte special doar pentru că-i din Sinegard — N-o să-ţi folosească la nimic să-ţi ceri scuze, interveni Venka, aparent încă trează Şi chiar suntem deosebiţi pentru că suntem din Sinegard Nezha şi cu mine – când vorbea Venka, erau întotdeauna Nezha şi cu mine – ne-am pregătit pentru Academie încă de când am învăţat să mergem Avem chestia asta în sânge E destinul nostru Pe când tu? Tu nu eşti nimic Eşti doar o vagaboandă din sud Nici n-ar trebui să fii aici Rin se ridică în şezut în pat, brusc înfuriată — Am dat şi eu acelaşi test ca şi tine Am toate drepturile să fiu în şcoala asta — Eşti aici doar pentru că aşa stabileşte cota, replică Venka Vreau să zic că testul Keju trebuie să pară echitabil ♦ Oricât de enervantă era Venka, Rin abia dacă mai avea timp sau energie să fie atentă la ea Încetară să se mai răţoiască una la alta după câteva zile, dar numai pentru că erau prea extenuate ca să mai vorbească Când terminară şedinţele de antrenament din săptămâna aceea, se târâră spre dormitor, cu muşchii atât de istoviţi, încât abia mai puteau merge Fără o vorbă, îşi scoaseră uniformele şi se prăbuşiră în paturi Se treziră aproape imediat, când bătu cineva la uşă — Scularea, zise Raban, când Rin deschise uşa — Ce Raban se uită peste umărul ei la Venka şi Niang, care se văitau în paturile lor — Şi voi Grăbiţi-vă — Care-i treaba? mormăi Rin ţâfnoasă, frecându-se la ochi Suntem de serviciu la măturat abia peste şase ore — Veniţi! Văicărindu-se în continuare, fetele îmbrăcară tunicile şi se întâlniră cu Raban în faţa dormitorului, unde băieţii erau deja adunaţi — Dacă-i un fel de farsă pentru boboci, pot să mă-ntorc în pat? întrebă Kitay Consideraţi că sunt hărţuit şi intimidat, numai lăsaţi-mă să dorm — Gura! Urmaţi-mă Fără să mai scoată nicio vorbă, Raban porni către pădure Elevii fură nevoiţi să alerge ca să ţină pasul cu el La început, Rin crezu că-i duce în inima pădurii de pe munte, dar nu era decât o scurtătură; după un minut ajunseră în faţa sălii principale de antrenament Era luminată înăuntru şi se auzeau glasuri zgomotoase — Alte ore? întrebă Kitay Pe Marea Ţestoasă, eu intru în grevă! — Nu sunt cursuri Dintr-un motiv necunoscut, Raban părea foarte entuziasmat — Intraţi În pofida strigătelor ce se auzeau, sala era goală Elevii se împleticiră confuzi şi buimaci, până ce Raban le făcu semn să-l urmeze pe scări, la nivelul de jos Subsolul era plin de ucenici adunaţi în mijlocul încăperii Orice s-ar fi aflat în centrul atenţiei părea foarte palpitant Rin îşi lungi gâtul ca să arunce o privire pe deasupra capetelor, dar nu reuşi să vadă decât alte trupuri — Vin bobocii! strigă Raban, conducându-le grupul micuţ prin mulţimea înghesuită Folosindu-şi energic coatele, le croi drum printre ucenici În mijlocul încăperii se aflau două gropi circulare săpate în pământ, fiecare adâncă de doi metri şi cu diametrul de minimum trei metri Gropile erau adiacente şi înconjurate de bare din metal ce ajungeau până la nivelul taliei, ca să-i împiedice pe spectatori să cadă Una era goală, iar în mijlocul celeilalte stătea maestrul Sonnen, cu braţele încrucişate pe pieptul lat — Sonnen arbitrează întotdeauna, zise Raban El trage paiul scurt pentru că-i cel mai tânăr — Ce arbitrează? întrebă Kitay Raban rânji larg ♦ Uşa subsolului se deschise şi în sala deja aglomerată începură să se reverse şi alţi ucenici, care umplură spaţiul până la refuz Apăsarea trupurilor îi împinse pe boboci periculos de aproape de marginile ringurilor Rin se prinse de balustradă ca să nu cadă — Ce se petrece? întrebă Kitay, în vreme ce ucenicii se îmbulzeau ca să ocupe locuri mai aproape de ringuri În sală era atât de multă lume, încât ucenicii din spate îşi aduseseră scăunele pe care să se urce — În seara asta e rândul lui Altan, răspunse Raban Nimeni nu vrea să-l rateze pe Altan Probabil că era a douăsprezecea oară când Rin auzea numele acela în cursul săptămânii Toată Academia părea obsedată de el Altan Trengsin, studentul din anul cinci, era asociat cu toate recordurile şcolii, era elevul favorit al tuturor maeştrilor şi reprezenta excepţia de la toate regulile Devenise deja subiect de bancuri în clasă Poţi să urinezi peste zidul oraşului? Altan poate În ringul maestrului Sonnen sări brusc o siluetă înaltă şi mlădioasă, fără a se sinchisi să folosească scara din frânghie, în timp ce adversarul său cobora stângaci, silueta îşi întinse braţele la spate, cu capul îndreptat spre tavan Ochii îi străluciră în reflecţia luminii de deasupra Erau purpurii — Pe Marea Ţestoasă! zise Kitay Ăsta chiar e speeran Rin aruncă o privire în groapă Kitay avea dreptate; Altan nu semăna nici pe departe cu poporul nikara Avea pielea cu câteva nuanţe mai închisă decât a oricărui elev, mai întunecată chiar decât a lui Rin Însă dacă pielea bronzată îi conferea fetei o aparenţă grosolană şi lipsită de rafinament, pielea îi dădea lui Altan un aer unic, regal Avea părut de culoarea cernelii încă umede, mai apropiată de violet decât de negru Faţa era osoasă, lipsită de expresie şi surprinzător de frumoasă Şi ochii aceia – roşu purpuriu, arzător — Credeam că toţi speeranii au murit, zise Rin — Majoritatea sunt morţi, răspunse Raban Altan este ultimul dintre ei — Sunt Bo Kobin, ucenic al maestrului Jun Loran, anunţă adversarul său Îl provoc pe Altan Trengsin la luptă până la imobilizarea adversarului Kobin era probabil de două ori mai greu decât Altan şi cu câţiva centimetri mai înalt, însă Rin bănuia că nu va fi o luptă deosebit de strânsă Altan ridică din umeri indiferent Sonnen părea plictisit — Ei bine, haideţi, spuse el Ucenicii adoptară posturile de deschidere — Cum, fără prezentare? întrebă Kitay Raban părea amuzat — Altan n-are nevoie de prezentare Rin încreţi din nas — E puţin cam plin de el, nu? — Altan Trengsin, cugetă Kitay Altan e numele clanului? — Numele clanului este Trengsin Speeranii pun numele clanului la urmă, explică Raban pripit Şşşt, o să pierdeţi lupta O pierduseră deja Rin nu-l auzise pe Altan mişcându-se, nici măcar nu văzuse cum începuse bătaia Însă când coborî din nou privirea spre ring, îl zări pe Kobin imobilizat la podea, cu un braţ răsucit nefiresc la spate Altan era în genunchi deasupra lui, sporind încet apăsarea asupra braţului Părea nepăsător, detaşat, aproape apatic Rin strânse mâna pe balustradă — Când a când a — E Altan Trengsin, răspunse Raban, de parcă asta explica totul — Cedez, strigă Kobin Cedez, fir-ar să fie! — Despărţiţi-vă, spuse Sonnen, căscând Altan câştigă Următorul Altan îi dădu drumul lui Kobin şi-i întinse mâna Acesta îl lăsă să-l tragă în picioare, apoi îi strânse mâna Îşi accepta înfrângerea cu eleganţă Nu era nicio ruşine, se părea, să fii învins în mai puţin de trei secunde de Altan Trengsin — Asta-i tot? întrebă Rin — Nu s-a terminat, răspunse Raban Altan are o mulţime de competitori în seara asta Următorul concurent era Kureel Raban se încruntă, clătinând din cap — N-ar fi trebuit să primească permisiunea pentru lupta asta Lui Rin i se păru o apreciere nedreaptă Kureel, una dintre ucenicii valoroşi ai maestrului Luptelor, avea reputaţia că este agresivă Kureel şi Altan păreau să aibă aceeaşi înălţime şi forţă; cu siguranţă că se putea descurca — Începeţi Kureel îl atacă imediat pe Altan — Pe Marea Ţestoasă, şopti Rin Îi fu greu să urmărească momentul în care Kureel şi Altan începură lupta corp la corp Schimbau o mulţime de lovituri şi eschive pe secundă, ferindu-se şi sărind unul în jurul celuilalt ca nişte parteneri de dans Trecu un minut Kureel obosise vizibil Loviturile ei deveniseră neglijente şi prea ample De pe frunte i se scurgeau broboane de sudoare la fiecare mişcare Însă Altan era netulburat, mişcându-se cu aceeaşi graţie felină pe care o avusese la începutul luptei — Nu face decât să se joace cu ea, zise Raban Rin nu-şi putea lua ochii de la Altan Mişcările lui păreau un dans, erau hipnotice Fiecare acţiune dovedea forţă pură – nu muşchii mătăhăloşi pe care-i întrupase Kobin, ci o energie compactă, de parcă era un arc puternic încordat pe punctul de a fi eliberat — O să termine repede, prezise Raban Era în esenţă un joc de-a şoarecele şi pisica Kureel nu se ridicase nici măcar o clipă la nivelul lui Altan, care lupta la un nivel cu totul diferit La început acţionase ca o oglindă a ei ca să-i facă pe plac şi apoi ca s-o obosească Mişcările lui Kureel încetiniră cu fiecare clipă Şi, în zeflemea, şi Altan îşi încetini ritmul, ca să se sincronizeze cu ea În cele din urmă, Kureel făcu un salt disperat în faţă, încercând să-l lovească în diafragmă În loc să blocheze lovitura, Altan sări într-o parte, sui pe peretele din pământ al ringului, ricoşă în cealaltă parte şi se răsuci în aer Piciorul lui o lovi pe Kureel în tâmplă şi ea căzu pe spate Îşi pierduse cunoştinţa înainte ca Altan să aterizeze în spatele ei, ghemuit ca o pisică — Pe Ţâţele Tigroaicei, zise Kitay — Pe Ţâţele Tigroaicei, încuviinţă Raban Doi ucenici cu brasarde portocalii de Medicină săriră imediat în groapă ca s-o ridice pe Kureel La marginea ringului era deja pregătită o targă Altan stătea în mijlocul gropii, aşteptându-i calm să termine Chiar în timp ce o scoteau pe Kureel din subsol, un alt elev coborî pe scara din frânghie — Trei competitori într-o singură seară, zise Kitay E ceva normal? — Altan luptă mult, zise Raban Fiecare îşi doreşte să fie cel care-l doboară — S-a-ntâmplat vreodată? întrebă Rin Raban se mulţumi să râdă Al treilea competitor lăsă capul ras pe spate, privind spre lumini, şi Rin îşi dădu seama cu o tresărire că era Tobi – ucenicul care le prezentase Academia „Bun”, îşi zise ea „Sper că Altan o să-l facă praf ” Tobi se prezentă cu voce tare, smulgând strigăte din partea colegilor din clasa de Lupte Altan îşi netezi mâneca şi nici de data asta nu spuse nimic Poate că dăduse ochii peste cap, dar, în lumina slabă, Rin nu era sigură — Începeţi, zise Sonnen Tobi îşi încordă braţele şi se lăsă pe vine În loc să-şi strângă pumnii, îşi îndoi degetele noduroase de parcă le-ar fi strâns în jurul unei mingi invizibile Altan înclină capul ca pentru a spune: „Ei bine, haide ” Înfruntarea îşi pierdu rapid eleganţa Era o luptă copleşitoare, cu pumnii însângeraţi, fără restricţii Era brutală şi dură şi degaja o forţă animalică Nimic nu era interzis Tobi îşi îndreptă cu furie unghiile spre ochii lui Altan, care feri capul şi-şi înfipse cotul în pieptul adversarului Tobi se clătină în spate, încercând să inspire şuierat Altan îl lovi cu dosul palmei peste cap, de parcă ar fi pedepsit un copil Tobi se rostogoli pe jos, apoi reveni cu o mişcare complicată de răsucire şi se repezi înainte Celălalt îl aşteptă cu pumnii ridicaţi, însă Tobi se aruncă spre mijlocul lui şi căzură împreună Altan izbi cu spinarea podeaua de pământ Tobi îşi trase în spate braţul drept şi-şi repezi degetele încleştate spre abdomenul celuilalt Gura lui Altan se deschise într-un ţipăt tăcut Tobi îşi înfipse degetele şi mai adânc şi le răsuci Rin îi văzu venele ieşite în relief pe antebraţ Chipul i se strâmbase într-un rânjet de lup Altan se zvârcoli în strânsoare şi tuşi Împroşcă sânge din gură Lui Rin i se strânse stomacul — Rahat, zise Kitay Rahat, rahat, rahat — Asta-i Ghearele Tigrului, zise Raban Tehnica distinctivă a lui Tobi Arte moştenite O săptămână de-acum Altan n-o să fie în stare să se cace ca lumea Sonnen se aplecă — În regulă, despărţiţi-vă Apoi însă Altan îşi trecu mâna liberă după gâtul lui Tobi şi-i lovi faţa de fruntea lui O dată De două ori Strânsoarea celuilalt slăbi Altan îşi aruncă adversarul de pe el şi sări În jumătate de secundă, poziţiile lor se inversaseră; Tobi zăcea inert la pământ, iar Altan era îngenuncheat deasupra, strângându-l ferm de gât Tobi îl lovi disperat în braţ, în semn de cedare Altan îl împinse cu dispreţ şi-i aruncă o privire maestrului Sonnen, parcă aşteptând instrucţiuni Sonnen strânse din umeri — Lupta s-a încheiat Rin expiră aerul pe care nici nu ştia că-l ţinuse tot timpul în plămâni Ucenicii de la Medicină săriră în ring şi-l ridicară pe Tobi, care gemu Din nas îi curgea sânge Altan se trase înapoi, sprijinindu-se de peretele de pământ Părea plictisit şi nepăsător, ca şi cum stomacul nu i-ar fi fost răsucit într-un nod teribil şi nici n-ar fi fost atins vreodată Pe bărbie i se scurgea un firicel de sânge Rin privi, în parte fascinată şi în parte îngrozită, cum limba lui Altan se strecură afară din gură şi linse sângele de pe buza superioară Altan ţinu ochii închişi multă vreme, apoi lăsă capul pe spate şi expiră încet pe gură Raban rânji când văzu expresiile bobocilor — Acum are vreo logică? — Asta a fost începu Kitay şi dădu din mâini Cum? Cum? — Nu simte durerea? întrebă Rin Nu-i om — Nu, răspunse Raban E speeran ♦ A doua zi, la prânz, bobocii nu erau în stare să vorbească despre altceva în afară de Altan Toată clasa se îndrăgostise de el într-o măsură, însă Kitay era de-a dreptul fascinat — Cum se mişcă, e de-a dreptul Flutură din braţe, rămas fără cuvinte — Nu prea vorbeşte, nu? întrebă Han Nici măcar nu se prezintă Nemernicul! — N-are nevoie să se prezinte, zise Kitay dispreţuitor Toată lumea ştie cine e — Puternic şi misterios, spuse Venka visătoare Şi ea, şi Niang chicotiră — Poate că nu ştie cum să vorbească, sugeră Nezha Ştii cum sunt ăştia din Speer Sălbatici şi însetaţi de sânge Abia dacă ştiau ce să facă, dacă nu li se dădeau ordine — Nu erau tâmpiţi, protestă Niang — Erau primitivi Erau doar cu puţin mai inteligenţi decât copiii, insistă Nezha Am auzit că sunt înrudiţi mai îndeaproape cu maimuţele decât cu oamenii Au creierul mai mic Ştiaţi că nici măcar n-aveau limbă scrisă înainte de Împăratul Roşu? Ştiu să lupte, dar nu sunt buni la mai nimic altceva Câţiva colegi încuviinţară ca şi cum ar fi fost logic, dar lui Rin i se păru greu de crezut că o persoană care lupta cu precizia plină de graţie a lui Altan putea avea capacitatea cognitivă a unei maimuţe De când venise în Sinegard, ea aflase cum era să fii considerat prost din cauza culorii pielii Asta o sâcâia Se întreba dacă şi Altan suferea la fel — N-ai auzit bine, zise Raban Altan nu-i prost, ci este cel mai bun student din clasa noastră Poate chiar din toată Academia Irjah spune că n-a mai avut niciodată un ucenic aşa inteligent — Am auzit că are un loc de comandă asigurat după absolvire, zise Han — Eu am auzit că-i dopat, spuse Nezha; în mod clar, nu era obişnuit să nu fie el în centrul atenţiei şi părea hotărât să submineze pe orice cale credibilitatea lui Altan E pe opiu I se vede în ochi, sunt tot timpul injectaţi — Are ochii roşii pentru că-i speeran, prostule, zise Kitay Toţi aveau ochii purpurii — Ba nu, replică Niang Doar războinicii — Ei bine, Altan este evident războinic Şi are irisul roşu, nu sunt vinişoare, spuse Kitay Nu-i dependent Nezha îşi arcui buzele — Ai petrecut ceva vreme holbându-te la ochii lui Altan, nu-i aşa? Kitay roşi — N-ai auzit ce vorbeau ceilalţi ucenici, urmă Nezha încrezut, de parcă deţinea informaţii speciale pe care ceilalţi nu le aveau Altan este dependent Am auzit eu că Irjah îi dă mac de câte ori câştigă De-asta luptă aşa hotărât Dependenţii de opiu ar face orice — E absurd, spuse Rin Habar n-ai despre ce vorbeşti Ştia cum arată dependenţa Fumătorii de opiu erau nişte saci de piele îngălbenită, buni de nimic Nu luptau cum luptase Altan Nu se mişcau cum se mişcase Altan Nu erau animale perfecte şi letale, de o frumuseţe plină de graţie „Pe Marea Ţestoasă”, îşi dădu ea seama „Sunt şi eu la fel de obsedată de el ” ♦ — La şase luni după semnarea Pactului de neagresiune, împărăteasa Su Daji a interzis oficial deţinerea şi utilizarea tuturor substanţelor psihotrope pe teritoriul Nikanului şi a instituit o serie de măsuri dure cu caracter punitiv, într-o încercare de a elimina utilizarea ilegală a drogurilor Bineînţeles, pieţele negre de opiu înfloresc în continuare în multe provincii, provocând dezbateri despre eficienţa unor astfel de politici Maestrul Yim ridică privirea spre clasă Absolut toţi elevii se foiau, mâzgăleau în caiete sau se uitau pe fereastră — Ţin o prelegere într-un cimitir? întrebă el Kitay ridică mâna — Putem discuta despre Speer? — Cum? întrebă Yin încruntându-se Speerul n-are nicio legătură cu ce Aaa! Oftă Tocmai l-aţi văzut pe Trengsin, nu-i aşa? — A fost uluitor, spuse Han cu înflăcărare, însoţit de multe aprobări Yim părea exasperat — În fiecare an, bodogăni el În fiecare an Bine Îşi aruncă deoparte notiţele Vreţi să discutăm despre Speer, o să discutăm despre Speer Toată clasa era acum concentrată Yim dădu ochii peste cap în timp ce căuta printr-un teanc înalt de hărţi din sertarul biroului — De ce a fost bombardat Speerul? întrebă Kitay nerăbdător — Începem cu începutul, spuse Yim Răsfoi câteva foi de pergament până găsi ce căuta: o hartă şifonată a Speerului şi a graniţei de sud a Nikanului — Nu tolerez istoriografia făcută în pripă, spuse el în timp ce o prindea pe tablă O să începem cu contextul politic adecvat Speer a devenit colonie nikara în timpul domniei Împăratului Roşu Cine poate să-mi spună ceva despre anexarea Speerului? Rin se gândi că anexare era un termen simplist Adevărul nu era nici pe departe aşa obiectiv Cu sute de ani în urmă, Împăratul Roşu luase cu asalt insula şi-i înrolase forţat pe localnici în armată, transformându-i pe luptătorii din Speer în cel mai temut contingent din Miliţie, până când cel de-al Doilea Război al Macului îi ştersese de pe faţa pământului Nezha ridică mâna — Speerul a fost anexat sub Mai’rinnen Tearza, ultima regină războinică din Speer Vechiul Imperiu Nikara i-a cerut să renunţe la tron şi să plătească tribut Sinegardului Tearza a fost de acord, în principal pentru că era îndrăgostită de Împăratul Roşu sau aşa ceva, dar Consiliul Speeran s-a opus Legenda spune că Tearza s-a înjunghiat de disperare, iar acel ultim act a convins Consiliul de patima ei pentru Nikan Clasa rămase tăcută o clipă — E povestea cea mai tâmpită pe care am auzit-o vreodată, mormăi Kitay — De ce să se sinucidă? întrebă Rin cu voce tare Nu şi-ar fi susţinut mai bine cauza dacă era în viaţă? Nezha ridică din umeri — Iată unul dintre motivele pentru care femeile n-ar trebui să conducă insuliţe Replica iscă o rumoare de reacţii Yim ridică mâna, cerând tăcere — N-a fost aşa simplu Desigur, legenda a umbrit faptele Povestea Tearzei şi a Împăratului Roşu e o poveste de dragoste, nu un fapt istoric Venka ridică braţul — Am auzit că Împăratul Roşu a trădat-o I-a promis că nu va invada Speerul, dar nu s-a ţinut de cuvânt Yim strânse din umeri — Este o teorie populară Împăratul Roşu era cunoscut pentru lipsa lui de scrupule, aşa că o asemenea trădare n-ar fi fost împotriva firii sale Adevărul este că nu ştim de ce a murit Tearza sau dacă a omorât-o cineva Ştim doar că a murit, tradiţia monarhilor războinici din Speer a fost întreruptă, iar insula a fost anexată de Imperiu până la al Doilea Război al Macului Din punct de vedere economic însă, trebuie ştiut că Speerul abia îşi făcea treaba în calitate de colonie În afară de soldaţi, insula nu exporta aproape nimic util Imperiului Există dovezi că speeranii s-ar putea să nici nu fi cunoscut agricultura Înainte de apariţia influenţei civilizatoare a trimişilor Împăratului Roşu, speeranii erau un popor primitiv care practica ritualuri vulgare şi barbare Au avut foarte puţin de oferit din punct de vedere cultural şi tehnologic – de fapt, păreau să fie cu sute de ani în urma restului lumii Totuşi, din punct de vedere militar, valorau cât greutatea lor în aur Rin ridică mâna — Speeranii chiar erau şamani ai focului? Din toată clasa se auziră chicote înăbuşite, iar Rin regretă pe loc că deschisese gura Yim păru uluit — În Tikany se mai crede în şamani? Rin se înroşi la faţă Crescuse auzind tot felul de poveşti despre Speer În Tikany toată lumea era obsedată patologic de forţa războinică turbată a Imperiului şi de capacităţile ei supranaturale Rin era conştientă că nu trebuia să creadă poveştile, dar tot era curioasă Însă vorbise fără să gândească Bineînţeles că miturile care o fascinaseră în Tikany nu păreau decât înapoiate şi provinciale în capitală — Nu Adică nu se bâlbâi ea Am citit ceva şi mă-ntrebam — N-o luaţi în seamă, zise Nezha Tikany şi-acum crede c-am pierdut Războaiele Macului Se auziră alte chicote Nezha se lăsă pe spate cu aroganţă — Dar speeranii aveau câteva abilităţi ciudate, nu? veni Kitay prompt în apărarea lui Rin Altfel, de ce ar fi vizat Mugenul insula Speer? — Pentru că-i o ţintă accesibilă, răspunse Nezha Fix între arhipelagul Federaţiei şi Provincia Şarpelui De ce nu? — N-are nicio noimă, spuse Kitay, clătinând din cap Din câte am citit eu, Speer era o insulă cu importanţă strategică mică sau chiar nulă Nu era utilă nici măcar ca bază navală Federaţiei i-ar fi fost mai uşor să navigheze direct peste strâmtoarea îngustă până la Khurdalain Mugenului i-ar fi păsat de Speer, doar dacă speeranii erau în stare să facă ceva care să-i înspăimânte — Speeranii erau într-adevăr înspăimântători, zise Nezha, nişte dependenţi de droguri primitivi Cine n-ar fi vrut să-i vadă dispăruţi? Lui Rin nu-i venea să creadă că Nezha putea fi atât de insensibil când descria un masacru tragic şi fu uluită când Yim încuviinţă — Speeranii erau o rasă barbară, obsedată de război, zise el Îşi instruiau copiii pentru luptă imediat după ce începeau să meargă Veacuri la rând au supravieţuit făcând raiduri în satele nikara de pe litoral, pentru că nu aveau agricultură proprie Pe de altă parte, zvonurile despre şamanism au mai mult de-a face cu religia lor Istoricii cred că aveau ritualuri bizare în care se închinau zeului lor – Phoenixul de cinabru al Sudului Dar nu era decât un ritual, nu o abilitate marţială — Afinitatea speeranilor pentru foc este totuşi bine documentată, zise Kitay Am citit relatările din război Destul de mulţi generali, nikara şi din Federaţie, credeau că speeranii pot mânui focul după voie — Doar mituri, spuse Yim nepăsător Abilitatea speeranilor de a mânui focul era o stratagemă folosită ca să-şi îngrozească duşmanii Probabil că se trăgea din utilizarea armelor înflăcărate în timpul raidurilor de noapte Însă majoritatea cărturarilor de astăzi sunt de acord că îndemânarea în luptă a speeranilor este în întregime rezultatul condiţionării lor sociale şi a mediului aspru — Atunci de ce n-a putut armata noastră să-i imite? întrebă Rin Dacă luptătorii speerani erau într-adevăr atât de puternici, de ce nu le-am putut reproduce tacticile? De ce a trebuit să-i înrobim? — Speer a fost tributar, nu colonie înrobită, răspunse Yim pierzându-şi răbdarea Şi puteam să le reproducem programele de instrucţie, dar, repet, metodele lor erau barbare Din câte spune Jun, vă chinuiţi destul şi cu instrucţia generală, atâta câtă este ea N-aţi vrea să înduraţi regimul speeran — Şi Altan? insistă Kitay El n-a crescut pe Speer, ci a fost instruit în Sinegard — L-ai văzut vreodată pe Altan mânuind focul după voie? — Sigur că nu, dar — Simpla lui vedere v-a zăpăcit? întrebă Yim Vreau să fie foarte limpede: nu există şamani Nu mai există speerani Altan este la fel de uman ca voi toţi Nu deţine nicio magie, nicio abilitate divină Luptă bine pentru că se antrenează de când a început să meargă Altan este ultimul descendent al unei rase moarte Dacă speeranii se rugau zeului lor, e evident că nu i-a salvat ♦ Obsesia lor pentru Altan nu era însă complet irosită în lecţii După ce asistaseră la luptele ucenicilor, bobocii îşi înteţiră eforturile la orele lui Jun Voiau să devină luptători plini de graţie şi letali ca Altan Jun rămânea însă un instructor meticulos Refuza să-i înveţe tehnicile spectaculoase pe care le văzuseră în ring până nu ajungeau să stăpânească în totalitate elementele de bază — Dacă încercaţi acum Ghearele Tigrului pe care aţi văzut-o la Tobi, n-aţi putea omorî nici măcar un iepure, îi zeflemisi el Mai degrabă v-aţi rupe degetele O să treacă luni de zile până să puteţi direcţiona ki-ul pe care-l necesită genul ăsta de tehnică În cele din urmă renunţase la exerciţiile în formaţie Clasa lor îşi mânuia acum bastoanele cu îndemânare acceptabilă; cel puţin accidentările erau nesemnificative Într-o zi, spre sfârşitul orei, Jun îi înşiră pe rânduri şi-i puse să se antreneze între ei — Responsabil, sublinie el La jumătate din viteză, dacă trebuie Nu tolerez răni tâmpite Exersaţi loviturile şi eschivele pe care le-aţi studiat în formaţie Rin se trezi faţă în faţă cu Nezha, bineînţeles, care-i aruncă un zâmbet răutăcios Fata se întrebă în treacăt cum ar putea încheia lupta fără să-şi facă rău unul altuia — La semnalul meu, zise Jun Unu, doi Nezha se aruncă înainte Forţa din spatele loviturii lui o buimăci Abia reuşi să ridice bastonul deasupra capului la timp ca să blocheze o lovitură care ar fi lăsat-o lată; simţi cum îi vibrează braţele după impact Însă Nezha avansă în continuare, fără să ţină cont deloc de instrucţiunile lui Jun Îşi rotea bastonul cu entuziasm sălbatic, dar şi cu o ţintă surprinzător de bună Rin îşi mânuia arma stângaci; bastonul continua să i se pară greoi în mâini, nici pe departe ca umbra rotitoare din mâna lui Nezha Abia reuşea să-l ţină, de două ori aproape că-i scăpase Nezha reuşea mai multe lovituri decât para ea Primele două – lovitură cu cotul, lovitură în coapsa superioară – durură Apoi Nezha reuşi atât de multe, încât Rin nici nu le mai simţi Îl judecase greşit Înainte se dăduse în spectacol, dar priceperea lui în artele marţiale era impresionantă şi reală Ultima dată când se bătuseră, Nezha fusese încrezut Lovitura ei norocoasă fusese o întâmplare Acum nu mai era încrezut Bastonul lui îi atinse rotula cu un pocnet înfiorător Rin căscă ochii de durere şi se prăbuşi pe jos Nezha nici măcar nu-şi mai bătea capul cu bastonul O lovea cu piciorul cât era încă pe jos, o lovitură mai violentă decât alta — Asta-i diferenţa dintre tine şi mine, şopti el Eu m-am antrenat toată viaţa Nu vii tu aici ca să mă faci de râs Înţelegi? Tu nu eşti nimic „O să m-omoare Chiar o să m-omoare ” Gata cu bastonul Nu se putea apăra cu o armă pe care nu ştia cum s-o folosească Îl aruncă şi se năpusti înainte ca să-l apuce pe Nezha de mijloc El dădu drumul bastonului şi se poticni în spate Rin ateriză deasupra lui Nezha încerca s-o lovească în faţă, iar fata îşi apăsă palma peste nasul lui Îşi cărau cu furie pumni unul altuia, într-o încâlceală haotică de membre Apoi ceva o trase cu putere de guler, lăsând-o fără aer Jun îi despărţi într-o etalare impresionantă de forţă şi-i ţinu suspendaţi în aer o clipă, apoi le dădu drumul pe jos — Ce anume din blochează şi eschivează n-a fost clar? mârâi el — Ea a-nceput, zise Nezha repede Se rostogoli, se ridică în capul oaselor şi arătă spre Rin Şi-a lăsat — Ştiu ce am văzut! se răsti Jun Şi v-am văzut bătându-vă pe podea ca nişte idioţi Dacă mi-ar fi plăcut să dresez animale, aş fi în Cike Să pun o vorbă bună pentru voi? Nezha coborî privirea — Nu, domnule — Lasă arma şi pleacă din clasa mea Eşti suspendat o săptămână — Da, domnule Nezha se ridică, îşi aruncă bastonul în rastelul de arme şi plecă Jun îşi îndreptă apoi atenţia asupra lui Rin Pe chip îi şiroia sângele, curgându-i din nas, picurându-i pe frunte Fata îşi şterse stângaci bărbia, prea agitată ca să se uite în ochii maestrului Silueta lui se profilă ameninţător deasupra ei — Tu Ridică-te Rin se chinui să se scoale Genunchiul îi protesta — Şterge-ţi expresia asta jalnică de pe faţă N-o să ai parte de compătimire din partea mea Nu se aştepta la compătimire Dar nu se aştepta nici la ceea ce urmă — Asta a fost cea mai lamentabilă manifestare pe care-am văzut-o la un student de când am ieşit din Miliţie, zise Jun Mişcările tale de bază sunt oribile Te mişti ca o paralitică La ce am asistat adineauri? Ai dormit în ultima lună? „S-a mişcat prea repede N-am putut ţine pasul N-am anii lui de antrenament ” Chiar pe când cuvintele îi veneau în minte, îi sunau a scuze jalnice, ceea ce şi erau Deschise gura şi o închise, prea năucită ca să răspundă — Detest studenţii ca tine, urmă Jun necruţător Sunetele bastoanelor ce se loveau între ele încetase de mult Toată clasa asculta Te strecori în Sinegard din sătucul tău, crezând că asta e – ai reuşit, mami şi tari o să fie mândri Poate că ai fost cel mai deştept copil din sat Poate că ai fost cel mai bun elev pe care l-a văzut preceptorul tău vreodată! Dar ce să vezi? Ca să devii practicant al artelor marţiale, este nevoie de mai mult decât să memorezi câţiva Clasici În fiecare an ne alegem cu cineva ca tine, un ţărănoi care crede că, dacă a fost bun la un test, merită timpul şi atenţia mea Bagă la cap, sudisto! Examenul nu dovedeşte nimic Disciplina şi îndemânarea sunt singurele lucruri ce contează în şcoala asta Poate că băiatul ăla – Jun îndreptă degetul mare în direcţia în care plecase Nezha – este un nemernic, dar are în el stofă de comandant Tu, pe de altă parte, eşti doar un gunoi de la ţară Acum toată clasa se holba la ea Kitay o privea cu ochii măriţi de compasiune Până şi Venka părea uluită Lui Rin îi ţiuiau urechile şi abia auzea cuvintele lui Jun Se simţea foarte mică, de parcă se putea fărâmiţa până devenea praf „Să nu plâng ” Ochii îi pulsau de presiunea cu care-şi înăbuşea lacrimile „Te rog, nu mă lăsa să plâng ” — Nu accept scandalagii în clasa mea, zise Jun Nu am fericitul privilegiu de a te exmatricula, dar, în calitate de maestru al Luptelor, pot face altceva De acum înainte, ţi se interzice accesul pe terenurile de instrucţie Nu te atingi de rastelul de arme Nu te antrenezi în sală în afara orelor de curs Nu pui piciorul aici când predau Nu le ceri elevilor mai mari să te înveţe N-am nevoie să-mi mai faci şi alte probleme în sală Şi acum dispari din ochii mei CAPITOLUL 5 Rin ieşi împleticindu-se pe uşa sălii Cuvintele lui Jun îi răsunau întruna în minte Dintr-odată se simţi ameţită; se clătină pe picioare şi vederea i se întunecă parţial Se lăsă să alunece lângă zidul de piatră, strângându-şi genunchii la piept în vreme ce sângele îi pulsa cu furie în urechi Apoi apăsarea din piept o copleşi şi plânse pentru prima dată de la turul de orientare, suspinând cu palmele apăsate pe faţă ca să n-o poată auzi nimeni Plângea de durere Plângea de ruşine Dar cel mai mult plângea fiindcă cei doi ani în care învăţase pentru Keju nu însemnaseră absolut nimic Era cu ani de zile în urma colegilor din Sinegard Nu avea experienţă în artele marţiale, cu atât mai puţin vreo artă moştenită – nici măcar vreuna tâmpită ca a lui Nezha Nu se antrenase din copilărie, ca Venka Nu era inteligentă, n-avea memorie eidetică precum Kitay Şi cel mai rău era că acum nici nu mai avea cum să recupereze Fără orele lui Jun, oricât de frustrante ar fi fost, ea ştia că n-avea nicio şansă să treacă de Probe Niciun maestru n-ar fi ales un ucenic care să nu poată lupta Sinegard era în primul rând o academie militară Dacă nu ea nu se putea descurca pe câmpul de luptă, ce rost mai avea? Pedeapsa lui Jun era totuna cu o exmatriculare Era terminată Se sfârşise Într-un an avea să ajungă înapoi în Tikany „Dar Nezha a atacat primul ” Cu cât se gândea mai mult, cu atât mai repede disperarea i se transforma în furie Nezha încercase s-o omoare Ea acţionase în autoapărare De ce fusese dată afară din clasă, iar Nezha scăpase doar cu o muştruluială şi o suspendare măruntă? Răspunsul era însă foarte limpede Nezha era un nobil sinegardian, fiul unei Căpetenii, iar ea era o fată de la ţară, fără relaţii şi fără statut Exmatricularea lui Nezha ar fi creat dificultăţi şi ar fi fost problematică din punct de vedere politic El conta Ea, nu Nu, nu puteau să-i facă una ca asta N-aveau decât să creadă c-o pot înlătura ca pe gunoi, dar ea n-avea să stea cuminte şi să înghită Venise de nicăieri N-avea să se întoarcă nicăieri Uşile se deschiseră şi elevii ieşiră Colegii ei trecură în grabă, prefăcându-se că n-o văd Numai Kitay rămase în urmă — Jun o să se răzgândească, zise el, întinzându-i mâna Rin o apucă şi se ridică în tăcere Îşi şterse faţa cu mâneca şi-şi trase nasul — Vorbesc serios, adăugă Kitay Îi puse mâna pe umăr L-a suspendat pe Nezha doar o săptămână Ea îşi smuci umerii, îndepărtându-i mâna, încă ştergându-se cu furie la ochi — Asta pentru că Nezha s-a născut cu un lingou de aur în gură El a scăpat fiindcă tatăl lui strânge de boaşe jumătate din corpul profesoral Nezha e din Sinegard, deci e special, locul lui e aici — Haide, şi locul tău e aici, ai absolvit Keju — Keju nu-nseamnă nimic, zise Rin necruţător Testul e un truc ca să-i ţină pe ţăranii needucaţi acolo unde au stat dintotdeauna Dacă reuşeşti să te strecori, găsesc ei oricum o cale să te exmatriculeze Keju ţine toropite clasele de jos Ne ţine în visare Nu-i o scară pentru ascensiune, ci o cale de a-i ţine pe cei ca mine exact unde s-au născut Keju e un drog — Nu-i adevărat — Ba este! Rin izbi cu pumnul în zid Dar n-o să scape de mine aşa Nu aşa de uşor N-o să-i las Nu-i las Dintr-odată se clătină Vederea i se întunecă şi apoi se limpezi — Pe Marea Ţestoasă, zise Kitay Ţi-e bine? Rin se răsuci spre el — Ce vrei să spui? — Transpiri Transpira? Nu transpira — N-am nimic, spuse Glasul îi sună exagerat de tare, răsunându-i în urechi Striga? — Rin, linişteşte-te — Sunt liniştită! Sunt foarte liniştită! Nu era nici pe departe liniştită Voia să lovească în ceva Voia să ţipe la cineva Furia zvâcnea în ea ca un val de căldură Apoi în stomac îi erupse o durere de parcă fusese înjunghiată Icni brusc şi se prinse de burtă Parcă cineva îi strecurase o piatră zimţuită în măruntaie Kitay o prinse de umeri — Rin? Rin? Simţi brusc că-i vine să vomite Oare loviturile lui Nezha îi provocaseră vreo leziune internă? „Grozav”, îşi zise ea „Acum eşti umilită şi rănită pe deasupra Stai numai să te vadă cum intri şchiopătând în clasă, lui Nezha o să-i placă foarte tare ” Îl împinse deoparte pe Kitay — N-am nevoie Lasă-mă-n pace! — Dar eşti — Sunt bine! În noaptea aceea, Rin se trezi cu o senzaţie de umezeală profund derutantă Pantalonii în care dormea erau reci, aşa cum îi simţise când era mică şi făcea pe ea în somn Totuşi picioarele îi erau prea lipicioase ca să fie urină Cu inima bătând să-i spargă pieptul, se dădu jos din pat şi aprinse o lumânare cu degete tremurătoare Aruncă o privire în jos şi aproape că urlă Lumina blândă a lumânării dădu la iveală o mulţime de pete stacojii Era acoperită cu o cantitate enormă de sânge Se strădui să-şi stăpânească senzaţia de panică, să-şi silească mintea adormită să gândească raţional Nu simţea nicio durere ascuţită, doar disconfort profund şi o iritare puternică Nu fusese înjunghiată Nu-i fuseseră scoase organele interne Chiar în clipa aceea, pe picior i se scurse un nou şuvoi de sânge şi-l urmări, cu degetele ude, până la sursă Apoi fu doar dezorientată Era exclus să adoarmă la loc Se şterse cu părţile cearşafului care nu erau deja îmbibate cu sânge, îşi băgă o bucată de cârpă între picioare şi ieşi în fugă din cămin, ca să ajungă la infirmerie înainte să se trezească şi restul campusului ♦ Ajunse la infirmerie asudată şi însângerată, pe punctul de a suferi o cădere nervoasă Medicul de gardă îi aruncă o privire şi apoi o chemă pe asistentă — Una dintre situaţiile alea, zise el — Desigur Asistenta arăta de parcă încerca din greu să nu râdă Rin nu vedea nimic măcar pe departe amuzant O conduse după o draperie, îi dădu un schimb de haine şi un prosop şi apoi o aşeză în faţa unui desen detaliat al corpului femeii Faptul că Rin nu aflase despre menstruaţie până în dimineaţa aceea era probabil o dovadă a lipsei de educaţie sexuală din Tikany În următorul sfert de oră, asistenta îi explică în amănunt transformările prin care îi trecea corpul, indicând diverse locuri din desen şi gesticulând foarte grăitor din mâini — Aşa că nu eşti pe moarte, scumpo, corpul tău nu face decât să elimine mucoasa uterină Gura lui Rin rămase căscată un minut întreg — Ce mama mă-sii? ♦ Se întoarse la cămin cu o centură foarte incomodă legată sub pantaloni şi o şosetă umplută cu boabe de orez crud încălzite Îşi aşeză şoseta sub trunchi ca să înăbuşe durerea, dar crampele erau atât de dureroase, încât nu reuşi să se târască jos din pat înainte de începerea orelor — Vrei să trimit după cineva? întrebă Niang — Nu, bâigui Rin Sunt bine Du-te Zăcu în pat toată ziua, disperată că pierdea lecţiile „O să-ţi fie bine”, îşi psalmodia iar şi iar, ca să nu intre în panică O zi pierdută n-avea ce să strice Elevii se îmbolnăvesc tot timpul Kitay îi va împrumuta notiţele, dacă i le va cere Cu siguranţă va putea recupera Dar asta urma să se întâmple în fiecare lună În fiecare nenorocită de lună, uterul ei avea să se sfâşie de unul singur în bucăţi, să-i trimită explozii de furie prin tot corpul şi s-o facă să se umfle, să ameţească, să fie stângace şi, cel mai rău, slăbită Nu era de mirare că femeile rămâneau rareori în Sinegard Trebuia să rezolve problema Măcar dacă n-ar fi fost atât de stânjenitor Avea nevoie de ajutor Venka părea genul de fată care avea deja menstruaţie, totuşi Rin ar fi preferat mai degrabă să moară decât s-o întrebe pe ea cum se descurca În loc de asta, o întrebă bâiguit pe Kureel într-o seară, după ce se asigurase că Niang şi Venka adormiseră Kureel izbucni în râs în beznă — Nu trebuie decât să porţi centura la ore O să fie-n regulă O să te obişnuieşti cu crampele — Dar cât de des trebuie s-o schimb? Dacă se scurge la ore? Dacă mi se pătează uniforma? Dacă vede cineva? — Linişteşte-te, zise Kureel Prima dată e greu, dar o să te obişnuieşti Ţine socoteala ciclului, atunci o să ştii când vine Nu asta voia Rin să audă — N-ai cum să-l opreşti pentru totdeauna? — Doar dacă-ţi scoţi uterul, râse Kureel, apoi se opri când văzu faţa lui Rin Glumeam Nu se poate — Ba se poate, le întrerupse încet Arda, care era ucenică la Medicină Există o procedură care se face la infirmerie La vârsta ta, nici măcar nu necesită o intervenţie chirurgicală Îţi dau un decoct Opreşte procesul practic pe termen nelimitat — Serios? În pieptul lui Rin înflori speranţa Se uită la cele două ucenice — Păi, şi ce vă împiedică să-l luaţi şi voi? Ambele o priviră neîncrezătoare — Îţi distruge uterul, zise Arda în cele din urmă Practic îţi omoară un organ intern După aia nu mai poţi avea copii — Şi doare ca naiba, adăugă Kureel Nu merită „Dar eu nu vreau copii”, se gândi Rin „Vreau să rămân aici ” Dacă procedura o putea împiedica să aibă menstruaţie, dacă o putea ajuta să rămână în Sinegard, atunci merita ♦ Odată ce se opri sângerarea, Rin se întoarse la infirmerie şi-i spuse medicului ce dorea El n-o contrazise, ba chiar păru mulţumit — Încerc de ani de zile să le conving pe fetele de-aici s-o facă, zise el Niciuna nu ascultă Nu-i de mirare că aşa puţine dintre voi reuşiţi să treceţi de primul an Ar trebui să fie obligatorie O lăsă să aştepte şi dispăru în încăperea din spate, unde amestecă substanţele necesare După zece minute, se întoarse cu o cană din care se ridicau aburi — Bea asta Rin luă cana Era din porţelan întunecat, aşa că nu putu să vadă culoarea lichidului Se întrebă dacă ar trebui să simtă ceva Era un act important, nu? În viaţa ei nu vor mai exista copii Nimeni n-avea să fie de acord să se însoare cu ea după aceea N-ar fi trebuit să conteze? Nu Nu, sigur că nu Dacă ar fi vrut să se umfle cu plozi urlători, ar fi rămas în Tikany Venise la Sinegard ca să scape de viitorul acela De ce să ezite acum? Se cercetă în căutarea unei urme de regret Nimic Nu simţea absolut nimic, aşa cum nu simţise nimic nici în ziua în care plecase din Tikany, privind cum oraşul prăfuit se pierde pentru totdeauna în depărtare — O să doară, o avertiză medicul Mult mai rău decât la menstruaţie Uterul tău se va autodistruge în următoarele ore După aceea va înceta să-şi mai îndeplinească funcţia Când organismul se va maturiza complet, poţi face o operaţie ca să-l elimini cu totul, dar asta o să-ţi rezolve problema până atunci O să lipseşti de la ore cel puţin o săptămână, dar apoi vei fi liberă pentru totdeauna Aşadar, sunt obligat să te mai întreb o dată dacă eşti sigură că asta vrei — Sunt sigură Rin nu voia să se mai gândească Îşi ţinu răsuflarea şi ridică la gură cana, tresărind din cauza gustului Medicul adăugase miere ca să ascundă amăreala, însă dulceaţa aceea îl făcea şi mai îngrozitor Gustul fierturii era ca mirosul opiului Trebui să înghită de multe ori până goli toată cana Când termină, îşi simţi stomacul amorţit şi ciudat de plin, umflat şi elastic După câteva minute, la baza trunchiului apăru o furnicătură bizară, de parcă cineva o înţepa pe dinăuntru cu nişte ace subţiri — Du-te înapoi în camera ta până nu începe să doară, o sfătui medicul O să le spun maeştrilor că eşti bolnavă Diseară o să vină asistenta să vadă ce faci N-o să ai poftă de mâncare, dar voi trimite o colegă de-a ta să-ţi aducă ceva de mâncare, pentru orice eventualitate Rin îi mulţumi şi fugi împleticit în dormitor, ţinându-se de abdomen Furnicăturile se transformaseră într-o durere ascuţită care i se răspândi în burtă Simţea de parcă înghiţise un cuţit, care acum se răsucea într-un cerc strâns prin ea Reuşi cumva să ajungă înapoi în pat „Durerea e doar un mesaj”, îşi spuse Putea alege să n-o bage în seamă Putea putea Era îngrozitor Scânci cu voce tare Nu dormea, ci mai degrabă zăcea într-o confuzie febrilă Se răsucea delirând în aşternut, visând prunci nenăscuţi şi diformi şi pe Tobi înfigându-şi cele cinci gheare în stomacul ei — Rin Rin? Deasupra ei se aplecase cineva Era Niang, care avea în mână un castron de lemn — Ţi-am adus supă de dovleac Niang îngenunche lângă ea şi-i ridică bolul spre gură Rin mirosi puţin supa I se strânse stomacul — Sunt bine, zise ea cu glas slab — Uite şi un sedativ Niang îi împinse o cană — Doctorul a zis că poţi să-l iei acum dacă vrei, dar nu trebuie neapărat — Glumeşti? Dă-l încoace Rin îi smulse cana din mână şi dădu pe gât lichidul Imediat simţi cum începe să-i plutească mintea Camera deveni minunat de neclară, iar junghiurile din abdomen dispărură Apoi simţi ceva ridicându-i-se în gât Se aplecă pe marginea patului şi vomită în ligheanul pe care-l pusese acolo Porţelanul fu împroşcat cu sânge Îl privi cu o mulţumire nebună „Mai bine să scot sângele pe-aici”, îşi zise, „tot deodată, decât încet, în fiecare lună, ani de zile ” În timp ce continua să verse, auzi deschizându-se uşa dormitorului Cineva intră şi se opri în faţa ei — Eşti nebună, zise Venka Rin se uită urât la ea, cu sângele curgându-i din gură, şi zâmbi ♦ Rin petrecu patru zile febrile în pat înainte să poată reveni la ore Când reuşi să se târască din pat, în pofida sfaturilor lui Niang şi ale doctorului, se trezi că rămăsese foarte mult în urmă La Lingvistică, pierduse o unitate întreagă din conjugarea verbelor mugane, la Istorie, capitolul despre moartea Împăratului Roşu, la Strategie, analiza lui Sunzi asupra planificării geografice şi la Medicină, detaliile despre prinderea unei atele Nu se aşteptă la indulgenţă din partea maeştrilor şi nici nu primi aşa ceva O tratară ca şi cum absenţele erau din vina ei, şi aşa era Nu avea nicio scuză; nu putea decât să accepte consecinţele Răspunse greşit la toate întrebările maeştrilor Luă notele cele mai mici la toate lucrările Nu se plânse Toată săptămâna suportă în tăcere să fie tratată cu superioritate de maeştri În mod bizar, nu se simţea descurajată, ci mai degrabă avea senzaţia că fusese ridicat un văl Primele ei câteva săptămâni în Sinegard fuseseră un vis Uluită de splendoarea oraşului şi a Academiei, îşi îngăduise să plutească în derivă Acum i se reamintise în mod dureros că locul ei aici nu era definitiv Keju nu însemnase nimic Keju îi testase capacitatea de a recita poezii ca un papagal De ce îşi închipuise oare că ar fi putut s-o pregătească pentru o şcoală ca Sinegard? Însă testul o învăţase ceva: că preţul succesului era durerea Şi Rin nu se mai arsese de multă vreme La Academie, devenise mulţumită de sine şi leneşă Pierduse din vedere miza Trebuise să i se aducă aminte că ea nu însemna nimic – că putea fi trimisă înapoi acasă şi că, oricât de nefericită se simţea în Sinegard, ceea ce o aştepta în Tikany era mult, mult mai rău „Se uită la tine şi-şi umezeşte buzele Te duce în pat Îşi împinge mâna între picioarele tale Ţipi, dar nu te aude nimeni ” O să rămână O să rămână în Sinegard chiar dacă asta o omora ♦ Se cufundă în studiu Orele deveniră ca un război, fiecare interacţiune, o bătălie Cu fiecare mână ridicată şi cu fiecare temă făcută, concura împotriva lui Nezha şi a Venkăi şi a tuturor celorlalţi sinegardieni Trebuia să demonstreze că merita să rămână acolo şi să fie instruită mai departe Avusese nevoie de un eşec care să-i aducă aminte că ea nu era ca sinegardienii – nu crescuse vorbind nonşalant hesperiana, nu era familiarizată cu structura de comandă a Miliţiei imperiale, nu cunoştea ca pe propriul buzunar relaţiile politice dintre cele Douăsprezece Căpetenii Sinegardienilor li se inculca această cunoaştere de când se năşteau, pe când ea trebuia s-o dobândească Petrecea în arhive fiecare oră de veghe în care nu era la cursuri Îşi citea cu voce tare textele din teme, învăţându-şi graiul cu dialectul sinegardian nefamiliar până când elimină toate urmele de accent tărăgănat din sud Începu din nou să-şi provoace arsuri, găsind eliberarea în durere – era alinătoare, familiară, un târg cu care se obişnuise Succesul cere sacrificiu Sacrificiul înseamnă durere Durerea înseamnă succes Nu mai dormea Stătea în primul rând în clasă, ca să n-aibă cum să aţipească Capul o durea constant şi-i venea tot timpul să vomite Nu mai mânca Ajunse să sufere Dar, pe de altă parte, toate variantele pe care le avea la dispoziţie duceau la suferinţă Putea să fugă Putea să urce într-o barcă şi să evadeze în alt oraş Sau să ducă droguri pentru alt traficant de opiu Sau, dacă se ajungea la aşa ceva, să se întoarcă în Tikany, să se mărite şi să spere că nu va descoperi nimeni, decât când avea să fie prea târziu, că nu putea să aibă copii Dar suferinţa pe care o simţea acum era o suferinţă bună Cu această suferinţă se delecta, pentru că ea şi-o alesese ♦ După o lună, Rin fu printre primii la unul dintre examenele frecvente la Lingvistică pe care le dădea Jima Îl depăşise pe Nezha cu două puncte Când Jima anunţă primele cinci rezultate, Rin sări în picioare, uluită în mod plăcut Stătuse toată noaptea să tocească timpurile verbale hesperiene, care erau extrem de derutante Hesperiana modernă era o limbă care nu respecta nicio logică Regulile erau mai aproape de hazardul pur, iar ghidurile de pronunţie erau aleatorii şi pline de excepţii Nu putu înţelege raţional hesperiana, aşa că o memorase, aşa cum memora tot ce nu înţelegea — Bine, zise Jima scurt când îi întinse fetei pergamentul cu testul Rin fu surprinsă cât de minunat o făcea să se simtă acel „bine” Descoperi că laudele maeştrilor o stimulau Lauda însemna că în cele din urmă, în cele din urmă, primea validarea că nu era un nimic Putea fi inteligentă, putea merita atenţia cuiva Adora laudele, tânjea după ele şi constată că-şi găsea alinarea numai când le primea În acelaşi timp înţelese că avea cu laudele relaţia pe care o aveau dependenţii cu opiul De fiecare dată când primea o nouă infuzie de măguliri, nu se putea gândi decât cum să facă să mai obţină Se dopa cu reuşitele Eşecul era mai rău decât sevrajul Rezultatele bune la teste aduceau doar o uşurare vremelnică şi o mândrie trecătoare – se scălda în perioada ei de graţie câteva ore, înainte să înceapă să intre în panică pentru următorul test Tânjea atât de mult după laude, încât o simţea până în măduva oaselor Şi, exact ca un dependent, făcea orice ca să le poată obţine ♦ În săptămânile ce urmară, Rin îşi croi drum cu duritate, pornind de pe ultimele locuri, ca să ajungă unul dintre primii elevi la toate cursurile Concura frecvent cu Nezha şi Venka pentru cele mai mari note la aproape toate materiile La Lingvistică, n-o mai depăşea acum decât Kitay Îi plăcea în mod deosebit Strategia Maestrul Irjah cu mustăţi sure era primul profesor pe care-l avusese vreodată care nu se baza în principal pe memorarea brută ca metodă de învăţare Îi punea pe elevi să rezolve silogisme logice şi să definească singuri concepte pe care le luaseră de bune, concepte ca avantaj şi victoria şi războiul Îi obliga să ofere răspunsuri precise şi riguroase Le respingea pe cele formulate vag sau care puteau avea mai multe interpretări El solicita mintea, le spulbera preconcepţiile de logică şi apoi le reaşeza la loc Oferea laude numai cu zgârcenie, dar când o făcea, se asigura că toţi din clasă le aud Rin tânjea după aprobarea lui mai mult decât după orice altceva După ce terminaseră de analizat Principiile războiului de Sunzi, Irjah petrecu a doua jumătate a cursului sugerându-le situaţii militare ipotetice, provocându-i să gândească planuri de ieşire din situaţii dificile Uneori simulările implicau doar probleme de logistică (de exemplu: „Calculaţi de cât timp şi de câte provizii aveţi nevoie ca să deplasaţi o forţă cu aceste dimensiuni peste această strâmtoare”) Alteori le desena hărţi, indicând prin simboluri numărul de efective la dispoziţie, şi-i obliga să prezinte un plan de luptă — Sunteţi blocaţi dincolo de acest râu, zise Irjah Trupele voastre deţin o poziţie excelentă pentru un atac la distanţă, dar coloana voastră principală a rămas fără săgeţi Ce faceţi? Majoritatea elevilor sugerară raiduri asupra căruţelor cu arme ale inamicului Venka voia să renunţe cu totul la ideea atacului la distanţă şi să lanseze un asalt frontal direct Nezha sugeră să le poruncească fermierilor din zonă să producă într-o noapte o cantitate mare de săgeţi — Adunăm sperietori de ciori de la fermieri, zise Kitay Nezha pufni — Ce? — Lasă-l să spună, zise Irjah — Le îmbrăcăm în uniformele de rezervă, le punem într-o barcă şi le trimitem în josul râului, urmă Kitay, fără să-l ia în seamă pe Nezha Zona e o regiune muntoasă, cunoscută pentru precipitaţiile abundente Putem presupune că a plouat de curând, aşa că va fi ceaţă şi inamicul nu va vedea bine râul Arcaşii săi vor crede că sperietorile sunt soldaţi şi vor trage până ce vor aduce cu nişte perniţe de ace Atunci trimitem oamenii în aval şi-i punem să strângă săgeţile Folosim săgeţile inamicului ca să ne ucidem inamicul Kitay câştigă de data aceea În altă zi, Irjah le prezentă o hartă a regiunii muntoase Wudang, marcată cu două cruci roşii care indicau două batalioane ale Federaţiei ce înconjurau armata nikara din cele două capete ale văii — Sunteţi prinşi în această vale Sătenii au plecat în mare parte, dar generalul Federaţiei ţine ostatici copiii dintr-o şcoală şi spune că-i eliberează dacă batalionul vostru se predă N-aveţi nicio garanţie că va respecta condiţiile Cum reacţionaţi? Se uitară ţintă la hartă câteva minute Trupele lor n-aveau niciun avantaj, nicio cale de scăpare uşoară Până şi Kitay era nedumerit — Încercăm un atac pe flancul stâng? propuse el Evacuăm copiii cât timp inamicul e ocupat cu o mică forţă de gherilă? — Inamicul controlează punctele strategice, zise Irjah O să vă doboare înainte să scoateţi armele — Dăm foc văii, încercă Venka Îi distragem cu fumul? — Un mod bun să muriţi carbonizaţi, pufni Irjah Ţineţi minte, nu voi ocupaţi punctele strategice Rin ridică mâna — Ocolim a doua armată şi ajungem la baraj Distrugem barajul Inundăm valea Înecăm pe toţi din vale Colegii ei se întoarseră şi o priviră îngroziţi — Renunţăm la copii, adăugă ea Nu-i putem salva Nezha izbucni în râs — Încercăm să câştigăm simularea asta, tâmpito! Irjah îi făcu semn să tacă — Runin, detaliază, te rog — Oricum nu-i o victorie, zise Rin, dar dacă preţul e aşa mare, mi-aş arunca toate cărţile pe masă În felul ăsta ei mor, iar noi pierdem jumătate din efective, dar nu mai mult Sunzi scrie că nicio bătălie nu se desfăşoară izolat Asta-i doar o acţiune mică în marele plan al războiului Numerele pe care ni le-aţi dat arată că aceste batalioane ale Federaţiei sunt mari Presupun că reprezintă un procent însemnat din toată armata Federaţiei Aşa că, dacă sacrificăm o parte din efectivele noastre, le reducem avantajul în bătăliile următoare — Preferi să-ţi ucizi propriii oameni decât să laşi armata adversarului să scape? întrebă Irjah — A ucide nu-i totuna cu a lăsa să moară, obiectă Rin — Cu toate acestea, ei sunt victime Fata clătină din cap — Nu laşi un duşman să scape, dacă va fi cu siguranţă o ameninţare pentru tine mai târziu Scapi de el Dacă a înaintat mult în teritoriu, el cunoaşte bine terenul Are un avantaj geografic Este singura noastră şansă să eliminăm cea mai importantă forţă combatantă a inamicului — Sunzi spune să-i laşi întotdeauna inamicului o cale de scăpare, zise Irjah În sinea ei, Rin credea că acela era unul dintre cele mai tâmpite principii ale lui Sunzi, dar încropi în grabă un contraargument — Sunzi nu voia să spună să-l laşi să utilizeze calea aceea de scăpare Duşmanul trebuie doar să creadă că situaţia e mai puţin îngrozitoare decât este în realitate, ca să nu intre-n panică şi să întreprindă acţiuni prosteşti şi distructive pentru ambele părţi Rin chibzui o clipă Presupun că inamicii pot încerca să înoate — Ea vorbeşte despre decimarea unor sate întregi! protestă Venka Nu poţi să distrugi pur şi simplu un baraj Durează ani de zile să-l reconstruieşti Nu se va inunda doar valea, ci şi toată delta E vorba de foamete Dizenterie Distrugi agricultura întregii regiuni, creezi o serie întreagă de probleme care înseamnă zeci de ani de suferinţe — Probleme ce pot fi rezolvate, insistă Rin încăpăţânată Care era soluţia ta, să laşi Federaţia să intre nestingherită în inima ţării? Cât de bine le va mai merge regiunilor agricole când toată ţara va fi ocupată? Le-ai oferi-o cu totul pe tavă — Ajunge, ajunge Irjah lovi masa ca să ceară tăcere De data asta nu câştigă nimeni Sunteţi liberi Runin, vreau să vorbesc cu tine În biroul meu ♦ — De unde ai venit cu soluţia asta? întrebă Irjah şi ridică un caiet pe care-l ţinea în mână Rin îşi recunoscu scrisul mâzgălit de pe copertă Săptămâna trecută, Irjah le dăduse ca temă o altă situaţie simulată: un scenariu contrafactual în care Miliţia nu mai avea sprijin popular pentru războiul de rezistenţă împotriva Federaţiei Nu se putea baza pe ţărani ca să le furnizeze soldaţilor mâncare sau furaje pentru animale şi nu putea folosi casele lor pentru încartiruire decât dacă le ocupau cu forţa De fapt, revoltele izbucnite în zonele rurale adăugau complicaţii în privinţa coordonării mişcărilor de trupe Soluţia lui Rin fusese incendierea unui sat insular minor Problema era că insula respectivă aparţinea Imperiului — În prima sa lecţie, Yim a vorbit despre felul în care pierderea Speerului a pus capăt celui de-al Doilea Război al Macului, răspunse ea Irjah se încruntă — Ţi-ai bazat lucrarea asta pe Masacrul din Speer? Rin încuviinţă — Pierderea Speerului în timpul celui de-al Doilea Război al Macului a fost picătura care a umplut paharul pentru Hesperia – i-a făcut să se simtă suficient de neplăcut ca să nu dorească extinderea Mugenului pe continent M-am gândit că distrugerea altei insule minore ar putea avea acelaşi rezultat pentru populaţia nikara, ar putea-o convinge că adevăratul duşman e Mugen Să-i aducă aminte care este ameninţarea — Însă atacul unei provincii a Imperiului de către trupele Miliţiei ar trimite mesajul greşit, obiectă Irjah — N-ar şti că au fost trupele Miliţiei, zise fata Ne-am deghiza în detaşament al Federaţiei Cred că ar fi trebuit să explic mai clar detaliile astea în lucrare Cel mai bine ar fi ca Mugen să ne-o ia înainte şi să atace insula în locul nostru, dar nu poţi lăsa aşa ceva la voia întâmplării Maestrul încuviinţă încet din cap, în timp ce răsfoia lucrarea — Simplist Simplist, dar inteligent Aşa crezi că s-a-ntâmplat? Lui Rin îi trebui o clipă să înţeleagă întrebarea — În simularea asta sau în timpul Războaielor Macului? — În Războaiele Macului Irjah înclină capul spre un umăr, privind-o atent — Nu sunt întrutotul sigură că nu s-a întâmplat aşa, spuse Rin Există dovezi că atacului din Speer i s-a îngăduit să aibă succes Expresia lui Irjah nu trăda nimic, însă maestrul răpăia gânditor cu degetele în masa de lemn — Explică — Mi se pare foarte greu de crezut că principala forţă combatantă a Miliţiei putea fi anihilată atât de uşor La asta se adaugă apărarea suspect de slabă a insulei — Ce insinuezi? — Păi, nu sunt sigură, dar pare că vreau să spun, poate cineva din interior un general nikara sau altcineva care deţinea anumite informaţii ştia despre atacul de pe Speer, dar n-a alertat pe nimeni — Şi de ce am fi vrut noi să pierdem Speerul? întrebă încet Irjah Rin avu nevoie de o clipă ca să formuleze o argumentaţie coerentă — Poate că se ştia că Hesperia nu va accepta aşa ceva Poate că se dorea generarea de sprijin popular care să distragă atenţia de la mişcarea Operei Roşii Poate că era necesar un sacrificiu, iar Speerul putea fi sacrificat într-un mod în care nu puteau fi sacrificate alte regiuni Noi nu putem lăsa niciun nikara să moară Dar speerani? De ce nu? Când începuse să vorbească, se agăţase de un pai, dar în momentul în care o spuse, răspunsul i se păru surprinzător de plauzibil Irjah părea profund tulburat — Trebuie să înţelegi că asta este o parte foarte ruşinoasă a istoriei Nikanului, zise el Modul cum au fost trataţi speeranii a fost regretabil Timp de sute de ani ei au fost folosiţi şi exploataţi de Imperiu Luptătorii lor erau priviţi doar cu puţin mai bine decât nişte dulăi răi Erau consideraţi sălbatici Până la venirea lui Altan în Sinegard, nu cred că cineva a crezut cu adevărat că speeranii erau capabili de gândire complexă Nikanului nu-i place să vorbească despre Speer, şi pe bună dreptate — Da, domnule Era doar o teorie — Mă rog, zise Irjah, sprijinindu-se de spătarul scaunului Nu numai asta voiam să discutăm Strategia ta din vale funcţionează ca exerciţiu, dar niciun conducător competent nu va da vreodată un astfel de ordin Ştii de ce? Rin chibzui în tăcere pentru o clipă — Am confundat tactica şi strategia mai amplă, spuse ea în cele din urmă Irjah încuviinţă — Detaliază — Tactica ar fi funcţionat Am fi putut chiar câştiga războiul Dar niciun conducător n-ar fi ales această opţiune pentru că ţara s-ar fi destrămat după aceea Tactica mea nu garantează posibilitatea instaurării păcii — De ce? insistă Irjah — Venka avea dreptate în legătură cu distrugerea agriculturii în adâncul teritoriului Nikan ar suferi mulţi ani de foamete Peste tot ar izbucni rebeliuni de felul Operei Roşii de Două Parale Oamenii ar crede că mor de foame din vina Împărătesei Dacă am folosi strategia mea, probabil că ar urma un război civil — Bine, zise Irjah, ridicând din sprâncene Foarte bine Să ştii că eşti uluitor de deşteaptă Rin încercă să-şi ascundă încântarea, deşi simţea un freamăt cald răspândindu-i-se în tot corpul — Dacă te descurci bine la Probe, urmă Irjah, s-ar putea să fii bună ca ucenic la Strategie În orice alte condiţii, cuvintele lui ar fi încântat-o Rin reuşi să zâmbească resemnat — Nu sunt sigură că voi ajunge aşa departe, domnule Fruntea lui Irjah se încreţi — De ce? — Maestrul Jun m-a dat afară de la cursul lui Probabil că nu voi trece de Probe — Cum naiba s-a-ntâmplat aşa ceva? întrebă Irjah Îi povesti ultima ei lecţie, dezastruoasă, cu Jun, fără să-şi bată capul să ascundă detalii — L-a lăsat pe Nezha să scape cu o suspendare, dar mie mi-a spus să nu mă mai întorc — Ah, zise Irjah încruntându-se Jun nu te-a pedepsit pentru că te-ai luat la bătaie Tobi şi Altan s-au comportat mult mai rău în primul lor an Te-a pedepsit pentru că este tradiţionalist în privinţa şcolii – crede că nu merită să-şi piardă timpul cu un elev care nu descinde dintr-o Căpetenie Dar n-are importanţă ce crede el Eşti isteaţă şi vei prinde fără mari probleme orice tehnici învaţă ei luna asta Rin clătină din cap — Asta n-o să aibă prea mare importanţă El nu mă mai primeşte înapoi — Ce? Irjah părea indignat — E absurd Jima ştie? — Jima nu poate să intervină într-o chestiune de Lupte Sau n-o s-o facă M-am interesat Rin se ridică Mulţumesc pentru timpul acordat, domnule Dacă reuşesc să trec de Probe, aş fi onorată să studiez cu dumneavoastră — O să găseşti tu o cale, spuse Irjah Ochii îi scânteiau Sunzi ar fi găsit ♦ Rin nu fusese întru totul deschisă faţă de Irjah Maestrul avusese dreptate – ea avea să găsească o cale Începând cu faptul că nu renunţase la artele marţiale Jun îi interzisese să vină la ore, dar nu-i putea interzice să frecventeze biblioteca Rafturile din Sinegard conţineau o bogăţie de volume cu instrucţiuni pentru artele marţiale, cea mai mare colecţie din tot Imperiul Rin avea la îndemână secretele majorităţii artelor moştenite, cu excepţia acelor tehnici strict păzite, cum erau cele ale Casei Yin În cursul cercetărilor ei, fata descoperi că literatura existentă despre artele marţiale era extrem de cuprinzătoare şi descurajant de complexă Află că artele marţiale se învârteau în mare măsură în jurul descendenţei: diferitele forme aparţineau diferitelor familii, tehnici similare erau predate şi îmbunătăţite de elevi ce avuseseră acelaşi maestru De cele mai multe ori, şcolile erau dezbinate de rivalităţi sau schisme, astfel încât tehnicile se desprindeau şi se dezvoltau independent unele de altele Istoria era cât se poate de agreabilă, aproape mai antrenantă decât romanele, dar practicarea tehnicilor se dovedi cumplit de dificilă Majoritatea volumelor erau prea complexe ca să fie utile ca manuale şi plecau de la premisa că elevul citeşte cartea împreună cu un maestru care poate demonstra tehnicile pe viu Altele prezentau detaliat, pe pagini întregi, tehnicile de respiraţie şi filosofia de luptă a unei şcoli, dar pomeneau doar sporadic aspecte de felul loviturilor cu piciorul sau cu pumnul — Nu vreau să citesc despre echilibrul în univers, bombăni Rin, aruncând al o sutălea text pe care-l încercase Vreau să ştiu cum să-i bat pe oameni Încercase să le ceară ajutorul ucenicilor — Scuze, spuse Kureel fără să i se uite în ochi Jun a zis că este o încălcare a regulamentului să-i instruieşti pe boboci în afara sălilor de antrenament Rin se îndoia că ar fi fost o regulă reală, dar ar fi trebuit s-o ducă mintea să nu ceară ajutorul unuia dintre ucenicii lui Jun Nu putea să apeleze nici la Arda Ea îşi petrecea tot timpul la infirmerie cu Enro şi nu se întorcea niciodată în dormitor înainte de miezul nopţii Rin trebuia să înveţe pe cont propriu După o lună şi jumătate, găsi în sfârşit o mină de aur de informaţii în textele lui Ha Seejin, intendent în perioada Împăratului Roşu Manualele lui erau minunat ilustrate, pline de descrieri detaliate şi desene clar etichetate Rin răsfoi paginile veselă Asta era Asta-i trebuia ei — Nu poţi s-o iei de-aici, îi spuse ucenicul care se ocupa cu împrumutarea cărţilor — De ce? — E de pe rafturile restricţionate, zise el, ca şi cum era ceva evident Bobocii n-au acces acolo — Ah Scuze O duc înapoi Rin se duse în fundul bibliotecii Aruncă o privire furişată în jur, ca să se asigure că nu se uită nimeni Îndesă volumul sub cămaşă, apoi se întoarse şi ieşi ♦ Singură în curte, cu cartea în mână, Rin învăţă Învăţă să modeleze aerul cu pumnii, să-şi imagineze că ţine în braţe o minge mare care se roteşte şi o ajută să-şi ghideze mişcările, învăţă să-şi fixeze picioarele în pământ, astfel încât să nu fie răsturnată, nici chiar de adversari de două ori mai grei, învăţă să-şi strângă pumnii cu degetul mare în afară, să-şi ţină garda mereu în zona feţei şi să-şi schimbe rapid şi lin poziţia centrului de greutate Deveni foarte iscusită în lovirea cu pumnii a obiectelor imobile Asista cu regularitate la înfruntările din ringuri Ajungea devreme în subsol şi îşi asigura un loc lângă balustradă, ca să nu piardă nicio lovitură cu piciorul sau vreo aruncare Spera că, uitându-se cum se luptă ucenicii, le va putea asimila tehnicile Şi chiar îi era de ajutor într-o măsură Analizând îndeaproape mişcările ucenicilor, Rin învăţă să identifice locul şi momentul potrivite pentru diverse tehnici Când să loveşti cu piciorul, când să te fereşti, când să te rostogoleşti nebuneşte pe podea ca să eviţi – stai, nu, ăla a fost un accident, Jeeha se împiedicase pur şi simplu Rin nu avea memoria musculară a luptelor de antrenament cu altă persoană, aşa că trebuia să ţină minte toate posibilităţile acelea Oricum antrenamentul indirect era mai bun decât nimic Asista la lupte şi ca să-l urmărească pe Altan S-ar fi minţit singură dacă n-ar fi recunoscut că îi oferea o mare plăcere estetică Cu silueta lui mlădioasă şi musculoasă şi cu maxilarele perfect dăltuite, Altan era în mod indiscutabil frumos În acelaşi timp era un model de perfecţiune a tehnicii Făcea tot ce recomanda textul lui Seejin Nu cobora niciodată garda, nu lăsa nicio deschidere, nu-şi permitea niciun moment de neatenţie Nu-şi trăda niciodată următoarea mişcare, nu ţopăia aleatoriu şi nu se înţepenea pe călcâie ca să-şi anunţe adversarul când va folosi o lovitură de picior, întotdeauna ataca din lateral, niciodată din faţă Iniţial Rin şi-l imaginase doar ca fiind un luptător bun şi puternic Acum putea să-şi dea seama că era, din toate punctele de vedere, un geniu Tehnica lui de luptă era un studiu de trigonometrie, o compoziţie minunată de traiectorii şi forţe de recul Câştiga în mod constant pentru că avea un control perfect asupra distanţei şi asupra forţei de torsiune Dusese matematica luptei la rangul de ştiinţă Lupta foarte des Numărul competitorilor crescu de-a lungul semestrului – părea că toţi ucenicii lui Jun voiau ocazia de a lupta împotriva lui Până la sfârşitul toamnei, Rin îl privi pe Altan luptând de douăzeci şi trei de ori Nu pierdu niciodată CAPITOLUL 6 Iarna se abătu cu duşmănie peste Sinegard Studenţii se bucurară de o ultimă zi cu soare tomnatic, iar a doua zi dimineaţă se treziră cu o pătură rece de zăpadă aşternută peste Academie Plăcerea admirării zăpezii dură două minute După aceea, deveni o pacoste interminabilă Tot campusul se transformă într-o zonă de risc unde aveai toate şansele să-ţi rupi mâinile sau picioarele: pâraiele îngheţaseră, iar scările deveniseră alunecoase şi înşelătoare Orele în aer liber se mutară în interior Bobocii primiră misiunea să împrăştie la intervale regulate sare pe aleile pietruite ca să topească zăpada, dar cărările îngheţate tot trimiteau un puhoi regulat de elevi la infirmerie În privinţa Tradiţiilor, vremea rece fusese ultima picătură pentru majoritatea studenţilor, care veneau periodic în grădină în speranţa că-şi va face apariţia şi Jiang Însă una era să aştepţi într-o grădină cu droguri un profesor care nu era niciodată prezent, şi cu totul altceva să aştepţi la temperaturi de îngheţ În lunile ce trecuseră de la începutul semestrului, Jiang nu venise niciodată la oră Studenţii îl zăreau uneori prin campus, făcând lucruri inacceptabil de necuviincioase Odată îi răsturnase tava lui Nezha şi plecase mai departe fluierând, altă dată îl mângâiase pe Kitay pe cap în timp ce uguia ca un porumbel, iar odată încercase să-i taie părul Venkăi cu o foarfecă de grădină De câte ori vreun student reuşea să-l prindă şi să-l întrebe despre lecţii, Jiang scotea un pârţâit sonor printre buze şi-l ocolea ♦ Numai Rin continua să se ducă în grădina Tradiţiilor, însă doar pentru că era un loc potrivit pentru antrenament Acum, când bobocii evitau grădina cu dispreţ, era singurul loc unde avea garanţia că va fi singură Era recunoscătoare că n-o putea vedea nimeni orbecăind prin textul lui Seejin Prinsese mişcările de bază cu oarecare dificultate, însă descoperise că până şi al doilea nivel era îngrozitor de greu de înţeles Lui Seejin îi plăcea jocul rapid de picioare, iar pentru asta desenele n-o ajutau Picioarele inşilor din desene erau poziţionate în unghiuri complet diferite în fiecare imagine Seejin scria că, dacă luptătorul se poate redresa din orice poziţie dificilă, indiferent cât de aproape de cădere s-ar afla, atunci a atins echilibrul perfect şi a obţinut, aşadar, avantajul în majoritatea poziţiilor de luptă În teorie, suna bine În practică, însemna o mulţime de căderi Seejin le recomanda discipolilor să exerseze prima poziţie pe o suprafaţă aflată la înălţime, de preferinţă o ramură groasă de copac sau muchia unui zid Deşi nu i se părea înţelept, Rin se căţără până la jumătatea unei sălcii mari care spânzura deasupra grădinii şi îşi potrivi şovăitor tălpile pe scoarţa copacului În pofida absenţei lui Jiang de-a lungul semestrului, grădina era impecabil întreţinută Era un caleidoscop de culori ţipătoare, asemănătoare cu decoraţiunile de pe faţadele bordelurilor din Tikany Cu tot frigul, florile violet şi stacojii de mac rămăseseră deschise, cu frunzele tunse în şiruri ordonate Cactuşii, care erau de două ori mai mari decât la începutul anului şcolar, fuseseră mutaţi în ghivece de lut noi, pictate cu modele stranii în negru şi portocaliu închis Sub rafturi, ciupercile luminescente încă pulsau cu o uşoară strălucire tulburătoare, ca nişte mici felinare feerice Rin îşi imagină că un dependent de opiu şi-ar fi putut petrece multe zile aici Se întrebă dacă asta făcea Jiang Suspendată nesigur în salcie şi străduindu-se să rămână dreaptă în picioare în ciuda vântului puternic, fata ţinea cartea într-o mână şi rostea cu voce tare instrucţiunile în timp ce-şi potrivea picioarele în conformitate cu ele — Piciorul drept în afară, îndreptat în faţă Piciorul stâng în spate, perpendicular pe direcţia piciorului drept Mută greutatea în faţă, ridică piciorul stâng Înţelese de ce Seejin îl considera pe acesta ca fiind un exerciţiu bun pentru echilibru Înţelese şi de ce recomanda ca elevul să nu fie singur când execută exerciţiul Rin se clătină periculos de câteva ori şi îşi recâştigă echilibrul numai după câteva clipe în care agitase disperată din braţe şi simţise că-i stă inima „Linişteşte-te Concentrează-te Piciorul drept sus, adu-l ” Maestrul Jiang apăru de după colţ, fluierând sonor „Atingerile Străjerului Porţii” Lui Rin îi alunecă piciorul drept Se clătină pe marginea crengii, scăpă cartea şi s-ar fi prăbuşit pe pavajul de piatră dacă glezna stângă nu i s-ar fi prins între două ramuri bifurcate Se opri din cădere cu o smucitură, cu capul la câţiva centimetri de pământ, şi oftă uşurată Jiang o privi în tăcere Rin se uită la el şi capul îi bubui în timp ce sângele îi cobora spre tâmple Ultimele note ale cântecului maestrului se auziră mai încet şi apoi se pierdură în urletele vântului — Bună, zise el în cele din urmă Vocea era pe măsura purtării: calmă, detaşată şi cu o curiozitate senină În orice alt context, ar fi putut fi liniştitoare Rin se strădui fără nicio urmă de graţie să se ridice — Ţi-e bine? întrebă el — M-am înţepenit, bâigui ea — Hmm Aşa se pare În mod clar n-avea s-o ajute să coboare Rin îşi scutură glezna până o eliberă dintre crengi, se rostogoli pe pavaj şi ateriză dureros, grămadă la picioarele lui Jiang Cu obrajii arzându-i, se ridică stângaci şi-şi scutură zăpada de pe uniformă — Elegant, remarcă Jiang Îşi lăsă mult capul spre umărul stâng, cercetând-o concentrat, de parcă era un specimen deosebit de fascinant De aproape maestrul arăta şi mai ciudat decât crezuse Rin la început Chipul lui era o enigmă: nici ridat de vârstă, nici îmbujorat tinereşte, ci mai degrabă invulnerabil în faţa trecerii timpului, ca o piatră netedă Avea ochii de un albastru-deschis pe care nu-l mai văzuse niciodată la cineva din Imperiu — Puţin cam îndrăzneţ, nu? Glasul îi suna de parcă şi-ar fi înăbuşit râsul Atârni des din copaci? — M-aţi surprins, domnule — Pfff, făcu Jiang, suflând aerul din obrajii umflaţi, ca un copil mic Tu eşti eleva favorită a lui Irjah, nu? Fata roşi — Nu adică, nu sunt — Ba eşti Jiang se scărpină în bărbie şi-i luă cartea de pe jos, răsfoind-o uşor curios — Ţărăncuţa tuciurie genială Nu-i mai tace gura, tot lăudându-te Rin se foi de pe un picior pe celălalt, întrebându-se ce va urma Fusese un compliment? Trebuia să-i mulţumească? Îşi dădu o şuviţă de păr după ureche — Ăăă — Nu face pe timida Îţi plac laudele Jiang aruncă o privire relaxată spre carte şi se uită apoi din nou la fată — Ce treabă ai tu cu textul lui Seejin? — L-am găsit în arhive — Ah Îmi iau vorbele înapoi Nu eşti îndrăzneaţă, ci pur şi simplu proastă Rin păru nedumerită, aşa că Jiang explică: — Jun l-a interzis în mod explicit pe Seejin cel puţin până în anul doi Fata nu auzise de regula aceea Nu era de mirare că ucenicul n-o lăsase să scoată cartea din arhive — Jun m-a dat afară de la cursul lui N-am fost informată — Jun te-a dat afară, repetă Jiang rar Rin nu-şi dădea seama dacă era amuzat sau nu — Ce naiba i-ai făcut? — Ăăă M-am bătut cu alt elev în timpul antrenamentului, cam aşa ceva El a început, adăugă ea repede Celălalt elev, vreau să zic Jiang păru impresionat — Proastă şi iute la mânie Privirea îi rătăci peste plantele de pe raftul din spatele ei O ocoli, duse la nas o floare de mac şi o adulmecă Se strâmbă Scotoci prin buzunarele adânci ale veşmintelor, scoase o foarfecă, apoi scurtă tulpina şi aruncă vârful retezat într-o grămadă din colţul grădinii Rin începu să se îndrepte încet spre poartă Poate că dacă pleca acum, Jiang uita de carte — Îmi pare rău dacă n-ar fi trebuit să fiu aici — Ah, dar nu-ţi pare deloc rău Eşti doar iritată că ţi-am întrerupt şedinţa de antrenament şi speri c-o să plec fără să pomenesc de cartea furată Jiang mai tăie un lujer de mac Eşti curajoasă, ştii? Ai fost dată afară de la cursul lui Jun, aşa că te-ai gândit să înveţi singură după Seejin Scoase câteva şuierături sacadate Rin avu nevoie de o clipă ca să-şi dea seama că râdea — Ce-i aşa amuzant? întrebă ea Dacă o să mă pârâţi, vreau să spun doar că — Ah, n-o să te pârăsc Unde ar mai fi distracţia? încă chicotea Tu chiar încercai să înveţi după cartea lui Seejin? Ai porniri sinucigaşe? — Nu-i chiar aşa de greu, spuse ea apărându-se M-am luat după imagini Jiang se întoarse către ea, cu o expresie de neîncredere amuzată Deschise cartea, o răsfoi cu o mână exersată şi se opri la o pagină ce detalia o poziţie de bază Flutură cartea spre fată — Asta Fă-o Rin se conformă Era o mişcare complicată, plină de alunecări şi paşi de mutare a mingii Închise ochii în timp ce se mişca Nu se putea concentra văzând ciupercile luminescente şi cactuşii care zvâcneau ciudat Când deschise ochii, Jiang nu mai râdea — Nu eşti nici pe departe pregătită pentru Seejin, spuse, închise cartea cu o mână Jun avea dreptate La nivelul tău, nici măcar n-ar trebui să te atingi de textul ăsta Rin se strădui să înăbuşe un val de panică Dacă nu putea folosi nici măcar textul lui Seejin, putea foarte bine să plece de acum spre Tikany Nu găsise alte cărţi care să fie măcar pe jumătate la fel de utile sau de clare — Ţi-ar putea fi de folos nişte elemente de bază care pleacă de la mişcarea animalelor, urmă Jiang Lucrările lui Yinmen A fost predecesorul lui Seejin Ai auzit de el? Rin ridică privirea nedumerită — Le-am căutat Pergamentele simt incomplete — Bineînţeles că n-o să înveţi din pergamente, zise Jiang enervat O să discutăm despre asta mâine, la curs — Curs? N-aţi fost aici tot semestrul! Jiang ridică din umeri — Mi-e greu să-mi bat capul cu bobocii care nu mi se par deosebit de interesanţi Rin se gândi că dădea dovadă de iresponsabilitate ca profesor, dar voia să-l facă să vorbească mai departe Avea un rar moment de luciditate, oferindu-se s-o înveţe arte marţiale, pe care nu le putea învăţa de una singură Era pe jumătate speriată că, dacă va spune ce nu trebuia, avea să-l pună pe fugă ca un iepure speriat — Deci eu sunt interesantă? întrebă ea, rostind cuvintele rar — Eşti un dezastru ambulant, spuse Jiang fără menajamente Exersezi tehnici obscure într-un ritm care va duce la vătămări inevitabile şi nu din cele din care-ţi revii Ai interpretat atât de prost textele lui Seejin, încât cred că ai creat de una singură o nouă formă de artă Rin se încruntă — Atunci de ce mă ajutaţi? — În principal, ca să-i fac în ciudă lui Jun Jiang îşi scărpină bărbia Îl urăsc pe omul ăla Ştiai că săptămâna trecută a cerut să fiu dat afară? Fata fu mai degrabă surprinsă că Jun nu încercase asta mai devreme — În plus, cineva atât de încăpăţânat merită ceva atenţie, fie şi numai ca să mă asigur că nu devii un pericol ambulant pentru toţi cei din jurul tău, urmă Jiang Ştii, jocul tău de picioare este remarcabil Rin roşi — Serios? — Plasarea e perfectă Unghiurile frumoase Jiang lăsă capul pe spate — Bineînţeles, tot ce faci e inutil Rin se încruntă — Păi, dacă n-o să mă învăţaţi, atunci — N-am zis aşa ceva Ai făcut treabă bună lucrând doar cu textul, recunoscu Jiang Mai bună decât ar fi făcut mulţi ucenici Forţa părţii superioare a corpului e problema Mai precis, tu n-o ai deloc O prinse de încheietura mâinii şi-i ridică braţul, ca şi cum ar fi examinat un manechin Numai piele şi os N-ai lucrat la o fermă sau aşa ceva? — Nu toţi cei din sud sunt fermieri, se răsti ea Am fost vânzătoare — Hm Deci n-ai muncit Răsfăţată Nu eşti bună de nimic Rin îşi încrucişă braţele la piept — N-am fost răsfăţată — Da, da Jiang ridică mâna ca s-o întrerupă N-are importanţă Uite ce-i: nici toată tehnica din lume n-o să-ţi fie de folos, dacă n-ai forţă s-o susţii N-ai nevoie de Seejin, copilă, ci ai nevoie de ki Ai nevoie de muşchi — Şi atunci ce vreţi să fac? Gimnastică? Jiang rămase nemişcat, gânditor, multă vreme Apoi zâmbi — Nu Am o idee mai bună Să fii la poarta campusului pentru ora de mâine Înainte să apuce să-i răspundă, Jiang ieşi din grădină ♦ — Uau! zise Raban, lăsând beţişoarele din mână Probabil că te place pe bune — Mi-a zis că-s proastă şi iute la mânie, răspunse Rin Şi după aia mi-a zis să nu întârzii la oră — Categoric te place, spuse Raban Jiang n-a zis niciodată nimic drăguţ nimănui din anul meu În general ţipă la noi să nu ne apropiem de narcisele lui Lui Kureel i-a spus că are nişte cozi ce par nişte şerpi ce-i ies din ceafă — Am auzit că săptămâna trecută s-a îmbătat cu vin de orez şi-a urinat pe fereastra lui Jun, interveni Kitay Pare grozav — De când e aici? întrebă Rin Maestrul Tradiţiilor părea uluitor de tânăr, ca şi cum ar fi avut cel mult jumătate din vârsta lui Jun Nu-i venea să creadă că restul maeştrilor ar fi tolerat un asemenea comportament exasperant din partea cuiva mai tânăr decât ei — Nu sunt sigur Era aici când am fost eu în primul an, dar asta nu înseamnă mare lucru Am auzit c-a venit de la Castelul Nopţii acum douăzeci de ani — Jiang a fost Cike? Dintre diviziile Miliţiei, numai Cike avea o reputaţie proastă Era o divizie de soldaţi încartiruită în Castelul Nopţii, pe înălţimile masivului Wudang, a cărei unică misiune era să execute asasinate pentru împărăteasă Cike luptau fără onoare Nu respectau nicio regulă de luptă şi erau cunoscuţi pentru brutalitatea de care dădeau dovadă Acţionau în beznă; făceau treburile murdare ale împărătesei şi nu primeau niciun fel de recunoaştere ulterioară Majoritatea ucenicilor preferau să se retragă decât să fie recrutaţi în Cike Lui Rin îi venea greu să împace imaginea pe care şi-o făcuse despre capriciosul maestru al Tradiţiilor cu cea a unui asasin neînduplecat — Aşa umblă vorba Niciunul dintre maeştri nu vrea să zică nimic despre el Am senzaţia că e considerat un fel de ruşine a şcolii Raban duse mâna la ceafă — Totuşi ucenicilor le place să bârfească Toate clasele joacă jocul de-a ghicitul „Cine e Jiang?” Clasa mea era convinsă că el a înfiinţat Opera Roşie Adevărul a fost exagerat atât de mult, încât singurul lucru cert e că nu ştim absolut nimic despre el — Cu siguranţă că a avut ucenici până acum, spuse Rin — Jiang e maestrul Tradiţiilor, spuse Raban rar, ca şi cum ar fi vorbit cu un copil Nimeni nu se dedică Tradiţiilor — Pentru că Jiang nu acceptă elevi? — Pentru că Tradiţiile sunt o glumă nenorocită, zise Raban Orice alt curs de la Sinegard te pregăteşte pentru un post guvernamental sau de comandă în Miliţie Însă Tradiţiile sunt nu ştiu, sunt ciudate Cred că iniţial trebuia să fie o studiere a celor din Hinterlanda, care să stabilească dacă ritualurile lor vrăjitoreşti şi magice au vreo bază, dar lumea şi-a pierdut repede interesul Ştiu că şi Yim, şi Sonnen i-au cerut Jimei să renunţe la curs, totuşi continuă să existe în fiecare an Nu ştiu sigur din ce motiv — Cu siguranţă că în trecut au existat elevi care au urmat Tradiţiile, zise Kitay Ei ce au zis? Raban ridică din umeri — E o materie nouă – celelalte sunt predate încă de la fondarea şcolii de către Împăratul Roşu, dar Tradiţiile au doar vreo douăzeci de ani vechime – şi nimeni n-a terminat cursul Am auzit că acum câţiva ani au fost nişte fraieri care au muşcat momeala, dar au renunţat la şcoală şi nu se mai ştie nimic despre ei Niciun elev cu mintea întreagă nu se duce la Tradiţii Altan a fost excepţia, dar nimeni nu ştie ce-i în capul lui — Crezusem că Altern s-a dus la Strategie, zise Kitay — Altan s-ar fi putut duce oriunde voia Nu se ştie de ce, a fost hotărât să se ducă la Tradiţii, dar Jiang s-a răzgândit şi Altan a trebuit să se mulţumească cu Irjah Asta era ceva nou pentru Rin — Se întâmplă des aşa – ca elevii să-şi aleagă maestrul? — Foarte rar Cei mai mulţi dintre noi răsuflăm uşuraţi dacă primim o ofertă Un student care primeşte două e într-adevăr impresionat — Câte oferte a primit Altan? — Şase Şapte, dacă pui la socoteală şi Tradiţiile, dar Jiang şi-a retras oferta în ultimul moment Raban îi aruncă o privire plină de înţeles — De ce eşti aşa curioasă în legătură cu Altan? — Mă-ntrebam, răspunse Rin repede — Îţi cam place eroul nostru cu ochi purpurii? N-ai fi prima, zise Raban rânjind Numai să ai grijă Altan nu-i prea blând cu admiratorii — Cum e el? nu se putu abţine Rin Ca om, vreau să zic Raban ridică din umeri — N-am mai avut ore împreună din primul an Nu-l ştiu prea bine Nu cred că-l cunoaşte cineva cu adevărat, în general, evită lumea E tăcut Se antrenează singur şi n-are prieteni — Seamănă cu cineva cunoscut Kitay o împunse pe Rin cu cotul, iar ea se zbârli — Taci din gură! Am prieteni — Ai un prieten, răspunse Kitay La singular Fata îi împinse braţul — Dar Altan e foarte bun, zise ea La orice Toată lumea îl adoră Raban strânse din umeri — Altan e un fel de zeu în campusul ăsta Nu înseamnă că-i şi fericit ♦ După ce discuţia deviase la Altan, Rin uită jumătate dintre întrebările despre Jiang pe care voise să le pună Ea şi Kitay îl îmboldiră pe Raban să le spună poveşti despre Altan, până se termină pauza pentru cină În seara aceea, încercă să le întrebe pe Kureel şi pe Arda, dar niciuna dintre ele nu putu confirma nimic important — Pe Jiang îl văd uneori la infirmerie, zise Arda Enro păstrează un pat doar pentru el Stă o zi sau două în fiecare lună şi după aia pleacă Poate că suferă de vreo boală Sau poate că-i place mirosul de dezinfectant, nu-mi dau seama Enro l-a prins odată încercând să se drogheze cu vapori de leacuri — Jun nu-l place, spuse Kureel Şi pe bună dreptate Ce maestru se comportă aşa? Mai ales în Sinegard? Chipul i se strâmbă dezaprobator Cred că-i o ruşine pentru Academie De ce întrebi? — Doar din curiozitate, zise Rin Kureel ridică din umeri — Toate clasele sunt curioase la început Toţi cred că Jiang e mai mult decât pare, că Tradiţiile sunt o materie adevărată, care merită învăţată Dar nu-i adevărat Jiang e o glumă Îţi pierzi vremea Însă maestrul Tradiţiilor era real Jiang era profesor al Academiei, chiar dacă nu făcea decât să se plimbe de colo până colo şi să-i sâcâie pe ceilalţi maeştri Nimeni altul n-ar fi scăpat basma curată dacă l-ar fi provocat cu regularitate pe Jun, aşa cum făcea el Şi dacă Jiang nu-şi bătea capul să predea, ce căuta în Sinegard? ♦ Rin fu puţin uimită când îl văzu pe Jiang aşteptând-o în după-amiaza următoare la poarta campusului Nu i s-ar fi părut exclus să fi uitat pur şi simplu Deschise gura să întrebe unde mergeau, însă el îi făcu doar semn să-l urmeze Bănuia că va trebui să se obişnuiască să se lase plimbată fără explicaţii clare Abia începuseră să meargă pe cărare când dădură de Jun, care se întorcea dintr-o patrulă în oraş, însoţit de un grup de ucenici — Ah! Neghiobul şi ţăranca Jun încetini şi apoi se opri Ucenicii lui păreau oarecum prudenţi, de parcă mai asistaseră şi înainte la discuţia aceea Şi unde vă duceţi în această după-amiază minunată? — Nu-i treaba ta, Loran, zise Jiang vioi Încercă să-l ocolească, dar Jun îi tăie calea — Un maestru care pleacă din şcoală, singur cu o elevă Mă întreb ce va spune lumea? Jun miji ochii — Probabil va spune că un maestru de rangul şi statutul lui poate face mult mai mult decât să se prostească pe-aici cu elevele, răspunse Jiang vesel, privind direct spre ucenicii celuilalt Kureel păru revoltată, iar Jun se încruntă — N-are permisiunea să părăsească incinta Are nevoie de aprobare scrisă de la Jima Jiang întinse braţul drept şi-şi ridică mâneca până la cot Întâi, Rin crezu că s-ar putea să-i tragă un pumn lui Jun, dar maestrul nu făcu decât să-şi ridice cotul la gură şi să scoată un sunet de pârţ — Asta nu-i aprobare scrisă, spuse Jun fără să pară impresionat Rin bănuia că mai văzuse de multe ori manifestarea aceea — Sunt maestrul Tradiţiilor, spuse Jiang Ceea ce are şi privilegii — Privilegii cum ar fi să nu predai niciodată vreun curs? Jiang ridică privirea şi rosti plin de sine: — I-am învăţat pe colegii ei sentimentul copleşitor al dezamăgirii şi lecţia, chiar mai semnificativă, că nu sunt atât de importanţi pe cât cred ei — I-ai învăţat pe studenţii din clasa ei şi pe toţi cei dinainte că Tradiţiile sunt o glumă şi că maestrul Tradiţiilor este un idiot plin de ifose — Atunci spune-i Jimei să mă dea afară Jiang îşi mişcă sprâncenele jucăuş Ştiu că ai încercat Jun ridică privirea spre cer, cu o expresie de suferinţă veşnică Rin bănuia că era doar o mică parte dintr-o discuţie în contradictoriu care dura de ani de zile — O să-i raportez Jimei, îl avertiză Jun — Jima are treburi mai importante cu care să-şi piardă vremea Câtă vreme o aduc pe micuţa Runin la timp pentru cină, mă îndoiesc că-i va păsa Până atunci, nu mai sta în drum Jiang pocni din degete şi-i făcu semn lui Rin să-l urmeze Ea închise gura şi porni în grabă după el ♦ — De ce vă urăşte aşa mult? întrebă fata în timp ce coborau prin trecătoare spre oraş Jiang ridică din umeri — Mi s-a spus că am omorât jumătate din oamenii din subordinea lui în timpul celui de-al Doilea Război Încă e supărat din cauza asta — Şi? I-aţi omorât? Rin se simţea obligată să întrebe, dar maestrul ridică iarăşi din umeri — N-am nici cea mai vagă idee Ea nu ştiu cum să reacţioneze, iar Jiang nu mai dădu şi alte detalii — Povesteşte-mi despre clasa ta, zise el după o vreme Aceeaşi adunătură de plozi plini de ei? — Nu-i cunosc foarte bine, recunoscu Rin Sunt toţi Adică — Mai deştepţi? Mai bine antrenaţi? Mai importanţi decât tine? — Nezha e băiatul Căpeteniei Dragonilor, zise Rin Cum să concurez eu cu aşa ceva? Tatăl Venkăi e ministrul de Finanţe Tatăl lui Kitay e ministrul Apărării sau aşa ceva Părinţii lui Niang sunt medicii Căpeteniei Iepurelui Jiang pufni — Tipic — Tipic? — În Sinegard le place să colecţioneze cât mai multe dintre progeniturile Căpeteniilor Să le ţină sub observaţia strictă a Imperiului — În ce scop? — Influenţă Îndoctrinare Căpeteniile din generaţia asta se urăsc prea mult unele pe altele ca să se coordoneze pentru orice acţiune de importanţă naţională, iar birocraţia imperială are prea puţină autoritate la nivel local ca să-i oblige Uită-te la Marina imperială — Avem o Marină? întrebă Rin — Exact Jiang pufni Aveam! Oricum, Daji speră că Sinegardul va pregăti o generaţie de lideri care să se placă între ei mai mult, care să se supună tronului — Cu mine chiar a dat lovitura, mormăi fata Jiang îi aruncă un rânjet strâmb — Adică n-o să fii un bun soldat al Imperiului? — O să fiu, răspunse Rin în grabă Pur şi simplu nu cred că majoritatea colegilor mei mă plac foarte tare Sau c-o să mă placă vreodată — Păi asta-i din cauză că eşti o ţărăncuţă negricioasă care nu poate pronunţa r-urile, spuse Jiang voios şi coti printr-o trecere îngustă Pe-aici O conduse în cartierul măcelarilor, unde străzile erau aglomerate şi ticsite, iar mirosul de sânge era copleşitor Lui Rin îi veni să vomite şi se strânse de nas Aleile erau mărginite de măcelării, ridicate atât de aproape unele de altele, încât mai că se încălecau, în şiruri aplecate ca nişte dinţi neregulaţi După douăzeci de minute de şerpuiri şi cotituri, se opriră în faţa unei colibe din capătul unei străzi Jiang bătu de trei ori în uşa şubredă de lemn — Ce-i? strigă o voce dinăuntru Rin tresări — Eu sunt, răspunse Jiang, netulburat Persoana ta preferată din toată lumea Dinăuntru se auzi un zăngănit metalic După o clipă, o bătrânică zbârcită cu un şorţ mov deschise uşa Îl salută pe Jiang cu o mişcare scurtă din cap, dar miji ochii bănuitoare spre Rin — Ea e văduva Maung, spuse Jiang Îmi vinde diverse chestii — Droguri, preciză Maung Eu sunt dealerul lui de droguri — Vrea să spună ginseng, rădăcini şi altele, zise maestrul Pentru sănătatea mea Maung îşi dădu ochii peste cap Rin urmărea fascinată schimbul de replici — Văduva Maung are o problemă, continuă Jiang vesel Bătrâna îşi drese glasul şi scuipă o flegmă groasă în ţărâna de lângă el — N-am nicio problemă Tu inventezi din motive care-mi sunt necunoscute — Mă rog, spuse Jiang, păstrându-şi zâmbetul nepăsător, văduva Maung ţi-a permis cu generozitate s-o ajuţi să-şi rezolve problema Doamnă, vrei să aduci animalul? Maung dispăru în spatele prăvăliei Jiang îi făcu semn lui Rin să-l urmeze înăuntru şi fata auzi un guiţat puternic din spatele zidului După câteva clipe, văduva se întoarse cu un animal care i se zvârcolea în braţe Îl trânti pe tejghea, în faţa lor — Uite un porc, zise Jiang — Da, e un porc, încuviinţă Rin Porcul în cauză era un animal micuţ, nu mai mare decât antebraţul fetei Pielea-i era pătată negru şi roz Felul cum se ridica râtul în aer îl făcea să pară că rânjeşte şi, în mod bizar, era drăgălaş Rin îl scărpină după urechi şi porcul îşi frecă tandru râtul de braţul ei — L-am botezat Sunzi, zise Jiang fericit Maung părea că abia aştepta să-l vadă plecat Maestrul se grăbi să explice — Văduva Maung trebuie să-l adape pe Sunzi în fiecare zi Problema este că el are nevoie de un soi foarte special de apă — Sunzi poate să bea din canalizare şi n-are nicio problemă, preciză Maung Tu doar născoceşti asta pentru exerciţiul ăsta de antrenament — Putem face cum am repetat? întrebă Jiang Era prima dată când Rin vedea pe cineva care-l enerva cu adevărat Distrugi atmosfera — Ţie ţi se spune des aşa ceva? se interesă Maung Jiang pufni, amuzat, şi o bătu pe spate pe Rin — Uite care-i situaţia Văduva Maung trebuie să-i dea lui Sunzi să bea o apă foarte specială Din fericire, apa asta proaspătă, limpede precum cristalul, se găseşte într-un pârâu din vârful muntelui Ideea e ca Sunzi să ajungă pe munte Aici intervii tu — Glumiţi, zise Rin Jiang zâmbi — În fiecare zi, o să alergi până în oraş s-o vizitezi pe văduva Maung O să care acest porcuşor adorabil până pe munte şi o să-i dai să bea apă Apoi o să-l aduci înapoi şi o să te întorci la Academie Ne-am înţeles? — Până pe munte şi înapoi e un drum de două ore! — E un drum de două ore acum, spuse Jiang vesel O să dureze mai mult când micuţul începe să crească — Dar am ore, protestă fata — Atunci ar fi bine să te trezeşti devreme, răspunse el Oricum n-ai oră de Lupte dimineaţa Îţi aduci aminte? Cineva a fost dat afară — Dar — Cineva nu-şi doreşte prea mult să rămână în Sinegard, zise Jiang tărăgănat Văduva pufni zgomotos Uitându-se urât, Rin îl ridică pe purcelul Sunzi în braţe şi încercă să nu strâmbe din nas când îi simţi mirosul — Bănuiesc că o să ne vedem foarte des, bodogăni ea Sunzi se zvârcoli şi se frecă de îndoitura cotului ei ♦ În următoarele patru luni, Rin se trezi în fiecare zi înainte de răsăritul soarelui, fugi cât putu de repede prin trecătoare şi în cartierul măcelarilor ca să-l ia pe Sunzi, să-l prindă cu curele în spate şi să urce tot în fugă muntele Alesese un traseu mai lung, care ocolea Sinegardul, astfel încât niciunul dintre colegii ei să n-o vadă alergând cu un porc care guiţa Întârzia des la Medicină — Unde naiba ai fost? Şi de ce miroşi a porc? Kitay încreţi din nas când Rin se strecură pe locul de lângă el — Am dus un porc pe munte, zise ea M-am supus capriciilor unui nebun Am căutat o cale de scăpare Era un comportament disperat, dar trecea prin vremuri disperate Rin se baza acum pe nebunul campusului ca să-şi păstreze locul în Sinegard Începuse să se aşeze în ultimul rând, ca să nu poată simţi nimeni mirosul lui Sunzi când se întorcea de la măcelăria văduvei Maung După cum se ţineau toţi departe, nu era sigură că avea vreo importanţă ♦ Jiang nu se rezumă însă doar s-o oblige să care porcul, într-o demonstraţie uluitoare de seriozitate, o aşteptă în grădină în fiecare zi la ora la care era programat cursul — Artele marţiale bazate pe mişcările animalelor nu au fost dezvoltate pentru luptă, zise el Au fost create iniţial ca să susţină sănătatea şi longevitatea Giumbuşlucurile celor cinci animale – ridică pergamentul lui Yinmen pe care Rin îl căutase atâta vreme – constituie de fapt un sistem de exerciţii pentru susţinerea circulaţiei sângelui şi amânarea neplăcerilor bătrâneţii Abia mai târziu mişcările acestea au fost adaptate pentru luptă — Şi atunci de ce le învăţ? — Pentru că programa lui Jun sare complet peste Giumbuşlucuri El predă o versiune simplificată de arte marţiale diluate, adaptată strict biomecanicii umane, totuşi, lasă pe dinafară prea multe Taie cu dalta veacuri de descendenţă şi rafinare, numai şi numai în beneficiul eficienţei militare Jun te poate învăţa să fii un soldat acceptabil, dar eu te pot învăţa care-i cheia universului, spuse Jiang maiestuos, înainte să intre cu capul într-o creangă Antrenamentul cu el nu semăna nici pe departe cu al lui Jun În planurile de lecţii ale celui din urmă existau ierarhii evidente, o progresie clară de la tehnicile de bază spre cele avansate În schimb, Jiang o învăţa pe Rin orice subiect întâmplător care-i venea în mintea extrem de imprevizibilă Relua o lecţie dacă i se părea deosebit de interesantă; dacă nu, se prefăcea că n-a avut loc niciodată Din când în când, se pornea în tirade lungi, fără nicio provocare — În univers există cinci elemente principale – nu te mai uita aşa, nu-i chiar atât de absurd pe cât sună Maeştrii din vechime credeau că toate lucrurile sunt făcute din foc, apă, aer, pământ şi metal Evident, ştiinţa modernă a demonstrat că nu-i adevărat Totuşi e un sistem mnemonic util pentru înţelegerea diferitelor tipuri de energie Foc: căldura din sângele tău în toiul unei lupte, energia cinetică datorită căreia îţi bate inima mai repede Jiang îşi atinse pieptul Apa: curgerea forţei din muşchii tăi către ţintă, din pământ, în sus, prin talie, spre braţe Aer: răsuflarea care te ţine în viaţă Pământ: modul în care stai fixată pe sol şi-ţi tragi energia din maniera în care te orientezi pe podea Şi metal, pentru armele pe care le mânuieşti Un bun practicant al artelor marţiale le va menţine pe toate în echilibru Dacă-l poţi controla pe fiecare cu egală îndemânare, vei fi de neoprit — De unde ştiu că le controlez? Jiang se scărpină în dosul urechilor — Bună întrebare De fapt, nu sunt sigur Nu aveai cum să nu te enervezi când îi cereai precizări lui Jiang Răspunsurile îi erau întotdeauna alcătuite bizar şi formulate absurd Unele n-aveau noimă decât după câteva zile, altele niciodată Dacă îl ruga să-i explice, maestrul schimba subiectul Dacă Rin trecea cu vederea remarcile lui mai absurde („Elementul tău de apă e dezechilibrat!”), o iscodea de ce nu mai pune întrebări Vorbea ciudat, întotdeauna puţin prea repede sau puţin prea rar, cu pauze bizare între cuvinte Avea două feluri de râs; unul era inegal – nervos, strident şi evident forţat, iar celălalt era măreţ, profund şi tunător Fata îl auzea constant pe primul; al doilea era rar şi o lua prin surprindere când se pornea Jiang rareori îi întâlnea privirea, ci se concentra mereu mai degrabă asupra unui punct aflat pe fruntea ei, între ochi Jiang se mişca prin lume de parcă nu-i aparţinea Se purta de parcă venea dintr-o ţară de fiinţe aproape omeneşti, de oameni care se purtau aproape la fel cu nikara, dar nu chiar, iar comportamentul lui era cel al unui vizitator dezorientat care renunţase să-şi mai bată capul încercând să-i imite pe cei din jur Nu era de-acolo – nu numai din Sinegard, ci din conceptul Pământului fizic însuşi Se purta ca şi cum legile naturii nu i se aplicau Poate că nici nu i se aplicau ♦ Într-o zi urcară la cel mai înalt nivel al Academiei, mai sus de locuinţele maeştrilor Singura clădire de la nivelul acesta era o pagodă înaltă, în spirală, cu nouă etaje suprapuse elegant Rin nu fusese niciodată înăuntru De la primul tur ghidat, care avusese loc cu multe luni în urmă, îşi amintea că Academia Sinegard fusese construită pe locul unei vechi mănăstiri Pagoda de la ultimul nivel putea încă să fie un templu La intrare se aflau canale vechi de piatră pentru arderea răşinilor aromate Uşile erau flancate de doi cilindri mari fixaţi pe tije înalte care le permiteau să se rotească Când privi mai atent, Rin văzu caractere nikara vechi, sculptate pe părţile laterale — Ce fac ăştia? întrebă ea, rotind într-o doară un cilindru — Simt roţi de rugăciune Dar n-avem timp să ne ocupăm de asta azi, spuse Jiang Îi făcu semn să-l urmeze Intră Rin se aşteptase ca nivelurile pagodei să fie etaje propriu-zise, legate între ele prin scări, însă interiorul era mai degrabă o casă a scărilor în spirală, care ducea până în vârf, ca un cilindru gol în centru O rază singuratică de soare strălucea prin deschiderea pătrată din tavan, luminând firele de praf ce pluteau în aer Pe părţile laterale ale casei scărilor atârnau picturi mucegăite, care arătau de parcă nu mai fuseseră curăţate de zeci de ani — Aici se aflau înainte statuile celor Patru Zei, spuse Jiang, arătând spre golul întunecat — Şi acum unde sunt statuile acelea? Maestrul ridică din umeri — Majoritatea reprezentărilor religioase au fost jefuite şi prădate din porunca Împăratului Roşu când a ocupat Sinegardul şi au fost topite şi transformate în bijuterii Dar n-are importanţă Îi făcu semn să-l urmeze pe scări şi ţinu o prelegere cât urcară Artele marţiale au ajuns în Imperiu prin intermediul războinicului Bodhidharma de pe continentul sud-estic Când a descoperit Imperiul, în timpul călătoriilor lui prin lume, el a mers la o mănăstire şi a cerut să intre, dar mai-marele călugărilor l-a refuzat Atunci Bodhidharma s-a aşezat într-o peşteră din apropiere şi a stat în faţa zidurilor nouă ani, ascultând cum ţipă furnicile — Ascultând ce? — Cum ţipă furnicile, Runin Ţine pasul Fata bodogăni ceva de nereprodus Jiang n-o băgă în seamă — Legenda spune că intensitatea privirii lui a sfredelit o gaură în zidul peşterii Călugării au fost fie mişcaţi de devotamentul lui religios, fie aşa de impresionaţi de cineva care putea fi atât de încăpăţânat, încât l-au lăsat în cele din urmă să intre în templul lor Jiang se opri în faţa unei picturi ce reprezenta un războinic cu pielea închisă la culoare şi un grup de bărbaţi palizi îmbrăcaţi în robe — Acolo, în mijloc, e Bodhidharma — Celui din stânga îi curge sânge dintr-un ciot al braţului, observă Rin — Mda Legenda mai spune şi că unul dintre călugări a fost atât de impresionat de devotamentul lui, încât şi-a tăiat mâna în semn de susţinere Rin îşi aduse aminte de mitul lui Mai’rinnen Tearza, care se sinucisese de dragul unificării Speerului cu continentul Istoria artelor marţiale părea să abunde în oameni care făcuseră sacrificii fără rost — Călugării din templu, urmă maestrul, erau interesaţi de ce avea Bodhidharma de zis, însă din cauza vieţii sedentare şi a dietei sărăcăcioase, erau foarte slabi Chiar mai jigăriţi decât tine Adormeau mereu în timpul prelegerilor sale Lui Bodhidharma i s-a părut destul de enervant, aşa că a conceput trei seturi de exerciţii care să le îmbunătăţească sănătatea Călugării ăştia erau într-un pericol permanent din cauza nelegiuiţilor şi bandiţilor, dar codul lor religios le interzicea să poarte arme şi de aceea au modificat multe exerciţii, ca să creeze un sistem de autoapărare fără arme Jiang se opri în faţa altei picturi reprezentând un şir de călugări aliniaţi lângă un zid, încremeniţi în poziţii identice Rin era uluită — Asta-i — Prima poziţie a lui Seejin, încuviinţă Jiang Bodhidharma i-a avertizat pe călugări că importantă în artele marţiale este şlefuirea persoanei şi că, dacă artele sunt bine folosite, vor forma un comandant înţelept, care poate vedea limpede prin pâclă şi înţelege voinţa zeilor Artele marţiale, aşa cum au fost concepute, n-au fost gândite doar ca instrumente militare Fata se strădui să-şi imagineze tehnicile pe care le preda Jun clasei ei ca fiind simple exerciţii pentru menţinerea sănătăţii — Dar trebuie să fi existat o evoluţie a artelor marţiale — Corect Jiang aşteptă să-i pună întrebarea pe care voia s-o audă el şi Rin se conformă — Când au fost adaptate artele marţiale pentru utilizarea militară în masă? Maestrul aprobă mulţumit — Cu puţin înainte de Împăratul Roşu, Imperiul a fost invadat de călăreţi din Hinterlanda, din nord Forţa de ocupaţie a aplicat mai multe măsuri de represiune ca să controleze populaţia indigenă, printre care şi interdicţia de a purta arme Jiang se opri în faţa altei picturi, care înfăţişa o hoardă de vânători din Hinterlanda, călări pe cai masivi Feţele le erau schimonosite în încruntături sălbatice, barbare Ţineau în mâini arcuri mai lungi decât trunchiul lor În partea de jos a picturii, erau reprezentaţi călugări nikara pitindu-se de frică sau zăcând pe pământ, în diverse stadii de dezmembrare — Templele, cândva refugii ale nonviolenţei, au devenit sanctuare pentru rebelii care luptau împotriva nordicilor şi centre de planificare şi antrenament revoluţionar Soldaţii şi simpatizanţii purtau robe de călugări şi se rădeau în cap, dar se antrenau pentru război pe terenul templului În asemenea locuri sacre, complotau să-i înlăture pe asupritori — Iar exerciţiile pentru menţinerea sănătăţii nu i-ar fi ajutat prea mult, spuse Rin Tehnicile marţiale trebuiau adaptate Jiang încuviinţă din nou — Exact Artele predate pe-atunci în templu cereau stăpânirea progresivă a sute de mişcări lungi şi complexe Pentru buna lor stăpânire puteau fi necesare decenii Din fericire, liderii rebeliunii au înţeles că abordarea aceea nu era potrivită pentru dezvoltarea rapidă a unei forţe combatante Maestrul se întoarse spre ea Ajunseseră în vârful pagodei — Aşa au apărut artele marţiale moderne: un sistem bazat pe biomecanica umană mai degrabă decât pe mişcările animalelor Varietatea enormă de tehnici, dintre care unele erau doar vag utile unui soldat, a fost prelucrată pentru a deveni nucleul de bază al mişcărilor ce pot fi predate unui soldat în cinci ani, nu în cincizeci Ea reprezintă baza a ceea ce se predă în Sinegard Ăsta-i nucleul comun pe care-l învaţă Miliţia imperială Este ceea ce învaţă colegii tăi Rânji Eu o să-ţi arăt cum să-l învingi ♦ Jiang era un instructor de luptă eficient, chiar dacă nonconformist O punea pe fată să-şi ţină piciorul ridicat minute în şir, până începea să tremure, şi să se ferească atunci când arunca în ea cu proiectile luate din rastelul cu arme Îi cerea să facă acelaşi exerciţiu legată la ochi şi apoi recunoştea că i se păruse doar că va fi amuzant — Sunteţi un mare ticălos, zise ea Ştiţi, nu-i aşa? Odată ce se declară mulţumit de mişcările ei de bază, începură să se antreneze împreună zilnic, ore în şir Se luptau cu mâinile goale şi cu arme Uneori, Rin nu avea nimic în mâini, iar el era înarmat — Starea de spirit e la fel de importantă ca şi starea fizică, îi predica Jiang În confuzia din timpul unei lupte, mintea trebuie să-ţi fie calmă şi neclintită ca o stâncă Trebuie să fii ancorată în centrul tău, capabilă să vezi şi să controlezi totul Toate cele cinci elemente trebuie să fie în echilibru Prea mult foc – o să ataci nechibzuit Prea mult aer – o să lupţi timid, tot timpul în defensivă Prea mult pământ – o să mă asculţi măcar? Nu-l asculta Îi era greu să se concentreze în timp ce Jiang împungea spre ea cu o halebardă fără protecţie, obligând-o să danseze ca să evite să fie trasă în ţeapă În general, metaforele lui nu-i spuneau mare lucru, dar învăţă rapid să evite vătămările Şi probabil că ăsta şi era scopul maestrului Îi dezvolta memorie musculară Învăţa că exista un număr limitat de permutări ale modurilor în care se poate mişca un corp omenesc, un număr limitat de combinaţii de atac funcţionale pe care le putea aştepta în mod rezonabil din partea adversarului Se deprindea să reacţioneze automat la ele Învăţa să prevadă mişcările lui Jiang cu câteva secunde înainte, să-i citească din înclinarea trunchiului şi licărirea ochilor ceea ce urma să facă Bărbatul o forţa fără milă Lupta cel mai intens când ea era extenuată Atunci când Rin cădea, Jiang o ataca imediat după ce se ridica în picioare Iar ea învăţa să fie permanent în gardă, să reacţioneze la cele mai uşoare mişcări pe care le prindea cu vederea periferică Veni şi ziua în care îşi îndreptă şoldul spre şoldul lui, îl împinse într-o parte şi-şi proiectă toată forţa într-un unghi care-l aruncă peste umărul ei drept Jiang alunecă pe pardoseala de piatră şi se izbi de zidul grădinii, zgâlţâind rafturile astfel încât unul dintre ghivecele cu cactuşi fu periculos de aproape să cadă şi să se spargă Maestrul rămase locului pentru o clipă, uluit Apoi ridică privirea, se uită în ochii ei şi rânji ♦ Ultima zi a lui Rin cu Sunzi fu cea mai grea Sunzi nu mai era un porcuşor adorabil, ci un monstru absurd de gras care mirosea îngrozitor Nu era nici pe departe drăgălaş Orice urmă de afecţiune ar fi avut Rin pentru ochii căprui şi plini de încredere era anulată de masivitatea animalului Căratul lui pe munte era un chin Nu mai încăpea în niciun fel de chingă sau coş, aşa că Rin trebuia să-l pună pe umeri, ţinându-l de picioarele din faţă Nu se mai putea mişca la fel de repede ca atunci când îl ţinea în braţe, dar trebuia s-o facă, dacă nu voia să rămână fără micul dejun sau, mai rău, să piardă prima oră de clasă Se trezi mai devreme Alergă mai repede Urcă muntele clătinându-se, gâfâind la fiecare pas Sunzi îi atârna pe spate, cu râtul odihnindu-se pe un umăr, scăldat în soarele dimineţii, în timp ce muşchii lui Rin protestau indignaţi Când ajunse la locul de adăpat al lui Sunzi, îi dădu drumul pe jos şi se prăbuşi — Bea, lacomule, bodogăni în timp ce porcul se bălăcea în albia pârâului Abia aştept ziua în care o să te taie şi o să te mănânce Când cobora de pe munte, soarele frigea de-a binelea şi pâraie de sudoare îi curgeau pe tot corpul, în pofida frigului iernii Şchiopătă prin cartierul măcelarilor până la coliba văduvei Maung şi-l trânti pe Sunzi pe podea fără nicio pic de eleganţă Animalul se rostogoli, guiţă sonor şi începu să alerge în cerc, vânându-şi codiţa Maung apăru cu o găleată de lături — Mă-ntorc mâine, gâfâi Rin Bătrâna clătină din cap — N-o să mai fie un mâine Oricum, nu pentru el Îl frecă pe Sunzi pe rât Diseară merge la măcelar Rin clipi — Ce? Aşa repede? — A ajuns deja la greutatea maximă Maung îl bătu pe coapse Uite ce talie are! Niciunul dintre porcii mei n-a ajuns aşa de greu vreodată Poate că profesorul tău nebun avea dreptate cu apa de munte Poate c-ar trebui să-mi trimit toţi porcii acolo Fata spera să n-o facă Încă răsuflând greu, îi făcu o plecăciune adâncă — Mulţumesc că m-ai lăsat să-ţi car porcul Văduva Maung îşi drese glasul demonstrativ — Nebuni din Academie, mormăi în barbă şi începu să-l mâne pe Sunzi spre cocină Haide Hai să te pregătim pentru măcelar Groh? Sunzi se uită rugător la Rin — Nu te uita la mine, spuse ea Ăsta-i capătul drumului pentru tine Nu putu să nu simtă un fior de vinovăţie Cu cât se uita mai mult la Sunzi, cu atât şi-l reamintea ca purceluş Îşi smulse privirea de la ochii naivi şi lipsiţi de strălucire şi se îndreptă iar spre munte ♦ — Deja? Jiang păru surprins când Rin îi povesti despre soarta lui Sunzi Stătea pe zidul din fundul grădinii, legănându-şi picioarele peste margine ca un copil plin de energie — Îmi pusesem mari speranţe în porcul ăla Dar până la urmă porcinele sunt porcine Cum te simţi? — Sunt distrusă, zise Rin Sunzi şi cu mine începuserăm în sfârşit să ne înţelegem reciproc — Nu, toanto Braţele Mijlocul Picioarele Cum ţi se par? Fata se încruntă şi-şi legănă braţele pe lângă corp — Dureroase? Jiang sări de pe zid şi veni spre ea — O să te lovesc, o anunţă — Stai, ce? Îşi înfipse călcâiele în pământ şi nu reuşi decât să-şi ridice coatele înainte ca el să-i tragă un pumn în faţă Forţa loviturii fu enormă, mai mare decât oricând până atunci Ştia că ar fi trebuit să pareze lovitura dintr-o parte, pentru a trimite ki-ul să se disperseze în aer, unde s-ar fi împrăştiat inofensiv Dar fu prea surprinsă ca să facă altceva decât să blocheze lovitura frontal Abia îşi aduse aminte să se ghemuiască, astfel încât ki-ul din spatele pumnului să-i fie direcţionat fără urmări prin corp şi să ajungă în pământ De sub ea răsună un bubuit ca un trăsnet Rin sări în spate, uluită Piatra de sub picioarele ei se despicase sub forţa energiei disipate Între tălpile ei apăruse o crăpătură lungă, care ajungea până la marginea blocului de piatră Se holbară amândoi la ea Crăpătura spintecă în continuare pavajul de piatră, târându-se până în capătul grădinii, unde se opri la rădăcina salciei Maestrul îşi dădu capul pe spate şi râse Era un râs ascuţit, sălbatic Râdea ca şi cum avea foale în loc de plămâni, de parcă nu avea nimic omenesc Îşi întinse braţele şi le roti în aer, dansând cu o lipsă de reţinere ameţitoare — Copil drag, spuse el, învârtindu-se către ea Copil genial! Chipul lui Rin se despică într-un rânjet „Futu-i”, îşi zise şi sări să-l îmbrăţişeze El o ridică şi o roti în aer, iar şi iar, printre ciupercile colorate ca un caleidoscop ♦ Se aşezară împreună sub salcie, privind senini plantele de mac Vântul nu bătea astăzi Zăpada cădea uşor peste grădină, dar primele semne ale primăverii sosiseră deja Vânturile furioase ale iernii se duseseră să bată altundeva, iar aerul părea liniştit de data asta Paşnic — Gata cu antrenamentul pe ziua de azi, zise Jiang Te odihneşti Uneori trebuie să slăbeşti coarda, ca să laşi săgeata să zboare Rin dădu ochii peste cap — Trebuie să vii la Tradiţii, urmă bărbatul entuziasmat Nimeni nimeni, nici măcar Altan, n-a prins aşa de repede Rin se simţi brusc foarte jenată Cum avea să-i spună că singurul motiv pentru care dorise să înveţe să se lupte era ca să treacă de Probe şi să studieze cu Irjah? Maestrul detesta minciunile, aşa că Rin decise că ar putea fi sinceră — Mă gândeam să mă duc la Strategie, rosti ea şovăitor Irjah spune că ar putea să facă o ofertă pentru mine Jiang flutură din mână — Irjah nu poate să te înveţe nimic ce nu poţi să înveţi de una singură Strategia e o materie limitată Stai suficient pe teren, cu Principiile lui Sunzi lângă pat, şi o să înveţi tot ce-ţi trebuie ca să câştigi o campanie — Dar — Cine sunt zeii? Unde stau ei? De ce fac ceea ce fac? Astea sunt întrebările fundamentale ale Tradiţiilor Pot să te învăţ mai mult decât să manipulezi ki-ul Pot să-ţi arăt calea spre zei Pot să te fac şaman Zei şi şamani? De multe ori îi venea greu să-şi dea seama când glumea şi când nu, dar Jiang părea sincer convins că poate discuta cu puterile celeste Înghiţi un nod — Domnule — Asta-i important, insistă Jiang Te rog, Rin Este o artă pe moarte Împăratul Roşu aproape că a reuşit s-o ucidă Dacă n-o înveţi, dacă n-o învaţă nimeni, atunci va dispărea pentru totdeauna Disperarea bruscă din glasul lui o făcu să se simtă profund stânjenită Fata răsuci între degete un fir de iarbă Desigur era curioasă faţă de Tradiţii, dar ştia că nu era cazul să renunţe la patru ani de instrucţie cu Irjah pentru a merge pe urma unei materii în care ceilalţi maeştri îşi pierduseră de mult credinţa Nu venise la Sinegard ca să alerge dintr-un capriciu după poveşti, mai ales după unele care erau desconsiderate de toţi din capitală Recunoştea că o fascinau miturile şi legendele, ca şi felul cum reuşea Jiang să le facă să pară aproape reale Totuşi era mai interesată să treacă de Probe Iar ucenicia cu Irjah îi deschidea uşile Miliţiei Aproape că-i garanta un post de ofiţer şi posibilitatea de a-şi alege divizia Irjah avea relaţii cu toate cele Douăsprezece Căpetenii, iar protejaţii lui găseau întotdeauna posturi bine văzute La un an după absolvire putea ajunge să comande trupe şi după cinci ani putea să fie un comandant renumit în toată ţara Nu putea da cu piciorul acestor posibilităţi dintr-o simplă toană — Domnule, nu vreau decât să-nvăţ să fiu un bun soldat, spuse ea Lui Jiang îi căzu faţa — Tu şi restul şcolii, zise el CAPITOLUL 7 Jiang nu apăru în grădină a doua zi şi nici în următoarea Rin se duse acolo conştiincioasă, în speranţa că el se va întoarce, dar în adâncul sufletului ştia că Jiang nu-i va mai preda niciodată După o săptămână îl văzu în sala de mese Îşi lăsă repede castronul pe masă şi se duse direct la el Nu ştia ce i-ar fi putut spune, dar ştia că trebuia măcar să stea de vorbă cu el Avea să-şi ceară iertare, să promită că va studia cu el chiar dacă va fi ucenica lui Irjah sau ceva Înainte să apuce să-l încolţească, Jiang îşi răsturnă tava în capul unui ucenic surprins şi ieşi în grabă pe uşa bucătăriei — Pe Marea Ţestoasă, zise Kitay Ce i-ai făcut? — Nu ştiu, răspunse ea Jiang era imprevizibil şi delicat, ca un animal uşor de speriat, iar ea nu-şi dăduse seama cât de valoroasă era atenţia lui până când îl speriase După aceea, maestrul se purtă ca şi când n-ar fi cunoscut-o niciodată Rin îl mai zări prin campus, ca toată lumea, dar el refuză s-o bage în seamă Ar fi trebuit să încerce mai serios să rezolve situaţia Ar fi trebuit să-l caute şi să-şi recunoască greşeala, oricât de neclară ar fi fost Asta i se părea însă tot mai puţin o prioritate pe măsură ce se apropia sfârşitul semestrului, iar competiţia dintre boboci atinsese un punct culminant frenetic De-a lungul anului posibilitatea de a fi eliminat din Sinegard le atârnase ca o sabie deasupra capetelor Acum ameninţarea era iminentă În două săptămâni aveau să treacă printr-o serie de examene ce reprezentau Probele Raban le transmise regulile Probele erau organizate şi supravegheate de întregul corp profesoral În funcţie de performanţe, maeştrii aveau să formuleze oferte pentru ucenicie Dacă un student nu primea nicio ofertă, trebuia să părăsească în dizgraţie Academia Enro îi scutea de examenul ei pe toţi cei decişi să nu aleagă Medicina, dar celelalte materii – Lingvistica, Istoria, Strategia, Luptele şi Armamentul – erau obligatorii Pentru Tradiţii nu era programat desigur niciun examen — Irjah, Jima, Yim şi Sonnen susţin examene orale, spuse Raban Vi se vor pune întrebări în faţa unei comisii formate din maeştri Vă vor chestiona pe rând şi, dacă greşiţi, sesiunea voastră pentru materia aceea s-a încheiat Cu cât răspundeţi la mai multe întrebări, cu atât dovediţi mai bine cât de multe ştiţi Aşa că învăţaţi din greu – şi răspundeţi cu grijă Jun nu dădea examen oral Examenul de Lupte consta în Turneu Acesta avea loc în cursul celor două zile de examene Bobocii se duelau în ringuri, cu aceleaşi reguli pe care le aplicau şi ucenicii în luptele lor Aveau să concureze în trei runde preliminare, stabilite prin trageri la sorţi, şi, pe baza raportului victorii/înfrângeri, opt dintre ei urmau să promoveze în rundele eliminatorii Cei opt urmau să fie incluşi în grupe aleatorii şi să lupte unul împotriva celuilalt până în runda finală Ajungerea în rundele eliminatorii ale Turneului nu garanta obţinerea unei oferte, iar eliminarea în primele faze nu garanta exmatricularea Însă elevii care ajungeau mai departe în turneu aveau mai multe şanse să le demonstreze maeştrilor cât de bine luptă Şi câştigătorul Turneului primea întotdeauna o ofertă — Altan a câştigat în anul lui, zise Raban Kureel, în al ei Veţi observa că ambii au obţinut cele mai prestigioase ucenicii din Sinegard Nu există niciun premiu real pentru victorie, însă maeştrilor le place să facă rămăşaguri Dacă o-ncasaţi, niciun maestru n-o să dorească să vă ia ♦ — Vreau să merg la Medicină, dar trebuie să memorezi foarte multe texte suplimentare în afara lecturilor de până acum şi dacă le citesc, n-o să mai am timp să învăţ pentru Istorie Crezi c-ar trebui să mă duc la Istorie? Crezi că Yim mă place suficient de mult? întrebă Niang, fluturând agitată din mâini Fratele meu a zis că n-ar trebui să mă bazez pe obţinerea unei ucenicii la Medicină Suntem patru care dăm examenul la Enro şi ea nu alege niciodată decât trei, aşa că poate că n-o să-l obţin — Ajunge, Niang! se răsti Venka Vorbeşti de zile întregi despre asta — Tu unde vrei să te duci? insistă Niang — La Lupte Şi-i ultima dată când discutăm despre subiectul ăsta, spuse Venka răstit Rin bănuia că, dacă Niang mai scotea o vorbă, Venka ar fi fost în stare să înceapă să ţipe Însă ea nu putea s-o acuze pe Niang Nici chiar pe Venka Bobocii bârfeau obsesiv despre ucenicii, ceea ce era pe de-o parte de înţeles, dar pe de altă parte enervant Rin aflase despre ierarhia maeştrilor trăgând cu urechea la discuţiile din sala de mese: ofertele de la Jun şi Irjah erau ideale pentru ucenicii care voiau posturi de comandă în Miliţie, Jima alegea rareori ucenici dacă nu erau membri ai nobilimii meniţi să devină diplomaţi ai Curţii, iar oferta lui Enro conta doar pentru cei câţiva care voiau să devină medici militari — Ar fi drăguţ să studiez cu Irjah, spuse Kitay Bineînţeles, ucenicii lui Jun pot să-şi aleagă divizia, dar Irjah mă poate trimite în Divizia Doi — Cea din Provincia Şobolanului? întrebă Rin, strâmbând din nas De ce? Kitay ridică din umeri — Ei sunt serviciul de informaţii al armatei Mi-ar plăcea mult să fiu în serviciul de informaţii al armatei Jun era exclus pentru Rin, însă şi ea spera s-o ia Irjah Ştia totuşi că maestrul nu-i va face o ofertă decât dacă dovedea că stăpâneşte artele marţiale care să-i susţină priceperea în Strategie Un strateg care nu ştie să se lupte n-are ce căuta în Miliţie Cum ar fi putut să facă planuri de luptă, dacă nu fusese niciodată pe linia frontului? Dacă nu ştia cum este lupta adevărată? Pentru ea, totul se reducea la Turneu Cât despre ucenici, se părea că acesta era evenimentul cel mai palpitant din campus din tot anul Începuseră să facă speculaţii pasionate despre cine ar putea câştiga şi cine va învinge pe cine – şi nu încercau foarte tare să ascundă de boboci registrele de rămăşaguri Zvonurile despre favoriţi se răspândeau rapid Majoritatea banilor îi susţineau pe sinegardieni Venka şi Han erau pretendenţi cu şanse mari pentru semifinale Nohai, un băiat masiv venit de pe o insulă de pescari din Provincia Şarpelui, era susţinut puternic pentru sferturile de finală Kitay îşi avea şi el susţinătorii lui, deşi asta se datora în mare măsură talentului deosebit la eschive, care-i făcea pe adversarii lui de antrenament să devină frustraţi şi neatenţi după câteva minute În mod ciudat, câţiva ucenici puseseră sume frumuşele pe Rin După ce se zvonise că se antrenase în particular cu Jiang, ucenicii începuseră să-i arate un interes neaşteptat ea Fusese de ajutor şi faptul că-l talona îndeaproape pe Kitay la toate celelalte materii Favoritul clar al anului era, însă, Nezha — Jun zice că-i cel mai bun care a urmat cursul lui de la Altan încoace, zise Kitay, împungându-şi vehement mâncarea Nu-i mai tace gura Ar fi trebuit să vezi cum l-a doborât ieri pe Nohai E periculos Nezha, care la începutul anului fusese un copil drăguţ şi zvelt, îşi dezvoltase între timp o cantitate incredibilă de muşchi Îşi tăiase părul prostesc de lung şi adoptase o tunsoare militară ca a lui Altan Spre deosebire de ceilalţi, arăta deja de parcă locul lui era într-o uniformă a Miliţiei Totuşi îşi câştigase reputaţia că întâi lovea şi abia apoi gândea În cursul anului îşi rănise opt parteneri de antrenament, în „accidente” tot mai grave Însă bineînţeles că Jun nu-l pedepsise niciodată – în orice caz, nu atât de serios pe cât merita De ce să-i aplice fiului Căpeteniei Dragonului ceva atât de banal ca nişte reguli? ♦ Pe măsură ce se apropia data examenelor, biblioteca deveni apăsător de tăcută Singurul zgomot care se auzea printre rafturi era al pensulelor ce mâzgăleau furios pe hârtie în vreme ce bobocii încercau să-şi bage în cap lecţiile dintr-un an întreg Majoritatea grupurilor de studiu se desfiinţaseră, pentru că orice avantaj oferit unui partener de studiu însemna un potenţial loc pierdut Însă Kitay, care n-avea nevoie să înveţe, o ajuta pe Rin doar pentru că se plictisea — Al Optsprezecelea Mandat al lui Sunzi Kitay nu se obosea să se uite la texte Memorase integral Principiile Războiului de la prima lectură Rin ar fi fost în stare de crimă ca să aibă talentul lui Acum miji ochii, concentrându-se Ştia că arăta caraghios, însă iar simţea cum îi pluteşte capul şi mijitul ochilor era singura cale de a se controla Îi era foarte frig şi foarte cald în acelaşi timp Nu mai dormise de trei zile Nu voia decât să se prăbuşească în pat, dar o oră în plus de toceală era mai valoroasă decât o oră de somn — Nu-i unul dintre cele Şapte Argumente stai sau este? Nu, în regulă: modifică întotdeauna planurile în conformitate cu condiţiile ? Kitay clătină din cap — Ăsta-i al Şaptesprezecelea Mandat Rin blestemă cu voce tare şi-şi frecă fruntea cu pumnii — Mă întreb cum vă descurcaţi voi, cugetă Kitay Ştii, să trebuiască să-ţi aduci aminte Vieţile voastre mi se par foarte dificile — O să te ucid cu pensula asta, mârâi fata — Anexa lui Sunzi explică de ce vârfurile neascuţite sunt arme proaste N-ai parcurs lecturile suplimentare? — Linişte! se răsti Venka de la masa de vizavi Kitay îşi ascunse capul de ea şi-i rânji lui Rin — Uite un indiciu Menda în templu Rin scrâşni din dinţi şi închise ochii strâns „Ah Bineînţeles ” — Toată arta războiului se bazează pe inducerea în eroare În pregătirea pentru Turneu, toată clasa luase în serios al Optsprezecelea Mandat al lui Sunzi Elevii nu mai foloseau sălile de antrenament în timpul orelor comune Oricine avea o artă moştenită încetase brusc să se mai laude cu ea Până şi Nezha renunţase la spectacolele de fiecare seară din sala de antrenamente — Aşa se întâmplă în fiecare an, spusese Raban E puţin prostesc, ca să fiu sincer De parcă un maestru în arte marţiale de vârsta voastră ar avea ceva care să merite copiat Prosteşte sau nu, clasa lor se pierduse cu firea de-a binelea Toţi erau acuzaţi că ţin atuuri în mâneci; oricine nu afişase niciodată vreo artă moştenită era bănuit că ascundea una Într-o seară Niang îi mărturisi lui Rin că, de fapt, Kitay era moştenitorul demult uitatului Pumn al Vântului de Nord, o artă care îi permitea luptătorului să-şi elimine adversarii prin atingerea anumitor puncte de presiune — S-ar putea să am un merit în răspândirea poveştii ăsteia, recunoscu Kitay când îl întrebă Rin Sunzi ar spune că e război psihologic Fata pufni — Sunzi ar spune că-i o aiureală Bobocii nu aveau voie să se antreneze după ora de stingere, aşa că perioada de pregătire deveni o competiţie pentru cele mai creative căi de a se strecura pe lângă maeştri Bineînţeles, ucenicii începură să patruleze cu vigilenţă campusul după stingere, ca să-i prindă pe cei care se furişau afară ca să se antreneze Nohai povesti că găsise în căminul băieţilor o foaie care detalia indicii despre astfel de capturi — S-ar părea că le face plăcere, bodogăni Rin — Sigur că le face plăcere, spuse Kitay Au ocazia să se uite la noi cum suferim trecând prin ce au trecut şi ei La anul pe vremea asta o să fim şi noi la fel de insuportabili Afişând o lipsă uluitoare de înţelegere, ucenicii profitară de agitaţia bobocilor ca să înfiinţeze o piaţă înfloritoare de „ajutoare de studiu” Rin râse, când Niang se întoarse în dormitor cu o scoarţă de salcie despre care credea că era veche de o sută de ani — E rădăcină de ghimbir, zise Rin chicotind Cântări rădăcina zbârcită în mână Adică, presupun că-i bună pentru ceai — De unde ştii? întrebă Niang descurajată Am dat douăzeci de arame pe ea! — Scoteam tot timpul rădăcini de ghimbir din grădina de-acasă, zise Rin Le pui la soare şi poţi să le vinzi moşilor care vor leacuri să-şi recapete virilitatea Nu le face absolut nimic, dar se simt mai bine Le vindeam şi făină de grâu şi-i ziceam corn de rinocer Pun rămăşag cu tine că ucenicii au vândut şi făină de orz Venka, pe care Rin o văzuse cu câteva seri în urmă punând sub pernă o sticluţă cu un praf, tuşi şi se uită în altă parte Ucenicii le vindeau bobocilor şi informaţii Majoritatea vindeau răspunsuri fictive pentru teste Alţii ofereau liste cu aşa-zise întrebări de examen care păreau foarte plauzibile, dar în mod evident n-aveau să se confirme decât după Probe Cei mai răi erau însă ucenicii care se dădeau drept vânzători ca să-i demaşte pe bobocii dispuşi să trişeze Menda, un băiat din Provincia Calului, fusese de acord să se întâlnească după ore cu un ucenic, în templul de la nivelul patru, ca să cumpere o listă cu întrebările de la examenul Jimei Rin nu ştia cum reuşise ucenicul să sincronizeze orele, dar chiar în seara aceea Jima medita exact în templul acela A doua zi, Menda nu mai era în campus Mesele deveniseră tăcute şi private Toţi mâncau având cărţi în faţă Dacă vreun elev se aventura să înceapă o discuţie, restul mesei îl reducea la tăcere rapid şi violent Pe scurt, îşi făceau singuri zile fripte — Câteodată mă gândesc că-i la fel de rău ca Masacrul din Speer, zise Kitay vesel Şi după aia mă gândesc – ba nu! Nimic nu poate fi la fel de rău ca genocidul comis cu dezinvoltură împotriva unei rase! Dar şi asta-i destul de rău — Kitay, te rog, taci din gură ♦ Rin continua să se antreneze singură în grădină Nu-l mai văzuse pe Jiang, dar asta nu avea importanţă; maeştrii nu aveau voie să-i antreneze pe elevi pentru Turneu, deşi ea bănuia că Nezha se mai antrena cu Jun Într-o zi, auzi paşi când se apropie de poartă Cineva era înăuntru Întâi, speră că ar putea fi Jiang, însă când deschise uşa văzu o siluetă zveltă şi graţioasă, cu păr negru-indigo Avu nevoie de o clipă ca să înţeleagă peste cine dăduse Altan Îl întrerupsese pe Altan Trengsin în cursul antrenamentului Mânuia un trident cu trei vârfuri – ba nu, nu doar îl mânuia, ci-l ţinea cu un fel de intimitate, îl arcuia prin aer ca pe o panglică Îi era în acelaşi timp prelungire a mâinii şi partener de dans Ar fi trebuit să se întoarcă şi să plece, să-şi găsească alt loc să se antreneze, dar nu-şi putea înfrâna curiozitatea Nu-şi putea muta privirea De la distanţă, Altan era extraordinar de frumos De aproape, era fermecător Tânărul se întoarse auzindu-i zgomotul paşilor, o văzu şi se opri — Îmi pare rău, bâigui ea Nu ştiam că te — E o grădină a şcolii, spuse el indiferent Nu pleca din cauza mea Avea o voce mai gravă decât se aşteptase Rin Îşi imaginase un ton aspru, răstit, care să se potrivească mai bine cu mişcările violente din ring, însă glasul lui Altan era surprinzător de melodios, blând şi profund Pupilele îi erau ciudat de contractate Rin nu-şi dădea seama dacă de vină era lumina din grădină, însă ochii lui nu mai păreau roşii în momentul acela Păreau mai degrabă căprui, ca ai ei — N-am mai văzut niciodată mişcarea asta, rosti ea Altan ridică o sprânceană, iar ea regretă pe loc că deschisese gura De ce zisese aşa ceva? De ce exista? Voia să se transforme în cenuşă şi să se împrăştie în aer Însă Altan părea doar surprins, nu iritat — Dacă stai destul de mult pe lângă Jiang, o să înveţi multe mişcări obscure Îşi mută greutatea pe piciorul din spate şi, cu o mişcare fluidă, îşi aduse braţele în cealaltă parte a trunchiului Lui Rin îi ardeau obrajii Se simţea foarte stângace şi uriaşă, de parcă ocupa spaţiul care-i aparţinea lui Altan, chiar dacă se afla în capătul opus al grădinii — Maestrul Jiang nu mi-a spus că-i mai place şi altcuiva să vină aici — Lui Jiang îi place să uite multe Altan înclină capul spre ea Eşti pesemne o studentă deosebită, dacă Jiang s-a arătat interesat de tine Oare în glas i se simţea amărăciune sau doar i se păruse ei? Îşi aminti apoi că Jiang îşi retrăsese oferta pentru Altan imediat după ce acesta declarase că vrea să se dedice Tradiţiilor Se întrebă ce se întâmplase şi dacă Altan mai era supărat, dacă îl iritase aducând vorba despre Jiang — Am furat o carte din bibliotecă, reuşi ea să spună I s-a părut amuzant De ce mai vorbea? De ce mai era acolo? Colţul gurii lui Altan se ridică într-un zâmbet îngrozitor de atrăgător, care-i făcu inima să bată nebuneşte — Ce rebelă Rin roşi, dar el se întoarse şi-şi încheie mişcarea — N-aş vrea să nu te antrenezi din cauza mea, zise tânărul — Nu, am am venit aici să mă gândesc Dar dacă eşti tu — Îmi pare rău Pot să plec — Nu, e-n regulă Nu ştia ce spune — O să adică o să pa Ieşi repede cu spatele din grădină Altan nu mai spuse nimic După ce închise porţile în urma ei, Rin îşi îngropa faţa în palme şi gemu ♦ — Are vreodată rost supunerea în bătălie? întrebă Irjah Era a şaptea întrebare pe care i-o punea Rin era pe val Şapte era numărul maxim de întrebări pe care le putea pune un maestru şi, dacă reuşea să răspundă acum, ar fi absolvit examenul lui Irjah Şi ştia răspunsul – era luat direct din Mandatul al Douăzeci şi Doilea al lui Sunzi Ridică privirea şi răspunse cu glas tare şi limpede: — Da, dar numai în scop de inducere în eroare Sunzi scrie că, dacă adversarul are un temperament coleric, trebuie să încerci să-l iriţi Să te prefaci că eşti slab, pentru ca el să devină arogant Un bun tactician poate să se joace cu inamicul aşa cum se joacă o pisică cu şoarecele Simulezi slăbiciunea şi imobilitatea, apoi te năpusteşti asupra lui Toţi cei şapte maeştri scriseră câte ceva pe pergamentele lor Rin se legănă uşor pe călcâie, aşteptându-i să continue — Bine Nu mai am alte întrebări Irjah încuviinţă şi le făcu semn colegilor săi Maestre Yim? Yim îşi împinse scaunul în spate şi se ridică încet Îşi consultă o clipă pergamentul, apoi se uită la Rin pe deasupra ochelarilor — De ce am câştigat al Doilea Război al Macului? Rin trase aer în piept Nu se pregătise pentru întrebarea asta Era atât de elementară, încât crezuse că n-avea nevoie s-o facă Yim pusese aceeaşi întrebare la prima lor lecţie, iar răspunsul era o eroare logică Nu exista „de ce?”, pentru că Nikanul nu câştigase al Doilea Război al Macului Îl câştigase Republica Hesperia, iar Nikanul profitase de victoria străinilor ca să obţină un tratat Se gândi să răspundă direct, apoi îşi spuse că ar putea încerca un răspuns mai original N-avea decât o singură ocazie Voia să-i impresioneze pe maeştri — Pentru că am renunţat la Speer, spuse ea Irjah îşi ridică brusc capul din pergament Yim arcui o sprânceană — Vrei să spui pentru că am pierdut Speerul? — Nu Vreau să spun că sacrificarea insulei a fost o decizie strategică, astfel încât parlamentul hesperian să poată decide să intervină Cred că, în realitate, comandamentul din Sinegard ştia că atacul urma să aibă loc şi nu i-a avertizat pe speerani — Eu am fost în Speer, interveni Jun În cel mai bun caz, asta-i istoriografie amuzantă, iar în cel mai rău caz e calomnie — Nu, n-aţi fost, spuse Rin înainte să se poată opri Jun păru uluit — Poftim? Toţi cei şapte maeştri o priveau cu luare-aminte Rin îşi aduse aminte prea târziu că lui Irjah nu-i plăcuse teoria asta Şi că Jun o ura pe ea Dar era prea târziu să se mai oprească Evaluă în minte costurile Maeştrii recompensau curajul şi creativitatea Dacă dădea înapoi, ar fi fost un semn de nesiguranţă Începuse să-şi sape singură groapa N-avea decât să o termine Trase adânc aer în piept — N-aveaţi cum să fiţi în Speer Am citit rapoartele Nimeni din Miliţia standard n-a fost acolo în noaptea când a fost atacată insula Primele trupe au ajuns abia după răsăritul soarelui, după ce Federaţia se retrăsese După ce fuseseră ucişi toţi speeranii Faţa lui Jun se întunecă până căpătă culoarea unei prime prea coapte — Îndrăzneşti să acuzi — Nu acuză pe nimeni de nimic, îl întrerupse Jiang senin Era prima dată când vorbea de la începutul examenului ei Rin îi aruncă o privire surprinsă, însă Jiang se scărpina în ureche, fără să se uite măcar la ea — Încearcă doar să dea un răspuns inteligent la o întrebare care altfel n-are niciun haz Sincer, Yim, asta s-a cam învechit Yim strânse din umeri — De acord Nu mai am alte întrebări Maestre Jiang? Toţi maeştrii se foiră iritaţi Din câte înţelesese Rin, prezenţa lui Jiang era doar o formalitate El nu avea niciodată examen şi în principal râdea doar de studenţi când se poticneau în răspunsuri Jiang o privi neclintit în ochi Rin înghiţi un nod, percepând senzaţia tulburătoare a privirii lui cercetătoare Parcă ar fi fost transparentă, ca o baltă de apă de ploaie — Cine este închis în Chuluu Korikh? întrebă el Rin clipi Nici măcar o dată în cele patru luni cât o antrenase, maestrul nu pomenise de Chuluu Korikh Nu o făcuseră nici maeştrii Yim sau Irjah, nici măcar Jima Chuluu Korikh nu era terminologie medicală, nu era o referire la o bătălie cunoscută, nu era nici vreun termen lingvistic legat de artă Putea fi o expresie profund semnificativă La fel de bine, putea fi o aiureală Jiang fie îi dădea o ghicitoare, fie voia doar s-o zăpăcească Nu era totuşi dispusă să-şi recunoască înfrângerea Nu voia să pară neştiutoare în faţa lui Irjah Jiang îi pusese o întrebare, iar el nu punea niciodată întrebări în timpul Probelor Maeştrii se aşteptau acum la un răspuns interesant, nu putea să-i dezamăgească Care era modul cel mai inteligent de a spune „Nu ştiu”? „Chuluu Korikh” Studiase destul timp nikara veche cu Jima, ca să poată interpreta cuvintele drept „Muntele de Piatră” într-un dialect străvechi, dar asta nu-i oferea nici un indiciu Niciuna dintre temniţele importante din Nikan nu era construită sub munţi; erau fie în Deşertul Baghra, fie în subteranele palatului împărătesei Iar Jiang nu întrebase ce era Chuluu Korikh Întrebase cine era închis acolo Ce fel de prizonier n-ar fi fost dus în Deşertul Baghra? Chibzui până găsi un răspuns nesatisfăcător la o întrebare nesatisfăcătoare — Criminali anormali, zise ea rar, care au comis crime anormale? Jun pufni audibil Jima şi Yim păreau stingheriţi Jiang ridică foarte puţin din umeri — Bine, zise el Asta-i tot ♦ Examenele orale se încheiară la jumătatea dimineţii din a treia zi Elevii fură trimişi la masa de prânz, unde nimeni nu se atinse de mâncare, şi apoi duşi la ringuri pentru începerea Turneului În urma tragerii la sorţi, primul adversar al lui Rin era Han Când îi veni rândul să lupte, fata coborî pe scara de frânghie şi ridică privirea Maeştrii stăteau înşiraţi în faţa balustradei Irjah îi făcu un semn uşor din cap, un gest mic care o umplu de hotărâre Jun încrucişase braţele peste piept Jiang îşi ciugulea unghiile De când fusese dată afară de la Lupte, Rin nu luptase împotriva niciunuia dintre colegii ei Nici măcar nu-i văzuse luptând Singura persoană cu care se antrenase fusese Jiang şi habar n-avea dacă el reprezenta o bună aproximare pentru felul cum vor lupta colegii ei de clasă Intra orbeşte în Turneu Îşi îndreptă umerii şi inspiră adânc, impunându-şi măcar să pară calmă Pe de altă parte, Han părea foarte dezorientat Privirea îi fugea peste trupul ei şi apoi se întorcea la faţă, de parcă Rin era un animal sălbatic pe care nu-l mai văzuse niciodată, de parcă nu ştia ce să înţeleagă „Îi e frică”, îşi dădu ea seama Probabil auzise zvonurile că studiase cu Jiang Nu ştia ce să creadă despre ea şi la ce să se aştepte Mai mult, Rin nu era favorita în această înfruntare Nimeni nu se aştepta din partea ei să lupte bine, pe când Han se antrenase tot anul cu Jun El era sinegardian Han trebuia să învingă, altfel n-ar mai fi putut da ochii cu colegii lui după aceea Sunzi scria că întotdeauna trebuie să identifici şi să exploatezi slăbiciunile duşmanului Slăbiciunea lui Han era de natură psihologică Miza era mult mai mare pentru el, ceea ce-l făcea nesigur Din cauza asta, putea fi învins — Ce-i, n-ai mai văzut nicio fată până acum? întrebă Rin Han roşi furios Bun L-a enervat Rin rânji larg, dezgolindu-şi dinţii — Norocul tău, zise ea O să fii primul pentru mine — N-ai nicio şansă, făcu el pe grozavul Nu ştii deloc arte marţiale Ea se mulţumi să zâmbească şi adoptă a patra postură de deschidere a lui Seejin Îşi flexă piciorul din spate, pregătindu-se de o săritură şi ridică pumnii ca să-şi apere faţa — Nu ştiu? Îndoiala înnegură chipul lui Han Recunoscuse o postură plănuită şi exersată; în niciun caz a cuiva lipsit de pregătire în arte marţiale Rin îl atacă imediat ce Sonnen dădu semnalul de începere Han luptă defensiv încă de la început Făcu greşeala de a-i oferi ei impulsul iniţial şi nu mai reuşi să recupereze Încă de la început, Rin controlă fiecare parte a confruntării Ea ataca, el reacţiona Fata conduse dansul şi tot ea decise când să-l lase să se eschiveze şi încotro să se îndrepte amândoi Luptă metodic, numai din memoria muşchilor Era eficientă, îi întorcea mişcările împotriva lui şi-l zăpăcea Iar atacurile lui Han veneau în tipare foarte previzibile – dacă rata o lovitură cu piciorul, se retrăgea şi încerca din nou, şi din nou, până îl obliga ea să schimbe direcţia Până la urmă, lăsă garda jos, iar Rin se apropie Îl lovi puternic cu cotul în nas şi simţi un trosnet satisfăcător Băiatul căzu la podea ca o marionetă cu sforile tăiate Rin ştia că nu-l lovise aşa rău Jiang o pocnise în nas de cel puţin două ori Han era mai mult uluit decât rănit Ar fi putut să se ridice N-o făcu — Despărţiţi-vă, comandă Sonnen Rin îşi şterse sudoarea de pe frunte şi aruncă o privire spre balustradă Deasupra ringului domnea tăcerea Colegii ei arătau ca în prima zi de şcoală: surprinşi şi derutaţi Nezha părea consternat Apoi Kitay începu să aplaude Fu singurul ♦ Rin mai luptă de două ori în ziua aceea Ambele lupte fură variaţii ale confruntării cu Han: identificarea tiparului, derutarea, lovitura finală Le câştigă pe amândouă În decurs de o zi, Rin trecu de la statutul de concurent fără şanse la cel de rival principal Lunile petrecute cărând porcul acela idiot îi asiguraseră o rezistenţă mai bună decât a colegilor de clasă Orele lungi şi frustrante cu mişcările lui Seejin îi asiguraseră un joc de picioare impecabil Restul clasei învăţase mişcările de bază de la Jun Se mişcau toţi la fel şi recurgeau la aceleaşi tipare prestabilite când erau agitaţi Pe când Rin nu făcea asta Cel mai mare avantaj al ei era imprevizibilitatea Nu lupta deloc cum se aşteptau ei, îi scotea din ritm, şi aşa câştiga în continuare La sfârşitul primei zile, Rin şi alţi şase elevi, printre care se numărau Nezha şi Venka, avansaseră neînvinşi în rundele eliminatori Kitay încheiase prima zi cu scorul de 2–1, dar trecu mai departe datorită tehnicii bune Sferturile de finală erau programate pentru ziua a doua Sonnen trase la sorţi un tablou de confruntări şi-l afişă pe un pergament în faţa sălii principale, ca să-l poată vedea toată lumea Rin urma să lupte cu Venka la prima oră, a doua zi dimineaţă Venka se antrenase ani de zile în artele marţiale, iar asta se vedea Loviturile ei erau rapide, iar mişcările picioarelor erau abile şi impecabile Lupta cu o răutate sălbatică, o tehnică precisă până la centimetru, iar sincronizarea îi era perfectă Era la fel de rapidă ca Rin, poate chiar mai rapidă Singurul avantaj al lui Rin era că Venka nu luptase niciodată rănită — S-a antrenat de multe ori cu adversari, zise Kitay, dar nimeni nu vrea de fapt s-o lovească Toţi s-au oprit înainte s-o atingă cu pumnul Chiar şi Nezha Pun rămăşag că nici măcar unul dintre preceptorii ei de-acasă n-a vrut s-o lovească Ar fi fost daţi afară imediat, dacă nu chiar aruncaţi în închisoare — Glumeşti, zise Rin — Eu unul n-am lovit-o niciodată Fata îşi frecă pumnul de palmă — Atunci poate c-o să-i prindă bine Nu avea să fie totuşi uşor s-o rănească pe Venka Mai degrabă printr-un noroc chior, Rin reuşi să-i plaseze o lovitură chiar la începutul înfruntării Subestimându-i viteza, Venka îşi ridicase garda prea încet după o încercare de croşeu de stânga Rin profitase de deschidere şi o lovise cu dosul palmei peste nas Osul se rupsese cu un trosnet sonor Venka se retrăsese imediat Ridicase o mână la faţă, pipăind în jurul nasului care se umfla Coborâse privirea spre degetele acoperite de sânge şi apoi o ridicase iarăşi către Rin Nările îi se dilatară şi se făcu albă ca varul — Probleme? întrebă Rin Privirea aruncată de Venka fu de-a dreptul ucigătoare — N-ar fi trebuit nici măcar să fii aici, mârâi ea — Spune-i asta şi nasului tău, răspunse Rin Se vedea clar că Venka era dezechilibrată Expresia ei batjocoritoare dispăruse, avea părut ciufulit, faţa însângerată, ochii sălbatici şi privirea tulbure Era iritată, scoasă din ritm, încercă nişte lovituri la întâmplare, până când Rin îi trimise în tâmplă o lovitură de picior zdravănă din lateral Se prăvăli pe o parte şi rămase la podea Pieptul i se ridica şi cobora cu repeziciune Rin nu-şi dădea seama dacă plângea sau gâfâia De fapt, nici nu-i păsa Când ieşi din ring, aplauzele fură cel mult răzleţe Publicul ţinuse cu Venka – ea ar fi trebuit să ajungă în finală Lui Rin nu-i păsa nici de asta Se obişnuise deja Iar Venka nu era victoria pe care şi-o dorea ♦ Nezha îşi croia drum în cealaltă parte a tabloului cu o eficienţă lipsită de scrupule Luptele lui erau programate întotdeauna în celălalt ring, simultan cu ale lui Rin, şi se încheiau, invariabil, mai devreme Rin nu-l văzuse niciodată în acţiune Îi văzuse doar pe adversarii lui scoşi din arenă pe tărgi Kitay fu singurul dintre adversarii lui Nezha care scăpă nevătămat din confruntare Rezistase un minut şi jumătate înainte să cedeze Circulau zvonuri că Nezha va fi descalificat pentru mutilare premeditată, însă Rin ştia bine că nu trebuia să spere aşa ceva Profesorii voiau să-l vadă în finală pe moştenitorul Casei Yin Din câte ştia ea, Nezha putea ucide pe cineva fără consecinţe negative Cu siguranţă, Jun ar fi îngăduit-o Nimeni nu fu surprins când Rin şi Nezha îşi câştigară rundele semifinale Finala fu amânată până după cină, ca să poată veni şi ucenicii să urmărească lupta Nezha dispăru pe la jumătatea cinei Probabil că primea instrucţiuni private de la Jun Rin se gândi o clipă să-l reclame, ca să-i obţină descalificarea, însă ar fi fost o victorie lipsită de valoare Voia să meargă până la capăt Abia dacă ciuguli cina Ştia că avea nevoie de energie, dar numai când se gândea la mâncare îi venea să vomite La jumătatea pauzei, Raban se apropie de masa ei Era ud leoarcă, de parcă venise în fugă de la primul nivel Crezu că avea s-o felicite că ajunsese în finală, dar el îi spuse doar: — Trebuie să renunţi — Glumeşti, replică Rin O să câştig Turneul — Rin, tu n-ai văzut niciuna dintre luptele lui Nezha — Am fost puţin preocupată de ale mele — Atunci nu ştii de ce-i în stare Tocmai m-am ocupat la infirmerie de adversarul lui din semifinală Nohai Raban părea profund tulburat Nu sunt siguri că va mai putea merge vreodată Nezha i-a zdrobit rotula — Asta pare să fie problema lui Nohai Fata nu voia să audă despre victoriile lui Nezha Îi era şi aşa destul de greaţă Singura cale să treacă de finală era să se autoconvingă că Nezha putea fi învins — Ştiu că te urăşte, urmă Raban Te poate schilodi pe viaţă — E doar un copil Rin râse batjocoritor, cu o încredere în sine pe care de fapt n-o simţea — Tu eşti doar un copil! zise Raban, părând agitat Nu-mi pasă cât de bună te crezi Nezha e cu cincisprezece centimetri mai înalt şi are nouă kilograme de muşchi în plus, şi jur că vrea să te omoare — Are slăbiciuni, spuse ea încăpăţânată Trebuia să aibă Nu? — Şi chiar contează asta? Oricum, ce înseamnă Turneul ăsta pentru tine? întrebă Raban Nu mai au cum să te dea afară acum Toţi maeştrii o să-ţi facă oferte De ce trebuie să câştigi? Raban avea dreptate În momentul ăsta, Irjah n-ar mai fi avut nicio reţinere să-i facă o ofertă Locul lui Rin în Sinegard era asigurat Însă acum nu mai era vorba despre oferte, ci despre mândrie Despre putere Dacă ceda în faţa lui Nezha, el ar fi avut un avantaj asupra ei tot restul perioadei la Academie Ba chiar ar fi avut un avantaj tot restul vieţii — Pentru că pot, zise ea Pentru că el a crezut că poate să scape de mine Pentru că vreau să-i sparg faţa aia de tâmpit ♦ Sala de la subsol era tăcută când Rin şi Nezha coborâră în ring Aerul era încărcat de nerăbdare, o dorinţă de sânge sadică Luni de rivalitate plină de ură ajunseseră la capăt şi toată lumea voia să privească rezultatul ciocnirii dintre ei Şi Jun, şi Irjah aveau pe chipuri expresii deliberat neutre, care nu trădau nimic Jiang lipsea Nezha şi Rin se înclinară scurt, fără să-şi desprindă nicio clipă ochii unul de la celălalt şi amândoi se retraseră imediat Nezha îşi menţinu privirea asupra fetei, cu ochii migdalaţi mijiţi şi concentraţi Avea buzele strânse de încordare Nicio batjocură, nicio zeflemea Nici măcar un mârâit Rin îşi dădu seama că o lua în serios O considera egala lui Fără să ştie de ce, avu un sentiment de mândrie sălbatică Se ţintuiră cu privirile, provocându-se reciproc să întrerupă contactul vizual — Începeţi, spuse Sonnen Sări imediat la el Piciorul drept lovi iar şi iar, obligându-l să se retragă Kitay stătuse cu ea toată pauza de prânz ajutând-o să-şi pună la punct strategia Ştia că Nezha putea fi incredibil de rapid Odată ce obţinea avantajul, nu se oprea până când adversarul nu era doborât şi imobilizat sau mort Rin trebuia să-l copleşească de la bun început Trebuia să-l pună permanent în defensivă, pentru că dacă te apărai în faţa lui Nezha erai sigur învins Problema era că el se dovedise extrem de puternic Nu deţinea forţa brută a lui Kobin şi nici măcar a lui Kureel, dar avea o asemenea precizie a mişcărilor, încât asta nu conta, îşi canaliza ki-ul cu o precizie extraordinară, îl acumula şi apoi îl elibera prin cel mai mic punct de presiune posibil ca să obţină impact maxim Spre deosebire de Venka, Nezha putea încasa lovituri şi merge mai departe Rin îl lovi o dată sau de două ori Băiatul se adaptă rapid şi ripostă Iar loviturile lui dureau Începuseră de două minute Rin rezistase deja mai mult decât oricare dintre adversarii anteriori ai lui Nezha şi ceva îi devenise clar: el nu era invincibil Tehnicile, care până atunci i se păruseră incredibil de dificile, erau în mod limpede uşor de învins Când lovea cu piciorul, mişcările lui erau ample şi evidente ca ale unui mistreţ Loviturile aveau o forţă înspăimântătoare, dar numai dacă reuşeau s-o atingă Rin se asigură că n-o atingeau În niciun caz n-avea să-l lase s-o schilodească Însă ea nu se afla aici doar ca să supravieţuiască Se afla aici ca să învingă Dragonul exploziv Tigrul ghemuit Cocorul cu aripile întinse Trecu prin mişcările din Giumbuşlucurile lui Seejin după cum avu nevoie de ele Mişcările pe care le exersase de nenumărate ori până atunci, legate una după alta în succesiunea aceea blestemată, se derulau reflex, aproape fără să gândească Însă dacă Nezha era zăpăcit de stilul ei de luptă n-o arăta Rămase calm şi concentrat, atacând cu eficienţă metodică Trecuseră deja patru minute Rin simţea cum i se strâng plămânii, încercând să pompeze oxigen în corpul obosit Dar ştia că dacă ea era obosită, la fel era şi Nezha — Devine disperat când oboseşte, spusese Kitay Şi e cel mai periculos când e disperat Nezha devenea disperat Ki-ul lui nu mai era controlat Arunca spre Rin o lovitură de pumn după alta Nu-i mai păsa de regula schilodirii Dacă o punea la pământ, avea s-o omoare Nezha trimise o lovitură cu piciorul spre spatele genunchilor fetei Rin ţipă şi-l lăsă s-o atingă, lăsându-se pe spate şi simulând pierderea echilibrului El se apropie imediat, profilându-se ameninţător deasupra ei Rin se lăsă la pământ şi lovi în sus cu piciorul Îl nimeri direct în plexul solar, cu mai multă forţă decât lovise vreodată; simţise cum iese aerul din plămânii lui Nezha Se ridică şi fu uluită să-l vadă încă împleticindu-se înapoi, gâfâind Se repezi înainte şi-l lovi sălbatic cu pumnul în cap Nezha căzu la pământ Dinspre public se auziră şoapte şocate Rin îl ocoli pe Nezha, sperând că n-o să se ridice, dar ştiind că o va face Voia să se termine Să-şi înfigă călcâiul în ceafa lui Însă maeştrii erau preocupaţi de onoare Dacă-l lovea pe Nezha cât era la pământ, ar fi fost doar o chestiune de minute să fie trimisă să-şi facă bagajele În schimb, dacă el ar fi făcut aşa ceva, Rin se îndoia că cineva ar fi clipit măcar Trecură patru secunde Nezha ridică o mână care tremura şi o izbi de podea Se târî înainte Fruntea îi sângera, picurându-i roşu aprins în ochi Clipi ca să înlăture sângele şi se uită urât la fată Ochii lui aruncau priviri ucigătoare — Continuaţi, spuse Sonnen Rin îl ocoli prudentă pe Nezha, ghemuit ca un animal, ca un lup rănit care se ridică pe coapse Data următoare când ea lovi cu pumnul, Nezha îi prinse braţul şi o trase aproape Rin respira neregulat Băiatul îşi trase unghiile pe faţa ei şi până la claviculă Rin îşi smuci braţul din strânsoare şi se retrase rapid Simţea o usturime puternică sub ochiul stâng şi în lungul gâtului Nezha o făcuse să sângereze — Ai grijă, Yin, îl avertiză Sonnen Niciunul nu-l băgă în seamă „De parcă un avertisment are vreo importanţă”, îşi zise Rin Data următoare când Nezha fandă spre ea, îl trase la pământ Se rostogoliră în ţărână, fiecare încercând să-l ţintuiască pe celălalt, dar nereuşind niciunul Nezha lovea sălbatic în aer, încercând să-i atingă faţa, dar se mişca dezordonat Fata evită prima laterală Nezha îşi pendulă braţul înapoi din aceeaşi mişcare şi o lovi cu dosul palmei, iar şocul îi goli plămânii de aer Partea de jos a feţei îi amorţi O pălmuise O pălmuise Putea suporta o lovitură cu piciorul Putea înghiţi o lovitură cu tăişul palmei Dar palma avea o intimitate brutală O nuanţă de superioritate În Rin cedă ceva Nu mai putea respira Vederea periferică i se întuneca: negru şi apoi stacojiu O cuprinse o furie înspăimântătoare, care-i înghiţi complet gândurile Avea nevoie de răzbunare aşa cum avea nevoie să respire Voia să-l vadă pe Nezha suferind Voia să-l vadă pe Nezha pedepsit Se trase în spate, cu degetele arcuite ca nişte gheare Nezha sărise înapoi, dar ea îl urmări, înteţindu-şi atacurile frenetice Nu era la fel de rapidă ca el Băiatul ripostă, iar Rin fu prea lentă ca să pareze El o lovi în coapsă, în braţ, însă corpul fetei nu conştientiza vătămările Durerea era un mesaj pe care-l ignora; urma s-o simtă mai târziu Nu – durerea ducea la succes Nezha o lovi în faţă o dată, de două ori, de trei ori O bătea ca pe un animal şi totuşi ea continua să lupte — Care-i problema ta? şuieră el Mai important – care era problema lui Frica Rin i-o citea în ochi O împinsese cu spatele la zid şi avea mâinile în jurul gâtului ei, însă Rin îl prinse de umeri, îl izbi cu genunchiul în coaste şi-şi apăsă cotul în ceafa lui Nezha se prăbuşi în faţă, respirând şuierat Ea se aruncă în jos şi îşi îngropă cotul în şalele lui Băiatul urlă, arcuindu-şi spatele în agonie Rin îi ţintui braţul stâng la podea cu piciorul şi-i blocă gâtul cu cotul drept Când se zbătu, îl izbi cu pumnul în ceafă şi-i lipi faţa de ţărână până deveni clar că n-o să se mai ridice — Despărţiţi-vă, spuse Sonnen, însă Rin abia îl mai auzea Sângele îi zvâcnea în urechi în ritm ca de tobe de război Vederea-i era filtrată prin lentile roşii care arătau doar ţinte inamice Îi prinse părul lui Nezha şi-i trase capul în sus, ca să-l izbească iar de podea — Despărţiţi-vă! Braţele lui Sonnen îi cuprinseră gâtul, oprind-o, trăgând-o de pe corpul fără vlagă al lui Nezha Se îndepărtă de Sonnen clătinându-se Tot trupul îi ardea febril Se împletici, dintr-odată ameţită, simţindu-se umplută până la refuz de căldură; trebuia s-o disipeze, s-o scoată cumva, altfel avea să moară cu siguranţă, dar n-o putea elibera decât spre trupurile celor din jur Ceva din străfundul minţii ei raţionale urlă Raban întinse mâna spre ea în timp ce urca din ring — Rin, ce Îi dădu mâna deoparte — Mişcă-te, gâfâi ea Mişcă-te Însă maeştrii se înghesuiră în jurul ei, o larmă de voci – mâini ce se întindeau, guri ce se mişcau Prezenţa lor era sufocantă Avu senzaţia că dacă va ţipa îi va dezintegra complet – şi voia să-i dezintegreze –, dar părticica încă raţională din ea o struni şi o trimise clătinându-se spre ieşire Ca prin farmec, îi făcură loc Se împinse prin mulţimea de ucenici şi alergă spre scări Le urcă în fugă, năvăli pe uşa holului principal şi ieşi în aerul curat şi rece, inspirând adânc Nu era suficient Încă ardea Neluând în seamă strigătele maeştrilor din spatele ei, o luă la goană ♦ Jiang se afla în primul loc unde îl căută, în grădina Tradiţiilor Stătea cu picioarele încrucişate şi ochii închişi, nemişcat ca piatra pe care era aşezat Rin intră împleticindu-se pe poarta grădinii şi se ţinu strâns de stâlp Lumea se învârtejea pieziş Totul părea roşu: copacii, pietrele, Jiang cel mai mult Ardea în faţa ei ca o torţă Maestrul deschise ochii când o auzi trecând prin poartă — Rin? Însă ea uitase cum să vorbească Flăcările ei se întinseră spre Jiang, simţindu-i prezenţa aşa cum un foc simte iasca şi tânji să-l înghită Era convinsă că dacă nu-l ucidea, avea să explodeze ea însăşi Dădu să-l atace Jiang se ridică, o evită cu mâinile întinse şi o răsturnă cu o mişcare abilă Rin căzu pe spate, iar el o ţintui la pământ cu braţele — Arzi toată, spuse uimit maestrul — Ajută-mă, gâfâi ea Ajută-mă Jiang se aplecă şi-i luă capul în mâini — Uită-te la mine Fata se supuse cu mare greutate Chipul lui plutea în faţa ei — Pe Marea Ţestoasă, şopti el şi-i dădu drumul Ochii i se retraseră în fundul capului şi începu să scoată sunete de neînţeles, silabe ce nu semănau cu niciun grai cunoscut de Rin Jiang deschise ochii şi-şi apăsă palma pe fruntea ei Mâna lui era ca gheaţa Frigul mistuitor se revărsă din palmă pe fruntea ei şi în restul trupului, prin aceleaşi pâraie prin care se scursese şi flacăra, oprind focul, încremenindu-i-l în vene Rin avu senzaţia că fusese cufundată într-o baie îngheţată Se zbătu pe pardoseală, răsuflând în stare de şoc, tremurând, în timp ce focul îi părăsea sângele Apoi totul căzu-n amorţire ♦ Chipul lui Jiang fu prima imagine pe care o văzu când îşi recăpătă cunoştinţa Hainele lui erau boţite Sub ochi avea cearcăne adânci, ca şi cum nu mai dormise de zile întregi Cât fusese adormită? Jiang stătuse aici tot timpul? Se ridică de pe pernă Era întinsă într-un pat din infirmerie, însă nu era rănită, din câte îşi dădea seama — Cum te simţi? întrebă Jiang cu glas scăzut — Mă dor toate, dar sunt bine Se ridică încet în capul oaselor şi tresări Parcă ar fi avut gura plină cu vată Tuşi, apoi îşi frecă gâtul, încruntându-se — Ce s-a-ntâmplat? Jiang îi oferi o cană cu apă care stătuse lângă pat O luă recunoscătoare Apa i se scurse pe gât, oferindu-i cea mai minunată senzaţie — Felicitări, spuse bărbatul Eşti campioana anului Tonul lui nu exprima deloc dorinţa de a o felicita Oricum, nici Rin nu simţi euforia pe care ar fi trebuit s-o simtă Nu putea nici măcar să-şi savureze victoria împotriva lui Nezha Nu se simţea absolut deloc mândră, ci doar speriată şi derutată — Ce am făcut? întrebă ea în şoaptă — Ai dat peste ceva pentru care nu erai pregătită, spuse Jiang, părând tulburat N-ar fi trebuit să te învăţ niciodată cele Cinci Giumbuşlucuri De-acum înainte, vei fi un pericol pentru tine şi pentru toţi cei din jurul tău — Nu şi dac-o să m-ajuţi, zise ea Nu şi dacă o să mă-nveţi cum să fac — Credeam că vrei doar să fii un bun soldat — Aşa e, spuse Rin Dar mai mult decât atât îşi dorea putere Habar n-avea ce se întâmplase în ring; ar fi fost necugetată să nu fie îngrozită, totuşi nu mai simţise niciodată o asemenea putere În clipa aceea, simţise că putea învinge pe oricine Că putea omorî orice Voia din nou puterea aceea Voia ce o putea învăţa Jiang — Am fost nerecunoscătoare atunci, în grădină, spuse fata, alegându-şi grijuliu cuvintele Dacă vorbea prea linguşitor, l-ar fi alungat pe Jiang, dar dacă nu-şi cerea iertare, maestrul ar fi putut crede că nu învăţase nimic de când vorbiseră ultima dată Nu gândeam Îmi cer iertare Se uită neliniştită în ochii lui, căutând expresia distantă care i-ar fi arătat că-l pierduse Trăsăturile lui nu se îmblânziră, dar nici nu se ridică să plece — Nu A fost greşeala mea Nu mi-am dat seama cât de mult semeni cu Altan Rin smuci capul în sus, când îl auzi pomenind numele lui Altan Ştii, a câştigat în anul lui, zise Jiang cu glas lipsit de emoţie S-a luptat cu Tobi în finală A fost o confruntare din duşmănie, exact ca lupta ta cu Nezha Altan îl ura Tobi făcuse nişte aluzii dureroase despre Speer în prima săptămână de şcoală, iar Altan nu-l iertase Însă el nu era ca tine, nu s-a ciondănit cu Tobi în cursul anului, ca o găină care dă cu ciocul Şi-a înghiţit supărarea şi a ascuns-o sub o mască de indiferenţă până când, la sfârşit, în faţa unui public din care făceau parte şase Căpetenii şi împărăteasa însăşi, a dezlănţuit o forţă atât de puternică, încât a fost nevoie de Sonnen, Jun şi cu mine ca să-l strunim Până să se împrăştie fumul, Tobi era atât de grav rănit, încât Enro n-a dormit cinci zile ca să-l vegheze — Eu nu sunt aşa, spuse Rin Nu-l bătuse atât de rău pe Nezha Sau nu era aşa? Îi venea greu să-şi aducă aminte prin pâcla aceea de furie — Eu nu sunt nu sunt ca Altan — Eşti exact la fel, zise Jiang clătinând din cap Eşti prea nesocotită Eşti ranchiunoasă, îţi cultivi furia, o laşi să explodeze şi nu eşti atentă la ce ai fost învăţată Ar fi o greşeală să te antrenez Rin simţi cum i se strânge stomacul Dintr-odată se temu că ar putea înnebuni I se oferise gustul ispititor al unei puteri incredibile, dar ăsta era capătul drumului? — Aşadar de-asta ţi-ai retras oferta pentru Altan? întrebă ea De-asta ai refuzat să-i predai? Jiang păru nedumerit — Nu mi-am retras oferta, răspunse el Am insistat să-l lase sub supravegherea mea Altan era speeran, deja predispus la furie şi dezastre Ştiam că eram singurul care-l putea ajuta — Dar ucenicii ziceau — Ucenicii habar n-au de nimic! se răsti Jiang I-am cerut Jimei să mă lase să-l instruiesc, însă a intervenit împărăteasa Ştia care este valoarea militară a unui războinic speeran, era foarte entuziasmată Până la urmă, interesele naţionale au primat asupra sănătăţii mintale a unui băiat L-au pus sub tutela lui Irjah şi i-au şlefuit furia ca pe o armă, în loc să-l înveţe cum să şi-o controleze L-ai văzut în ring Ştii cum este Jiang se aplecă înainte — Dar tu Împărăteasa nu ştie despre tine Vorbea mai mult pentru sine decât pentru fată Nu eşti în siguranţă, dar vei fi N-o să intervină, nu şi de data asta Rin îi privi chipul, fără să îndrăznească să spere — Deci asta-nseamnă că Maestrul se ridică — O să te iau ca ucenică Sper să n-ajung să regret, îi întinse mâna Rin i-o strânse ♦ Dintre cei cincizeci de elevi înmatriculaţi la Sinegard la începutul anului, treizeci şi cinci primiră oferte de ucenicie Maeştrii îşi trimiseră pergamentele la biroul din sala principală, pentru a fi luate de elevi Celor care nu primeau niciunul li se ceru să-şi predea uniformele şi să-şi facă aranjamentele pentru a pleca imediat din Academie Majoritatea primiră un singur pergament Niang, spre marea ei încântare, se alătură altor doi elevi la Medicină Nezha şi Venka se duseră la Lupte Convins că pierduse ofertele în momentul în care cedase în faţa lui Nezha, Kitay se trase de păr atât de tare pe tot drumul până la sala principală, încât Rin aproape că se temu că va rămâne chel — A fost o prostie, zise Kitay Laşitate În ultimii douăzeci de ani nimeni nu s-a predat fără să fi fost rănit Acum nimeni n-o să vrea să-mi facă o ofertă Până la Turneu, anticipase oferte din partea Jimei, a lui Jun şi a lui Irjah Însă la secretariat îl aştepta un singur pergament Kitay îl desfăcu şi chipul i se lumină într-un rânjet — Irjah crede că predarea a fost genială Mă duc la Strategie! Secretara îi înmână lui Rin două pergamente Fără să le desfacă, fata ştiu că erau de la Irjah şi de la Jiang Putea alege între Strategie şi Tradiţii Alese Tradiţiile CAPITOLUL 8 Academia Sinegard le oferea elevilor patru zile libere pentru celebrarea Festivalului de Vară Următorul an şcolar începea imediat după întoarcerea lor Majoritatea profitau de ocazie să-şi viziteze familiile, însă Rin n-avea timp să facă drumul până în Tikany şi nici nu voia asta Plănuise să-şi petreacă vacanţa la Academie, până când Kitay o invită pe domeniul familiei sale — Doar dacă nu vrei, spuse el agitat Adică, dacă n-ai deja alte planuri — N-am niciun plan, zise Rin Mi-ar face plăcere A doua zi dimineaţă îşi făcu bagajele pentru excursie, îi luă doar câteva secunde – avea foarte puţine bunuri personale Împături cu grijă două rânduri de tunici de şcoală în vechiul ei sac de călătorie şi speră că lui Kitay nu i se va părea nepoliticos că va purta uniforma la festival N-avea alte haine; cu prima ocazie îşi aruncase tunicile vechi din sud — Iau eu o ricşă, propuse Rin când se întâlni cu băiatul la porţile şcolii Kitay păru nedumerit — De ce ne trebuie o ricşă? Ea se încruntă — Păi cum ajungem? Kitay deschise gura să răspundă exact când în faţa porţilor opri o trăsură imensă cu cai Vizitiul, un bărbat corpolent cu robă auriu-închis şi purpuriu, sări de pe capră şi se înclină adânc spre Kitay — Stăpâne Chen Îi aruncă o privire furişă lui Rin, încercând parcă să decidă dacă să se plece şi în faţa ei, apoi reuşi o înclinare a capului formală — Mulţumesc, Merchi Kitay îi întinse bagajele şi o ajută pe Rin să urce în trăsură — Stai bine? — Foarte Din trăsură vedeau aproape tot oraşul adăpostit în valea de dedesubt: pagodele spiralate ale cartierului administrativ ridicându-se printr-un văl subţire de ceaţă, casele albe clădite pe versanţii văii, cu acoperişuri rotunjite acoperite cu ţigle, şi pereţii de piatră şerpuitori ai aleilor ce duceau spre centrul oraşului În interiorul umbrit al trăsurii, Rin se simţea izolată de străzile murdare ale oraşului Se simţea curată Pentru prima dată de când ajunsese în Sinegard, i se părea că aici îi era locul Se lăsă într-o parte şi se bucură de boarea caldă de vară ce-i atingea faţa Nu se mai odihnise aşa de multă vreme — O să discutăm în detaliu ce ţi s-a-ntâmplat când te întorci, îi spusese Jiang Însă mintea ta a suferit o traumă foarte specială şi cel mai bun lucru pe care-l poţi face e să te odihneşti Lasă experienţa să încolţească Lasă-ţi mintea să se vindece Plin de tact, Kitay n-o întrebă ce se întâmplase Rin îi fu recunoscătoare Merchi îi duse în ritm vioi, coborând prin trecătoarea din munte După aceea merseră o oră pe drumul principal din oraş şi apoi cotiră la stânga pe un drum izolat care ducea în Districtul Jadului Când ajunsese în Sinegard, cu un an în urmă, Rin mersese cu preceptorul Feyrik prin cartierul clasei muncitoare, unde hanurile erau ieftine şi la fiecare colţ erau săli pentru jocuri de noroc Drumurile ei zilnice la văduva Muang trecuseră prin cele mai gălăgioase, mai murdare şi mai puturoase părţi ale oraşului Ce văzuse până atunci din Sinegard nu diferise prea mult de Tikany, ci fusese doar mai zgomotos şi mai aglomerat Acum, mergând cu trăsura familiei Chen, vedea cât de minunat putea fi Sinegardul Drumurile din Districtul Jadului erau pavate recent şi luceau de parcă erau frecate în fiecare dimineaţă Fata nu văzu colibe de lemn şi nici gropi pentru dejecţii Nu văzu gospodine ţâfnoase care să gătească pâine şi găluşte pe vetre în faţa casei, prea sărace ca să-şi permită sobe în casă Nu văzu cerşetori Calmul i se părea neliniştitor Tikany forfotise tot timpul de activitate: vagabonzi care strângeau gunoaiele ca să le reambaleze şi să le vândă, bătrâni ce stăteau pe prispă, fumând sau jucând mahjong, copilaşi îmbrăcaţi cu şorţuleţe ce le lăsau afară funduleţele, rătăcind pe străzi urmăriţi de bunicii care stăteau pe vine, gata să-i prindă când cădeau Aici nu vedea nimic din toate astea Districtul Jadului era format din bariere naturale virgine şi din grădini împrejmuite cu ziduri În afara trăsurii lor, drumurile erau pustii Merchi opri în faţa unui complex masiv, ale cărui porţi se deschiseră lent, dând la iveală patru clădiri dreptunghiulare lungi, dispuse în pătrat în jurul unui pavilion imens de grădină Câţiva câini veniră în fugă spre intrare, animăluţe albe cu lăbuţele la fel de imaculate ca şi aleea pavată pe care mergeau Kitay scoase un strigăt, coborî din trăsură şi se lăsă în genunchi Câinii săriră pe el, dând din cozi în culmea fericirii — Asta-i Împăratul Dragon, zise băiatul, scărpinând un câine sub bot Toţi sunt botezaţi după mari conducători — Care-i Împăratul Roşu? întrebă Rin — Cel care o să urineze pe piciorul tău, dacă nu te dai la o parte Menajera casei era Lan, o femeie scundă şi durdulie cu pielea tăbăcită, plină de pistrui Avea o voce prietenoasă şi copilăroasă, care contrasta cu faţa ei zbârcită Accentul sinegardian era atât de pregnant, încât chiar şi după cele câteva luni de exerciţiu cu accentul văduvei Maung, Rin abia putea s-o înţeleagă — Ce vreţi să mâncaţi? Vă gătesc orice vreţi Cunosc stilurile culinare din toate cele douăsprezece provincii Mai puţin din Provincia Maimuţei Prea condimentat Nu vă face bine Nu fac nici tofu puturos Singura mea constrângere e legată de ce se găseşte în piaţă, dar pot să vă aduc aproape orice de la magazinul de import Vreo reţetă favorită? Homar? Sau castane de apă? Spuneţi ce, şi eu gătesc Rin, care era obişnuită să mănânce terciul neinspirat din cantina Academiei, nu ştiu ce să răspundă Cum să explice că pur şi simplu nu cunoştea repertoriul culinar de care întreba Lan? În Tikany, familiei Fang îi plăcea un fel care se numea „orice-o fi”, făcut la propriu din orice resturi rămâneau în prăvălie – de obicei, ouă prăjite şi tăiţei uscaţi — Vreau supă Şapte Comori, interveni Kitay, lăsând-o pe Rin să se întrebe ce-o mai fi şi aia Şi Capul Leului Rin clipi — Ce? Kitay păru amuzat — Ah, o să vezi ♦ — Să ştii că ai putea să nu te mai comporţi chiar ca o ţărancă uluită, zise Kitay când Lan le întinse pe masă prepeliţă, ouă de prepeliţă, supă de aripioare de rechin servită în carapace de broască ţestoasă şi intestine de porc E doar mâncare Însă „doar mâncare” însemna fiertură de orez Poate nişte legume O bucată de peşte, de carne de porc sau de pui când puteau face rost de ea Nimic de pe masă nu era „doar” ceva Supa Şapte Comori se dovedi a fi un delicios amestec dulce pe bază de budincă de orez, cu castane cu miere, curmale roşii, seminţe de lotus şi alte patru ingrediente pe care Rin nu le putu identifica Capul Leului, descoperi ea uşurată, nu era de fapt un cap de leu, ci o sferă din carne amestecată cu făină şi fiartă printre fâşii de tofu alb — Kitay, eu sunt o ţărancă uluită, zise ea, încercând fără succes să prindă cu beţişoarele un ou de prepeliţă În cele din urmă, renunţă şi-l luă cu degetele Aşa mănânci tu? Tot timpul? Kitay roşi — Te obişnuieşti Mi-a fost greu în prima săptămână de şcoală Cantina Academiei era îngrozitoare Era greu să nu-l invidieze pe băiat Baia lui personală era mai mare decât dormitorul înghesuit în care stătuse Rin cu Kesegi Biblioteca domeniului rivaliza cu cea din Sinegard Tot ce deţinea Kitay putea fi înlocuit Dacă îşi murdărea de noroi pantofii, îi arunca Dacă i se rupea cămaşa, avea una nouă – o cămaşă făcută special, croită fix pentru înălţimea şi dimensiunile lui Kitay copilărise într-un confort luxos, fără să aibă nimic mai bun de făcut decât să înveţe pentru Keju Pentru el fusese o surpriză plăcută că intrase la Sinegard, confirmarea unui traseu despre care ştiuse dintotdeauna că-i era destinat — Unde-i tatăl tău? întrebă Rin Tatăl lui Kitay era ministrul Apărării împărătesei În sinea ei, fata se simţea uşurată că nu fusese deocamdată nevoită să stea de vorbă cu el – gândul în sine o înspăimânta –, totuşi nu putea să nu fie curioasă Avea să fie o versiune mai în vârstă a lui Kitay: cu păr sârmos, la fel de inteligent şi exponenţial mai puternic? Kitay se strâmbă — Şedinţe ale Apărării N-ai cum să-ţi dai seama, dar tot oraşul e-n stare de alertă Garda va fi de serviciu toată săptămâna Nu ne mai trebuie încă un incident cu Opera — Crezusem că Opera Roşie nu mai există, spuse Rin — În mare parte nu mai există Nu poţi să ucizi o mişcare Undeva, nişte lunatici religioşi sunt hotărâţi s-o asasineze pe împărăteasă Kitay înfipse beţişorul într-o bucată de tofu — Tata va fi la palat până la terminarea parăzii El răspunde direct de siguranţa împărătesei Dacă se va-ntâmpla ceva, e capul lui în joc — Nu-i îngrijorat? — Nu prea Asta face de zeci de ani, o să fie în regulă, în plus, şi împărăteasa e maestru în arte marţiale, aşa că nu-i tocmai o ţintă uşoară Kitay începu o serie de povestioare aflate de la tatăl lui despre slujba la palat, despre întâlniri amuzante cu împărăteasa şi cele Douăsprezece Căpetenii, despre bârfele de la Curte şi politica provinciilor Rin ascultă uimită Cum era să creşti, ştiind că tatăl tău slujeşte la dreapta împărătesei? Ce mult schimba lucrurile o naştere norocoasă! În altă lume, ar fi putut şi ea să crească pe o proprietate ca asta, având la îndemână orice şi-ar fi dorit În altă lume, ar fi putut şi ea să se nască într-o familie puternică ♦ Rin îşi petrecu noaptea într-un apartament imens care-i stătea doar ei la dispoziţie Nu mai dormise atât de mult sau aşa de bine de când venise în Sinegard Trupul parcă i se decupla după săptămâni de suferinţe Se trezi simţindu-se mai bine şi cu mintea mai limpede decât fusese în ultimele luni După un mic dejun relaxat cu budincă dulce de orez şi ouă de gâscă condimentate, Kitay şi Rin se plimbară prin oraş, până la piaţă Rin nu pusese piciorul în oraş de când ajunsese în Sinegard cu un an în urmă, împreună cu Feyrik Văduva Maung stătea în cealaltă parte a oraşului, iar orarul şcolar strict nu-i lăsase timp să exploreze Sinegardul de una singură Anul trecut, piaţa i se păruse copleşitoare Acum, în momentul de maximă activitate din timpul Festivalului de Vară, oraşul părea să fi explodat Peste tot erau oprite căruţe ale vânzătorilor ambulanţi, înghesuite atât de tare pe alei, încât cumpărătorii erau nevoiţi să se mişte prin piaţă în şir indian Totuşi, spectacolul! Ah, spectacolul! Rin văzu rânduri peste rânduri de coliere de perle şi brăţări de jad Tarabe cu pietre netede de mărimea unui ou, cu litere, uneori poezii întregi, care deveneau vizibile doar dacă le cufundai în apă Standuri unde maeştri caligrafi scriau nume pe evantaie uriaşe şi încântătoare, mânuindu-şi pensulele cu tuş negru cu grija şi cutezanţa unor spadasini — Astea pentru ce sunt? întrebă ea, oprindu-se în faţa unui stativ încărcat cu statuete micuţe de lemn înfăţişând băieţei dolofani Tunicile erau ridicate, expunându-le penisurile Nu-i venea să creadă că se putea vinde ceva aşa obscen — Astea-s preferatele mele, zise Kitay În loc de explicaţie, vânzătorul luă un ceainic şi turnă apă peste statuete Lutul se închise la culoare pe măsură ce statuetele se umeziră Din penisuri începu să ţâşnească apă, ca jeturi de urină Rin chicoti — Cât costă? — Patru arginţi bucata Vă dau două pentru şapte Rin păli N-avea cu totul decât un singur şir de arginţi imperiali şi o mână de arame, rămase din banii pe care o ajutase preceptorul Feyrik să-i schimbe La Academie nu trebuise niciodată să cheltuiască bani şi când trăise pe cheltuiala şcolii nu se gândise cât de scumpe pot fi lucrurile în Sinegard — Îl vrei? întrebă Kitay Rin dădu frenetic din mâini — Nu, nici vorbă, nu pot Pe chipul băiatului se aşternu înţelegerea — Cadou din partea mea Îi dădu un şir de arginţi negustorului O statuetă pişătoare pentru prietena mea uşor de amuzat Rin roşi — Kitay, nu pot — E ieftin — Nu-i ieftin pentru mine, zise ea Kitay îi puse statueta în mână — Dacă mai scoţi o vorbă despre bani, te las singură şi o să te rătăceşti Piaţa era atât de mare, încât Rin ezita să se îndepărteze prea mult de intrare; dacă se rătăcea pe culoarele şerpuitoare, cum ar fi reuşit să mai găsească drumul de întoarcere? Însă Kitay se mişca prin piaţă cu uşurinţa unui cunoscător, arătând prăvăliile care-i plăceau şi cele care nu-i plăceau Sinegardul lui Kitay era plin de minuni, cu totul accesibil şi ticsit cu obiecte ce-i aparţineau lui Sinegardul lui Kitay nu era înspăimântător, pentru că el avea bani Dacă se împiedica, jumătate dintre proprietarii de prăvălii de pe stradă îl ajutau să se ridice, sperând la un bacşiş frumos Dacă se trezea cu buzunarele tăiate, se ducea acasă şi lua altă pungă Kitay îşi putea permite să fie înşelat de oraş, pentru că avea loc de greşeală Rin nu-şi putea permite aşa ceva Trebuia să ţină minte că, în pofida generozităţii absurde a lui Kitay, nimic din toate astea nu era al ei Singura ei intrare în acest oraş era prin intermediul Academiei, iar ea trebuia să muncească din greu ca s-o păstreze ♦ Seara, piaţa era luminată cu lampioane, câte unul pentru fiecare negustor Laolaltă, lampioanele arătau ca un roi de licurici, aruncând umbre nefireşti pe toate lucrurile asupra cărora cădeau razele lor — Ai văzut vreodată un spectacol de umbre? Kitay se opri în faţa unui cort mare de pânză La intrare un şir de copii împărţeau cochilii de cupru pentru intrare Ştiu, e pentru puşti, dar — Pe Marea Ţestoasă! Ochii lui Rin se măriră În Tikany, se spuneau poveşti despre spectacolele de umbre Îşi scoase monedele din buzunar — Mă descurc şi singură Cortul era ticsit cu rânduri de copii Kitay şi Rin se duseră în spate, prefăcându-se că nu sunt cu cel puţin cinci ani mai mari decât restul publicului În faţa lor, din vârful cortului era agăţat un ecran enorm de mătase, scăldat din spate de o lumină galbenă, blândă — O să vă povestesc acum despre renaşterea acestui popor Artistul vorbea dintr-o cutie aflată lângă ecran, aşa că nu i se vedea nici măcar silueta Vocea i se revărsa în tot cortul înghesuit, profundă, plăcută şi răsunătoare — Este povestea mântuirii şi reunirii Nikanului Este povestea Triadei, a celor trei războinici legendari Lumina din spatele ecranului păli, apoi se aprinse în roşu-stacojiu aprins — Războinicul Pe ecran apăru prima umbră: silueta unui bărbat cu o sabie imensă, lungă aproape cât el Războinicul purta armură grea, cu umerare cu ţepi Panaşul de pe cască se unduia în aer deasupra lui — Vipera Lângă Războinic apăru silueta zveltă a unei femei Avea capul plecat cu cochetărie într-o parte, iar braţul drept era îndoit ca şi cum ţinea ceva la spate Probabil un evantai Sau un pumnal — Şi Străjerul Porţii Străjerul Porţii era cel mai subţire dintre ei, o siluetă gârbovită învăluită în mantie Lângă el se târa o ţestoasă mare Nuanţa stacojie a ecranului se stinse în galben palid, care pulsă ca bătaia unei inimi Umbrele Triadei se măriră şi dispărură În locul lor, apăru imaginea unui peisaj muntos Iar păpuşarul îşi începu cu adevărat povestea — Acum şaizeci şi cinci de ani, după Primul Război al Macului, poporul din Nikan îndura prigoana asupritorilor din Federaţie Ţara bolea, bântuită de friguri sub norii drogului din mac Din conturul peisajului rural se ridicară panglici roşii străvezii ce creară iluzia de fum — Oamenii mureau de foame Mamele îşi vindeau pruncii pentru o halcă de carne, pentru o bucată de pânză Taţii îşi ucideau copiii, decât să-i vadă suferind Da, aşa este Copii ca voi! Nikara credeau că zeii i-au părăsit, căci altfel cum ar fi putut barbarii din est să facă asemenea ravagii? Pânza căpătă culoarea gălbuie-palid a pielii dependenţilor de mac Un şir de ţărani nikara îngenunche cu capetele plecate, parcă plângând — Oamenii nu găseau nicio apărare la Căpetenii Domnitorii celor Douăsprezece Provincii, odată puternici, erau acum slăbiţi şi dezorganizaţi Cu mintea la învrăjbiri străvechi, îşi iroseau timpul şi soldaţii luptându-se între ei în loc să se unească şi să-i alunge pe invadatorii din Mugen Îşi tocau aurul pe băutură şi femei Trăgeau pe nări drogul de mac ca şi cum ar fost aer Puneau dări peste măsură de mari în provinciile lor şi nu dădeau nimic înapoi Nici atunci când Federaţia le-a distrus satele şi le-a siluit femeile, Căpeteniile n-au făcut nimic Nu puteau face nimic Oamenii se rugau pentru eroi S-au rugat douăzeci de ani Şi, până la urmă, zeii le-au trimis eroii În colţul din stânga jos al pânzei apărură trei siluete de copii care se ţineau de mână Copilul din mijloc era mai înalt decât ceilalţi Cel din dreapta lui avea păr lung, lăsat pe spate Al treilea copil, aflat puţin mai departe de ceilalţi doi, era întors spre capătul pânzei, ca şi cum se uita la ceva ce nu puteau vedea aceştia — Zeii nu i-au trimis din ceruri pe aceşti eroi, ci au ales trei copii – orfani de război, ţărani ai căror părinţi fuseseră ucişi în raidurile din sate Se născuseră în familiile cele mai umile, dar erau meniţi să păşească alături de zei Copilul din mijloc merse hotărât spre centrul ecranului Ceilalţi doi îl urmară de la depărtare, ca şi cum le-ar fi fost conducător Mâinile şi picioarele umbrelor se mişcau atât de lin, încât după ecran ar fi putut foarte bine să se afle omuleţi costumaţi, şi nu nişte marionete făcute din hârtie şi sfori Rin fu uimită de tehnica folosită, chiar dacă era absorbită de poveste — Când satul le-a fost ars, cei trei copii au făgăduit să se răzbune pe Federaţie şi să-şi elibereze ţara de cotropitori, în aşa fel încât niciun copil să nu mai sufere ca ei S-au pregătit mulţi ani cu călugării din templul Wudang Când au ajuns mari, abilităţile lor în artele marţiale erau impresionante şi se întreceau în îndemânare cu bărbaţi în toată firea care se pregătiseră zeci de ani La sfârşitul uceniciei, au călătorit pe vârful cel mai înalt din toată ţara: Muntele Tianshan Un munte uriaş apăru pe pânză, ocupând-o aproape în întregime Umbrele celor trei eroi erau minuscule pe lângă el Însă pe măsură ce mergeau spre munte, vârful se micşora tot mai mult şi devenea tot mai întins, până ce eroii ajunseră să stea pe un platou chiar pe pisc — Şapte mii de paşi duc spre vârful Muntelui Tianshan Şi chiar în vârf, atât de sus, încât nici cel mai puternic vultur nu se poate roti deasupra, se află un templu Din templul acela, cei trei eroi au păşit în ceruri şi au intrat în Panteon, casa zeilor Ei se apropiau acum de o poartă asemănătoare cu cea de la intrarea în Academie Porţile erau de două ori mai înalte decât eroii şi decorate cu modele ondulate complicate, cu fluturi şi tigri, şi păzite de o ţestoasă mare care coborî capul când le îngădui să treacă — Primul erou, mai puternic decât însoţitorii lui, fu chemat de Lordul Dragon Eroul era cu un cap mai înalt decât prietenii săi Avea spatele lat şi braţele ca nişte trunchiuri de copac Fusese sortit de zei să fie conducătorul „Dacă va fi să conduc armatele Nikanului, trebuie să am o sabie măreaţă”, zise el şi îngenunche la picioarele Lordului Dragon Acesta îi porunci să se ridice şi-i dărui o sabie imensă Astfel, el a devenit Războinicul Silueta Războinicului roti sabia uriaşă într-un arc larg deasupra capului şi o coborî, lovind-o de pământ, de unde izbucniră scântei roşii şi lumină aurie — Al doilea erou era o fată între cei doi bărbaţi Trecu pe lângă Lordul Dragon, Lordul Tigru şi Lordul Leu, pentru că ei erau zei ai războiului şi deci zei ai bărbaţilor Spuse: „Eu sunt femeie şi femeile au nevoie de alte arme decât bărbaţii Locul unei femei nu e în focul bătăliei Câmpul de luptă al femeii este amăgirea şi seducţia ” Şi îngenunche în faţa soclului Zeiţei Melc Nüwa Zeiţa Nüwa fu mulţumită de vorbele ei şi o făcu letală ca un şarpe şi fermecătoare precum cele mai hipnotice reptile Astfel se născu Vipera De sub rochia Viperei se târî un şarpe imens, care i se încolăci pe trup, înfăşurându-se ca să i se odihnească pe umeri Publicul aplaudă artificiul elegant al păpuşarului — Al treilea erou era cel mai umil dintre ei Slab şi bolnăvicios, nu fusese niciodată în stare să se antreneze la fel de mult ca prietenii săi Dar era loial şi neabătut în devoţiunea sa faţă de zei Nu ceru nicio favoare din partea niciunei zeităţi a Panteonului, fiindcă ştia că n-o merită, în loc de asta, îngenunche în faţa umilei ţestoase care îi lăsase să intre „Cer doar puterea să-mi apăr prietenii şi curajul să-mi apăr ţara”, spuse el Ţestoasa îi răspunse: „Asta vei primi şi mai mult decât atât Ia lanţul cu chei de la gâtul meu De azi înainte eşti Străjerul Porţii Ai mijloacele să descui menajeria zeilor, în care sunt ţinute fiare de tot felul, creaturi ale frumuseţii şi monştri înfrânţi de eroi în vremuri de mult apuse Le vei porunci aşa cum vei crede de cuviinţă ” Umbra Străjerului Porţii îşi ridică încet mâinile acoperite de mantie şi din spatele lui se iviră multe siluete de forme şi dimensiuni diferite Dragorii Demoni Fiare Îl învăluiră cu un giulgiu de beznă — Când coborâră de pe munte, călugării care-i instruiseră cândva îşi dădură seama că eroii îl depăşiseră în îndemânare până şi pe cel mai bătrân maestru din templu Vestea se răspândi şi maeştrii în arte marţiale din toată ţara se plecară în faţa îndemânării uimitoare a celor trei eroi Reputaţia Triadei crescu Acum, când numele lor erau cunoscute în cele Douăsprezece Provincii, Triada trimise vorbă tuturor Căpeteniilor, invitându-le la un mare ospăţ la poalele Muntelui Tianshan Pe ecran apărură douăsprezece siluete, fiecare reprezentând altă provincie şi purtând coif cu panaş în forma provinciei din care venea: Cocoşul, Boul, Iepurele, Maimuţa şi aşa mai departe — Fiecare dintre Căpeteniile pline de mândrie era furioasă că fuseseră invitate şi celelalte unsprezece Fiecare crezuse că va fi singura chemată de Triadă Căpeteniile ştiau cel mai bine să comploteze şi începură imediat să pună la cale o răzbunare împotriva Triadei Din pânză se răspândi o lumină mov stranie şi ceţoasă Umbrele Căpeteniilor îşi plecară capetele unele spre altele deasupra castroanelor din faţa lor, ca şi cum purtau negocieri mârşave — La jumătatea ospăţului, îşi dădură seama că nu se puteau mişca Vipera le otrăvise băuturile cu un amestec ce-i amorţea, iar Căpeteniile băuseră multe cupe cu vin de sorg Cum zăceau încremenite pe scaune, Războinicul sui pe masa din faţa lor şi le anunţă astfel: „Astăzi mă declar Împărat al Nikanului Dacă vă împotriviţi, vă dobor şi pământurile voastre vor fi ale mele Dacă vă legaţi să mă slujiţi ca aliaţi, să luptaţi ca generali sub flamura mea, vă voi răsplăti cu ranguri şi putere Nicicând nu veţi mai lupta ca să vă apăraţi hotarele de altă Căpetenie Nicicând nu vă veţi mai război pentru dominaţie Toţi vor fi egali sub mine, iar eu voi fi cel mai măreţ conducător pe care l-a cunoscut tărâmul acesta de la Împăratul Roşu încoace ” Umbra Războinicului ridică sabia spre cer Din vârful ei izbucniră fulgere, un simbol al binecuvântării cerurilor — Când putură să-şi mişte iar membrele, toate Căpeteniile fură de acord să-l slujească pe noul Împărat Dragon Şi aşa, Nikanul fu unit fără să se verse nicio picătură de sânge Pentru prima dată după multe veacuri, Căpeteniile luptau sub aceeaşi flamură, alăturându-se Triadei Şi pentru prima dată în istoria recentă, Nikanul făcea front comun împotriva cotropitorilor din Federaţie În cele din urmă, i-am alungat pe asupritori Şi Imperiul deveni, din nou, liber Pe pânză reveni peisajul muntos, numai că acum era plin de pagode spiralate, temple şi sate Era o ţară eliberată de invadatori, o ţară binecuvântată de zei — Astăzi celebrăm unitatea celor Douăsprezece Provincii, spuse păpuşarul Celebrăm Triada Şi aducem un omagiu zeilor care le-au dat darurile Copiii izbucniră în aplauze ♦ Când ieşiră din cort, Kitay era încruntat — Nu mi-am dat seama niciodată cât de îngrozitoare e povestea, spuse el încet Când eşti mic, te gândeşti că Triada era foarte inteligentă, dar de fapt e doar o poveste despre otravă şi constrângere Politică nikara obişnuită — Nu ştiu nimic despre politica nikara, zise Rin — Eu, da Kitay se strâmbă Tata îmi spune tot ce se-ntâmplă la palat Exact cum a spus păpuşarul Căpeteniile îşi sar tot timpul la beregate, întrecându-se în a-i atrage atenţia împărătesei E jalnic — Ce vrei să spui? Băiatul părea neliniştit — Ştii cum Căpeteniile au fost atât de preocupate de luptele dintre ele, încât au lăsat Federaţia să distrugă ţara în timpul Războaielor Macului? Tata este convins că acum se întâmplă la fel Mai ţii minte ce a zis Yim la prima lecţie? Avea dreptate Mugen nu stă liniştit pe insula sa Tata crede că-i doar o chestiune de timp până să atace din nou şi e îngrijorat că nici acum Căpeteniile nu iau în serios ameninţarea Fragmentarea Imperiului părea să fie motiv de îngrijorare pentru toţi maeştrii de la Academie Deşi Miliţia era controlată, teoretic, de împărăteasă, cele douăsprezece divizii recrutau soldaţi în principal din provinciile unde îşi aveau baza şi se aflau sub comanda directă a Căpeteniilor provinciale Şi relaţiile dintre provincii nu fuseseră niciodată bune; până nu ajunsese în Sinegard, Rin nu-şi dăduse seama cât de profund era dispreţul nordicilor faţă de sud Însă ea nu voia să discute despre politică Vacanţa asta era primul moment după multă vreme în care se putea relaxa şi nu voia să se gândească la subiecte precum un război iminent pe care nu-l putea opri Era încă năucită de spectacolul vizual de umbre şi-şi dorea ca şi Kitay să abandoneze subiectele serioase — Mi-a plăcut partea despre Panteon, zise ea după o vreme — Normal E singura parte care-i ficţiune pură — Chiar aşa să fie? întrebă Rin Cine spune că eroii din Triadă nu erau şamani? — Erau maeştri în arte marţiale Politicieni Soldaţi cu un talent imens, desigur, dar partea despre şamanism e o exagerare, spuse Kitay Nikara adoră să înflorească poveştile de război, o ştii prea bine — Dar de unde vin poveştile? insistă fata Puterile Triadei sunt extrem de bine definite pentru o poveste pentru copii Dacă ar fi fost doar un mit, cum de rămâne neschimbat? Am auzit despre Triadă până şi în Tikany În toate provinciile, povestea e neschimbată Totdeauna există Străjerul Porţii, Războinicul şi Vipera Kitay ridică din umeri — Un poet oarecare are un moment de creativitate şi personajele prind Nu-i chiar aşa greu de crezut Oricum, e mai credibil decât existenţa şamanilor — Totuşi demult au existat şamani, zise Rin Înainte ca Împăratul Roşu să cucerească Nikanul — Nu există dovezi concludente Sunt doar poveşti Scribii Împăratului Roşu ţineau socoteala importurilor până la ultimul snop de banane, protestă ea E puţin probabil să fi exagerat în privinţa duşmanilor lor Kitay părea sceptic — Sigur, dar asta nu-nseamnă că eroii din Triadă au fost şamani Împăratul Dragon e mort şi de la al Doilea Război al Macului încoace nimeni nu l-a mai văzut pe Străjerul Porţii şi nici nu s-a mai auzit ceva despre el — Poate că se ascunde Poate că aşteaptă următoarea invazie Sau poate dacă Cike sunt şamani? Ideea tocmai îi trecuse prin minte fetei De-asta nu ştim nimic despre ei Poate că sunt singurii şamani rămaşi — Cike sunt doar asasini, o luă în râs Kitay Ei înjunghie, ucid şi otrăvesc Nu invocă zeii — Asta din câte ştii tu — Chiar te obsedează ideea asta cu şamanii? E doar o poveste pentru copii, Rin — Scribii Împăratului Roşu n-ar fi păstrat o documentaţie amplă despre o poveste pentru copii Kitay oftă — De-asta te-ai dus la Tradiţii? Crezi că poţi să devii şaman? Crezi că-i poţi invoca pe zei? — Nu cred în zei, răspunse Rin, dar cred în putere Şi cred că şamanii aveau o sursă de putere la care noi, ceilalţi, nu ştim cum să ajungem şi cred că este încă posibil să-nvăţăm Băiatul clătină din cap — Îţi spun eu ce sunt şamanii La un moment dat, nişte maeştri în arte marţiale au fost cu adevărat foarte puternici şi, cu cât câştigau mai multe lupte, cu atât mai mult se răspândeau poveştile Probabil că le-au şi încurajat, crezând că o să-i înspăimânte pe adversari Nu m-ar mira dacă împărăteasa ar fi scornit ea însăşi poveştile despre eroii din Triadă care ar fi fost şamani Cu siguranţă i-ar fi fost de ajutor ca să rămână la putere, acum mai mult ca niciodată Căpeteniile devin neliniştite – pun rămăşag că în câţiva ani va fi o lovitură de palat Însă dacă într-adevăr ea este Vipera, atunci cum de n-a invocat şerpi uriaşi ca să le supună pe Căpetenii voinţei ei? Lui Rin nu-i veni în minte niciun contraargument evident pentru ipoteza aceea, aşa că se dădu bătută în tăcere Polemicile cu Kitay deveneau inutile de la un punct Era atât de convins de propria logică şi de cunoştinţele lui enciclopedice despre majoritatea lucrurilor, încât îi venea greu să conceapă că înţelegerea lui putea avea lipsuri — Am observat că păpuşarul a trecut peste felul cum am câştigat de fapt al Doilea Război al Macului, spuse fata după o vreme Ştii tu Speer Masacrul Mii de morţi într-o singură noapte — Păi, până la urmă era o poveste pentru copii, răspunse Kitay, iar genocidul e cam deprimant ♦ Rin şi Kitay îşi petrecură următoarele două zile lenevind şi îngăduindu-şi toate relaxările pe care nu şi le putuseră permite la Academie Jucară şah Stătură în grădină, priviră norii şi îşi bârfiră colegii de clasă — Niang e destul de drăguţă, spuse Kitay Ca şi Venka — Venka a fost obsedată de Nezha încă de când am ajuns acolo, răspunse Rin Până şi eu mi-am dat seama Kitay îşi mişcă jucăuş sprâncenele — S-ar putea zice că tu ai fost obsedată de Nezha — Nu fi scârbos — Chiar eşti Mereu mă-ntrebi de el — Pentru că sunt curioasă, zise Rin Sunzi spune că trebuie să-ţi cunoşti duşmanul — Dă-l naibii pe Sunzi Ţi se pare drăguţ Rin îi aruncă tabla de şah în cap La insistenţele lui Kitay, Lan le pregăti o mâncare cu ardei iute şi, oricât de delicioasă ar fi fost, Rin trăi experienţa unică de a plânge în timp ce mânca Îşi petrecu majoritatea zilei următoare ghemuită pe toaletă, cu fundul cuprins de flăcări — Crezi că aşa se simţeau şi speeranii? întrebă Kitay Ce-ar fi dacă diareea usturătoare ar fi preţul pentru devoţiunea de o viaţă faţă de Phoenix? — Phoenixul e un zeu răzbunător, gemu Rin Gustară toate vinurile din dulapul cu băuturi al tatălui lui Kitay şi se îmbătară într-un mod minunat şi ameţitor — Nezha şi cu mine ne-am petrecut cea mai mare parte a copilăriei dând iama în dulapul ăsta Ia încearcă de aici Kitay îi întinse o sticluţă de ceramică Vin alb de sorg Cincizeci la sută alcool Rin înghiţi o gură zdravănă Băutura i se duse pe gât cu o senzaţie de arsură plăcută — E foc lichid, zise ea E soarele închis într-o sticlă Asta-i băutura unui speeran Kitay chicoti — Vrei să ştii cum îl fac? întrebă el Ingredientul secret e urina Ea scuipă vinul, iar băiatul râse şi urmă: Acum folosesc doar praf alcalin, dar potrivit poveştii un funcţionar nemulţumit a urinat într-o distilerie a Împăratului Roşu Probabil cea mai fericită descoperire accidentală din perioada Împăratului Roşu Rin se rostogoli pe burtă ca să-l privească pieziş — De ce nu eşti la Muntele Yuelu? Ar trebui să fii cărturar Un înţelept Ştii foarte multe despre toate Kitay putea da explicaţii detaliate ore în şir despre orice subiect şi totuşi arăta un interes redus pentru lecţiile lor Trecuse fără probleme prin Probe pentru că memoria lui eidetică îl scutea de învăţat, dar se predase în faţa lui Nezha în Turneu atunci când situaţia devenise periculoasă Era genial, însă locul lui nu era în Sinegard — Am vrut, recunoscu el, dar sunt singurul fiu al tatei, iar tata e ministrul Apărării Aşa că n-am avut de ales Fata se juca distrată cu sticla — Deci eşti singurul copil? Kitay clătină din cap — Am o soră mai mare, Kinata, care studiază geomanţia la Yuelu — Geomanţie? — Amplasarea artistică a clădirilor şi a altor lucruri Kitay flutură din mână E vorba de estetică Probabil important, dacă principala ta aspiraţie e să te măriţi cu o persoană de vază — N-ai citit toate cărţile despre asta? — Nu citesc decât despre lucruri interesante, zise băiatul, rostogolindu-se pe burtă Tu? Ai fraţi? — Niciunul, răspunse ea, apoi se încruntă Ba am, de fapt Nu ştiu de ce am zis aşa Am un frate mă rog, un frate vitreg Kesegi Are zece ani Avea Acum cred că are unsprezece — Ţi-e dor de el? Rin îşi strânse genunchii la piept Nu-i plăcu ce simţi dintr-odată în stomac — Nu Adică nu ştiu Era foarte mic când am plecat Eu aveam grijă de el Cred că mă bucur că nu mai trebuie să mă ocup de asta Kitay ridică o sprânceană — I-ai scris? — Nu Fata ezită Nu ştiu de ce Presupun că mi-am închipuit că familia Fang nu vrea să ştie de mine Sau poate că i-ar fi mai bine dacă m-ar uita La început voise să-i scrie măcar preceptorului Feyrik, dar situaţia de la Academie fusese aşa de îngrozitoare, că nu suportase să-i povestească Apoi, pe măsură ce trecuse timpul şi temele deveniseră tot mai extenuante, îi fusese atât de greu să se gândească la ce însemna „acasă”, încât încetase cu totul — Nu-ţi plăcea acasă, nu? întrebă Kitay — Nu-mi place nimic legat de acasă, mormăi ea Nu voia să se mai gândească la Tikany Voia să pretindă că nu stătuse niciodată acolo, ba chiar că locul ăla nici nu existase vreodată Pentru că, dacă-şi putea şterge trecutul, putea să se considere oricine dorea să fie în prezent Student Cărturar Soldat Orice, numai nu ce fusese ♦ Festivalul de Vară culmină cu o paradă în centrul Sinegardului Rin ajunse acolo împreună cu membrii Casei Chen: tatăl şi mama delicată a lui Kitay, cei doi unchi ai lui cu soţiile lor şi sora lui mai mare Rin uitase cât de important era tatăl colegului ei până nu văzu tot clanul îmbrăcat elegant în culorile casei, roşu-închis şi auriu Kitay o prinse brusc de cot — Nu te uita în stânga Prefă-te că vorbeşti cu mine — Dar chiar vorbesc cu tine Rin se uită imediat în stânga Şi îl văzu pe Nezha, într-o mulţime îmbrăcată în veşminte cu argintiu şi azuriu Pe spatele mantiei sale era brodat un dragon imens, emblema Casei Yin — Ah Rin îi făcu semn din cap Putem să mergem să stăm acolo? — Da, haide După ce ajunseră în siguranţă în spatele grăsunului unchi de-al doilea al lui Kitay, Rin trase cu ochiul la membrii Casei Yin Văzu două versiuni mai vârstnice ale lui Nezha, un bărbat şi o femeie, ambii trecuţi bine de douăzeci de ani şi nedrept de atrăgători De fapt, toată familia lui Nezha arăta parcă coborâtă din fresce – mai degrabă versiuni idealizate ale fiinţelor umane decât oameni reali — Tatăl lui Nezha nu-i aici, spuse Kitay Asta-i interesant — De ce? — El e Căpetenia Dragonului Unul dintre cei Doisprezece — Poate că-i bolnav, zise Rin Poate că detestă paradele la fel de mult ca tine — Totuşi eu sunt aici, nu? Kitay îşi făcu de lucru cu mânecile Nu poţi să lipseşti pur şi simplu de la Parada de Vară Este etalarea unităţii celor Douăsprezece Provincii Într-un an, tata şi-a rupt piciorul chiar în ziua anterioară şi tot a venit, îndopat cu sedative Dacă şeful Casei Yin n-a venit, asta înseamnă ceva — Poate că-i ruşinat, spuse Rin Poate că-i furios că băiatul lui a pierdut Turneul Îi e prea ruşine să-şi arate faţa Kitay zâmbi Prin aerul rarefiat al dimineţii se auzi o goarnă, apoi un servitor le strigă tuturor membrilor procesiunii să se încoloneze Băiatul se întoarse către Rin — Nu ştiu dacă tu poţi — E-n regulă, răspunse ea Bineînţeles că n-avea să defileze la paradă cu Casa Chen Rin nu făcea parte din familia lui Kitay şi n-avea ce să caute în alai Îl scuti de stânjeneala de a deschide discuţia — O să vă privesc din piaţă ♦ După ce se înghesui şi dădu energic din coate, Rin scăpă din mulţime şi-şi găsi un loc deasupra unui stand de fructe de unde avea o perspectivă bună asupra paradei, fără să fie strivită de hoardele de sinegardieni adunate în centru Câtă vreme acoperişul de paie nu ceda brusc, proprietarul standului n-avea să ştie niciodată de prezenţa ei Parada începu cu un omagiu adus Menajeriei Celeste, catalogul fiinţelor mitice despre care legenda spunea că existaseră în vremea Împăratului Roşu Prin mulţime şerpuiră dragoni şi lei imenşi, unduindu-se în sus şi în jos pe prăjini mişcate de dansatorii ascunşi în interiorul lor În timp ce se mişcau, artificii se aprindeau ca nişte tunete coordonate pe ritm Apoi urmă o uriaşă efigie stacojie pe prăjini înalte care fuseseră aprinse cu grijă: Phoenixul de cinabru al Sudului Rin îl privi curioasă Potrivit cărţilor de istorie, Phoenixul era zeul pe care speeranii îl venerau mai presus de toţi ceilalţi De fapt, Speerul nu venerase niciodată panteonul amplu de zei nikara, ci se închinase doar Phoenixului său Creatura de după Phoenix nu semăna cu nimic din ce mai văzuse fata până atunci Avea cap de leu, coarne de cerb şi trup de patruped; un tigru, probabil, dar cu copite Şerpuia tăcut prin mulţime Păpuşarii lui nu băteau tobele, nu dădeau glas niciunei incantaţii şi nu băteau niciun clopot ca să-i anunţe venirea Rin se întrebă ce putea fi, până când identifică creatura după o descriere din poveştile spuse în Tikany Era un kirin, cea mai nobilă dintre fiarele pământeşti Kirinii păşeau pe pământurile Nikanului numai când se stingea un mare conducător şi numai în vremuri de mare primejdie Procesiunea continuă cu marile Case, iar Rin îşi pierdu rapid interesul În afară de faţa apatică a lui Kitay, nu era deloc distractiv să priveşti palanchin după palanchin de oameni importanţi îmbrăcaţi în culorile caselor lor Soarele ardea puternic, iar fetei îi curgea transpiraţia pe tâmple Îşi dorea să fi avut ceva de băut Îşi feri chipul cu mâneca, aşteptând să se termine parada ca să se poată duce la Kitay Apoi mulţimea din jurul ei începu să ţipe, iar Rin înţelese cu o tresărire că, adusă de un palanchin de mătase aurie înconjurat de un alai de muzicieni şi gărzi, sosise împărăteasa ♦ Împărăteasa era imperfectă din multe puncte de vedere Chipul nu-i era perfect simetric Avea sprâncenele arcuite delicat, una puţin mai sus decât cealaltă, ceea ce-i conferea o expresie de dispreţ permanent Nici măcar gura nu-i era simetrică; o parte se curba mai sus decât alta Şi totuşi era, fără îndoială, cea mai frumoasă femeie pe care o văzuse Rin vreodată Nu era suficient să-i descrii părul, care era mai negru decât noaptea şi mai strălucitor decât aripile fluturilor Sau pielea, mai palidă şi mai netedă decât şi-ar fi putut dori orice sinegardian Sau buzele de culoarea sângelui, de parcă tocmai ar fi supt o cireaşă Pentru femeile obişnuite, ar fi fost de-ajuns, ar fi fost poate nişte trăsături remarcabile în sine, însă pentru împărăteasă erau simple detalii inevitabile, adevăruri superficiale Venka pălea prin comparaţie Tinereţea, se gândi Rin, era o amplificare a frumuseţii Era un filtru, putea să mascheze ce-i lipsea cuiva şi să amplifice până şi cele mai modeste trăsături Însă frumuseţea fără tinereţe era periculoasă Frumuseţea împărătesei nu avea nevoie de buzele pline ale tinereţii, de roşeaţa obrajilor tinereţii, de frăgezimea pielii tinereţii Frumuseţea ei tăia adânc, ca un cristal ascuţit Frumuseţea ei era nemuritoare Ulterior Rin n-ar fi putut descrie cu ce era îmbrăcată împărăteasa Nu-şi putea aduce aminte dacă vorbise ori nu, sau dacă făcuse semn în direcţia ei Nu-şi putea aduce aminte nimic din ce făcuse împărăteasa Îşi amintea doar ochii aceia, iazuri adânci şi negre, ochi care-i dădură senzaţia că se sufocă, aşa cum făcuse maestrul Jiang, dar dacă asta însemna înecul, atunci fata n-avea nevoie de aer, n-avea nevoie de el câtă vreme putea privi în continuare în fântânile de obsidian scânteietor Nu-şi putea desprinde privirea Nu putea nici măcar să-şi închipuie cum ar fi fost să-şi desprindă privirea În timp ce palanchinul împărătesei se pierdu din vedere, Rin simţi un junghi ciudat în inimă Ar fi distrus regate pentru femeia asta Ar fi urmat-o până la poarta iadului şi înapoi Aceasta era conducătoarea ei Pe ea era menită s-o slujească CAPITOLUL 9 — Fang Runin din Tikany, Provincia Cocoşul, spuse Rin Ucenic în anul al doilea Funcţionarul aplică blazonul Academiei pe pergamentul de înmatriculare, în spaţiul de lângă numele ei, şi apoi îi înmână trei seturi de tunici negre de ucenic — Specializarea? — Tradiţii, răspunse Rin Cu maestrul Jiang Ziya Funcţionarul consultă din nou pergamentul — Eşti sigură? — Foarte sigură, zise fata, deşi pulsul i se acceleră Se întâmplase ceva? — Mă întorc imediat, spuse funcţionarul şi dispăru în biroul din spate Rin aşteptă, tot mai agitată pe măsură ce treceau minutele Oare Jiang plecase din Academie? Fusese dat afară? Suferise o cădere nervoasă? Fusese arestat pentru deţinere de opiu în afara campusului? Pentru deţinere de opiu în campus? Se gândi dintr-odată la ziua în care se înscrisese la Sinegard, când supraveghetorii încercaseră s-o reţină pentru copiat Oare familia lui Nezha depusese plângere împotriva ei pentru că-l împiedicase pe moştenitorul lor să câştige Turneul? Era măcar posibil aşa ceva? În cele din urmă, funcţionarul se întoarse cu o expresie încurcată pe faţă — Îmi pare rău, zise el, dar a trecut foarte multă vreme de când s-a dus cineva la Tradiţii Nu eram siguri ce culoare ar trebui să aibă brasarda Până la urmă, luară pânză rămasă de la uniformele bobocilor şi-i croiră o brasardă albă Cursurile începură a doua zi Deşi se dedicase Tradiţiilor, Rin tot îşi mai petrecea jumătate din timp cu alţi maeştri Cum era singura în specializarea ei, studia Lingvistică şi Strategie cu ucenicii lui Irjah Constată cu descurajare că, deşi ea nu se consacrase Medicinei, toţi studenţii din anul al doilea trebuiau să mai îndure un curs obligatoriu de triaj medical cu Enro Istoria fusese înlocuită de Relaţii Externe, cu maestrul Yim Jun tot nu-i dădea voie să se antreneze cu el, dar era eligibilă pentru studiul luptei cu arme cu Sonnen În cele din urmă, orele de dimineaţă se terminară şi Rin avea jumătate de zi de petrecut cu Jiang Urcă în fugă treptele spre grădina Tradiţiilor Venise momentul să se vadă cu maestrul ei Momentul să primească răspunsuri ♦ — Defineşte ce studiem, spuse Jiang Ce sunt Tradiţiile? Rin clipi Sperase că mai degrabă să i-o spună el În timpul vacanţei încercase de multe ori să-şi explice logic de ce hotărâse să studieze Tradiţiile, dar nu reuşise decât să exprime nişte truisme vagi ce intrau într-un cerc vicios Totul se reducea la o intuiţie Un adevăr pe care-l ştia în sinea ei, însă nu-l putea dovedi altcuiva Studia Tradiţiile fiindcă ştia că Jiang avea acces la o altă sursă de putere, reală şi misterioasă Fiindcă şi ea avusese acces la sursa aceea în ziua Turneului Pentru că fusese cotropită de foc, văzuse lumea devenind roşie, îşi pierduse controlul şi fusese salvată de cel pe care toţi din şcoală îl considerau nebun Văzuse cealaltă parte a vălului, iar acum curiozitatea ei era aşa de mare, că ar fi înnebunit dacă nu înţelegea ce se petrecuse Asta nu însemna că ar fi avut cea mai vagă idee despre ce făcea — Lucruri ciudate, spuse ea Studiem lucruri foarte ciudate Jiang ridică o sprânceană — Foarte elocvent — Nu ştiu, zise ea Sunt aici pentru că am vrut să studiez cu tine În urma celor petrecute la Probe De fapt, nu ştiu în ce mă bag — Ah, ba ştii Jiang ridică arătătorul şi atinse cu vârful degetului un punct de pe fruntea ei, aflat exact între ochi, punctul de unde domolise focul din ea Adânc în subconştient, tu ştii adevărul din spatele lucrurilor — Voiam să — Vrei să ştii ce ţi s-a întâmplat în timpul Turneului, zise Jiang, lăsându-şi capul într-o parte Uite ce s-a întâmplat: ai chemat un zeu, iar el ţi-a răspuns Rin se strâmbă Iar zeii? Toată vacanţa sperase să primească răspunsuri, crezuse că Jiang ar putea limpezi lucrurile când se va întoarce la şcoală, dar acum era mai nedumerită ca oricând Jiang ridică mâna înainte ca ea să apuce să protesteze — Încă nu înţelegi nimic din toate astea Nu ştii dacă vei mai putea repeta vreodată ce ţi s-a întâmplat în ring Dar ştii că dacă nu primeşti răspunsuri acum, foamea te va roade şi mintea îţi va ceda Ai întrezărit cealaltă parte şi n-ai linişte până nu afli tot Aşa este? — Da — Ce ţi s-a întâmplat ţie era ceva obişnuit în epoca dinaintea Împăratului Roşu, când şamanii nikara nu ştiau ce fac Dacă ar fi continuat, tu ai fi înnebunit Dar eu sunt aici ca să mă asigur că nu se va întâmpla asta O să am grijă să nu-ţi pierzi minţile Fata se întrebă cum putea cineva care se plimba cu regularitate în pielea goală prin campus să spună aşa ceva şi să rămână serios Şi se întrebă ce spunea despre ea faptul că avea încredere în el ♦ Înţelegerea venea, ca tot ce era legat de Jiang, cu paşi exasperant de mici Aşa cum Rin aflase înainte de Probe, metoda de predare preferată a maestrului era întâi să facă şi după aceea să explice, dacă mai apuca să explice Ea învăţase repede că dacă punea întrebarea greşită, nu va obţine răspunsul dorit — Dacă întrebi, e limpede că nu eşti încă pregătită să ştii, spunea Jiang Învăţase să-şi ţină gura şi să se ia după el Jiang construia cu grijă o fundaţie, deşi la început sarcinile pe care i le dădu păreau umile şi fără rost O puse să-şi transcrie manualul de istorie în nikara veche şi înapoi în graiul modern O puse să-şi petreacă o întreagă după-amiază rece de toamnă ghemuită deasupra pârâului şi să prindă peştişori cu mâinile goale Îi ceru să-şi facă toate temele scriind cu mâna stângă, astfel încât dura de două ori mai mult să-şi termine lucrările, care arătau de parcă fuseseră scrise de un copil Îi impuse zile de douăzeci şi cinci de ore timp de o lună întreagă O făcu să stea trează nopţile vreme de două săptămâni, astfel încât tot ce văzu fu cerul nopţii şi un Sinegard straniu de tăcut, şi fu complet lipsit de înţelegere când Rin se plânse că pierdea celelalte cursuri O puse să vadă cât rezista fără să doarmă şi cât fără să se trezească Fata îşi înăbuşi scepticismul, merse pe încredere şi decise să-i urmeze instrucţiunile, în speranţa că dincolo de ele va găsi iluminarea Nu se precipita totuşi orbeşte, pentru că ştia ce se afla la capătul drumului În fiecare zi, avea dinaintea ochilor dovada vie a iluminării Pentru că Jiang făcea lucruri pe care nu le putea face nici o altă fiinţă umană Prima dată, maestrul făcu frunzele de la picioarele lui să se învârtejească, fără să mişte vreun muşchi Rin gândi că era un joc al vântului Apoi Jiang o făcuse încă o dată, şi încă o dată, doar ca să-i arate că deţinea controlul absolut asupra mişcării — Rahat, zise ea şi apoi repetă: Rahat Rahat Rahat Cum Cum? — Simplu, răspunse el Rin rămase cu gura căscată — Este asta nu-i artă marţială, e — Ce e? — E supranatural Maestrul avea o expresie încrezută pe chip — Supranatural e un cuvânt folosit pentru orice nu se potriveşte modului tău actual de a înţelege lumea Trebuie să renunţi la neîncredere Am nevoie să accepţi pur şi simplu că lucrurile astea sunt posibile — Trebuie să iau de bun că eşti un zeu? — Nu fi caraghioasă Nu sunt zeu, zise el Sunt un muritor care s-a trezit, iar conştientizarea aduce o putere La porunca lui, vântul suflă Pomii foşniră doar arătând spre ei Apa se undui fără s-o atingă şi, şoptind un singur cuvânt, umbrele se răsuciră şi ţipară Fata înţelese că Jiang îi arăta toate astea pentru că ea n-ar fi crezut dacă pur şi simplu i-ar fi spus că sunt posibile Îi clădea un scenariu de posibilităţi, un păienjeniş de concepte noi Cum îi explici unui copil ideea de gravitaţie, până nu ştie ce înseamnă să cadă? Unele adevăruri puteau fi învăţate prin memorare, ca manualele de istorie sau lecţiile de gramatică În schimb, altele trebuiau întipărite gradat, trebuiau să se adeverească fiindcă erau o parte inevitabilă a tiparului tuturor lucrurilor „Puterea dictează ce este acceptabil”, îi spusese odată Kitay Oare acelaşi principiu se aplica şi pentru urzeala lumii naturale? Jiang reconfigura percepţia lui Rin asupra realităţii Făcând demonstraţii ale unor acţiuni imposibile, îi recalibra modul în care ea aborda universul material Era mai uşor pentru că fata îşi dorea foarte mult să creadă Ea includea aceste provocări în propriile concepţii mentale despre realitate, fără ca adaptarea să ducă la traume prea mari Evenimentul traumatic se produsese deja Se simţise înghiţită de foc Ştia deja ce înseamnă să arzi Nu îşi imaginase doar Se întâmplase Învăţă să se abţină să nege ceea ce-i arăta Jiang doar pentru că nu se potrivea cu noţiunile ei anterioare despre funcţionarea lumii Învăţă să nu mai fie şocată Experienţa din timpul Turneului sfredelise o gaură mare, cu margini neregulate, în înţelegerea ei asupra lumii şi acum aştepta ca Jiang s-o umple ♦ Uneori, când ajunsese în pragul întrebării corecte, maestrul o trimitea la bibliotecă să găsească singură răspunsul Când îl întrebă unde se practicaseră înainte Tradiţiile, o trimise după potcoave de cai morţi, să caute tot ce era ciudat şi criptic Îi ceru să citească texte despre vechii călători prin vise din insulele sudice şi practicile lor de vindecare a spiritului cu plante O puse să scrie relatări detaliate despre şamanii satelor din Hinterlanda nordică, despre cum intrau în transă şi călătoreau ca spirite în trupurile vulturilor O puse să citească mărturii strânse în zeci de ani ale sătenilor din sud care susţineau că sunt clarvăzători — Tu cum i-ai descrie pe oamenii ăştia? o întrebă — Nişte ciudăţenii Oameni cu puteri sau oameni care doar afirmau că au puteri Altfel, Rin nu vedea cum ar fi putut avea legătură între ei Tu cum i-ai descrie? — Le-aş spune şamani, răspunse Jiang Cei care vorbesc cu zeii Atunci când îl întrebă ce înţelegea prin zei, o puse să studieze religia Nu doar religia nikara, ci toate religiile din lume ce fuseseră practicate vreodată de la începutul timpurilor — Ce se înţelege în general prin zei? întrebă el De ce avem zei? Ce scop îndeplineşte un zeu în societate? Gândeşte-te la întrebările astea Găseşte-mi răspunsurile Într-o săptămână, Rin concepuse o lucrare pe care o credea genială despre diferenţa dintre tradiţiile religioase nikara şi cele hesperiene Îi prezentă mândră concluziile lui Jiang, în grădina Tradiţiilor Hesperienii aveau o singură biserică şi credeau într-o entitate divină: un Sfânt Creator, izolat şi aflat deasupra tuturor treburilor muritorilor, care arăta ca un om Rin susţinea că zeul acela, acel Creator, era un mijloc prin care guvernul Hesperiei menţinea ordinea Preoţii din Ordinul Sfântului Creator nu aveau funcţie politică, dar exercitau un control cultural mai vizibil decât guvernul central hesperian De vreme ce Hesperia era o ţară mare, fără căpetenii care să aibă putere absolută asupra statelor componente, domnia legii trebuise impusă prin propagarea mitului unor coduri morale Pe de altă parte, Imperiul avea locuitori pe care Rin îi etichetase atei superstiţioşi Bineînţeles, Nikanul avea zei din belşug Însă ca şi familia Fang, majoritatea nikara erau credincioşi numai când le convenea Călugării rătăcitori ai Imperiului reprezentau o mică minoritate a populaţiei, mai degrabă curatori ai trecutului decât parte a unei instituţii cu putere reală Zeii din Nikan erau eroi mitici, embleme culturale, simboluri care să fie recunoscute în momentul unor evenimente importante din viaţă ca nunta, naşterea sau moartea Erau personificări ale emoţiilor pe care le simţeau nikara înşişi, însă nimeni nu credea cu adevărat că vei avea ghinion tot restul anului, dacă uiţi să aprinzi tămâie pentru Dragonul Azuriu Nimeni nu credea că-i poţi ţine în siguranţă pe cei dragi, dacă te rogi Marii Ţestoase Nikara practicau totuşi aceste ritualuri şi urmau toate rânduielile necesare, pentru că se simţeau bine făcându-le, pentru că era o cale de a-şi exprima neliniştile legate de fluxurile şi refluxurile sorţii — Aşa că religia nu-i decât un concept social abstract şi în est, şi în vest, conchise Rin Diferenţa constă în utilitatea sa Jiang ascultase atent pe tot parcursul prezentării Când fata încheie, îşi umflă obrajii şi suflă aerul ca un copil şi-şi masă tâmplele — Deci tu crezi că religia nikara e simplă superstiţie? — Religia nikara e prea aleatorie ca să deţină vreun adevăr, spuse Rin Există patru zei de bază: Dragonul, Tigrul, Ţestoasa şi Phoenixul Apoi există zei casnici locali, zei păzitori ai satelor, zei-animale, zei ai râurilor, zei ai munţilor Îi enumeră pe degete Cum pot să existe toţi în acelaşi spaţiu? Cum ar putea arăta tărâmul spiritual, cu toţi zeii ăştia luptându-se pentru o poziţie dominantă? Cea mai bună explicaţie este că atunci când spunem „zeu” în Nikan, ne referim la o poveste Nimic mai mult — Deci tu nu crezi în zei? întrebă Jiang — Cred în zei ca orice nikara, răspunse ea Cred în ei ca referinţă culturală, ca metafore Concepte la care apelăm ca să ne apere, pentru că nu putem face nimic altceva, ca manifestări ale nevrozelor noastre Dar nu ca entităţi despre care să cred cu adevărat că ar fi reale Nu ca entităţi care să aibă o importanţă reală în univers Spuse toate astea cu o expresie serioasă pe chip, dar exagera Fiindcă Rin ştia că exista şi ceva real Ştia că, la un anumit nivel, în cosmos existau mult mai multe decât întâlnise ea în lumea materială Nu era chiar atât de sceptică pe cât pretindea Totuşi adoptarea unor poziţii radicale era calea cea mai bună de a-l face pe Jiang să-i explice ceva, pentru că atunci când ea susţinea puncte de vedere extreme, el îi replica aducând argumentele cele mai bune Însă maestrul nu muşcase încă momeala, aşa că fata continuă: — Dacă ar exista un creator divin, o autoritate morală supremă, atunci de ce oamenii buni păţesc lucruri rele? Şi de ce ar crea zeitatea aceea oameni, din moment ce oamenii sunt fiinţe atât de imperfecte? — Dar dacă nimic nu este divin, atunci de ce atribuim statut de zeitate personajelor mitologice? ripostă Jiang De ce ne plecăm în faţa Marii Ţestoase? A zeiţei Melc Nüwa? De ce ardem tămâie pentru panteonul celest? Credinţa în orice religie cere sacrificiu De ce un fermier nikara sărac lipit pământului ar face cu bună ştiinţă sacrificii unor entităţi despre care ştie că nu sunt decât mituri? Cui îi foloseşte aşa ceva? Cum au apărut aceste practici? — Nu ştiu, recunoscu Rin — Atunci află Află care e natura cosmosului Rin se gândi că era ilogic să-i ceară să descifreze ce încercau să afle de mii de ani filosofii şi teologii, dar se întoarse în bibliotecă Şi reveni cu şi mai multe întrebări — Dar cum mă afectează pe mine existenţa sau inexistenţa zeilor? De ce contează cum a luat fiinţă universul? — Pentru că faci parte din el Pentru că exişti Şi, dacă nu vrei să rămâi veşnic doar o părticică de existenţă care nu înţelege ce relaţie are cu ţesătura mai amplă a universului, vei explora — De ce s-o fac? — Fiindcă ştiu că vrei putere O atinse din nou pe frunte — Dar cum poţi să iei putere de la zei, când nu înţelegi ce sunt ei? ♦ Urmând cerinţele lui Jiang, Rin stătea în bibliotecă mai mult decât majoritatea ucenicilor din anul al cincilea Maestrul ei îi dădea zilnic să scrie lucrări, subiectul fiind inspirat întotdeauna dintr-o temă la care ajunseseră după ore de discuţii O punea să facă legături între texte din discipline diferite, texte care fuseseră scrise la distanţă de veacuri şi în graiuri diferite „Care este legătura dintre teoriile lui Seejin despre transmiterea ki-ului prin coridoare aeriene umane şi practica speerană de inhalare a cenuşii celor morţi?” „Cum s-a modificat în timp catalogul zeilor nikara şi cum reflectă asta importanţa Căpeteniilor în diverse momente istorice?” „Când a început Federaţia să-şi venereze suveranul ca entitate divină şi de ce?” „Cum este afectată politica hesperiană de doctrina separaţiei dintre Biserică şi stat? De ce este incompatibilă această doctrină?” Bărbatul îi sfârteca mintea şi i-o alcătuia la loc, decidea că nu-i plăcea ordinea şi o sfârteca din nou Îi solicita capacitatea mentală exact cum o făcea Irjah, dar acesta îi solicita mintea în limitele unor parametri cunoscuţi Temele lui Irjah îi sporeau agilitatea în spaţii cu care era deja familiarizată Jiang îi silea mintea să se extindă în dimensiuni complet noi În plan mental, acţiunile maestrului Tradiţiilor echivalau practic cu căratul porcului pe munte Rin se supunea în toate privinţele şi se întreba ce viziune alternativă asupra lumii încerca Jiang s-o determine să construiască Se întreba ce încerca s-o înveţe, în afară de faptul că niciuna dintre ideile ei despre funcţionarea lumii nu era adevărată ♦ Meditaţia era cea mai rea În a treia lună a anului şcolar Jiang o anunţă că din momentul acela va petrece zilnic câte o oră meditând cu el Rin sperase cumva că maestrul va uita decizia aceea, aşa cum uita uneori în ce an erau sau cum îl chema Dar dintre toate regulile pe care i le impusese, tocmai pe aceasta se hotărâse s-o respecte fără greş — Vei sta nemişcată câte o oră, în fiecare dimineaţă, în grădină, fără excepţie Aşa făcu Şi detesta s-o facă — Ţine limba apăsată de cerul gurii Simte cum ţi se întinde coloana vertebrală Simte spaţiile dintre vertebre Trezirea! Rin trase brusc aer în piept şi se smulse din poziţia cocoşată Glasul lui Jiang, mereu scăzut şi liniştitor, o adormise Îi zvâcnea un punct de deasupra sprâncenei stângi Se foi Jiang ar fi certat-o dacă se scărpina Ridică sprânceana cât putu de sus Mâncărimea se înteţi — Stai nemişcată, spuse Jiang — Mă doare spatele, se plânse Rin — Pentru că nu stai dreaptă — Cred că-i încordat de la antrenament — Cred că mănânci rahat Trecură cinci minute în tăcere Rin îşi mişcă spatele într-o parte, apoi în cealaltă Se auzi ceva trosnind Tresări Era îngrozitor de plictisită Îşi numără dinţii cu limba, îi numără din nou, începând din cealaltă parte Îşi mută greutatea de pe o fesă pe cealaltă Simţea dorinţa intensă să se ridice, să se mişte, să sară, să facă orice Întredeschise un ochi şi văzu că maestrul se uita direct la ea — Stai Nemişcată Îşi înăbuşi protestul şi se supuse Obişnuită cu ani în şir de stres şi de studiu constant, lui Rin meditaţia i se părea o uriaşă pierdere de vreme I se părea anormal să stea nemişcată şi să n-aibă nimic cu care să-şi ţină mintea ocupată Abia rezista trei minute la o asemenea tortură, cu atât mai puţin şaizeci Era îngrozită şi de gândul că nu credea că va fi în stare să reuşească, pentru că se gândea întruna cum să nu se gândească Pe de altă parte, Jiang putea medita la nesfârşit Devenea ca o statuie, senin şi calm Părea ca aerul, ca şi cum fi putut să dispară dacă fata nu se concentra suficient asupra lui Părea că-şi părăseşte corpul şi se duce altundeva O muscă i se aşeză pe nas Rin strănută violent — Ia-o de la început, spuse Jiang netulburat — Fir-ar să fie! ♦ Când primăvara reveni în Sinegard şi vremea fu destul de caldă ca să nu mai fie nevoită să se înfofolească în veşmintele groase de iarnă, Jiang o duse pe Rin la masivul Wudang, aflat nu departe Merseră două ore în tăcere, până la prânz, când maestrul hotărî să se oprească într-un luminiş însorit care domina valea de dedesubt — Tema lecţiei de azi vor fi plantele Jiang se aşeză, îşi scoase taşca şi o răsturnă pe iarbă Din ea se revărsară o mulţime de plante şi prafuri, un braţ de cactus, câteva flori roşu-aprins de mac cu teci cu tot şi o mână de ciuperci uscate — Ne ameţim? întrebă Rin Ah, uau! Ne ameţim, nu? — Eu mă ameţesc, răspunse Jiang Tu te uiţi Îi ţinu o prelegere cât timp zdrobi seminţele de mac cu un pistil într-un mojar mic din piatră Niciuna dintre plantele astea nu-i originară din Sinegard Ciupercile au fost cultivate în pădurile din Provincia Iepurelui N-o să le găseşti nicăieri altundeva, le merge bine numai în climat tropical Cactusul ăsta creşte cel mai bine în Deşertul Baghra, între graniţa noastră de nord şi Hinterlanda Praful provine dintr-un tufiş care se găseşte doar în pădurile tropicale din emisfera sudică Tufişul face nişte fructe portocalii mici care n-au niciun gust şi sunt lipicioase, însă drogul se obţine din rădăcina uscată şi tocată a plantei — Şi deţinerea tuturor este o infracţiune capitală în Sinegard, zise Rin, pentru că simţea nevoia ca unul dintre ei să spună şi asta — Ah, legea Jiang mirosi o frunză neidentificată, apoi o aruncă Foarte inoportună Foarte irelevantă Întoarse brusc privirea spre fată De ce nu vede Nikanul cu ochi buni folosirea drogurilor? Proceda aşa de multe ori: îi arunca întrebări la care ea n-avea răspuns pregătit Dacă vorbea prea repede sau făcea o generalizare pripită, o contrazicea şi o împingea într-un colţ argumentativ până îi explica exact ce voise să spună şi justifica riguros totul Rin avea deja suficientă experienţă ca să gândească atent înainte să dea un răspuns — Pentru că folosirea halucinogenelor este asociată cu minţi distruse, potenţial irosit şi haos social Pentru că dependenţii de droguri au foarte puţine de oferit societăţii Pentru că este o epidemie neîntreruptă lăsată în urmă de draga noastră Federaţie Jiang încuviinţă încet din cap — Bine spus Tu eşti de acord cu toate astea? Rin strânse din umeri Văzuse destule în casele de opiu din Tikany ca să ştie care erau efectele dependenţei, înţelegea de ce erau legile aşa aspre — Sunt de acord acum, răspunse ea prudent Însă presupun c-o să mă răzgândesc după ce tu vei spune ce ai de spus Gura maestrului se strâmbă într-un rânjet pieziş — E în firea tuturor lucrurilor să aibă un scop dual, zise el Ai văzut ce le face macul oamenilor de rând Şi ţinând cont de ce ştii despre dependenţă, concluziile tale sunt logice Opiul îi prosteşte pe oamenii înţelepţi Distruge economiile locale şi slăbeşte ţări întregi Cântări în palmă încă o mână de seminţe de mac Dar ceva atât de distrugător are, inerent şi simultan, şi un potenţial minunat Mai mult decât orice altceva, floarea de mac demonstrează dualitatea halucinogenelor Tu cunoşti macul după trei denumiri În forma cea mai banală, ca granule de opiu fumate în pipă, macul te prosteşte Te amorţeşte şi te izolează de lume Apoi este heroina, care creează o dependenţă teribilă şi care este extrasă sub formă de pulbere din seva florii Dar seminţele? Ele sunt visul şamanilor Folosite cu pregătirea mentală corespunzătoare, seminţele astea îţi oferă acces la întregul univers cuprins în mintea ta Lăsă jos seminţele de mac şi arătă gama de psihedelice din faţa lui — Veacuri la rând, şamanii de pe toate continentele au recurs la plante ca să-şi modifice starea de conştiinţă Vracii din Hinterlanda foloseau floarea asta ca să zboare în sus ca o săgeată şi să intre în comuniune cu zeii Asta te duce într-o transă prin care poţi intra în Panteon Rin căscă ochii Asta era Încet-încet, punctele începeau să se conecteze între ele Începea în sfârşit să înţeleagă scopul ultimelor şase luni de cercetare şi meditaţie Până acum urmase două linii separate de cercetare: şamanii şi abilităţile lor, respectiv zeii şi natura universului Acum, prin prezentarea plantelor psihedelice, Jiang împletea cele două linii într-o teorie unificată a conectării spirituale, prin intermediul psihedelicelor, cu lumea viselor, unde ar fi putut locui zeii Conceptele separate din mintea fetei se conectară între ele, ca o reţea crescută brusc peste noapte Fundalul formativ clădit de Jiang devenea dintr-odată perfect logic Avea un contur, totuşi desenul nu era complet Ceva nu se lega — Cuprins în mintea mea? repetă Rin prudentă Jiang îi aruncă o privire piezişă — Ştii ce înseamnă cuvântul „enteogen”? Fata clătină din cap — Înseamnă generarea zeului dinăuntru, răspunse el Întinse mâna şi îi atinse fruntea în acelaşi loc Uniunea zeului cu persoana — Dar noi nu suntem zei, spuse ea Îşi petrecuse ultima săptămână în bibliotecă, încercând să meargă pe urmele religiei nikara până la originile ei Mitologia religioasă nikara era plină de confruntări între mortal şi divin, dar nimeni nu pomenea nimic despre creaţia zeilor — Şamanii comunică cu zeii, continuă Rin, nu creează zei — Care-i diferenţa între un zeu dinăuntru şi un zeu din afară? Care-i diferenţa între universul cuprins în mintea ta şi universul din afara ei? Jiang îi atinse ambele tâmple N-a fost asta temelia pe care ţi-ai construit critica ierarhiei teologice hesperiene? Că ideea de creator divin separat de noi şi care ne stăpâneşte nu are logică? — Da, dar Glasul fetei se stinse, în timp ce încerca să înţeleagă ce voia să spună mai departe Nu voiam să zic că noi suntem zei, voiam să zic că Nu era sigură ce voise să zică Se uită rugător la Jiang De data asta, el îi oferi şi răspunsul — Trebuie să comasezi conceptele astea: zeul din afara ta şi zeul dinăuntrul tău Odată ce vei înţelege că sunt unul şi acelaşi, odată ce poţi să accepţi ambele concepte şi să ştii că sunt adevărate, vei fi şaman — Dar nu poate fi aşa de simplu, bâigui Rin Mintea i se învârtea încă Se străduia să-şi formuleze gândurile Dacă asta este atunci atunci de ce n-o face toată lumea? De ce clienţii unei case de opiu nu descoperă zeii? — Pentru că ei nu ştiu ce caută Nikara nu cred în zeităţile lor, mai ţii minte? — Bine, spuse Rin, refuzând să muşte momeala când maestrul îi aruncă în faţă propriile ei cuvinte, însă de ce nu cred ei? Ea crezuse că scepticismul religios nikara era rezonabil, dar nu când unii ca Jiang puteau să facă ce făcea el De ce nu există mai mulţi credincioşi? — Au fost cândva, spuse bărbatul şi ea fu surprinsă cât de amar vorbise Cândva au fost mănăstiri peste mănăstiri Apoi a venit Împăratul Roşu cu unificarea lui şi le-a dat foc Şamanii şi-au pierdut puterea Călugării – cel puţin cei care aveau puteri reale – au murit sau au dispărut — Şi unde sunt acum? — Ascunşi Uitaţi În istoria recentă, numai clanurile nomade din Hinterlanda şi triburile din Speer au mai avut pe cineva care să comunice cu zeii Nu-i o coincidenţă Goana naţională după modernizare şi mobilizare necesită o credinţă în capacitatea omului de a controla ordinea lumii şi, când se întâmplă asta, pierzi legătura cu zeii Când omul începe să creadă că este responsabil pentru scrierea scenariului lumii, el uită forţele care visează realitatea noastră Cândva academia asta era o mănăstire Acum este un teren de instrucţie militară O să vezi că acelaşi tipar s-a repetat cu toate marile puteri ale acestei lumi, care au intrat în aşa-zisa eră civilizată Mugen n-are şamani Hesperia n-are şamani Toţi divinizează oameni despre care cred că sunt zei, nu pe zeii propriu-zişi — Şi superstiţiile nikara? întrebă fata Adică evident că în Sinegard, unde lumea este educată, religia e moartă, dar în sătucuri? Cum rămâne cu religia populară? — Nikara cred în simboluri, nu în zei, răspunse Jiang Ei nu înţeleg ce venerează Au acordat mai multă importanţă ritualului decât teologiei Şaizeci şi patru de zei cu statut egal? Foarte convenabil şi în acelaşi timp absurd Religia nu poate fi ambalată aşa frumos Zeii nu sunt atât de bine organizaţi — Nu înţeleg totuşi de ce au dispărut şamanii? Împăratul Roşu n-ar fi fost mult mai puternic dacă ar fi avut şamani în armată? — Nu De fapt, este chiar invers Crearea unui imperiu necesită conformare şi supunere constantă Necesită învăţături care pot fi produse în masă în toată ţara Miliţia este o entitate birocratică, interesată strict de rezultate Ce predau eu este imposibil de redat unei clase de cincizeci de elevi, cu atât mai puţin unei divizii cu mii de oameni Miliţia e formată aproape în întregime din indivizi ca Jun, care cred că lucrurile sunt importante numai dacă dau rezultate imediat, rezultate care să poată fi repetate şi refolosite Dar şamanismul este şi a fost dintotdeauna o artă lipsită de precizie Cum ar putea fi altfel? Se referă la cele mai fundamentale adevăruri despre fiecare dintre noi, la modul cum ne raportăm la fenomenul existenţei Bineînţeles că nu este precis Dacă l-am înţelege în totalitate, am fi zei Rin nu era convinsă — Dar cu siguranţă unele învăţături pot fi răspândite — Supraestimezi Imperiul Gândeşte-te la artele marţiale De ce ai fost capabilă să-ţi învingi colegii în probe? Pentru că ei au învăţat o versiune diluată, distilată şi ambalată pentru a fi convenabil de predat Acelaşi lucru este adevărat şi în cazul religiei — Însă nu se poate să fi uitat complet, spuse Rin Cursul tău încă există — Cursul ăsta-i o glumă, replică Jiang — Eu nu cred că-i o glumă — Tu şi nimeni altcineva Până şi Jima pune la îndoială valoarea lui, dar nu se poate hotărî să-l desfiinţeze La un anumit nivel, nikara n-au renunţat niciodată la speranţa că-şi pot regăsi şamanii — Dar îi au, spuse Rin Eu voi aduce şamanismul înapoi în această lume Îl privi plină de speranţă, însă Jiang stătea încremenit, uitându-se peste marginea stâncii de parcă mintea-i era undeva departe Apoi păru foarte trist — Epoca zeilor s-a încheiat, zise el în cele din urmă Poate că nikara vorbesc despre şamani în legendele lor, dar nu pot suporta perspectiva supranaturalului Pentru ei, noi suntem nebuni Înghiţi un nod Nu suntem nebuni Dar cum putem convinge pe cineva, când toată lumea crede că aşa e? Odată ce un imperiu e sigur de viziunea sa asupra lumii, orice dovedeşte contrariul trebuie eliminat Hinterlandezii au fost alungaţi în nord, blestemaţi şi bănuiţi de vrăjitorie Speeranii au fost marginalizaţi, înrobiţi, aruncaţi în luptă ca nişte câini turbaţi şi în cele din urmă sacrificaţi — Atunci o să-i învăţăm noi, spuse fata O să le aducem aminte — Nimeni altcineva n-ar avea răbdare să înveţe ce ţi-am predat eu E pur şi simplu datoria noastră să ne amintim Am căutat ani de zile un ucenic şi doar tu ai înţeles adevărul lumii Rin simţi un fior de dezamăgire auzindu-l; nu pentru ea, ci pentru Imperiu Îi venea greu să ştie că trăia într-o lume unde oamenii vorbiseră cândva liber cu zeii, dar n-o mai făceau Cum putea un popor întreg să uite de zei, care puteau oferi puteri de neînchipuit? Uşor, cum altfel? Lumea era mai simplă când nu exista decât ceea ce puteai percepe în faţa ta Era mai uşor să uiţi forţele fundamentale ce clădeau visul Mai uşor să crezi că realitatea exista pe un singur plan Rin aşa crezuse până în clipa aceea şi mintea ei se străduia încă să se adapteze Însă acum ştia adevărul, ceea ce-i dădea putere Privi în tăcere la valea de dedesubt, încă luptându-se să absoarbă însemnătatea celor tocmai aflate Între timp, Jiang amestecă prafurile într-o pipă, o aprinse şi inhală lung şi profund fumul Pleoapele i se închiseră Pe chip i se întinse un zâmbet senin — Şi ne luăm zborul, zise el Când priveai pe cineva ameţindu-se, chestia era că, dacă nu te ameţeai şi tu, situaţia devenea în scurt timp plictisitoare Rin îl împunse pe Jiang după câteva minute şi, pentru că nu se clinti, decise să coboare singură de pe munte ♦ Rin se înşelase dacă îşi imaginase că Jiang ar putea s-o lase să înceapă să folosească halucinogene pentru meditaţie O puse să-l ajute în grădină, să ude cactuşii şi să cultive ciuperci, dar îi interzise să încerce vreo plantă până nu-i dădea el voie — Fără pregătirea mentală corectă, psihedelicele n-o să te ajute în niciun fel, îi zise O să devii doar îngrozitor de enervantă pentru o vreme Iniţial ea acceptase ideea, dar trecuseră deja câteva săptămâni — Şi când o să fiu pregătită mental? — Când o să poţi stai nemişcată cinci minute fără să deschizi ochii — Pot să stau nemişcată! Stau nemişcată de aproape un an! Nu fac nimic altceva! Jiang flutură foarfecă de grădină spre ea — Nu-mi vorbi pe tonul ăsta Fata trânti pe raft tava cu bucăţele de cactus tăiate — Ştiu că există lucruri pe care nu mi le spui Ştiu că mă ţii în loc dinadins Doar că nu-nţeleg de ce — Pentru că mă îngrijorezi, zise Jiang Ai un talent pentru Tradiţii cum n-am mai văzut până acum la nimeni, nici chiar la Altan Dar n-ai răbdare Eşti neglijentă Şi nu dai atenţie meditaţiei Chiar nu dăduse atenţie meditaţiei Ar fi trebuit să ţină un jurnal, în care să consemneze de câte ori reuşise să încheie cu succes câte o oră de meditaţie Dar pe măsură ce se adunau temele de la celelalte cursuri, Rin neglijase perioada zilnică necesară în care să nu facă nimic — Nu văd care e rostul, spuse ea Dacă vrei concentrare, pot să-ţi dau concentrare Pot să mă concentrez pe orice Dar să-mi golesc mintea? Să fiu lipsită de orice gând? De orice conştiinţă de sine? La ce foloseşte? — Foloseşte la ruperea de lumea materială, răspunse maestrul Cum vrei să ajungi pe tărâmul spiritului când te preocupă lucrurile din faţa ta? Ştiu de ce ţi-e greu Ţie îţi place să-ţi baţi colegii Îţi place să porţi pică E plăcut să urăşti, nu? Până acum ţi-ai acumulat furia şi ai folosit-o drept combustibil Dar dacă nu înveţi s-o eliberezi, n-o să-ţi găseşti niciodată calea către zei — Atunci dă-mi un psihedelic, îi sugeră ea Obligă-mă s-o eliberez — Acum te pripeşti Nu te las să te bagi în ceva ce-abia începi să înţelegi E prea periculos — Cât de periculos poate fi să stai neclintit? Jiang se îndreptă Mâna în care ţinea foarfecă îi căzu pe lângă corp — Nu-i vreun basm în care faci semn cu mâna şi le ceri zeilor să-ţi împlinească trei dorinţe Aici nu ne prostim Sunt forţe care te pot distruge — N-o să păţesc nimic, se răsti fata Nu mi se întâmplă nimic de luni de zile O tot ţii cu văzutul zeilor, dar tot ce se-ntâmplă când meditez e că mă plictisesc, începe să mă mănânce nasul şi fiecare secundă durează o eternitate Se întinse după florile de mac, dar Jiang o lovi peste mână — Nu eşti pregătită Nu eşti nici pe departe pregătită Rin se învăpăie la faţă — Sunt doar droguri — Doar droguri? Doar droguri? zise bărbatul pe ton ridicat O să-ţi dau un avertisment Şi o s-o fac o singură dată Nu eşti primul elev care se dedică Tradiţiilor, să ştii Sinegardul încearcă de ani de zile să formeze un şaman Dar vrei să ştii de ce nimeni nu ia în serios cursul ăsta? — Pentru că tu tragi vânturi în şedinţele corpului profesoral? Jiang nici măcar nu râse, ceea ce însemna că era ceva mai grav decât crezuse ea Ba chiar, maestrul părea mâhnit — Am încercat, zise el Acum zece ani Am avut patru elevi la fel de inteligenţi ca tine, fără furia lui Altan sau nerăbdarea ta I-am învăţat să mediteze, i-am învăţat despre Panteon, dar ucenicii ăia aveau un singur lucru în minte: să-i invoce pe zei şi să le absoarbă puterea Ştii ce li s-a întâmplat? — I-au invocat pe zei şi au devenit mari războinici? întrebă Rin plină de speranţă Jiang o ţintui cu privirea lui spălăcită şi sufocantă — Au înnebunit Toţi Doi au fost suficient de liniştiţi ca să fie închişi într-un azil pentru tot restul vieţii Ceilalţi doi reprezentau un pericol pentru ei înşişi şi pentru cei din jurul lor, iar împărăteasa a pus să fie trimişi în Baghra Rin se uită la el Habar n-avea ce să răspundă — Am întâlnit spirite care nu-şi mai puteau găsi trupurile, zise Jiang şi păru foarte bătrân Am întâlnit oameni care nu parcurseseră tot drumul până pe tărâmul spiritului şi rămăseseră prinşi între lumea noastră şi cealaltă Ce înseamnă asta? Înseamnă: Nu – te – prosti Însoţi fiecare cuvânt cu câte o bătaie pe fruntea ei Dacă nu vrei să-ţi spulberi minţişoara asta deşteaptă, faci cum spun eu ♦ Singurele momente când fata se simţea pe deplin cu picioarele pe pământ erau celelalte cursuri Acestea avansau de două ori mai repede decât în primul an şi, deşi Rin abia reuşea să ţină pasul din cauza cantităţii absurde de teme pe care i le dădea Jiang, era plăcut să mai studieze şi subiecte ce aveau noimă Ea se simţise dintotdeauna ca o străină printre colegii de clasă, dar pe măsură ce trecea anul începu să aibă senzaţia că trăia într-o cu totul altă lume decât ei Se îndepărta constant şi tot mai mult de lumea care funcţiona aşa cum ar fi trebuit să funcţioneze, unde realitatea nu era într-o permanentă schimbare, unde credea că ştie forma şi natura lucrurilor, în loc să i se reamintească permanent că de fapt n-avea habar de nimic — Serios, îi zise Kitay într-o pauză de prânz Ce înveţi tu? Asemenea celorlalţi colegi, şi el credea că Tradiţiile erau un curs de istorie a religiilor, o amestecătură de antropologie şi mitologie populară Rin nu-şi bătuse capul să-i corecteze Era mai uşor să răspândească o minciună credibilă decât să-i convingă de adevăr — Că niciuna dintre convingerile mele despre lume nu-i adevărată, răspunse ea visătoare Că realitatea este maleabilă Că în orice lucru viu există legături ascunse Că toată lumea nu-i decât un gând, un vis de fluture — Rin? — Da? — Ţi-ai băgat cotul în terciul meu Fata clipi — Ah Scuze Kitay îşi împinse castronul mai departe de braţul ei — Ei tot vorbesc despre tine, să ştii Ceilalţi ucenici Rin îşi încrucişă braţele — Şi ce zic? El tăcu — Probabil că poţi să-ţi dai seama Nu-i hm, de bine Se aşteptase oare la altceva? Dădu ochii peste cap — Nu mă plac Mare surpriză! — Nu-i vorba despre asta, spuse băiatul Le e frică de tine — Pentru c-am câştigat Turneul? — Pentru c-ai dat buzna aici, venind dintr-o localitate rurală de care n-auzise nimeni, apoi ai dat cu piciorul uneia dintre cele mai prestigioase oferte ca să studiezi cu nebunul academiei Nu reuşesc să te-nţeleagă Nu ştiu ce încerci să faci Kitay înclină capul într-o parte Ce încerci să faci? Rin ezită Ştia expresia de pe chipul lui O afişase mai des în ultima vreme, pe măsură ce propriile ei studii se îndepărtau tot mai mult de subiectele pe care le-ar fi putut explica lesne unui om obişnuit Kitay detesta să nu aibă acces deplin la informaţie, iar ea detesta să-i ascundă ceva Dar cum ar fi putut să-i explice rostul studiului Tradiţiilor, când adesea abia putea să se justifice faţă de ea însăşi? — În ziua aia, în ring, mi s-a întâmplat ceva, spuse ea în cele din urmă Încerc să-mi dau seama ce anume Se pregăti să facă faţă scepticismului obiectiv al lui Kitay, dar el nu făcu decât să încuviinţeze — Şi crezi că Jiang are răspunsurile? Rin expiră — Dacă nu le are el, nu le are nimeni — Ai auzit zvonurile, totuşi — Nebunii Cei care s-au retras Deţinuţii din Baghra, spuse ea (Toţi aveau câte o poveste de groază despre foştii ucenici ai lui Jiang ) Ştiu Crede-mă, ştiu Kitay îi aruncă o privire lungă şi cercetătoare În cele din urmă, făcu semn spre castronul ei cu terci neatins Fata tocea pentru unul dintre examenele Jimei; uitase să mănânce — Numai să ai grijă de tine, zise el ♦ Elevii din al doilea an erau eligibili pentru luptele în ring După ce Altan absolvise, steaua înfruntărilor se dovedi a fi Nezha, care, graţie antrenamentelor brutale ale lui Jun, devenea rapid un războinic ieşit din comun După o lună, provoca la luptă elevi cu doi-trei ani mai mari Până în primăvara celui de-al doilea an, fu campionul neînvins al ringurilor Rin fusese nerăbdătoare să intre în confruntări, însă o discuţie cu Jiang pusese capăt aspiraţiilor ei — Nu te lupţi, îi zise el într-o zi, în timp ce stăteau în echilibru pe nişte stâlpi aflaţi deasupra pârâului Fata căzu imediat în apă — Ce! zise ea împroşcând stropi după ce se ridică — Înfruntările sunt numai pentru ucenicii ai căror maeştri sunt de acord — Atunci fii de acord! Jiang îşi înmuie un deget de la picior în apă, apoi îl scoase prudent — Nţ — Dar vreau să lupt! — Interesant, însă irelevant — Dar — Niciun dar Eu sunt maestrul tău Nu-mi pui la îndoială ordinele, ci le respecţi — O să respect ordinele care au logică, ripostă ea în timp ce se legăna nebuneşte pe stâlp Jiang pufni — Înfruntările nu sunt pentru victorii, ci pentru demonstrarea unor tehnici noi Ce-o să faci, o să iei foc în faţa tuturor? Fata nu mai insistă ♦ În afara confruntărilor, la care asista cu regularitate, Rin îşi mai vedea rareori colegele de cameră; Niang lucra mereu cu Enro, iar Venka îşi petrecea toată ziua fie patrulând cu Garda Oraşului, fie antrenându-se cu Nezha Kitay începu să înveţe cu ea în dormitorul fetelor, dar numai pentru că era singurul loc din campus care era cu certitudine pustiu În anul bobocilor proaspăt veniţi nu exista nicio fată, iar Kureel şi Arda plecaseră de la Academie la sfârşitul primului an al lui Rin Ambele primiseră oferte prestigioase ca ofiţeri inferiori, în Diviziile Trei şi Opt Şi Altan plecase, dar nu ştia nimeni în ce divizie intrase Rin se aşteptase ca subiectul acela să fie pe buzele tuturor în campus, însă Altan Trengsin dispăruse de parcă nici nu existase vreodată în Sinegard Legenda lui începuse deja să pălească şi în anul ei, iar când sosi următorul grup de elevi, nimeni n-avu măcar habar cine era Altan Pe măsură ce treceau lunile, Rin descoperi un avantaj neaşteptat al faptului că era singurul ucenic care se dedicase Tradiţiilor – nu mai era în competiţie directă cu restul colegilor de clasă În niciun caz aceştia nu deveniseră prietenoşi, totuşi Rin nu mai auzea glume despre accentul ei, Venka încetase să mai strâmbe din nas de câte ori se aflau împreună în dormitorul fetelor şi, unul câte unul, ceilalţi sinegardieni începuseră să se înveţe cu prezenţa ei, chiar dacă nu erau entuziasmaţi Nezha era singura excepţie Aveau ore comune la toate cursurile, mai puţin Luptele şi Tradiţiile Fiecare făcea tot ce putea ca să ignore complet existenţa celuilalt La multe dintre orele lor avansate erau atât de puţini, încât adesea devenea incredibil de stânjenitor, însă Rin bănuia că detaşarea rece era mai bună decât hărţuirea activă Totuşi, era atentă la Nezha Cum ar fi putut să nu fie? În mod clar, era vedeta clasei – în urma lui Kitay poate doar la Strategie şi Lingvistică, dar altfel devenise practic noul Altan al şcolii Maeştrii îl adorau şi clasele mai mici îl credeau un zeu — Nu-i chiar excepţional, îi şopti ea lui Kitay Nici măcar n-a câştigat Turneul în anul lui Ştie vreunul dintre ei asta? — Sigur că da Fără să-şi ridice privirea din tema la limbi străine, Kitay vorbea cu exasperarea răbdătoare a cuiva care mai purtase de nenumărate ori discuţia aceea — Atunci de ce nu mă venerează pe mine? se plânse Rin — Pentru că tu nu lupţi în ring Kitay completă ultima căsuţă pe schema conjugării verbelor hesperiene Şi pentru că tu eşti ciudată şi nu chiar aşa drăguţă Totuşi, în general, ciondănelile copilăreşti din clasa lor dispăruseră În parte pentru că, pur şi simplu, ei se maturizau, în parte pentru că dispăruse stresul Probelor – ucenicii aveau locul asigurat câtă vreme îşi menţineau notele bune – şi în parte pentru că materia devenise atât de dificilă, încât nu le mai păsa de rivalităţi meschine Însă spre sfârşitul celui de-al doilea an, clasa începu să se dezbine din nou de data asta din raţiuni provinciale şi politice Cauza directă era o criză diplomatică între Nikan şi Federaţie, izbucnită la graniţa Provinciei Calului O încăierare într-un avanpost între negustori mugani şi muncitori nikara se lăsase cu victime Muganii trimiseseră poliţişti înarmaţi să-i ucidă pe instigatori Patrula de graniţă din Provincia Calului ripostase pe măsură Maestrul Irjah fusese convocat imediat în grupul diplomatic al împărătesei, ceea ce însemna că orele de Strategie fuseseră suspendate două săptămâni Elevii nu ştiură însă motivul până nu găsiră biletul scris în grabă pe care li-l lăsase Irjah — „Nu ştiu când mă întorc S-au tras focuri de ambele părţi Patru civili morţi ”, citise Niang biletul cu voce tare Pe zei! Ăsta-i război, nu? — Nu neapărat Kitay era singurul care părea complet calm Tot timpul au loc încăierări — Dar au fost victime — Totdeauna sunt victime, răspunse Kitay Aşa se întâmplă de aproape douăzeci de ani Noi îi urâm pe ei, ei ne urăsc pe noi şi din cauza asta mor câţiva oameni — Au murit cetăţeni nikara! exclamă Niang — Sigur, dar împărăteasa n-o să facă nimic — N-are ce să facă, interveni Han Provincia Calului n-are suficiente trupe ca să susţină un front – avem populaţie prea mică, n-avem de unde recruta Adevărata problemă e că unele Căpetenii nu ştiu să pună interesul naţional pe primul loc — Habar n-ai despre ce vorbeşti, zise Nezha — Ştiu că oamenii tatei sunt cei care mor la graniţă, replică Han Duşmănia bruscă din glasul lui o surprinse pe Rin Între timp, taică-tău stă frumos în palatul lui micuţ, închizând ochii pentru că-i bine-mersi între două provincii-tampon Înainte ca altcineva să apuce să facă vreo mişcare, mâna lui Nezha se întinse spre ceafa lui Han şi-l pocni pe băiat cu faţa de pupitru În clasă se lăsă tăcerea Han ridică privirea, prea uluit să riposteze Nasul i se spărsese cu un trosnet sesizabil şi sângele îi şiroia pe bărbie Nezha îi dădu drumul — Să nu mai vorbeşti despre tata Han scuipă ceva ce părea o bucată de dinte — Taică-tău i-un laş nenorocit — Am zis să nu mai vorbeşti — Aveţi cel mai mare surplus de trupe din Imperiu şi nu le detaşaţi, spuse Han De ce, Nezha? Aveţi de gând să le folosiţi pentru altceva? Ochii celuilalt scânteiară — Vrei să-ţi rup gâtul? — Muganii n-o să invadeze, interveni repede Kitay Sigur că da, vor face scandal la graniţa cu Provincia Calului, dar nu vor trimite trupe terestre Nu vor să enerveze Hesperia — Hesperienilor nu le pasă nici cât negru sub unghie, zise Han Nu şi-au mai bătut capul cu emisfera estică de ani de zile Nu tu ambasadori, nu tu diplomaţi — Datorită armistiţiului, spuse Kitay Îşi închipuie că nu-i nevoie Însă dacă Federaţia înclină balanţa, vor trebui să intervină Iar conducerea mugană ştie asta — Ştie şi că noi n-avem o apărare coordonată a frontierei şi nici flotă, se răsti Han Nu-ţi face iluzii — O invazie terestră n-are nicio logică pentru ei, insistă Kitay Armistiţiul le convine Nu vor să trimită mii de oameni în inima Imperiului Nu va fi război — Sigur, zise Han încrucişându-şi braţele Şi atunci, noi pentru ce ne antrenăm? A doua criză avu loc două luni mai târziu Câteva oraşe de graniţă din Provincia Calului începuseră să boicoteze produsele Federaţiei Guvernatorii-generali mugani ripostaseră închizând sistematic, jefuind şi apoi dând foc prăvăliilor nikara aflate de partea lor de graniţă Când vestea ajunse la Sinegard, Han plecă brusc din academie pentru a se alătura batalionului tatălui său Jima îl ameninţă cu exmatricularea definitivă, dacă pleacă fără permisiune; Han ripostă aruncându-şi brasarda pe masa ei A treia criză fu moartea Împăratului Federaţiei Spionii nikara relataseră că prinţul moştenitor Ryohai avea să urmeze la tron, veste care-i neliniştise pe toţi maeştrii academiei Tânăr, iute la mânie şi naţionalist violent, prinţul Ryohai era unul dintre membrii de frunte ai taberei războinice din Mugen — De ani de zile, el cere o invazie terestră, le explică maestrul Irjah Acum are ocazia s-o facă Următoarele şase săptămâni fură extrem de încordate Până şi Kitay încetase să mai susţină că Mugen nu va face nimic Câţiva elevi, majoritatea din provinciile din nordul extrem, cerură permisiunea să plece acasă Toate cererile fură respinse, fără excepţie Câţiva plecară totuşi, însă majoritatea respectară ordinul Jimei; dacă se ajungea la război, atunci o afiliere cu Sinegardul era mai bună decât nimic Noul Împărat Ryohai nu anunţă oficial invazia terestră, împărăteasa trimise o solie diplomatică pe insula în formă de arc şi, după toate relatările, aceasta fu primită politicos de noua administraţie a Federaţiei Criza trecu Însă deasupra academiei tot mai plutea un nor de nelinişte şi nimic nu putea alunga temerea tot mai mare că anul lor ar putea fi primul care să absolve direct într-un război ♦ Singura persoană aparent neinteresată de veştile politice din Federaţie era Jiang Dacă îl întreba despre Mugen, se strâmba şi nu lua în seamă subiectul Dacă Rin insista, îşi strângea ochii, clătina din cap şi începea să cânte cu voce tare, ca un copil mic — Dar ai luptat împotriva Federaţiei! exclamă fata Cum e posibil să nu-ţi pese? — Nu-mi aduc aminte, răspunse Jiang — Cum e posibil să nu-ţi aduci aminte? Ai luptat în al Doilea Război al Macului – toţi aţi fost acolo! — Aşa am auzit, zise el — Şi atunci — Şi atunci nu-mi aduc aminte, spuse maestrul cu voce tare, iar glasul îi căpătă un ton slăbit şi tremurător care o făcu pe Rin să-şi dea seama că era mai bine să abandoneze subiectul, pentru că altfel risca o săptămână de absenţă sau de comportament imprevizibil din partea lui Dar câtă vreme Rin nu aducea în discuţie Federaţia, Jiang ţinea în continuare lecţiile în acelaşi mod sinuos şi apatic Abia la sfârşitul primului an de ucenicie fata reuşi să înveţe să mediteze timp de o oră fără să se mişte; după ce reuşise, Jiang îi ceruse să mediteze cinci ore Asta îi luă aproape încă un an Când reuşi în cele din urmă, maestrul Tradiţiilor îi oferi un flaconaş opac, precum cele folosite pentru vinul de sorg, şi-i dădu instrucţiuni să-l ducă în vârful muntelui — E o peşteră lângă vârf O s-o recunoşti când o s-o vezi Bea flaconul, apoi începe să meditezi — Ce-i în el? Jiang îşi cercetă unghiile — Diverse — Cât timp să meditez? — Cât trebuie Zile Săptămâni Luni Nu pot să-ţi spun înainte să începi Rin le spuse celorlalţi maeştri că va lipsi de la cursuri o perioadă nedeterminată Ei se resemnaseră deja cu aiurelile lui Jiang Dădură din mâini şi-i spuseră să încerce să nu lipsească mai mult de un an Rin spera că glumeau Jiang n-o însoţi în vârful muntelui Îşi luă rămas-bun pe cel mai înalt nivel al campusului — Uite o mantie, în caz că ţi se face frig Pe-acolo nu prea sunt adăposturi împotriva ploii Ne vedem dincolo Plouă toată dimineaţa Rin sui muntele cu mare greutate, scuturându-şi noroiul de pe încălţări la fiecare câţiva paşi Când ajunse la peşteră, tremura aşa de tare, că aproape scăpă flaconul Aruncă o privire în interiorul înnoroit Voia să facă un foc ca să se încălzească, dar nu găsi surcele care să nu fie ude Se ghemui în fundul peşterii, cât mai departe de ploaie, şi adoptă o postură cu picioarele încrucişate Apoi închise ochii Se gândi la războinicul Bodhidharma, care meditase ani de zile în timp ce asculta furnicile strigând Bănuia că furnicile nu vor fi singurele care vor striga când avea ea să termine Conţinutul flaconului se dovedi a fi un ceai uşor amărui Rin îşi spuse că în lichid putea fi dizolvat un halucinogen, dar orele trecură şi avea mintea la fel de limpede ca întotdeauna Se lăsă noaptea Medită în beznă La început, fu îngrozitor de greu Nu putea sta nemişcată După şase ore, îi era foame Nu se putea gândi decât la stomac Însă după o vreme foamea deveni atât de copleşitoare, încât nu se mai putu gândi la ea, pentru că nu-şi mai putea aduce aminte de vreun moment când să-i fi fost atât de foame În ziua a doua, se simţea ameţită Era năucă de foame, atât de înfometată, încât nu-şi mai simţea stomacul Avea măcar un stomac? Ce era un stomac? În ziua a treia, capul îi era încântător de uşor Era doar aer, doar răsuflare, doar un organ de respirat Un evantai Un fluier Înăuntru, afară, înăuntru, afară, şi tot aşa În ziua a cincea, lucrurile se mişcau prea repede, prea încet sau deloc Era mâniată de scurgerea lentă a timpului Creierul îi gonea într-un fel care nu se mai potolea Avea senzaţia că bătăile inimii îi erau mai rapide decât ale unui colibri Cum de nu se dizolvase? Cum de nu vibrase până la dispariţie? În ziua a şaptea, se prăbuşi în hău Trupul îi deveni foarte rigid; atât de rigid, încât uită că avea trup Degetul de la mâna stângă o mânca şi era uluită de senzaţie Nu-l scărpină, ci observă mâncărimea din exterior şi se minună că după foarte multă vreme dispăru de la sine Descoperi cum răsuflarea i se mişca prin trup ca printr-o casă goală Învăţă cum să-şi aşeze vertebrele una peste alta, astfel încât coloana să formeze o linie perfect dreaptă, un canal neobturat Însă trupul rigid deveni greu şi, pe măsură ce se îngreuna, îi fu mai uşor să-l lepede şi să se lase purtată în sus, lipsită de greutate, într-un loc pe care-l putea întrezări doar din spatele pleoapelor închise În ziua a noua, suferi un atac geometric de linii şi figuri fără formă sau culoare, fără niciun respect faţă de vreo valoare estetică în afară de caracterul aleatoriu „Figuri tâmpite”, îşi zise ea iar şi iar, ca o mantra „Figuri tâmpite ce sunteţi voi ” În ziua a treisprezecea, avu senzaţia oribilă că este prinsă în capcană, de parcă era îngropată în piatră, de parcă era acoperită de noroi Era uşoară, lipsită de greutate, dar n-avea unde să se ducă; ricoşa ca un licurici captiv în recipientul straniu numit trup În ziua a cincisprezecea, se convinse că conştiinţa i se extinsese, cuprinzând întreaga viaţă de pe planetă – de la germinaţia celei mai mici floricele până la moartea finală a celui mai mare copac Văzu un proces nesfârşit de transfer de energie, crescând şi murind, iar ea luă parte la fiecare etapă a sa Vedea izbucniri de culoare şi animale care probabil că nu existau Nu avea chiar viziuni, pentru că ele ar fi fost mult mai vii şi mai concrete Dar apariţiile nu erau nici simple gânduri Erau ca nişte vise, un plan de realitate nesigur, intermediar, şi numai golindu-şi toate gândurile din minte reuşea să le perceapă clar Încetă să mai numere zilele Călătorise undeva dincolo de timp, într-un loc în care un an şi un minut se simţeau la fel Care era diferenţa dintre finit şi infinit? Existau fiinţa şi nefiinţa, şi atâta tot Timpul nu era real Apariţiile căpătară consistenţă Fie visa, fie ajunsese undeva, dar când făcu un pas înainte, piciorul îi atinse piatra rece Se uită în jur şi văzu că stătea în picioare într-o încăpere placată, nu mai mare decât o baie Nu existau uşi Înaintea ei apăru o siluetă, îmbrăcată în veşmânt ciudat La început crezu că era Altan, dar chipul îi era mai delicat, ochii stacojii erau mai rotunzi şi mai blânzi — Au zis că vei veni, rosti silueta Vocea era a unei femei, profundă şi tristă Zeii au ştiut că vei veni Rin nu-şi găsea cuvintele Femeia avea ceva profund familiar şi nu doar asemănarea cu Altan Forma feţei, hainele pe care le purta îi trezeau amintiri pe care nu ştia că le are, cu nisipuri, şi apă, şi cerul liber — O să ţi se ceară să faci ce am refuzat eu să fac, spuse Femeia Ţi se va oferi o putere pe care nici nu ţi-o poţi imagina Dar te avertizez, mică războinică Preţul puterii este durerea Panteonul controlează urzeala universului Ca să schimbi ordinea plănuită de ei, trebuie să le dai ceva în schimb Iar pentru darurile Phoenixului, vei plăti cel mai mult Phoenixul vrea suferinţă Phoenixul vrea sânge — Am sânge din belşug, răspunse Rin Habar n-avea ce-i venise s-o spună, dar continuă: Îi pot da Phoenixului ce-şi doreşte, dacă Phoenixul îmi dă mie putere Tonul Femeii deveni mai agitat — Phoenixul nu dă Nu pentru totdeauna Phoenixul ia, şi ia, şi ia Focul e nesătul, singurul dintre elemente te va devora până nu vei mai fi nimic — Nu mi-e teamă de foc — Ar trebui să-ţi fie, şuieră Femeia Alunecă încet spre Rin Nu-şi mişca picioarele, nu mergea propriu-zis, ci pur şi simplu părea mai mare şi mai aproape cu fiecare clipă Rin nu putea respira Nu se simţea deloc calmă Asta nu semăna defel cu pacea la care ar fi trebuit să ajungă, era ceva îngrozitor Dintr-odată auzi o hărmălaie de ţipete răsunându-i în jurul urechilor, apoi Femeia ţipă şi urlă, zvârcolindu-se în aer ca o dansatoare torturată, chiar când întinse mâna şi prinse braţul lui Rin În jurul ei se învârteau imagini, trupuri cu piele brună dansând în jurul unui foc de tabără, cu gurile deschise în rânjete groteşti, strigând cuvinte într-un grai care suna a ceva ce auzise într-un vis pe care nu şi-l mai amintea Când izbucni focul de tabără, trupurile se prăbuşiră arse, carbonizate, dezintegrându-se şi lăsând în urmă doar oase albe scânteietoare, iar Rin îşi zise că ăsta era sfârşitul – moartea punea capăt lucrurilor – dar oasele se ridicară şi dansară în continuare Un schelet se uită la ea zâmbindu-i cu dinţii dezgoliţi şi-i făcu semn cu o mână descărnată: „Din cenuşă am venit şi în cenuşă ne întoarcem ” Strânsoarea Femeii în jurul umerilor lui Rin deveni mai puternică Se aplecă înainte şi-i şopti cu înverşunare în ureche: — Du-te înapoi Însă Rin era ispitită de foc se uita, dincolo de schelete, în flăcările care se încolăceau în sus ca nişte vietăţi, luând forma unui zeu viu, a unui animal, a unei păsări Pasărea îşi lăsă capul spre ele Femeia izbucni în flăcări Apoi Rin pluti din nou în sus, zburând ca o săgeată către cer, în tărâmul zeilor ♦ Când deschise ochii, Jiang era ghemuit în faţa ei, privind-o concentrat cu ochii lui spălăciţi — Ce ai văzut? Rin trase adânc aer în piept Încercă să se adapteze din nou la existenţa trupului Se simţea stângace şi greoaie, ca o păpuşă prost modelată din lut umed — O încăpere circulară mare, spuse ea şovăitor, mijind ochii ca să-şi amintească viziunea finală Nu ştia dacă îşi găsea cu greutate cuvintele sau pur şi simplu gura refuza să i se supună Toate poruncile pe care le dădea trupului păreau să fie îndeplinite cu întârziere — Era ca un set de trigrame, dar cu treizeci şi două de vârfuri ce se despărţeau în şaizeci şi patru Şi creaturi pe piedestale în jurul cercului — Socluri, o corectă Jiang — Aşa e Socluri — Ai văzut Panteonul, spuse el I-ai găsit pe zei — Aşa cred Vocea i se stinse Se simţea oarecum derutată Chiar îi găsise pe zei? Sau numai îşi imaginase acele şaizeci şi patru de zeităţi care se rotiseră în jurul ei ca nişte mărgele de sticlă? — Pari sceptică, zise el — Eram obosită, răspunse fata Nu ştiu dacă a fost real sau Adică, poate doar am visat Prin ce se deosebeau viziunile ei de închipuire? Oare văzuse imaginile acelea numai pentru că voise să le vadă? — Ai visat? Jiang îşi înclină capul într-o parte Ai mai văzut vreodată ceva care să semene cu Panteonul? Într-un desen? Sau o pictură? Rin se încruntă — Nu, dar — Soclurile Te aşteptai să le vezi? — Nu, răspunse ea, dar am mai văzut socluri, iar Panteonul n-ar fi fost chiar aşa greu de invocat din imaginaţia mea — Dar de ce tocmai visul ăsta? De ce a ales mintea ta adormită să extragă din memorie aceste imagini, şi nu altele? De ce nu un cal, sau un câmp de iasomie, sau pe maestrul Jun călărind despuiat pe spinarea unui tigru? Rin clipi — Aşa ceva visezi tu? — Răspunde la întrebare, zise maestrul — Nu ştiu, răspunse ea frustrată De ce visează oamenii ceea ce visează? Dar Jiang zâmbea, de parcă exact asta voia să audă — Chiar aşa, de ce? Rin nu avu niciun răspuns Privi pierdută spre gura peşterii, rumegând gândurile acelea în minte şi-şi dădu seama că se trezise din mai multe puncte de vedere Harta lumii, felul cum înţelegea realitatea, se schimbase Putea vedea contururile, chiar dacă nu ştia cum să umple golurile Ştia că zeii există şi că vorbesc, iar asta era suficient Durase mult, dar avea în sfârşit vocabularul necesar pentru ce învăţau acum Şamanii: cei care comunicau cu zeii Zeii: forţe ale naturii, entităţi reale şi totuşi, la fel de efemere ca vântul şi focul însele, inerente existenţei universului Când hesperienii scriau despre „Zeu”, scriau despre supranatural Când Jiang vorbea despre „zei”, vorbea despre remarcabilul natural Comunicarea cu zeii însemna să mergi în tărâmul viselor, în lumea spiritului Însemna să abandonezi ce erai şi să te contopeşti cu starea fundamentală a lucrurilor Spaţiul incert unde materia şi acţiunile nu erau încă stabilite, bezna schimbătoare în care lumea materială nu fusese încă visată pentru a veni pe lume Zeii erau pur şi simplu fiinţele care locuiau în spaţiul acela, forţe ale creaţiei şi distrugerii, ale dragostei şi urii, ale grijii şi neglijării, ale luminii şi întunericului, ale frigului şi căldurii Se opuneau unul altuia şi se completau unul pe celălalt – erau adevăruri fundamentale Erau elementele ce formau universul însuşi Fata pricepu că realitatea era o faţadă, un vis invocat de forţele unduitoare dedesubtul unei suprafeţe străvezii Şi meditând, ingerând halucinogenul, uitându-şi legătura cu lumea materială, fusese capabilă să se trezească — Înţeleg esenţa lucrurilor, şopti ea Ştiu ce înseamnă să exişti Jiang zâmbi — E minunat, nu-i aşa? Rin înţelese atunci de ce maestrul Tradiţiilor era foarte departe de a fi nebun Se putea de fapt să fi fost persoana cea mai sănătoasă la minte pe care o cunoscuse vreodată O fulgeră un gând — Şi ce se întâmplă când murim? Jiang arcui o sprânceană — Cred că poţi să răspunzi şi singură la întrebarea asta Rin chibzui o clipă — Ne întoarcem în lumea spiritului Părăsim părăsim o iluzie Ne trezim Bărbatul încuviinţă — Nu murim, ci ne întoarcem în nimic Ne dizolvăm şi ne pierdem eul Ne schimbăm din a fi o singură unitate în a deveni totul Cel puţin majoritatea dintre noi Ea deschise gura să întrebe ce voia să spună, dar Jiang întinse mâna şi o atinse pe frunte — Cum te simţi? — Incredibil, spuse Rin Îşi simţea mintea mai limpede decât fusese în ultimele luni, de parcă în tot timpul ăsta încercase să întrezărească ceva prin ceaţă, şi ceaţa dispăruse brusc Era extaziată; rezolvase puzzle-ul, îşi cunoştea sursa puterii şi nu-i mai rămânea decât să înveţe s-o extragă după voie Şi acum? — Acum ţi-am rezolvat problema, spuse Jiang Acum ştii cum eşti conectată la o plasă mai amplă de forţe cosmologice Uneori maeştrii artelor marţiale care sunt foarte bine acordaţi la lume se vor pomeni copleşiţi de una dintre aceste forţe Ei suferă un dezechilibru – o afinitate pentru un zeu, în detrimentul celorlalţi Asta ţi s-a întâmplat în ring Dar acum ştii de unde a venit flacăra aceea, iar când ţi se va mai întâmpla, poţi călători în Panteon ca să-i găseşti echilibrul Acum eşti vindecată Rin îşi smuci capul spre maestrul ei Vindecată? Vindecată? Jiang părea mulţumit, uşurat şi senin, însă ea se simţea dezorientată Nu studiase Tradiţiile ca să poată domoli flăcările Da, focul pe care-l simţise fusese îngrozitor, dar şi puternic Ea se simţise puternică Voia să înveţe să-l canalizeze, nu să-l înăbuşe — Vreo problemă? — Nu nu vreau Îşi muşcă buza înainte să-i scape cuvintele din gură Jiang se opunea energic oricăror discuţii despre război Dacă fata insista să-l întrebe despre utilizările militare, era posibil s-o abandoneze aşa cum o făcuse înainte de Probe Deja credea că era prea impulsivă, prea necugetată şi nerăbdătoare Ştia ce uşor ar fi putut să-l alunge Nu conta Dacă maestrul n-avea s-o înveţe să invoce puterea, atunci avea să-şi dea seama singură — Şi care-i rostul? întrebă ea Doar ca să mă simt bine? — Rostul? Ce rost? Eşti iluminată Ai o înţelegere mai bună a cosmosului decât majoritatea teologilor în viaţă! Jiang îşi roti mâinile în jurul capului Ai idee ce poţi să faci cu această cunoaştere? Hinterlandezii interpretează viitorul de mulţi ani, prin citirea desenelor de pe carapacele ţestoaselor pentru a prezice evenimentele ce vor să vină Ei pot vindeca bolile trupului, lecuind spiritul Pot vorbi cu plantele, pot vindeca boli ale minţii Rin se întrebă de ce hinterlandezii ar fi făcut toate acelea în loc să-şi folosească abilităţile în scopuri militare, dar îşi muşcă limba — Şi cât va dura? — Despre aşa ceva n-are rost să vorbeşti în termenii anilor, spuse Jiang Hinterlandezii nu permit interpretarea unei divinaţii fără minimum cinci ani de pregătire Instruirea şamanilor este un proces care durează toată viaţa Ea nu putea însă accepta aşa ceva Rin voia putere şi o voia acum – mai ales dacă erau în pragul unui război cu muganii Jiang o privea cu atenţie „Ai grijă”, îşi reaminti fata Mai avea multe de învăţat de la maestru Trebuia să-i facă pe plac — Altceva? întrebă el, după o vreme Rin se gândi la avertismentul Femeii speerane Se gândi la Phoenix, la foc şi la durere — Nu, spuse ea Nimic altceva Partea a II-a CAPITOLUL 10 Împăratul Ryohai patrulase deja de douăsprezece nopţi pe graniţa de est a Nikanului în Marea Nariin Ryohai era o corabie uşoară, un model elegant al Federaţiei, conceput să alunece iute prin ape agitate Avea la bord puţini soldaţi, fiindcă puntea nu era destul de mare pentru un batalion Nu era în misiune de recunoaştere Deasupra catargului pe care nu flutura niciun stindard nu se roteau păsări mesagere şi niciun spion nu părăsise corabia la adăpostul negurii oceanului Ryohai nu făcea altceva decât să patruleze nervos în viteză prin dreptul coastei, trecând înainte şi înapoi ca o gospodină agitată Aşteptând ceva Pe cineva Echipajul îşi petrecea zilele în tăcere Ryohai avea la bord numai echipajul strict necesar: căpitanul, câţiva marinari şi un contingent mic din forţele armate federale Ducea un oaspete respectat: generalul Gin Seiryu, mare mareşal al forţelor armate şi respectat consilier al împăratului Ryohai însuşi Şi mai ducea un pasager clandestin, un nikara ce se furişase în umbra calei încă de când Ryohai intrase în apele Mării Nariin ♦ Tyr, comandant Cike, se pricepea să fie invizibil În starea aceea, nu-i era nici foame, nici somn Cufundat în umbre, învăluit în beznă, abia dacă avea nevoie să respire Zilele ce treceau i se păreau sâcâitoare numai din cauza plictiselii, dar stătuse de veghe şi perioade mai îndelungate Aşteptase o săptămână în dulapul din dormitorul Căpeteniei Dragonului Petrecuse o lună ascuns sub podeaua pe care călcau conducătorii Republicii Hesperia Acum aştepta ca oamenii de la bordul lui Ryohai să-şi dezvăluie misiunea Tyr fusese surprins când primise ordine de la Sinegard să se infiltreze pe o navă a Federaţiei De ani de zile, Cike acţionaseră numai pe teritoriul Imperiului, omorându-i pe disidenţii pe care împărăteasa îi considera incomozi, împărăteasa nu trimitea Cike peste hotare; mai precis, nu-i mai trimitea după tentativa ei dezastruoasă de asasinare a tânărului împărat Ryohai, care se încheiase cu doi agenţi morţi şi un altul care-şi pierduse minţile în asemenea măsură, încât trebuise luat pe sus, urlând, în închisoarea de stâncă Însă datoria lui Tyr nu era să pună întrebări, ci să se supună Stătea ghemuit în umbre, fără să fie observat de ceilalţi Aştepta Era o noapte liniştită, fără vânt şi încărcată de taine Tot într-o noapte ca asta, cu multe zeci de ani în urmă, când luna era plină şi strălucea pe cer, maestrul lui îl dusese pentru prima dată în adâncul tunelurilor subterane unde nu răzbătea nicicând lumina Maestrul îl călăuzise prin cotituri întortocheate, răsucindu-l în întuneric ca să nu-şi poată schiţa în minte o hartă a labirintului de sub pământ După ce ajunseseră în miezul pânzei de păianjen, maestrul îl părăsise — Găseşte-ţi calea de ieşire, îi poruncise Dacă zeiţa te primeşte, o să te călăuzească ea Dacă nu, vei pieri Tyr nu-i purtase niciodată pică maestrului pentru că-l părăsise în beznă Aşa trebuia să se facă Totuşi, spaima lui fusese reală şi apăsătoare Rătăcise zile în şir, panicat, prin tunelurile înăbuşitoare Mai întâi venise setea Apoi foamea Când se împiedica de obiecte în beznă, obiecte ce zdrăngăneau şi năşteau ecouri pe lângă el, îşi dădea seama că erau oase Câţi ucenici fuseseră trimişi în acelaşi labirint subteran? Câţi ieşiseră? Doar unul singur din generaţia lui Tyr Ascendenţa lui şamanică rămăsese curată şi puternică prin abilităţile dovedite ale celor ce se succedaseră, dar numai un supravieţuitor putea primi darurile zeiţei pentru a le transmite generaţiei următoare Faptul că lui Tyr i se oferise ocazia aceea însemna că toţi ucenicii dinaintea lui încercaseră şi dăduseră greş, şi muriseră Atunci, Tyr fusese foarte înspăimântat Acum nu era înspăimântat Acum, la bordul corabiei, bezna îl primise o dată în plus, exact ca în urmă cu treizeci de ani Tyr era învăluit de ea, un copil nenăscut în pântecele mamei Ruga către zeiţă era o întoarcere la stadiul acela primordial de dinainte de copilărie, când lumea era tăcută Nimic nu-l putea vedea Nimic nu-l putea atinge ♦ Goeleta îşi croia drum peste marea întunecată, plutind vioi, ca un copil care face un lucru nepermis Corăbioara nu făcea parte din flota nikara Toate însemnele de identificare fuseseră înlăturate grosolan de pe cocă Totuşi venea dinspre ţărmul nikara Însă fie urmase un drum foarte lung şi întortocheat ca să ajungă la Ryohai, pentru a păcăli un asasin pe care Ryohai nu ştia că-l are la bord, fie era o corabie nikara Tyr se ghemui în spatele catargului, cu ocheanul îndreptat spre puntea goeletei Când ieşi din beznă, simţi o ameţeală bruscă I se întâmpla tot mai des, de câte ori aştepta prea mult în umbre, îi venea tot mai greu să păşească în lumea materială, să se desprindă de zeiţa lui „Cu grijă sau n-o să mai fii în stare să te întorci”, îşi spuse Ştia ce s-ar fi întâmplat atunci Ar fi devenit pentru zei un canal ce se revărsa, de neoprit, o poartă fără lacăte către tărâmul spiritului Ar fi fost un jgheab înspumat, inutil, înfundat, şi cineva l-ar fi dus la Chuluu Korikh, unde nu putea face niciun rău Cineva i-ar fi înregistrat numele în Roţi şi l-ar fi privit cufundându-se în temniţa de stâncă, tot aşa cum el însuşi îşi întemniţase mulţi subalterni Tyr îşi aduse aminte de prima sa vizită la Chuluu Korikh, când îşi înzidise maestrul în munte Stătuse înaintea lui, faţă în faţă, în timp ce zidurile de piatră se închideau în jurul maestrului: Ochi închişi Dormind, dar nu mort În curând avea să vină ziua când şi el avea să înnebunească dacă pleca, dar ar fi devenit încă şi mai nebun dacă n-ar fi făcut-o Asta era totuşi soarta care-i aştepta pe bărbaţii şi pe femeile din Cike Să fii asasin al împărătesei însemna o moarte prematură ori nebunie, sau ambele Tyr crezuse că s-ar putea să mai dispună de zece sau douăzeci de ani, aşa cum avusese şi maestrul lui înainte să i-o lase pe zeiţă Crezuse că mai avea destul timp ca să pregătească un iniţiat şi să-l înveţe să păşească prin neant Dar el urma planul zeiţei şi n-avea niciun cuvânt de zis în legătură cu clipa în care avea să-l cheme la ea în cele din urmă „Ar fi trebuit să aleg un ucenic Ar fi trebuit să-l aleg pe unul dintre ai mei ” Cu cinci ani în urmă se gândise că l-ar putea alege pe Prezicătorul Cike, copilul slăbuţ din Hinterlanda Însă Chaghan era foarte firav şi bizar, chiar şi pentru un hinterlandez Ar fi condus ca un demon Ar fi obţinut supunerea totală a subalternilor, dar numai pentru că le-ar fi eliminat voinţa proprie Ar fi spulberat minţi Noul locotenent al lui Tyr, un băiat pe care i-l trimiseseră de la Academie, era un candidat mult mai bun Fusese deja desemnat să conducă Cike, atunci când avea să sosească vremea ca Tyr să se dea deoparte Însă băiatul avea deja un zeu al lui Şi zeii erau egoişti ♦ Goeleta opri în umbra lui Ryohai O siluetă singuratică, ascunsă în mantie, urcă într-o barcă şi străbătu distanţa mică dintre corăbii Căpitanul lui Ryohai porunci să fie coborâte scara de frânghie Rămase pe punte împreună cu jumătate din echipaj, aşteptând sosirea la bord a solului nikara Doi marinari ajutară silueta în mantie să urce pe punte Aceasta îşi trase de pe cap gluga întunecată şi-şi scutură părul lung şi strălucitor Păr ca obsidianul Piele alb mineral, care lucea ca luna însăşi Buze ca sângele proaspăt vărsat Pe corabie se afla împărăteasa Su Daji Tyr fu atât de surprins, încât aproape se împletici afară din umbre De ce se afla ea aici? Primul lui gând fu absurd de meschin: împărăteasa n-avea încredere în el Ceva trebuie să fi mers prost Se afla aici de bunăvoie? O silise Federaţia să vină? Sau propriile lui ordine se schimbaseră? Mintea lui Tyr gonea înnebunită, întrebându-se ce să facă Putea acţiona acum, îi putea ucide pe soldaţi înainte să apuce să-i facă vreun rău împărătesei Însă Daji ştia că este aici – i-ar fi făcut semn, dacă i-ar fi vrut morţi pe oamenii Federaţiei Atunci trebuia să aştepte, să aştepte şi să vadă jocul lui Daji — Înălţimea Voastră Generalul Gin Seiryu era un uriaş printre oameni şi o domina pe împărăteasă cu înălţimea lui — Aţi întârziat mult Împăratul Ryohai e tot mai nerăbdător — Nu sunt câinele care vine la comanda lui Ryohai Glasul lui Daji răsună peste corabie rece şi limpede ca gheaţa, tăios ca un cuţit În jurul ei se adună un cerc de soldaţi, înconjurând-o împreună cu generalul Însă Daji rămase calmă, cu capul ridicat, fără să trădeze vreo temere — Dar veţi fi convocată, spuse generalul aspru Împăratul Ryohai este tot mai iritat de tărăgănarea voastră Atuurile voastre îşi pierd valoarea Aveţi extrem de puţine avantaje şi o ştiţi prea bine Ar trebui să vă bucuraţi că împăratul a catadicsit să vă vorbească Buzele lui Daji se arcuiră — Excelenţa sa este cu siguranţă binevoitor — Destul cu flecăreala Spuneţi ce aveţi de spus — Toate la vremea lor, zise Daji calmă Mai întâi trebuie făcut altceva Privi direct spre umbrele unde stătea Tyr Bun Eşti aici Tyr consideră că acela era semnalul lui Ridicând cuţitele, ieşi în grabă din umbre doar ca să cadă în genunchi când Daji îl opri cu privirea Se înecă, incapabil să vorbească Avea membrele amorţite, îngheţate; nu putea decât să rămână drept Daji avea puterea hipnozei, ştia asta, dar n-o folosise niciodată asupra lui Toate gândurile îi fură alungate din minte Nu se putu gândi decât la ochii ei La început, fură mari, luminoşi şi negri Apoi galbeni ca ai unui şarpe, cu pupile înguste care-l trăgeau spre ei aşa cum îşi trage o mamă copilul, ca o imitaţie plină de cruzime a propriei lui zeiţe Şi, la fel ca zeiţa lui, era frumoasă Foarte frumoasă Ţintuit locului, Tyr îşi coborî cuţitele În faţa lui jucau viziuni Ochii ei mari şi galbeni pulsau în faţa ochilor lui; dintr-odată imenşi, îi umpleau tot câmpul vizual, atrăgându-l în lumea ei Văzu forme fără nume Văzu culori de nedescris Văzu femei fără chip dansând prin cinabru şi cobalt, trupuri arcuite ca panglicile de mătase pe care le răsuceau în mâini Apoi, când prada era deja fermecată, Vipera îşi înfipse în el colţii şi-şi revărsă otrava Atacul psihospiritual fu devastator şi imediat Sfărâmă lumea lui Tyr ca pe o bucată de sticlă, ca şi cum el exista într-o oglindă şi ea o lovise de un colţ ascuţit, iar bărbatul fu prins în momentul când se sparse, astfel încât nu se termină în câteva clipe, ci dură eoni Undeva începu un ţipăt care deveni tot mai strident şi nu se opri Ochii Viperei se schimbară în alb lipsit de orice urmă de culoare, care-i străpunse vederea şi transformă totul în durere Tyr îşi căută adăpost în umbre, dar zeiţa lui nu era nicăieri, iar ochii aceia hipnotici erau peste tot Oriunde se întorcea, ochii îl priveau Marea Şerpoaică şuiera, cu privirea aţintită asupra lui, străpungându-l, paralizându-l Tyr îşi chemă din nou zeiţa, însă ea rămase tăcută, fusese alungată de o putere infinit mai mare decât bezna însăşi Su Daji dirija ceva mai vechi decât Imperiul Ceva la fel de vechi ca timpul Lumea lui Tyr nu se mai rotea El pluti împreună cu împărăteasa în ochiul furtunii de culori, ancorat doar prin generozitatea ei Tyr recăpătă formă, ca şi ea; nu mai era o viperă, ci o zeiţă cu forma lui Su Daji, femeia — Nu-mi purta pică pentru asta În joc sunt forţe dincolo de înţelegerea ta, faţă de care viaţa ta e lipsită de importanţă Deşi părea muritoare, glasul îi venea de peste tot, izvora din el, îi răsuna în oase Era tot ceea ce exista, până când împărăteasa se înduplecă şi-l lăsă să vorbească — De ce faci asta? şopti Tyr — Prada nu pune întrebări despre motivele prădătorului, şuieră fiinţa care nu era Su Daji Morţii nu le pun întrebări celor vii Muritorii nu-i provoacă pe zei — Am ucis pentru tine, spuse Tyr Aş fi făcut orice pentru tine — Ştiu, spuse ea şi-i mângâie faţa Vorbi cu mâhnire nepăsătoare şi pentru o clipă semănă din nou cu împărăteasa Culorile păliră Aţi fost proşti Îl împinse peste bordul corabiei Durerea înecului, îşi dădu seama Tyr, vine din luptă Dar el nu putea lupta Era paralizat cu totul, incapabil fie şi să clipească, să-şi coboare pleoapele ca să se apere de asaltul apei sărate Nu putea face nimic altceva decât să moară Se cufundă din nou în beznă Înapoi în adâncuri, unde sunetele nu puteau fi auzite, imaginile nu puteau fi văzute, unde nu putea fi simţit nimic, unde nu trăia nimic Înapoi în nemişcarea blândă a pântecului Înapoi la mama lui Înapoi la zeiţa lui ♦ Moartea unui şaman nu trecu neobservată în lumea spiritului Spulberarea lui Tyr trimise o undă de şoc psihospiritual în tărâmul lucrurilor neştiute Fu resimţită până pe vârfurile Munţilor Wudang, unde era ascuns de lume Castelul Nopţii Fu percepută de Prezicătorul Copiilor Stranii, fiul pierdut al ultimului han adevărat al Hinterlandei Prezicătorul palid străbătu planul spiritului cu uşurinţa cu care intri pe o uşă şi, când îşi căută comandantul, văzu doar beznă şi forma spulberată a ceea ce fusese cândva uman La orizontul lucrurilor ce vor să vină, văzu un teritoriu învăluit în fum şi foc Văzu o flotă străbătând strâmtoarea îngustă Văzu începutul unui război — Ce vezi? întrebă Altan Trengsin Prezicătorul cu păr alb îşi ridică privirea către cer, dând la iveală cicatrice lungi ce-i coborau pe ambele părţi ale gâtului palid Izbucni într-un râs aspru, ascuţit — Nu mai e, zise el Chiar nu mai e Degetele lui Altan se strânseră pe umărul Prezicătorului Ochii acestuia se deschiseră brusc În spatele pleoapelor străvezii nu era decât alb Nici pupilă, nici iris, nicio pată de culoare Doar un peisaj muntos alburiu, ca zăpada proaspăt căzută, ca nimicul însuşi — A fost o Hexagramă — Spune-mi, zise Altan Prezicătorul se întoarse către el — Văd trei adevăruri Unu: suntem în pragul războiului — Asta ştiam, spuse Altan, dar Prezicătorul îl întrerupse — Doi: avem un duşman pe care-l iubim Altan se crispă — Trei: Tyr e pierdut Altan înghiţi un nod — Ce înseamnă asta? Prezicătorul îi luă mâna O duse la buze şi o sărută — Am văzut sfârşitul lucrurilor, zise el Forma lumii s-a schimbat Zeii păşesc acum în oameni aşa cum n-au mai făcut-o de foarte multă vreme Tyr nu se va întoarce Copiii Stranii răspund acum în faţa ta şi numai a ta Altan răsuflă încet Simţea o durere şi în acelaşi timp o uşurare imensă Nu avea niciun comandant Ba nu El era comandantul „Tyr nu mă mai poate opri”, îşi zise el ♦ Moartea lui Tyr fu resimţită şi de Străjerul Porţii însuşi, care lâncezea de ani de zile, nu tocmai mort, dar nici tocmai viu, pitit în trupul unui muritor, dar fără să fie muritorul însuşi Străjerul Porţii era fărâmat şi dezorientat, şi uitase mare parte din cine fusese, dar n-avea să uite niciodată pata de venin a Viperei Simţi cum forţa ei străveche se împrăştia în neantul ce-i separa şi-i aducea împreună Ridică privirea către cer şi ştiu că se întorsese un duşman ♦ Moartea lui Tyr fu simţită de tânăra ucenică din Sinegard care medita singură, în vreme ce colegii ei de clasă dormeau Care se încruntă la tulburarea percepută acut, dar neînţeleasă Care se întrebă, aşa cum făcea tot timpul, ce s-ar întâmpla dacă ar nesocoti voinţa maestrului ei, ar înghiţi seminţele de mac şi ar trece dincolo, pentru a comunica din nou cu zeii Dacă ar face mai mult decât să comunice Dacă ar trage înapoi un zeu după ea Pentru că, deşi i se interzisese să cheme Phoenixul, asta nu-l împiedica pe Phoenix s-o cheme pe ea Curând, îi şoptea Phoenixul în somn Curând mă vei chema pentru puterea mea şi când va veni vremea, nu vei fi în stare să te opui Curând vei nesocoti avertismentele Femeii şi ale Străjerului Porţii şi vei cădea în îmbrăţişarea mea sălbatică Te pot face măreaţă Te pot face o legendă Iar ea încerca să se opună Încerca să-şi golească mintea, aşa cum o învăţase Jiang, să-şi alunge furia şi focul din cap Descoperi că nu putea Descoperi că nu voia s-o facă ♦ În prima zi a celei de-a şaptea luni, la graniţă izbucni altă încăierare, între Batalionul Optsprezece al forţelor armate ale Federaţiei şi patrula nikara din Provincia Calului, la frontiera de nord cu Hinterlanda După şase ore de luptă, cele două tabere încheiară un acord de încetare a focului Petrecură noaptea într-un armistiţiu nesigur În a doua zi, un soldat al Federaţiei nu se prezentă pentru patrularea de dimineaţă După ce fu cercetată toată tabăra, generalul Federaţiei din oraşul de graniţă Muriden îi ceru generalului nikara să deschidă şi porţile taberei lui pentru a fi cercetată Generalul nikara refuză În a treia zi, împăratul Ryohai al Federaţiei Mugen trimise un porumbel mesager împărătesei Su Daji, cu cererea oficială de a-i fi returnat soldatul de la Muriden Împărăteasa le chemă pe cele Douăsprezece Căpetenii în faţa tronului din Sinegard şi dezbătură timp de şaptezeci şi două de ore În a şasea zi, împărăteasa răspunse oficial că Ryohai poate să se ducă învârtindu-se În a şaptea zi, Federaţia Mugen declară război Imperiului Nikan Pe tot cuprinsul insulei în formă de arc, femeile vărsară lacrimi de bucurie şi cumpărară portrete ale împăratului Ryohai ca să le atârne în case, bărbaţii se înrolară în forţele de rezervă şi copiii alergară pe străzi ţipând cu setea de sânge festivă a unui popor aflat în război În a opta zi, un batalion de soldaţi ai Federaţiei debarcă în portul Muriden şi decimă oraşul Când Miliţia provinciei opuse rezistenţă, fu dat ordinul ca toţi locuitorii de sex masculin din Muriden, inclusiv copiii şi pruncii, să fie adunaţi la un loc şi împuşcaţi Femeile fură cruţate numai pentru că armata Federaţiei se grăbea să înainteze pe continent Batalionul jefui satele pe unde trecu, confiscă animale de povară şi cereale pentru uzul propriu, şi omorî ce nu putu lua Nu avea nevoie de linii de aprovizionare, ci lua de pe teritoriile pe care le traversa Străbătu ţara în marş, pregătindu-se să atace capitala În a treisprezecea zi, la biroul Jimei Lain din Academie sosi un vultur mesager Mesajul spunea doar: Provincia Calului a căzut Mugen vine spre Sinegard ♦ — E destul de palpitant, pe bune, zise Kitay — Da, răspunse Rin Suntem pe punctul de a fi invadaţi de duşmanul nostru de veacuri, după ce a încălcat un tratat de pace care a menţinut o stabilitate geopolitică fragilă timp de douăzeci de ani E foarte palpitant — Măcar acum ştim că avem un post sigur, spuse Kitay Toată lumea vrea cât mai mulţi soldaţi — Poţi să fii mai puţin încântat? — Poţi să fii mai puţin deprimantă? — Ne putem mişca puţin mai repede? întrebă magistratul Rin şi Kitay se uitară unul la altul Amândoi ar fi preferat să facă orice altceva decât să contribuie la eforturile de evacuare a civililor Deoarece Sinegard se găsea prea în nord ca să fie în siguranţă, birocraţia imperiului se muta într-o capitală de război, aflată în sud, în oraşul Golyn Niis Până când batalionul Federaţiei urma să ajungă aici, Sinegard avea să fie un oraş-fantomă Un oraş de soldaţi Teoretic, asta însemna că Rin şi Kitay aveau misiunea incredibil de importantă de a asigura supravieţuirea întregii conduceri centrale a Imperiului, chiar dacă nu şi a capitalei Practic, însemna să aibă de-a face cu birocraţi municipali foarte graşi şi foarte enervanţi Kitay încercă să urce ultima ladă în căruţă şi se împletici imediat sub greutatea ei — Ce-i în asta? întrebă el, clătinându-se în timp ce se străduia să echilibreze lada pe şold Rin se aplecă în grabă şi-l ajută să ridice lada pe căruţă, care se legăna deja sub greutatea multelor bunuri ale magistratului — Ceainicele mele, spuse bărbatul Vedeţi cum am notat pe latura aia? Cu grijă, să nu se încline — Ceainicele tale, repetă Kitay fără să-i vină să creadă Ceainicele tale sunt o prioritate în momentul ăsta — Tata le-a primit în dar de la Împăratul Dragonului, odihnească-i-se sufletul în pace Magistratul cercetă căruţa plină ochi Ah, asta îmi aduce aminte nu uitaţi vaza din curtea interioară Se uită rugător la Rin Fata era ameţită de arşiţa după-amiezii, epuizată de orele petrecute încărcând averea magistratului în câteva vehicule prost pregătite În apatia ei, observă că magistratului îi tremura caraghios guşa când vorbea În alte condiţii, poate că i-ar fi atras atenţia lui Kitay În alte condiţii, poate că el ar fi râs Magistratul arătă din nou vaza — Aveţi grijă cu ea, da? E de-o vârstă cu Împăratul Roşu Poate o legaţi în spatele căruţei Rin se holbă la el, nevenindu-i să creadă — Domnule? spuse Kitay Magistratul se întoarse spre el — Ce-i? Icnind, Kitay ridică lada deasupra capului şi o aruncă pe jos Căzu în ţărână cu un bufnet înfundat, nu cu trosnetul colosal la care sperase Rin Capacul de lemn al lăzii se deschise şi dinăuntru se rostogoliră câteva ceainice de porţelan foarte frumoase, emailate cu un model floral încântător Deşi fuseseră trântite, păreau nevătămate Apoi Kitay începu să le izbească cu o scândură După ce le termină de spart, îşi îndepărtă cârlionţii de pe faţă şi se răsuci spre magistratul asudat, care se ghemuise pe locul lui de parcă se temea că Kitay va începe să-l zdrobească şi pe el — Suntem în război, zise băiatul Şi tu eşti evacuat pentru că, numai zeii ştiu de ce, ai fost considerat important pentru supravieţuirea ţării Aşa că fă-ţi treaba Ajută-ne să menţinem ordinea Nu-ţi împacheta nenorocitele de ceainice ♦ În câteva zile, Academia se transformă din campus în tabără militară Curtea fu năpădită de soldaţi înveşmântaţi în verde din Divizia Opt, cu baza în învecinata Provincia Berbecului, iar studenţii fură asimilaţi printre ei Cei din Miliţie erau stoici şi laconici Îi acceptară pe studenţi fără tragere de inimă, dându-le totodată clar de înţeles că-n opinia lor n-aveau ce să caute în război — E o chestie de superioritate, speculă Kitay mai târziu Majoritatea soldaţilor n-au fost în Sinegard E ca şi cum ţi se spune să lucrezi cu cineva care peste trei ani îţi va fi ofiţer, chiar dacă tu ai zece ani de experienţă de luptă în plus faţă de el — Nici ei n-au experienţă de luptă, zise Rin Noi n-am mai purtat războaie în ultimii douăzeci de ani Soldaţii ştiu chiar mai puţin decât noi ce au de făcut Kitay n-o contrazise Cel puţin, sosirea Diviziei Opt însemna şi revenirea lui Raban, care era însărcinat cu evacuarea din oraş a bobocilor ce plecau împreună cu civilii — Dar eu vreau să lupt! protestă un student care abia-i ajungea lui Rin până la umăr — Că mare lucru ai face, replică Raban Bobocul scoase mândru bărbia în afară — Sinegard e casa mea O s-o apăr Nu sunt copil mic, nu trebuie să fiu mânat ca femeile şi copiii ăia înfricoşaţi — Dar aperi Sinegardul Îi protejezi pe locuitorii lui Femeile şi copiii? Sarcina ta e să le asiguri securitatea Misiunea ta e să ai grijă să ajungă în trecătoarea din munţi E o sarcină foarte serioasă Raban îi prinse privirea lui Rin în timp ce-i mâna pe boboci pe poarta principală — Mi-e teamă că unii dintre cei mici se vor strecura înapoi, îi zise încet — Sunt de admirat, răspunse fata Oraşul lor e pe punctul de a fi invadat şi primul lor gând e să-l apere — Sunt proşti, spuse Raban Nu mai vorbea cu răbdarea lui obişnuită şi părea extenuat Nu-i momentul pentru eroism Ăsta-i război Dacă rămân, vor muri ♦ Pentru studenţi fuseseră făcute planuri de evacuare Dacă oraşul cădea, ei trebuiau să scape prin râpa mai puţin cunoscută din cealaltă parte a văii şi să se alăture restului civililor într-o ascunzătoare din munţi unde batalioanele Federaţiei n-aveau cum să ajungă Planul nu-i includea şi pe maeştri — Jima nu crede că putem câştiga, spuse Kitay Ea şi corpul profesoral se vor duce odată cu şcoala — Jima e doar prudentă, zise Raban, încercând să le ridice moralul Sunzi spunea să faci planuri pentru orice situaţie, nu? — Sunzi mai spunea că atunci când treci un râu, trebuie să arzi podurile, pentru ca armatei tale să nu-i treacă prin cap ideea de retragere, ripostă băiatul Mie mi se pare că toate astea seamănă foarte tare cu o retragere — Prudenţa nu-i totuna cu laşitatea, spuse Raban În plus, Sunzi mai scria şi că nu trebuie să ataci niciodată un inamic încolţit, deoarece acesta va lupta mai aprig decât îşi poate imagina cineva Un duşman încolţit n-are nimic de pierdut ♦ Zilele păreau să dureze o eternitate şi, în acelaşi timp, să treacă înainte să reuşească să termine ceva Rin avea senzaţia neplăcută că nu făceau decât să aştepte ajungerea duşmanului în prag Totodată se simţea înnebunitor de nepregătită, de parcă pregătirile pentru luptă nu se desfăşurau destul de repede — Mă întreb cum arată soldaţii Federaţiei, zise Kitay pe când coborau de pe munte ca să ia armele ascuţite de la arsenal — Au braţe şi picioare, bănuiesc Poate chiar şi capete — Nu, mă întrebam cu cine seamănă, spuse Kitay Cu nikara? Toată Federaţia provine de pe continentul estic Nu sunt ca hesperienii, deci ar trebui să arate oarecum normal Fata nu înţelegea de ce ar fi fost relevant — Are vreo importanţă? — Nu vrei să vezi faţa duşmanilor? — Nu, nu vreau, răspunse Rin, pentru că apoi aş putea crede că sunt umani Şi nu sunt Discutăm despre oamenii care le-au dat opiu pruncilor ultima dată când ne-au invadat Oamenii care au masacrat Speerul — Poate că sunt mai umani decât ne dăm noi seama, spuse Kitay A stat oare cineva vreodată să se întrebe ce vrea Federaţia? De ce trebuie să se lupte cu noi? — Pentru că sunt înghesuiţi pe insuliţa aia şi cred că Nikanul ar trebui să fie al lor Pentru că s-au mai luptat cu noi şi altă dată şi aproape c-au câştigat, spuse Rin tăios Ce importanţă are? Ei vin, iar noi îi aşteptăm, şi până la urmă tabăra care va supravieţui va fi cea câştigătoare Războiul nu stabileşte cine are dreptate Războiul stabileşte cine rămâne în picioare ♦ Cursurile din Sinegard fură suspendate şi maeştrii îşi reluară funcţiile din care se retrăseseră cu decenii în urmă Irjah preluă comanda strategică a Forţelor de rezervă sinegardiene Enro şi ucenicii ei se întoarseră la spitalul central din oraş ca să înfiinţeze un centru de triaj Jima preluă comanda marţială a oraşului, funcţie pe care o împărţea cu Căpetenia Berbecului şi care implica, parţial, să ţipe la funcţionari municipali şi la comandanţi de detaşament încăpăţânaţi Perspectivele erau descurajante Divizia Opt era formată din trei mii de oameni, insuficient pentru a face faţă unei forţe invadatoare de zece mii de soldaţi Căpetenia Berbecului trimisese după întăriri din Divizia Trei, care se întorcea dintr-o misiune de patrulare în nord, în Hinterlanda, însă era puţin probabil să ajungă înaintea trupelor Federaţiei Jiang era rareori disponibil Fie se afla în biroul Jimei, revizuind cu Irjah planurile pentru situaţii neprevăzute, fie lipsea din campus Când Rin reuşi în cele din urmă să-l găsească, i se păru tensionat şi nerăbdător Trebui să alerge ca să ţină pasul cu el în timp ce cobora treptele — Suspendăm lecţiile, zise maestrul Sunt convins c-ai observat că n-avem răgaz pentru aşa ceva acum N-am timp să te antrenez cum se cuvine Dădu să treacă de ea, însă Rin îl prinse de mânecă — Maestre, voiam să-ntreb n-am putea să-i chemăm pe zei? Adică, împotriva Federaţiei? — Ce spui? Păru uşor îngrozit Nu e momentul pentru aşa ceva — Sunt sigură că ceea ce am studiat noi poate fi utilizat în luptă, insistă fata — Noi am studiat cum să ne consultăm cu zeii Nu cum să-i readucem pe pământ — Dar ei ne pot ajuta să luptăm! — Ce? Nu Nu! Jiang dădu din mâini, devenind vizibil tot mai agitat în timp ce vorbea N-ai ascultat nimic din ce ţi-am spus în ultimii doi ani? Ţi-am zis: zeii nu sunt arme pe care poţi să le ştergi de praf şi să le foloseşti Zeii nu trebuie invocaţi în luptă — Nu-i adevărat, spuse ea Am citit relatări din războaiele Împăratului Roşu Ştiu cum i-au invocat călugării pe zei ca să lupte împotriva lui Şi triburile din Hinterlanda — Hinterlandezii îşi consultă zeii pentru leacuri Le cer călăuzire şi iluminare, o întrerupse Jiang Nu-i cheamă să coboare pe pământ, fiindcă ei ştiu că nu-i cazul Toate războaiele în care am luptat cu ajutorul zeilor le-am câştigat cu consecinţe îngrozitoare Există un preţ Întotdeauna există un preţ — Atunci care-i rostul? De ce mai predai tu Tradiţiile? Expresia lui Jiang deveni înspăimântătoare Arăta ca în ziua când fusese sacrificat porcul Sunzi, când Rin îi spusese că dorea să se consacre Strategiei Părea rănit Trădat — Rostul lecţiilor nu trebuie să fie distrugerea, spuse el Te-am învăţat Tradiţiile ca să te ajut să-ţi găseşti echilibrul şi să înţelegi că universul înseamnă mai mult decât putem noi percepe Nu ţi le-am predat ca să le poţi transforma în arme — Zeii — Zeii nu vor fi folosiţi după bunul nostru plac Ei sunt atât de departe de capacitatea noastră de înţelegere, încât orice încercare de a-i transforma în arme nu se poate sfârşi decât prin dezastru — Şi Phoenixul? Jiang încremeni — Ah, nu Ah, nu, nu, nu — Zeul speeranilor, spuse Rin De câte ori a fost invocat, a răspuns Dacă am putea doar să Jiang părea îndurerat — Ştii ce li s-a-ntâmplat speeranilor — Dar ei aduceau focul cu mult înainte de al Doilea Război al Macului! Au practicat şamanismul veacuri la rând! Puterea — Puterea te va mistui, spuse aspru bărbatul Asta face focul De ce crezi că speeranii nu şi-au recâştigat niciodată libertatea? Ai zice că o astfel de rasă n-ar rămâne supusă prea multă vreme Ar fi cucerit tot Nikanul, dacă puterea lor ar fi fost durabilă Cum se face că nu s-au revoltat niciodată împotriva Imperiului? Focul i-a ucis, Rin, exact aşa cum le-a dat putere I-a înnebunit, le-a răpit capacitatea de a gândi pe cont propriu, până când tot ce mai ştiau să facă era să lupte şi să distrugă după cum li se ordona Speeranii erau obsedaţi de propria lor putere şi, câtă vreme Împăratul le dădea mână liberă să-şi dezlănţuie setea de sânge, nu le mai păsa de mare lucru Ei trăiau o iluzie colectivă Invocau focul, da, totuşi nu merită să-i copiezi Împăratul Roşu a fost crud şi nemilos, dar până şi el a avut bunul-simţ de a nu instrui niciodată şamani în Miliţia lui, cu excepţia speeranilor Când îi tratezi pe zei ca pe nişte arme, nu te alegi decât cu moarte — Suntem în război! Am putea muri oricum, de aceea poate că invocarea zeilor ne-ar da o şansă Care-i cel mai rău lucru care se poate întâmpla? — Cât de tânără eşti, spuse el blând Habar n-ai ♦ După aceea, Rin nu-l mai văzu niciodată pe Jiang în campus Ştia c-o evita intenţionat, aşa cum făcuse şi înainte de Probe, aşa cum făcea de câte ori nu voia să poarte o conversaţie I se părea incredibil de frustrant „Cât de tânără eşti ” Asta era şi mai frustrant Nu era chiar atât de tânără, încât să nu ştie că ţara ei era în război Nu era chiar atât de tânără, încât să nu fi primit misiunea de a o apăra Copiii încetau să mai fie copii când le puneai o sabie în mână Când îi învăţai să ducă un război, când îi înarmai şi-i trimiteai pe front, nu mai erau copii Erau soldaţi ♦ Sinegardul nu mai avea timp Iscoadele raportau zilnic că trupele Federaţiei se apropiau tot mai mult Rin nu putea dormi, deşi avea nevoie disperată de somn De câte ori închidea ochii, neliniştea o zdrobea ca o avalanşă, în timpul zilei, capul i se învârtea de extenuare şi-i ardeau ochii, totuşi nu se putea calma suficient ca să se odihnească Încercă să mediteze, dar groaza îi cotropea mintea; inima îi bătea nebuneşte şi răsuflarea i se scurta de frică Noaptea, când stătea întinsă singură în beznă, auzea chemarea Phoenixului Îi chinuia visele şi îi şoptea seducător de pe tărâmul celălalt Tentaţia era atât de mare, încât aproape c-o înnebunea „O să am grijă să nu-ţi pierzi minţile”, îi promisese Jiang Dar nu avusese grijă Îi arătase o putere mare, o putere chinuitor de minunată, suficientă ca să-i apere oraşul şi ţara şi apoi îi interzisese s-o folosească Rin se supunea, pentru că el îi era maestru, iar loialitatea dintre maestru şi ucenic încă mai însemna ceva, chiar şi în vreme de război Totuşi, asta n-o opri să se ducă în grădina lui, când ştia că el nu este în campus, şi să-şi strecoare în buzunar câteva mâini de seminţe de mac CAPITOLUL 11 Când coloana principală intră în Sinegard, forţele armate ale Federaţiei nu încercară să-şi ascundă venirea Nu aveau motive Sinegardul ştia deja că vin, iar groaza pe care o provoca Federaţia reprezenta un avantaj strategic mult mai mare decât elementul-surpriză Soldaţii avansară în trei coloane, venind din toate direcţiile, mai puţin dinspre vest, unde Sinegardul era apărat de Munţii Wudang Înaintară cu flamuri purpurii uriaşe fluturându-le deasupra capetelor, iluminate de torţele ridicate „Pentru Ryohai”, scria pe flamuri „Pentru împărat ” În Principiile războiului, marele teoretician militar Sunzi avertizase împotriva atacului asupra unui inamic care ocupă o poziţie strategică pe înălţimi Ţinta situată mai sus avea avantajul că putea supraveghea tot câmpul de bătălie şi nu era nevoită să-şi obosească soldaţii să urce Strategia Federaţiei de invadare reprezenta o tiflă uriaşă la adresa lui Sunzi Ca să atace Sinegardul dintr-un punct mai înalt, ar fi trebuit să ocolească prin Munţii Wudang, ceea ce ar fi amânat asaltul cu aproape o săptămână Federaţia n-ar fi acordat Sinegardului o săptămână în plus, fiindcă avea suficient armament şi trupe ca să-l ocupe atacând de jos în sus Din punctul ei de observaţie de pe zidul de sud al oraşului, Rin privea trupele Federaţiei care se apropiau ca un uriaş şarpe fioros ce unduia prin vale, înconjurând Sinegardul pentru a-l zdrobi şi a-l înghiţi Le văzu venind şi se înfiora „Vreau să m-ascund Vreau să-mi spună cineva c-o să fiu în siguranţă, că-i doar o glumă, doar un coşmar ” În clipa aceea înţelese că până atunci se jucase de-a soldatul, se prefăcuse că era curajoasă Însă acum, în ajunul bătăliei, nu se mai putea preface Spaima îi clocotea în fundul gâtlejului, atât de profundă şi de evidentă, încât aproape o îneca Spaima îi făcea degetele să tremure aşa violent, că aproape scăpă sabia din mână Spaima o făcea să uite cum să respire Trebuia să tragă forţat aerul în piept, să închidă ochii şi să numere în gând când inspira şi expira Spaima o ameţea şi îngreţoşa, o împingea să vomite peste zid „E doar o reacţie psihologică”, îşi zise fata „E doar în mintea ta Poţi s-o controlezi Poţi s-o alungi ” Vorbiseră despre asta în timpul instrucţiei Fuseseră avertizaţi în legătură cu senzaţia aceea şi învăţaţi să-şi controleze spaima, s-o transforme în avantaj; să-şi folosească adrenalina ca să rămână vigilenţi, ca să alunge oboseala Însă câteva zile de instrucţie nu puteau nega ceea ce corpul simţea instinctiv, adică adevărul inevitabil că va sângera, va suferi şi cel mai probabil va muri Când îi fusese ultima dată atât de frică? Simţise oare paralizia asta, groaza asta acum doi ani, înainte de-a intra în ring cu Nezha? Nu, atunci fusese furioasă şi mândră Atunci se crezuse invincibilă Aşteptase cu nerăbdare lupta, anticipând setea de sânge Acum i se părea o prostie Ceva foarte, foarte prostesc Războiul nu era un joc, unde să lupte pentru onoare şi admiraţie, unde maeştrii ar fi păzit-o să nu sufere nicio vătămare reală Războiul era un coşmar Îi venea să ţipe Îi venea să urle şi să se ascundă după cineva, după unul dintre soldaţi, îi venea să se smiorcăie: „Mi-e frică, vreau să mă trezesc din visul ăsta, vă rog, salvaţi-mă!” Dar nimeni nu venea după ea Nimeni n-avea s-o salveze Nu exista trezire — Eşti bine? întrebă Kitay — Nu, răspunse ea tremurând Glasul nu-i era decât un scâncet înspăimântat Mi-e frică Kitay, o să murim — Nu, n-o să murim, spuse băiatul încrâncenat O să câştigăm şi-o să trăim — Ai calculat şi tu (Erau depăşiţi numeric în proporţie de trei la unu ) Victoria nu-i posibilă — Trebuie să crezi că este Degetele lui Kitay erau încleştate atât de strâns pe mânerul sabiei, încât se albiseră — Divizia Trei va ajunge la timp Trebuie să-ţi spui că-i adevărat Rin înghiţi un nod şi încuviinţă din cap „N-ai fost instruită ca să te smiorcăi şi să tremuri de frică”, îşi spuse ea Fata din Tikany, mireasa fugită care nu văzuse niciodată un oraş, ar fi fost înspăimântată Însă fata din Tikany dispăruse Era ucenic în anul trei la Academia din Sinegard, era soldat al Diviziei Opt şi fusese instruită să lupte Şi nu era singură Avea seminţe de mac în buzunar Avea un zeu de partea ei — Spune-mi când, zise Kitay Avea sabia ridicată deasupra frânghiei ce ţinea o capcană pe care o întinseseră pentru apărarea perimetrului exterior Băiatul o concepuse şi avea să o declanşeze imediat ce inamicul avea să ajungă în zona de acţiune Soldaţii Federaţiei erau atât de aproape, încât Rin vedea flăcările licărindu-le pe feţe Mâna lui Kitay tremura — Nu încă, şopti ea Primul batalion al Federaţiei trecu hotarul Acum! Kitay tăie frânghia O avalanşă de buşteni fu eliberată şi gravitaţia o trase direct peste principala forţă inamică Buştenii se rostogoliră haotic, rupseră membre şi zdrobiră oase cu zgomot de tunet ce nu se mai termina Preţ de o clipă, huruitul ce însoţea măcelul fu atât de puternic, încât Rin crezu că s-ar putea să fi câştigat lupta înainte să înceapă, că s-ar putea să fi paralizat forţa care înainta Kitay răcnea isteric peste vuiet, prinzându-se de fată ca să nu cadă când se zgâlţâiră porţile Însă când tumultul buştenilor se stinse, invadatorii îşi continuară înaintarea în Sinegard, în ritmul neabătut al tobelor de război ♦ La nivelul de deasupra lui Rin şi Kitay, de pe cele mai înalte ieşituri ale Porţii de Sud, arcaşii sloboziră o rafală de săgeţi Majoritatea răpăiră în van pe scuturi Unele îşi făcură drum prin interstiţii şi îşi împlântară vârfurile în părţile moi, neapărate, din gâturile atacatorilor Însă soldaţii cu armuri grele ai Federaţiei păşiră peste trupurile tovarăşilor căzuţi, continuându-şi asaltul neabătut asupra porţilor oraşului Comandantul detaşamentului strigă, cerând încă o rafală de săgeţi Era aproape fără rost Numărul soldaţilor îl depăşea mult pe al săgeţilor Apărarea exterioară a Sinegardului era în cel mai bun caz precară Toate capcanele lui Kitay fuseseră declanşate şi, deşi toate cu o excepţie funcţionaseră minunat, nu fuseseră suficiente nici măcar să ştirbească rândurile inamicului Nu mai rămăsese de făcut decât să aştepte Să aştepte până când poarta fu spartă şi se auzi un bubuit colosal Atunci începură să răsune gongurile de alarmă, anunţându-i pe toţi cei care nu ştiau deja că Federaţia forţase zidurile Federaţia era în Sinegard ♦ Înaintară în vacarmul salvelor de tun şi al rachetelor, bombardând apărarea externă a Sinegardului cu artileria de asediu Poarta se îndoi şi cedă din cauza solicitării Se revărsară prin poartă ca un muşuroi de furnici, ca un roi de viespi: de neoprit şi fără sfârşit, o mulţime copleşitoare „Nu putem câştiga ” Rin stătea într-o disperare confuză, cu sabia pe lângă corp Ce importanţă ar fi avut dacă lupta cu ei? I-ar fi putut amâna sentinţa de condamnare la moarte cu câteva secunde, minute poate, dar până dimineaţă ar fi fost moartă, cu trupul distrus şi însângerat şi nimic n-ar mai fi contat Bătălia aceasta nu era precum cele din legende, unde numerele nu contau, unde o mână de războinici aşa cum fuseseră cei din Triadă puteau călca în picioare o legiune întreagă Nu avea însemnătate cât de bună le era tehnica, ci raportul dintre numere Iar sinegardienii erau copleşiţi numeric Pe Rin o duru sufletul privind cum înaintau în oraş trupele împlătoşate, în şiruri şi coloane ce se întindeau la nesfârşit „O să mor aici”, îşi dădu seama „O să ne măcelărească pe toţi ” — Rin! Kitay o împinse cu putere şi fata se împletici peste pietre, când un topor se înfipse în zid, în locul unde mai devreme îi fusese capul Soldatul care-l aruncase îl smulse din zid şi-l avântă din nou spre ei, însă de data asta Rin ridică sabia şi-l blocă Impactul îi trimise un val de adrenalină în sânge Spaima era imposibil de eliminat Dar tot aşa era şi voinţa de supravieţuire Fata se strecură pe sub braţul soldatului şi-şi înfipse sabia în adâncitura moale de sub bărbie, neprotejată de coif Tăie prin grăsime şi tendoane, simţi vârful străpungând limba şi trecând dincolo de nas, spre creier Artera carotidă a soldatului plesni sub oţelul sabiei Sângele îi udă mâinile până la coate Soldatul tresări scurt şi apoi căzu peste ea „E mort”, îşi spuse ea amorţită „L-am omorât ” Cu tot antrenamentul de luptă, Rin nu se gândise niciodată cum ar fi să iei cu adevărat viaţa cuiva Să secţionezi o arteră, nu doar să te prefaci Să distrugi un corp atât de tare, încât să-i opreşti toate funcţiile, încât suflarea să-i fie amuţită pentru totdeauna În Academie erau învăţaţi cum să scoată din luptă inamicul Erau instruiţi să lupte împotriva prietenilor lor Acţionau în limita regulilor stricte ale maeştrilor, fiind supravegheaţi îndeaproape ca să evite vătămările În ciuda vorbăriilor şi teoriilor, nu fuseseră instruiţi să ucidă cu adevărat Rin crezuse că ar putea simţi viaţa ce părăsea trupul victimei ei Crezuse că ar putea lua notă de moartea aceleia cu gânduri mai semnificative decât „Unul doborât, mai rămân zece mii ” Crezuse că ar putea simţi ceva Nu simţi nimic Doar un şoc trecător, apoi înţelegerea descurajantă că va trebui s-o facă din nou, şi din nou, şi din nou Îşi smulse arma din falca soldatului exact când altul rotea o sabie deasupra capului ei Ridică sabia şi blocă lovitura Şi eschivă Şi împunse Şi vărsă din nou sânge A doua oară nu fu mai uşor I se părea că lumea se umpluse de soldaţi ai Federaţiei Toţi arătau la fel: coifuri identice, armuri identice „Îl dobori pe unul şi apare altul ” În îngrămădeală, Rin nu avu timp să gândească Luptă din reflex Fiecare acţiune ceru o reacţiune Nu-l mai zări pe Kitay, care dispăruse într-o mare de trupuri, un ocean de metal zăngănind şi torţe Lupta împotriva Federaţiei era cu totul altceva decât cea din ring Ea nu avea exerciţiul luptelor în meleu Inamicul venea din toate direcţiile, nu din una singură, iar înfrângerea unuia nu te aducea cu nimic mai aproape de victoria în bătălie Federaţia nu avea arte marţiale Mişcările soldaţilor erau greoaie, studiate, iar tiparele – previzibile Însă aveau experienţă în formaţie, în lupta în grup Se mişcau de parcă aveau o minte-stup, prin acţiuni coordonate, produse de ani de zile de exerciţiu Erau mai bine instruiţi şi mai bine echipaţi Nu duceau o luptă elegantă Soldaţii se băteau cu brutalitate şi nu le era frică de moarte Dacă erau răniţi, cădeau, iar camarazii avansau peste cadavrele lor Erau neabătuţi Erau foarte mulţi „O să mor ” Doar dacă Doar dacă Seminţele de mac din buzunar urlau să fie înghiţite Le putea lua acum Se putea duce în Panteon şi putea chema un zeu Ce importanţă aveau avertismentele lui Jiang, când oricum aveau să moară toţi? Rin văzuse chipul Phoenixului Ştia ce putere avea la îndemână, dacă ar fi cerut-o „Te pot face măreaţă Te pot face o legendă ” Nu voia să fie o legendă, dar voia să rămână în viaţă Voia mai mult decât orice să trăiască, la naiba cu consecinţele, şi dacă asta se putea întâmpla prin invocarea Phoenixului, atunci aşa să fie Avertismentul lui Jiang nu mai însemna nimic pentru ea acum, nu când compatrioţii şi colegii de clasă erau ciopârţiţi lângă ea şi nu ştia dacă fiecare secundă nu era ultima Dacă avea să moară, nu voia să moară aşa – mică, slabă şi neajutorată Ea avea o legătură cu un zeu Avea să moară ca şaman Cu inima bătând să-i spargă pieptul, Rin se ghemui după un colţ ferit Preţ de câteva secunde în care n-o zări nimeni, îşi îndesă mâna în buzunar şi scoase seminţele Le duse la gură Şovăi Dacă le înghiţea şi nu funcţiona, avea să moară cu siguranţă Nu putea lupta dopată, ameţită şi cu halucinaţii În aer răsună un corn Ridică brusc capul Era un semnal de pericol, venind dinspre Poarta de Est Însă Poarta de Sud n-avea trupe suplimentare pe care să le trimită acolo Totul era o zonă de criză Erau depăşiţi numeric în proporţie de trei la unu; dacă trimiteau jumătate din efective la Poarta de Est, atunci ar fi putut foarte bine să lase Federaţia să se plimbe prin oraş nestingherită Însă detaşamentul lui Rin primise ordin să se regrupeze dacă aude semnalul de pericol Încremeni, nesigură, cu seminţele în palmă Nu le putea înghiţi acum – drogul avea nevoie de timp ca să-şi facă efectul şi nu putea rămâne într-o situaţie nesigură pe termen nedeterminat în vreme ce căuta drumul către Panteon Şi chiar dacă îşi putea domoli gândurile timp suficient ca să-i invoce pe zei, nu ştia dacă ei i-ar fi răspuns Să rămână aici, ascunsă, şi să încerce să invoce un zeu, sau să se ducă să-şi ajute tovarăşii? — Du-te! Comandantul ei de detaşament îi răcni peste larma luptei — Du-te la poartă! Rin o luă la fugă ♦ Poarta de Sud fusese un meleu, însă Poarta de Est era un abator Soldaţii nikara erau la pământ Rin alergă spre poziţiile lor, dar speranţa i se stinse pe măsură ce se apropia Nu mai vedea pe nimeni în armură nikara luptând Soldaţii Federaţiei se revărsau prin poartă, fără să întâlnească vreo rezistenţă Acum era evident că trupele Federaţiei aleseseră Poarta de Est ca ţintă principală Staţionaseră de trei ori mai multe efective acolo şi instalaseră armament de asediu sofisticat în faţa zidurilor oraşului Catapultele lansau bucăţi aprinse de grohotiş spre turnurile de gardă care nu mai răspundeau O văzu pe Niang prăbuşită într-un colţ, ghemuită peste un trup nemişcat în uniforma Miliţiei Când trecu Rin, Niang ridică privirea, cu chipul brăzdat de lacrimi şi sânge Trupul era al lui Raban Fata avu senzaţia că e înjunghiată în măruntaie „Nu nu Raban, nu ” Ceva o lovi în spinare Se răsuci Doi soldaţi ai Federaţiei se furişaseră în spatele ei Primul ridică din nou sabia şi o coborî Rin se feri şi lovi cu sabia ei Metalul întâlni tendoane Fu orbită de sângele care-i curse în ochi; nu putu să vadă ce tăia, simţi doar o tensiune puternică şi apoi o eliberare, iar după aceea, soldatul Federaţiei fu lângă genunchii ei, urlând de durere Străpunse fără să gândească Urletul încetă Apoi tovarăşul lui o lovi cu scutul în braţul cu care ţinea sabia Rin ţipă şi o scăpă Soldatul o împinse cu piciorul şi o izbi cu scutul în coaste, după care îşi duse sabia în spate ca să dea lovitura finală cât ea era la pământ Braţul îi şovăi, apoi căzu Soldatul scoase un bolborosit uimit în timp ce privea lama care-i ieşea din stomac fără să-i vină a crede Căzu în faţă şi rămase nemişcat Nezha întâlni privirea lui Rin, apoi îşi smulse sabia din spinarea soldatului Cu cealaltă mână, îi aruncă o armă Rin o prinse din zbor Degetele i se strânseră cu familiaritate pe mâner O străbătu un val de uşurare Era înarmată — Mulţumesc, zise — În stânga ta, răspunse el Fără să se gândească, se aşezară spate în spate, luptând în timp ce-şi acopereau reciproc punctele moarte Formau o echipă surprinzător de bună Rin acoperea atacurile prea ample ale lui Nezha; Nezha păzea colţurile inferioare ale lui Rin Fiecare cunoştea bine slăbiciunile celuilalt: Rin ştia că Nezha îşi ridica încet garda după loviturile ratate; el eschiva de sus, în timp ce ea se ghemuia pentru atacurile corp la corp Nu-i citea gândurile, doar că petrecuse atât de mult timp observându-l, încât ştia exact cum va ataca Erau ca o maşinărie bine unsă, un dans coordonat spontan Nu erau chiar două părţi ale unui întreg, dar pe-aproape Dacă n-ar fi petrecut atâta timp urându-se unul pe altul, gândi Rin, s-ar fi putut antrena împreună Spate în spate, cu săbiile îndreptate spre inamic, luptau cu o disperare sălbatică, mai bine decât bărbaţi de două ori mai vârstnici Fiecare recurgea la punctele forte ale celuilalt; câtă vreme Nezha lupta şi nu era epuizat, nici Rin nu se simţea obosită Pentru că acum nu mai lupta doar ca să rămână ea în viaţă, ci lupta alături de un partener Luptau atât de bine, încât aproape se convinseră că ar putea scăpa nevătămaţi De fapt, asaltul slăbea — Se retrag, zise Nezha neîncrezător Pentru un scurt moment extatic, Rin simţi cum speranţa îi umple pieptul, până îşi dădu seama că Nezha n-avea dreptate Soldaţii nu dădeau înapoi în faţa lor Îi deschideau calea generalului lor ♦ Generalul era cu un cap mai înalt decât cel mai înalt bărbat pe care-l văzuse Rin vreodată Avea membrele ca nişte trunchiuri de copac, iar în armura lui era metal cât să acopere trei bărbaţi mai scunzi Stătea călare pe un armăsar de luptă la fel de masiv, o creatură monstruoasă, îmbrăcată în oţel Chipul îi era ascuns în spatele unui coif din metal care-i lăsa doar ochii neacoperiţi — Ce-i asta? Glasul avea o reverberaţie nefirească, de parcă se cutremura pământul când vorbea — De ce v-aţi oprit? Îşi struni armăsarul de luptă în faţa lui Rin şi Nezha — Doi căţelandri, zise el, cu glas scăzut şi amuzat Doi căţelandri nikara, care apără singuri o poartă întreagă Oare aşa de mult să fi decăzut sinegardienii, încât oraşul trebuie apărat de nişte copii? Nezha tremura Rin era prea înspăimântată ca să tremure — Uitaţi-vă bine, le spuse generalul soldaţilor săi Uitaţi-vă cum ne ocupăm de lepădăturile nikara Fata întinse mâna şi-i prinse încheietura lui Nezha El încuviinţă scurt la întrebarea ei nerostită Împreună? Împreună Generalul îşi cabră armăsarul monstruos şi-i atacă Nu mai puteau face nimic de-acum Rin strânse din ochi şi aşteptă sfârşitul ♦ Acesta nu veni În aer răsună un zăngănit asurzitor – sunetul fierului pe fier Aerul în sine se cutremură de vibraţia nefirească a unei forţe uriaşe oprite în loc Când îşi dădu seama că nu fusese nici tăiată în două, nici călcată în picioare, Rin deschise ochii — Ce mama mă-sii? zise Nezha În faţa lor stătea Jiang, cu părul alb zburlit, de parcă fusese lovit de fulger Picioarele nu-i atingeau pământul Ambele braţe erau întinse, blocând cu bastonul lui de fier forţa uriaşă a halebardei generalului Generalul încercă să înlăture bastonul, iar braţele îi tremurară din cauza încordării puternice, însă Jiang nu părea să aplice nicio forţă Aerul trosni nefiresc, ca un huruit prelungit de tunet Soldaţii Federaţiei se retraseră, ca şi cum puteau sesiza o explozie iminentă — Jiang Ziya, zise generalul Deci până la urmă trăieşti — Te cunosc de undeva? întrebă Jiang Generalul ripostă cu o nouă mişcare amplă a halebardei Jiang îşi flutură bastonul şi-l blocă cu aceeaşi uşurinţă cu care ar fi alungat o muscă Dispersă forţa loviturii în aer şi în pământul de sub ei Pavajul de piatră se cutremură în urma impactului, aproape doborându-i din picioare pe Rin şi Nezha — Retrage-ţi oamenii Deşi vorbise calm, vocea lui Jiang răsună de parcă strigase Părea mai înalt; nu mai mare, ci cumva alungit, pe când umbra i se întindea peste zidurile din spatele lor Nu mai era mlădios şi neastâmpărat; Jiang părea o cu totul altă persoană – mai tânără, infinit mai puternică Rin se holbă cu veneraţie la el Omul din faţa ei nu era ruşinea ramolită şi excentrică a Academiei Omul ăsta era un soldat Omul ăsta era un şaman Când vorbi din nou, glasul lui îşi conţinu propriul ecou Grăi pe două voci, una normală şi alta mult mai joasă, ca şi cum umbra lui repeta tot ce spunea el, dar la un volum de două ori mai sonor — Retrage-ţi oamenii sau aduc la viaţă făpturi care n-ar trebui să existe pe lumea asta Nezha o prinse pe Rin de braţ, cu ochii mari — Uite În spatele lui Jiang, aerul se deforma sclipind, devenind mai întunecat decât noaptea însăşi Ochii maestrului se duseseră în fundul capului Rostea cu voce tare o incantaţie, în graiul necunoscut în care Rin îl mai auzise vorbind o singură dată — Eşti Pecetluit!, mugi generalul Dar se retrase grăbit, îndepărtându-se de neant, şi-şi strânse halebarda — Chiar aşa? Jiang desfăcu larg braţele În spatele lui se auzi un vaier sfâşietor, prea ascuţit pentru orice fiară cunoscută de om Prin beznă se apropia ceva Dincolo de neant, Rin văzu siluete care ar fi trebuit să existe doar în teatrul de păpuşi, contururi de fiare ce aparţineau basmelor Un leu cu trei capete O vulpe cu nouă cozi O masă de şerpi încolăciţi unul în altul, cu mulţimea de capete repezindu-se şi muşcând în toate direcţiile — Rin, Nezha Jiang nu se întoarse să se uite la ei Fugiţi În clipa aceea Rin înţelese Orice ar fi reprezentat creaturile acelea invocate, Jiang nu le putea controla „Zeii nu vor fi chemaţi de bunăvoie în luptă Zeii vor cere întotdeauna ceva în schimb ” El făcea exact ceea ce-i interzisese fetei să facă Nezha o ajută pe Rin să se ridice Ea îşi simţi piciorul stâng de parcă cineva îi înfipsese în rotulă cuţite încinse Ţipă şi se sprijini clătinându-se de el Băiatul o sprijini, cu ochii măriţi de groază N-aveau timp să fugă Jiang se zvârcoli în aer în faţa lor, după care pierdu complet controlul Neantul explodă în afară, sfâşiind urzeala lumii, prăbuşind zidul cu porţi din jur Maestrul lovi cu bastonul în aer Din punctul unde lovise, un val de forţă se răspândi şi explodă într-un cerc vizibil Preţ de o clipă, totul rămase nemişcat Apoi, zidul de est căzu Rin gemu şi se rostogoli pe o parte Abia mai putea vedea, abia mai putea simţi ceva Niciunul dintre simţuri nu-i funcţiona; era învăluită într-un cocon de beznă, străpuns doar de cioburi de durere Piciorul îi atinse ceva moale şi omenesc şi întinse mâna într-acolo Era Nezha Icni şi se sili să deschidă ochii Nezha zăcea prăbuşit alături, sângerând abundent dintr-o tăietură de pe frunte Avea ochii închişi Rin se ridică în capul oaselor, tresărind, şi-l scutură de umăr — Nezha? Băiatul se mişcă uşor Simţi cum o străbate un val de uşurare Trebuie să ne ridicăm Nezha, haide, trebuie să Din colţul îndepărtat al porţii ţâşni o jerbă de moloz Sub dărâmături era îngropat ceva Cineva era în viaţă Rin strânse mâna lui Nezha şi privi dărâmăturile mişcătoare, sperând cu disperare să fie Jiang, să fi supravieţuit terorii pe care o invocase şi să fie bine, din nou el însuşi, şi să salveze Mâna care se ivi din ruine era uriaşă, însângerată şi purta armură grea ♦ Rin ar fi trebuit să-l omoare pe general înainte să iasă de sub dărâmături Ar fi trebuit să-l ia pe Nezha şi să fugă Ar fi trebuit să facă ceva Dar membrele nu ascultau comenzile pe care le transmitea creierul; nervii ei nu puteau înregistra nimic în afară de aceeaşi spaimă şi disperare Zăcea paralizată pe jos, cu inima bătând să-i spargă pieptul Generalul se ridică în picioare clătinându-se, făcu un pas şchiopătat înainte, apoi încă unul Coiful îi dispăruse Când se întoarse către ei, Rin icni Jumătate din faţa generalului fusese smulsă de explozie, dezgolind un zâmbet scheletic îngrozitor sub pielea jupuită — Lepădături nikara, mârâi el în timp ce înainta Piciorul i se agăţă în trupul inert al unuia dintre propriii lui soldaţi Fără să se uite, îl lovi dezgustat cu cizma Privirea furioasă îi rămăsese aţintită asupra lui Rin şi Nezha — O să vă îngrop! Nezha scoase un geamăt înfundat de groază Braţele lui Rin începură în sfârşit să răspundă la comenzi Se strădui să-l ridice pe Nezha, însă picioarele îi tremurau de spaimă şi nu se putu ridica Generalul era uriaş şi ameninţător deasupra lor Înălţă halebarda Pe jumătate înnebunită de panică, Rin îşi ridică sabia într-un arc amplu, sălbatic Lama zăngăni în van pe trunchiul împlătoşat al generalului El îşi strânse degetele înmănuşate în jurul lamei subţiri şi i-o smulse din mâini Degetele mănuşii metalice lăsară adâncituri în oţelul lamei Tremurând, Rin dădu drumul sabiei Generalul o ridică de guler şi o aruncă spre rămăşiţele zidului Capul fetei lovi piatră; vederea îi erupse în negru, apoi pete de lumină, apoi un nimic înceţoşat Clipi încet şi când vederea îi reveni îl zări pe general ridicând lent halebarda deasupra trupului inert al lui Nezha Rin deschise gura să ţipe când generalul împunse vârful tăios în abdomenul lui Nezha, care scoase un sunet ascuţit, jalnic O a doua lovitură îl reduse la tăcere Icnind de frică, fata bâjbâi în buzunar după seminţele de mac Prinse câteva şi le duse la gură, înghiţindu-le tocmai când generalul observă că mai mişca — Nu, nu, mârâi el, ridicând-o iar de piepţii veşmintelor O trase aproape de faţa lui, rânjindu-i pofticios cu zâmbetul lui oribil Gata cu vrăjitoriile nikara Nici chiar zeii nu vor locui în recipiente moarte Rin se zbătu nebuneşte în strânsoarea lui, cu lacrimile scurgându-i-se pe chip în timp ce încerca să răsufle Capul îi zvâcnea în locul unde se lovise de piatră Se simţea de parcă plutea, înotând în beznă, dar nu ştia dacă de la seminţele de mac sau din cauza rănii de la cap Fie murea, fie avea să-i vadă pe zei Poate ambele „Te rog”, se rugă ea „Te rog, vino la mine Fac orice ” Apoi se prăbuşi în neant; era din nou în tunelul către ceruri, dusă în sus, repezindu-se cu viteză uriaşă spre un loc necunoscut Marginile câmpului vizual se înnegriră şi apoi deveniră roşu familiar, o foiţă purpurie care acoperea ca o lentilă de sticlă tot ce vedea Cu ochii minţii, o zări pe Femeie apărând înaintea ei Femeia întinse o mână spre ea, dar — Pleacă din calea mea! ţipă Rin N-avea timp pentru paznic, n-avea timp de avertismente – avea nevoie de zei, avea nevoie de zeul ei Spre marea ei surpriză, Femeia se supuse Apoi trecu de barieră, goni din nou în sus şi ajunse în sala tronului zeilor, în Panteon Toate soclurile, în afara unuia singur, erau goale Atunci îl văzu în toată gloria focului său Un glas măreţ şi teribil îi răsună în minte Răsună prin tot universul Pot să-ţi dau puterea pe care o cauţi Se strădui frenetic să respire, însă strânsoarea generalului era tot mai puternică în jurul gâtului ei Pot să-ţi dau puterea de a doborî imperii De a-ţi arde duşmanii până când din oasele lor va rămâne doar cenuşa Toate acestea ţi le voi da şi încă mai multe Ştii care-i târgul Ştii condiţiile — Orice, şopti Rin Absolut orice Totul Prin sală trecu ceva ca o pală de vânt Lui Rin i se păru că aude un chicotit Deschise ochii Nu mai era ameţită Întinse mâinile şi-l prinse pe general de încheieturi Era slăbită de moarte, strânsoarea ei trebuia să fi fost ca atingerea unei pene, însă generalul urlă Îi dădu drumul şi, când ridică braţele s-o lovească, văzu că ambele lui încheieturi erau roşu împestriţat, gâlgâitor Rin se ghemui şi înălţă coatele deasupra capului ca să formeze o pavăză jalnică Un văl imens de flăcări izbucni înaintea ei Căldura o izbi în faţă Generalul se împletici în spate — Nu Deschise gura larg, fără să-i vină a crede Se uită la ea de parcă vedea pe altcineva Nu tu Rin se strădui din răsputeri să se scoale Flăcările curgeau în continuare în faţa ei, flăcări pe care nu le putea controla — Eşti moartă! Strigă generalul Te-am omorât! Fata se ridică încet şi flăcările i se scurseră din mâini, ca pârâiaşe ce le cuprindeau, fără scăpare Generalul urlă de durere când focul îi atinse rănile deschise, găurile căscate de pe chip, tot corpul — Te-am văzut arzând! V-am văzut pe toţi arzând! — Nu pe mine, şopti ea şi-şi desfăcu palmele spre el Focul se întinse în afară cu duşmănie Rin percepu o senzaţie de sfâşiere, ca şi cum era sfârtecată din măruntaie, de undeva dinăuntrul ei Curgea prin ea, fără să-i facă rău, dar imobilizând-o O folosea ca mediu Ea nu controla flacăra mai mult decât putea controla fitilul unei lumânări; se unea cu ea şi o învăluia Cu ochii minţii, văzu Phoenixul unduind pe soclul său din Panteon Privind Râzând Nu-l putea vedea pe general prin flăcări, zărea doar o siluetă, un contur de armură prăbuşindu-se şi strângându-se în sine, un maldăr îngenuncheat, ceva ce era mai puţin om şi mai degrabă o halcă de carne carbonizată, cărbune şi metal — Opreşte-te, şopti ea „Te rog, fă să se oprească ” Dar focul ardea mai departe Grămada care fusese generalul se clătină înapoi şi se prăbuşi, o minge de flăcări care se micşoră şi apoi se stinse Rin avea buzele uscate, crăpate Când le mişcă, sângerară — Te rog, opreşte-te Focul vuia tot mai tare Nu putea auzi şi nu putea răsufla prin dogoare Se lăsă în genunchi, cu ochii strânşi, prinzându-şi faţa în mâini „Te implor ” Cu ochii minţii, văzu Phoenixul trăgându-se înapoi, parcă iritat Îşi deschise aripile uriaşe, învăpăiate, apoi le strânse Calea către Panteon se închise Rin se clătină şi căzu ♦ Timpul încetă să mai aibă vreun înţeles În jurul ei se purtă o luptă – şi apoi se opri Rin era învăluită într-un turn de inexistenţă, izolată de orice se întâmpla în jur Nu mai exista nimic, până începu iar să existe — Arde, o auzi pe Niang Are febră Am căutat otravă în răni, dar n-am găsit nimic „Nu-i febră”, ar fi vrut ea să spună, „ci un zeu ” Apa pe care i-o picura Niang pe frunte nu înăbuşea flăcările ce încă curgeau prin ea Încercă să-l cheme pe Jiang, dar gura n-o asculta Nu putea vorbi Nu se putea mişca Credea că poate să vadă, dar nu ştia dacă visează, pentru că data următoare când deschise ochii, zări un chip atât de încântător, încât aproape că ţipă Sprâncene arcuite, o netezime de porţelan Buze sângerii, împărăteasa? Dar împărăteasa era departe, cu Divizia Trei, încă pe drumul dinspre nord N-avea cum să ajungă aşa repede, înaintea zorilor Veniseră deja zorii? I se părea că poate zări primele raze de soare, răsăritul acestei nopţi lungi, îngrozitoare — Cum se numeşte fata? întrebă împărăteasa „Fata? împărăteasa vorbeşte despre mine?” — Runin Fusese glasul lui Irjah Fang Runin — Runin, repetă împărăteasa Glasul îi suna ca o coardă de harpă, clar şi pătrunzător şi frumos în acelaşi timp — Runin, uită-te la mine Rin simţi degetele împărătesei pe obraz Erau reci ca zăpada, ca o boare de iarnă Deschise ochii şi se uită în ochii ei încântători Cum putea cineva să aibă ochi aşa frumoşi? Nu semănau deloc cu ochii de viperă Nu erau ochi de şarpe; erau sălbatici şi negri şi stranii, dar frumoşi, ca ai unei căprioare Şi viziunile văzu un nor de fluturi, foi mătăsoase din panglici fluturând în vânt O lume formată doar din frumuseţe, culoare şi ritm Ar fi făcut orice să rămână captivă în privirea aceea Împărăteasa trase brusc aer în piept şi viziunile dispărură Apăsarea pe faţa lui Rin se înteţi — Te-am văzut arzând, spuse împărăteasa Am crezut că te-am văzut murind — Nu sunt moartă, încercă Rin să spună, dar limba îi era prea grea în gură şi nu reuşi decât să scoată un sunet înăbuşit — Şşşt Împărăteasa îi puse un deget de gheaţă pe buze Nu vorbi E în regulă Ştiu ce eşti Apoi simţi apăsarea rece a unor buze pe frunte, aceeaşi răceală pe care o împinsese în ea Jiang în timpul Probelor, şi focul din ea se stinse CAPITOLUL 12 Când Enro îi îngădui să părăsească infirmeria, Rin fu mutată în subsolul sălii principale, unde se ţineau înainte luptele I s-ar fi părut ciudat, dar era prea năucită ca să gândească mult la orice Dormi enorm În subsol nu existau ceasuri, însă adesea aţipea şi se trezea când soarele apusese deja Nu reuşea să rămână trează mai mult de câteva minute, îi aduceau mâncare şi de câte ori mânca, adormea aproape imediat Odată, în timp ce dormea, auzi voci deasupra ei — Este lipsit de eleganţă, zise împărăteasa — Este inuman, spuse Irjah O trataţi ca pe un criminal de drept comun S-ar putea ca fata asta să ne fi câştigat bătălia — Şi s-ar putea la fel de bine să dea foc întregului oraş, replică Jun Nu ştim de ce-i în stare — E doar o fată, zise Irjah O să se sperie Trebuie să-i spună cineva ce i se întâmplă — Nu ştim ce i se întâmplă, răspunse Jun — E evident, spuse împărăteasa Ea este încă un Altan — Atunci să-l lăsăm pe Tyr să se ocupe de ea când ajunge, vorbi Jun — Tyr vine tocmai de la Castelul Nopţii, zise Irjah O s-o ţinem sedată o săptămână întreagă? — În niciun caz n-o las să umble prin oraş, replică Jun Aţi văzut ce a făcut Străjerul Porţii cu zidul de est I se destramă Pecetea, Daji El este o ameninţare mai mare decât Federaţia — Nu mai este, răspunse împărăteasa tăios Problema Străjerului Porţii a fost rezolvată Când îndrăzni să deschidă ochii, Rin nu văzu pe nimeni aplecat deasupra ei şi-şi aminti doar pe jumătate ce se discutase După altă perioadă de somn fără vise, despre care nu ştia cât durase, nu fu sigură dacă nu cumva îşi imaginase totul În cele din urmă, îşi reveni în simţiri Însă când încercă să iasă din subsol, fu oprită cu forţa de trei soldaţi din Divizia Trei aflaţi în faţa uşii — Ce se-ntâmplă? întrebă fata Era încă puţin dezorientată, însă destul de conştientă ca să ştie că aşa ceva nu era normal De ce nu pot să plec? — Pentru siguranţa ta, răspunse un soldat — Ce vrei să spui? Cine a dat autorizaţia? — Avem ordine să te ţinem aici, spuse soldatul scurt Dacă-ncerci să foloseşti forţa, va trebui să te rănim Soldatul cel mai apropiat întinse mâna după armă Rin dădu înapoi Înţelese că n-avea cum să-i convingă Aşa că reveni la metodele cele mai primitive Deschise gura şi ţipă Se tăvăli pe podea Îi lovi pe soldaţi cu pumnii şi-i scuipă în faţă Ameninţă să urineze în faţa lor Le strigă obscenităţi despre mamele lor Le strigă obscenităţi despre bunicile lor O ţinu aşa ore în şir În cele din urmă, se conformară cererii de a vedea pe cineva responsabil pentru soarta ei Din nefericire, îl trimiseră pe maestrul Jun — Nu-i nevoie de aşa ceva, îi spuse îmbufnată când apăru Îşi aranjase hainele în grabă, ca să nu arate de parcă tocmai se tăvălise prin praf N-o să fac rău nimănui Jun arăta de parcă n-ar fi crezut-o nici în ruptul capului — Tocmai ţi-ai demonstrat o abilitate de combustie spontană Ai aprins zidul de est al oraşului Înţelegi de ce n-am vrea să te plimbi prin campus? Rin se gândi că combustia fusese mai mult deliberată decât spontană, dar nu credea că dacă ar fi explicat modul cum procedase, ar fi părut mai puţin ameninţătoare — Vreau să-l văd pe Jiang, spuse ea Expresia lui Jun era indescifrabilă Ieşi fără să răspundă După ce trecu peste indignarea de a fi închisă, fata decise că cel mai bine era să aştepte Îi era loială împărătesei Era un soldat bun Ceilalţi maeştri din Sinegard aveau să garanteze pentru ea, chiar dacă nu şi Jun Câtă vreme îşi păstra cumpătul, n-avea de ce să se teamă Se gândi, absurd, că ar fi putut da de bucluc doar pentru că deţinuse opiu asupra ei Măcar nu mai era izolată Rin descoperi că vizitatori puteau intra după voie în subsol Doar ea nu putea să plece Niang veni des, dar nu era foarte vorbăreaţă Când zâmbea, era un gest forţat Se mişca fără vlagă Nu râdea când Rin încerca s-o înveselească Stăteau amândouă pe pat ore întregi, în tăcere, ascultându-şi răsuflarea una alteia Niang era împietrită de durere, iar Rin nu ştia cum să-i aducă mângâiere — Şi mie mi-e dor de Raban, îndrăzni ea odată, însă nu reuşi decât s-o facă pe Niang să lăcrimeze şi să plece Pe Kitay însă îl descosea fără milă, ca să afle veşti El venea cât de des putea, dar era aproape tot timpul plecat în operaţiuni de salvare Puţin câte puţin, Rin află ce se petrecuse după bătălie Federaţia era pe punctul de a ocupa Sinegardul când ea îl ucisese pe general Asta, împreună cu sosirea la timp a împărătesei şi a Diviziei Trei, întorsese lupta în favoarea lor Federaţia se retrăsese şi Kitay se îndoia că va reveni prea curând — Povestea s-a terminat destul de repede după venirea Diviziei Trei, zise el Avea braţul într-o faşă, dar o asigurase pe Rin că era doar o luxaţie uşoară A avut legătură cu mă rog, ştii tu Federaţia a fost îngrozită Cred că s-a temut că noi avem nu doar un speeran Rin se ridică în şezut — Cum? Kitay păru nedumerit — Păi nu asta eşti? Speeran? Ea? — Aşa umblă vorba prin oraş, zise băiatul Rin îi sesiză stinghereala Mintea lui Kitay mergea de două ori mai repede decât a unui om normal; curiozitatea lui era nestăvilită Avea nevoie să ştie ce făcuse ea, ce era ea şi de ce nu-i spusese nimic Însă fata nu ştia ce să-i spună Nu ştia nici ea — Ce se spune? îl întrebă — Că te-a cuprins o sete de sânge sălbatică Şi c-ai luptat de parcă ai fi fost posedată de o hoardă de demoni Că generalul te-a rănit cu spada de mai multe ori şi te-a înjunghiat de optsprezece ori, dar tot nu te-a oprit Rin îi arătă braţele — Vezi vreo urmă de răni? Doar pe Nezha l-a rănit Kitay nu râse — Este adevărat? Eşti închisă aici, deci trebuie să fie adevărat Deci Kitay nu ştia despre foc Rin se gândi să-i spună, dar şovăi Cum i-ar fi putut explica lui Kitay ce era şamanismul, lui Kitay care era atât de convins de logica lui? Băiatul era logicianul modern prin excelenţă pe care îl detesta Jiang, un ateu, un sceptic care nu putea accepta să-i fie pusă sub semnul întrebării viziunea asupra lumii Ar fi considerat-o nebună Iar Rin era prea extenuată ca să se certe — Nu ştiu ce s-a întâmplat, rosti ea Totul e doar o pâclă Şi nu ştiu ce sunt Am fost orfană de război Aş putea fi de oriunde Aş putea fi oricine Kitay nu părea satisfăcut — Jun e convins că eşti speerană Cum ar fi fost posibil aşa ceva? Când fusese atacat Speerul, Rin ar fi fost doar un prunc şi n-ar fi avut cum supravieţui, dacă nimeni nu supravieţuise — Dar Federaţia i-a masacrat pe speerani, zise ea N-a lăsat niciun supravieţuitor — A supravieţuit Altan, zise Kitay Ai supravieţuit tu ♦ Studenţii Academiei suferiseră mult mai multe pierderi decât soldaţii din Divizia Opt Doar jumătate din clasa ei mai trăiau, majoritatea având răni minore Cincisprezece colegi de clasă muriseră Alţi cinci erau în stare gravă în centrul de triaj al lui Enro, cu vieţile atârnând de un fir de păr Printre ei se număra şi Nezha — Azi va fi supus celei de-a treia serii de operaţii, zise Kitay Nu se ştie dacă va supravieţui Chiar dacă va trăi, s-ar putea să nu mai poată lupta niciodată Au zis că halebarda i-a străpuns complet trunchiul şi i-a retezat şira spinării Rin fusese uşurată pur şi simplu pentru că Nezha nu murise Nu se gândise că alternativa putea fi şi mai rea — Sper să moară, zise Kitay pe neaşteptate Rin se răsuci spre el, şocată, însă băiatul continuă: Dacă e de ales între moarte şi o viaţă dusă ca schilod, sper să scape uşor Nezha nu şi-ar putea suporta viaţa, dacă nu va putea lupta Ea nu ştiu ce să răspundă Victoria oferise un răgaz pentru nikara, însă nu garanta siguranţa oraşului Informaţiile venite de la Divizia Doi anunţau că Federaţia trimitea întăriri pe mare, în timp ce principala forţă de invazie aştepta să facă joncţiunea Când Federaţia urma să atace a doua oară, nikara nu vor mai putea apăra oraşul Sinegardul era evacuat complet Birocraţii imperiali fuseseră mutaţi complet în capitala de război de la Golyn Niis, ceea ce însemna că securitatea oraşului nu mai era prioritară — Academia este lichidată, o informă Kitay Ne-au înrolat pe toţi în Divizii Niang a fost trimisă în Unsprezece, Venka în Şase la Golyn Niis Pe Nezha nu-l vor trimite nicăieri până mă rog, ştii tu, zise el apoi tăcu Eu am primit ieri ordin pentru Divizia Doi Ofiţer inferior Era divizia în care îşi dorise dintotdeauna să ajungă În alte condiţii, s-ar fi impus felicitări Însă acum nu părea la locul ei nicio sărbătorire Rin încercă totuşi — Grozav! Asta voiai, nu? Kitay ridică din umeri — Au nevoie disperată de soldaţi Nu mai e vorba de prestigiu; au început să recruteze oameni direct de la ţară Dar va fi bine să lupt sub comanda lui Irjah Plec mâine Rin îi puse o mână pe umăr — Ai grijă de tine — Şi tu Kitay se lăsă pe spate şi se sprijini în mâini — Ai vreo idee când îţi dau drumul de-aici? — Tu ştii mai multe decât mine — N-a venit nimeni să stea de vorbă cu tine? Rin clătină din cap — Nu, după Jun n-a mai venit nimeni L-au găsit pe Jiang? Kitay o privi compătimitor, iar ea ştiu răspunsul dinainte să-l audă rostit Era acelaşi pe care i-l dădea de multe zile Jiang nu mai era Nu murise, ci dispăruse De la sfârşitul bătăliei nimeni nu-l mai văzuse şi nimeni nu auzise nimic despre el Căutaseră cu meticulozitate supravieţuitori sub dărâmăturile zidului de est, totuşi nu găsiseră nici urmă de maestrul Tradiţiilor Nu exista nicio dovadă că era mort, dar nici vreun semn care să-i lase să spere că ar fi în viaţă Părea să fi dispărut în chiar neantul pe care-l invocase ♦ După ce Kitay plecă cu Divizia Doi către Golyn Niis, nimeni nu mai veni să-i ţină companie lui Rin Fata îşi petrecu timpul dormind Acum îi era somn tot timpul, mai ales după mese, iar când dormea era un somn greu şi fără vise Se întrebă dacă-i puneau narcotice în mâncare şi în apă Într-un fel, era aproape recunoscătoare Ar fi fost mai rău să rămână singură cu gândurile ei Nu era în siguranţă după ce reuşise să invoce un zeu Nu se simţea puternică Era închisă într-un subsol Propriii ei comandanţi n-aveau încredere în ea Jumătate din prietenii ei erau pe moarte sau muriseră, maestrul ei era pierdut în neant, iar ea era închisă pentru propria siguranţă şi siguranţa tuturor celor din jur Dacă asta însemna să fii speeran – în cazul în care ea era speeran –, Rin nu ştia dacă merita Dormea şi, când nu se mai putea sili să doarmă, se ghemuia într-un colţ şi plângea ♦ În a şasea zi de captivitate, Rin abia se trezise când uşa sălii principale se deschise Irjah privi înăuntru, verifică dacă era trează, apoi închise repede uşa în urma lui — Maestre Irjah Rin îşi netezi tunica şifonată şi se ridică în picioare — Sunt generalul Irjah acum, zise bărbatul fără să pară prea fericit Pierderile impun promovări — Generale, se corectă ea Scuze Irjah ridică din umeri şi-i făcu semn să se aşeze — Abia dacă mai contează în momentul ăsta Cum te simţi? — Obosită, domnule, răspunse ea Se aşeză cu picioarele încrucişate pe podea, pentru că în subsol nu erau scaune După o scurtă ezitare, Irjah se aşeză şi el pe podea — Aşa Îşi puse mâinile pe genunchi Se zice că eşti speerană — Cât de multe ştiţi? întrebă încet fata Oare Irjah ştia că ea invocase focul? Ştia ce o învăţase Jiang? — Eu l-am crescut pe Altan după al Doilea Război, spuse Irjah Ştiu Rin simţi o uşurare profundă Dacă Irjah ştia cum era Altan şi de ce erau capabili speeranii, atunci cu siguranţă avea să garanteze pentru ea, avea să convingă Miliţia că nu era periculoasă – cel puţin nu pentru ei — S-a luat o decizie în legătură cu tine, zise Irjah — Nu ştiam că sunt subiect de dezbatere, răspunse ea, doar ca să fie capricioasă Irjah îi aruncă un zâmbet obosit, care nu-i lumină şi ochii — În curând vei primi ordinele de transfer — Serios? Rin se îndreptă, dintr-odată entuziasmată Îi dădeau drumul În sfârşit — Domnule, speram să mă pot alătura Diviziei Doi, cu Kitay Irjah o întrerupse — Nu te duci la Divizia Doi Nu mergi în niciuna dintre cele Douăsprezece Divizii Încântarea fetei fu înlocuită imediat de groază Dintr-odată deveni conştientă de un bâzâit slab — Ce vreţi să spuneţi? Irjah îşi frământă stingherit degetele, apoi zise: — Căpeteniile au hotărât că este mai bine să te trimită la Cike Preţ de o clipă, Rin rămase uitându-se mută la el Cike? Celebra Divizie Treisprezece, detaşamentul de asasini al împărătesei? Ucigaşii fără onoare, fără reputaţie şi fără glorie? Forţa combatantă atât de dezgustătoare, atât de sinistră, încât Miliţia prefera să pretindă că nu există? — Rin? Ai înţeles ce ţi-am spus? — Cike? repetă ea — Da — Mă trimiteţi la detaşamentul de ciudaţi? Vocea i se stinse şi-i veni brusc să izbucnească în lacrimi La Copiii Stranii? — Cike e o divizie ca oricare alta a Miliţiei, spuse Irjah pripit Glasul îi era liniştitor într-un mod prefăcut Sunt un detaşament cu totul respectabil — Sunt rataţi şi incapabili! Sunt — Ei o slujesc pe împărăteasă exact aşa cum face armata — Dar eu Rin înghiţi un nod — Credeam că sunt un soldat bun Expresia lui Irjah se îmblânzi — Of, Rin Aşa şi eşti, să ştii Eşti un soldat incredibil — Atunci de ce nu pot să mă duc într-o divizie adevărată? Era perfect conştientă că suna copilăresc Însă în condiţiile date, credea că avea dreptul să se comporte ca un copil — Ştii bine de ce, răspunse Irjah încet După ultimul Război al Macului, speeranii n-au mai luptat alături de cele Douăsprezece Provincii Iar înainte de războiul acela, când au făcut-o, cooperarea a fost întotdeauna dificilă Rin învăţase istorie şi ştia la ce se referea Irjah Ultima dată când speeranii luptaseră alături de Miliţie, fuseseră priviţi drept ciudăţenii barbare, cam aşa cum era privită în prezent Cike Speeranii se dezlănţuiau şi luptau în propriile lor tabere; constituiau un pericol ambulant pentru oricine se afla în apropierea lor, prieteni şi duşmani deopotrivă Ei urmau ordinele, însă doar aproximativ; li se dădeau ţinte şi obiective, dar zeii să-l ajute pe ofiţerul care încerca vreo manevră sofisticată — Miliţia îi urăşte pe speerani — Miliţia se teme de speerani, o corectă Irjah Nikara n-au reuşit niciodată să se descurce cu ceea ce nu înţeleg, iar Speerul i-a pus mereu în încurcătură Mă aştept ca acum să ştii motivul — Da, domnule — Eu te-am recomandat pentru Cike Şi am făcut-o pentru tine, copilă Irjah o ţintiri cu o privire hotărâtă Rivalitatea dintre Căpetenii n-a dispărut niciodată complet, în ciuda alianţei pe care au făcut-o în timpul Împăratului Dragon Deşi poate că soldaţii lor te urăsc, cele Douăsprezece Căpetenii ar fi dornice să pună mâna pe un speeran Indiferent în ce divizie te-ai duce, aşa ceva ar însemna un avantaj necinstit Şi s-ar putea ca diviziile în care nu te-ai duce să nu fie mulţumite de schimbarea balanţei puterii Dacă te-aş fi trimis în una dintre cele Douăsprezece Divizii, ai fi fost în mare pericol din cauza celorlalte unsprezece — Eu Nu se gândise la asta Dar în Miliţie există deja un speeran, zise ea Ce-i cu Altan? Barba lui Irjah zvâcni — Vrei să-ţi cunoşti comandantul? — Poftim? Rin clipi, fără să înţeleagă Irjah se întoarse şi strigă spre cineva aflat dincolo de uşă — Poţi să intri! Uşa se deschise Bărbatul care intră era înalt şi suplu Nu purta uniforma Miliţiei, ci o tunică albă fără însemne Avea prins pe spinare un trident de argint Rin înghiţi, înăbuşindu-şi nevoia caraghioasă de a-şi aranja părut Simţi un val de căldură familiar, o fierbinţeală care începea din vârful urechilor El mai căpătase câteva cicatrice de când îl văzuse ultima dată, inclusiv două pe antebraţ şi una neregulată pe faţă, care pornea din colţul din dreapta jos al ochiului stâng şi ajungea pe falca dreaptă Părul nu mai era tuns scurt ca în şcoală, ci îi crescuse dezordonat şi sălbatic, de parcă îl ignorase luni de zile — Bună, zise Altan Trengsin Cum era cu rataţii şi incapabilii? ♦ — Cum naiba ai supravieţuit bombelor incendiare? Rin deschise gura, dar nu se auzi niciun cuvânt Altan Altan Trengsin Încercă să formuleze un răspuns coerent, dar tot ce putea să priceapă era că eroul copilăriei sale stătea chiar în faţa ei Altan îngenunche lângă ea — Cum de exişti? o întrebă încet Credeam că sunt singurul rămas Rin îşi regăsi în cele din urmă graiul — Nu ştiu Nu mi-au spus niciodată ce s-a întâmplat cu părinţii mei, iar cei adoptivi nu ştiau nimic — Şi n-ai bănuit niciodată ce erai? Fata clătină din cap — Nu până n-am adică atunci când Glasul i se sugrumă dintr-odată Amintirile pe care le înăbuşise i se revărsară în faţa ochilor: Femeia care ţipa, Phoenixul care chicotea, căldura extraordinară ce-i curgea prin trup, felul cum armura generalului se îndoise şi se topise în dogoarea focului Îşi duse mâinile la faţă şi văzu că tremurau Nu fusese în stare să-l controleze Nu fusese în stare să-l stingă Flăcările se scurgeau din ea fără încetare; l-ar fi putut arde pe Nezha, l-ar fi putut arde pe Kitay, ar fi putut transforma tot Sinegardul în cenuşă dacă Phoenixul nu i-ar fi ascultat ruga Şi chiar după ce flăcările încetaseră, focul care-i curgea prin vene nu se oprise, până când n-o sărutase pe frunte împărăteasa, stingându-le ea „Înnebunesc”, îşi zise fata „Am devenit tot ce m-a avertizat Jiang că nu trebuie să devin ” — Hei Hei! Degete reci i se strânseră în jurul încheieturilor Cu blândeţe, Altan îi îndepărtă palmele de pe faţă Rin ridică privirea şi se uită în ochii lui Aveau o nuanţă de purpuriu mai deschisă decât petalele de mac — E în regulă, zise el Ştiu Ştiu cum e O să te ajut ♦ — Cike nu-s chiar aşa de răi după ce ajungi să-i cunoşti, zise el pe când o ducea afară din subsol Adică omorâm oameni la comandă, dar în general suntem destul de drăguţi — Sunteţi toţi şamani? întrebă ea; se simţea ameţită Altan clătină din cap — Nu toţi Avem doi care nu se încurcă cu zeii: un expert în muniţii şi un medic Dar ceilalţi sunt şamani Tyr fusese cel mai instruit dintre noi până să ajungă în Cike – crescuse într-o sectă de călugări care venerau o zeiţă a întunericului Ceilalţi au fost ca tine: trădând putere şi potenţial şamanic, însă dezorientaţi Îi ducem în Castelul Nopţii, îi instruim şi apoi îi dezlănţuim împotriva duşmanilor împărătesei Toată lumea are de câştigat Rin încercă să considere liniştitoare cuvintele lui — De unde vin ei? — De peste tot Ai fi uimită să vezi în câte locuri mai trăiesc vechile religii, zise Altan În toate provinciile există o mulţime de culturi secrete Unele aduc anual câte un iniţiat în Cike şi pentru asta împărăteasa le lasă în pace Nu-i uşor să găseşti şamani în ţara asta, nu în vremurile astea, dar împărăteasa îi aduce de unde poate Mulţi provin din închisoarea din Baghra – Cike este a doua lor şansă — Dar nu faceţi parte cu adevărat din Miliţie — Nu Noi suntem asasini, însă în vreme de război funcţionăm ca Divizia Treisprezece Rin se întrebă câţi oameni ucisese Altan Pe cine ucisese — Şi ce faceţi pe timp de pace? — Timp de pace? Tânărul îi aruncă o privire ironică Pentru Cike nu există timp de pace Împărăteasa vrea mereu să moară cineva ♦ Altan îi spusese să-şi strângă lucrurile şi să se întâlnească la poartă Urmau să plece după-amiază, cu un detaşament al ofiţerului Yenjen din Divizia Cinci, până pe front, unde restul Cike ajunsese cu o săptămână în urmă Toate obiectele fetei fuseseră confiscate după bătălie Abia avu timp să-şi ia un set nou de arme de la arsenal înainte să străbată oraşul Soldaţii Diviziei Cinci aveau raniţe uşoare şi câte două rânduri de arme fiecare Rin avea doar o sabie cu lama puţin tocită şi teaca ei Părea şi se simţea teribil de nepregătită Nici măcar n-avea un al doilea rând de haine Bănuia că foarte curând avea să înceapă să miroasă urât — Încotro mergem? întrebă ea când porniră în jos pe cărarea de munte — Spre Khurdalain, spuse Altan În Provincia Tigrului E un marş de două săptămâni spre sud până la fluviul Murui de Vest, apoi o să găsim ceva cu care să mergem spre port În ciuda celor întâmplate, Rin simţea un fior de entuziasm Khurdalain era un port la Marea Nariin, un centru înfloritor al comerţului internaţional Era singurul oraş din Imperiu care avea de-a face în mod uzual cu străinii; hesperienii şi bolonienii îşi înfiinţaseră ambasade aici cu veacuri în urmă Chiar şi negustorii Federaţiei fuseseră prezenţi cândva pe docuri, până când Khurdalainul devenise o scenă centrală a Războaielor Macului Khurdalainul trecuse prin două decenii de război şi supravieţuise Iar acum împărăteasa deschisese din nou un front aici, ca să-i atragă pe invadatorii din Federaţie către estul şi centrul Nikanului În timpul marşului, Altan îi explică strategia de apărare a împărătesei Oraşul era locul ideal pentru organizarea frontului iniţial Coloanele cu armuri grele ale Federaţiei aveau un avantaj zdrobitor în câmpiile largi din nordul Nikanului, însă Khurdalain abunda în râuri şi pâraie, care însemnau un avantaj pentru operaţiunile defensive Atragerea trupelor Federaţiei spre Khurdalain le-ar fi împins pe terenul care le era cel mai puţin favorabil Atacul asupra Sinegardului fusese o încercare îndrăzneaţă de a separa provinciile nordice de cele sudice Dacă ar fi avut de ales, generalii Federaţiei ar fi avansat cu siguranţă direct spre inima Nikanului, îndreptându-se către sud Însă dacă Khurdalain ar fi fost bine apărat, Federaţia ar fi fost nevoită să schimbe direcţia nord-sud a ofensivei şi să se mute pe o axă est-vest Iar Nikanul ar fi avut loc să se retragă şi să se regrupeze în sud-vest dacă ar fi căzut Khurdalainul În cazul ideal, Miliţia ar fi încercat o manevră de dublă învăluire, pentru a încolţi Federaţia din flancuri, izolându-i trupele de rutele de retragere şi de liniile de aprovizionare, însă Miliţia nu avea nici pe departe competenţa şi efectivele necesare unei asemenea tentative Cele Douăsprezece Căpetenii abia reuşiseră să se coordoneze la timp pentru a veni în apărarea Sinegardului; acum fiecare dintre ele era prea ocupată să-şi apere propria provincie ca să încerce cu adevărat o acţiune militară comună — De ce nu se pot uni pur şi simplu ca în timpul celui de-al Doilea Război? întrebă Rin — Pentru că Împăratul Dragon e mort, răspunse Altan, şi nu poate aduna Căpeteniile în jurul lui, iar împărăteasa nu se bucură de aceeaşi loialitate Da, Căpeteniile îngenunchează la Sinegard şi jură credinţă în faţa ei, dar când vine vremea, îşi pun provinciile pe primul loc Apărarea Khurdalainului n-avea să fie simplă Recenta ofensivă de la Sinegard demonstrase că Federaţia deţinea superioritate militară clară ca mobilitate şi armament Iar Mugenul avea avantajul pe coasta de nord; trupele Federaţiei puteau primi fără greutate întăriri de peste mare, deoarece soldaţi şi provizii suplimentare puteau fi aduse iute cu corăbiile Din punct de vedere al structurilor defensive, Khurdalain avea puţine avantaje Era un oraş-port deschis, conceput, până la Războaiele Macului, ca o enclavă pentru străini Cele mai bune structuri de apărare ale Nikanului fuseseră ridicate în lungul deltei inferioare a fluviului Murui de Vest, mult la sud de oraş Faţă de capitala de război Golyn Niis, care dispunea de efective militare numeroase, Khurdalain era o victimă sigură, cu braţele deschise pentru a-i primi pe invadatori Însă Khurdalainul trebuia apărat Dacă Federaţia avansa în inima ţării şi reuşea să ocupe Golyn Niis, se putea îndrepta apoi fără greutate spre est, alungând pe coastă rămăşiţele Miliţiei Şi dacă erau împinşi spre mare, flota jalnic de mică a Nikanului nu i-ar fi putut salva Aşa că Khurdalainul era punctul critic de care depindea soarta întregii ţări — Suntem ultimul front, spuse Altan Dacă noi cădem, ţara e pierdută O bătu pe fată pe umăr Eşti surescitată? CAPITOLUL 13 Clang Rin abia reuşi să-şi ridice sabia la timp ca să împiedice tridentul lui Altan să-i spintece faţa Făcu tot ce putu să se stabilizeze, să disipeze ki-ul loviturii în mod egal prin tot corpul şi în ţărână, dar, chiar şi aşa, picioarele îi tremurară sub impact I se părea că o ţineau aşa de ore în şir Braţele o dureau, iar plămânii se chinuiau să tragă aer Însă Altan nu terminase Mişcă tridentul, îi prinse lama sabiei între doi dinţi şi răsuci cu putere Apăsarea smulse sabia din mâinile fetei şi o aruncă zăngănind pe pământ Altan îi apăsă vârful tridentului pe gât Rin ridică iute mâinile în semn că se predă — Reacţionezi din frică, spuse el Nu controlezi lupta Trebuie să-ţi limpezeşti mintea şi să te concentrezi Să te concentrezi asupra mea, nu asupra armei — E niţel cam greu când încerci să-mi scoţi ochii, mormăi ea, împingându-i tridentul din dreptul feţei Altan coborî arma — Încă te fereşti Te opui Trebuie să laşi Phoenixul să vină Când ai invocat zeul, când zeul ajunge în tine, este o stare de extaz, un amplificator de ki Nu oboseşti Eşti capabilă de un efort extraordinar şi nu simţi durerea Trebuie să te cufunzi în starea aceea Rin îşi reamintea perfect starea de spirit de care voia el să se lase cuprinsă Senzaţia arzătoare din vene, lentilele roşii ce-i obturau vederea Felul cum oamenii deveneau ţinte Felul cum n-avea nevoie de odihnă, ci doar de durere, de durere care să alimenteze focul Ea intrase conştient în starea aceea doar în timpul Probelor şi în Sinegard În ambele situaţii fusese furioasă şi disperată De atunci nu mai izbutise să regăsească aceeaşi stare mentală Fusese doar dezorientată, agitată şi, ca acum, extenuată — Învaţă s-o îmblânzeşti, zise Altan Învaţă să te cufunzi în ea şi să ieşi din ea Dacă te concentrezi numai asupra armei inamicului, vei fi mereu în defensivă Uită-te dincolo de armă, spre ţintă Concentrează-te pe ceea ce vrei să omori Altan era un profesor mult mai bun decât Jiang Maestrul Tradiţiilor era frustrant de vag şi de distrat şi se prefăcea în mod deliberat că nu pricepe Lui Jiang îi plăcea să danseze în jurul răspunsurilor, s-o facă pe Rin să se învârtă în jurul adevărului ca un vultur înfometat până să-i ofere o bucăţică satisfăcătoare de înţelegere Însă Altan nu pierdea vremea Trecea direct la subiect, îi dădea exact răspunsurile pe care le voia fata Îi înţelegea temerile şi ştia de ce era ea în stare Antrenamentul cu el era ca un antrenament cu un frate mai mare Era foarte ciudat să-i spună cineva că ei doi erau la fel – că şi lui i se supraextindeau încheieturile ca lui Rin, aşa că trebuia să întoarcă piciorul într-un fel anumit Era o senzaţie minunată, copleşitoare, să aibă asemănări cu altcineva, asemănări care se regăseau în profunzimea genelor Alături de Altan, ea avea senzaţia că îşi găsea locul – nu doar în aceeaşi divizie sau armată, ci în ceva mai profund şi mai vechi Se simţea aşezată într-o linie genealogică străveche Avea un loc Nu era o orfană anonimă de război, ci o speerană Cel puţin aşa părea să creadă toată lumea Cu toate acestea, Rin nu putea scăpa de senzaţia că nu era în regulă Ea nu putea invoca zeul la fel de uşor ca Altan Nu se putea mişca la fel de graţios ca el De vină era oare moştenirea sau antrenamentul? — Tu ai fost aşa mereu? îl întrebă Tânărul păru să se încordeze — Aşa cum? — Aşa, ca tine Rin făcu un gest vag în direcţia lui Eşti nu eşti precum ceilalţi elevi Precum ceilalţi soldaţi Ai putut să invoci dintotdeauna focul? Ai putut să lupţi dintotdeauna aşa? Expresia lui era indescifrabilă — M-am antrenat multă vreme la Sinegard — Dar şi eu m-am antrenat! — Tu n-ai fost antrenată ca speeran, dar eşti o războinică E ceva ce ai în sânge O să-ţi aduc destul de repede moştenirea la lumină Altan îi făcu semn cu tridentul Sus arma! ♦ — De ce un trident? întrebă Rin când o lăsă în cele din urmă să-şi tragă suflarea De ce nu o sabie? Nu mai văzuse alt soldat care să nu poarte armele standard ale Miliţiei: halebarda şi sabia — Am o rază mai mare de acţiune, zise el Adversarul nu se apropie, când lupţi într-un cocon de foc Rin atinse dinţii tridentului Vârfurile fuseseră ascuţite de multe ori; nu erau strălucitoare sau netede, ci crestate de urmele multor lupte — E speerană? Aşa trebuia să fi fost Tridentul era făcut doar din oţel, spre deosebire de armele nikara, care aveau plăsele de lemn Într-adevăr, era mai greu, dar Altan avea nevoie de o armă care să nu ardă când o atingea — E de pe insulă, zise el O împunse cu capătul bont şi-i făcu semn să-şi ridice sabia Nu mai trage de timp Haide, ridică-te De la capăt Fata coborî braţele extenuată — Nu putem pur şi simplu să recurgem la droguri? întrebă Nu pricepea în ce fel antrenamentul fizic necruţător ar fi ajutat-o să invoce Phoenixul — Nu, nu putem pur şi simplu să recurgem la droguri, răspunse Altan O împunse din nou cu tridentul Leneşo, genul ăsta de gândire e o greşeală de începător Oricine poate să înghită nişte seminţe şi să ajungă în Panteon Partea asta-i simplă Dar ca să creezi o legătură cu zeul, să-i canalizezi puterea după voia ta şi să-i pui capăt după aceea, este nevoie de disciplină Dacă nu eşti învăţată să-ţi acordezi mintea, e foarte uşor să pierzi controlul Gândeşte-te ca la un stăvilar Zeii sunt surse de energie potenţială, ca apa ce curge la vale Drogul e ca o ecluză prin stăvilar – el deschide calea ca să treacă zeii Dar dacă ecluza ta e prea largă sau şubredă, atunci puterea se revarsă fără obstacol Zeii îţi ignoră voinţa Se iscă haos Dacă nu vrei să-ţi arzi aliaţii, trebuie să-ţi aminteşti de ce l-ai invocat pe Phoenix Trebuie să-i direcţionezi puterea — E ca o rugăciune, spuse ea Altan încuviinţă — Este exact ca o rugăciune Toate rugăciunile sunt simple repetiţii – le prezinţi zeilor solicitarea ta Diferenţa dintre şamani şi restul lumii este că rugăciunile noastre chiar funcţionează Nu te-a învăţat Jiang? Jiang o învăţase exact pe dos El îi ceruse să-şi limpezească mintea prin meditaţie, să-şi uite eul, să uite că era o fiinţă distinctă de univers Jiang o învăţase să-şi elimine propria voinţă Altan îi cerea să-şi arate voinţa în faţa zeilor — M-a învăţat doar să ajung la zei Nu să-i aduc în lumea noastră Altan păru uluit — Atunci cum ai invocat Phoenixul în Sinegard? — N-ar fi trebuit, zise ea Jiang m-a avertizat să n-o fac A spus că zeii nu sunt meniţi să devină arme Doar să le ceri sfatul Mă învăţa să mă calmez, să-mi găsesc legătura cu cosmosul mai larg şi să-mi corectez dezechilibrul sau cam aşa ceva, încheie ea neconvingător Devenea evident cât de puţine o învăţase de fapt Jiang N-o pregătise deloc pentru acest război Încercase doar s-o împiedice să folosească puterea la care ştia acum că poate ajunge — Aşa ceva e lipsit de rost, spuse Altan, cu o expresie dispreţuitoare Jiang e cărturar, dar eu sunt soldat Pe el îl interesează teologia; pe mine mă interesează cum să distrug Desfăcu pumnul, întoarse mâna şi în palmă îi jucă un cerculeţ de foc Cu cealaltă mână întinse tridentul Flacăra goni din vârfurile degetelor lui, îi jucă pe umeri şi se extinse până în vârful dinţilor tridentului Rin fu uimită de controlul perfect pe care-l avea Altan asupra focului, de felul în care îl modela aşa cum un sculptor modela lutul, cum îl supunea voinţei lui prin cele mai uşoare mişcări din degete Când Rin invocase Phoenixul, focul se revărsase din ea într-un şuvoi necontrolat Însă Altan îl controla ca pe o prelungire a sa — Jiang a avut dreptate să fie prudent, spuse tânărul Zeii simt imprevizibili Zeii sunt periculoşi Şi nu există nimeni care să-i înţeleagă, nu pe deplin Însă în Castelul Nopţii noi am dus transformarea zeilor în arme la rang de artă Suntem mai aproape de a-i înţelege pe zei decât i-au înţeles vreodată călugării Ne-am dezvoltat puterea de a rescrie urzeala acestei lumi Dacă n-o folosim, atunci care-i rostul? ♦ După două săptămâni de marş forţat, patru zile de călătorie pe mare şi încă trei zile de mers pe jos, ajunseră la porţile Khurdalainului, puţin înainte de lăsarea nopţii Când ieşiră dintre copaci şi se îndreptară către drumul principal, Rin văzu pentru prima dată oceanul Se opri Atât Sinegard, cât şi Tikany erau regiuni fără ieşire la mare Rin văzuse râuri şi lacuri, dar niciodată o întindere atât de uriaşă de apă Rămase cu gura căscată văzând imensa suprafaţă albastră, care mergea cât vedea cu ochii, mai departe decât îşi putea închipui Altan se opri lângă ea Îi zări expresia stupefiată şi zâmbi — N-ai mai văzut oceanul până acum? Rin nu-şi putea desprinde privirea de la panorama aceea Se simţea ca în prima zi când zărise Sinegardul în toată splendoarea lui, de parcă ar fi căzut într-o lume fantastică unde basmele pe care le auzise erau întrucâtva adevărate — Am văzut picturi, zise ea Am citit descrieri În Tikany veneau negustorii de pe coastă şi ne povesteau despre aventurile lor pe mare, dar asta nici n-am visat că există ceva care poate arăta aşa Altan îi luă mâna şi o îndreptă spre ocean — Federaţia Mugen se află chiar dincolo de strâmtoarea îngustă Dacă urci în Munţii Kukhonin, poţi s-o zăreşti Şi dacă iei o corabie de-acolo şi apuci spre sud, pe lângă Golyn Niis şi în Provincia Şarpelui, ajungi la Speer N-avea cum s-o vadă de unde stăteau, dar tot îşi aţinti privirea peste apele strălucitoare, închipuindu-şi o insuliţă singuratică în Marea Nikanului de Sud Speerul petrecuse zeci de ani în izolare până să vină marile puteri continentale şi să o sfâşie în lupta dintre ele — Cum e? — Speerul? Frumos Glasul lui Altan era blând şi nostalgic Acum i se spune Insula moartă, dar tot ce-mi aduc eu aminte e verde Dintr-o parte a insulei puteai vedea ţărmul Imperiului Nikara Pe partea cealaltă era apă neţărmurită, un orizont nemărginit Ne luam bărcile şi plecam pe ocean fără să ştim ce vom găsi; călătorii în bezna nesfârşită, ca să descoperim cealaltă parte a lumii Speeranii împărţeau cerul nopţii în şaizeci şi patru de case ale constelaţiilor, câte una pentru fiecare zeu Şi câtă vreme vedeai steaua de sud a Phoenixului, puteai întotdeauna să-ţi găseşti calea înapoi spre Speer Rin se întrebă cum arăta acum Insula moartă Când Mugenul distrusese Speerul, distrusese oare şi satele? Sau colibele şi căscioarele mai stăteau în picioare, aşezări-fantomă aşteptându-şi locuitorii care n-aveau să se mai întoarcă niciodată? — De ce ai plecat? întrebă ea Îşi dădu seama că ştia foarte puţine despre Altan Supravieţuirea lui era un mister, aşa cum însăşi existenţa ei era un mister pentru ceilalţi Altan era pesemne foarte tânăr când venise în Nikan, un refugiat după războiul care-i ucisese poporul N-avea cum să fi avut mai mult de patru-cinci ani Cine-l luase de pe insulă? De ce numai pe el? Şi de ce pe ea? Însă Altan nu răspunse Se uită atent o clipă la cerul care se întuneca şi apoi se întoarse pe potecă — Haide, spuse el şi-i luă braţul O să rămânem în urmă ♦ Ofiţerul Yenjen ridică un steag nikara în faţa zidurilor oraşului şi dădu ordin detaşamentului să rămână la adăpostul copacilor până primeau un răspuns După o aşteptare de jumătate de oră, o fată subţire, îmbrăcată în negru din cap până în picioare, aruncă o privire prin poarta oraşului Le făcu semn frenetic să se grăbească şi să intre, apoi închise repede poarta în urma lor — Divizia voastră vă aşteaptă în vechiul cartier de pescari Asta-i la nord de-aici Ţineţi drumul principal, îi explică ea lui Yenjen Apoi se întoarse şi-şi salută comandantul Salut, Trengsin — Salut, Qara — Asta-i speerana noastră? — Da Qara îşi înclină capul spre un umăr şi o cântări din priviri pe Rin Era o femeie micuţă – o fată, de fapt –, abia ajungându-i lui Rin până la umăr Părul îi cobora mai jos de talie, într-o coadă împletită groasă şi neagră Avea trăsături ciudat alungite, nu chiar nikara, dar nici chiar altceva identificabil Pe umărul ei stâng stătea un şoim de vânătoare masiv, care o privea dispreţuitor pe Rin Ochii lui şi ai Qarei aveau exact aceeaşi nuanţă de auriu — Ce fac ai noştri? — Bine, spuse Qara Adică, în general bine — Când se întoarce fratele tău? Şoimul Qarei întinse gâtul, după care îl aplecă la loc, cu penele ridicate ca şi cum ar fi fost neliniştit Qara mângâie cu mâna gâtul păsării — Când se întoarce, răspunse ea Yenjen şi detaşamentul lui dispăruseră deja pe aleile întortocheate ale oraşului Qara le făcu semn lui Rin şi Altan s-o urmeze în sus pe scara de lângă zidurile oraşului — De unde este ea? îl întrebă Rin în şoaptă pe Altan — E hinterlandeză, spuse el şi o prinse de braţ chiar când fata se împletici pe scările şubrede Ai grijă să nu te împiedici Qara îi conduse pe o pasarelă ce trecea peste primele case din Khurdalain Odată ajunsă sus, Rin se întoarse şi văzu pentru prima dată întregul oraş-port Khurdalainul ar fi putut foarte bine să fie un oraş străin smuls din temelii şi aruncat în cealaltă parte a lumii Era o himeră cu numeroase stiluri arhitectonice, un amestec bizar de tipuri de construcţie din ţări diferite, aflate pe continente diferite Rin zări biserici ale căror schiţe le văzuse doar în manualele de istorie, dovezi ale fostei ocupaţii boloniene Văzu clădiri cu coloane spiralate, clădiri cu turnuri monocrome elegante, cu caneluri adânci săpate în părţile laterale, în locul pagodelor înclinate tipice capitalei Sinegard era farul călăuzitor al Imperiului Nikara, dar Khurdalain era fereastra Nikanului către restul lumii Qara îi duse peste pasarelă, până pe terasa unui acoperiş plat De acolo trecură peste un pâlc de case, mergând pe acoperişurile celor mai înalte, construite în stilul vechii Hesperii, apoi coborâră în stradă când clădirile începură să fie prea depărtate unele de altele Prin spaţiile dintre case, Rin putu vedea soarele care apunea, reflectat în ocean — Pe vremuri era o aşezare hesperiană, zise Qara, arătând către chei Acesta era o arteră lungă şi largă pe malul apei, mărginită de vitrine de prăvălii scunde Pasarela era construită din scânduri de lemn groase, îmbibate de apa de mare În Khurdalain, totul mirosea uşor a mare; briza însăşi era impregnată cu izul sărat al oceanului — Inelul acela de clădiri, urmă ea, acolo – cele cu acoperişuri terasate – adăpostea consulatele boloniene — Ce s-a-ntâmplat? întrebă Rin — Împăratul Dragon s-a-ntâmplat, răspunse Qara Nu-ţi ştii propria istorie? În zilele agitate de după al Doilea Război al Macului, Împăratul Dragon expulzase toţi străinii din Nikan, însă Rin ştia că mai rămăsese o mână de hesperieni – misionari hotărâţi să răspândească cuvântul Sfântului lor Creator — În oraş mai sunt hesperieni? întrebă ea plină de speranţă Nu văzuse niciodată un hesperian Străinii din Nikan nu puteau călători în nord, la Sinegard; accesul le era limitat la comerţul în câteva porturi, dintre care Khurdalain era cel mai mare Fata se întreba dacă hesperienii aveau într-adevăr pielea albă şi purtau blănuri, dacă aveau într-adevăr părul morcoviu — Câteva sute, spuse Altan, însă Qara clătină din cap — Nu mai sunt Au plecat după atacul asupra Sinegardului Guvernul lor le-a trimis o corabie Aproape că s-a răsturnat, aşa de mulţi oameni au încercat să înghesuie pe ea Au mai rămas unu-doi misionari şi câţiva ambasadori străini Ei scriu tot ce văd şi transmit guvernelor de acasă Dar asta-i tot Rin îşi aminti ce zisese Kitay despre chemarea Hesperiei în ajutor şi pufni — Îşi imaginează că asta-i de ajutor? — Sunt hesperieni, răspunse Qara Ei cred întotdeauna că sunt de ajutor Partea veche din Khurdalain – cartierul nikara – avea clădiri scunde, într-o reţea de alei intersectată de un sistem de canale, atât de înguste, încât până şi o cotigă ar fi trecut cu greu Era logic ca armata nikara să-şi instaleze baza în această parte a oraşului Chiar dacă Federaţia ar fi ştiut vag unde se afla, numărul copleşitor al trupelor sale n-ar fi reprezentat un avantaj pe străduţele acestea cotite care deveneau adevărate tuneluri Ignorând arhitectura, Rin îşi închipui că, în condiţii normale, Khurdalain era o versiune mai zgomotoasă şi mai murdară a Sinegardului Înaintea ocupaţiei fusese pesemne un nod fremătător de schimburi comerciale, mai captivant chiar decât pieţele din centrul Sinegardului Însă sub asediu Khurdalain era liniştit şi tăcut, aproape apăsător de tăcut Cât merseră prin oraş, fata nu zări niciun civil; fie fuseseră deja evacuaţi, fie ţineau cont de avertismentele Miliţiei şi se fereau, ţinându-se departe de locurile unde i-ar fi putut vedea soldaţii Federaţiei Pe drum Qara îi informă de situaţia luptelor — Suntem sub asediu de aproape o lună Avem tabere ale Federaţiei pe trei părţi, mai puţin pe cea din care aţi venit voi Cel mai rău e că ei avansează în zonele urbane Khurdalain are ziduri înalte, dar Federaţia are catapulte — Cât au ocupat din oraş? întrebă Altan — Doar o fâşie îngustă de plajă, lângă mare, şi jumătate din cartierul străinilor Putem recuceri ambasadele boloniene, dar Divizia Cinci nu vrea să coopereze — Nu vrea să coopereze? Qara se încruntă — Avem nişte hm, dificultăţi de integrare Noul lor general, Jun Loran, nu-i deloc de ajutor Altan arăta la fel de descurajat pe cât se simţea Rin — Jun e aici? — A venit acum trei zile Rin se cutremură Bine măcar că nu-i era direct subordonată — Divizia Cinci nu-i din Provincia Tigrului? De ce n-o comandă Căpetenia Tigrului? — Căpetenia Tigrului este un copil de trei ani al cărui tutore e un politician fără experienţă militară Jun a revenit la comanda armatei din provincia lui Sunt aici şi Căpeteniile Berbecului şi Boului, cu diviziile lor provinciale, dar s-au ciorovăit între ei din cauza proviziilor mai mult decât s-au bătut cu Federaţia Şi nimeni nu poate să facă un plan de atac care să nu-i protejeze pe civili — Ce mai caută civilii aici? întrebă Rin; i se părea că treaba Miliţiei ar fi fost mult mai simplă dacă protecţia civililor n-ar fi fost o prioritate De ce n-au fost evacuaţi, ca sinegardienii? — Pentru că ăsta nu-i un oraş din care să poţi pleca lesne, răspunse Qara Majoritatea locuitorilor trăiesc de pe urma pescuitului sau a fabricilor Aici nu există agricultură Dacă se mută mai departe de ţărm, nu mai au nimic Majoritatea ţăranilor au venit aici în primul rând ca să scape de sărăcia de la ţară Dacă le cerem să plece, vor muri de foame Oamenii sunt hotărâţi să rămână şi noi trebuie să avem grijă să rămână în viaţă Şoimul Qarei ridică brusc capul, ca şi cum auzise ceva După ce mai înaintă câţiva paşi, Rin auzi şi ea glasurile ridicate ce veneau din spatele complexului unde se afla sediul generalului ♦ — Cike! Rin se crispă Ar fi recunoscut oriunde vocea Generalul Jun Loran năvăli pe alee către ei, cu chipul împurpurat de furie — Au-au! Târa de ureche un băiat sfrijit, pe care-l smucea violent Băiatul avea un petic de ţesătură peste ochiul stâng, iar cel drept era plin de lacrimi de durere în timp ce se clătina în urma lui Jun Altan se opri brusc — Pe Ţâţele Tigroaicei! — Ramsa, zise Qara, ocărând în barbă Rin nu-şi dădu seama dacă era un nume sau un blestem în graiul ei — Tu! Jun se opri în faţa Qarei Unde-i comandantul tău? Altan făcu un pas în faţă — Eu sunt — Trengsin? Jun îl privi cu neîncredere făţişă Glumeşti Unde-i Tyr? Chipul tânărului fu străbătut de un fior de iritare — Tyr e mort — Cum? Altan încrucişă braţele — Nu s-a obosit nimeni să-ţi zică? Jun nu luă în seamă înţepătura — E mort? Cum a murit? — Riscurile meseriei, zise Altan, ceea ce o făcu pe Rin să presupună că habar n-avea — Aşa că au dat Cike pe mâinile unui copil, mormăi Jun Incredibil! Altan privea întruna de la Jun la băiat, care era gârbovit lângă general şi scâncea de durere — Despre ce-i vorba? — Oamenii mei l-au prins cu mâinile până la coate în depozitele de muniţie, spuse Jun A treia oară săptămâna asta — Crezusem că era căruţa noastră de muniţie! protestă băiatul — Voi n-aveţi căruţă de muniţie! se răsti Jun Am stabilit asta primele două dăţi Qara oftă şi-şi trecu palma peste frunte — N-ar trebui să fur dacă ei ar împărţi cu noi, spuse băiatul tânguitor, apelând la Altan Avea vocea piţigăiată şi stridentă, iar ochiul sănătos părea enorm pe chipul lui slăbuţ Nu pot să-mi fac treaba, dacă n-am pulbere de foc — Dacă ai tăi n-au echipamentul necesar, ar fi trebuit să vă gândiţi să-l aduceţi de la Castelul Nopţii — L-am folosit pe al nostru la ambasadă, mormăi băiatul Ţii minte? Jun îl smuci în jos de ureche şi băiatul urlă de durere Altan întinse mâna după tridentul din spate — Dă-i drumul, Jun Generalul aruncă o privire la trident şi colţul gurii i se ridică — Mă ameninţi? Altan nu-şi trase arma – ar fi fost cea mai înaltă trădare s-o îndrepte spre comandantul altei divizii –, dar nici nu-şi luă mâna de pe mâner Rin crezu că zăreşte focul sclipindu-i pentru o clipă în vârfurile degetelor — Înaintez o cerere Jun făcu un pas în spate, dar nu-i dădu drumul băiatului — Oamenii tăi n-au acces la proviziile Diviziei Cinci — Iar pedepsirea lui e prerogativa mea, nu a ta, spuse Altan Dă-i drumul Acum, Jun Jun scoase un sunet de dezgust şi-l eliberă pe băiat, care-l ocoli în grabă şi o zbughi spre Altan, frecându-şi urechea cu o expresie jalnică — Data trecută m-au spânzurat de glezne în piaţa oraşului, se plânse el Parcă era un copil care îşi pâra colegii de clasă profesorului Altan părea revoltat — Tot aşa te-ai purta şi cu Diviziile Unu sau Opt? întrebă el — Diviziile Unu şi Opt au destul bun-simţ să nu scotocească prin echipamentul Diviziei Cinci, se răsti Jun Oamenii tăi nu fac decât să cauzeze probleme de când au ajuns aici — Ne-am făcut treaba, fir-ar să fie! izbucni băiatul Voi sunteţi ăia care v-ascundeţi în spatele zidurilor ca nişte laşi nenorociţi — Taci, Ramsa, se răsti Altan Jun izbucni într-un hohot de râs scurt şi batjocoritor — Sunteţi un detaşament de zece oameni Nu vă supraestimaţi valoarea pentru această Miliţie — Aşa cum e, o slujim pe împărăteasă exact la fel ca tine, spuse Altan Am plecat din Castelul Nopţii ca să fim întăriri pentru voi Aşa că o să-mi tratezi oamenii cu respect, altfel va afla împărăteasa — Bineînţeles Voi sunteţi plozii speciali ai împărătesei, zise Jun tărăgănat Întăriri Bună glumă Îi aruncă o privire dispreţuitoare lui Altan şi plecă, mergând înţepat şi prefăcându-se că n-o vede pe Rin — Cam aşa a fost săptămâna trecută, zise Qara oftând — Parcă ziceai că toate-s bune, spuse Altan — Am exagerat Ramsa îşi privi cercetător comandantul — Bună, Trengsin, zise el vesel Mă bucur că te-ai întors Altan îşi apăsă palmele pe faţă şi apoi înălţă capul, trăgând adânc aer în piept Braţele îi căzură pe lângă corp Oftă — Unde-i biroul meu? — Pe aleea aia, la stânga, răspunse Ramsa Am eliberat fostul birou al vămii O să-ţi placă Ţi-am adus hărţile — Mulţumesc, zise Altan Căpeteniile unde sunt instalate? — În fostul complex al guvernului, după colţ Ţin consilii regulat Nu ne prea invită, din motiv de mă rog Ştii tu Vocea lui Ramsa se stinse, părând dintr-odată foarte vinovat Altan îi aruncă o privire întrebătoare Qarei — Ramsa a aruncat în aer jumătate din cartierul străinilor de la docuri, povesti ea Nu le-a avertizat dinainte pe Căpetenii — Am aruncat în aer o clădire — Era o clădire mare, spuse Qara sec Divizia Cinci mai avea doi oameni înăuntru — Au supravieţuit? întrebă Altan Qara se holbă la el fără să-i vină a crede — Ramsa a aruncat în aer o clădire peste ei — Înţeleg atunci că n-aţi făcut nimic folositor cât am fost plecat, zise Altan — Am ridicat fortificaţii! spuse Ramsa — Pe linia de apărare? întrebă Altan cu speranţă — Nu, doar în jurul biroului tău Şi al barăcilor noastre Căpeteniile nu ne mai lasă să ne apropiem de linia de apărare Altan arăta profund exasperat — Trebuie să mă duc să lămuresc treburile Complexul guvernului e într-acolo? — Da — Bine Altan îi aruncă o privire scurtă lui Rin Qara, ea o să aibă nevoie de echipament Pregăteşte-o şi instaleaz-o Ramsa, vino cu mine — Eşti locotenentul lui Altan? întrebă Rin în timp ce Qara o conducea pe alte alei întortocheate — Nu eu, ci fratele meu, răspunse femeia Grăbi pasul, se aplecă sub o poartă boltită într-un zid şi aşteptă să vină şi Rin după ea Îi ţin locul până se întoarce O să stai aici, cu mine O conduse în josul altor scări, ce duceau într-o încăpere subterană umedă Era o cămăruţă, abia cât latrina de la Academie Prin deschizătura pivniţei trăgea curentul Rin se frecă pe braţe şi o trecu un fior — Avem tot dormitorul femeilor doar pentru noi, spuse Qara Ce norocoase suntem! Rin aruncă o privire în cameră Pereţii erau din pământ, nu din cărămidă, ceea ce însemna că n-aveau izolaţie Într-un colţ fusese întinsă o singură rogojină, înconjurată de lucrurile Qarei Fata bănuia că va trebui să-şi facă rost de propria pătură dacă nu voia să doarmă printre gândaci — În divizii nu există femei? — Noi nu împărţim dormitorul cu alte divizii Qara scotoci într-un sac de lângă rogojină, scoase un teanc de haine şi i-l aruncă lui Rin Cred c-ar trebui să scapi de uniforma aia de la Academie Îţi iau eu lucrurile vechi Enki vrea toate cârpele pentru bandaje Rin îşi scoase iute tunica ponosită de la Academie, îşi îmbrăcă uniforma şi-i dădu hainele vechi Qarei Uniforma nouă era o tunică neagră banală Spre deosebire de cele ale Miliţiei, nu purta însemnele Împăratului Roşu în stânga pieptului Uniformele Cike erau concepute fără semne distinctive — Şi brasarda Qara stătea cu mâna întinsă, aşteptând Rin îşi atinse brasarda albă, simţindu-se stingherită N-o scosese după bătălie, chiar dacă nu mai era, oficial, ucenica lui Jiang — Chiar trebuie? Văzuse destule brasarde de Academie printre soldaţii din detaşamentul lui Yenjen, chiar dacă păreau trecuţi bine de vârsta şcolii Adesea ofiţerii din Sinegard îşi purtau brasardele cu mândrie ani de zile după absolvire Qara încrucişă braţele — Aici nu-i Academia Afilierea ta de ucenic nu mai contează — Ştiu începu să spună fata, însă cealaltă o întrerupse — Nu înţelegi Asta nu-i Miliţia, e Cike Toţi am fost trimişi aici pentru că suntem consideraţi buni să ucidem, dar nu şi apţi să facem parte dintr-o divizie Cei mai mulţi dintre noi n-au fost la Sinegard, iar cei care au fost n-au amintiri prea grozave de-acolo Nimănui nu-i pasă aici cine a fost maestrul tău şi dacă-l afişezi n-o să te alegi cu niciun fel de bunăvoinţă Lasă baltă aprobarea, sau clasamentele, sau gloria, sau ce tâmpenii aveai tu în cap la Sinegard Eşti Cike Implicit, nu te alegi cu o bună reputaţie — Nu-mi pasă de reputaţie protestă Rin, însă Qara o întrerupse din nou — Ascultă-mă Nu mai eşti la şcoală Nu concurezi cu nimeni; nu încerci să iei note bune Stai cu noi, lupţi cu noi, mori cu noi De-acum încolo, cea mai profundă loialitate a ta este pentru Cike şi pentru Imperiu Dacă voiai o carieră strălucită, ar fi trebuit să intri într-o divizie Dar n-ai făcut-o, ceea ce înseamnă că ceva e-n neregulă cu tine şi că eşti priponită cu noi Ne-am înţeles? — N-am cerut eu să vin aici, se răsti Rin bătând în apărare N-am avut de ales — Niciunul dintre noi n-a avut de ales, răspunse Qara tăios Încearcă să ţii pasul ♦ Rin încercă să memoreze harta bazei în timp ce mergeau, să-şi facă o imagine mentală a labirintului care era Khurdalain, dar renunţă după a cincisprezecea cotitură Aproape că o bănuia pe Qara că o lua special pe ocolite — Cum reuşiţi să ajungeţi unde vreţi? întrebă ea — Memorăm traseele, răspunse Qara Cu cât suntem mai greu de găsit, cu atât mai bine Iar dacă vrei să-l găseşti pe Enki, ia-te după gemete Rin fu cât pe ce să întrebe ce voia să spună, când auzi alte voci ridicate venind de după colţ — Te rog, se milogea o voce de bărbat Te rog, doare foarte tare — Crede-mă, te compătimesc, spuse o doua voce, mult mai profundă Dar, sincer, nu-i problema mea, aşa că numi pasă — Doar câteva seminţe! Rin şi Qara cotiră şi văzură că vocile aparţineau unui bărbat micuţ, cu pielea întunecată, şi unui bărbat care arăta mizerabil, cu un însemn ce-l identifica drept soldat în Divizia Cinci Braţul drept al soldatului se termina la cot printr-un ciot însângerat Fata se crispă când îl zări; aproape că vedea cangrena prin bandajul prost făcut Nu era de mirare că cerşea mac — Doar câteva seminţe pentru tine, câteva pentru următorul amărât care cere, şi pentru următorul, zise Enki Până la urmă, rămân fără seminţe şi divizia mea nu mai are cu ce să lupte Şi după aia, data viitoare când divizia ta e încolţită, divizia mea nu-şi poate face treaba şi nu vă poate salva dosurile jalnice Ei sunt prioritatea, nu tu Ai înţeles? Soldatul scuipă pe pragul lui Enki — Ciudaţilorl Trecu pe lângă Enki şi dispăru pe alee, aruncându-le priviri întunecate lui Rin şi Qarei când le depăşi — Trebuie să-mi mut prăvălia, se plânse Enki către Qoara, în timp ce închidea uşa în urma lor Înăuntru era o încăpere mică, încărcată de mirosul amar al ierburilor medicinale Astea nu-s condiţii pentru depozitat materiale Am nevoie de un loc uscat — Mută-te mai aproape de barăcile diviziei şi o să ai în prag o mie de soldaţi care-ţi cerşesc o doză, spuse femeia — Hm Crezi că Altan o să mă lase să mă mut în debaraua din spate? — Cred că Altan vrea să ţină pentru el debaraua — Probabil că ai dreptate Ea cine-i? Enki o cercetă pe Rin din cap până-n picioare, de parcă ar fi căutat semne de răni Avea o voce de-a dreptul încântătoare, bogată şi catifelată Numai ascultându-l, fetei i se făcea somn — Ce te doare? — E speerana, Enki — Ah! Uitasem Enki se scărpină pe ceafa rasă Cum le-ai scăpat tu printre degete muganilor? — Nu ştiu, spuse Rin Abia am aflat şi eu Enki dădu încet din cap, cercetând-o în continuare de parcă era un specimen deosebit de fascinant Avea o expresie prudentă, care nu trăda nimic — Bineînţeles Habar n-aveai — O să aibă nevoie de echipament, spuse Qara — Sigur, nicio problemă Enki dispăru într-o cămăruţă din spatele încăperii Îl ascultară scotocind o clipă, apoi reapăru cu o tavă de plante uscate Îţi foloseşte vreuna din astea? Rin nu mai văzuse niciodată atâtea psihedelice diferite într-un singur loc Erau mai multe varietăţi de droguri decât avea Jiang în toată grădina Maestrul ei ar fi fost încântat, îşi trecu degetele peste păstăile de opiu, peste ciupercile zbârcite şi pulberile alb-murdar — Care-i diferenţa? întrebă ea — E doar o chestie de preferinţă, zise Enki Toate au acelaşi efect, dar cheia e să găseşti amestecul care-ţi îngăduie să invoci zeii fără să te ameţeşti atât de rău, încât să nu mai poţi mânui arma Halucinogenele cele mai puternice te trimit direct în Panteon, dar pierzi complet percepţia asupra lumii materiale Şi n-o să-ţi prindă bine să invoci un zeu, dacă nu poţi să vezi săgeata din faţa ochilor Drogurile mai slabe necesită ceva mai multă concentrare ca să ajungi în starea de spirit potrivită, dar îţi păstrezi o parte mai mare din abilităţile corpului Dacă ai fost antrenată să meditezi, aş zice să alegi tulpini mai moderate Rin nu credea că un asediu era un moment grozav pentru experimente, aşa că decise să rămână la ceea ce ştia Găsi în colecţia lui Enki varietatea de seminţe de mac pe care le furase din grădina lui Jiang şi întinse mâna să le ia, însă bărbatul trase tava din dreptul ei — Nu! Enki scoase un cântar de sub tejghea şi începu să măsoare cantităţi exacte, pe care le puse în punguţe Vii la mine pentru doze, pe care eu le notez Cantitatea pe care o primeşti e calibrată în funcţie de greutatea ta Nu eşti prea mare, aşa că o să ai nevoie de mai puţin ca alţii Foloseşte-o cu măsură şi numai când primeşti ordin Un şaman dependent mai bine moare Rin nu se gândise la asta — Se întâmplă des? — În meseria asta? replică Enki E aproape inevitabil ♦ Pe lângă raţiile de mâncare ale Miliţiei, cantina de la Academie părea un restaurant de lux Rin stătu la coadă jumătate de oră şi primi un castron cu terci de orez chior, învârti lingura prin zeama cenuşie şi apoasă, şi la suprafaţă apărură câteva cocoloaşe nefierte Se uită în jur prin popotă în căutarea unor uniforme negre şi zări câţiva din detaşamentul ei adunaţi la o masă lungă din fundul sălii Stăteau departe de alţi soldaţi Cele două mese de lângă ei nu erau ocupate — Ea e speerana noastră, anunţă Qara când Rin se aşeză la masă Ceilalţi o priviră cu un amestec de îngrijorare şi interes prudent Qara, Ramsa şi Enki stăteau lângă un bărbat pe care fata nu-l recunoscu, toţi patru în uniforme negre ca noaptea fără însemne sau brasarde Rin fu uluită cât de tineri erau toţi Niciunul nu părea mai vârstnic decât Enki şi nici chiar el nu arăta că ar fi trecut prin patru cicluri de zodiac Majoritatea păreau să aibă spre treizeci de ani Ramsa abia dacă părea de cincisprezece ani Nu era de mirare că n-aveau probleme cu un comandant de vârsta lui Altan sau că li se spunea Copiii Stranii Rin se întrebă dacă erau recrutaţi de mici sau pur şi simplu mureau înainte să apuce să îmbătrânească — Bun venit în detaşamentul ciudaţilor, îi zise bărbatul de lângă ea Eu sunt Baji Baji era genul de mercenar bine clădit, cu o voce tunătoare În pofida pântecului considerabil, era cumva chipeş, într-un fel sumbru, lipsit de rafinament Arăta ca unul dintre traficanţii de opiu ai familiei Fang Pe spinare avea prinsă o greblă cu nouă dinţi, care părea uimitor de grea Rin se întrebă ce forţă îţi trebuia ca s-o mânuieşti — Îţi place? Baji bătu cu mâna în grebla ale cărei vârfuri ascuţite erau încrustate cu ceva suspect de maroniu Nouă dinţi Nu mai există alta ca ea şi nicăieri n-o să mai găseşti forma asta „Pentru că niciun fierar n-ar face o armă aşa neobişnuită”, îşi zise Rin „Şi pentru că fermierii n-au ce face cu greble mortal de ascuţite ” — Pare greu de folosit — Aşa am zis şi eu, se băgă Ramsa Ce eşti tu, culegător de cartofi? Baji îndreptă lingura spre băiat — Ţine-ţi gura, altfel jur că-ţi fac în cap nouă găuri Rin băgă în gură o lingură de terci de orez şi încercă să nu-şi imagineze ce descrisese Baji Ochii i se opriră pe un butoi aşezat chiar în spatele scaunului acestuia Apa dinăuntru era ciudat de tulbure, iar suprafaţa ei se încreţea la răstimpuri, ca şi cum înăuntru înota un peşte — Ce-i în butoiul ăla? întrebă ea — Ăsta-i Călugărul Baji se răsuci pe scaun şi bătu cu încheieturile degetelor în marginea butoiului Hei, Aratsha! Hai s-o saluţi pe speerană! Preţ de o clipă nu se întâmplă nimic şi Rin se întrebă dacă Baji era în toate minţile Auzise zvonuri că soldaţii Cike erau nebuni, că erau trimişi în Castelul Nopţii când o luau razna Apoi apa din butoi începu să se ridice, ca şi cum ar fi căzut în sens invers, şi se solidifică într-o formă ce aducea de departe cu un bărbat Două globuri umflate care ar fi putut fi ochi se căscară în timp ce se roteau spre Rin Ceva care arăta vag a gură se mişcă — Ah! Te-ai tuns Rin nu izbuti să răspundă, fiindcă rămăsese cu gura larg căscată Baji scoase un sunet de nerăbdare — Nu, idiotule, asta-i una nouă De la Sinegard, sublinie el — A, da? Bula de apă făcu un gest care părea o plecăciune Când vorbi, vibraţiile îi cuprinseră întreaga formă Păi de ce n-ai zis aşa? Ai grijă, o să-ţi intre musca-n gură Rin închise fălcile cu un pocnet — Ce-ai păţit? reuşi ea să întrebe în cele din urmă — Ce vrei să spui? Silueta apoasă părea alarmată Îşi coborî capul, de parcă-şi cerceta trunchiul — Nu, vreau să zic se bâlbâi Rin Ce de ce — Aratsha preferă să stea în forma asta dacă are de ales, interveni Baji Nu vrei să-i vezi forma omenească E foarte înspăimântătoare — De parcă tu ai fi o încântare pentru ochi, fornăi Aratsha — Uneori îl lăsăm în râu, când trebuie să otrăvim o sursă de apă, zise Baji — Mă descurc destul de bine cu otrăvurile, recunoscu Aratsha — Serios? Credeam că otrăveşti doar prin simpla ta prezenţă — Nu fi mitocan, Baji Tu eşti ăla care nu-şi bate capul să-şi cureţe arma Baji îşi coborî ameninţător grebla peste butoi — Vrei s-o curăţ în tine? Oricum, ce parte-i asta? Piciorul? Sau e Aratsha scânci şi se prăbuşi la loc în butoi În câteva clipe, apa fu nemişcată Putea foarte bine să fi fost un butoi cu apă de ploaie — E un ciudat, spuse Baji vesel, întorcându-se către Rin E novicele unui zeu minor al fluviului Mult mai devotat religiei lui decât restul — Tu ce zeu invoci? — Zeul porcilor — Poftim? — Invoc spiritul luptător al unui mistreţ foarte furios Las-o baltă Nu toţi zeii sunt glorioşi ca al tău, scumpo Eu l-am ales pe primul pe care l-am văzut Maeştrii au fost dezamăgiţi Maeştrii? Baji fusese la Sinegard? Rin îşi aminti că Jiang îi povestise că mai existaseră studenţi la Tradiţii şi înaintea ei, studenţi care înnebuniseră, dar ar fi trebuit să ajungă în aziluri pentru boli mintale sau în Baghra Erau prea instabili, fuseseră închişi pentru binele lor — Deci asta înseamnă — Înseamnă că fac praf lucrurile foarte eficient, scumpo Baji îşi goli castronul, dădu capul pe spate şi râgâi Expresia lui arăta clar că nu voia să mai discute pe tema aceea — Te dai mai încolo? Un tânăr foarte slab, cu o bărbuţă rară, veni la masa lor cu un castron plin ochi cu rădăcină de lotus şi se strecură pe locul din faţa lui Rin — Unegen se poate transforma în vulpe, spuse Baji pe post de prezentare — Transforma în ? — Zeul meu îmi îngăduie să-mi schimb forma, zise Unegen Şi al tău te face să scuipi foc Nu-i mare lucru Duse la gură o lingură plină de lotus aburind, înghiţi, se strâmbă şi apoi râgâi Cred că bucătarul nici măcar nu se mai străduieşte Cum să stăm prost cu sarea? Suntem lângă un ocean — Nu poţi să torni pur şi simplu apă de mare în mâncare, interveni Ramsa Există un proces de salubrizare — Cât de greu poate să fie? Suntem soldaţi, nu barbari Unegen se aplecă peste masă, bătând în tăblie ca să-i atragă atenţia Qarei Unde ţi-e jumătatea? Qara păru iritată — E plecată — Şi când se întoarce? — Când se întoarce, spuse Qara iritată Chaghan vine şi pleacă după socoteala lui Ştii doar — Câtă vreme socoteala lui ţine cont de faptul că – cred că n-ai uitat – suntem în război, spuse Baji Ar putea măcar să se grăbească Femeia pufni — Vouă nici măcar nu vă place Chaghan De ce vreţi să se-ntoarcă? — De zile în şir mâncăm terci de orez Ar fi momentul şi pentru ceva desert Baji zâmbi, dezgolind incisivi ascuţiţi Mă refer la zahăr — Credeam că Chaghan aduce ceva pentru Altan, zise Rin, nedumerită — Aşa e, răspunse Unegen, dar asta nu-nseamnă că nu se poate opri la brutărie pe drum — Măcar e-n apropiere? întrebă Baji — Nu-s porumbelul călător al lui frate-meu, bodogăni Qara O să ştim unde e când se întoarce — Nu puteţi să faceţi, ştii tu, chestia aia? întrebă Unegen, bătându-se pe tâmple Qara se strâmbă — Suntem gemeni-ancoră, nu puţuri-oglindă — A, nu puteţi să faceţi puţuri-oglindă? — Nu poate nimeni, se răsti Qara Nu mai poate nimeni Unegen îi aruncă o privire lui Rin şi clipi spre ea, ca şi cum el şi Baji se distrau deseori întărâtând-o pe Qara — Las-o în pace pe Qara Rin se răsuci şi-l văzu pe Altan care se apropie şi privi peste capul ei Cineva trebuie să patruleze pe perimetrul exterior Baji, e rândul tău — Nu pot, zise Baji — De ce? — Mănânc Altan dădu ochii peste cap — Baji — Trimite-l pe Ramsa, gemu Baji N-a mai ieşit de când Bang Uşa popotei se deschise brusc Toate privirile se îndreptară către capătul încăperii, unde o siluetă înveşmântată în roba neagră Cike intră pe uşă, clătinându-se Soldaţii diviziei aflaţi lângă ieşire se traseră deoparte în grabă, făcându-i loc străinului masiv Doar Cike rămaseră netulburaţi — S-a întors Suni, zise Unegen A durat ceva Suni era un bărbat uriaş cu o faţă de băieţel Avea braţele şi picioarele acoperite cu păr des auriu, mai mult păr decât văzuse vreodată Rin la vreun bărbat Mergea cu pas săltat ciudat, ca o maimuţă, de parcă prefera să se legene dintr-un copac în altul în loc să umble pe pământ Avea braţele aproape mai groase decât trunchiul lui Rin; arăta ca şi cum îi putea zdrobi capul ca pe o castană dacă ar fi vrut Veni drept spre Cike — Pe Marea Ţestoasă, mormăi Rin în barbă El ce e? — Mama lui Suni şi-a tras-o cu o maimuţă, comentă Ramsa amuzat — Gura, Ramsa Suni îl canalizează pe Zeul Maimuţă, explică Unegen Te bucuri că-i de partea noastră, nu? Rin nu era sigură că asta o făcea să se teamă mai puţin, dar Suni era deja la masa lor — Cum a mers? îl întrebă Unegen vesel Te-au văzut? Suni nu păru să-l audă Înclină capul, parcă adulmecându-i Pe tâmple avea o crustă de sânge Părul zbârlit şi privirea pierdută îl făceau să pară mai mult animal decât om, ca o fiară care nu se putea hotărî dacă să atace sau să fugă Rin se încordă Ceva nu era în neregulă — E multă gălăgie, zise Suni Glasul îi era un mârâit jos, aspru şi gutural Zâmbetul de pe chipul lui Unegen dispăru — Poftim? — Ei tot strigă — Cine tot strigă? Ochii lui Suni străfulgerară în jurul mesei Erau sălbatici şi tulburi Rin se încordă cu o fracţiune de secundă înainte ca Suni să sară peste masă Îşi înfipse braţul în beregata lui Unegen, ţintuindu-l la podea Unegen se înecă şi începu să lovească nebuneşte în pieptul mătăhălos al celuilalt Rin sări într-o parte şi ridică scaunul ca pe o armă, pe când Qara se întinse după arc Suni se lupta cu furie cu Unegen pe podea Se auzi un pocnet şi apoi în locul unde fusese Unegen apăru o vulpiţă roşie Aproape că alunecă din strânsoarea lui Suni, dar acesta o înhăţă de gât — Altan! strigă Qara Altan se repezi peste masa răsturnată, împingând-o pe Rin din calea lui Sări pe Suni înainte ca acesta să-i răsucească gâtul lui Unegen Surprins, Suni lovi cu braţul stâng, prinzându-l pe Altan de umăr Tânărul nu băgă în seamă lovitura, ci-l pocni cu forţă peste faţă Suni scoase un răget şi-i dădu drumul lui Unegen Vulpea se strecură de-acolo şi o zbughi spre picioarele Qarei, unde se prăbuşi, răsuflând greu Suni şi Altan se luptau pe jos, fiecare încercând să-l ţintuiască pe celălalt la podea Şeful Cike părea mic pe lângă masivul Suni, care era de două ori mai greu Suni reuşi să-l prindă de umeri, însă Altan îl apucă de faţă şi-şi vârî degetele în ochii lui Suni urlă şi-l aruncă de lângă el Preţ de o clipă, Altan păru o păpuşă inertă, azvârlită în aer, dar ateriză în picioare, încordat ca o pisică, exact când Suni atacă din nou Cike formaseră un cerc în jurul lui Suni Qara fixase o săgeată în arc, gata să-i străpungă fruntea Baji îşi ţinea grebla în poziţie de atac, dar Suni şi Altan se rostogoleau aşa de sălbatic, că nu putea ţinti Degetele lui Rin se strânseră pe mânerul sabiei Altan reuşi o lovitură de picior violentă în sternul lui Suni În toată încăperea răsună un trosnet Suni se clătină înapoi, năucit Altan se ridică pe vine, stând între el şi ceilalţi Cike — Înapoi, spuse Altan încet — Sunt foarte gălăgioşi, zise Suni Nu părea furios, ci mai degrabă speriat Sunt foarte gălăgioşi! — Am spus înapoi! Baji şi Unegen se retraseră fără tragere de inimă, însă Qara rămase pe loc, ţinându-şi săgeata aţintită spre capul lui Suni — Simt foarte gălăgioşi, repetă Suni Nu pot să-nţeleg ce spun — Pot să-ţi spun eu tot ce vrei să ştii, zise Altan încet Numai lasă braţele jos, Suni, poţi să faci asta dacă te rog? — Mi-e frică, scânci Suni — Nu îndreptăm săgeţi spre prieteni, se răsti Altan fără să-şi mişte capul Qara îşi coborî arcul Braţele îi tremurau vizibil Altan se îndreptă încet spre Suni, cu braţele deschise rugător — Sunt eu Sunt eu, Altan — O să m-ajuţi? întrebă Suni Vocea nu-i mai era pe măsura purtării, ci suna ca a unui copilaş îngrozit, neajutorat — Numai dacă mă laşi, răspunse Altan Suni îşi lăsă braţele să cadă Lui Rin îi tremura sabia în mână Era sigură că Suni i-ar fi putut frânge gâtul lui Altan — Sunt foarte gălăgioşi, zise Suni Îmi tot spun să fac diverse chestii, nu ştiu pe cine s-ascult — Mă asculţi pe mine, spuse Altan Numai pe mine Cu paşi scurţi şi iuţi, străbătu distanţa care-l despărţea de Suni Acesta se încordă Mâinile Qarei alunecară din nou spre arc; Rin se ghemui să sară în faţă Mâna masivă a lui Suni o strânse pe a lui Altan Trase adânc aer în piept Altan îi atinse cu blândeţe fruntea şi i-o coborî peste a lui — E-n regulă, şopti el Eşti bine Eşti Suni şi locul tău e în Cike Nu trebuie să asculţi nicio voce Trebuie să mă asculţi doar pe mine Cu ochii închişi, Suni încuviinţă Răsuflarea grea se domoli Pe chip îi apăru un zâmbet strâmb Când deschise ochii, nu mai aveau nici urmă de sălbăticie — Bună, Trengsin, zise el Mă bucur că te-ai întors Altan expiră încet, apoi încuviinţă din cap şi-l bătu pe Suni pe umăr CAPITOLUL 14 — Mare parte dintr-un asediu stai cu mâinile-n sân, se plânse Ramsa Ştii câte lupte au fost de când a început Federaţia să debarce pe plajă? Niciuna Nu facem decât să ne spionăm unii pe alţii, să ne testăm limitele, să vedem cine cedează primul Ramsa o recrutase pe Rin ca să-l ajute să fortifice aleile dosnice ale intersecţiei de lângă chei Transformau treptat străzile Khurdalainului în linii de apărare Fiecare casă evacuată devenea un fort şi fiecare răscruce era o capcană cu sârmă ghimpată Petrecuseră dimineaţa găurind metodic ziduri, ca să lege labirintul de alei într-un sistem de transport navigabil a cărui hartă o aveau doar nikara Acum umpleau saci cu nisip ca să căptuşească zidurile pentru cazul în care Federaţia începea să-i bombardeze — Credeam c-ai aruncat în aer o ambasadă, zise fata — Aia a fost o singură dată, se răsti Ramsa Oricum, a fost cea mai importantă acţiune pe care a încercat-o cineva de când am ajuns aici — Vrei să zici că Federaţia încă n-a atacat? — Au trimis grupuri de tatonare să ne adulmece graniţele N-a existat nicio mişcare majoră de trupe — Şi asta fac de-atâta vreme? De ce? — Pentru că oraşul e mai bine fortificat decât Sinegardul Khurdalain a rezistat în primele două Războaie ale Macului şi mai mult ca sigur o să scape şi din al treilea Ramsa se aplecă Dă-mi sacul ăla Fata îl luă de jos şi el îl ridică, icnind, în vârful fortificaţiei Lui Rin îi plăcea ştrengarul sfrijit care o ducea cu gândul la un Kitay mai mic, dacă Kitay ar fi fost un piroman cu un singur ochi şi o predilecţie regretabilă pentru explozii Se întrebă de câtă vreme era în Cike Părea incredibil de mic Cum putea ajunge un copil pe linia frontului în război? — Ai accent sinegardian, observă ea Ramsa încuviinţă — Am stat acolo o vreme Ai mei erau alchimişti la baza din capitală a Miliţiei Supravegheau producţia de pulbere — Şi tu ce cauţi aici? — Adică în Cike? Ramsa ridică din umeri E o poveste lungă Tata s-a băgat în nişte chestii politice şi a ajuns să se întoarcă împotriva împărătesei Extremişti, înţelegi? S-ar putea să fi fost Opera, dar nu ştiu sigur Oricum, a încercat să detoneze o rachetă asupra palatului şi a ajuns să arunce în aer fabrica noastră Arătă spre apărătoarea de ochi Mi-a ars globul ocular pe loc Gărzile lui Daji le-au tăiat capetele tuturor celor implicaţi fie şi pe departe Execuţie publică şi toate cele Rin clipi, mai mult uluită de tonul nonşalant al povestirii — Şi tu? — Eu am scăpat uşor Tata nu-mi spusese mare lucru despre planurile lui, aşa că după ce şi-au dat seama că nu ştiam nimic m-au aruncat în Baghra Cred că s-au gândit c-ar da rău să omoare un copil — Baghra? Ramsa încuviinţă vesel — Cei mai îngrozitori doi ani din viaţa mea Spre sfârşit, împărăteasa a venit în vizită şi a zis că-mi dă drumul dacă mă ocup de muniţii pentru Cike — Şi tu ai acceptat pur şi simplu? — Tu ai habar cum e în Baghra? Până la vremea aia, eram dispus să fac orice, răspunse Ramsa Şi Baji a fost în Baghra Să-l întrebi — El de ce-a ajuns acolo? Puştiul ridică din umeri — Cine ştie? Nu zice A stat doar câteva luni, totuşi Dar hai să fim sinceri – până şi în Khurdalain e mai bine decât într-o celulă din Baghra Şi ce ai de făcut aici e extraordinar Rin îi aruncă o privire piezişă Ramsa părea să se bucure îngrijorător de tare de situaţia în care se afla Se hotărî să schimbe subiectul — Despre ce-a fost vorba în sala de mese? — La ce te referi? — Ăăă la Fata făcu un gest echivoc La omul-maimuţă — La cine ? Ah, aşa-i Suni Face asta cam la două zile Cred că-i place să atragă atenţia Altan e destul de bun cu el; Tyr îl închidea câteva ore, până se liniştea Ramsa îi întinse alt sac Să nu te sperii de Suni E chiar foarte drăguţ când nu-i absolut îngrozitor De vină e doar zeul ăla care i se bagă în cap — Tu nu eşti şaman? întrebă Rin Ramsa clătină repede din cap — Nu mă bag în rahaturile astea Te dau peste cap L-ai văzut pe Suni Zeul meu e ştiinţa Amestecă şase părţi de sulf, şase părţi de salpetru şi o parte de mărul-lupului şi obţii pulbere de foc După formulă De încredere Nu se schimbă Înţeleg atracţia, o înţeleg pe bune, dar îmi place să-mi păstrez mintea doar pentru mine ♦ Trecură trei zile până când Rin ajunse să stea din nou de vorbă cu Altan El îşi petrecea bună parte din timp în întâlniri cu Căpeteniile, încercând să repare relaţiile cu conducerea armatei înainte să se strice şi mai rău Îl vedea dând fuga la biroul lui între întâlniri, părând descumpănit şi enervat În cele din urmă, o trimise pe Qara după ea — O să convoc o întâlnire, rosti el, şi voiam să vorbesc cu tine înainte N-o privea în timp ce vorbea, ci mâzgălea ceva pe o hartă aflată pe masă Îmi pare rău că n-am apucat s-o fac până acum, dar m-am ocupat de porcării birocratice — E-n regulă Rin se jucă nervos cu mâinile; Altan părea extenuat — Cum sunt Căpeteniile? — Aproape de niciun folos, zise el, scoţând un sunet de dezgust Căpetenia Boului e un politician dezgustător, iar Căpetenia Berbecului e un nebun nesigur pe el care se pleacă după cum bate vântul Jun îi are pe amândoi la degetul mic şi singurul lucru cu care sunt toţi de acord e că-i detestă pe Cike Asta înseamnă că noi nu căpătăm provizii, întăriri sau informaţii şi nu ne-ar lăsa nici în sala de mese dacă ar fi după ei E un mod tâmpit să duci un război — Îmi pare rău că trebuie să ai de-a face cu aşa ceva — Nu-i problema ta Altan ridică ochii de pe hartă Ce crezi despre divizia ta? — Sunt ciudaţi, zise ea — Poftim? — Niciunul dintre ei nu pare să-şi dea seama că suntem într-o zonă de război, reformulă fata Toţi soldaţii din diviziile obişnuite pe care îi văzuse păreau descurajaţi şi extenuaţi, dar cei din Cike vorbeau şi se purtau de parcă erau copii neastâmpăraţi – mai degrabă plictisiţi decât speriaţi, dezechilibraţi şi rupţi de realitate — Sunt ucigaşi de profesie, zise Altan Sunt desensibilizaţi în faţa pericolului mă rog, toţi mai puţin Unegen, care se sperie de orice Însă ceilalţi se pot purta de parcă nu pricep de ce toată lumea este ieşită din minţi — De-asta îi urăşte Miliţia? — Miliţia ne urăşte pentru că avem acces nelimitat la psihedelice şi pentru că putem face lucruri inaccesibile pentru ei E foarte greu să explici comportamentul celor din Cike unora care nu cred în şamani Rin putea să-i înţeleagă pe cei din Miliţie Crizele de furie ale lui Suni erau frecvente şi publice Qara mormăia cu păsările ei în văzul celorlalţi soldaţi Şi după ce se aflase despre prăvălia de halucinogene a lui Enki, vestea se răspândise rapid; soldaţii diviziei nu puteau înţelege de ce numai Cike putea avea acces la morfină — De ce nu încerci pur şi simplu să le explici? întrebă ea Cum funcţionează şamanismul, vreau să zic — Pentru că n-ar fi deloc simplu Crede-mă, o să vadă ei destul de curând Altan bătu în hartă Se poartă totuşi frumos cu tine? Ţi-ai făcut vreun prieten? — Îmi place Ramsa — Te încântă Ca un căţeluş Crezi că-i adorabil, până începe să urineze pe mobilă — Aşa se-ntâmplă? — Nu Dar odată şi-a făcut treaba mare pe perna lui Baji De aceea îţi recomandă să nu-l superi Altan se strâmbă — Câţi ani are? nu se putu abţine Rin — Cel puţin doisprezece, dar probabil nu mai mult de cincisprezece Baji are o teorie, că de fapt are patruzeci de ani, dar nu-şi arată vârsta, pentru că nu l-am văzut niciodată crescând, deşi nu-i nici pe departe matur — Şi-l duci în zone de război? — Ramsa se duce singur în zone de război, răspunse Altan Încearcă doar să-l opreşti I-ai cunoscut şi pe ceilalţi? Nicio problemă? — Nicio problemă Totul e-n regulă, doar că — Doar că nu sunt absolvenţi de Sinegard, îi încheie el fraza Nu există nicio rutină Nicio disciplină Nimic din toate cele cu care eşti tu obişnuită Aşa-i? Fata încuviinţă din cap — Nu poţi să-i consideri Divizia Treisprezece Nu poţi să le dai ordine cum dai trupelor terestre Sunt ca nişte piese de şah, nu? Doar că nu se potrivesc şi sunt copleşiţi Baji e cel mai competent şi probabil că ar trebui să fie comandant, dar se lasă distras de orice are picioare Unegen e bun la cules informaţii, dar îi e frică şi de umbra lui Nu se descurcă în luptă deschisă Aratsha nu-i bun de nimic dacă nu eşti lângă o apă Pe Suni ţi-l doreşti alături într-o luptă cu arme de foc, dar n-are pic de subtilitate, aşa că nu-i poţi da dat nici o altă misiune Qara e cel mai bun arcaş pe care l-am văzut vreodată şi probabil cea mai folositoare din toată gaşca, dar e mediocră în lupta corp la corp Iar Chaghan e o bombă psihospirituală ambulantă, însă numai când e aici Altan ridică mâinile Pune toate astea la un loc şi încearcă să formulezi o strategie Rin coborî privirea la însemnele de pe harta tânărului — Dar te-ai gândit la ceva? — Aşa cred, răspunse Altan, cu un rânjet pe faţă Ce-ar fi să-i chemăm şi pe ceilalţi? ♦ Primul ajunse Ramsa Mirosea în mod suspect a pulbere de foc, deşi Rin nu-şi putea închipui de unde mai făcuse rost Baji şi Unegen apărură după câteva minute, cărând butoiul lui Aratsha Qara veni cu Enki, discutând aprins ceva în graiul Qarei Când îi văzură pe ceilalţi, amuţiră brusc Suni intră ultimul şi Rin se simţi uşurată când se duse în capătul opus al încăperii În biroul lui Altan nu era decât un singur scaun, aşa că se aşezară în cerc pe podea, ca nişte elevi Aratsha plutea foarte vizibil în colţ ca o plantă de apă caraghioasă, mai înalt decât toţi — S-a adunat iar gaşca, zise Ramsa bucuros — Fără Chaghan, spuse Baji Când se-ntoarce? Ce ştii, Qara? O localizare aproximativă? Qara se uită urât la el — N-are importanţă, zise Baji — Suntem toţi? Bine Altan intră în birou cu sulul unei hărţi O derulă pe masă, apoi o prinse pe peretele din spate Punctele de reper importante ale oraşului fuseseră marcate cu cercuri de diverse mărimi, cu cerneală roşie şi neagră — Asta-i poziţia noastră în Khurdalain, zise el şi arătă cercurile negre Ăştia suntem noi Arătă apoi cercurile roşii Iar ăsta-i Mugenul Harta o ducea pe Rin cu gândul la un joc de wikki, o variantă de şah pe care Irjah îi învăţase s-o joace în anul trei de Strategie Jocul nu implica înfruntări directe, ci dominaţie prin încercuire strategică Nikara şi Federaţia evitaseră deocamdată ciocnirile directe, ocupând în schimb spaţiile libere din reţeaua complicată de canale care forma Khurdalainul, în încercarea de a obţine un avantaj relativ Forţele oponente se menţineau în echilibru fragil, ridicând treptat miza pe măsură ce în oraş ajungeau întăriri pentru ambele tabere — Cheiul este acum principala linie de apărare Izolăm cartierele civile de taberele de pe plajă ale Federaţiei N-au încercat să înainteze mai mult pe uscat, pentru că toate trei diviziile sunt concentrate chiar la gura râului Sharhap Însă echilibrul ăsta rezistă numai câtă vreme nu sunt siguri ce efective avem Noi nu ştim cât de bune sunt informaţiile lor, dar bănuim că-şi dau seama că în câmp deschis am fi cam la acelaşi nivel După Sinegard, trupele Federaţiei nu mai vor să rişte o confruntare directă Nu vor să-şi reducă efectivele înainte de campania din interiorul ţării Vor ataca doar când vor avea un avantaj numeric sigur Altan arătă o zonă încercuită, la nord de locul unde se aflau ei — În trei zile, spuse tânărul, Federaţia va aduce o flotă ca să suplimenteze efectivele de pe râul Sharhap Corabia lor de război va descărca în larg douăsprezece şampane cu oameni, provizii şi pulbere de foc Păsările Qarei au văzut-o în strâmtoare La viteza actuală, estimăm că va acosta la apusul celei de-a treia zile Vreau să-i scufundăm — Şi eu vreau să mă culc cu-mpărăteasa, zise Baji, uitându-se în jur Scuze, credeam că ne povestim fanteziile Altan nu păru amuzat — Uită-te la hartă, insistă Baji Sharhap colcăie de oamenii lui Jun Nu poţi s-ataci Federaţia fără să-nteţeşti violenţa, ceea ce le forţează mâna Şi Căpeteniile n-o să fie de acord – nu sunt pregătite şi vor să aştepte sosirea Diviziei Şapte — Nu vor debarca pe malul lui Sharhap, replică Altan, ci pe Murui Departe de cheiul de pescuit Civilii nu se apropie de Murui, fiindcă din cauza ţărmului plat există o zonă largă de maree şi un flux foarte rapid Asta înseamnă că linia ţărmului nu-i stabilă şi ar avea probleme la descărcare Iar terenul de după plaje nu-i ideal pentru ei; e întretăiat de râuri şi pâraie şi nici drumurile nu sunt bune Baji părea nedumerit — Atunci de ce debarcă acolo? Altan părea plin de el — Exact acelaşi motiv pentru care Diviziile Unu şi Opt masează trupe pe Sharhap E punctul ideal pentru debarcare Federaţia nu crede că Muruiul va fi păzit, însă nu ia în calcul ştiţi voi, păsările vorbitoare — Bună asta, spuse Unegen — Mulţumesc, zise Qara, părând mulţumită de ea — Ţărmul de la Murui duce spre o reţea strânsă de canale de irigaţie, lângă o cultură de orez Vom atrage bărcile cât mai departe pe râu, iar Aratsha le va împotmoli schimbând direcţia curenţilor, ca să le taie retragerea Se uitară toţi la Aratsha — Poţi? întrebă Baji Bula de apă care era capul lui Aratsha se clătină dintr-o parte în alta — O flotă de dimensiunea asta? Nu-i uşor Pot să vă asigur treizeci de minute Cel mult o oră — E mai mult decât suficient, zise Altan Dacă reuşim să-i îngrămădim laolaltă, pot să ia foc în câteva secunde Dar trebuie să-i aducem în strâmtoarea îngustă Ramsa, poţi să creezi o diversiune? Ramsa îi aruncă peste masă ceva rotund, aflat într-un săculeţ Altan îl prinse, îl deschise şi se strâmbă — Ce-i asta? — Bomba Magică Arzătoare de Oase cu Ulei de Foc, zise Ramsa Model nou — Grozav, spuse Suni, aplecându-se către săculeţ Ce conţine? — Ulei de tung, săruri de amoniu, suc de arpagic şi fecale, înşiră Ramsa ingredientele cu desfătare Altan păru uşor alarmat — Ale cui fecale? — N-are importanţă, zise Ramsa repede Chestia asta poate să doboare pasărea din zbor de la cincisprezece metri Aş putea planta nişte rachete de bambus, dar vor fi probleme cu aprinderea din cauza umidităţii Altan ridică o sprânceană — Exact, chicoti Ramsa Îmi plac speeranii — Aratsha o să inverseze curenţii ca să-i prindă în capcană, urmă Altan Suni, Baji, Rin şi cu mine o să apărăm malul Vizibilitatea va fi redusă, din cauza combinaţiei de fum şi ceaţă, aşa că vor crede că suntem un detaşament mai mare — Ce se-ntâmplă dacă încearcă să-atace malul? întrebă Unegen — Nu vor putea, răspunse Altan E mlăştinos şi se vor scufunda în mocirlă Pe timp de noapte le va fi imposibil să găsească teren solid Vom apăra punctele acelea esenţiale în echipe de câte doi Qara şi Unegen vor desprinde bărcile cu provizii din spatele convoiului şi le vor trage înapoi în canalul principal Ardem ce nu putem lua — Există o problemă, zise Ramsa Nu mai am pulbere Căpeteniile nu-mpart cu noi resursele — Mă ocup eu de Căpetenii, spuse Altan Tu nu trebuie decât să faci bombele alea cu rahat ♦ Marele strateg militar Sunzi scrie că focul trebuie folosit în nopţile uscate, când flăcările se pot întinde de la sine, fără cea mai mică stimulare Focul trebuie folosit când nu te afli pe direcţia vântului, astfel încât curentul de aer să ducă elementul-frate al focului, fumul, către tabăra duşmanului Focul trebuie folosit în nopţile senine, când nu există riscul ca ploaia să înăbuşe flăcările Focul nu trebuia folosit într-o noapte ca asta, când briza încărcată de umezeală dinspre plajă putea împiedica răspândirea focului şi era de cea mai mare importanţă să nu fie văzuţi, iar flacăra unei torţe îi putea trăda Însă în noaptea asta nu foloseau foc obişnuit N-aveau nevoie de instrumente rudimentare ca iasca sau uleiul N-aveau nevoie de torţe Aveau speerani Rin se ghemui în stufăriş lângă Altan, cu ochii aţintiţi asupra cerului care se întuneca, în timp ce aşteptau semnalul Qarei Stăteau întinşi pe burtă pe ţărmul mâlos Prin tunica subţire îi intra apă din noroiul cleios, iar turba duhnea atât de tare a ouă stricate, încât dacă respira pe gură, îi venea să verse Pe ţărmul celălalt îi zărea pe Suni şi Baji târându-se pe lângă râu şi lăsând ceva în stuf Între ei se aflau singurele două fâşii de teren solid din orezărie; două limbi înguste de turbă uscată care pătrundeau ca nişte degete în mlaştină Ceaţa deasă care ar fi umezit surcelele obişnuite le oferea acum un avantaj Era o binefacere pentru Federaţie în timpul debarcării, dar îi ajuta şi pe Cike să se ascundă şi să pară mai mulţi — De unde ai ştiut că va fi ceaţă? îl întrebă în şoaptă pe Altan — Ceaţa se lasă de câte ori plouă Ăsta-i ciclul de umezeală pentru orezării Păsările Qarei au ţinut socoteala mişcării norilor în ultima săptămână, răspunse el Ştim ca-n palmă mlaştina asta Atenţia lui la detalii era remarcabilă Cike folosea un sistem de semnale şi indicii pe care Rin n-ar fi fost niciodată în stare să-l descifreze, dacă n-ar fi fost instruită în mod repetat cu o zi înainte Când şoimul Qarei avea să zboare deasupra lor, era semnalul pentru Aratsha să înceapă schimbarea subtilă a curenţilor Cu jumătate de oră mai devreme, peste râu zburase o bufniţă, semnalându-le lui Baji şi Suni să înghită o mână de ciuperci colorate Timpul de reacţie al drogului era sincronizat cu sosirea estimată a flotei „Amatorii sunt preocupaţi de strategie”, le spusese odată Irjah „Profesioniştii sunt preocupaţi de logistică ” Rin înghiţise un săculeţ de seminţe de mac când văzuse primul semnal al Qarei; i se opriseră în gâtlej, apoi îi coborâseră blând în stomac Simţi efectele când se ridică, era ameţită, dar nu atât de năucită ca să nu poată mânui o sabie Altan nu înghiţise nimic Dintr-un motiv necunoscut, nu părea să aibă nevoie de droguri ca să invoce Phoenixul Chema focul cu uşurinţa cu care altcineva ar fi fluierat Era o prelungire a lui, pe care o putea mânui fără să se concentreze deloc asupra ei Se auzi un foşnet slab Rin abia distinse silueta şoimului Qarei, trecând a doua oară pe deasupra lor ca să le anunţe sosirea Federaţiei Dinspre canal se auzi un plescăit blând Rin se uită cu ochii îngustaţi peste râu şi văzu nu o flotă de bărci, ci un şir de soldaţi ai Federaţiei mergând neverosimil prin apa ce le ajungea până la umeri Mult deasupra capului duceau scânduri de lemn Îşi dădu seama că erau geniştii Aveau să folosească scândurile ca să construiască poduri pe care flota să poată descărca proviziile pe uscat „Inteligent”, îşi zise ea Fiecare genist ţinea câte un felinar etanş mult deasupra apei, răspândind o strălucire stranie deasupra canalului Altan le făcu semn lui Suni şi Baji să se ghemuiască mai aproape de sol, ca să nu poată fi văzuţi peste stufăriş Iarba înaltă o gâdila pe Rin pe lobii urechilor, dar nu se clinti Apoi, în depărtare, spre gura râului, fata zări sclipirea stinsă a unui semnal luminos La început, nu văzu decât prima barcă După aceea întreaga flotă se ivi din ceaţă Rin numără în şoaptă Convoiul era format din douăsprezece bărci – şampane de fluviu zvelte, bine construite –, fiecare având la bord câte opt oameni aliniaţi lângă lăzi cu echipamente care erau aşezate unele peste altele în stive înalte în mijlocul bărcilor Flota se opri la o ramificaţie a râului Federaţia avea două opţiuni; unul dintre canale ducea într-un golf larg unde ar fi putut descărca destul de uşor, iar celălalt ducea pe o cale ocolită în labirintul mlăştinos unde aştepta Cike Cike trebuia să oblige convoiul să aleagă calea din stânga Altan ridică braţul şi şfichiui aerul ca şi cum lovise cu un bici Din mâini i se prelinseră flăcări ca nişte lujeri, brăzdând în toate părţile ca nişte şerpi strălucitori Rin auzi un şuierat scurt când flăcările goniră prin stuf Apoi, cu un fluierat ascuţit, pe cerul nopţii ţâşni prima dintre rachetele lui Ramsa Le instalase în mlaştină astfel încât amorsarea fiecăreia s-o aprindă pe următoarea, cu câteva secunde între explozii Rachetele aprinseră toată mlaştina, cu o duhoare îngrozitor de pătrunzătoare, ce acoperea până şi mirosul de sulf al turbei ; — Pe Ţâţele Tigroaicei, mormăi Altan N-a glumit când a zis de fecale Exploziile continuară, o reacţie în lanţ de pulbere de foc care simula zgomotul şi distrugerea provocate de o armată inexistentă Bombele de bambus din capătul îndepărtat al râului se declanşară cu bubuituri ca de tunet O serie de rachete incendiare mai mici explodară cu detunături răsunătoare şi coloane enorme de fum – acestea nu se aprinseră, ci aveau doar scopul de a-i năuci pe soldaţii Federaţiei şi a le limita vizibilitatea, astfel încât cei din bărci să nu poată vedea încotro merg Exploziile îi îmboldeau pe soldaţii Federaţiei direct spre zona moartă creată de Aratsha Când se aprinse prima rachetă, bărcile se întoarseră ca să se îndepărteze iute de sursa exploziilor Se ciocniră între ele, se încurcară şi se înghesuiră pe braţul îngust pe măsură ce înaintau greoi Câmpurile de orez înalt, care nu mai fusese recoltat după începerea asediului, obligau bărcile să se îngrămădească unele în altele Dându-şi seama de greşeală, căpitanul Federaţiei ordonă oamenilor lui să se întoarcă, însă din bărci răsunară strigăte panicate când soldaţii îşi dădură seama că nu le mai puteau mişca din loc Federaţia era prinsă în capcană Era momentul declanşării adevăratului atac În timp ce rachetele incendiare veneau în continuare spre flotă, pe cerul nopţii vâjâi un şir de săgeţi în flăcări, care loviră lăzile cu provizii Salvele de săgeţi se succedau atât de rapid, încât părea că în mlaştini se ascundea un escadron care trăgea din direcţii diferite, însă Rin ştia că nu era decât Qara, bine ascunsă pe malul opus, trăgând cu viteza orbitoare a unui vânător instruit din Hinterlanda După aceea, Qara îi ţinti pe genişti Îi străpunse în frunte din doi în doi, prăbuşind podul de oameni cu o dibăcie ireală Asaltat din toate părţile de focul inamic, convoiul Federaţiei începu să ardă Soldaţii îşi părăsiră panicaţi bărcile în flăcări Săriră să ajungă la mal, dar se împotmoliră în mlaştina noroioasă Alunecau şi cădeau în apa orezăriei, care le ajungea până la mijloc, pătrunzându-le în armurile grele Apoi, la un ordin şoptit de Altan, stuful din lungul malului izbucni în flăcări, înconjurând ca într-o capcană mortală trupele Federaţiei Chiar şi aşa, unii reuşiră să ajungă pe mal Un grup de soldaţi – zece, douăzeci – se căţără pe uscat, unde dădu peste Suni şi Baji Rin se întrebă cum vor apăra ei fâşia de turbă Erau doar doi şi, din câte ştia ea despre abilităţile lor şamanice, nu puteau controla niciun un element al naturii cu rază mare de acţiune, ca Altan sau Aratsha Cu siguranţă aveau să fie copleşiţi N-ar fi fost cazul să-şi facă griji Năvăliră printre soldaţi ca nişte bolovani ce spulberă un lan de grâu În lumina palidă a rachetelor lui Ramsa, Suni şi Baji erau o ceaţă în mişcare, amintind de o luptă fulgerătoare dintr-un spectacol de umbre Erau opusul lui Altan, care lupta cu graţia exersată a unui maestru în arte marţiale Altan se mişca aidoma unei panglici de fum, aidoma unui dansator Însă Baji şi Suni erau un studiu de brutalitate, de forţă brută şi neîmblânzită prin excelenţă Nu recurgeau la niciuna dintre mişcările eficiente ale lui Seejin Singurul lor principiu călăuzitor era să zdrobească orice se afla în apropiere şi o făceau fără reţinere, doborându-i pe soldaţi de pe mal imediat ce reuşiseră să se caţere pe uscat Un maestru în arte marţiale instruit în Sinegard făcea cât patru oameni de-ai Miliţiei, însă Suni şi Baji făceau fiecare cel puţin cât zece Baji spinteca trupurile ca un bucătar de cantină ce toacă legume În strânsoarea lui Grebla absurdă cu nouă dinţi, greu de mânuit de orice alt soldat, devenea un instrument al morţii Prindea lamele săbiilor între cele nouă vârfuri, blocând laolaltă trei-patru săbii înainte să le smulgă din mâinile adversarilor Zeul lui nu-i oferise nicio transformare vizibilă, însă lupta cu furie feroce, ca un adevărat mistreţ turbat, însetat de sânge Suni lupta fără arme Bărbatul era deja masiv, dar acum părea să fi ajuns la dimensiunile unui uriaş, depăşind înălţimea de trei metri Cu mâinile goale, ar fi trebuit să-i fie imposibil să dezarmeze oameni cu săbii de oţel, dar era pur şi simplu atât de puternic, încât, faţă de el, adversarii păreau nişte copii Sub ochii lui Rin, apucă de capete doi soldaţi şi le zdrobi ţestele una de alta, despicându-le ca pe nişte pepeni Din ele ţâşniră sânge şi creieri, acoperindu-i întregul trunchi, dar Suni nu se opri să se şteargă, ci se răsuci şi-şi izbi pumnul în ţeasta altui soldat Pe braţe şi spate îi crescuse blană, ce părea să-i servească de scut organic şi să respingă metalul Un soldat îi înfipse în spinare o suliţă, însă vârful zăngăni şi alunecă într-o parte Suni se răsuci şi se aplecă puţin, prinse cu braţele capul soldatului şi i-l smulse de pe corp cu uşurinţa cu care ar fi desfăcut capacul unui borcan Când se întoarse spre mlaştină, Rin îi zări ochii în lumina focului Erau complet negri Fata se înfioră Erau ochi de fiară Orice ar fi fost creatura care lupta pe mal, nu era Suni, ci o entitate străveche răuvoitoare, extaziată că i se dăduse frâu liber să sfărâme trupuri de oameni ca pe păpuşi ♦ — Pe malul celălalt! Luaţi-o spre malul celălalt! Un grup de soldaţi se despărţi de flota împotmolită şi se apropie de malul lui Altan şi al lui Rin, într-o învălmăşeală disperată — E rândul nostru, puştoaico, zise Altan şi ieşi din stufăriş, rotind tridentul în mână Rin se ridică iute în picioare, apoi se clătină când efectele macului o loviră ca o bâtă în tâmplă Se împiedică Ştia că se afla într-o zonă periculoasă Dacă nu-şi invoca zeul, macul o lăsa inutilă în luptă, ameţită şi dezorientată Însă când îşi căută focul înăuntru, nu găsi nimic Încercă incantaţia în graiul speeran vechi, învăţat de la Altan Rin nu pricepea cuvintele, iar Altan însuşi abia dacă le înţelegea, dar n-avea importanţă Contau doar sunetele aspre, repetarea incantaţiilor ce păreau ca şi cum ar fi scuipat Graiul Speerului era primitiv, gutural şi sălbatic Suna ca un blestem Suna ca o condamnare Totuşi îi încetini mintea, o aduse în miezul gândurilor ei învălmăşite şi stabili legătura directă cu Panteonul de deasupra Însă nu se simţi căzând în gol Nu auzi niciun şuierat în urechi Nu pornise în călătoria în sus Încercă să intre în contact cu sinele ei profund, căută legătura cu Phoenixul, dar nimic Nu simţea nimic Ceva pluti prin aer şi se înfipse în noroi lângă piciorul ei Îl cercetă cu mare greutate, de parcă privea printr-o pâclă deasă În cele din urmă, mintea ei ameţită identifică obiectul ca fiind o săgeată Federaţia riposta Ca prin vis îl auzi pe Baji strigând-o de peste canal, încercă să alunge orice distrageri şi să-şi orienteze gândurile spre interior, însă în piept îi creştea panica Nu se putea concentra Avea mintea îndreptată către toate lucrurile deodată: păsările Qarei, soldaţii care se apropiau, trupurile care ajungeau tot mai aproape de mal De dincolo de golf se auzi un ţipăt nepământesc Suni scoase o serie de chiote ascuţite ca de maimuţă nebună, se bătu cu pumnii în piept şi urlă spre cerul nopţii Lângă el, Baji lăsă capul pe spate şi izbucni într-un râs care suna la fel de nefiresc Era prea vesel, mai încântat decât ar fi avut cineva dreptul să fie în mijlocul unui asemenea măcel Şi Rin înţelese că nu Baji era cel care râdea, ci zeul din el, care vedea sângele vărsat ca pe o ofrandă Baji ridică piciorul şi-i împinse pe soldaţi direct în apă, doborându-i ca pe nişte piese de domino; îi trimise răşchiraţi în râu, unde se zbătură în mlaştina îmbibată de apă Cine pe cine controla? Soldatul care invocase zeul, sau zeul din trupul soldatului? Ea nu voia să fie posedată Voia să rămână liberă În cap îi răsuna însă disonanţa cognitivă În minte i se confruntau trei seturi de ordine contradictorii: ordinul lui Jiang de a-şi goli mintea, insistenţa lui Altan de a-şi şlefui furia ca pe un brici şi propria ei teamă de a lăsa focul s-o străbată din nou, pentru că odată ce se pornea nu ştia cum să-l oprească Nu putea totuşi să stea pur şi simplu acolo „Haide, haide Căută flăcările, dar nu prinse nimic Era pe jumătate în drum către Panteon şi pe jumătate în lumea materială, incapabilă să se prindă de niciuna dintre ele Îşi pierduse complet simţul echilibrului, era dezorientată şi-şi pilota trupul ca de la mare depărtare Ceva rece şi umed o prinse de glezne Rin sări înapoi exact când un soldat ieşi din apă Trase aer în piept cu gâfâieli răguşite Probabil că-şi ţinuse răsuflarea cât străbătuse canalul O văzu, ţipă şi căzu pe spate Tot ce putu reţine Rin era că părea foarte tânăr Nu era un soldat călit, antrenat S-ar putea să fi fost prima lui confruntare Nici măcar nu se gândise să-şi scoată arma Fata se îndreptă încet către el, mergând ca prin vis Sabia i se părea străină; braţul altcuiva coborî lama, piciorul altcuiva îl lovi pe soldat în umăr Soldatul se mişcă mai rapid decât îl crezuse capabil: roti piciorul şi o lovi în rotulă, trântind-o în noroi Înainte să apuce să reacţioneze, sări pe ea, ţintuind-o cu ambii genunchi Rin se uită în sus şi privirile li se întâlniră Pe chipul lui, rotund şi blând ca de copil, se citea spaima pură Abia dacă era mai înalt decât ea N-avea cum să fie mai mare decât Ramsa Bâjbâia după cuţit, şi trebui să şi-l proptească de abdomen ca să-l prindă bine înainte să-l coboare Trei dinţi de metal îi ieşiră deasupra claviculei, străpungându-l în punctul unde traheea se întâlnea cu plămânii În colţul gurii începu să-i bolborosească sângele Căzu pe spate în mlaştină cu un pleoscăit — Eşti bine? întrebă Altan Înaintea lor, soldatul se zbătea şi horcăia jalnic Altan ţintise cu cinci centimetri deasupra inimii, lipsindu-l de milostenia unei morţi rapide şi condamnându-l să se înece cu propriul sânge Rin încuviinţă tăcută, căutându-şi sabia prin noroi — Rămâi jos, spuse el Şi dă-te înapoi O împinse în spatele lui cu mai multă forţă decât era nevoie Fata se împletici prin stuf, apoi ridică privirea la timp ca să-l vadă pe Altan aprinzându-se ca o torţă Efectul era de chibrit care atinge uleiul Flăcările îi izbucniră din piept, i se scurseră pe umerii goi şi pe spate în pârâiaşe curgătoare, înconjurându-l, apărându-l Era o torţă vie Focul lui luă forma unei perechi de aripi imense care se desfăşurară magnific deasupra sa Aburi se ridicară din apă pe o rază de un metru şi jumătate de la locul unde stătea Trebui să-şi ferească ochii în faţa lui Era un speeran matur Era un zeu într-un om Altan îi respinse pe soldaţi ca un val şi aceştia se târâră înapoi, preferând să rişte pe bărcile în flăcări, decât să înfrunte apariţia aceea înspăimântătoare Altan înaintă spre ei şi carnea începu să li se jupoaie de pe oase Rin nu mai suporta vederea lui, totuşi nu-şi putea desprinde privirea Se întrebă dacă aşa arsese şi ea la Sinegard Cu siguranţă însă că în momentul acela, cu flăcări scurgându-i-se prin toate orificiile, ea nu fusese atât de minunat de graţioasă Când Altan se mişca, aripile lui învăpăiate se învârtejeau şi coborau ca o reflecţie a lui, trecând peste flotă şi aprinzând din nou totul Era logic, gândi fata fără legătură, ca Cike să devină manifestări vii ale zeilor lor Când Jiang o învăţase să ajungă la Panteon, n-o învăţase decât să îngenuncheze în faţa zeităţilor Însă Cike le aduceau cu ei în lumea muritorilor şi, când o făceau, zeităţile erau distructive, haotice şi înspăimântătoare Când se rugau, şamanii din Cike le cereau zeilor mai degrabă să se manifeste prin ei, nu să facă ceva anume pentru ei; când îşi deschideau minţile către ceruri, deveneau recipiente pentru zeităţile pe care le aleseseră Cu cât Altan se mişca mai mult, cu atât ardea mai strălucitor, de parcă Phoenixul însuşi ardea prin el, pentru a străpunge linia de separaţie dintre lumea visării şi lumea materială Toate săgeţile care zburau în direcţia lui erau neutralizate de flăcările ce se învârtejeau şi erau aruncate în lături ca să sfârâie fără vlagă în apele mocirloase Rin aproape se temea că Altan va arde cu totul, până când nu va mai rămâne decât foc În momentul acela i se păru imposibil că speeranii ar fi putut fi masacraţi Ce minunăţie trebuie să fi fost armata speerană! Un regiment de războinici care ardeau cu aceeaşi splendoare ca Altan cum reuşise cineva să ucidă cu totul rasa aceea? Un speeran era înspăimântător; o mie ar fi trebuit să fie de neoprit Ei ar fi trebuit să poată arde întreaga lume ♦ Acum însă soldaţii Federaţiei nu erau la fel de puternici pe cât fuseseră atunci Flota lor se confrunta cu toate dezavantajele posibile: era încercuită din toate părţile, avea foc în spate, o mlaştină mocirloasă dedesubt şi zei adevăraţi păzind singurele fâşii de teren solid vizibile Bărcile împotmolite începură să ardă de-a binelea; lăzile cu uniforme, pături şi medicamente mocneau, scoţând nori groşi de fum ce învăluiau mlaştina într-un giulgiu de netrecut Soldaţii din bărci se îndoiau de mijloc, sufocându-se, iar cei care se înghesuiau nesigur în apele puţin adânci începură să ţipe, pentru că apa începuse să fiarbă în dogoarea infernului Era un măcel total Era frumos Planul lui Altan fusese genial conceput În condiţii normale, un grup de opt persoane n-ar fi putut spera să aibă nicio şansă în condiţii atât de nefavorabile Însă tânărul alesese un câmp de luptă unde absolut toate avantajele Federaţiei erau anulate de împrejurimi, iar avantajele Cike erau sporite Astfel ajunsese cea mai mică divizie a Miliţiei să înfrângă o întreagă flotă ♦ Altan nu se dezechilibră când păşi pe barca din fruntea convoiului Se adaptă cu atâta graţie punţii înclinate, încât parcă mergea pe pământ solid În vreme ce soldaţii Federaţiei se zbăteau şi se împleticeau, el fulgera fără oprire cu tridentul, revărsând sânge şi punând capăt ţipetelor de fiecare dată Soldaţii se târau în patru labe şi cădeau în faţa lui ca nişte adoratori Iar el îi reteza ca pe stuf Săreau în apă şi ţipetele răsunau încă mai tare Rin îi văzu cu ochii ei cum fierbeau, murind opăriţi, cu pielea băşicându-se şi înroşindu-se precum cochiliile de crab şi apoi plesnind; fierţi pe dinăuntru şi pe dinafară, cu ochii ieşiţi din orbite în spasmele morţii Rin luptase la Sinegard, prefăcuse în cenuşă un general cu propriile ei flăcări, însă în clipa aceea abia putea înţelege distrugerea nepăsătoare cauzată de Altan El lupta la o scară ce n-ar fi trebuit să fie umană Doar căpitanul flotei nu urlă şi nu sări în apă ca să scape de el, ci rămase drept şi mândru de parcă ar fi fost înapoi pe corabia lui, nu în resturile în flăcări ale flotei Căpitanul îşi trase sabia şi o ridică înaintea lui Altan N-avea cum să-l învingă în luptă, însă lui Rin i se păru ciudat de onorabil că avea să încerce Buzele căpitanului se mişcară iute, parcă îngânând o incantaţie întunericului Fata aproape că se întrebă dacă nu cumva era şi el şaman, însă când desluşi înţelesul cuvintelor mugane îşi dădu seama că se ruga — Nu sunt nimic în faţa gloriei Împăratului Prin bunăvoinţa lui, sunt purificat Prin milostenia lui, primesc un ţel Este o onoare să slujesc Este o onoare să trăiesc Este o onoare să mor Pentru Ryohai Pentru Ryohai Pentru Altan păşi uşor peste cârma carbonizată Flăcările i se întindeau în jurul picioarelor, îl acaparau, dar nu-i puteau face rău Căpitanul ridică sabia spre gâtul lui Altan sări înainte în ultimul moment, dintr-odată conştient de ceea ce avea de gând căpitanul, dar era prea departe să-l ajungă Căpitanul trase lama într-o parte cu o mişcare precisă de retezare Ochii lui întâlniră privirea lui Altan şi, cu o clipă înainte ca viaţa să se stingă din ei, lui Rin i se păru că văzu o lucire victorioasă Apoi cadavrul căzu în mlaştină ♦ Când puterea lui Aratsha cedă, epavele ce plutiră înapoi în Marea Nariin erau o grămadă de bărci carbonizate, provizii inutile şi oameni distruşi care ardeau mocnit Altan dădu semnalul de retragere înainte ca soldaţii Federaţiei să apuce să se regrupeze Scăpaseră mai mulţi decât reuşiseră ei să ucidă, însă scopul lor nu fusese deloc distrugerea armatei Scufundarea proviziilor era suficientă Nu a tuturor proviziilor, totuşi În zăpăceala meleului, Unegen şi Qara desprinseseră două bărci din spatele convoiului şi le ascunseseră într-un canal care ducea spre interiorul uscatului Acum urcară pe ele şi Aratsha le făcu dispărute prin canalele înguste ale Khurdalainului, ducându-le până într-un ascunziş aflat nu departe de chei Ramsa veni în fugă spre ei când îi văzu întorcându-se — A mers? întrebă el Au mers rachetele? — S-au aprins de minune Bravo, copile, zise Altan Ramsa scoase un strigăt de bucurie Altan îl bătu pe umăr şi băiatul zâmbi larg Rin îi citea limpede pe chip: îl adora pe Altan ca pe un frate mai mare Fetei îi venea greu să nu simtă acelaşi lucru Altan era extraordinar de priceput şi genial într-un mod atât de firesc, încât nu voia nimic altceva decât să-i facă pe plac Comanda cu stricteţe, împărţind cu zgârcenie laudele, însă când le oferea, era minunat Ea le dorea, tânjea după ele ca după ceva tangibil Data viitoare Data viitoare nu va mai rămâne inertă Va învăţa să-şi canalizeze furia după voie, chiar dacă risca să se piardă în ea În seara aceea sărbătoriră cu un sac de zahăr dintr-o barcă furată Cantina era închisă şi n-aveau pe ce să presare zahărul, aşa că-l mâncară direct cu lingura Cândva, lui Rin i s-ar fi părut dezgustător; acum îşi vâra în gură grămezi de zahăr când lingura şi sacul ajungeau la ea La insistenţele lui Ramsa, Altan fusese de acord să le aprindă un foc de tabără duduitor pe un câmp pustiu — Nu ne facem griji că putem fi văzuţi? întrebă Rin — Suntem mult în spatele liniilor nikara E-n regulă Dar nu aruncaţi nimic în foc, zise tânărul Nu puteţi face experimente pirotehnice atât de aproape de civili Ramsa îşi umflă obrajii şi suflă aerul — Cum zici tu, Trengsin Altan îl privi exasperat — Vorbesc serios acum — Strici tot cheful, mormăi puştiul când Altan se îndepărtă de foc — Nu rămâi? întrebă Baji Altan clătină din cap — Trebuie să le informez pe Căpetenii Mă întorc în câteva ore Voi sărbătoriţi mai departe Sunt foarte mulţumit cum v-aţi descurcat azi — „Sunt foarte mulţumit cum v-aţi descurcat azi”, îl maimuţări Baji după ce plecase Să-i spună cineva să-şi scoată băţul ăla din fund Ramsa se lăsă pe spate şi se sprijini în coate, împingând-o pe Rin cu piciorul — Tot aşa insuportabil era şi în Academie? — Nu ştiu, răspunse ea Nu l-am cunoscut bine la Sinegard — Pun rămăşag c-aşa a fost tot timpul Un bătrân în trup de tânăr Crezi că zâmbeşte vreodată? — Doar o dată pe an, zise Baji Din greşeală, în somn — Ei, haide, spuse Unegen, deşi zâmbea deja E un comandant bun — Este un comandant bun, încuviinţă Suni Mai bun decât Tyr Glasul lui blând o surprinse pe Rin Când nu era stăpânit de zeul lui, Suni era surprinzător de tăcut, aproape timid, şi vorbea numai după ce se gândea mult Fata îl privi cum stătea aşezat calm în faţa focului Trăsăturile lui lătăreţe erau relaxate şi lipsite de expresie; părea perfect împăcat cu sine Rin se întrebă când îşi va pierde din nou controlul şi va cădea pradă vocii care-i urla în minte Era înspăimântător de puternic – zdrobise oameni cu mâinile goale ca pe nişte ouă Ucidea foarte bine şi foarte eficient „L-ar fi putut ucide pe Altan ” Cu trei seri în urmă, în sala de mese, Suni i-ar fi putut frânge gâtul lui Altan la fel de uşor cum ar fi sucit gâtul unui pui Rin simţi cum i se usucă gura de spaimă când se gândi la asta Şi se întrebă cum de Altan ştiuse asta şi totuşi străbătuse distanţa care-l despărţise de el, punându-şi viaţa cu totul în mâinile subordonatului său Baji şterpelise cumva o sticlă cu alcool din sorg din unul dintre numeroasele depozite din Khurdalain O trecură de la unul la altul Tocmai obţinuseră o victorie importantă în luptă, aşa că-şi puteau permite să lase garda jos pentru o noapte — Hei, Rin, zise Ramsa, rostogolindu-se pe burtă şi sprijinindu-şi bărbia în palmă — Da? — Asta-nseamnă că speeranii n-au fost exterminaţi până la urmă? întrebă el Tu şi Altan o să faceţi copii şi o să refaceţi rasa speeranilor? Qara pufni zgomotos Unegen scuipă o gură de vin Rin roşi — Puţin probabil, răspunse ea — De ce nu? Nu-ţi place Altan? „Găinaţ neruşinat!” — Nu, ci vreau să zic că eu nu pot avea copii, spuse ea — De ce? insistă Ramsa — Mi-am distrus uterul la Academie, zise ea Îşi strânse genunchii la piept Îmi hm, stânjenea antrenamentele Ramsa părea atât de derutat, încât Rin izbucni în râs Qara râse pe înfundate în butelcă — Poftim? întrebă Ramsa revoltat — O să-ţi spun eu într-o bună zi, îi promise Baji Băuse de două ori mai mult vin decât ceilalţi şi deja vorbea bolborosit Când o să ţi se lase boaşele — Mi s-au lăsat — Atunci, când ţi se îngroaşă vocea Trecură sticla de la unul la altul în tăcere După ce nebunia din mlaştină se încheiase, Cike păreau cumva mai mici, de parcă fuseseră animaţi doar de prezenţa zeilor lor, iar acum, fără ei, erau goliţi, nişte cochilii goale cărora le lipsea vitalitatea Păreau extrem de umani, vulnerabili şi fragili — Deci sunteţi ultimii din neamul vostru, zise Suni după o scurtă tăcere E trist — Cred că da Rin împunse cu un băţ în foc Încă nu se obişnuise cu noua ei identitate N-avea amintiri din Speer, nu simţea niciun ataşament faţă de el Numai când era cu Altan simţea că a fi speeran însemna ceva — Tot ce-i legat de Speer e trist, zise ea — E vina idioatei ăleia de regine, spuse Unegen Ei n-ar fi dispărut niciodată dacă Tearza nu s-ar fi înjunghiat — Nu s-a înjunghiat, răspunse Ramsa A murit în flăcări A făcut implozie Bum! Îşi răsfiră degetele în aer — De ce s-a omorât? întrebă Rin N-am înţeles niciodată povestea aia — În varianta pe care am auzit-o eu, s-a îndrăgostit de Împăratul Roşu, zise Baji El a venit pe insula ei, iar ea şi-a pierdut imediat capul Împăratul Roşu a ameninţat însă că va invada insula dacă Speerul nu va deveni stat tributar Iar Tearza a fost aşa de tulburată de trădarea lui, că a fugit în templul ei şi s-a omorât Rin îşi încreţi nasul Fiecare versiune a mitului o făcea pe Tearza să pară tot mai proastă — Nu-i o poveste de dragoste, vorbi Qara din colţul ei pentru prima dată şi toţi îndreptară privirile spre ea uşor surprinşi Mitul ăla e propagandă nikara, urmă femeia fără nicio inflexiune în voce Povestea Tearzei a fost creată după mitul lui Han Ping, fiindcă povestea e mai bună decât adevărul — Şi care-i adevărul? întrebă Rin — Nu ştii? Qara o ţintui cu o privire întunecată — Mai ales speeranii ar trebui să ştie — În mod evident, eu nu ştiu Deci tu cum ai spune-o? — Aş spune-o nu ca pe-o poveste de dragoste, ci ca pe-o poveste despre zei şi oameni Vocea Qarei scăzu atât de mult, încât Cike trebuiră să se aplece ca s-o audă Se spune că Tearza ar fi putut invoca Phoenixul şi salva insula Se zice că, dacă ar fi invocat flăcările, Nikanul n-ar fi putut să anexeze Speerul Se spune că, dacă ar fi vrut, ar fi putut invoca o putere atât de mare, încât Împăratul Roşu şi armatele lui n-ar fi îndrăznit să pună piciorul pe Speer nici într-o mie de ani Qara tăcu Nu-şi luă ochii de la Rin — Şi atunci? insistă fata — Tearza a refuzat, zise Qara A spus că independenţa Speerului nu îndreptăţea sacrificiul pe care-l cerea Phoenixul Acesta a anunţat că Tearza şi-a încălcat jurămintele de conducător al Speerului şi a pedepsit-o Rin rămase tăcută o clipă Apoi întrebă: — Crezi că Tearza a avut dreptate? Qara ridică din umeri — Cred că a fost înţeleaptă Dar mai cred că n-a fost o conducătoare bună Şamanii ar trebui să ştie când să se opună puterii zeilor Asta înseamnă înţelepciune Însă conducătorii trebuie să facă tot ce le stă în puteri să-şi salveze ţara E responsabilitatea lor Dacă ţii în mâini soarta ţării, dacă ţi-ai acceptat obligaţia faţă de popor, atunci viaţa ta încetează să-ţi mai aparţină Odată ce accepţi titlul de conducător, alegerile sunt deja făcute În vremurile acelea, să conduci Speerul însemna să slujeşti Phoenixul Speeranii erau o rasă mândră Un popor liber Când Tearza s-a sinucis, speeranii n-au mai fost decât câinii turbaţi ai Împăratului Tearza are pe mâini sângele Speerului A meritat ce a primit ♦ Când Altan se întoarse, după ce le informase pe Căpetenii, majoritatea Cike adormiseră Rin rămăsese trează, ţintuind cu privirea focul pâlpâitor — Hei, zise el şi se aşeză alături Mirosea a fum Rin îşi trase genunchii la piept şi-şi lăsă capul într-o parte ca să-l privească — Cum au primit vestea? Altan zâmbi De când ajunseseră la Khurdalain, era prima dată când îl vedea făcând asta — Nu le-a venit să creadă Cum te simţi? — Stânjenită, zise ea sincer, şi încă puţin ameţită Tânărul se lăsă pe spate şi-şi încrucişă braţele Zâmbetul îi dispăru de pe chip — Ce s-a-ntâmplat? — Nu m-am putut concentra „M-am speriat M-am împotrivit Am făcut tot ce mi-ai zis să nu fac ” Altan păru uşor nedumerit şi destul de dezamăgit — Îmi pare rău, spuse ea încet — Nu, e vina mea Îşi păstra cu grijă tonul neutru Te-am aruncat într-o luptă înainte să fii pregătită În Castelul Nopţii, te-ai fi antrenat luni de zile înainte să te trimitem pe teren Asta ar fi trebuit s-o facă să se simtă mai bine, însă Rin simţi doar ruşine — Nu mi-am putut limpezi mintea, spuse ea — Atunci n-o face, zise Altan Meditaţia cu mintea deschisă e pentru călugări Te duce doar până în Panteon, nu-ţi aduce zeul înapoi cu tine N-ai nevoie să-ţi deschizi mintea către toate cele şaizeci şi patru de zeităţi N-ai nevoie decât de zeul nostru şi de foc — Dar Jiang a zis că-i periculos Deşi lui Rin i se păruse că văzu un zvâcnet de iritare pe chipul lui, Altan îşi păstră tonul la fel de neutru — Pentru că lui Jiang îi era teamă, aşa că te-a ţinut în loc Ai acţionat la ordinul lui când ai chemat Phoenixul la Sinegard? — Nu, recunoscu ea, dar — Ai reuşit vreodată să invoci un zeu cât te-a instruit Jiang? Te-a învăţat măcar cum s-o faci? Pun rămăşag că a făcut exact invers şi că voia să te izolezi de ei — Încerca să mă apere, protestă ea, deşi nu era sigură de ce proceda în felul acela În definitiv, exact asta o frustrase la Jiang Însă într-un fel, după ceea ce făcuse la Sinegard, prudenţa lui păruse mai logică — M-a avertizat că aş putea se bâlbâi ea consecinţele — O putere mare e întotdeauna asociată cu un pericol mare Diferenţa dintre omul măreţ şi cel mediocru este că primul este dispus să-şi asume riscul Altan se încruntă Jiang era un laş, speriat de ce a dezlănţuit Era un nebun senil care nu-şi dădea seama ce talente avea Ce talente ai tu — Era maestrul meu, spuse fata, simţind nevoia instinctivă să-l apere — Nu mai e maestrul tău Tu nu mai ai niciun maestru Ai un comandant Altan îi puse o mână pe umăr Cea mai uşoară scurtătură către starea aceea este furia Clădeşte pe furie Nu lăsa niciodată să-ţi scape furia aceea Mânia îţi dă putere Prudenţa nu o face Rin voia să-l creadă Era copleşită de amploarea puterii lui Altan Şi ştia că, dacă o îngăduia, aceeaşi putere ar fi putut să fie şi a ei În adâncul minţii îi răsunau totuşi avertismentele lui Jiang „Am întâlnit spirite care nu-şi mai puteau găsi trupurile Am întâlnit oameni care nu parcurseseră tot drumul până pe tărâmul spiritului şi rămăseseră prinşi între lumea noastră şi cealaltă ” Care era preţul puterii? Să i se fărâme mintea, aşa cum era limpede că i se întâmplase lui Suni? Va deveni nevrotic de paranoică la fel ca Unegen? Însă mintea lui Altan nu se fărâmase Dintre toţi Cike, tânărul îşi folosea cel mai nesăbuit talentele Baji şi Suni aveau nevoie de halucinogene ca să-şi invoce zeii, dar focul nu era niciodată mai departe de o şoaptă de Altan Părea să fie tot timpul în starea aceea de furie pe care voia s-o cultive şi Rin Şi totuşi nu-şi pierdea niciodată controlul Dădea o impresie incredibilă de sănătate mintală şi stabilitate, indiferent ce s-ar fi petrecut sub masca lui imperturbabilă „Cine este închis în Chuluu Korikh? Criminali anormali, care au comis crime anormale ” Bănuia că acum ştia ce însemnase întrebarea lui Jiang Nu voia să admită că era speriată O speria să fie într-o stare în care avea puţin control asupra ei şi chiar şi mai puţin asupra focurilor ce se revărsau din ea O speria să fie mistuită de foc, să devină un canal care cerea tot mai multe sacrificii pentru zeul ei — Data trecută când am făcut-o, nu m-am putut opri, spuse fata A trebuit să implor Nu nu ştiu cum să mă controlez după ce chem Phoenixul — Gândeşte-te la el ca la o lumânare, îi răspunse Altan Greu de aprins Numai că asta e şi mai greu de stins şi, dacă nu eşti atentă, te vei arde Însă asta nu-i era de niciun ajutor – încercase să aprindă lumânarea, totuşi nu se întâmplase nimic Atunci ce avea se întâmple când va şti în cele din urmă cum s-o aprindă, dar după aceea nu va fi în stare să stingă focul? — Şi tu cum faci? Cum îl faci să se oprească? Altan se lăsă pe spate, îndepărtându-se de flăcări — Nu-l opresc, spuse el CAPITOLUL 15 Căpeteniile Berbecului şi Boului i se raliară rapid lui Altan când îşi dădură seama că Cike reuşise ceva ce Diviziile Unu, Cinci şi Opt nici măcar nu încercaseră Ele răspândiră vestea printre soldaţi astfel încât să pară că meritul reuşitei era comun Cetăţenii din Khurdalain organizară o paradă a victoriei ca să ridice moralul şi să strângă provizii pentru soldaţi Civilii donară mâncare şi haine pentru cazărmi Când Căpeteniile mărşăluiră pe străzi, fură întâmpinate cu aplauze frenetice pe care le acceptară cu satisfacţie Civilii presupuseră că victoria din mlaştini fusese obţinută în urma unui atac comun masiv Altan nu făcu nimic să le corecteze impresia — Mincinoşi băşinoşi, se plânse Ramsa Îţi fură meritul — Lasă-i în pace, zise Altan Dacă asta înseamnă că vor colabora cu mine, lasă-i să spună ce vor Altan avusese nevoie de victoria aceea Într-o cohortă de generali ce supravieţuiseră Războaielor Macului, el era cel mai tânăr, şi era mai tânăr cu zeci de ani decât ei Bătălia din mlaştină îi oferise credibilitatea de care avea nevoie în ochii Miliţiei şi, chiar mai important, în ochii Căpeteniilor Acum îl tratau cu respect, nu cu superioritate, se sfătuiau cu el în consiliile de război şi nu doar ascultau informaţiile Cike, ci şi acţionau pe baza lor Numai Jun nu-l felicită — Ai lăsat în smârcuri o mie de soldaţi inamici înfometaţi, fără provizii şi fără mâncare, zise el, rostind cuvintele rar — Da, spuse Altan Nu-i bine? — Tâmpitule, ripostă Jun Făcu câţiva paşi prin încăpere, se întoarse, apoi izbi cu palmele în masa lui Altan Tâmpitule Îţi dai seama ce-ai făcut? — Am asigurat o victorie, spuse tânărul, adică mai mult decât ai reuşit tu în săptămânile de când eşti aici Corabia cu provizii s-a întors în insulă ca să se reaprovizioneze Le-am dat înapoi planurile cu cel puţin două săptămâni — Ai stârnit represalii, se răsti Jun Soldaţii ăia sunt îngheţaţi, uzi şi înfometaţi Poate că nu le păsa prea mult de războiul ăsta când au traversat strâmtoarea, dar acum sunt furioşi Sunt iritaţi, sunt umiliţi şi, mai mult decât orice, au nevoie disperată de provizii Le-ai ridicat miza — Miza era deja mare — Da, şi acum i-ai adăugat mândria Ştii cât de importantă e reputaţia pentru comandanţii Federaţiei? Aveam nevoie de timp pentru fortificaţii, dar tu ai înjumătăţit timpul acela Ai crezut că vor fugi îngroziţi şi se vor întoarce acasă? Vrei să ştii ce vor face? Vor veni să ne atace ♦ Însă când veni, Federaţia sosi cu un steag alb şi o propunere de armistiţiu Când păsările Qarei zăriră solia Federaţiei, femeia o trimise pe Rin să-i dea de veste lui Altan Încântată, Rin trecu pe lângă aghiotanţii lui Jun ca să-şi facă drum în biroul Căpeteniei Berbecului — Trei reprezentanţi ai Federaţiei, anunţă ea Au adus o căruţă — Trageţi în ei, sugeră imediat Jun — Au un steag alb, zise Rin — O mişcare strategică Trageţi în ei, repetă Jun, iar ofiţerii lui inferiori încuviinţară Căpetenia Boului ridică mâna Era un bărbat extraordinar de impozant, cu două capete mai înalt decât Jun şi de trei ori mai masiv Arma lui preferată era o secure cu lamă dublă cât trunchiul lui Rin, pe care o ţinea pe masă înaintea lui, unde îi mângâia obsesiv ascuţişul — Ar putea veni cu gânduri paşnice — Sau cu gândul de a ne otrăvi rezervele de apă ori de a-l asasina pe oricare dintre noi, se răsti Jun Chiar credeţi că am câştigat aşa de uşor războiul ăsta? — Poartă un steag alb, spuse rar Căpetenia Boului, ca vorbind unui copil Căpetenia Berbecului nu spuse nimic Ochii lui larg deschişi se mişcau rapid între Jun şi Căpetenia Boului Rin înţelese ce voise să spună Ramsa; Căpetenia Berbecului semăna cu un copil care aştepta să i se zică ce să facă — Un steag alb nu înseamnă nimic pentru ei, insistă Jun E un şiretlic Câte tratate false au semnat în timpul Războaielor Macului? — Ai pune în joc pacea? îl înfruntă Căpetenia Boului — N-aş pune în joc viaţa niciunui cetăţean — Nu voi aveţi dreptul să refuzaţi armistiţiul, atrase atenţia Căpetenia Berbecului Jun şi Căpetenia Boului îl priviră amândoi încruntaţi şi Căpetenia Berbecului se bâlbâi grăbindu-se să explice — Adică, trebuie să-l lăsăm pe băiat să se ocupe El a obţinut victoria din mlaştini Lui i se predau Toţi întoarseră privirile către Altan Rin fu uluită de subtilităţile politice dintre divizii Căpetenia Berbecului era mai şireată decât bănuise Sugestia sa era o cale inteligentă de a scăpa de responsabilitate Dacă negocierile eşuau, vina ar fi căzut pe umerii lui Altan Iar dacă mergeau bine, Căpetenia Berbecului ar fi fost apreciată pentru generozitate Altan ezita, vădit sfâşiat între obiecţiile lui şi dorinţa de a-şi împlini victoria la Khurdalain Rin vedea speranţa reflectată clar pe chipul său Dacă predarea Federaţiei era autentică, atunci ar fi fost singurul responsabil pentru câştigarea războiului Ar fi fost cel mai tânăr comandant din istorie care obţinuse o victorie militară de o asemenea amploare — Trageţi în ei, repetă Jun N-avem nevoie de negocieri de pace Forţele noastre sunt egale acum; dacă asaltul asupra cheiului merge bine, putem să-i respingem oricât până soseşte Divizia Şapte Însă Altan clătină din cap — Dacă le refuzăm capitularea, atunci războiul va continua până când una dintre părţi o decimează pe cealaltă Khurdalain nu poate rezista atâta Dacă există vreo şansă să punem capăt războiului acum, trebuie să profităm de ea ♦ Reprezentanţii Federaţiei care-i întâmpinară în piaţa oraşului nu purtau arme şi nici armuri Erau îmbrăcaţi în uniforme albastre subţiri, mulate pe corp, concepute ca să arate clar că nu ascundeau arme în mâneci Şeful soliei, ale cărui însemne de pe uniformă indicau un rang mai înalt, păşi înainte când îi văzu — Vorbiţi graiul nostru? Vorbea într-un dialect nikara împiedicat şi învechit, la care se adăuga o aproximare nefericită a accentului sinegardian Căpeteniile ezitară, însă Altan interveni, spunând: — Da — Bine, răspunse emisarul în mugană Atunci putem continua fără neînţelegeri Era prima dată când Rin îi vedea pe mugani altfel decât în haosul unei încăierări şi fu dezamăgită de asemănarea lor cu nikara Dispunerea oblică a ochilor şi forma gurilor nu erau nici pe departe aşa de pronunţate cum le arătau manualele Părul le era la fel de negru ca al lui Nezha, pielea la fel de albă ca a oricărui nordic De fapt, semănau cu sinegardienii mai mult decât Rin şi Altan În afară de grai, care era mai abrupt şi mai rapid decât nikara sinegardiană, practic nu puteau fi deosebiţi de nikara I se părea tulburător că soldaţii Federaţiei semănau aşa mult cu poporul ei Ar fi preferat un inamic fără chip, monstruos sau unul complet străin, ca hesperienii blonzi de dincolo de mare — Care sunt termenii voştri? întrebă Jun — Generalul nostru cere o încetare a focului pentru următoarele patruzeci şi opt de ore, în timp ce ne întâlnim ca să discutăm condiţiile capitulării, spuse şeful soliei Arătă spre căruţă Ştim că oraşul n-a mai reuşit să importe mirodenii după începerea luptelor şi de aceea v-am adus sare şi zahăr Un gest al bunei noastre credinţe Puse mâna pe capacul celui mai apropiat cufăr Pot să-l deschid? Altan încuviinţă Reprezentanţii Federaţiei ridicară capacele, dând la iveală grămezi de cristale albe şi caramel ce străluceau în soarele după-amiezii — Mănâncă, rosti Jun Emisarul lăsă capul într-o parte — Poftim? — Gustă zahărul, spuse Jun, ca să ştim că nu încercaţi să ne otrăviţi — Ar fi un mod îngrozitor de ineficient de a purta un război, răspunse bărbatul — Chiar şi aşa Ridicând din umeri, emisarul se supuse cererii lui Jun Muşchii gâtului i se mişcară când înghiţi — Nu-i otravă Jun îşi umezi degetul, îl înfipse în cufărul cu zahăr şi-l duse la buze Îl învârti prin gură şi păru dezamăgit că nu descoperă nici un alt fel de urme — Doar zahăr, spuse emisarul — Minunat, spuse căpetenia Boului Duceţi-le în sala de mese — Nu, zise repede Altan Lăsaţi-le aici O să le distribuim în piaţa oraşului Câte puţin pentru fiecare gospodărie Avea privirea neclintită când se uită în ochii Căpeteniei Boului şi Rin înţelese de ce spusese asta Dacă lăzile ar fi fost duse la cantină, diviziile ar fi început imediat să se bată pentru distribuirea lor Altan le legase mâinile Căpeteniilor alocându-le populaţiei În orice caz, civilii din Khurdalain începuseră deja să se adune curioşi în jurul căruţei Lipsa sării şi zahărului fusese resimţită acut după începerea asediului Rin bănuia că lumea s-ar fi revoltat dacă lăzile ar fi fost confiscate pentru uz militar Căpetenia Boului ridică din umeri — Cum zici tu, copile Altan privi precaut piaţa Ţinând cont de rangul membrilor Miliţiei prezenţi, mulţi civili consideraseră că sunt în siguranţă dacă se adună în jurul celor trei reprezentanţi ai Federaţiei Rin văzu o ostilitate atât de făţişă în ochii lor, încât n-avea nicio îndoială că i-ar fi sfâşiat pe mugani dacă n-ar fi fost Miliţia — Vom continua negocierile într-un birou, propuse Altan Fără lume Emisarul înclină capul — Cum doriţi ♦ — Împăratul Ryohai este impresionat de rezistenţa de la Khurdalain, spuse emisarul Tonul îi era repezit şi prevenitor, în pofida celor spuse Poporul vostru a luptat bine Împăratul Ryohai vrea să transmită complimente poporului din Khurdalain, care s-a dovedit mai puternic decât restul acestei ţări de laşi smiorcăiţi Jun le traduse Căpeteniilor Căpetenia Boului dădu ochii peste cap — Să trecem la capitulare, rosti Altan Emisarul ridică o sprânceană — Împăratul nu intenţionează totuşi să renunţe la planurile sale de pe continentul nikara Expansiunea pe continent este dreptul divin al măreţei Federaţii Mugen Guvernul vostru provincial este slab şi fragil Tehnologia voastră este cu veacuri în urma vestului Izolarea v-a lăsat în urmă, în timp ce restul lumii s-a dezvoltat Pieirea voastră este doar o chestiune de timp Acest teritoriu aparţine unei ţări care-l poate împinge în veacul următor — Ai venit să ne insulţi? întrebă Jun Nu-i o cale de capitulare înţeleaptă Buzele emisarului se arcuiră — Am venit doar să discutăm capitularea Împăratul Ryohai nu doreşte să pedepsească populaţia Khurdalainului Îi admiră spiritul războinic şi spune că rezistenţa voastră s-a dovedit demnă de Federaţie El adaugă că locuitorii din Khurdalain pot deveni supuşi minunaţi ai coroanei Federaţiei — Aha, zise Jun Este genul acela de negociere — Nu vrem să distrugem oraşul, spuse emisarul Este un port important Un nod de comerţ internaţional Dacă depuneţi armele, Împăratul va considera Khurdalainul oraş al Federaţiei şi nu ne vom atinge de niciun bărbat, femeie sau copil Toţi cetăţenii vor fi graţiaţi, cu condiţia să-i jure credinţă Împăratului Ryohai — Opreşte-te, spuse Altan Ne ceri să capitulăm noi în faţa voastră! Emisarul înclină din cap — Sunt termeni generoşi Ştim cum se chinuie Khurdalain sub ocupaţie Oamenii voştri mor de foame Proviziile vi se vor termina în câteva luni Când vă vom străpunge apărările, vom duce lupta pe străzi, iar oamenii voştri vor muri în număr mare Putem evita această situaţie Lăsaţi flota Federaţiei să treacă şi Împăratul vă va răsplăti Vă va lăsa în viaţă — Incredibil, mormăi Jun Absolut incredibil Altan încrucişă braţele — Spune-le generalilor tăi că, dacă întoarceţi flota şi evacuaţi acum ţărmul, o să vă lăsăm noi în viaţă Emisarul abia dacă îl privi cu o curiozitate leneşă — Tu eşti pesemne speeranul din mlaştină — Da, spuse Altan Şi o să fiu cel care vă acceptă capitularea Colţurile gurii emisarului se ridicară — Bineînţeles, spuse el calm Doar un copil şi-ar închipui că un război se poate termina aşa repede şi fără vărsare de sânge — Copilul ăsta vorbeşte pentru noi toţi, interveni Jun, cu vocea rece ca oţelul Continuă în nikara: Ia-ţi condiţiile şi spune-i Împăratului Ryohai că oraşul Khurdalain nu se va pleca niciodată în faţa insulei-arc — În cazul acesta, spuse emisarul, toţi bărbaţii, femeile şi copiii din Khurdalain vor muri — Vorbe mari pentru cineva a cărui flotă tocmai s-a preschimbat în scrum, spuse Jun batjocoritor Emisarul răspunse într-o nikara clară şi impasibilă — Înfrângerea din mlaştină ne-a întârziat cu câteva săptămâni Dar ne-am pregătit douăzeci de ani pentru războiul ăsta Şcolile noastre de instrucţie depăşesc cu mult Academia voastră jalnică din Sinegard Noi am studiat tehnicile de război occidentale, în timp ce voi v-aţi petrecut aceşti douăzeci de ani bucurându-vă de izolarea voastră Imperiul Nikara aparţine trecutului Vă vom rade ţara de pe faţa pământului Căpetenia Boului întinse mâna după secure — Sau eu pot să-ţi iau capul chiar acum Emisarul păru complet netulburat — Ucide-mă, dacă vrei Pe insula-arc, suntem învăţaţi că vieţile noastre n-au nicio valoare Sunt numai unul într-o hoardă de milioane Voi muri şi mă voi reîncarna în slujba Împăratului Ryohai Însă pentru voi, eretici care nu vă plecaţi în faţa tronului divin, moartea va fi definitivă Altan se ridică, alb la faţă de furie — Sunteţi prinşi în capcană pe o fâşie îngustă de teren Sunteţi depăşiţi numeric V-am luat proviziile V-am ars corăbiile V-am scufundat muniţia Oamenii tăi au cunoscut mânia unui speeran şi au ars — Ah, dar speeranii nu sunt chiar aşa de greu de omorât, spuse emisarul Am reuşit o dată O vom face din nou Uşile biroului se dădură de perete şi Ramsa intră cu o privire sălbatică — E salpetru! ţipă el Nu-i sare, ci salpetru În birou se lăsă tăcerea Căpeteniile se uitară la Ramsa de parcă nu puteau înţelege ce spunea Altan deschise gura nesigur Emisarul dădu capul pe spate şi râse cu lipsa de reţineri a celui care ştie că e pe cale să moară — Ţineţi minte, zise el Aţi fi putut salva Khurdalainul Rin şi Altan se ridicară în acelaşi timp, iar fata abia apucă să întindă mâna după sabie, când o explozie despică aerul ca un fulger ♦ Stătuse în spatele lui Altan, dar în clipa următoare era pe podea, ameţită, cu un ţiuit atât de puternic în urechi, încât acoperea orice alt sunet Duse mâna la faţă şi o retrase plină de sânge Ca pentru a-i compensa pierderea auzului, vederea deveni excesiv de strălucitoare; formele înceţoşate erau ca nişte imagini pe o pânză din teatrul de umbre, care se mişcau simultan prea repede şi prea încet ca să le înţeleagă Sesiza mişcările ca dintr-un vis febril iscat de droguri, totuşi nu era un vis; simţurile ei refuzau pur şi simplu să accepte percepţia celor ce tocmai se petrecuseră Văzu pereţii biroului cutremurându-se şi apoi aplecându-se atât de mult într-o parte, încât fu sigură că toată clădirea se va prăbuşi peste ei, dar apoi pereţii se îndreptară Îl văzu pe Ramsa trântindu-l pe Altan la pământ Îl văzu pe Altan sculându-se nesigur şi întinzând mâna după trident O văzu pe Căpetenia Boului rotindu-şi securea în aer Îl văzu pe Altan strigând „Nu, mm!” – înainte ca emisarul să fie decapitat de Căpetenia Boului Capul solului se rostogoli până la uşă, cu ochii deschişi şi sticloşi, iar lui Rin i se păru că-l văzuse zâmbind Braţe puternice o prinseră de umeri şi o ridicară Altan o răsuci spre el, trecându-şi în grabă ochii peste trupul ei, cercetând-o parcă să vadă dacă e rănită Gura lui se mişcă, dar nu se auzi niciun sunet Rin clătină din cap şi arătă spre urechi Altan mimă cuvintele din buze: „Eşti bine?” Rin îşi cercetă trupul Toate membrele îi funcţionau şi nici măcar nu simţea durerea din rana care-i sângera la cap Încuviinţă Altan îi dădu drumul şi se lăsă în genunchi lângă Ramsa, ghemuit pe jos, palid şi tremurând În cealaltă parte a încăperii, generalul Jun şi Căpetenia Berbecului se ridicau Amândoi erau nevătămaţi; explozia îi trântise la podea, dar nu fuseseră răniţi Sediul Căpeteniilor se afla destul de departe de centrul oraşului pentru ca să fi fost doar scuturat de explozie Chiar şi Ramsa părea că-şi va reveni Avea ochii sticloşi şi se clătină când Altan îl trase în picioare, dar dădea din cap şi vorbea şi părea altfel nevătămat Rin răsuflă uşurată Erau toţi bine Bomba nu funcţionase Erau toţi bine Apoi îşi aduse aminte de civili ♦ Ciudat cum i se ascuţeau celelalte simţuri când nu putea auzi Khurdalainul arăta ca Academia în primele zile de iarnă Fata miji ochii La început, crezu că i se înceţoşase şi privirea, dar apoi înţelese că în aer plutea o pulbere fină Întuneca totul ca un amestec ciudat de ceaţă şi zăpadă, un înveliş de inocenţă care se împletea cu sângele şi ascundea vederii amploarea reală a exploziei Piaţa fusese distrusă, vitrinele şi complexurile de locuinţe se prăbuşiseră, iar dărâmăturile erau împrăştiate în linii ciudat de simetrice pornind din focarul exploziei, de parcă se aflau în interiorul urmei lăsate de talpa unui uriaş Ceva mai departe de locul detonaţiei, clădirile nu fuseseră doborâte la pământ, ci doar lovite violent de unda de şoc, astfel că erau înclinate în unghiuri bizare, cu ziduri întregi smulse Dezvăluirea interioarelor, prin expunerea de dormitoare personale şi băi, părea o perversiune intimă Bărbaţi şi femei proiectaţi în zidurile clădirilor şi rămăseseră încremeniţi acolo, lipiţi înspăimântător, ţintuiţi ca nişte fluturi în insectar Presiunea uriaşă a bombelor le sfâşiase hainele; atârnau despuiaţi ca o expoziţie grotescă de forme umane Duhoarea de cărbune, sânge şi carne arsă era atât de intensă, încât Rin îi simţea gustul pe limbă Şi mai rău era izul dulce de zahăr purtat de vânt prin aer Nu ştiu cât timp stătuse locului, privind Simţi nevoia să se mişte numai când o împinseră doi soldaţi care trecură în fugă pe lângă ea ducând o targă şi-şi aminti că avea treabă „Găseşte supravieţuitori Ajută-i pe supravieţuitori ” Îşi croi drum în josul străzii, însă simţul echilibrului părea să-i fi dispărut cu totul, împreună cu auzul Când încercă să meargă, se împletici dintr-o parte într-alta, aşa că străbătu strada ţinându-se de ziduri ca un beţiv În stânga, văzu un grup de soldaţi care trăgeau doi copii dintr-o grămadă de moloz Nu-i venea să creadă că supravieţuiseră, părea imposibil aşa de aproape de epicentru – dar băieţelul pe care-l ridicară din dărâmături se mişca, jelindu-se şi zbătându-se, totuşi se mişca Sora lui nu fusese la fel de norocoasă: avea piciorul ciopârţit, zdrobit de fundaţia casei Se ţinea de braţele soldaţilor, cu faţa albă, prea torturată de dureri ca să plângă — Ajutor! Ajută-mă! Un glăscior străpunse vuietul din urechile ei, ca şi cum cineva striga de peste un câmp întins, dar era singurul sunet pe care-l putea auzi Ridică privirea şi văzu un bărbat care se agăţa disperat cu o mână de resturile unui zid Podeaua clădirii îi fusese spulberată de sub picioare Era un han cu cinci etaje; fără cel de-al patrulea perete, arăta ca o casă din porţelan pentru păpuşi, cum văzuse Rin în piaţă, macheta care se deschidea ca să-şi dezvăluie interiorul Podelele erau înclinate spre gaura din mijloc Mobila şi ceilalţi ocupanţi ai hanului alunecaseră deja, formând un maldăr grotesc de scaune şi trupuri distruse Un grup mic se adunase lângă han, şi-l privea pe bărbat — Ajutor, gemu el Să m-ajute cineva Rin se simţea ca un spectator, de parcă asista la o reprezentaţie, de parcă bărbatul era singurul lucru important din lume şi totuşi nu-i venea în minte ce ar fi putut face Clădirea fusese grav avariată şi părea că se va prăbuşi în doar câteva minute, iar bărbatul era prea sus ca să ajungă la el de pe acoperişul unei case rămase în picioare Nu putea decât să stea locului îngrozită, cu gura căscată, privind cum bărbatul se chinuia în zadar să se ridice Se simţea complet neajutorată Chiar dacă ar fi putut invoca Phoenixul, chemând acum focul, tot nu l-ar fi putut salva de la moarte Pentru că Cike nu ştiau decât să distrugă Cu toate puterile lor, cu toţi zeii lor, nu-şi puteau apăra poporul Nu puteau să dea timpul înapoi şi să-i readucă la viaţă pe cei morţi Câştigaseră lupta din mlaştină, dar erau neputincioşi în faţa consecinţelor ei Altan strigă ceva; probabil că ceruse o pătură ca să-l prindă pe bărbat, pentru că după câteva clipe Rin văzu nişte soldaţi venind în fugă prin piaţă cu o pânză Însă până să ajungă în capul străzii, hanul se clătină periculos Rin crezu că s-ar putea prăbuşi de tot, zdrobindu-i pe cei de lângă clădire, dar scândurile se înclinară şi se opriră cutremurându-se Bărbatul era acum la nivelul celui de-al patrulea etaj, îşi ridică şi cealaltă mână spre acoperiş, încercând să se ţină mai bine Probabil că fusese încurajat de faptul că era mai aproape de sol Preţ de o clipă, Rin crezu că va reuşi dar apoi mâna îi alunecă pe cioburile de sticlă şi el căzu, desprinzându-se complet de acoperiş Înainte să cadă, păru că atârnă în aer pentru o clipă Mulţimea se trase înapoi Rin se întoarse, recunoscătoare că nu poate să audă trupul zdrobindu-se de pământ ♦ Oraşul se cufundă într-o tăcere încordată Toţi soldaţii fură trimişi la fortificaţiile oraşului, în aşteptarea unui atac pe sol Rin rămase ore în şir la postul ei de pe zidul exterior, cu ochii aţintiţi asupra perimetrului Dacă Federaţia avea să încerce să străpungă zidurile, cu siguranţă acum avea s-o facă Totuşi se însera şi nu avu loc niciun atac — Nu se poate să le fie frică, şopti Rin, apoi tresări Auzul îi revenise în cele din urmă, deşi ţiuitul strident nu-i dispăruse din urechi Ramsa clătină din cap — Ei gândesc pe termen lung Vor încerca să ne slăbească poziţia Să ne sperie, să ne înfometeze, să ne obosească Până la urmă, retraseră soldaţii din linia defensivă Dacă Federaţia lansa o invazie în toiul nopţii, sistemul de alarmare al oraşului ar fi readus trupele pe ziduri; între timp, erau lucruri mai urgente de făcut Părea o ironie dureroasă a sorţii că localnicii dansaseră pe strada asta cu numai câteva ore în urmă, sărbătorind ceea ce crezuseră că va fi capitularea Federaţiei Khurdalainul se aşteptase să câştige războiul Crezuse că totul va reveni la normal Însă Khurdalainul ştia cum să reziste Oraşul supravieţuise în două Războaie ale Macului Ştia cum să facă faţă distrugerii Civilii căutau în tăcere prin dărâmături, încercând să-i găsească pe cei dragi, şi, după multe ore în care nu descoperiseră decât cadavre, ridicară un catafalc, îl aprinseră şi-l împinseră în mare O făcură cu o eficienţă tristă şi exersată Detaşamentele medicale ale celor trei divizii înfiinţară un centru de triaj comun în centrul oraşului Tot restul zilei, civili apărură cu garouri improvizate, legate stângaci pe membre retezate: glezne zdrobite, mâini spulberate şi cioturi Rin avea un an de instrucţie medicală cu Enro, aşa că Enki o puse să lege garouri noi pentru cei care sângerau, în timp ce aşteptau să primească îngrijiri Primul ei pacient fu o femeie tânără, cu puţin mai mare decât ea Îi întinse un braţ înfăşurat în ceva ce părea o rochie veche Rin desfăcu şomoiogul îmbibat de sânge, apoi şuieră involuntar văzând dezastrul Zărea osul până la cot Toată mâna trebuia amputată Tânăra aşteptă răbdătoare cât evaluă Rin vătămarea, cu ochii sticloşi, ca şi cum se resemnase de mult cu noul ei handicap Rin scoase o fâşie de pânză dintr-un cazan cu apă clocotită şi o înfăşură în jurul braţului, îi trecu un capăt pe după un băţ şi-l răsuci ca să strângă legătura Tânăra gemu de durere, dar scrâşni din dinţi şi privi drept înainte — Probabil că o să-ţi taie mâna Cu garoul ăsta, n-o să mai pierzi sânge şi o să le fie mai uşor să amputeze Rin strânse nodul şi se retrase un pas Îmi pare rău — Ştiam c-ar fi trebuit să plecăm, zise tânăra După cum vorbea, Rin nu era sigură că i se adresa ei Ştiam c-ar fi trebuit să plecăm din clipa-n care-au ajuns corăbiile alea la ţărm — Şi de ce n-aţi plecat? întrebă Rin Tânăra o fixă cu privirea, cu ochi goi şi acuzatori — Crezi că aveam unde să ne ducem? Rin îşi aţinti privirea în pământ şi trecu la următorul pacient CAPITOLUL 16 După câteva ore, Rin primi permisiunea să plece de la centrul de triaj Poticnindu-se, porni către cartierul general al Cike, cu ochii goi şi ameţită de nesomn După ce se ducea la Altan, avea de gând să se prăbuşească în pat şi să doarmă până când cineva o obliga să se prezinte la datorie — Ţi-a dat Enki drumul în sfârşit? Aruncă o privire peste umăr Unegen şi Baji veneau de după colţ, întorcându-se din patrulare I se alăturară şi merseră împreună pe străzile nefiresc de pustii Căpeteniile impuseseră legea marţială în oraş; acum civilii trebuiau să respecte strict ora de stingere şi aveau interdicţia de a se îndepărta de cartier fără permisiunea Miliţiei — Trebuie să mă-ntorc în şase ore, zise ea Voi? — Patrulare permanentă până se-ntâmplă ceva mai interesant, răspunse Unegen Enki a numărat victimele? — Şase sute de morţi, spuse ea O mie de răniţi Cincizeci de soldaţi din divizii Restul, civili — Rahat, mormăi Unegen — Mda, zise Rin apatică — Căpeteniile stau cu mâinile în sân, se plânse Baji Bombele i-au speriat de moarte Nişte nenorociţi la nimic buni Nu-s în stare să vadă? Nu putem să-nghiţim pur şi simplu atacul Trebuie să ripostăm — Să ripostăm? repetă Rin Până şi ideea aceea părea lipsită de entuziasm sau de respect, şi fără rost Nu voia decât să se ghemuiască, să-şi pună palmele peste urechi şi să pretindă că nu se întâmpla nimic Să lase războiul ăsta în grija altcuiva — Ce-ar trebui să facem? spunea Unegen Căpeteniile nu atacă şi o să fim măcelăriţi în câmp deschis — Nu putem s-aşteptăm sosirea Diviziei Şapte Va dura săptămâni întregi Pe când se apropiau de cartierul general, Qara ieşi din biroul lui Altan Închise uşa cu grijă, îi observă şi expresia îi încremeni Baji şi Unegen se opriră Tăcerea grea care se lăsase părea să poarte un mesaj pe care-l înţelegeau toţi în afară de Rin — Chiar aşa, eh? întrebă Unegen — Mai rău, răspunse Qara — Ce se petrece? întrebă Rin El e înăuntru? Qara o privi prudent Dintr-un motiv necunoscut, mirosea copleşitor a fum Avea o expresie impenetrabilă Lui Rin i se păru că vede urme de lacrimi lucindu-i pe obraz sau poate că era doar o iluzie optică creată de lumina felinarului — E-n toane proaste, spuse femeia ♦ Represaliile Federaţiei nu se încheiară cu bombardarea La două zile după exploziile din centru, Federaţia trimise agenţi bilingvi să negocieze cu pescarii înfometaţi din Zhabei, o aşezare din sudul lui Khurdalain, şi să le spună că muganii îşi vor retrage corăbiile de la docuri dacă pescarii le vor da toţi câinii şi pisicile vagaboande din oraş Numai nişte civili înfometaţi ar fi urmat un asemenea ordin ciudat Pescarii erau disperaţi şi le dădură toate animalele acelea fără să pună nicio întrebare Soldaţii Federaţiei legară vreascuri de cozile animalelor şi le dădură foc Apoi le eliberară în Zhabei Flăcările arseră trei zile până când le stinse în cele din urmă ploaia După ce fumul se împrăştie, din Zhabei nu mai rămăsese decât cenuşa Mii de civili rămaseră fără case peste noapte şi problema refugiaţilor din Khurdalain deveni imposibil de gestionat Bărbaţii, femeile şi copiii din Zhabei se înghesuiau în zonele tot mai restrânse ale oraşului care nu se aflau încă sub ocupaţia Federaţiei Cartierele civile deveniră un coşmar din cauza igienei precare, a lipsei de apă potabilă şi a unei epidemii de holeră Locuitorii se întoarseră împotriva Miliţiei Diviziile Unu, Cinci şi Opt încercară să menţină legea marţială, dar fură întâmpinate cu sfidare deschisă şi revolte Având nevoie disperată de un ţap ispăşitor, căpeteniile îl învinuiră public pe Altan pentru răsturnarea de situaţie Le ajutase faptul că explozia îi distrusese credibilitatea de comandant El câştigase prima lor confruntare, dar ea îi fusese smulsă şi transformată într-o înfrângere tragică, un exemplu al consecinţelor unei acţiuni pripite Când ieşi până la urmă din biroul lui, Altan păru să ia lucrurile ca atare Nu pomeni nimeni de absenţa lui; Cike se comporta ca şi cum nu se întâmplase nimic Altan nu dădea niciun semn de nesiguranţă – dimpotrivă, purtarea lui deveni aproape maniacală — Deci ne-am întors de unde am plecat, zise el, plimbându-se cu pas grăbit prin birou Bine O să ripostăm Data viitoare o să fim meticuloşi Data viitoare o să câştigăm Planifică mai multe operaţiuni decât puteau fi puse în practică Însă Cike nu aveau tradiţie de soldaţi, ci erau asasini Bătălia din mlaştină fusese o izbândă de echipă fără precedent pentru ei Erau antrenaţi să elimine ţinte esenţiale, nu batalioane întregi, dar asasinatele nu erau de mare folos în câştigarea războaielor Federaţia nu era ca un şarpe, care să fie înfrânt dacă-i tai capul Dacă un general era ucis în propria lui tabără, un colonel era promovat imediat în locul său Stilul Cike obişnuit, cu o succesiune de asasinate, ar fi fost un război lent şi ineficient Aşa că Altan îşi folosi soldaţii pe post de forţă de gherilă Furau provizii, dădeau atacuri rapide urmate de retragere şi provocau cât mai multă confuzie în taberele inamice — Vreau să izolăm toată intersecţia asta, anunţă el, desenând un cerc larg pe hartă Saci de nisip Sârmă ghimpată În următoarele douăzeci şi patru de ore trebuie să restrângem toate punctele de intrare Vreau să recucerim depozitul ăsta — Nu putem, spuse Baji stingherit — De ce? se răsti Altan O venă îi pulsa la gât, iar ochii îi erau înconjuraţi de cearcăne întunecate Rin credea că el nu mai dormise de multe zile — Pentru că au o mie de oameni fix în cercul ăla E imposibil Altan cercetă harta — Poate pentru soldaţi obişnuiţi Dar noi avem zei Nu ne pot învinge în câmp deschis — Ba pot, dacă sunt o mie Baji se ridică, împingându-şi scaunul în spate cu un scrâşnet Încrederea ta e mişcătoare, Trengsin, dar asta-i o misiune sinucigaşă — Nu voiam să — Avem opt soldaţi Qara şi Unegen n-au mai dormit de zile întregi, Suni e la un pas de Muntele Stâncii, iar Ramsa încă nu şi-a revenit după explozie Poate că am putea face asta cu Chaghan, dar presupun că-i mai important unde l-ai trimis Pensula din mâna lui Altan pocni — Îmi conteşti deciziile? — Îţi atrag atenţia că te auto-amăgeşti Baji îşi împinse scaunul într-o parte şi-şi fixă grebla pe spinare Eşti un comandant bun, Trengsin, şi o să-mi asum orice risc mi se va cere, dar n-o să urmez decât ordine care au logică Asta nu-i nici pe departe un asemenea ordin Ieşi val-vârtej din birou Chiar şi operaţiunile pe care le executau aveau un aer fatalist şi disperat Rin bănuia că toate bombele pe care le amplasau, toate taberele pe care le incendiau nu erau decât flecuşteţe sâcâitoare pentru Federaţie Deşi Qara şi Unegen aduceau informaţii valoroase, Divizia Cinci refuza să acţioneze pe baza lor Şi toate tulburările pe care le puteau crea Suni, Baji şi Ramsa erau doar o picătură din ocean prin comparaţie cu tabăra imensă care creştea constant pe măsură ce alte şi alte corăbii debarcau trupe pe coastă Cike erau împinşi la capătul puterilor, mai ales Rin Fiecare secundă în care nu era în vreo operaţiune o petrecea patrulând Iar când nu era de serviciu, se antrena cu Altan Însă şedinţele acelea ajunseseră într-un impas Făcea progrese rapide cu sabia, dezarmându-l aproape la fel de des pe cât o dezarma el, dar nu era mai aproape de invocarea Phoenixului decât fusese în mlaştină — Nu-nţeleg, zise tânărul Ai mai făcut-o şi înainte Ai făcut-o la Sinegard Ce te-mpiedică? Rin ştia care era problema, deşi nu voia să recunoască Se temea Se temea că puterea o va mistui Se temea că ar putea sfredeli o breşă în neant, aşa cum făcuse Jiang, şi că ar putea dispărea tocmai în puterea pe care o chemase În pofida spuselor lui Altan, nu putea să ignore pur şi simplu doi ani de învăţături ale lui Jiang Şi, ca şi cum îi putea simţi teama, Femeia speerană devenea tot mai însufleţită de câte ori se cufunda în meditaţie Rin vedea acum detalii pe care nu le văzuse anterior: fisuri în pielea femeii, de parcă fusese sfărâmată şi lipită la loc, cicatrice de arsuri unde se îmbinau părţile — Nu renunţa, zise Femeia Ai fost foarte curajoasă Dar e nevoie de şi mai mult curaj ca să te opui puterii Băiatul n-a reuşit să facă asta, iar tu mai ai puţin şi cedezi dar asta vrea el, exact asta a plănuit — Zeii nu vor nimic, spuse Rin Sunt doar forţe Puteri pe care să le utilizezi Cum poate fi greşit să utilizezi ceva ce există în natură? — Nu şi zeul ăsta, răspunse Femeia E în natura lui să distrugă E în natura lui să fie lacom, să nu fie niciodată mulţumit cu ce a mistuit Ai grijă Prin crăpăturile Femeii speerane se strecură lumina, de parcă era iluminată dinăuntru Faţa i se schimonosi de durere şi apoi dispăru, spulberând spaţiul neantului ♦ Pe măsură ce luptele din centru cauzau tot mai multe victime printre civili, oraşul fu stăpânit de o atmosferă de suspiciune intensă La două săptămâni după explozia salpetrului, şase fermieri nikara fură condamnaţi la moarte de oamenii lui Jun pentru spionaj în favoarea Federaţiei Se părea că li se promisese cale liberă din oraşul asediat dacă ofereau frânturi de informaţii valoroase Sau pur şi simplu aveau nevoie să se hrănească În orice caz, mii de pescari, femei şi copii priviră cu un amestec de satisfacţie şi dezgust când Jun le tăie capetele în public, le înfipse în ţepe şi le puse la vedere de-a lungul zidurilor exterioare înalte Dreptatea pe care şi-o făceau singuri civilii era mai amplă – şi mai violentă – decât orice ar fi putut aplica Miliţia Când se înmulţiră zvonurile că Federaţia intenţiona să otrăvească rezerva centrală de apă a oraşului, grupuri de oameni înarmaţi cu bâte începură să patruleze pe străzi, oprind şi percheziţionând trecătorii la întâmplare Oricine avea asupra lui vreo substanţă sub formă de pulbere era bătut cu brutalitate Până la urmă, soldaţii fuseseră nevoiţi să intervină ca să salveze un grup de negustori care livrau ierburi spitalului şi care fuseseră cât pe ce să fie sfâşiaţi de mulţime ♦ Odată cu scurgerea săptămânilor, umerii lui Altan se gârboviră, iar chipul i se scofâlci şi umplu de riduri Avea ochii permanent încercănaţi Abia dacă dormea; lucra mult după ce terminau toţi ceilalţi şi se trezea înaintea lor Dacă se odihnea, o făcea în perioade scurte, agitate Petrecea ore în şir patrulând el însuşi în sus şi în jos fortificaţiile, scrutând orizontul în căutarea vreunei mişcări a Federaţiei, de parcă abia aştepta să aibă loc următorul atac, ca să poată să lupte de unul singur cu toată armata acesteia Odată, când Rin veni să-i predea un raport de spionaj, îl găsi adormit cu capul pe masă Avea cerneală pe obrazul culcat pe planurile de luptă pe care le cumpănise ore în şir Umerii erau căzuţi pe tăblia de lemn În somn, liniile încordate ce-i brăzdau faţa dispăruseră, întinerindu-l cu cel puţin cinci ani Rin uita întruna cât de tânăr era el de fapt Părea vulnerabil Mirosea a fum Fata nu se putu abţine Întinse mâna şi-l atinse şovăitor pe umăr Altan se ridică imediat O mână i se duse instinctiv la pumnalul de la brâu, iar cealaltă se ridică în faţă, aprinzându-se pe loc Rin făcu un pas grăbit în spate El răsuflă panicat de câteva ori înainte s-o vadă — Eu sunt, zise fata Pieptul lui se ridică şi coborî, apoi răsuflarea i se linişti Lui Rin i se păruse că văzuse teamă în ochii săi, însă apoi Altan înghiţi un nod şi pe chip îi reveni masca imperturbabilă Avea pupilele ciudat de contractate — Nu ştiu, zise el după o vreme Nu ştiu ce fac „Nimeni nu ştie”, ar fi vrut ea să zică, însă fu întreruptă de răsunetul puternic al unui gong de avertizare Cineva era la porţi Qara stătea deja de gardă pe zidul de vest când urcară ei scările — Au ajuns, zise ea simplu, înainte să apuce Altan să întrebe Rin se aplecă peste zid şi văzu o armată înaintând călare spre porţi Erau probabil cel puţin două mii de soldaţi Întâi fu agitată, până văzu că erau înveşmântaţi în armuri nikara În fruntea coloanei flutura o flamură nikara, cu simbolul Împăratului Roşu deasupra emblemelor celor Douăsprezece Căpetenii Întăriri Rin refuză să-şi îngăduie să spere Nu putea fi adevărat! — E posibil să fie o capcană, zise Altan Însă ea se uita dincolo de flamură, la un chip aflat printre soldaţi – un băiat, un băiat frumos, cu cea mai palidă piele şi cu cei mai încântători ochi migdalaţi, mergând pe propriile picioare, de parcă nu-i fusese niciodată secţionată măduva spinării De parcă nu fusese străpuns niciodată de halebarda unui general Ca şi cum îi putea simţi privirea, Nezha ridică ochii Privirile li se întâlniră sub lumina lunii Lui Rin îi sări inima Căpetenia Dragonului răspunsese apelului Divizia Şapte era aici — Nu-i o capcană, zise ea CAPITOLUL 17 — Chiar eşti bine? — Aproape, zise Nezha M-au trimis cu primul contingent imediat ce am putut să merg Divizia Şapte adusese trei mii de soldaţi şi căruţe cu proviziile atât de necesare din interiorul ţării: bandaje, medicamente, saci cu orez şi mirodenii Era cel mai bun lucru care se întâmplase în ultimele săptămâni în Khurdalain — Trei luni, se minimă ea Şi Kitay zicea că n-o să mai poţi merge niciodată — Exagera, spuse tânărul Am avut noroc Lama mi-a trecut exact printre stomac şi rinichi N-a străpuns nimic când a ieşit A durut îngrozitor, dar s-a vindecat curat Cicatricea e totuşi urâtă Vrei s-o vezi? — Nu-ţi scoate cămaşa, zise ea repede Totuşi, trei luni? E uluitor Nezha îşi mută privirea, uitându-se peste partea liniştită de oraş care se întindea sub zidul pe care primiseră misiune să patruleze Şovăi, de parcă încerca să se hotărască dacă să spună sau nu ceva, însă apoi schimbă brusc subiectul — Voiam să te întreb – răcnitul la stânci e un comportament normal pe-aici? — E Suni Rin rupse în două o pâine de grâu şi-i oferi o bucată Raţiile de pâine crescuseră la două pe săptămână şi meritau savurate Nu-l băga în seamă Nezha luă pâinea, o mestecă şi se strâmbă Chiar şi pe timp de război, se purta de parcă se aştepta la mai mult lux — E cam greu să nu-l bagi în seamă când urlă chiar lângă cortul tău — O să-l rog să evite cortul tău în mod special — Faci tu aşa ceva? În ciuda atitudinii batjocoritoare a lui Nezha, Rin era profund recunoscătoare pentru prezenţa sa Oricât de mult se urâseră în Academie, ei îi făcea bine să aibă pe cineva din aceeaşi clasă aici, în capătul opus al ţării, aşa departe de Sinegard Era bine să aibă pe cineva care să poată înţelege, într-un fel, prin ce trecea ea Era de ajutor şi faptul că Nezha nu se mai comporta de parcă avea un băţ înfipt în fund Războiul scotea la iveală ce era mai rău din unii, însă pe el îl schimbase, lăsându-l fără fumurile de superioritate Acum părea meschin să-i mai poarte pică Era greu să-i displacă cineva care-i salvase viaţa Şi nu voia să recunoască, dar Nezha era şi o scăpare binevenită de Altan, care începuse în ultima vreme să arunce cu obiecte prin birou la cel mai mic semn de nesupunere Rin se pomeni întrebându-se de ce nu se împrieteniseră mai devreme — Ştii că lumea crede că detaşamentul tău e o adunătură de ciudaţi, nu? zise Nezha Şi pe urmă, bineînţeles, mai trântea câte una Rin se zbârli Erau ciudaţi Dar erau ciudaţii ei Doar Cike aveau dreptul să vorbească aşa despre Cike — Sunt cei mai buni soldaţi din toată armata asta Nezha ridică o sprânceană — Nu cumva unul dintre voi a aruncat în aer ambasada străină? — A fost un accident — Şi uriaşul ăla păros nu l-a strâns de gât pe comandantul vostru la cantină? — De acord, Suni e destul de bizar dar restul suntem perfect — Perfect normali? Nezha izbucni în râs Serios? Ai tăi înghit droguri în mod uzual, bolborosesc cu animalele şi urlă noaptea — Efecte secundare ale măiestriei în luptă, spuse ea, silindu-şi vocea să sune frivol Nezha nu părea convins — Pare mai degrabă că măiestria în luptă e efectul secundar al nebuniei Rin nu voia să se gândească la aşa ceva Ideea respectivă o îngrozea şi ştia că nu era doar un zvon Însă cu cât devenea mai îngrozită, cu atât era mai puţin probabil să invoce Phoenixul şi cu atât mai tare se înfuria Altan — De ce n-ai ochii roşii? o întrebă brusc tânărul — Ce? Nezha întinse mâna şi-i atinse tâmpla lângă ochiul stâng — Altan are irisurile roşii Credeam că speeranii au ochii roşii — Nu ştiu, răspunse ea, dintr-odată derutată Nu se gândise până atunci la asta; Altan nu adusese niciodată vorba Am avut dintotdeauna ochii căprui — Poate că nu eşti speerană — Poate — Dar au fost roşii Nezha părea nedumerit La Sinegard Când l-ai omorât pe general — Nici măcar nu erai conştient, zise fata Aveai o suliţă în stomac El îşi arcui o sprânceană — Ştiu ce am văzut În spatele lor se auziră paşi Rin tresări, deşi n-avea niciun motiv să se simtă vinovată Făcea doar de gardă, nu i se interzicea să şi pălăvrăgească — Aici erai, zise Enki Nezha se sculă repede — Mă duc Rin ridică privirea spre el, derutată — Nu, nu trebuie — Trebuie să plece, spuse Enki Nezha încuviinţă băţos spre el şi dispăru în pas vioi după colţul zidului Enki aşteptă câteva clipe până se stinse sunetul paşilor lui Nezha, care cobora scările Apoi coborî privirea către Rin, cu buzele strânse cu gravitate — Nu mi-ai spus că băiatul Căpeteniei Dragonului e şaman Rin se încruntă — Ce vrei să zici? — Emblema, zise Enki făcând semn spre spinare, unde Nezha purta blazonul familiei E un însemn al dragonului — E doar blazonul lui, răspunse Rin — N-a fost rănit la Sinegard? — Ba da Rin se întreba de unde ştia Enki Însă pe de altă parte, Nezha era fiul Căpeteniei Dragonului; viaţa lui personală era cunoscută de toţi din Miliţie — Cât de grav a fost rănit? — Nu ştiu, spuse Rin Eu însămi am fost pe jumătate conştientă când s-a-ntâmplat Generalul l-a înjunghiat de două ori, răni abdominale, probabil Dar ce importanţă are? Era nedumerită de refacerea rapidă a lui Nezha, însă nu înţelegea de ce o întreba Enki Nu i-a nimerit organele vitale, adăugă, deşi i se păru neverosimil imediat ce rosti cuvintele acelea — Două răni abdominale, repetă Enki Două răni făcute de un general al Federaţiei foarte experimentat, care era puţin probabil să rateze Şi este pe picioare în câteva luni? — Dacă îţi aminteşti că unul dintre noi locuieşte efectiv într-un butoi, norocul lui Nezha nu-i chiar aşa absurd Enki nu păru convins — Prietenul tău ascunde ceva — Întreabă-l, atunci, spuse fata enervată Ai nevoie de ceva? Enki se încruntă, meditativ, dar încuviinţă din cap — Altan te aşteaptă în biroul lui Imediat ♦ Biroul lui Altan era un dezastru Pe podea erau împrăştiate cărţi şi pensule Hărţile erau întinse la întâmplare pe masă, iar pe fiecare bucăţică de perete fuseseră prinse planuri ale oraşului Erau acoperite cu mâzgăliturile inegale şi dezordonate ale lui Altan, care schiţau diagrame de strategii fără nicio noimă pentru altcineva Încercuise atât de tare câteva zone critice, încât păreau scrijelite pe perete cu vârful cuţitului Altan stătea singur la masă când intră Rin Avea ochii înconjuraţi de un indigo aşa de intens, că părea că are vânătăi — M-ai convocat? întrebă ea Altan puse jos tocul — Stai prea mult cu odrasla Căpeteniei Dragonului Rin se burzului — Ce vrea să-nsemne asta? — Înseamnă că nu permit aşa ceva, spuse Altan Nezha e unul dintre oamenii lui Jun Ştii bine că nu-i cazul să ai încredere în el Rin deschise gura, apoi o închise, încercând să-şi dea seama dacă Altan vorbea serios În cele din urmă, spuse: — Nezha nu-i în Divizia Cinci Jun nu poate să-i dea ordine — Jun i-a fost maestru, zise Altan I-am văzut brasarda S-a dedicat Luptei Îi este loial lui Jun, o să-i spună orice Rin se uită la el fără să-i vină să creadă — Nezha e doar prieten cu mine — Nimeni nu ţi-e niciodată prieten Nu când eşti în Cike Ne spionează — Ne spionează? repetă Rin Altan, suntem în aceeaşi armată Tânărul se ridică şi lovi cu mâinile în masă Rin se dădu în spate, tresărind — Noi nu suntem în aceeaşi armată, spuse el Noi suntem Cike Suntem Copiii Stranii Suntem forţa care n-ar trebui să existe, iar Jun vrea să dăm greş Vrea ca eu să dau greş Toţi vor acelaşi lucru — Celelalte divizii nu sunt duşmanul nostru, spuse Rin încet Altan se plimbă de colo până colo prin încăpere, cu braţele zvâcnindu-i involuntar, uitându-se urât la hărţi de parcă putea invoca armate ce nu existau Părea că nu era în toate minţile — Toţi sunt duşmanii noştri, zise apoi vorbind parcă mai degrabă pentru sine decât cu fata Toţi ne vor morţi, dispăruţi Dar n-o să dispar aşa Rin înghiţi un nod — Altan Îşi smuci capul către ea — Poţi să invoci deja focul? Rin simţi un junghi de vinovăţie Oricât încerca, tot nu putea ajunge la zeu, nu-l putea chema aşa cum făcuse în Sinegard Înainte să poată răspunde, Altan scoase un sunet de dezgust — N-are importanţă Sigur că nu poţi Tot crezi că-i un joc Crezi că mai eşti la şcoală — Nu-i adevărat Altan veni spre ea, o prinse de umeri şi o scutură atât de tare, încât Rin icni zgomotos Însă el nu făcu decât s-o tragă mai aproape, până când ajunseră faţă în faţă şi se priviră în ochi; ai lui erau roşu aprins — Cât de greu poate să fie? o întrebă O strânse mai tare şi degetele lui îi intrară dureros în claviculă Spune-mi, de ce ţi-e aşa de greu? Doar nu-i ceva nou; ai mai făcut-o, de ce n-o mai poţi face şi acum? — Altan, mă doare El o strânse şi mai tare — Ai putea măcar să încerci, fir-ar să fie — Am încercat! izbucni ea Nu-i uşor, da? Nu pot doar să Eu nu sunt ca tine — Eşti un prunc? întrebă Altan, ca şi cum era curios Nu ţipa, însă vocea îi căpătase o tonalitate monotonă, controlată atent şi ucigător de joasă Aşa îşi dădu seama Rin că era furios — Sau eşti, poate, o proastă care se preface soldat? urmă tânărul Ai zis că ai nevoie de timp Ţi-am dat luni de zile Pe Speer ai fi fost dezmoştenită până acum Familia te-ar fi aruncat în ocean pur şi simplu de ruşine — Îmi pare rău, şopti Rin şi regretă imediat Altan nu voia să-şi ceară iertare Voia s-o umilească Voia să moară de ruşine, să se simtă atât de prost, încât să nu mai poată suporta Şi aşa se şi întâmplă Cum de reuşea s-o facă să se simtă atât de mică? Se simţea mai neajutorată decât fusese în Sinegard, când Jun o umilise în faţa tuturor Era mai rău Era de o mie de ori mai rău, pentru că, spre deosebire de Jun, Altan era important pentru ea Altan era speeran Era comandantul ei Avea nevoie de aprobarea lui ca de aer El însă o împinse brutal într-o parte Rin îşi stăpâni impulsul de a-şi duce mâna la claviculă, unde ştia că în curând va avea două vânătăi lăsate de degetele lui, urme perfecte ca nişte lacrimi Înghiţi un nod, îşi feri ochii şi nu spuse nimic — Te crezi soldat instruit la Sinegard? Glasul lui Altan coborâse şi mai mult, cu puţin peste nivelul unei şoapte, şi era mai rău decât dacă ar fi ţipat Fata şi-ar fi dorit ca el să ţipe Orice ar fi fost mai bun decât distrugerea asta rece — Nu eşti soldat, continuă el Eşti o povară Până când vei invoca focul, îmi eşti complet inutilă Te afli aici pentru că eşti o aşa-zisă speerană Până acum n-am văzut nicio dovadă în privinţa asta Rezolvă problema Dovedeşte-ţi valoarea Fă-ţi naibii treaba sau pleacă de-aici ♦ Îşi reţinuse lacrimile până ieşise din birou Încă avea ochii roşii când intră în sala de mese — Ai plâns? o întrebă Nezha când se aşeză în faţa ei — Pleacă de-aici, mormăi ea Nezha nu plecă — Spune-mi ce s-a-ntâmplat Rin îşi muşcă buza de jos N-ar fi trebuit să stea de vorbă cu Nezha Ar fi fost de două ori trădare să i se plângă lui despre Altan — Altan a fost? A zis ceva? Rin îşi mută privirea ostentativ Stai Ce-i asta? Nezha întinse mâna spre clavicula ei Fata îl lovi peste mână şi-şi trase în sus uniforma — Ai de gând să nu faci nimic şi să suporţi? întrebă el fără să-i vină să creadă Îmi aduc aminte de o fată care mi-a tras un pumn în faţă pentru că am zis ceva rău despre profesorul ei — Altan e altfel, spuse Rin — Nu-i chiar atât de diferit dacă ajunge să vorbească aşa cu tine, replică Nezha şi privirea îi alunecă peste clavicula ei Altan a fost Pe Ţâţele Tigroaicei! În Divizia Cinci se zice c-a înnebunit, dar n-am crezut c-o să facă aşa ceva — N-ai niciun drept să vorbeşti, se răsti Rin (De ce credea Nezha că-şi poate asuma acum rolul de confident?) Ai râs de mine ani de zile la Sinegard Nu mi-ai spus o vorbă bună până n-au ajuns muganii la uşa noastră Spre lauda lui, tânărul chiar păru să aibă un aer vinovat — Rin, eu Îl întrerupse înainte să apuce să spună ceva — Eu eram o orfană de război din sud, iar tu erai copilul bogat din Sinegard şi m-ai hărţuit Sinegard a fost un chin din cauza ta! Îi făcea bine să spună toate astea cu voce tare Şi să vadă expresia chinuită a lui Nezha Evitaseră subiectul de când ajunsese el aici, se purtaseră de parcă fuseseră dintotdeauna prieteni în Academie, pentru că vrajba lor era o copilărie în comparaţie cu luptele foarte reale pe care le duceau acum, însă dacă el voia să-i vorbească de rău comandantul, atunci avea să-i reamintească cu cine vorbea Nezha lovi cu palma în masă exact cum făcuse şi Altan, dar de data asta Rin nu tresări — N-ai fost tu singura victimă! spuse el În prima zi când ne-am cunoscut mi-ai tras un pumn După aia mi-ai tras un şut în boaşe După aia te-ai bătut cu mine la oră În faţa lui Jun În faţa tuturor Cum crezi că m-am simţit? Cât de jenant crezi c-a fost? Uite, îmi pare rău, bine? Îmi pare foarte rău Remuşcarea din glasul lui părea autentică Dar ţi-am salvat viaţa Cu asta suntem chit, nu? Suntem chit? Chit? îi venea să râdă — Aproape c-am fost exmatriculată din cauza ta! — Aproape că m-ai omorât! zise el Asta o reduse la tăcere — Mi-era frică de tine, urmă Nezha Şi am lovit Am fost tâmpit Eram un plod răsfăţat Eram un nenorocit Am crezut că sunt mai bun decât tine, şi nu sunt Îmi pare rău Fata era prea uluită ca să răspundă ceva, aşa că-i întoarse spatele — N-ar trebui să vorbesc cu tine, spuse ea băţoasă, cu privirea în perete — Bine, se răsti Nezha Îmi cer scuze c-am încercat Atunci te las în pace Îşi luă farfuria, se ridică şi se îndepărtă cu pas grăbit Rin îl lăsă să plece ♦ Garda de noapte era singuratică şi plictisitoare fără Nezha Toţi Cike făceau de gardă prin rotaţie, dar în momentul acela Rin era convinsă că Altan o pusese acolo drept pedeapsă Ce rost avea să te holbezi la o coastă maritimă unde nu se întâmpla niciodată nimic? Dacă mai apărea vreo flotă, păsările Qarei ar fi văzut-o cu câteva zile înainte Rin îşi împleti degetele iritată în timp ce se ghemuia lângă perete, încercând să se încălzească „Tâmpito”, îşi zise, uitându-se urât la mâini Probabil că nu i-ar mai fi fost aşa de frig dacă ar fi putut invoca niţel foc Totul i se părea îngrozitor Simplul gând la Altan şi la Nezha o făcea să se crispeze Ştia vag c-o dăduse în bară, că făcuse probabil ceva ce n-ar fi trebuit să facă, însă nu putea găsi o cale raţională de ieşire din dilemă Nu ştia nici măcar sigur care era problema, ci doar că amândoi erau furioşi pe ea Apoi auzi un bâzâit Atât de slab, încât la început crezu că i se pare Apoi bâzâitul se înteţi iute, ca un roi de albine care se apropia cu viteză Atinse un apogeu şi începură să se distingă strigăte omeneşti Miji ochii; zgomotul nu venea dinspre coastă, ci din cartierul de dedesubt Sări de la locul ei şi fugi să se uite în cealaltă parte Pe alei se revărsa un puhoi de oameni, o îmbulzeală de trupuri Scrută mulţimea şi-i văzu pe Qara şi pe Unegen ieşind din barăci Coborî de pe zid şi îşi croi drum prin şuvoiul de trupuri ca să ajungă la ei — Ce se-ntâmplă? îl prinse de braţ pe Unegen De ce fug toţi? — N-am idee, îi răspunse el Găseşte-i pe ceilalţi Un civil – o bătrână – încercă să treacă de fată, dar se împiedică Rin îngenunche s-o ajute, însă femeia se ridicase deja, luând-o la goană mai repede decât orice bătrân pe care-l văzuse Rin vreodată Bărbaţi, femei şi copii se revărsau pe lângă ea, unii desculţi, alţii doar pe jumătate îmbrăcaţi, toţi purtând pe chip expresii de groază identice în frenezia lor de a ieşi pe porţile oraşului — Ce naiba se-ntâmplă? Cu ochii împăienjeniţi şi fără cămaşă, Baji se împingea prin mulţime către ei Pe Marea Ţestoasă! Evacuăm? Ceva se izbi de genunchiul lui Rin Coborî privirea şi văzu un copilaş micuţ, având pe jumătate vârsta lui Kesegi Nu purta pantaloni Îi pipăia orbeşte gamba, zbierând din toate puterile Probabil că se pierduse de părinţi în învălmăşeală Se aplecă şi-l ridică, aşa cum îl lua în braţe pe Kesegi când plângea În timp ce se uita prin mulţime după cineva care să caute un copil, văzu trei limbi de foc apărând în aer, sub forma unor dragoni mici care zburau spre cer Era probabil semnalul lui Altan Prin zarvă, Rin îi auzi strigătul răguşit: — Cike, la mine! Lăsă copilul în braţele primului civil pe care-l văzu şi-şi făcu drum prin îngrămădeală până la Altan Acolo era şi Jun, înconjurat de vreo zece oameni de-ai săi Printre ei se afla şi Nezha, care nu se uită în ochii fetei Altan părea mult mai furios decât îl văzuse vreodată — Te-am avertizat să nu evacuezi fără s-anunţi dinainte — N-am fost eu, zise Jun Ei fug de ceva — De ce anume? — Să fiu al naibii dacă ştiu! se răsti Jun Altan scoase un oftat profund de iritare, se întinse spre mulţimea de trupuri şi trase pe cineva la întâmplare Era o femeie tânără, puţin mai vârstnică decât Rin, şi n-avea pe ea decât o cămaşă de noapte Protestă ţipând, însă închise gura când le văzu uniformele de Miliţie — Ce se petrece? întrebă Altan De cine fugiţi? — Un chimei, spuse ea, fără suflare şi îngrozită În centru, lângă piaţa oraşului, e un chimei „Chimei”? Numele i se părea vag familiar lui Rin, care-şi aminti când îl văzuse ultima dată – undeva în bibliotecă, probabil, în vreunul dintre volumele absurde pe care o pusese Jiang să le citească atunci când făcuse o cercetare amănunţită a tuturor cunoştinţelor misterioase deţinute de omenire Se gândi că putea fi o fiară, vreo creatură mitologică cu abilităţi stranii — Serios, zise Jun sceptic De unde ştii că-i un chimei? Tânăra îl privi drept în ochi — Pentru că jupoaie feţele de pe cadavre, zise ea cu glas tremurat Am văzut trupurile, am văzut Vocea i se pierdu — Cum arată? întrebă Altan Tânăra se înfioră — Nu l-am văzut de-aproape, dar cred arată ca o fiară mare cu patru picioare Mare cât un cal, cu braţele ca de maimuţă — O fiară, repetă Altan Altceva? — Are blana neagră şi ochii Înghiţi un nod — Cum erau ochii? insistă Jun Tânăra se dădu înapoi — Ca ai lui, spuse ea, arătând spre Altan Roşii ca sângele Strălucitori ca flacăra Altan îi dădu drumul înapoi în mulţime, unde dispăru printre ceilalţi fugari Cei doi comandanţi se întoarseră unul spre celălalt — Trebuie să trimitem pe cineva acolo, spuse Altan Cineva trebuie să omoare fiara — Da, încuviinţă prompt Jun Oamenii mei sunt prinşi cu controlul mulţimii, dar pot să adun un detaşament — N-avem nevoie de un detaşament Unul dintre oamenii mei e suficient Nu trimitem pe toată lumea Mugen ar putea profita de ocazie să ne atace baza Ar putea fi o diversiune — Mă duc eu, se oferi Rin Altan se încruntă la ea — Ştii cum să te ocupi de un chimei? Nu ştia Abia îşi reamintise ce era un chimei şi asta doar din lecturi de la Academie de care cu greu îşi aducea aminte Dar era sigură că însemna mai mult decât ştia oricine din divizii sau Cike, pentru că nimeni nu mai fusese obligat să citească bestiare obscure în Sinegard Şi n-avea să-şi recunoască nepriceperea în faţa lui Altan în prezenţa lui Jun Putea face faţă misiunii Trebuia! — Ca toată lumea, domnule Am citit bestiarele Altan se gândi o clipă, apoi încuviinţă scurt din cap — Ia-o înspre locul de unde vine mulţimea Rămâi pe alei — Merg şi eu, se oferi Nezha — Nu-i nevoie, răspunse imediat Altan Însă Jun interveni: — Ar trebui să ia şi pe cineva din Miliţie Pentru orice eventualitate Altan se uită urât la Jun, iar Rin îşi dădu seama despre ce era vorba Jun voia să meargă cineva cu ea, pentru cazul în care vedea ceva ce Altan nu i-ar fi transmis Fetei nu-i venea să creadă că politica la nivelul diviziilor era prezentă chiar şi acum Altan părea că ar fi vrut să se opună, însă nu era timp Se îndreptă spre mulţime, trecând pe lângă Nezha, şi luă o torţă de la un civil care fugea — Hei! Am nevoie de ea! — Gura, îi zise Altan şi-l împinse deoparte Îi dădu torţa lui Rin şi o trase pe o alee laterală unde putea evita aglomeraţia — Du-te Rin şi Nezha nu puteau ajunge în centru mergând în sens invers faţă de îmbulzeala de oameni Însă clădirile din cartier aveau acoperişuri joase şi plate, pe care era uşor de urcat Alergară pe deasupra lor, cu lumina torţelor săltându-le în faţă Când ajunseră la capătul şirului de case, coborâră într-o alee şi trecură în tăcere de alt şir de case În cele din urmă, Nezha întrebă: — Ce-i un chimei? — Ai auzit-o pe femeie, răspunse Rin tăios O fiară mare Cu ochi roşii — N-am ştiut niciodată că există aşa ceva — Atunci poate că n-ar fi trebuit să vii, zise fata şi dădu un colţ — Am citit şi eu bestiarele, spuse Nezha după ce o ajunse din urmă N-am dat peste nimic despre chimei — N-ai citit textele vechi din subsolul arhivei, zise ea Cele din epoca Împăratului Roşu Nu-s decât câteva referiri, dar sunt acolo Uneori e descris ca un copil cu ochi roşii Uneori este o umbră neagră Smulge feţele victimelor, dar lasă neatins restul cadavrului — Sinistru, zise Nezha Care-i treaba cu feţele? — Nu ştiu sigur, recunoscu fata Îşi scotoci memoria să mai găsească şi altceva despre chimei Bestiarele nu spun Cred că le colecţionează Cărţile susţin că poate să imite pe aproape oricine – oameni la care ţii, oameni cărora nu le-ai putea face niciodată rău — Chiar şi oameni pe care nu i-a omorât el? — Probabil Strânge feţe de mii de ani Cu aşa de multe trăsături faciale, poţi să te dai drept oricine — Şi de ce e periculos din cauza asta? Rin îi aruncă o privire peste umăr — Ţi-ar fi uşor să înjunghii pe cineva care poartă chipul mamei tale? — Aş şti că nu-i adevărat — Ai şti în străfundul minţii că nu-i adevărat Dar ai putea s-o faci în clipa aia? Să te uiţi în ochii mamei tale, s-o asculţi implorându-te şi să-i tai beregata? — Da, dacă aş şti că nu poate fi mama, răspunse Nezha Chimeiul pare înspăimântător doar dacă te ia prin surprindere Nu însă şi dacă ştii — Nu cred că-i aşa simplu, zise Rin Chestia asta n-a speriat doar un om-doi, ci jumătate de oraş Mai mult, bestiarele nu spun cum să-i omori Istoria n-a înregistrat uciderea niciunui chimei Luptăm orbeşte cu ăsta ♦ Străzile din centrul oraşului erau tăcute – uşi închise, căruţe oprite Piaţa care ar fi trebuit să forfotească era prăfuită şi tăcută Totuşi, nu era pustie Pe străzi erau împrăştiate cadavre aflate în diverse stări Rin îngenunche lângă cel mai apropiat şi-l întoarse Pe cadavru nu se vedea nicio urmă în afara celor de la cap Faţa fusese smulsă în cel mai dezgustător mod cu putinţă Orbitele erau goale, nasul dispăruse, buzele fuseseră rupte cu totul — Nu glumeai, spuse Nezha, ducându-şi mâna la gură Pe Ţâţele Tigroaicei! Ce facem când îl găsim? — Probabil că o să-l omor, răspunse Rin Poţi să m-ajuţi — Eşti insuportabil de sigură pe abilităţile tale de luptă, spuse tânărul — Te-am rupt în bătaie la şcoală, răspunse ea Sunt cinstită în legătură cu abilităţile mele de luptă Îi era de ajutor să se dea mare Alunga spaima La câţiva metri mai încolo, Nezha întoarse cu piciorul alt cadavru Purta uniforma albastră a forţelor armate ale Federaţiei O stea cu cinci colţuri din dreapta pieptului îl identifica drept ofiţer — Săracul, zise el Cineva n-a priceput mesajul Rin trecu pe lângă el şi-şi ridică torţa Pe pavaj zăcea un detaşament întreg de soldaţi ai Federaţiei — Nu cred că Federaţia l-a trimis, zise ea, rostind cuvintele rar — Poate că l-au ţinut închis până acum, sugeră Nezha Poate că nu ştiau de ce-i în stare — Federaţia n-ar risca aşa Ai văzut ce prudenţi au fost cu catapultele la Sinegard N-ar dezlănţui o fiară pe care n-o pot controla — Şi atunci, a venit de unul singur? Un monstru care n-a mai fost văzut de sute de ani se hotărăşte să reapară în singurul oraş asediat? Rin avea o bănuială tulburătoare despre locul de unde venise chimeiul Văzuse monstrul în ilustraţiile cu menajeria Împăratului Jadului „O să aduc la viaţă făpturi care n-ar trebui să existe pe lumea asta ” Când deschisese poarta neantului în Sinegard, Jiang rupsese urzeala dintre lumea lor şi cealaltă Acum, deoarece Străjerul Porţii dispăruse, demonii veneau după voie „Există un preţ Întotdeauna există un preţ ” Acum putea înţelege ce voise el să spună Îşi alungă gândurile acelea din minte şi îngenunche să cerceteze mai îndeaproape cadavrele Niciunul dintre soldaţi nu-şi scosese arma N-avea nicio noimă Sigur nu putuse să-i ia pe toţi prin surprindere Dacă ei s-ar fi luptat cu o fiară monstruoasă, ar fi murit cu săbiile în mână Ar fi existat semne de luptă — Unde crezi începu să întrebe, dar Nezha îi puse o mână rece peste gură — Ascultă, şopti el Rin n-auzea nimic Apoi, din cealaltă parte a pieţei, se desluşi un zgomot slab dintr-o căruţă răsturnată, un sunet făcut de ceva care se scutura Scuturăturile încetară după aceea, lăsând să se audă un soi de plânset strident Rin se apropie cu torţa întinsă ca să cerceteze — Eşti nebună? Nezha o prinse de braţ — Ar putea fi chiar fiara — Şi ce-o să facem, o să fugim de ea? Îi dădu mâna la o parte şi se îndreptă cu pas grăbit spre căruţă Nezha şovăi, dar apoi fata îl auzi în urma ei Când ajunseră la căruţă, o privi în ochi în lumina torţei şi ea încuviinţă Îşi scoase sabia şi traseră amândoi prelata — Pleacă! Sub prelată nu se afla bestia Era o fetiţă, care nu-i ajungea lui Nezha mai sus de mijloc, ghemuită în fundul căruţei Purta o rochie subţire, pătată de sânge Ţipă când îi văzu şi-şi prinse capul între genunchi Tot trupul i se zgudui de suspine violente şi îngrozite — Pleacă! Pleacă de-aici! — Lasă sabia jos, o sperii! Nezha păşi în faţa lui Rin, ascunzând-o vederii fetiţei, îşi mută torţa în cealaltă mână şi puse cu blândeţe palma pe umărul ei — Hei Hei, e-n regulă Am venit să te-ajutăm Fetiţa smârcâi din nas — Monstru-ngrozitor — Ştiu Monstrul nu-i aici L-am ăăă, gonit N-am venit să-ţi facem rău, pe cuvânt Poţi să te uiţi la mine? Încet, fetiţa ridică privirea şi Nezha i se uită în ochi Erau enormi, larg deschişi şi speriaţi, aşezaţi pe un chip brăzdat de lacrimi Când se uită în ochii aceia peste umărul lui Nezha, Rin fu copleşită de cea mai bizară senzaţie, dorinţa aprigă de a o apăra pe fetiţă cu orice preţ O resimţea ca pe o nevoie fizică, o dorinţă maternă străină Mai bine murea decât să lase să i se întâmple ceva acestui copil nevinovat — Nu eşti monstru? scânci fetiţa Nezha întinse braţele spre ea — Suntem oameni cu totul, zise cu blândeţe Fetiţa se lăsă în braţele lui şi suspinele se stinseră Rin îl privea uluită pe tânăr Păruse să ştie exact cum să se poarte, potrivindu-şi tonul şi limbajul corpului astfel încât să fie cât mai reconfortante cu putinţă Nezha îi întinse torţa lui Rin cu o mână şi o mângâie pe fetiţă pe cap cu mâna cealaltă — Mă laşi să te-ajut să ieşi din chestia asta? Copila încuviinţă şovăitor şi se ridică în picioare Nezha o prinse de încheietură, o ridică din căruţa stricată şi o aşeză cu grijă pe jos Gata Eşti în regulă Poţi să mergi? Ea dădu iarăşi din cap şi se întinse tremurând după mâna lui Nezha o prinse hotărât, strângându-şi degetele subţiri în jurul mânuţei ei — Să nu-ţi fie frică, nu plec nicăieri Cum te cheamă? — Khudali, şopti ea — Khudali, repetă el Acum eşti în siguranţă Eşti cu noi Şi noi suntem ucigaşi de monştri Dar avem nevoie de ajutorul tău Poţi să fii curajoasă şi să m-ajuţi? Khudali înghiţi un nod şi încuviinţă — Bravo Poţi să-mi spui ce s-a-ntâmplat? Orice îţi aduci aminte Fetiţa trase adânc aer în piept şi începu să vorbească împiedicat şi cu tremur în glas — Eram cu părinţii şi cu sora mea Mergeam cu căruţa acasă Miliţia ne-a zis să nu stăm afară prea târziu şi voiam să ne-ntoarcem la timp şi-atunci Khudali începu din nou să suspine — E-n regulă, spuse repede Nezha Ştim c-a venit fiara Trebuie doar să-mi dai orice detalii poţi Orice îţi vine în minte Micuţa încuviinţă — Toată lumea ţipa, dar niciun soldat n-a făcut nimic Şi când s-a apropiat de noi, Federaţia doar se uita M-am ascuns în căruţă Nu i-am văzut faţa — Ai văzut încotro s-a dus? întrebă Rin tăios Khudali tresări şi se făcu mică după Nezha — O sperii, spuse tânărul cu glas scăzut şi făcu semn să se tragă înapoi Se întoarse din nou spre copilă Poţi să-mi arăţi din ce parte a venit? întrebă el încet Unde s-a dus? — Nu nu pot să-ţi spun cum s-ajungi acolo Dar pot să te duc eu, zise Khudali Îmi amintesc ce-am văzut Îi conduse câţiva paşi spre colţul aleii, apoi se opri Aici l-a mâncat pe fratele meu, dar apoi a dispărut — Stai puţin, spuse Nezha Ai zis că ai venit aici cu sora ta Khudali ridică privirea spre Nezha, cu aceiaşi ochi mari, rugători — Cred că da, zise După aceea zâmbi Acum era o fetiţă; în clipa următoare, deveni o fiară cu membre lungi Cu excepţia feţei, era complet acoperită de blană aspră, neagră ca noaptea Braţele lungi ajungeau până la pământ, ca ale lui Suni, braţe de maimuţă Avea capul foarte mic, rămăsese tot capul lui Khudali, ceea ce o făcea să arate şi mai grotesc Întinse degete groase către Nezha şi-l ridică în aer, ţinându-l de guler Rin îşi trase sabia şi o lovi în picioare, în braţe, în trunchi, însă blana zburlită a chimeiului era ca o mantie din ace de fier, care-i respingea sabia mai bine decât orice scut — Faţa! strigă ea Ţinteşte-i faţa! Însă Nezha nu se clintea Mâinile îi atârnau fără vlagă pe lângă corp Privea vrăjit faţa micuţă a chimeiului, faţa lui Khudali — Ce faci? urlă Rin Încet, chimeiul întoarse capul şi se uită în jos spre ea Îi găsi privirea Rin dădu înapoi şi se împiedică, sufocându-se Când privi în ochii aceia, în ochii săi fascinanţi, trupul monstruos al chimeiului se topi în văzul ei Nu mai vedea părul negru, trupul fiarei, trunchiul grosolan acoperit de sânge Doar faţa Nu era faţa unei fiare, ci faţa unei făpturi frumoase Preţ de o clipă fu înceţoşată, ca şi cum nu se putea hotărî ce vrea să devină, dar după aceea se prefăcu într-un chip pe care nu-l mai văzuse de ani de zile Obraji moi, de culoarea mâlului Păr negru ciufulit Un dinte de lapte puţin mai mare decât ceilalţi, un dinte de lapte lipsă — Kesegi? rosti Rin Îşi lăsă torţa să cadă Kesegi zâmbea nesigur — Mă recunoşti? o întrebă el cu glăsciorul lui dulce După atâta vreme? Fetei i se frânse inima — Sigur că te recunosc Kesegi se uită la ea plin de speranţă Apoi deschise gura şi ţipă, iar ţipătul n-avea nimic omenesc Chimeiul se năpusti către ea – Rin îşi ridică mâinile în dreptul feţei –, dar ceva îl opri Nezha se eliberase din strânsoare; acum se ţinea de spinarea fiarei, de unde nu-i putea vedea chipul Spintecă spre acesta, însă cuţitul îi zăngăni fără niciun efect pe clavicula chimeiului Încercă din nou, ţintind faţa Faţa lui Kesegi — Nu! strigă Rin Kesegi, nu Nezha rată – lama îi ricoşă din blana de fier Ridică arma ca să lovească din nou, însă Rin se năpusti înainte şi-şi împinse sabia între lama lui Nezha şi chimei Trebuia să-l apere pe Kesegi, nu-l putea lăsa pe Nezha să-l omoare, nu pe Kesegi era doar un copil, atât de lipsit de apărare, atât de mic Trecuseră trei ani de când îl părăsise Îl abandonase unui cuplu de traficanţi de opiu, iar ea plecase la Sinegard de unde nu mai trimisese nici măcar o scrisoare în trei ani, trei ani incredibil de lungi Părea acum foarte multă vreme O viaţă întreagă Dar atunci, de ce era Kesegi aşa mic? Se retrase, cu mintea înceţoşată Îi venea greu să răspundă la întrebare, de parcă încerca să vadă ceva printr-o pâclă deasă Ştia că exista un motiv pentru care evenimentul acesta era lipsit de sens, însă nu reuşea să-l formuleze ştia doar că era ceva în neregulă cu acest Kesegi din faţa ei Nu era Kesegi al ei Nu era deloc Kesegi Rin se strădui să-şi vină în simţiri, clipind des, ca şi cum încerca să alunge ceaţa „E chimeiul, tâmpito”, îşi zise „Profită de emoţiile tale Asta face Aşa ucide ” Şi acum, după ce-şi adusese aminte, văzu ce nu era în regulă cu chipul lui Kesegi ochii nu erau blânzi şi căprui, ci roşu-aprins, două felinare orbitoare care-i chemau privirea Urlând, chimeiul reuşi în cele din urmă să-l arunce pe Nezha din spinare Tânărul zbură în aer şi se prăbuşi lângă zidul aleii Capul i se lovi de piatră cu un pocnet Alunecă jos şi nu se mai mişcă Chimeiul ţâşni în umbre şi dispăru Rin alergă spre silueta căzută cu faţa în jos a lui Nezha — Rahat, rahat Îi atinse ceafa cu palma Când o retrase, era lipicioasă Palpă împrejur, pipăind marginile rănii şi fu uşurată să descopere că era destul de superficială, însă rănile de la cap, chiar şi cele uşoare, sângerau mult Era posibil ca Nezha să nu fi păţit nimic Dar unde se dusese chimeiul ? Auzi un foşnet deasupra ei Se întoarse, prea încet Bestia sări şi îi căzu în spinare, apucând-o de umeri într-o strânsoare teribilă Rin se zbătu violent, împungând în spate cu sabia, dar ataca în zadar; blana chimeiului era tot un scut de netrecut, pe care lama ei nu putea decât s-o zgârie fără niciun efect Cu o mână imensă, chimeiul apucă lama şi o rupse Scoase un sunet batjocoritor şi aruncă bucăţile în întuneric Apoi îi înconjură gâtul cu braţele, prinzându-i-se de spate ca un copil uriaş, monstruos O apăsă cu braţele peste trahee Lui Rin îi ieşiră ochii din cap Nu mai putea respira Căzu în genunchi şi se târî disperată prin ţărână spre torţa căzută Simţea răsuflarea chimeiului în ceafă O zgâria pe faţă, o trăgea de buze şi de nări cum ar fi făcut un copil — Joacă-te cu mine, insistă el cu glasul lui Kesegi De ce nu te joci cu mine? „Nu pot să respir ” Degetele fetei găsiră torţa O prinse şi lovi orbeşte cu ea în spate Capătul aprins sfârâi când se înfipse în faţa expusă a chimeiului Fiara ţipă şi sări de pe Rin Se zvârcoli pe jos, cu membrele zvâcnind în unghiuri bizare în timp ce se jeluia de durere Ţipă şi Rin, pentru că-i luase foc părul Îşi ridică gluga şi-şi frecă pânza de cap ca să înăbuşe flăcările — Surioară, te rog, gâfâi chimeiul În agonie, părea să fi reuşit cumva să semene mai mult la glas cu Kesegi Rin se târî cu încăpăţânare spre el, având grijă să nu-l privească în ochi Prinse strâns torţa în mâna dreaptă Trebuia să-l ardă din nou Părea singura cale de a-i face rău — Rin De data asta, chimeiul vorbi cu glasul lui Altan De data asta, ea nu se putu abţine şi se uită La început, avea doar chipul lui Altan, apoi fu Altan, zăcând pe jos, cu sânge curgându-i din tâmplă Avea ochii lui Altan Avea cicatricea lui Altan Rănit, împrăştiind fum, mârâi la ea Apărându-se de încercările chimeiului de a-i smulge faţa, Rin îl ţintui la pământ, imobilizându-i braţele cu genunchii Trebuia să-i ardă faţa Feţele erau sursa lui de putere Chimeiul strânsese o mulţime de înfăţişări de la toate persoanele pe care le omorâse, toate feţele pe care le smulsese Se hrănea cu înfăţişări omeneşti şi acum încerca s-o ia şi pe a ei Rin îşi împinse torţa în faţa fiarei Chimeiul urlă din nou Altan urlă din nou Nu-l auzise niciodată pe Altan urlând, nu în viaţa reală, însă era sigură că aşa ar fi sunat — Te rog, suspină Altan cu glas încordat Te rog, nu! Rin strânse din dinţi şi apucă mai bine torţa, apăsând-o mai tare pe capul său Mirosul de carne arsă îi umplu nările Se înecă; îi dădură lacrimile din cauza fumului, dar nu se opri Încercă să-şi mute privirea, însă ochii chimeiului erau captivanţi Îi ţintuiau pe ai ei O obliga să-l privească — Nu poţi să mă-omori, şuieră Altan Mă iubeşti — Nu te iubesc, spuse Rin Şi pot să omor orice Chimeiul avea puterea înspăimântătoare de a semăna tot mai mult cu Altan pe măsură ce ardea Inima fetei bătea cât pe ce să-i spargă pieptul „Închide-ţi mintea Blochează gândurile Nu gândi Nu gândi Nu gândi Nu ” Dar nu putea desprinde imaginea lui Altan de cea a chimeiului Era una şi aceeaşi Ea iubea fiara, îl iubea pe el, şi el avea s-o omoare Doar dacă nu-l omora ea prima Dar nu, n-avea nicio noimă Încercă din nou să se concentreze, să-şi înăbuşe groaza şi să-şi regăsească raţiunea, însă de data asta nu se concentră să desprindă imaginea lui Altan de chimei, ci să ucidă fiara indiferent cine credea că ar fi Ucidea chimeiul Îl ucidea pe Altan Ambele erau adevărate Ambele erau necesare N-avea seminţe de mac, dar n-avea nevoie să cheme Phoenixul acum Avea torţa şi avea durerea, iar asta îi era suficient Înfipse capătul bont al torţei în faţa lui Altan Lovi din nou, cu mai multă forţă decât ar fi crezut că era în stare Osul cedă în faţa lemnului Obrazul i se sfărâmă, lăsând loc unei adâncituri unde ar fi trebuit să se afle carne şi os — Mă răneşti, rosti Altan cu glas ce părea şocat „Nu, te omor ” Lovi din nou, şi din nou, şi din nou Odată ce braţul începuse să lovească, nu se mai putu opri Chipul lui Altan deveni o grămadă pestriţă de oase sfărâmate şi carne Pielea brună deveni roşu-aprins Faţa se deformă cu totul Lovi ochii, îi însângeră ca să nu mai fie nevoită să se uite în ei Când el se zbătu, Rin răsuci torţa şi-i arse rănile Atunci, Altan ţipă În cele din urmă, chimeiul nu se mai zbătu sub ea Muşchii nu se mai încordau, picioarele nu mai loveau Rin se târî spre capul fiarei, răsuflând greu Îi arsese faţa până la os Sub pielea carbonizată din care ieşea fum se afla un craniu mic, intact Rin coborî de pe corpul fiarei şi trase adânc aer în piept Apoi vomită ♦ — Îmi pare rău, zise Nezha când îţi reveni — Să nu-ţi pară, îi răspunse Rin Zăcea sprijinită de zid lângă el Tot ce avusese în stomac era împrăştiat pe alee Nu-i vina ta — Ba este vina mea Tu n-ai încremenit când l-ai văzut — Să ştii că am încremenit Un detaşament întreg a încremenit Rin arătă cu degetul cadavrele soldaţilor Federaţiei aflate în piaţă Şi m-ai ajutat să-mi revin Nu te-nvinuiesc — Am fost un tâmpit Ar fi trebuit să-mi dau seama că fetiţa aia — Niciunul dintre noi nu şi-a dat seama, zise Rin tăios Nezha nu răspunse — Ai o soră? îl întrebă după o vreme — Am avut un frate, răspunse Nezha Un frate mai mic A murit în copilărie — Ah Rin nu ştiu ce să zică — Îmi pare rău Nezha se ridică în şezut — Când chimeiul a ţipat la mine mi s-a părut că era din nou vina mea Rin înghiţi un nod — Când l-am omorât, am avut senzaţia c-a fost o crimă Tânărul o privi lung — Drept cine ţi s-a arătat? Ea nu răspunse ♦ Şchiopătară spre bază în tăcere, ghemuindu-se uneori în câte un colţ întunecat ca să se asigure că nu-i urmăreşte nimeni O făceau mai mult din obişnuinţă decât de nevoie Rin bănuia că pentru o vreme niciun soldat al Federaţiei nu va mai fi prin partea asta de oraş Când ajunseră la răscrucea care despărţea cartierul general al Cike de baza Diviziei Şapte, Nezha se opri şi se întoarse către fată Lui Rin îi stătu inima o clipă Era foarte frumos în momentul acela, stând chiar în locul unde îi cădea pe chip o rază de lună, luminându-i jumătate de faţă şi aruncând umbre lungi pe cealaltă Arăta ca porţelanul emailat, ca sticla veche Era ca o copie a unei persoane făcută de un sculptor, nu persoana în sine „Nu poate fi real”, îşi zise ea Un băiat din carne şi oase nu putea fi atât de chinuitor de încântător, atât de lipsit de orice pată sau imperfecţiune — Ăăă despre ce s-a petrecut mai devreme, spuse el Rin îşi încrucişă braţele la piept — Nu-i momentul potrivit Nezha râse fără amuzament — Suntem în război Niciodată nu va fi momentul potrivit — Nezha El îi puse mâna pe braţ — Voiam să spun că-mi pare rău — Nu-i nevoie să — Ba da, e nevoie Am fost un mare ticălos cu tine Şi n-aveam niciun drept să vorbesc aşa despre comandantul tău Îmi pare rău — Te iert, spuse ea precaută, şi descoperi că era sinceră ♦ Altan aştepta în birou când Rin se întoarse la bază Deschise uşa chiar înainte ca fata să apuce să bată — E mort? — Da, confirmă Rin Înghiţi un nod Inima încă-i mai bătea nebuneşte Domnule comandant adăugă ea El dădu scurt din cap — Bine Se priviră în tăcere o clipă Altan era ascuns în umbra uşii Fata nu-i vedea expresia de pe chip Şi se bucura că n-o vede Nu se putea confrunta cu el acum Nu se putea uita la el fără să-i vadă faţa arzând, cedând sub mâinile ei, descompunându-se într-o grămadă moale de carne şi sânge şi tendoane Toate gândurile despre Nezha îi dispăruseră din minte Cum ar fi putut să mai aibă vreo importanţă acum? Tocmai îl ucisese pe Altan Ce-ar fi trebuit să însemne asta? Ce spunea faptul că bestia se gândise că fata n-ar fi fost capabilă să-l omoare pe Altan, dar ea tot îl omorâse? Dacă putea face asta, atunci ce n-ar fi putut face? Pe cine n-ar omorî? Poate că era genul de furie necesară ca să invoce Phoenixul cu uşurinţă şi în mod obişnuit, aşa cum făcea Altan Nu doar mânie, nu doar frică, ci o revoltă profundă, arzătoare, stârnită de un abuz extrem de crud Poate că până la urmă învăţase ceva — Mai e şi altceva? întrebă Altan Făcu un pas către ea Rin se retrase Probabil că Altan observă, dar tot veni mai aproape — Vrei să-mi spui ceva? — Nu, domnule, şopti ea Nimic CAPITOLUL 18 — Malurile fluviului sunt libere, zise Rin Uşoare semne de activitate în nord-vest, dar nimic ce să nu mai fi văzut până acum Probabil nu fac decât să transporte provizii în zona mai îndepărtată a taberei Mă îndoiesc că vor încerca azi — Bine, spuse Altan Însemnă un punct pe hartă, apoi puse pensula jos Îşi masă tâmplele şi se opri, ca şi cum uitase ce voia să zică Rin îşi aranjă mâneca Nu se mai antrenaseră împreună de câteva săptămâni, dar nici nu mai era timp de antrenamente acum După luni de asediu, poziţia nikara în Khurdalain era disperată În ciuda întăririlor aduse de Divizia Şapte, oraşul-port era periculos de aproape de a fi ocupat de Federaţie Cu trei zile în urmă, Divizia Cinci pierduse o municipalitate de importanţă majoră de la marginea Khurdalainului, care slujise ca nod de transport, şi mare parte din estul oraşului rămăsese astfel expusă atacurilor Federaţiei În afară de asta, pierduseră şi o bună parte din proviziile importate, ceea ce lăsase armata cu raţii şi mai mici decât cele cu care supravieţuia deja Acum trăiau cu terci de orez şi igname, alimente despre care Baji declarase că nu se mai atinge după terminarea războiului După cum stăteau lucrurile, era mai probabil să mestece orez crud până să apuce să capete mâncare gătită de la cantină Unităţile lui Jun din prima linie se retrăgeau pas cu pas şi o făceau suferind pierderi grele Federaţia ocupa fortificaţie după fortificaţie pe malul fluviului Apa cursese roşie zile în şir, silindu-l pe Jun să trimită oameni în afara oraşului, ca să aducă butoaie cu apă necontaminată de cadavrele care se descompuneau Pe lângă centrul oraşului, nikara mai ocupau trei clădiri importante pe chei – două depozite şi un fost birou comercial hesperian –, însă forţele lor tot mai limitate erau prea solicitate ca să le poată menţine pe termen lung Măcar spulberaseră iluziile de victorie rapidă ale Federaţiei Din misivele interceptate ştiau că Mugenul se aşteptase să ocupe Khurdalain într-o săptămână Însă asediul dura deja de luni de zile Rin înţelesese că, teoretic, cu cât rezistau mai mult în Khurdalain, câştigau mai multă vreme pentru Golyn Niis să-şi pregătească defensiva Deja îi asiguraseră mai mult timp decât speraseră Situaţia din Khurdalain părea însă tot o înfrângere clară — Încă ceva, zise ea Altan îi făcu semn din cap să continue — Divizia Cinci voia o întâlnire despre ofensiva de pe plajă, vorbi repede Rin Vor să urgenteze înainte să aibă şi alte pierderi la depozit Cel mai târziu poimâine Altan ridică o sprânceană — De ce a transmis Divizia Cinci o solicitare prin tine? De fapt solicitarea fusese transmisă prin Nezha, care vorbea în numele tatălui său, Căpetenia Dragonului, pe care Jun o abordase pentru că nu voia să-l legitimeze pe Altan ducându-se la cartierul lui general Politica interdivizii i se părea incredibil de iritantă lui Rin, dar n-avea ce face — Pentru că măcar unul dintre ei mă place Domnule Altan clipi Ea regretă imediat că deschisese gura Înainte ca tânărul să apuce să răspundă, un ţipăt spulberă văzduhul dimineţii Altan ajunse primul în vârful turnului de gardă, însă Rin era chiar în urma lui, iar inima îi bătea cu putere Avusese loc vreun atac? Nu văzuse totuşi niciun soldat al Federaţiei în apropiere, nicio săgeată zburând prin aer Qara zăcea întinsă pe podeaua turnului Era singură, în timp ce o priveau, se zvârcolea pe podeaua de piatră, scoţând gemete chinuite şi joase Avea ochii daţi peste cap, iar membrele i se mişcau necontrolat Rin nu mai văzuse pe nimeni reacţionând aşa la o rană Oare fusese otrăvită? Dar de ce să ţintească Federaţia o santinelă, şi pe nimeni altcineva? Ea şi Altan se ghemuiră instinctiv, ferindu-se din calea unui potenţial atac, însă nu mai veniră şi alte săgeţi, dacă fusese măcar vreuna În afară de zvârcolirile Qarei, nu vedeau nimic în neregulă Altan se lăsă în genunchi O prinse pe femeie de umeri şi o ridică în şezut — Ce-i cu tine? Ce s-a-ntâmplat? — Doare Altan o scutură cu putere — Răspunde-mi Qara gemu din nou Rin era uluită de duritatea lui Altan, în pofida chinului ei evident Totuşi, îşi dădu seama cu întârziere, Qara n-avea nicio rană vizibilă Nu se vedea sânge nici pe jos, nici pe hainele ei Altan o lovi uşor peste faţă, ca să-i solicite atenţia — S-a-ntors? Rin privi dezorientată de la unul la altul Despre cine vorbea? Despre fratele Qarei? Chipul femeii era schimonosit de durere, dar reuşi să încuviinţeze Altan înjură în barbă — E rănit? Unde-i? Gâfâind, Qara se prinse de pieptul tunicii lui Altan Avea ochii strânşi, ca şi cum se concentra — Poarta de est, reuşi să spună E aici Până când Rin o ajută pe Qara să coboare scara, Altan dispăruse Fata ridică privirea şi-i văzu pe arcaşii din Divizia Cinci stând nemişcaţi pe zid, cu săgeţile înstrunate De cealaltă parte se auzea zăngănit de oţel, dar niciunul dintre soldaţi nu trăgea Probabil că Altan era dincolo de zid Oare le era teamă că l-ar putea atinge? Sau pur şi simplu nu erau dispuşi să dea o mână de ajutor? O sprijini pe Qara cu spatele de peretele cel mai apropiat şi urcă în goană zidul de deasupra porţii de est De cealaltă parte a porţii, un escadron de soldaţi din Federaţie era strâns în jurul lui Altan Tânărul lupta călare, spintecând în stânga şi în dreapta, în timp ce-şi croia drum înapoi spre poartă Braţele i se mişcau atât de iute, încât Rin nu le putea urmări cu privirea Tridentul îi străfulgera o dată, de două ori în soarele amiezii, lucind de sânge De fiecare dată când îl retrăgea, cădea câte un soldat al Federaţiei Mulţimea de soldaţi se împuţina pe măsură ce se prăbuşeau unul câte unul şi, în cele din urmă, Rin văzu motivul pentru care Altan nu-şi invocase flăcările În faţa lui pe cal stătea un tânăr, prăbuşit în braţele lui Avea chipul şi pieptul acoperite de sânge Pielea îi era la fel de albicioasă ca şi părul Preţ de o clipă, Rin se gândi – speră – că era Jiang, dar acesta era mai scund, vizibil mai tânăr şi mult mai subţire Altan se lupta cât putea de bine, totuşi soldaţii Federaţiei îl încolţiseră cu spatele la poartă Rin îi văzu pe Cike adunaţi de cealaltă parte a zidului, în oraş — Deschideţi porţile! strigă Baji Lăsaţi-i să intre! Soldaţii schimbară între ei priviri fără chef şi nu făcură nimic — Ce aşteptaţi? ţipă Qara — Astea sunt ordinele lui Jun, se bâlbâi unul dintre ei Nu trebuie să le deschidem cu niciun preţ Rin privi din nou de cealaltă parte a zidului şi văzu un alt escadron al Federaţiei care se apropia în viteză Se aplecă şi flutură din braţe ca să-i atragă atenţia lui Baji — Vin şi alţii! — Futu-i Baji îl îmbrânci pe unul dintre soldaţi din calea lui, înfipse coada greblei în stomacul altuia şi începu să deschidă singur poarta, în timp ce Suni respingea gărzile în spatele lui Porţile masive se întredeschiseră cu greutate Stând exact în dreptul deschizăturii, Qara scotea din tolbă săgeată după săgeată şi trăgea rapid în soldaţii Federaţiei Sub ploaia de săgeţi, muganii se retraseră suficient pentru ca Altan să se poată strecura prin blocadă Baji trânti porţile grele, închizându-le complet Altan trase de frâu, obligându-şi calul să se oprească brusc Qara fugi spre el, strigând într-un grai pe care Rin nu-l înţelegea Tirada era presărată cu sumedenie de invective nikara pitoreşti Altan ridică mâna, cerându-i să tacă Coborî de pe cal dintr-o mişcare fluidă şi îl ajută pe tânăr să descalece Acesta se clătină când atinse pământul cu tălpile şi se rezemă de crupa calului Altan îi oferi sprijinul umărului său, dar bărbatul îl împinse — E acolo? întrebă Altan L-ai văzut? Gâfâind, bărbatul încuviinţă — Ai planurile? Bărbatul aprobă din nou Despre ce vorbeau? Rin îi aruncă o privire întrebătoare lui Unegen, dar şi el era la fel de nedumerit — Bine, zise Altan Bun Aşa Eşti un tâmpit Apoi şi el, şi Qara începură să ţipe la bărbat — Eşti un prost — puteai să mori — necugetare curată — nu-mi pasă cât de puternic te crezi, cum îndrăzneşti — Uite ce-i, zise bărbatul, ai cărui obraji se făcuseră albi ca varul şi care începuse să tremure Voi discuta bucuros despre toate, dar momentan am trei răni prin care mi se scurge viaţa şi cred că s-ar putea să leşin Mă lăsaţi o clipă? ♦ Altan, Qara şi nou-venitul nu ieşiră toată după-amiaza din biroul comandantului Cike Rin fu expediată să-l aducă pe Enki pentru îngrijiri medicale, după care Altan îi spuse categoric s-o şteargă de-acolo Se învârti prin oraş, plictisită, neliniştită şi fără ordine de îndeplinit Voia să ceară o explicaţie despre cele petrecute, însă Unegen şi Baji plecaseră într-o misiune de recunoaştere şi nu se întoarseră până la cină — Cine-i ăla? întrebă Rin imediat ce apărură la cantină — Cel cu intrarea dramatică? E locotenentul lui Altan, zise Unegen Se aşeză pe o bancă în faţa ei şi adoptă o poză dispreţuitoare şi mândră Nimeni altul decât Chaghan Suren din Hinterlanda — I-a luat ceva vreme, bombăni Baji Unde a fost, în vacanţă? — E fratele Qarei? De-asta Rin nu ştia cum să întrebe politicos despre criza de apoplexie a Qarei, însă Baji îi citi nedumerirea de pe chip — Sunt gemeni-ancoră Un fel de ăăă, un fel de legătură spirituală, spuse el Qara ne-a explicat odată, dar am uitat detaliile Pe scurt, ei sunt legaţi unul de celălalt, îl tai pe Chaghan şi sângerează Qara O omori pe Qara şi moare Chaghan Ceva de genul ăsta Conceptul nu era întru totul nou pentru Rin Îşi aminti că Jiang adusese în discuţie genul acela de relaţie Citise că şamanii din Hinterlanda se ancorau uneori unul de altul ca să-şi sporească abilităţile Însă după ce o văzuse pe Qara pe podea, fata nu mai credea că era un avantaj, ci mai degrabă o vulnerabilitate teribilă — Unde a fost? — Peste tot, zise Baji ridicând din umeri Altan l-a trimis acum câteva luni din Khurdalain, când am primit vestea c-au invadat Sinegardul — Dar de ce? Ce-a făcut? — Nu ne-a spus De ce nu-l întrebi chiar tu? zise Baji şi arătă din bărbie, cu privirea aţintită peste umărul ei Rin se întoarse şi tresări Chaghan stătea chiar în spatele ei Nici măcar nu-l auzise apropiindu-se Bărbatul arăta foarte de bine pentru cineva care dimineaţă era plin de sânge Braţul stâng era bandajat cu grijă până la trunchi, însă în rest părea nevătămat Rin se întreba ce anume făcuse Enki să-l vindece aşa repede De aproape, asemănarea dintre Chaghan şi Qara era evidentă Era mai înalt decât sora lui, dar aveau aceeaşi constituţie fragilă, ca de pasăre Avea pomeţii înalţi şi obrajii scofâlciţi; ochii erau înfundaţi în orbite adânci care-i umbreau privirea spălăcită — Pot să stau cu voi? întrebă el După felul cum vorbea, păruse un ordin, nu o întrebare Unegen se trase imediat să-i facă loc Chaghan ocoli masa şi se aşeză în faţa lui Rin Îşi puse delicat coatele pe tăblie, împreună degetele şi-şi sprijini bărbia pe vârfurile lor — Deci tu eşti noua speerană, zise el Îi amintea foarte mult de Jiang Nu doar din cauza părului alb sau a siluetei zvelte, ci şi a felului cum o privea, de parcă ar fi străpuns-o cu ochii nu uitându-se la ea, ci undeva în spatele ei Când o privi, Rin avu senzaţia tulburătoare că era cercetată, ca şi cum bărbatul îi putea vedea prin haine Ea nu mai văzuse niciodată asemenea ochi Erau anormal de mari, dominând faţa altfel îngustă Nu avea pupile sau irisuri Rin se sili să afişeze un calm aparent şi-şi ridică lingura — Da, eu sunt Colţul gurii bărbatului zvâcni în sus — Altan a zis că nu reuşeşti să-ţi faci treaba Baji se înecă şi tuşi în mâncare Rin simţi cum i se înfierbântă obrajii — Poftim? Asta discutaseră Altan şi Chaghan toată după-amiaza? Ideea că Altan discuta despre neajunsurile ei cu acest nou-venit era profund umilitoare — Ai reuşit să invoci Phoenixul măcar o dată după ce l-ai chemat la Sinegard? se interesă Chaghan „Pun rămăşag că l-aş putea chema chiar acum împotriva ta, cretinule ” Rin strânse lingura în mână — M-am ocupat de asta — Altan pare să creadă că eşti blocată într-un şleau Unegen arăta de parcă şi-ar fi dorit din toată inima să fie oriunde altundeva Rin scrâşni din dinţi — Ei bine, crede prost Chaghan îi adresă un zâmbet superior — Pot să te ajut, să ştii Sunt Prezicătorul lui La asta mă pricep Trec în lumea spiritului Vorbesc cu zeii Nu invoc zeităţi, dar ştiu să mă descurc prin Panteon mai bine decât oricine altul Şi dacă ai probleme, te pot ajuta să-ţi găseşti din nou calea spre zeul tău — N-am probleme, se răsti ea În mlaştină am fost speriată Acum nu mai sunt Şi acela era adevărul Rin bănuia că ar fi putut invoca Phoenixul în acel moment, chiar în cantină, dacă Altan i-ar fi cerut-o Dacă Altan ar fi binevoit să stea de vorbă cu ea, nu doar să-i dea ordine Dacă Altan ar fi avut destulă încredere în ea ca să-i dea şi altă misiune decât patrularea prin oraşul unde nu se petrecea niciodată nimic Chaghan arcui o sprânceană — Altan nu-i chiar atât de sigur — Ei bine, poate că ar fi bine ca Altan să nu mai facă pe nebunul, se răsti ea şi regretă imediat că deschisese gura Să-l dezamăgească pe Altan era una; să i se plângă locotenentului lui era altceva De acum nimeni de la masă nu se mai obosea să se prefacă măcar că mănâncă; Baji şi Unegen se foiau parcă abia aşteptând să plece, uitându-se în jur la orice în afară de Rin şi Chaghan Însă Chaghan părea doar amuzat — Ah, crezi că-i un nemernic? Fata simţi cum o cuprinde furia Ultimele rămăşiţe de precauţie se spulberară — N-are răbdare, e îngrozitor de exigent, paranoic şi — Uite ce-i, toată lumea e cu nervii întinşi, o întrerupse pripit Baji Nu-i cazul să ne plângem Chaghan, nu-i nevoie să spui adică, uite Chaghan bătu cu degetele în masă — Baji, Unegen Vreau să stau de vorbă cu Rin Vorbise atât de poruncitor şi de arogant, încât Rin crezu că Baji îl va băga cu siguranţă undeva, însă el şi Unegen îşi luară pur şi simplu castroanele şi plecară de la masă Uluită, îi privi ducându-se în cealaltă parte a sălii fără să scoată o vorbă Nici măcar Altan nu se bucura de o asemenea subordonare necondiţionată Când ceilalţi se îndepărtaseră suficient ca să nu mai poată auzi, Chaghan se aplecă peste masă — Dacă mai vorbeşti vreodată aşa despre Altan, o să pun să fii omorâtă, zise el cu un ton suav Poate că-i intimidase pe Baji şi Unegen, dar Rin era prea furioasă ca să-i fie teamă de el — N-ai decât să încerci, se răsti ea De parcă am avea soldaţi de pierdut Gura lui Chaghan se strâmbă într-un rânjet — Altan a zis într-adevăr că eşti dificilă Rin îi aruncă o privire prudentă — N-a greşit — Deci nu-l respecţi — Îl respect, spuse fata Doar că a fost „Diferit Paranoic N-a fost comandantul pe care credeam că-l cunosc ” Nu voia să recunoască faptul că Altan o speria Însă Chaghan păru surprinzător de înţelegător — Trebuie să-nţelegi că Altan nu-i obişnuit să fie comandant Încearcă să-şi dea seama ce are de făcut, la fel ca şi tine E speriat El era speriat? Rin aproape că izbucni în râs Tentativele de operaţiuni ale lui Altan căpătaseră o asemenea amploare în ultimele două săptămâni, încât părea că încerca să învingă de unul singur toată Federaţia — Altan nu ştie ce-nseamnă speriat — Probabil că-n momentul ăsta el este cel mai puternic maestru în arte marţiale din Nikan, spuse Chaghan Poate chiar din lume Dar, cu toate astea, în majoritatea vieţii a fost priceput doar să urmeze ordine Moartea lui Tyr a fost un şoc pentru toţi Altan nu era pregătit să preia conducerea, îi vine greu să fie comandant Nu ştie cum să facă pace cu Căpeteniile E suprasolicitat Încearcă să ducă tot războiul cu un detaşament de zece oameni Şi va pierde — Nu crezi că putem păstra Khurdalainul? — Cred că nu s-a pus niciodată problema să păstrăm Khurdalainul, spuse Chaghan Cred că oraşul a fost un sacrificiu plătit cu sânge pentru a câştiga timp Altan va pierde pentru că la Khurdalain nu se poate câştiga şi pierderea îl va distruge — Altan n-o să fie distrus, zise Rin Era cel mai puternic războinic pe care-l văzuse ea vreodată Altan nu putea fi distrus — E mult mai fragil decât crezi, spuse Chaghan Nu vezi cum cedează sub povara postului de comandă? Este ceva nou pentru el şi se zbate, pentru că-i complet dependent de victorie Rin dădu ochii peste cap — Toată ţara depinde de victoria noastră Chaghan clătină din cap — Nu asta voiam să spun Altan e obişnuit să câştige Toată viaţa a fost pus pe un piedestal A fost ultimul speeran, o raritate naţională Cel mai bun student la Academie Favoritul lui Tyr în Cike A primit întruna confirmări că-i foarte bun când vine vorba de distrus, dar aici nu primeşte nicio laudă, mai ales fiindcă propriii lui soldaţi sunt insubordonaţi în mod deschis — Nu sunt — Haide, haide, Rin Eşti o mică afurisită, asta eşti pentru că Altan nu te mângâie pe cap şi nu-ţi spune că te descurci minunat Rin se ridică şi lovi cu palmele în masă — Ascultă, idiotule, n-am nevoie să-mi spui tu ce să fac — Fiind locotenentul tău, exact asta-i treaba mea Chaghan ridică leneş privirea spre ea, iar expresia îi era atât de încrezută, încât Rin trebui să se încordeze până începu să tremure ca să nu-l dea cu capul de masă Treaba ta e să te supui Treaba mea e să am grijă să n-o mai dat în bară Aşa că-ţi sugerez să te aduni, să-nveţi să invoci nenorocitul ăla de foc şi să-i iei o grijă de pe cap lui Altan Ne-am înţeles? CAPITOLUL 19 — Şi cine-i nou-venitul? întrebă Nezha degajat Rin nu era sigură dacă putea să discute despre Chaghan fără să dea cu şutul în ceva, ceea ce ar fi fost rău, mai ales pentru că ei doi ar fi trebuit să stea pitiţi Însă ţineau baricada sub observaţie de atâtea ore, încât se plictisise — E locotenentul lui Altan — Cum de nu l-am văzut până acum? — A fost plecat, răspunse ea Pe deasupra lor vâjâi o ploaie de săgeţi, iar Nezha se ghemui sub baricadă Divizia Şapte lansase un atac comun cu Cike împotriva ambasadelor de pe chei, într-o încercare de a înjumătăţi principala tabără a Federaţiei Teoretic, dacă ar fi putut păstra vechiul sediu al hesperienilor, ar fi putut despărţi forţele inamice şi le-ar fi putut tăia accesul la docuri Trimiseseră două regimente: unul să atace perpendicular pe fluviu şi celălalt să se strecoare în jurul cheiului, venind din direcţia canalelor Însă ca să ajungă la chei, trebuiau să treacă pe lângă cinci intersecţii bine apărate şi fiecare dintre confruntările acelea se transformase într-o baie de sânge Forţele Federaţiei nu-i întâmpinaseră în câmp deschis pentru că nu era cazul; protejate după zidurile clădirilor pe care le controlau pe chei, ripostaseră asaltului nikara instalându-se pe acoperişuri şi trăgând de la ferestrele ultimelor etaje ale complexului ambasadei Singura opţiune a Diviziei Şapte era să-şi arunce masiv infanteria asupra poziţiei fortificate a Federaţiei Trebuiau să rişte pe ideea că forţa soldaţilor nikara va fi suficientă ca să împingă înapoi inamicul Totul se transformase într-o competiţie între carne şi oţel, iar Miliţia era hotărâtă să alunge Federaţia cu trupurile soldaţilor — Adică habar n-ai, spuse Nezha când deasupra lor explodă o rachetă — Adică nu-i treaba ta Rin nu ştia dacă tânărul era în căutare de informaţii pentru tatăl lui sau făcea doar conversaţie Bănuia că nici n-avea importanţă Prezenţa lui Chaghan nu era tocmai un secret, mai ales după salvarea dramatică din faţa porţii de est Probabil din cauza asta, totuşi, Miliţia părea şi mai îngrozită de el decât de tot restul Cike la un loc Câţiva paşi mai încolo, Suni aprinse una dintre bombele speciale ale lui Ramsa şi o aruncă peste baricadă Plecară capetele şi-şi astupară urechile până când le umplu nările mirosul sulfuros înţepător, familiar de-acum Salva de săgeţi încetă — Ăsta-i rahat? zise Nezha — Nu-ntreba, îi răspunse Rin În acalmia temporară oferită de bomba lui Ramsa, ieşiră de după baricadă şi năvăliră pe stradă până la următoarea dintre cele cinci intersecţii — Am auzit că-i ciudat rău, urmă Nezha Am auzit că-i din Hinterlanda — Şi Qara e din Hinterlanda Şi ce? — Am auzit că-i anormal, spuse Nezha Rin pufni — Ăsta-i Cike Toţi suntem anormali O explozie masivă bubui în faţa lor, urmată de o serie de salve de foc Altan El conducea atacul Flăcările lui învolburate, combinate cu numeroasele scamatorii cu pulbere de foc ale lui Ramsa, dăduseră naştere unui mare număr de vâlvătăi care sporeau spectaculos vizibilitatea pe timp de noapte Altan ajunsese la următoarea răscruce Nikara îşi continuau înaintarea — Dar el poate face lucruri imposibile pentru speerani, spuse Nezha Se spune că poate citi viitorul Că poate spulbera minţi Tata zice că până şi Căpeteniile au auzit de el, ştiai? Şi te pune pe gânduri Dacă locotenentul lui Altan e atât de puternic, încât le înspăimântă pe Căpetenii, de ce l-a trimis departe de Khurdalain? Ce pun ei la cale? — Nu-mi spionez divizia pentru tine, replică fata — Nici nu ţi-am cerut aşa ceva, răspunse Nezha prevenitor Ziceam doar că poate vrei să te gândeşti la toate variantele — Şi tu poate că vrei să nu-ţi mai bagi nasul în treburile diviziei mele Însă Nezha nu mai asculta; se uita peste umărul ei la ceva aflat mai departe pe chei, unde avansa prima linie a armatei nikara — Ce-i aia? Rin întinse gâtul să vadă şi miji ochii nedumerită O pâclă verzui-gălbuie ciudată înainta încet peste blocadă, îndreptându-se către cele două detaşamente din faţa lor Ca prin vis, lupta se întrerupse Compania aflată cel mai în faţă încetă să se mai mişte, iar soldaţii coborâră armele ca hipnotizaţi când norul ajunse la zid, se opri, se adună ca un val şi după aceea se întinse greoi peste cazemate Atunci începură ţipetele — Retragerea, strigă un ofiţer Retragerea! Soldaţii schimbară imediat direcţia, într-o îmbulzeală dezorganizată care fugea dinaintea gazului Abandonară poziţiile cucerite cu greu de-a lungul cheiului, într-o încercare frenetică de a scăpa de pâclă Rin tuşi şi aruncă din fugă o privire peste umăr Majoritatea celor care fuseseră atinşi de gaz zăceau gâfâind şi zvârcolindu-se la pământ, sfâşiindu-şi feţele, de parcă erau atacaţi de propriile gâtlejuri Alţii zăceau complet nemişcaţi O săgeată îi zgârie obrazul şi se înfipse în pământ înaintea ei Colţul gurii îi zvâcni de durere; duse mâna la faţă şi fugi mai departe Soldaţii Federaţiei trăgeau de după pâcla otrăvitoare şi aveau să-i doboare unul câte unul În faţă îi apăru liziera pădurii După ce ajungea să se adăpostească în spatele frunzişului, avea să fie în siguranţă Rin lăsă capul în jos şi alergă spre copaci O sută de metri cincizeci douăzeci Auzi în spate un strigăt sugrumat Întoarse capul să se uite şi se împiedică de un bolovan exact când îi şuieră pe deasupra încă o săgeată Pe obraz îi curgea sânge, care-i intra în ochi Fata îl şterse cu furie şi se rostogoli la pământ Sursa strigătului era Nezha Se târa disperat înainte, însă pâcla îl ajunsese din urmă O privi prin ceaţă Poate chiar ridică mâna către ea Rin privi îngrozită, cu gura căscată într-un strigăt mut, cum îl învăluie norul Prin neguri, văzu siluete ce înaintau Soldaţii Federaţiei Purtau pe cap dispozitive greoaie şi măşti care le acopereau gâturile şi feţele Gazul părea să nu-i afecteze Unul dintre ei ridică o mână înmănuşată masivă şi arătă locul unde zăcea Nezha Fără să se gândească, Rin trase adânc aer în piept şi se avântă în ceaţă Aceasta îi arse pielea imediat ce o atinse Strânse din dinţi şi, cu toată durerea, continuă însă abia dacă făcuse zece paşi când cineva o prinse de umăr şi o trase afară din zona învăluită de gaz Se zbătu cu furie să scape din strânsoare Altan nu-i dădu drumul — Lasă-mă în pace! Îl lovi cu cotul în faţă Altan se clătină şi-şi duse mâna la nas Rin încercă să se strecoare pe lângă el, însă o trase înapoi de încheietură — Ce faci? o întrebă — L-au prins pe Nezha! ţipă ea — Nu-mi pasă Altan o împinse spre copaci Retragerea — Laşi să moară unul dintre oamenii noştri! — Nu-i dintre ai noştri E din Divizia Şapte Du-te — Nu-mi las prietenul! — O să faci ce-ţi ordon eu — Dar Nezha — Nu-mi pare rău despre ce voi face acum, zise Altan şi-şi înfipse pumnul în plexul ei solar Încremenită, paralizată, Rin căzu în genunchi Îl auzi pe Altan strigând un ordin, apoi cineva o ridică şi o aruncă pe umăr ca pe un copil Se zbătu şi ţipă în timp ce soldatul o luă la fugă în direcţia cazărmii Din spinarea lui, i se păru că-i vede pe soldaţii mascaţi ai Federaţiei târându-l pe Nezha ♦ Atacul cu gaz avu exact efectul pe care-l dorise Federaţia Bomba cu zahăr fusese devastatoare – atacul cu gaz fusese monstruos Khurdalainul fu cuprins de teroare Deşi gazul se disipase într-o oră, zvonurile se împrăştiaseră repede Ceaţa era un duşman invizibil, care ucidea fără discriminare N-aveai unde să te ascunzi de ea Civilii începură să fugă în număr mare din oraş, nemaiavând încredere în capacitatea Miliţiei de a-i apăra Străzile fură cuprinse de panică Soldaţii lui Jun strigaseră până răguşiseră pe alei, încercând să-i convingă pe civili că sunt mai în siguranţă între zidurile oraşului Însă oamenii nu ascultau Se simţeau prinşi în capcană Drumurile înguste şi întortocheate din Khurdalain însemnau moarte sigură în cazul altui atac cu gaz În vreme ce oraşul era cuprins de haos, comandanţii începură o şedinţă de urgenţă în cel mai apropiat cartier general Cike se înghesuiră în biroul Căpeteniei Berbecului, împreună cu Căpeteniile şi aghiotanţii lor Rin stătea rezemată într-un colţ, ascultând plictisită cum se certau comandanţii în privinţa strategiei imediate Numai unul dintre soldaţii lui Jun aflaţi pe plajă scăpase cu viaţă din atac Se aflase în spatele coloanei, aruncase arma şi o luase la fugă când îi văzuse pe camarazii lui sufocându-se — Parcă respirai foc, raportă el Plămânii îmi păreau străpunşi de ace înroşite în foc Am crezut că mă sugrumă vreun demon nevăzut Gâtul mi s-a strâns, nu puteam să respir Soldatul se cutremură Rin ascultă şi-l urî pentru că nu era Nezha „Eram la numai cincizeci de metri L-aş fi putut salva Puteam să-l târăsc şi pe el ” — Trebuie să evacuăm imediat centrul, zise Jun Era extrem de calm pentru cineva care tocmai pierduse mai mult de o sută de oameni din cauza ceţii otrăvitoare Oamenii mei o să — Oamenii tăi se vor ocupa de controlul mulţimii Civilii se vor călca în picioare încercând să plece din oraş şi pentru Mugen va fi foarte simplu să-i prindă dacă nu sunt mânaţi în ordine, zise Altan Surprinzător, Jun nu se opuse — O să mutăm cartierul general mai departe, în depozitul Sihang, urmă Altan Putem să ducem prizonierul în subsol Rin ridică brusc capul — Ce prizonier? Era vag conştientă că n-ar trebui să scoată nicio vorbă, că, fiind un simplu soldat Cike, nu făcea practic parte dintre participanţii la această şedinţă şi cu siguranţă comitea o abatere Însă era prea îndurerată şi extenuată ca să-i pese Unegen se aplecă şi-i şopti la ureche: — Un soldat al Federaţiei a fost prins de gazele lor Altan i-a scos masca şi l-a tras afară Rin clipi fără să-i vină să creadă — Te-ai întors acolo? întrebă ea Vocea îi răsuna foarte puternic în propriile urechi Aveai mască? Altan îi aruncă o privire enervată — Nu-i momentul, spuse el Rin se ridică în picioare — Ai lăsat un om de-al nostru să moară? — Putem să discutăm mai târziu În esenţă, fata înţelegea avantajul strategic al unui prizonier din Federaţie; ultimii soldaţi capturaţi pe când spionau pe malul fluviului fuseseră sfâşiaţi pe loc de civilii furioşi Şi totuşi — Eşti incredibil, spuse ea — Ne vom ocupa de mutarea cartierului general, spuse Altan tare, acoperind-o Ne regrupăm în depozit Jun încuviinţă scurt, apoi le mormăi ceva ofiţerilor lui, care îl salutară şi părăsiră cartierul general în fugă În acelaşi timp, Altan le dădu ordine lui Cike — Qara, Unegen şi Ramsa: asiguraţi-ne un traseu spre depozit şi îndrumaţi-i pe ofiţerii lui Jun într-acolo Baji şi Suni, îl ajutaţi pe Enki să strângă lucrurile Restul ocupaţi poziţii pentru cazul în care mai avem un atac cu gaze Făcu o pauză, după care rosti: Rin, tu rămâi Fata stătu nemişcată în timp ce restul ieşiră din birou Unegen îi aruncă o privire agitată Altan aşteptă până rămaseră singuri, apoi închise uşa Străbătu încăperea şi se opri foarte aproape de ea — Tu nu mă contrazici pe mine, spuse încet Rin îşi încrucişă braţele — Niciodată sau doar în faţa lui Jun? Altan nu muşcă momeala — Îmi vei răspunde aşa cum face un soldat în faţa comandantului lui — Sau ce? îl pui pe Suni să mă târască afară din birou? — Întreci orice măsură Glasul îi coborâse la un nivel periculos de scăzut — Şi tu mi-ai lăsat prietenul să moară, răspunse Rin Zăcea pe jos şi l-ai lăsat în urmă — N-aveai cum să-l scoţi de-acolo — Ba da, aş fi putut, îi răspunse ea fierbând de furie Şi chiar dacă n-aş fi putut eu – tu puteai, l-ai fi putut salva pe prietenul meu în loc s-aduci după tine un soldat oarecare al Federaţiei, care merita să moară acolo — Prizonierii de război au o valoare strategică mai mare decât soldaţii individuali, spuse Altan calm — Asta-i un rahat şi jumătate, mârâi ea Altan nu-i răspunse Înaintă doi paşi şi o lovi peste faţă Rin avea garda jos, aşa că încasă toată forţa palmei fără nicio pregătire Lovitura fusese atât de puternică, încât îi zbură capul într-o parte Impactul brusc îi îndoi genunchii şi căzu Îşi duse o mână la obraz, buimăcită Degetele i se umplură de sânge; îi redeschisese rana de săgeată Ridică încet privirea spre Altan Urechile îi ţiuiau Ochii lui stacojii îi prinseră privirea, iar furia în stare pură de pe chipul lui o năuci — Cum îndrăzneşti? zise el Vocea îi era extrem de puternică, o auzea distorsionat în urechile ce-i bubuiau Ai interpretat greşit natura relaţiei noastre Nu sunt prietenul tău Nu sunt fratele tău, chiar dacă poate suntem de acelaşi neam Sunt comandantul tău Nu-mi discuţi ordinele Le urmezi fără să pui întrebări Mă asculţi sau pleci din Miliţia asta Glasul lui avea acelaşi timbru dublu pe care-l avusese vocea lui Jiang când deschisese neantul la Sinegard Ochii lui erau roşu arzător – ba nu, nu erau roşii, ci de culoarea focului În spatele lui se ridicau flăcările, flăcări mai albe şi mai fierbinţi decât orice foc ar putea fi Rin să invoce vreodată Ea era imună la propriul ei foc, însă nu şi la al lui; îi ardea în faţă, sufocând-o, obligând-o să dea înapoi Ţiuitul din urechi atinse un crescendo „Nu poate să-ţi facă aşa ceva”, zise o voce în mintea fetei „Nu poate să te terorizeze ” Ea nu ajunsese atât de departe, ca să se ghemuiască acum de frică Nu în faţa lui Altan În faţa nimănui Se ridică în timp ce căuta undeva înăuntrul ei – într-un punct răzbunător, întunecat şi îngrozitor – şi deschise calea către entitatea despre care ştia deja că-i aştepta chemările, încăperea se înclină în faţă, parcă văzută printr-o prismă stacojie prelungă Fierbinţeala familiară îi revenise în vene, fierbinţeala care cerea sânge şi cenuşă Prin pâcla roşie, i se păru că vede ochii lui Altan măriţi de surprindere Îşi îndreptă umerii Flăcările îi izbucneau din umeri şi spate, flăcări care le oglindeau pe ale lui Făcu un pas spre el Un trosnet puternic şi prelung cuprinse încăperea Simţi o apăsare enormă Tremura sub greutatea ei Auzi râsul unei păsări Auzi oftatul amuzat al unui zeu „Copii ce sunteţi”, şopti Phoenixul „Copii nesăbuiţi şi caraghioşi Copiii mei ” Altan părea năucit Însă chiar în timp ce flăcările ei rezistau în faţa flăcărilor lui, începu să se simtă din nou neplăcut de încinsă şi înţelese că focul său începea s-o ardă Al lui Rin era o răbufnire incendiară, o izbucnire de furie, pe când al lui Altan avea ca sursă o ură nesfârşită Era o ardere profundă, lentă Aproape că-i simţea gustul, scopul plin de cruzime, nefericirea străveche, ceea ce o îngrozi Cum poate un om să urască atât de mult? Ce păţise? Nu-şi mai putea menţine focul Flăcările lui Altan erau mai fierbinţi Fusese o înfruntare a voinţelor, iar ea pierduse Se mai zbătu o clipă, după care flăcările ei se retraseră la fel de iute pe cât izbucniseră Focul lui Altan se retrase în clipa următoare „Asta e”, îşi zise Rin „Am sărit calul Ăsta-i sfârşitul ” Însă Altan nu părea furios Nu arăta gata s-o execute Nu – părea mulţumit — Deci de asta-i nevoie, zise el Rin se simţea stoarsă, de parcă focul arsese ceva în ea Nu putea nici măcar să simtă furie Abia se putea ţine pe picioare — Du-te naibii, zise ea Du-te naibii — Treci la postul tău, soldat, zise Altan Rin ieşi din birou, trântind uşa în urma ei „Du-te naibii!” CAPITOLUL 20 — Aici erai Îl găsi pe Chaghan pe zidul de nord Stătea cu braţele încrucişate, uitându-se la civilii care se revărsau pe străzile ticsite ale Khurdalainului, ca nişte furnici ce fug dintr-un muşuroi surpat Treceau în pâlcuri răzleţe prin porţile oraşului, cu bunurile lumeşti strânse în căruţe, legate pe boi sau cai, atârnate peste umeri de prăjinile pentru cărat apa sau pur şi simplu târâte în saci Hotărâseră să-şi caute norocul sub cerul liber decât să mai rămână fie şi o singură zi în oraşul sortit pieirii Miliţia rămânea în Khurdalain – era încă o bază strategică ce trebuia apărată –, însă de-acum nu mai apăra decât clădiri goale — Khurdalainul e terminat, zise Chaghan, rezemându-se de zid Inclusiv Miliţia De-aici înainte n-o să mai fie provizii Nici spital Nici mâncare Soldaţii duc bătăliile, dar civilii ţin armatele în viaţă Dacă pierzi izvorul resurselor, ai pierdut războiul — Trebuie să vorbim, zise ea Chaghan se întoarse către ea şi Rin îşi înăbuşi un fior la vederea ochilor fără pupile Privirea lui părea să se fi oprit pe urma roşie de palmă de pe obrazul ei Strânse din buze, de parcă ştia exact cum ajunsese semnul acolo — Ciondăneală între iubiţi? întrebă el tărăgănat — Divergenţă de opinii — N-ar fi trebuit să insişti atâta cu băiatul ăla, zise el ţâţâind din buze Altan nu acceptă rahaturi de-astea Nu-i foarte răbdător — Nu-i uman, zise ea, amintindu-şi furia îngrozitoare din spatele puterii lui Altan Crezuse că-l înţelege Crezuse că-l văzuse pe omul din spatele rangului de comandant Acum însă înţelesese că nu-l cunoştea deloc Altan pe care-l ştia ea – sau cel puţin Altan din mintea ei – ar fi făcut orice pentru oamenii lui N-ar fi lăsat pe cineva să moară în ceaţa otrăvitoare — El nu nu ştiu ce este — Lui Altan nu i s-a dat niciodată voie să fie uman, spuse Chaghan, iar glasul lui era nefiresc de blând Încă din copilărie a fost considerat o resursă a Miliţiei Maeştrii voştri din Academie l-au îndopat cu opiu ca recompensă că-i ataca pe colegii de clasă şi l-au antrenat ca pe un câine pentru războiul ăsta Acum a fost împovărat cu cel mai dificil post de comandă care există în Miliţie şi tu te miri că nu-şi bate capul cu băieţelul tău? Rin aproape că-l plesni pe Chaghan, însă se abţinu şi-şi încleştă maxilarele — N-am venit aici să discut despre Altan — Atunci, spune-mi, te rog, de ce ai venit aici? — Trebuie să-mi arăţi ce poţi face, zise ea — Eu fac multe, scumpo Rin se zbârli — Am nevoie să mă duci la zei Chaghan afişă o expresie încrezută — Credeam că n-ai nicio problemă să invoci zeii — Nu pot s-o fac la fel de uşor ca Altan — Dar poţi s-o faci Fata îşi strânse pumnii pe lângă corp — Vreau să fac ce poate face Altan Chaghan ridică o sprânceană Rin trase adânc aer în piept Nu era nevoie să afle şi el ce se petrecuse în birou — Încerc deja de luni de zile Cred că am reuşit, nu sunt sigură, dar ceva cineva îmi stă în cale Chaghan păru uşor curios şi înclină capul într-un fel care-i reamintea lui Rin în mod dureros de Jiang — Eşti bântuită? — E o femeie — Serios? — Vino cu mine, zise Rin O să-ţi arăt — De ce acum? Chaghan încrucişă braţele pe piept Ce s-a-ntâmplat? Rin nu-i răspunse — Trebuie să fac ce poate face el, spuse ea sec Am nevoie să invoc aceeaşi putere pe care o poate invoca el — Şi până acum de ce nu te-ai obosit să vii la mine? — Pentru că nu erai aici! — Şi când m-am întors? — Respectam avertismentele maestrului meu Chaghan păru că jubilează — Avertismentele acelea nu se mai aplică? Rin îşi încleştă maxilarele — Mi-am dat seama că, inevitabil, maeştrii te abandonează Chaghan încuviinţă încet din cap, deşi expresia lui nu trăda nimic — Şi dacă nu pot să te scap de această stafie? — Atunci măcar o să-nţelegi Rin întinse mâinile Te rog Ruga aceea fu de-ajuns Chaghan dădu uşor din cap, apoi îi făcu semn să se aşeze lângă el În timp ce-l privea, îşi desfăcu raniţa şi o întinse pe piatră Înăuntru se afla o rezervă impresionantă de psihedelice, îndesate ordonat în peste douăzeci de buzunărele — Ăsta nu-i derivat din planta de mac, spuse el în timp ce amesteca pulberi într-o sticluţă Drogul ăsta e mult mai puternic O doză doar puţintel prea mare poate provoca orbire Niţel mai mult şi eşti mort în câteva minute Ai încredere în mine? — Nu Dar nu-i relevant Chicotind încetişor, Chaghan agită sticluţa Răsturnă amestecul în palmă, îşi umezi arătătorul şi-l afundă uşor în pulbere, iar vârful degetului fu acoperit cu un strat de praf albastru fin — Deschide gura, îi zise Rin îşi înăbuşi un val de ezitare şi se conformă Chaghan îi puse vârful degetului pe limbă Rin închise ochii Simţi psihedelicul trecându-i în salivă Asaltul fu imediat şi zdrobitor, ca şi cum o izbise un talaz întunecat din ocean Sistemul nervos îi cedă total; îşi pierdu puterea de a sta aşezată şi se prăbuşi la picioarele bărbatului Era la mila lui, pe deplin şi complet vulnerabilă în faţa sa „Poate să mă omoare pe loc”, îşi zise ea amorţită Nu ştia de ce acela fusese primul gând care-i venise în minte „Poate să scape de mine acum, dacă vrea ” Însă Chaghan îngenunche lângă ea, o prinse cu palmele de obraji şi-şi apăsă fruntea de fruntea ei Avea ochii foarte larg deschişi Rin privea în ei fascinată; erau o întindere palidă, o fereastră către un peisaj înzăpezit şi ea trecea prin ei Şi apoi se înălţară ♦ Nu ştia la ce se aşteptase În cei doi ani de antrenament, Jiang n-o călăuzise niciodată în lumea spiritului Întotdeauna fusese doar mintea ei, doar sufletul ei în neant, călătorind către zei Cu Chaghan, avea impresia că-i fusese smulsă o bucată, că era strânsă în palma lui şi dusă unde voia el Rin era imaterială, fără trup sau formă, spre deosebire de Chaghan El rămăsese la fel de solid şi real ca înainte, poate chiar mai mult În lumea materială, era firav şi supt, dar pe tărâmul spiritului era solid şi prezent Înţelese acum de ce Chaghan şi Qara trebuiau să fie jumătăţi ale unui întreg Qara era cu picioarele pe pământ, palpabilă, făcută în întregime din lut Era impropriu să-i numeşti gemeni-ancoră – doar femeia era ancora pentru fratele ei eteric, care aparţinea mai mult tărâmului spiritului decât lumii din carne şi oase Drumul către Panteon îi era deja familiar, ca şi poarta, încă o dată, Femeia se materializă în faţa ei Însă de data asta, ceva era diferit; de data asta, Femeia arăta mai puţin a nălucă şi mai mult a cadavru Jumătate din faţă era sfâşiată, dând la iveală osul de dedesubt, iar veşmântul ei de războinic era ars Femeia întinse o mână rugătoare spre Rin — O să te mănânce de vie, spuse ea Focul o să te mistuie Să-ţi găseşti zeul înseamnă să găseşti iadul pe pământ, micuţă războinică O să arzi şi o să tot arzi şi n-o să-ţi găseşti nicicând pacea — Interesant, spuse Chaghan Cine eşti tu? Femeia se răsuci spre el — Ştii cine sunt, zise ea Sunt paznicul Sunt Trădătoarea şi Damnata Sunt mântuirea Sunt ultima şansă la ispăşire a fetei — Înţeleg, şopti Chaghan Deci aici te ascundeai — Ce vrei să spui? vru să ştie Rin Cine este? însă Chaghan vorbi peste ea, direct cu femeia — Ar fi trebuit să fii îngropată în stâncă la Chuluu Korikh — Chuluu Korikh nu mă poate opri, şuieră Femeia Sunt speerană Cenuşa mea e liberă Întinse mâna şi mângâie obrazul rănit al lui Rin aşa cum îşi dezmiardă o mamă copilul Nu vrei să plec Ai nevoie de mine Rin se înfioră la atingerea ei — Am nevoie de zeul meu Am nevoie de putere şi am nevoie de foc — Dacă-l chemi acum, o să aduci iadul pe pământ, o avertiză Femeia — Khurdalain e iadul pe pământ, spuse Rin Îl văzu pe Nezha urlând în ceaţă şi vocea îi şovăi — Nu ştii ce-nseamnă adevărata suferinţă, insistă furioasă Femeia Rin îşi strânse pumnii pe lângă corp, brusc iritată Adevărata suferinţă? Îşi văzuse prietenii înjunghiaţi cu halebarda, împănaţi cu săgeţi, omorâţi în ceaţa otrăvitoare Văzuse Sinegardul în flăcări şi Khurdalainul ocupat aproape peste noapte de cotropitorii din Federaţie — Am văzut mai multă suferinţă decât se cuvenea, şuieră ea — Încerc să te salvez, micuţo De ce nu poţi să-nţelegi? — Şi Altan? o înfruntă Rin De ce n-ai încercat niciodată să-l opreşti? Femeia îşi lăsă capul într-o parte — Despre asta-i vorba? Eşti invidioasă pe ce poate face el? Rin deschise gura, dar nu scoase niciun sunet Nu Ba da De fapt, avea vreo importanţă? Dacă ar fi fost la fel de puternică, Altan n-ar fi fost în stare s-o înfrâneze Dacă ar fi fost la fel de puternică, l-ar fi putut salva pe Nezha — Băiatul ăla nu mai poate fi mântuit, spuse Femeia Băiatul ăla e distrus ca toţi ceilalţi Dar tu, tu eşti încă pură, încă poţi fi salvată — Nu vreau să fiu salvată! răcni Rin Vreau putere! Vreau puterea lui Altan! Vreau să fiu cel mai puternic şaman care a existat vreodată, ca să nu mai fie nimeni pe care să nu-l pot salva! — Puterea asta poate mistui lumea, spuse Femeia cu tristeţe Puterea asta va distruge tot ce ai iubit vreodată Îţi vei învinge duşmanul, iar victoria va fi amară Chaghan reuşi în cele din urmă să se adune — N-ai niciun drept să rămâi aici, spuse el Glasul îi tremura uşor când vorbea, însă ridică o mână subţire către Femeie, într-un gest de alungare Locul tău e pe tărâmul morţilor Întoarce-te printre ei — Nu-ncerca asta, rânji batjocoritor Femeia Nu poţi să m-alungi La vremea mea am înfrânt şamani mult mai puternici decât tine — Nu există şamani mai puternici decât mine, spuse Chaghan şi începu o incantaţie în graiul lui, graiul aspru şi gutural pe care-l vorbise odată Jiang, graiul pe care Rin îl recunoştea acum drept hinterlandez Ochii îi aruncau o lumină aurie Femeia începu să tremure, ca şi cum ar fi stat deasupra unui cutremur, apoi izbucni pe neaşteptate în flăcări Focul îi lumină faţa pe dinăuntru, ca un cărbune strălucitor, ca un tăciune cât pe ce să explodeze Se nărui ♦ Chaghan o prinse pe Rin de încheietura mâinii şi o trase Fata deveni iar imaterială, gonind ameţitor în spaţiul unde lucrurile nu erau reale Nu ea hotăra unde mergeau; nu se putea concentra decât să rămână întreagă, să rămână ea însăşi, până când Chaghan se opri şi Rin reuşi să se orienteze fără să se piardă cu totul Acesta nu era Panteonul Aruncă o privire în jur, dezorientată Erau într-o încăpere slab luminată, cam cât biroul lui Altan, cu tavan jos şi curbat care-i obliga să se gârbovească Oriunde s-ar fi uitat, plăcuţe fuseseră aşezate în mozaicuri pentru a înfăţişa scene pe care nu le recunoştea şi nici nu le înţelegea Un pescar ducând un năvod plin cu războinici în armuri Un băieţel înconjurat de un dragon O femeie cu părul lung plângând aplecată peste o sabie ruptă şi două cadavre În mijlocul încăperii se afla un altar hexagonal mare, gravat cu şaizeci şi patru de caractere în scrierea nikara veche — Unde suntem? întrebă Rin — Într-un loc sigur ales de mine, spuse Chaghan, care părea vizibil zguduit Era mult mai puternică decât mă aşteptam Am venit în primul loc la care m-am putut gândi Este un Oracol Aici putem pune întrebări despre Femeia ta Haide la altar Rin privi în jur uimită în timp ce-l urma, trecându-şi degetele peste plăcuţele pictate cu grijă — Face parte din Panteon? — Nu — Atunci e un loc real? — E real în mintea ta, răspunse Chaghan Asta-i tot ce poate fi mai real — Jiang nu m-a învăţat nimic despre aşa ceva — Pentru că voi, nikara, sunteţi foarte primitivi, spuse Chaghan Tot mai credeţi că există o relaţie strict binară între lumea materială şi Panteon Credeţi că atunci când invocaţi un zeu e totuna cu a chema câinele din curte să vină în casă Dar nu puteţi concepe lumea visului ca pe un loc fizic Zeii sunt pictori Lumea voastră materială e o pânză, iar Oracolul acesta e un unghi din care putem vedea culorile de pe paletă De fapt nu este un loc, ci o perspectivă Însă tu îl vezi ca pe o încăpere, pentru că mintea ta omenească nu poate înţelege altceva — Dar altarul? Mozaicurile? Cine le-a făcut? — Nimeni Tot nu poţi să înţelegi Sunt creaţii ale minţii, care să te ajute să cuprinzi concepte deja scrise Pentru Talwu, încăperea asta arată cu totul altfel — Talwu? Chaghan îşi îndreptă bărbia spre ceva din faţa lor — Te-ai întors foarte repede, rosti o voce rece, străină În lumina slabă, Rin nu observase făptura care stătea în spatele altarului hexagonal Aceasta ocoli cercul cu pas egal şi făcu o plecăciune adâncă în faţa lui Chaghan Nu semăna cu nimic din ce văzuse fata vreodată; semăna cu un tigru, dar firele blănii erau lungi de jumătate de metru Avea chip de femeie, labe de leu, dinţi de porc şi o coadă foarte lungă, ce putea fi a unei maimuţe — Este o zeiţă Păzitoarea Hexagramelor, îi spuse Chaghan lui Rin în timp ce făcea o plecăciune la fel de adâncă O trase şi pe ea, pentru a-i imita gestul Talwu înclină capul spre Chaghan — Ţie ţi-a trecut vremea întrebărilor Dar tu O privi pe Rin Tu nu mi-ai pus niciodată vreo întrebare Poţi să începi — Ce-i locul ăsta? îl întrebă fata pe Chaghan Ce poate să-mi spună ea? — Oracolul adăposteşte Hexagramele, îi răspunse el Acestea sunt şaizeci şi patru de combinaţii diferite de linii întrerupte şi neîntrerupte Îi arătă scrisul de pe laturile altarului şi Rin văzu că într-adevăr fiecare caracter era format din câte şase linii Pune-i întrebarea ta lui Talwu, aruncă o Hexagramă şi ea o să-ţi citească versurile — Poate să-mi spună viitorul? — Nimeni nu poate ghici viitorul, care se schimbă tot timpul, fiindcă depinde mereu de alegeri individuale Dar Talwu îţi poate spune care sunt forţele implicate Forma de bază a lucrurilor Culoarea evenimentelor ce vor să vină Viitorul este un tipar ce depinde de mişcările prezentului, însă Talwu poate citi curenţii pentru tine, aşa cum un marinar încercat poate citi oceanul Trebuie doar să-i adresezi o întrebare Rin începea să înţeleagă motivul pentru care Chaghan inspira teamă Era exact ca Jiang – inofensiv şi excentric, până înţelegeai ce putere profundă se afla sub aparenţa fragilă „Cum ar pune Jiang o întrebare?” Fata chibzui o clipă la formularea cererii, apoi păşi către Talwu — Ce vrea Phoenixul să ştiu eu? Talwu aproape că zâmbi — Aruncă monedele de şase ori Pe altarul hexagonal apărură pe neaşteptate trei monede puse una peste alta Nu erau monede ale Imperiului Nikara; erau prea mari, tăiate într-o formă hexagonală, cu ca taelii sau lingourile rotunde cu care era obişnuită Rin Le luă şi le cântări în palmă Erau mai grele decât păreau Pe faţa fiecăreia era gravat profilul inconfundabil al Împăratului Roşu; pe revers erau înscrise caractere în nikara veche pe care nu le putea descifra — Fiecare aruncare va determina un vers în Hexagramă, spuse Chaghan Aceste versuri sunt tipare scrise în univers Sunt combinaţii străvechi, descrieri de forme ce au existat cu mult înainte să ne naştem vreunul dintre noi Pentru tine nu vor avea nicio noimă, dar Talwu le va citi, iar eu le voi interpreta — De ce trebuie să le interpretezi tu? — Pentru că sunt Prezicător Asta sunt instruit să fac, spuse Chaghan Hinterlandezii nu-i cheamă pe zei, ca voi Noi mergem la ei Şamanii noştri stau ore în şir în transă, aflând tainele cosmosului Am petrecut în Panteon mai mult timp decât în lumea ta Am descifrat până acum destule Hexagrame ca să ştiu cum descriu ei forma lumii noastre Şi dacă încerci să interpretezi singură n-o să faci decât să te dezorientezi Lasă-mă să te ajut — Bine Rin aruncă monedele pe altarul hexagonal Toate trei căzură cu caracterele nikara în sus — Prima linie, neîntreruptă, citi Talwu Este gata să meargă, dar urmele i se întretaie — Ce-nseamnă asta? întrebă Rin Chaghan clătină din cap — Poate însemna mai multe lucruri Înţelesul versurilor se nuanţează în funcţie de celelalte Termină Hexagrama Rin aruncă din nou monedele Toate căzură cu efigia în sus — A doua linie, întreruptă, citi Talwu Subiectul se înalţă la locul lui din soare Va fi noroc suprem — Asta-i bine, nu? întrebă Rin — Depinde al cui noroc va fi, spuse Chaghan Subiectul nu eşti neapărat tu A treia aruncare fu cu o efigie şi două monede cu caracterele nikara în sus — A treia linie, întreruptă Sfârşitul zilei a venit Năvodul a fost aruncat pe soarele la apus Asta arată ghinion Rin simţi un fior rece neaşteptat Sfârşitul unei epoci, un soare apunând asupra unei ţări nu prea avea nevoie de Chaghan să interpreteze în locul ei — N-o să câştigăm războiul ăsta, nu? o întrebă pe Talwu — Eu nu fac decât să citesc Hexagramele, îi răspunse ea Nu confirm şi nu infirm nimic — Pe mine mă îngrijorează năvodul, spuse Chaghan E o capcană Ne-a scăpat ceva O cursă a fost întinsă pentru noi, dar n-o putem vedea Cuvintele lui o derutau pe fată la fel de mult ca şi versul în sine, însă el îi porunci să arunce din nou monedele Două caractere nikara, o efigie — A patra linie, neîntreruptă, citi Talwu Subiectul vine, grăbit cu foc, cu moarte, să fie respins de toţi Ca o ieşire; ca o intrare Parcă arzând; parcă murind; parcă aruncat — Asta-i destul de clară, spuse Chaghan, deşi Rin avea mai multe întrebări despre versul acesta decât despre celelalte Deschise gura, însă bărbatul clătină din cap şi zise: Aruncă din nou monedele Talwu coborî privirea — A cincea linie, întreruptă Subiectul plânge cu şiroaie de lacrimi, gemând de durere Chaghan părea uimit — Serios? — Hexagramele nu mint, spuse Talwu, cu glas lipsit de orice emoţie Singurele minciuni stau în interpretare Mâna lui Chaghan tremură pe neaşteptate Mărgelele de lemn ale brăţării zdrăngăniră, răsunând în încăperea tăcută Rin îi aruncă o privire îngrijorată, însă el clătină din cap şi-i făcu semn să termine Cu braţele îngreunate de groază, Rin aruncă monedele a şasea şi ultima oară — Un conducător îşi părăseşte poporul, citi Talwu Un cârmuitor începe o campanie Cineva găseşte mare bucurie în decapitarea duşmanilor Asta semnifică răul Ochii spălăciţi ai lui Chaghan erau larg deschişi — Ai aruncat a Douăzeci şi şasea Hexagramă Năvodul, anunţă Talwu Este o înlănţuire, şi un conflict Se vor petrece lucruri care există doar unul lângă altul Ghinion şi victorie Eliberare şi moarte — Dar Phoenixul Femeia Rin nu primise niciunul dintre răspunsurile pe care le dorise Talwu n-o ajutase deloc; o avertizase doar despre lucruri şi mai rele care vor veni, evenimente pe care n-avea puterea să le împiedice Talwu ridică o mână cu gheare — Timpul tău pentru întrebări s-a terminat Întoarce-te într-o lună şi poţi să arunci altă Hexagramă Înainte ca Rin să apuce să spună ceva, Chaghan îngenunche grăbit şi o trase pe fată lângă el — Mulţumesc, Prealuminată, spuse el, iar lui Rin îi şopti: Nu spune nimic Încăperea se descompuse când ea îngenunche şi, cu o smucitură îngheţată, de parcă fusese cufundată în apă rece, Rin se trezi împinsă înapoi în corpul material Trase adânc aer în piept Deschise ochii Lângă ea, Chaghan se ridică în şezut Ochii lui spălăciţi erau uriaşi, înfundaţi în orbitele adânci Privirea părea să-i fie încă îndreptată asupra unui lucru aflat la foarte mare depărtare, ceva ce nu se afla cu totul în lumea aceasta Treptat, reveni în sine şi, când observă în cele din urmă prezenţa lui Rin, căpătă o expresie de agitaţie profundă — Trebuie să mergem la Altan ♦ Dacă fu surprins când Chaghan năvăli în depozitul Sihang urmat de Rin, Altan nu dădu niciun semn Părea prea extenuat ca să-l mai tulbure ceva — Strânge-i pe Cike, spuse Chaghan Trebuie să plecăm din oraş — Pe ce temei? întrebă Altan — A fost aruncată o Hexagramă — Credeam că nu mai poţi să întrebi decât după o liană — N-a fost a mea, spuse Chaghan A fost a ei Altan nici nu se uită la Rin — Nu putem să plecăm din Khurdalain Au nevoie de noi mai mult ca oricând Suntem pe punctul să pierdem oraşul Dacă Federaţia trece de noi, intră în inima ţării Noi suntem ultima linie de apărare — Duci o bătălie pe care Federaţia n-are nevoie s-o câştige, spuse Chaghan Hexagramele au vorbit despre o mare victorie şi multă distrugere Khurdalain n-a fost decât o piedică pentru ambele părţi Există un alt oraş pe care-l vrea Mugen acum — Imposibil, zise Altan Ei nu pot ajunge aşa repede la Golyn Niis plecând de pe coastă Calea pe râul Golyn e prea îngustă ca să transporte coloane de trupe Trebuie să găsească trecătoarea din munţi Chaghan ridică o sprânceană — Pun rămăşag cu tine c-au găsit-o — Foarte bine În regulă Altan se ridică Te cred Să mergem — Pur şi simplu? întrebă Rin Fără nicio verificare? Altan ieşi din încăpere şi o luă pe coridor cu pas grăbit Trebuiră să alerge ca să ţină pasul cu el Coborî treptele depozitului până ajunse în faţa celulei unde era ţinut soldatul Federaţiei — Ce faci? întrebă fata — Verificarea, răspunse Altan şi smuci uşa ♦ Celula mirosea puternic a fecale Prizonierul fusese înlănţuit de un stâlp din colţul încăperii, cu mâinile şi picioarele legate şi o cârpă îndesată în gură Era inconştient când intrară; nu se clinti când Altan trânti uşa, nici când străbătu încăperea ca să îngenuncheze lângă el Fusese bătut Un ochi era umflat şi pielea din jur avea o nuanţă intensă de mov, iar în jurul nasului spart se formase o crustă de sânge Însă cele mai grave vătămări fuseseră produse de gaz: puţinele porţiuni de piele ce nu erau vineţii erau băşicate, o erupţie violentă de culoare roşie, aşa încât faţa nu-i mai arăta umană, ci mai degrabă ca o amestec înspăimântător de culori Rin simţi o satisfacţie sălbatică văzând trăsăturile atât de arse şi de desfigurate Altan puse două degete ca să deschidă o rană de pe obrazul prizonierului şi-l împunse brusc — Trezirea, spuse el în mugini fluentă Cum te simţi? Gemând, prizonierul deschise încet ochii umflaţi Când îl văzu pe Altan, tuşi şi scuipă la picioarele lui — Răspuns greşit, zise tânărul şi-şi apăsă unghia în rană Prizonierul urlă, iar Altan îi dădu drumul — Ce vrei? întrebă prizonierul Accentul lui mugini era aspru şi neclar, departe de cel rafinat pe care-l studiase Rin în Sinegard Fata avu nevoie de o clipă ca să-i înţeleagă vorbirea în dialect — Mi-am dat seama că de fapt Khurdalainul n-a fost niciodată obiectivul principal, zise Altan degajat, sprijinindu-se pe coapse Poate că vrei să ne spui tu care e acela Pe faţa însângerată, zâmbetul îngrozitor al prizonierului îi schimonosi cicatricele arsurilor — Khurdalain, repetă el, rostogolind cuvântul nikara prin gură ca pe o flegmă Cine şi-ar dori să ocupe haznaua asta? — Nu contează, zise Altan Încotro e îndreptată ofensiva principală? Prizonierul îi aruncă o privire fioroasă şi pufni Altan ridică mâna şi-l pălmui peste partea băşicată a feţei Rin tresări Lovindu-i rănile deschise, cu carne vie, Altan îi provoca dureri mai mari şi mai intense — Unde-i cealaltă ofensivă? repetă el Prizonierul scuipă sânge la picioarele lui — Răspunde-mi! strigă Altan Rin tresări Prizonierul ridică privirea — Porc nikara, mârâi el Altan îl prinse de părul de pe ceafă Îi trase un pumn în ochiul deja învineţit Şi iar Şi iar Sângele zbură prin încăpere, împrăştiindu-se pe podeaua de pământ — Încetează! ţipă Rin Altan se întoarse — Pleacă de-aici sau taci din gură, spuse el — În ritmul ăsta, o să leşine, răspunse ea, cu inima bătând să-i spargă pieptul Şi n-avem timp să-l trezim Pentru o clipă Altan se uită la ea cu ochii rătăciţi, apoi încuviinţă scurt şi se întoarse la prizonier — Scoală-te Soldatul mormăi ceva ce nu înţelese niciunul dintre ei Altan îl lovi cu piciorul în coaste — Scoală-te! Prizonierul scuipă încă o flegmă plină de sânge pe cizmele lui Capul îi căzu într-o parte Altan îşi şterse degetul de pământ cu încetineală voită, apoi îngenunche în faţa prizonierului Îl atinse sub bărbie cu două degete şi-i ridică faţa spre el într-un gest care părea aproape intim — Cu tine vorbesc, îi spuse Hei Trezeşte-te Îl pălmui până când deschise iar ochii — N-am nimic de spus, zise batjocoritor prizonierul — O să spui, răspunse Altan Glasul îi coborî, mult sub strigătele dinainte Ştii ce este un speeran? Ochii prizonierului se mijiră de nedumerire — Poftim? — Sigur ştii, zise Altan blând Glasul îi devenise un tors de felină, scăzut, catifelat Cu siguranţă ai auzit poveşti despre noi Insula n-a fost uitată Probabil că erai copil când au masacrat ai tăi Speerul, nu? Ştiai că au făcut-o peste noapte? Au ucis toţi bărbaţii, femeile şi copiii Pe tâmplele prizonierului se iviră broboane de sudoare, care se scurgeau amestecându-se cu firicelele de sânge proaspăt Altan pocni din degete în faţa ochilor lui — Vezi asta? Îmi vezi degetele? Da sau nu? — Da, spuse prizonierul răguşit Altan îşi înclină capul spre un umăr — Se zice că ai tăi erau îngroziţi de speerani Că generalii au dat ordine să nu scape nici un singur copil speeran, pentru că erau înfricoşaţi de ce am putea deveni Ştii de ce? Prizonierul privea pierdut în faţă Altan pocni iarăşi din degete Degetul mare şi arătătorul izbucniră în flăcări — De-asta, zise el Prizonierului îi ieşiră ochii din cap de groază Altan duse mâna spre faţa lui, astfel încât flacăra să se apropie ameninţător de băşicile făcute de gaz — O să te ard bucată cu bucată, spuse el Avea un ton atât de blând, încât ai fi zis că-i vorbeşte unei iubite — O să încep cu tălpile O să-ţi provoc durere puţin câte puţin, ca nu cumva să-ţi pierzi cunoştinţa Rănile se vor cauteriza imediat ce apar, aşa că n-o să mori din cauza pierderii de sânge Când labele picioarelor vor fi carbonizate, cu totul înnegrite, voi trece la degetele de la mâini O să le fac să cadă unul câte unul O să pun cioturile arse pe o sfoară şi o să ţi-o atârn la gât Când termin cu extremităţile, o să trec la testicule O să le perpelesc aşa de încet, c-o să înnebuneşti de durere Atunci o să cânţi Ochii prizonierului se zbăteau nebuneşte, dar tot clătină din cap Tonul lui Altan se îmblânzi şi mai mult — Nu trebuie neapărat să fie aşa Divizia ta ne-a lăsat să te luăm Nu le datorezi nimic Glasul îi devenise mângâietor şi hipnotic, aproape gingaş Ceilalţi voiau să te omoare, să ştii Execuţie publică în faţa civililor Te-ar fi sfâşiat Ochi pentru ochi Vocea lui Altan era încântătoare Când voia, putea fi extrem de frumos, de charismatic Dar eu nu sunt ca ei Sunt raţional Nu vreau să-ţi fac rău Vreau doar să cooperezi Gâtul soldatului tresări evident, când înghiţi un nod Îşi plimbă privirea peste chipul lui Altan; era derutat fără scăpare, încercând să înţeleagă ceva şi neajungând la nicio concluzie Altan purta două măşti în acelaşi timp, simulând două entităţi opuse, iar prizonierul nu ştia la care să se aştepte sau pe care s-o mulţumească — Spune-mi, şi pot să te eliberez, spuse Altan blând Spune-mi, şi te las să pleci Nu? întrebă el cercetându-i chipul Foarte bine Flăcările lui se înteţiră, aruncând scântei prin aer Prizonierul ţipă — Golyn Niis! Altan ţinu flăcările periculos de aproape de ochii prizonierului — Explică — Nu ne-a interesat niciodată să cucerim Khurdalainul, scuipă prizonierul Obiectivul a fost tot timpul Golyn Niis Cele mai bune divizii ale voastre s-au îngrămădit pe coastă imediat ce a început războiul Proşti! N-am vrut niciodată oraşul ăsta de la mare — Decât pentru flotă, spuse Altan Khurdalain a fost punctul de intrare pentru toate ofensivele Nu puteţi ajunge la Golyn Niis fără să treceţi prin Khurdalain — A mai fost o flotă, şuieră prizonierul Au fost multe flote, care au navigat la sud de oraşul ăsta nenorocit Au găsit trecătoarea din munţi Sărmani proşti, aţi crezut c-o puteţi ţine tăinuită? Acum se îndreaptă direct spre Golyn Niis Capitala voastră de război o să ardă Forţele noastre armate avansează direct prin inima ţării şi voi sunteţi tot blocaţi aici, în oraşul ăsta jalnic Altan retrase mâna Rin tresări instinctiv, aşteptându-se să lovească din nou Însă Altan îşi stinse flacăra şi-l bătu îngăduitor pe cap pe prizonier — Bravo, spuse în şoaptă Mulţumesc Dădu din bărbie spre Rin şi Chaghan, făcându-le semn că sunt gata de plecare — Stai, zise grăbit prizonierul Ai zis că-mi dai drumul Altan ridică ochii spre tavan şi oftă O picătură mică de sudoare i se scurgea pe gât din spatele urechii — Sigur, spuse el O să-ţi dau drumul Îşi trecu mâna peste gâtul lui Un jet de sânge ţâşni Pe chipul prizonierului se aşternu o expresie uimită Scoase un ultim sunet surprins şi sugrumat Apoi ochii i se închiseră şi capul îi căzu în faţă Aerul se umplu de miros de carne arsă şi sânge încins Rin simţea gustul fierii în fundul gâtului Trecu multă vreme până îşi aminti să respire Altan se ridică în picioare În lumina slabă i se vedeau pe gât venele umflate Trase adânc aer în piept şi apoi expiră încet, ca un fumător de opiu, ca un om care abia îşi umpluse plămânii cu un drog Se întoarse spre ei Ochii îi străluceau roşiatic în beznă N-aveau nimic omenesc — Bine, îi spuse locotenentului său Ai avut dreptate Chaghan nu se clintise pe durata întregului interogatoriu — Rareori greşesc, spuse el Partea a III-a CAPITOLUL 21 Baji căscă zgomotos, tresări şi-şi întinse mult gâtul într-o parte În aerul încă nemişcat al dimineţii se auzi o serie de trosnituri Nu aveau loc să se întindă în şampană, aşa că dormeau în reprize scurte şi întrerupte, chirciţi în poziţii ce cauzau crampe musculare Bărbatul clipi dezorientat un minut, apoi întinse piciorul peste barca îngustă ca s-o înghiontească pe Rin — Pot să preiau eu plantonul — Nu-i nevoie, zise Rin Şedea ghemuită, cu mâinile băgate la subsuori, şi aplecată înainte, cu capul sprijinit pe genunchi Privea în gol la apa ce curgea în jur — Chiar trebuie să dormi un pic — Nu pot — Ar trebui să-ncerci — Am încercat, spuse fata scurt Nu-şi putea scoate din minte vocea lui Talwu Auzise rostirea Hexagramei o singură dată, însă era greu de crezut că avea să uite fie şi un singur cuvânt Îi fusese întipărită în minte şi, indiferent de câte ori o rememora, n-o putea interpreta în niciun fel care să n-o îmbolnăvească de groază Grăbit cu foc, cu moarte parcă arzând; parcă murind subiectul are şiroaie de lacrimi mare bucurie în decapitarea duşmanilor Până atunci considerase divinaţia cel mult o ştiinţă vagă, o slabă aproximare Însă cuvintele lui Talwu nu erau nici pe departe vagi Golyn Niis nu putea avea decât o singură soartă Ai aruncat a Douăzeci şi Şasea Hexagramă Năvodul Chaghan spusese că năvodul însemna că fusese întinsă o capcană Însă fusese întinsă pentru Golyn Niis? Ea se declanşase deja, sau ei se îndreptau direct spre moarte? — O să te extenuezi Îngrijorarea n-o să-mpingă bărcile astea mai repede Baji îşi întinse gâtul până auzi încă un trosnet mulţumitor Şi nici n-o să-i aducă înapoi pe morţi Goneau în susul râului Golyn, înaintând incredibil de iute într-o călătorie pe care un călăreţ ar fi parcurs-o într-o lună Aratsha îi trăgea prin apă cu o viteză uluitoare, totuşi abia peste o săptămână aveau să ajungă la delta luxuriantă unde fusese ridicat oraşul Rin ridică privirea spre barca din faţă, unde se afla Altan Călătorea cu Chaghan; stăteau cu capetele aplecate unul spre celălalt şi vorbeau pe ton scăzut, ca de obicei Aşa făceau de când plecaseră din Khurdalain Poate că Chaghan şi Qara erau gemeni-ancoră, însă Chaghan părea legat cu adevărat de Altan — De ce nu-i Chaghan comandant? întrebă ea Baji păru nedumerit — Ce vrei să spui? — Nu-nţeleg de ce-l ascultă Chaghan pe Altan, zise fata În faţa Femeii, el se declarase cel mai puternic şaman în viaţă şi Rin îl credea Chaghan naviga prin lumea spiritului ca şi cum îi aparţinea, de parcă el însuşi era un zeu Cike nu ezitau să-i răspundă obraznic lui Altan, însă nu-l văzuse pe niciunul dintre ei îndrăznind măcar să-l contrazică pe Chaghan Altan le inspira loialitate, iar Chaghan le inspira teamă — El trebuia să fie comandant după Tyr, spuse Baji, dar a fost dat deoparte după ce a apărut Altan — Şi nu l-a deranjat? Rin nu-şi putea imagina pe cineva precum Chaghan cedând paşnic autoritatea — Bineînţeles că nu i-a plăcut Aproape că scotea flăcări când Tyr a început să-l favorizeze pe băiatul de aur din Sinegard — Şi atunci, de ce — De ce-i mulţumit să-l slujească pe Altan? La început n-a fost A bombănit o săptămână întreagă, până când Altan s-a săturat I-a cerut lui Tyr permisiunea să-l provoace la duel şi a obţinut-o L-a dus pe Chaghan în vale trei zile — Şi ce s-a-ntâmplat? Baji pufni — Ce se-ntâmplă când se bate cineva cu Trengsin? Când s-a întors, tot părul alb şi frumos al lui Chaghan era înnegrit de foc, iar el îl asculta pe Altan ca un câine bătut Prietenul nostru din Hinterlanda poate spulbera minţi, dar nu se poate atinge de Trengsin Nimeni nu poate ♦ Rin coborî din nou capul pe genunchi şi închise ochii în lumina soarelui care răsărea Nu mai dormise – de fapt, nu se odihnise – de când plecaseră din Khurdalain Însă trupul nu-i mai putea rezista Era aşa de obosită Barca se zgudui şi fata se ridică brusc în şezut Intraseră drept în barca din faţa lor — E ceva în apă! strigă Ramsa de la provă Rin se uită peste bord şi miji ochii Apa avea aceeaşi culoare maronie tulbure, până privi în susul râului La început, crezu că era o iluzie optică, un joc de lumină creat de razele soarelui Apoi barca ajunse într-o zonă ciudată cu apă colorată şi Rin îşi trecu degetele peste margine După care le trase îngrozită Pluteau pe un râu de sânge Altan şi Chaghan tresăriră cu exclamaţii surprinse În spatele lor, Unegen scoase un urlet prelung, neomenesc — Ah, zeilor, spunea Baji fără încetare Ah, zeilor, ah, zeilor, ah, zeilor Apoi, trupuri neînsufleţite începură să plutească spre ei Rin încremeni, cuprinsă de spaima absurdă că morţii ar putea fi duşmanul, că se vor ridica din apă şi-i vor ataca Barca se opri cu totul Erau înconjuraţi de cadavre Soldaţi Civili Bărbaţi Femei Copii Erau la fel de umflaţi şi de palizi Unele chipuri erau desfigurate, ciopârţite cu totul Altele erau doar lipsite de expresie, resemnate, legănându-se inerte în apa stacojie de parcă n-ar fi fost niciodată corpuri vii, care răsuflaseră Chaghan întinse mâna să cerceteze buzele vineţii ale unei fetiţe Buzele îi erau ţuguiate într-o expresie de concentrare, de parcă nu atingea un hoit care unduia pe apă, ci mergea pe o urmă — Cadavrele astea sunt de multe zile în râu De ce n-au ajuns încă în mare? — Din cauza barajului Golyn Niis, sugeră Unegen Nu le lasă să treacă — Dar mai avem încă destui kilometri până în oraş Glasul lui Rin se stinse Tăcură toţi Altan se ridică în capătul bărcii lui — Coborâţi Luaţi-o la fugă ♦ Drumul către Golyn Niis era pustiu Qara şi Unegen plecară în recunoaştere, însă nu raportară niciun semn de combatanţi inamici Totuşi, prezenţa Federaţiei era evidentă oriunde s-ar fi uitat: iarbă călcată în picioare, focuri de tabără părăsite, petice dreptunghiulare pe pământ unde fuseseră ridicate corturile Rin era convinsă că soldaţii Federaţiei îi aşteptau, pregătindu-le o ambuscadă, însă, pe măsură ce se apropiau de oraş, îşi dădu seama că n-avea nicio logică; Federaţia n-ar fi avut de unde să ştie că veneau şi n-ar fi întins o capcană atât de complicată pentru un detaşament atât de mic Ar fi preferat o ambuscadă Liniştea era mult mai rea Dacă Golyn Niis ar fi fost încă asediat, Federaţia ar fi fost cu ochii în patru S-ar fi aşteptat la altercaţii Ar fi pus gărzi ca să se asigure că eventualele întăriri nu pot ajunge la rezistenţa din interiorul oraşului Ar fi existat o rezistenţă Însă Federaţia părea să-şi fi făcut pur şi simplu bagajele şi să fi plecat Nu-şi bătuse capul nici măcar să lase în urmă o patrulă Ceea ce însemna că Federaţiei nu-i mai păsa cine intra în Golyn Niis Ceea ce însemna că orice s-ar fi aflat în spatele zidurilor oraşului nu mai merita păzit ♦ Când Cike reuşiră în cele din urmă să deschidă porţile grele, fură asaltaţi de o duhoare îngrozitoare, care-i lovi ca o palmă peste faţă Rin cunoştea mirosul Avusese parte de el în Sinegard şi Khurdalain Acum ştia la ce să se aştepte Fusese o nebunie să spere orice altceva, dar tot nu putea înţelege pe deplin priveliştea care-i aştepta când trecură de barieră Rămaseră toţi nemişcaţi la poartă, nedorind să mai facă niciun pas Multă vreme, niciunul dintre ei nu putu să vorbească Apoi Ramsa căzu în genunchi şi începu să chicotească — Khurdalain, spuse el gâfâind Am fost toţi atât de obsedaţi să apărăm Khurdalainul Se îndoi de mijloc, cutremurându-se de râs, şi bătu cu pumnii în ţărână Rin îl invidie ♦ Golyn Niis era un oraş al cadavrelor Trupurile neînsufleţite fuseseră aranjate cu atenţie, de parcă Federaţia voise să lase un mesaj următorilor oameni care aveau să intre în oraş Distrugerea vădea o măiestrie stranie, o simetrie sadică Cadavre stivuite în şiruri drepte, regulate, formând piramide de zece, apoi nouă, apoi opt Cadavre înşirate lângă ziduri Cadavre aşezate de-a latul străzilor, în rânduri ordonate Cadavre rânduite cât vedeai cu ochii Nimic nu se mişca Singurele sunete din oraş erau ale vântului care foşnea prin ruine, bâzâitul muştelor şi ţipetele hoitarilor Rin lăcrima Duhoarea era copleşitoare Se uită la Altan, însă chipul lui era o mască Îi ducea cu stoicism pe strada principală către centrul oraşului, parcă hotărât să vadă cu ochii lui toată amploarea distrugerii Mergeau în tăcere Arta Federaţiei devenea cu atât mai elaborată, cu cât înaintau Aproape de piaţa centrală, cadavrele fuseseră expuse în stări de pângărire incredibile, în poziţii groteşti ce sfidau imaginaţia omenească Cadavre bătute în cuie de scânduri Cadavre atârnate de limbă în cârlige Cadavre dezmembrate în toate chipurile; fără capete, fără membre, etalând mutilări ce trebuie să fi avut loc cât victimele mai erau în viaţă Degete tăiate, apoi adunate în grămăjoară lângă mâinile ciuntite Un şir întreg de bărbaţi castraţi, cu penisurile aşezate cu atenţie în gurile căscate Cineva găseşte mare bucurie în decapitarea duşmanilor Erau foarte multe decapitări Capete stivuite în grămăjoare ordonate, încă nu atât de descompuse cât să fi devenit cranii, dar fără să mai aibă feţe omeneşti Chipurile celor care mai aveau încă destulă carne pentru expresii faciale afişau măşti identice de apatie, de parcă n-ar fi fost niciodată vii Parcă arzând; parcă murind Probabil că datorită unei dorinţe iniţiale de salubritate, sau poate din simplă curiozitate, Federaţia încercase să aprindă câteva piramide de cadavre Renunţase însă înainte de a duce treaba la bun sfârşit Poate că nu voise să irosească uleiul Poate că duhoarea devenise de neîndurat Trupurile acelea erau groteşti, pe jumătate carbonizate; părul devenise cenuşă, iar pielea se înnegrise şi se încreţise, însă partea cea mai rea se afla dedesubtul cenuşii, ceva ce putea fi desluşit ca fiind o rămăşiţă omenească Subiectul plânge cu şiroaie de lacrimi, gemând de durere În piaţă găsiră schelete ciudat de scunde – nu cadavre, ci schelete ce străluceau alb pur La început părură oase de copii, însă după ce le cercetă mai îndeaproape, Enki văzu că erau trunchiuri de adulţi Se aplecă şi atinse pământul în care fusese înţepenit unul dintre schelete Partea de sus a corpului fusese complet jupuită şi oasele străluceau în razele soarelui, în timp ce partea de jos rămăsese neatinsă în pământ — Au fost îngropaţi, zise el dezgustat Au fost îngropaţi până la mijloc, apoi au slobozit câinii peste ei Rin nu putea înţelege cum reuşise Federaţia să găsească atâtea feluri de a provoca suferinţă, dar fiecare cotitură dădea la iveală alt exemplu în şirul de orori, sălbăticia barbară fiind egalată doar de inventivitate O familie, încă ţinându-se în braţe, trasă în aceeaşi ţeapă Prunci zăcând pe fundul căzilor, cu pielea având o nuanţă oribilă de stacojiu, plutind în apa în care fuseseră fierţi de vii În orele ce trecură, singurele creaturi vii pe care le întâlniră fură câinii, îngrăşaţi nefiresc de mâncatul cadavrelor Câini şi hoitari — Ordine? îl întrebă în cele din urmă Unegen pe Altan Se uitară toţi la comandantul lor Altan nu scosese o vorbă de când păşiseră pe porţile oraşului Căpătase o nuanţă pământie, spectrală Părea bolnav Transpira abundent şi braţul stâng îi tremura Când ajunseră la altă grămadă de cadavre carbonizate, se cutremură, căzu în genunchi şi nu putu merge mai departe Pentru el, nu era primul genocid „Este Speer din nou”, îşi zise Rin Probabil că Altan îşi imaginase masacrul din Speer, îşi imaginase cum fusese măcelărit peste noapte poporul lui, ca nişte vite După mult timp, Chaghan îi întinse mâna Altan o prinse şi se ridică în picioare Înghiţi un nod şi închise ochii Pe chip i se aşternu din nou, printr-o unduire stranie, o mască de detaşare, ca o faţadă de indiferenţă alcătuind o protecţie peste faţă şi închizând înăuntru orice slăbiciuni — Împrăştiaţi-vă, ordonă el cu glas imposibil de calm Găsiţi supravieţuitorii Ultimul lucru pe care şi l-ar fi dorit vreunul dintre ei era să se împrăştie, să rămână singuri înconjuraţi de moarte Suni deschise gura să protesteze — Dar Federaţia — Federaţia nu-i aici Sunt în drum spre inima ţării de cel puţin o săptămână Oamenii noştri au murit Găsiţi-mi supravieţuitori ♦ Găsiră dovezile unei ultime bătălii disperate la poarta de sud Era limpede cine învinsese Cadavrele Miliţiei primiseră acelaşi tratament bine gândit ca şi ale civililor Fuseseră adunate în mijlocul pieţei, grămăjoare ordonate de trupuri aşezate cu grijă unele peste altele Rin văzu steagul rupt al Miliţiei zăcând pe jos, ars şi pătat de sânge Mâna stegarului fusese tăiată de la încheietură; restul corpului zăcea la câţiva metri mai departe, cu ochi goi şi nevăzători Steagul purta stema cu dragon a Împăratului Roşu, simbolul Imperiului Nikara În colţul din stânga jos era brodat numărul doi în scrierea nikara veche Era însemnul Diviziei Doi Lui Rin îi stătu inima în loc Divizia lui Kitay Se lăsă în genunchi şi atinse steagul Din spatele unui maldăr de cadavre se auzi un lătrat Ridică privirea şi văzu o corcitură închisă la culoare, plină de purici, venind către ea Era cât un lup mic Avea burta caraghios de rotundă, ca şi cum se îndopase zile întregi Trecu în fugă pe lângă Rin şi se îndreptă spre cadavrul stegarului, adulmecându-l cu speranţă Fata îl privi scormonind împrejur şi salivând nerăbdător, şi atunci ceva se rupse în ea — Pleacă de-aici! ţipă şi lovi câinele cu piciorul Orice animal din Sinegard ar fi fugit înspăimântat cu coada între picioare, însă câinele acela îşi pierduse frica de fiinţele umane Câinele acela trăise prea mult în mijlocul ospăţului suculent al masacrului Poate bănuia că şi ea mai avea puţin şi murea Poate credea că ar fi fost mai gustoasă carnea proaspătă decât cea putrezită Mârâi şi sări la ea Greutatea uriaşă a câinelui o luă prin surprindere pe Rin; animalul o doborî la pământ Când se năpusti spre artera ei, începură să-i curgă balele, însă fata ridică braţele ca să se apere şi câinele îşi înfipse colţii în antebraţul ei stâng Ea ţipă tare, totuşi câinele nu-i dădu drumul Cu braţul drept, se întinse după sabie, o scoase din teacă şi lovi în sus Lama pătrunse printre coastele câinelui Fălcile animalului se înmuiară Rin înjunghie din nou Câinele căzu de pe ea Sări în picioare şi-şi înfipse iarăşi sabia, străpungându-l în lateral Câinele se zbătea acum în chinurile morţii Îl înjunghie din nou, de data asta în gât, de unde ţâşni un jet de sânge, care-i stropi faţa cu picături calzi Îşi folosea acum sabia ca pe un pumnal, coborând iar şi iar braţul, doar ca să simtă cum oasele şi muşchii cedează sub metal, doar ca să facă rău şi să distrugă ceva — Rin! Cineva îi prinse braţul cu care ţinea sabia Se răsuci, dar Suni îi trase braţele la spate şi o ţinu strâns, ca să nu se poată mişca până nu se opri din plâns ♦ — Ai avut noroc că nu te-a muşcat de braţul drept, zise Enki Ţine asta pe rană o săptămână Dacă începe să miroasă, vino imediat la mine Rin îşi îndoi braţul Peste muşcătură, Enki legase strâns o cataplasmă care ustura de parcă şi-ar fi băgat braţul într-un viespar — Îţi face bine, spuse el când Rin se strâmbă O să prevină infecţia Nu vrem să turbezi — Cred c-aş prefera să turbez, răspunse fata Aş vrea să-mi pierd minţile Cred c-aş fi mai fericită — Nu mai vorbi aşa, zise Enki cu asprime Ai treabă de făcut Însă era oare cu adevărat „treabă” ce făceau ei? Sau se amăgeau că, dacă vor găsi supravieţuitori, vor fi ispăşiţi pentru faptul că ajunseseră pur şi simplu prea târziu? Îşi reluă munca jalnică de a cerceta străzile pustii, de a răscoli prin dărâmături, de a căuta prin case ale căror uşi fuseseră spulberate După câteva ore, încetă să mai spere să-l găsească pe Kitay în viaţă şi începu să spere să nu-i găsească ea trupul, pentru că dacă l-ar fi văzut jupuit, dezmembrat, îndesat într-o roabă cu o grămadă de alte cadavre, ars pe jumătate, ar fi fost mai rău decât dacă nu l-ar fi găsit deloc Mergea singură prin Golyn Niis, buimacă, încercând să vadă şi în acelaşi timp să nu vadă După o vreme îşi dădu seama că se învăţase cu mirosul şi în cele din urmă nici vederea cadavrelor nu mai fu un şoc, ci doar alte feţe pe care să le cerceteze în căutarea cuiva cunoscut În tot geest răstimp, strigă numele lui Kitay Ţipă de câte ori văzu vreo urmă de mişcare, orice ar fi putut să fie viu: o pisică dispărând pe o alee, un stol de ciori luându-şi brusc zborul, surprinse de revenirea oamenilor care nu erau morţi sau pe moarte Ţipă zile în şir Şi apoi, din ruine, atât de slab, încât crezu că era un ecou, îşi auzi strigat numele ♦ — Mai ţii minte când am zis că Probele sunt la fel de rele ca Speerul? întrebă Kitay N-am avut dreptate Asta-i la fel de rău ca Speerul E mai rău decât Speerul Nu era nici pe departe amuzant şi niciunul dintre ei nu râse Pe Rin o usturau ochii şi gâtul de atâta plâns Îi ţinuse mâna lui Kitay ore în şir, cu degetele strânse, şi nu voia să-i mai dea drumul Stăteau unul lângă altul într-un adăpost ridicat în grabă la mai bine de jumătate de kilometru de oraş, singurul loc unde puteau scăpa de duhoarea morţii ce pusese stăpânire pe Golyn Niis Supravieţuirea lui Kitay era un adevărat miracol Împreună cu un grup mic de soldaţi din Divizia Doi, se ascunsese multe zile sub cadavrele tovarăşilor lor ucişi, prea speriaţi să iasă, neştiind dacă patrulele Federaţiei nu se vor întoarce Când păruse că se puteau îndepărta pe furiş de abatoare, se ascunseseră în mahalalele distruse din partea de est a oraşului Scoseseră din ţâţâni o uşă de pivniţă şi umpluseră golul cu cărămizi, aşa că din afară părea un zid De aceea nu-i văzuseră Cike la prima trecere prin oraş Doar câţiva soldaţi din detaşamentul lui Kitay mai erau în viaţă, iar el nu ştia dacă în oraş mai erau şi alţi supravieţuitori — L-ai văzut pe Nezha? întrebă el în cele din urmă Am auzit că fusese trimis la Khurdalain Rin deschise gura să răspundă, însă de la rădăcina nasului până sub ochi i se răspândi o furnicătură îngrozitoare, iar în clipa următoare se sufocă în suspine necontrolate, chinuitoare şi nu mai putu rosti niciun cuvânt Kitay nu spuse nimic, ci întinse braţele în compasiune tăcută Rin se prăbuşi la pieptul lui Era absurd că el trebuia s-o aline, că ea trebuia să fie cea care plângea, după toate prin câte trecuse tânărul Însă Kitay era amorţit; pentru el, suferinţa devenise ceva firesc şi nu putea jeli mai mult decât jelise deja Încă o ţinea în braţe când Qara se strecură în cort — Tu eşti Chen Kitay? Nu fusese o întrebare propriu-zisă, ci trebuise doar să spună ceva ca să spulbere tăcerea — Da — Erai cu Divizia Doi când ? Glasul Qarei se stinse Kitay încuviinţă — Trebuie să ne pui la curent Poţi să mergi? ♦ Sub cerul liber, în faţa unui public tăcut format din Altan şi gemeni, Kitay povesti cu glas şovăitor masacrul de la Golyn Niis — Apărarea oraşului a fost sortită pieirii de la bun început, spuse el Credeam că mai dispunem de săptămâni bune, dar finalul ar fi fost acelaşi chiar dacă voi ne-aţi fi asigurat luni de zile Golyn Niis fusese apărat de un conglomerat format din Diviziile Doi, Nouă şi Unsprezece În cazul acela, numărul mai mare nu însemnase şi forţă mai mare Poate chiar mai rău decât în Khurdalain, soldaţii din provincii diferite aveau şi mai puţin sentimentul coeziunii sau al obiectivului comun Comandanţii lor erau rivali, paranoici din cauza lipsei de încredere, şi nu erau dispuşi să împărtăşească informaţii — Irjah s-a tot rugat de Căpetenii să lase deoparte divergenţele N-a reuşit să-i aducă pe calea raţiunii Kitay înghiţi un nod Primele două confruntări au mers prost Ne-au luat prin surprindere Au înconjurat oraşul dinspre sud-est Nu-i aşteptam aşa de repede Nu credeam că au găsit trecătoarea prin munţi Dar au sosit noaptea şi l-au capturat pe Irjah L-au jupuit de viu pe zidul oraşului, ca să vadă toţi Asta ne-a frânt rezistenţa Majoritatea soldaţilor au vrut să fugă după aceea După moartea lui Irjah, Diviziile Nouă şi Unsprezece s-au predat în masă Nu-i învinovăţesc Erau depăşiţi numeric şi au crezut că vor scăpa mai uşor dacă nu opun rezistenţă S-au gândit că prizonieratul era preferabil morţii Kitay se cutremură violent S-au înşelat foarte tare Generalul Federaţiei le-a acceptat capitularea cu toate formalităţile obişnuite Le-a confiscat armele şi i-a mânat în lagăre A doua zi dimineaţă au fost duşi pe munte şi decapitaţi După aceea, au dezertat mulţi din Divizia Doi Câţiva dintre noi am rămas să luptăm N-avea niciun rost, dar era mai bine decât să ne predăm Nu voiam să-l facem de râs pe Irjah Nu aşa — Stai, îl întrerupse Chaghan Au luat-o pe împărăteasă? — Împărăteasa a fugit, răspunse Kitay Şi-a luat douăzeci de gărzi şi s-a furişat afară din oraş în noaptea după moartea lui Irjah Qara şi Chaghan scoaseră în acelaşi timp sunete de neîncredere, însă Kitay clătină obosit din cap — Cine s-o poată învinui? Fie fugea, fie îi lăsa pe monştrii ăia să pună mâna pe ea şi cine ştie ce i-ar fi făcut Chaghan nu părea convins — Jalnic, izbucni el şi Rin fu de acord Ideea că împărăteasa fugise dintr-un oraş în timp ce oamenii ei erau arşi, ucişi, asasinaţi şi violaţi contrazicea tot ce învăţase fata despre arta războiului Un general nu-şi părăseşte trupele O împărăteasă nu-şi părăseşte poporul Din nou, cuvintele lui Talwu păreau adevărate Un conducător îşi părăseşte poporul Un cârmuitor începe o campanie Bucurie în decapitarea duşmanilor Asta semnifică răul Exista oare altă cale de interpretare a Hexagramei, văzând dovezile distrugerilor din faţa lor? Rin se torturase de una singură cu vorbele lui Talwu, încercând să le tălmăcească în orice fel care să nu indice masacrul de la Golyn Niis, dar se amăgise Talwu le spusese exact la ce să se aştepte Rin ar fi trebuit să ştie că totul era cu adevărat pierdut după ce împărăteasa îi abandonase pe nikara Însă împărăteasa nu fusese singura care abandonase Golyn Niis Armata predase oraşul Într-o săptămână, Golyn Niis fusese mai mult sau mai puţin oferit pe tavă Federaţiei şi toată populaţia de jumătate de milion de oameni fusese supusă capriciilor forţelor cotropitoare Capriciile acelea se dovediră a avea puţin de-a face cu oraşul în sine Federaţia dorise pur şi simplu să stoarcă orice resurse găsea în Golyn Niis, pregătindu-se pentru înaintarea în inima ţării Jefuiseră piaţa, adunaseră vitele şi ceruseră ca toate familiile să le aducă proviziile de orez şi cereale Orice nu putea fi încărcat în căruţe, fusese ars sau lăsat să se strice După aceea scăpaseră de oameni — Au hotărât că decapitările durează prea mult, aşa că au început să recurgă la mijloace mai eficiente, zise Kitay Au început cu gaze De fapt, probabil că ştiţi şi voi; au arma aceea care împrăştie ceaţă verzui-gălbuie — Ştiu, spuse Altan Am văzut-o şi noi în Khurdalain — Practic, au eliminat toată Divizia Doi într-o singură noapte, urmă Kitay Unii dintre noi am opus o ultimă rezistenţă lângă poarta de sud Când s-a risipit gazul, nimic nu mai rămăsese în viaţă M-am dus acolo după aceea să caut supravieţuitori La început nu mi-am dat seama ce vedeam Peste tot pe pământ erau animale Şoareci, şobolani, tot felul de rozătoare Foarte multe Se târâseră afară din găurile lor, ca să moară După ce Miliţia a fost eliminată, între soldaţi şi oamenii noştri n-a mai existat nimic Federaţia s-a distrat A transformat totul într-un sport Aruncau copii în sus, ca să vadă dacă reuşesc să-i spintece înainte să atingă solul Făceau concursuri să vadă câţi civili pot aduna şi decapita într-o oră Se întreceau să vadă cine poate stivui mai repede cadavrele I se frânse glasul Aveţi apă? Qara îi dădu plosca ei, fără să spună nimic — Cum a ajuns Mugenul aşa? întrebă Chaghan uluit Ce le-aţi făcut ca să vă urască atât de tare? — Nu-i vorba de ce le-am făcut, răspunse Altan şi Rin observă că iar îi tremura mâna stângă Aşa sunt instruiţi soldaţii Federaţiei Când eşti convins că viaţa ta nu înseamnă nimic în afara utilităţii ei pentru Împărat, vieţile duşmanilor înseamnă chiar mai puţin de-atât — Soldaţii Federaţiei nu simt nimic, spuse Kitay, încuviinţând din cap Nu se consideră oameni Sunt piese într-un dispozitiv Fac ce li se ordonă şi singurul moment în care trăiesc bucuria este când se delectează cu suferinţa altuia N-ai cum să-i determini să gândească raţional N-ai cum să încerci să-i înţelegi Sunt obişnuiţi să răspândească o ticăloşie atât de grotescă, încât nu pot fi consideraţi propriu-zis umani Lui Kitay îi tremura vocea Când îmi măcelăreau compania, m-am uitat în ochii unuia Credeam că-l pot face să mă vadă ca pe un om asemenea lui Ca pe o persoană, nu doar un adversar S-a uitat la mine şi mi-am dat seama că nu pot stabili niciun fel de legătură cu el În ochii ăia nu exista nimic omenesc ♦ Odată ce supravieţuitorii începură să înţeleagă că sosise Miliţia, ieşiră din ascunzişuri în grupuri jalnice Puţinii supravieţuitori din Golyn Niis stătuseră ascunşi în măruntaiele oraşului, închişi în adăposturi mascate, cum făcuse Kitay, sau aruncaţi în închisori improvizate, în care fuseseră uitaţi când soldaţii Federaţiei se hotărâseră să pornească mai departe După ce descoperiseră două-trei astfel de temniţe, Altan ordonase – deopotrivă civililor şi lui Cike – să cerceteze cu atenţie oraşul Nimeni nu se opusese ordinului Rin bănuia că toţi ştiau că ar fi fost îngrozitor să mori singur, înlănţuit de ziduri, când temnicerii plecaseră de mult — Măcar o dată salvăm şi noi oameni, spuse Baji Îmi place Altan însuşi conduse o echipă care avea misiunea aproape imposibilă de a strânge cadavrele El susţinea că dorea să prevină descompunerea şi bolile, însă Rin presupuse că de fapt voia să le ofere o înmormântare cuvenită şi pentru că nu putea face prea multe pentru oraş N-aveau timp să sape gropile comune de care era nevoie înainte ca duhoarea descompunerii să devină insuportabilă, aşa că adunară cadavrele în ruguri funerare imense, focuri uriaşe de trupuri ce ardeau permanent Golyn Niis se schimbă dintr-un oraş al leşurilor într-un oraş al cenuşii Însă simplul număr al morţilor era cutremurător Cadavrele pe care le ardea Altan abia dacă reduceau puţin mormanele de trupuri ce putrezeau între zidurile oraşului Rin nu credea că Golyn Niis putea fi curăţat altfel decât dând foc oraşului cu totul Până la urmă, era posibil să fie nevoiţi s-o facă Dar nu cât timp mai puteau exista supravieţuitori Fata se afla în afara zidurilor oraşului, încercând să găsească o sursă de apă curată care să nu fi fost infestată de sânge, când Kitay o trase deoparte şi-i spuse că o găsiseră pe Venka Fusese ţinută într-o „casă de relaxare”, probabil singurul motiv pentru care Federaţia ar fi lăsat în viaţă un soldat Kitay nu-i oferi detalii despre „casele de relaxare”, însă nici nu era nevoie Rin abia o recunoscu pe Venka când o văzu în seara aceea Părul ei minunat fusese tuns scurt, parcă tăiat cu un cuţit Ochii vioi îi erau acum apatici şi sticloşi Avea ambele încheieturi ale mâinilor rupte şi le ţinea susţinute în eşarfe ce-i treceau pe după gât Rin văzu unghiul în care fuseseră răsucite braţele şi ştiu că nu exista decât un singur mod prin care ar fi putut ajunge aşa Venka abia dacă se clinti la intrarea ei Numai când închise uşa tresări — Bună, spuse Rin încet Cealaltă fată ridică apatic privirea şi nu spuse nimic — M-am gândit că poate vrei să stai de vorbă cu cineva, zise Rin, deşi cuvintele i se părură găunoase şi nepotrivite chiar în clipa când le rosti Venka se încruntă la ea Rin îşi căută cuvintele Nu-i venea în minte nicio întrebare care să nu fie prostească „Eşti bine?” Bineînţeles că nu era bine „Cum ai supravieţuit?” Pentru că avusese trup de femeie „Ce ţi s-a întâmplat?” Dar asta ştia deja — Ştiai că ne zic latrine publice? întrebă pe neaşteptate Venka Rin se opri la doi paşi de uşă Începu să înţeleagă şi-i îngheţă sângele în vene — Poftim? — Ei credeau că eu nu-nţeleg mugini, spuse Venka, făcând o încercare înspăimântătoare să chicotească Aşa-mi spuneau, când erau în mine — Venka — Ştii ce rău doare? Erau în mine, erau în mine ore întregi şi nu se mai opreau Leşinam, dar de fiecare dată când mă trezeam ei continuau, era alt bărbat peste mine, sau poate acelaşi după o vreme toţi erau la fel Era un coşmar, iar eu nu puteam să mă trezesc Rin simţi gustul fierii în gură — Îmi pare tare rău încercă ea să spună, însă Venka nu păru s-o audă — Nu eu am suferit cel mai tare, zise ea Eu m-am opus Le-am făcut probleme Aşa că m-au păstrat pentru la sfârşit Voiau să mă-nfrângă întâi M-au pus să mă uit Am văzut femei cu maţele scoase Am văzut soldaţi tăindu-le sânii I-am văzut bătând în cuie femei vii, prinzându-le de pereţi I-am văzut mutilând fetiţe, după ce se săturaseră de mamele lor Dacă aveau vaginul prea mic, le tăiau ca să le fie mai uşor să le violeze Glasul Venkăi deveni ascuţit În casa aia era o femeie gravidă Însărcinată în şapte luni Sau în opt La-nceput, soldaţii au lăsat-o în viaţă ca s-aibă grijă de noi Să ne spele Să ne hrănească Era singurul chip blând din casa aia Fiindcă era gravidă, nu s-au atins de ea, la început După aia, într-o bună zi, generalul a hotărât că se săturase de celelalte fete A venit după ea Ai zice că-nvăţase ceva pân-atunci, după ce văzuse ce ne făceau nouă soldaţii Ai zice c-ar fi ştiut că n-avea rost să se opună Rin nu mai voia să audă, ci să-şi ascundă capul sub braţe şi să oprească totul Însă Venka povesti mai departe, de parcă acum, când îşi începuse mărturia, nu se mai putea opri — A dat din picioare şi s-a târât Şi după aia l-a pălmuit Generalul a urlat şi a prins-o de burtă Nu cu cuţitul Cu degetele Cu unghiile A trântit-o şi a sfâşiat-o, şi a tot sfâşiat-o Venka întoarse capul Şi i-a smuls stomacul, intestinele şi la sfârşit şi fătul şi fătul încă mişca Am văzut totul din hol Rin simţea că nu mai putea să răsufle — M-am bucurat, spuse Venka M-am bucurat c-a murit înainte ca generalul să-i rupă fătul în două, aşa cum rupi o portocală Venka îşi încleştă degetele sub eşarfe şi se crispă — M-a pus să fac curat — Zeilor Venka Rin n-o putea privi în ochi Îmi pare tare rău — Nu mă căina! ţipă Venka pe neaşteptate Se mişcă, vrând parcă s-o apuce de braţ, ca şi cum uitase că avea braţele rupte Se ridică şi se duse către ea până ajunseră faţă în faţă, la acelaşi nivel Avea aceeaşi expresie dezlănţuită pe care o avusese şi când luptaseră în ring — Nu vreau mila ta Vreau să-i ucizi pentru mine Trebuie să-i ucizi pentru mine, şuieră Venka Jură Jură pe sângele tău că o să-i arzi — Venka, nu pot — Ştiu că poţi, spuse ea pe ton strident Am auzit ce se spune despre tine Trebuie să-i arzi Orice-ar fi Jură pe viaţa ta Jură Jură pentru mine Avea ochii ca nişte cioburi de sticlă Rin avu nevoie de tot curajul ca s-o privească în ochi — Jur ♦ Rin ieşi din camera Venkăi şi plecă în goană Nu putea respira Nu putea vorbi Avea nevoie de Altan Nu era sigură de ce credea că el avea să-i ofere uşurarea de care simţea nevoie, însă dintre ei toţi, doar Altan mai trecuse prin aşa ceva El fusese pe Speer când arsese insula, îşi văzuse poporul ucis Cu siguranţă, Altan îi putea spune că Pământul se roteşte în continuare, că soarele va răsări şi va apune în continuare, că existenţa unui rău atât de respingător, a unui asemenea dispreţ pentru viaţa omenească nu însemna că întreaga lume era învăluită în beznă Cu siguranţă, Altan îi putea spune că mai aveau ceva pentru care să lupte — În bibliotecă, îi spuse Suni, arătând un turn cu aspect străvechi aflat la două răspântii dincolo de porţile oraşului Uşa bibliotecii era închisă şi nimeni nu răspunse, când fata bătu Rin răsuci mânerul încet şi aruncă o privire înăuntru Sala uriaşă era plină de lămpi, totuşi nu era niciuna aprinsă Unica lumină provenea de la razele lunii ce pătrundeau strălucitoare prin ferestrele înalte Încăperea era învăluită de un fum greţos care-i reamintea de ceva, atât de dens şi de dulce, încât Rin aproape că se înecă Într-un colţ, printre teancuri de cărţi, Altan stătea răstignit, cu picioarele întinse; capul îi atârna inert Îşi scosese cămaşa Lui Rin îi sări inima în gât Pieptul tânărului era brăzdat de cicatrici Multe erau tăieturi căpătate în luptă Altele erau surprinzător de ordonate, simetrice şi curate, crestate parcă intenţionat în piele În mână avea o pipă Pe când îl privea, Altan o duse la buze şi trase profund, iar ochii lui purpurii se dădură peste cap în timp ce inhala Lăsă fumul să-i umple plămânii, apoi îl expiră lent, oftând încet, satisfăcut — Altan? spuse ea cu glas scăzut La început, nu păru s-o audă Rin străbătu încăperea şi îngenunche încet lângă el Mirosul era greţos de familiar: grăunţe de opiu, dulci ca fructele putrede Îi amintea de Tikany, de cadavrele vii ce se iroseau în casele de droguri În cele din urmă, Altan se uită spre ea Chipul i se schimonosi într-un zâmbet caraghios, nepăsător, şi, chiar şi în ruinele din Golyn Niis, chiar şi în acel oraş de cadavre, lui Rin i se păru că înfăţişarea lui în momentul acela era imaginea cea mai înspăimântătoare pe care o văzuse vreodată CAPITOLUL 22 — Ştiai? întrebă Rin — Toţi ştiam, şopti Ramsa Îi atinse şovăitor umărul, într-o încercare de gest mângâietor, însă fără niciun folos, încearcă să se ascundă Nu prea îi iese Rin gemu şi-şi apăsă fruntea de genunchi Abia putea să vadă printre lacrimi O durea când trăgea aer în piept; i se părea că avea coastele zdrobite, ca şi cum disperarea o apăsa în piept, împingând aşa de tare, că abia mai putea răsufla Acesta era probabil sfârşitul Capitala lor de război căzuse, prietenii ei erau morţi sau distruşi, iar Altan — De ce? hohoti ea Nu ştie ce efecte are? — Ştie Ramsa lăsă să-i cadă mâna Îşi împleti degetele în poală Cred că nu se poate abţine Rin ştia că era adevărat, totuşi nu putea accepta Cunoştea ororile dependenţei de opiu Îi văzuse pe clienţii familiei Fang – tineri cărturari promiţători, negustori prosperi, oameni talentaţi –, ale căror vieţi fuseseră distruse de grăunţele de opiu Văzuse mândri funcţionari guvernamentali reduşi în doar câteva luni la starea de oameni zbârciţi, fără un ban, care cerşeau pe străzi ca să-şi poată cumpăra următoarea doză Însă nu putea împăca imaginea aceea cu comandantul ei Altan era invincibil Altan era cel mai bun maestru în arte marţiale din ţară Altan nu era Altan nu putea fi — Ar trebui să fie comandantul nostru, spuse ea răguşit Cum poate să lupte când când e aşa? — Îl acoperim noi, spuse Ramsa încet O face doar cel mult o dată pe lună Toate dăţile când mirosea a fum Toate dăţile când îl căutase şi el lipsea Stătea răstignit în biroul lui, trăgând în piept şi exhalând, cu privirea sticloasă şi goală, şi absent — Dezgustător, spuse ea E e jalnic — Nu spune asta, ripostă Ramsa tăios şi încleştă degetele în pumn Retrage-ţi imediat cuvintele — E comandantul nostru! Are o datorie faţă de noi! Cum poate să Ramsa o întrerupse — Nu ştiu cum a supravieţuit Altan pe insula aia, dar sunt sigur că orice i s-ar fi întâmplat a fost de neînchipuit Tu n-ai ştiut până acum câteva luni că eşti speerană, însă Altan i-a pierdut pe toţi ai lui peste noapte Nu-ţi revii dintr-o astfel de durere Aşa că el are nevoie de asta Aşa că-i o vulnerabilitate N-o să-l judec eu Nu cutez, pentru că n-am dreptul Şi nici tu n-ai dreptul s-o faci ♦ După două săptămâni de scotocit prin dărâmături, de intrat în subsoluri încuiate şi de mutat cadavre, Cike găsiseră mai puţin de o mie de supravieţuitori în oraşul care avusese cândva jumătate de milion de locuitori Trecuseră prea multe zile Renunţară să mai spere că vor mai găsi şi alţii Pentru prima dată de la începutul războiului, Cike n-avea planificată nicio operaţiune — Ce mai aşteptăm aici? întreba Baji de câteva ori pe zi — Ordine, răspundea de fiecare dată Qara Nu soseau însă niciun fel de ordine Altan era de obicei absent, uneori dispărând zile în şir Când era de faţă, nu era în stare să dea ordine Chaghan preluă treptat comanda, dându-le misiuni de rutină Majoritatea erau trimişi să stea de pază Toţi ştiau că inamicul înainta deja în interiorul ţării, ca să termine ce începuse, şi că la Golyn Niis nu mai erau de păzit decât ruine, însă tot respectau ordinele Rin stătea deasupra porţii, strângând o suliţă în mână ca să stea dreaptă şi urmărea drumul spre oraş Era în schimbul de la apus, ceea ce era foarte bine, pentru că nu putea să doarmă nici dacă încerca De fiecare dată când închidea ochii, vedea sânge Sânge uscat pe străzi Sânge în râul Golyn Cadavre atârnate în cârlige Prunci în butoaie Nu putea nici să mănânce Mâncarea cea mai insipidă avea gust de hoit O singură dată avuseseră carne; Baji prinsese în pădure doi iepuri, îi jupuise şi-i înfipsese într-o ţepuşă să se frigă Când le simţise mirosul, Rin icnise minute bune Nu putea disocia carnea iepurilor de carnea carbonizată a cadavrelor din piaţă Nu putea merge prin Golyn Niis fără să-şi închipuie morţile în momentul execuţiei Nu putea să vadă sutele de capete înfipte pe stâlpi fără să-l vadă pe soldatul care trecuse de-a lungul şirului de prizonieri îngenuncheaţi, coborându-şi metodic sabia iar şi iar, ca şi cum secera porumb Nu putea trece pe lângă pruncii îngropaţi în butoaie fără să le audă ţipetele nedumerite Tot timpul, mintea ei ţipa întrebarea fără răspuns: De ce? Cruzimea era de neînţeles pentru ea Înţelegea setea de sânge Se făcuse şi ea vinovată de aşa ceva Şi ea îşi pierduse controlul în luptă; mersese mai departe decât ar fi fost cazul, le făcuse rău altora când ar fi trebuit să se oprească Însă asta – cruzimea la un asemenea nivel, măcelul dement de o asemenea amploare, împotriva unor nevinovaţi ce nu ridicaseră nici măcar un deget ca să se apere, asta nu se vedea făcând „Au capitulat”, îi venea să urle la duşmanul ei deja plecat „Au depus armele Nu reprezentau nicio ameninţare De ce a trebuit să faceţi aşa ceva?” Explicaţia logică o ocolea Pentru că răspunsul nu putea fi logic Nu se regăsea în strategia militară Motivul nu erau raţiile alimentare insuficiente sau riscul unei insurgenţe ori al unei riposte Aşa ceva se întâmpla când, pur şi simplu, o rasă decidea că o alta era neînsemnată Federaţia masacrase Golyn Niis din simplul motiv că nu-i considera pe nikara umani Şi dacă adversarul tău nu-i uman, dacă adversarul tău e un gândac, ce contează câţi omori? Ce importanţă are dacă zdrobeşti o furnică sau dai foc unui muşuroi? De ce să nu smulgi aripile insectelor doar ca să te distrezi? Gângania poate că simte durerea, dar ce importanţă are pentru tine? Dacă erai victima, ce puteai spune ca să-l determini pe schingiuitorul tău să te vadă ca pe un om? Cum îţi puteai face duşmanul să te vadă măcar? Şi de ce i-ar fi păsat unui asupritor? Războiul vehicula concepte absolute Noi sau ei Victorie sau înfrângere Nu exista cale de mijloc Nu exista milă Nu exista capitulare Era acelaşi raţionament care justificase distrugerea Speerului, înţelese Rin Din punctul de vedere al Federaţiei, nimicirea peste noapte a unei întregi rase nu constituia o atrocitate Doar o necesitate ♦ — Eşti nebun Rin îşi ridică brusc capul Se cufundase în altă stare de buimăceală extenuată Clipi de două ori şi miji ochii în beznă, până când sursa glasurilor se transformă dintr-o umbră amorfă în două siluete vizibile Altan şi Chaghan stăteau sub poartă, Chaghan cu braţele încrucişate, Altan gârbovit lângă zid Cu inima bubuindu-i în piept, Rin se ghemui sub parapetul scund, ca să n-o poată vedea dacă se uitau în sus — Şi dacă n-am fi doar noi? întrebă Altan cu glas scăzut, înflăcărat Rin împietri; tânărul părea alert, vioi cum nu mai fusese de multe zile Dacă ar exista mai mulţi ca noi? — Hai să n-o luăm de la capăt cu povestea asta, răspunse Chaghan — Dacă ar exista mii de Cike, soldaţi la fel de puternici ca tine şi ca mine, soldaţi care să poată invoca zeii? — Altan — Dacă aş putea strânge o armată întreagă de şamani? Rin căscă ochii O armată? — Şi cum propui să faci asta? întrebă Chaghan pufnind batjocoritor — Ştii bine cum, răspunse Altan Ştii de ce te-am trimis în munte — Ai spus că-l voiai doar pe Străjerul Porţii Glasul lui Chaghan deveni agitat N-ai zis că vrei să-i eliberezi pe toţi nebunii de-acolo — Nu sunt nebuni — Dar nu sunt nici oameni! De-acum sunt semizei! Sunt ca nişte fulgere, ca nişte uragane de putere spirituală Dac-aş fi ştiut ce pui la cale, n-aş fi — Prostii, Chaghan Ştiai exact ce puneam la cale — Trebuia să-l eliberăm împreună pe Străjerul Porţii Chaghan părea îndurerat — Şi o vom face Aşa cum o să-i eliberăm şi pe toţi ceilalţi Feylen Huleinin Pe toţi — Pe Feylen? După ce a-ncercat să facă? Nu ştii ce spui Vorbeşti despre atrocităţi — Atrocităţi? repetă calm Altan Ai văzut cadavrele de-aici şi m-acuzi pe mine de atrocităţi? Glasul lui Chaghan devenea tot mai ascuţit — Ce a făcut Mugen e cruzime omenească, dar oamenii sunt în stare să producă distrugere doar între nişte limite Fiinţele închise la Chuluu Korikh sunt capabile să ducă ruină la o scară cu totul diferită Altan râse — Ai ochi? Vezi ce au comis în Golyn Niis? Un conducător trebuie să facă orice este necesar ca să-şi apere poporul Eu n-o să fiu Tearza, Chaghan N-o să-i las să ne-omoare ca pe câini Rin auzi zgomote înăbuşite Picioare târându-se prin frunze uscate Membre lovindu-se de alte membre Se băteau? Abia îndrăznind să răsufle, se uită peste zid Chaghan îl apucase de guler pe Altan cu ambele mâini, trăgându-l în jos, astfel încât să ajungă faţă în faţă Altan era cu cincisprezece centimetri mai înalt, ar fi putut să-l rupă în două cu uşurinţă, totuşi nu ridicase nicio mână ca să se apere Rin îi privi nevenindu-i să-şi creadă ochilor Nimeni nu-l atingea aşa pe Altan — Nu va fi un alt Speer, şuieră Chaghan Avea faţa aşa de aproape de a lui Altan, că aproape li se atingeau nasurile Nici măcar Tearza nu şi-a dezlănţuit zeul ca să salveze o insulă Însă tu condamni la moarte mii de oameni — Încerc să câştig războiul ăsta — Pentru ce? Uită-te în jurul tău, Trengsin! Nimeni n-o să te bată pe spate şi-o să-ţi spună „bravo” N-a mai rămas nimeni Ţara asta se duce de râpă şi nu-i pasă nimănui — Împărătesei îi pasă, spuse Altan I-am trimis un şoim, mi-a aprobat planul — Cui îi pasă ce zice împărăteasa ta? urlă Chaghan, cu mâinile tremurându-i sălbatic La naiba cu-mpărăteasa ta! Împărăteasa ta a fugit! — Ea este una dintre noi, spuse Altan, ştii bine Dacă o avem pe ea, şi pe Străjerul Porţii, atunci putem conduce armata — Nimeni nu poate conduce armata aia Chaghan îi dădu drumul tânărului Oamenii din munte nu sunt ca tine Nu sunt ca Suni Nu-i poţi controla şi nici n-o să-ncerci s-o faci N-o să te las eu Chaghan ridică mâinile să-l împingă iar, însă de data aceasta Altan îl prinse, îl ţinu de încheieturi şi i le coborî fără efort Nu-i dădu drumul — Chiar crezi că mă poţi opri? — Nu eşti în firea ta, spuse Chaghan Acum e vorba despre Speer E vorba despre răzbunarea ta Asta-i tot ce faceţi voi, speeranii – urâţi şi ardeţi şi distrugeţi, fără să vă pese de consecinţe Tearza a fost singura dintre voi cu viziune Poate că Federaţia a avut dreptate în privinţa voastră, poate că-i mai bine că v-a ars insula — Cum îndrăzneşti? zise Altan, cu glas atât de scăzut, încât Rin se lipi de perete ca şi cum ar fi putut să ajungă mai aproape, ca să fie sigură că aude bine Degetele lui se strânseră pe încheieturile lui Chaghan Ai întrecut măsura — Sunt Prezicătorul tău, zise Chaghan Îţi dau sfaturi, fie că vrei să le auzi, fie că nu — Prezicătorul nu comandă, răspunse Altan Prezicătorul nu nesocoteşte ordinele N-am nevoie de un locotenent care nu-mi e loial Dacă nu m-ajuţi, te trimit de-aici Du-te în nord Du-te la baraj Ia-o pe sora ta şi fă cum am plănuit — Altan, fii raţional, insistă Chaghan Nu-i nevoie să faci aşa ceva — Fă cum îţi ordon, spuse Altan tăios Du-te sau pleacă din Cike Rin se ghemui în spatele zidului, cu inima bătând să-i spargă pieptul ♦ Plecă din post, când auzi stingându-se în depărtare paşii lui Altan După ce nu-i mai putu zări silueta de la poartă, o zbughi în jos pe trepte şi o luă la goană pe drum Îi prinse pe Chaghan şi Qara în timp ce puneau şaua pe un jugan pe care-l recuperaseră — Să mergem, îi spuse Chaghan surorii lui când o văzu apropiindu-se, însă Rin prinse hăţurile înainte să dea Qara pinteni calului — Unde vă duceţi? întrebă ea — Departe, răspunse Chaghan scurt Dă-i drumul, te rog — Trebuie să vorbesc cu tine — Am primit ordin să plecăm — Te-am auzit când vorbeai cu Altan Qara bombăni ceva în graiul lor Chaghan se încruntă — Ai reuşit vreodată să-ţi vezi de treaba ta? Rin strânse şi mai tare hăţurile — Despre ce armată vorbeşte? De ce nu vrei să-l ajuţi? Chaghan miji ochii — Habar n-ai în ce te bagi — Atunci spune-mi tu Cine-i Feylen? întrebă ea cu glas tare Cine-i Huleinin? Ce voia să spună, c-o să-l elibereze pe Străjerul Porţii? — Altan va arde Nikanul până în temelii Eu nu vreau să fiu responsabil pentru aşa ceva — Să ardă Nikanul până în temelii? repetă Rin Cum — Comandantul tău a înnebunit, zise Chaghan răspicat Asta-i tot ce trebuie să afli tu Şi ştii care-i partea cea mai rea? Cred că asta a intenţionat de la bun început Am fost orb Asta a intenţionat încă de când a pornit Federaţia spre Sinegard — Şi tu o să-l laşi? Chaghan se trase înapoi violent, de parcă fusese plesnit peste faţă Rin se temu că ar putea să smucească de hăţuri şi să plece, însă bărbatul rămăsese pe loc, cu gura puţin căscată Ea nu-l mai văzuse niciodată pe Chaghan amuţit O speria Nu se aşteptase să-l vadă codindu-se în faţa cruzimii Dintre Cike, Chaghan fusese singurul care nu arătase niciodată vreo urmă de temere faţă de propria sa putere, faţă de riscul de a-şi pierde controlul Chaghan se desfăta cu abilităţile lui Le savura Ce putea fi atât de neconceput, încât să-l îngrozească până şi pe el? Fără să-şi desprindă privirea de la Rin, Chaghan întinse mâna, prinse hăţurile şi coborî de pe cal Fata se retrase doi paşi El se opri mult mai aproape decât şi-ar fi dorit ea O cercetă în tăcere vreme îndelungată — Tu înţelegi sursa puterii lui Altan? o întrebă în cele din urmă Rin se încruntă — E speeran E evident — Speeranul de rând nu era nici pe jumătate la fel de puternic ca el, spuse Chaghan Te-ai întrebat vreodată de ce, dintre toţi speeranii, doar Altan a supravieţuit? De ce i s-a permis să trăiască atunci când restul neamului său a fost ars şi dezmembrat? Rin clătină din cap — După Primul Război al Macului, Federaţia a devenit obsedată de poporul tău, spuse Chaghan Nu le venea să creadă că forţele lor armate au fost înfrânte de poporul acelei insuliţe Asta le-a îmboldit interesul pentru şamanism, pentru că ei nu avuseseră niciodată un şaman Trebuiau să ştie cum îşi dobândeau speeranii puterile Când au ocupat Provincia Şarpelui, au construit o bază de cercetare în dreptul insulei şi au petrecut deceniile dintre Războaiele Macului răpind speerani, făcând experimente pe ei şi încercând să înţeleagă de ce anume erau diferiţi Altan a fost unul dintre experimentele acelea Rin simţi că se sufocă Îi era groază de ce ar putea urma, însă Chaghan vorbi mai departe, cu glas egal şi impasibil, de parcă rostea o lecţie de istorie — La vremea când hesperienii au eliberat baza, Altan îşi petrecuse jumătate din viaţă într-un laborator Oamenii de ştiinţă ai Federaţiei îl drogau zilnic, ca să-l ţină sedat, îl înfometau Îl torturau ca să-l silească să se supună N-a fost singurul speeran pe care l-au răpit, dar a fost singurul care a supravieţuit Ştii cum? Fata clătină din cap — Nu Chaghan continuă, fără milă: — Ştiai că-l legau şi-l obligau să se uite când îi torturau pe ceilalţi, ca să vadă ce-i stimulează? Ca să înţeleagă din ce erau făcuţi speeranii? Federaţia era decisă să afle Ştiai că-i ţineau în viaţă cât puteau de mult, chiar şi după ce le scoteau carnea de pe coaste, ca să poată vedea cum li se mişcă muşchii în timp ce erau jupuiţi ca nişte iepuri? — Nu mi-a spus niciodată, şopti Rin — Şi nici n-o să-ţi spună Lui Altan îi place să sufere în tăcere Lui Altan îi place să-şi clocească ura, s-o lase la dospit cât poate de mult Acum înţelegi sursa puterii lui? Nu pentru că ar fi speeran Nu-i nimic de natură genetică Altan este aşa de puternic pentru că urăşte atât de profund şi de meticulos, încât ura se regăseşte în fiecare părticică a fiinţei lui Phoenixul vostru e zeul focului, dar e şi zeul furiei Al răzbunării Altan nu are nevoie de opiu pentru a-l invoca, deoarece Phoenixul e tot timpul viu înăuntrul său M-ai întrebat de ce nu-l opresc Acum înţelegi Nu poţi opri un răzbunător Nu poţi vorbi logic cu un nebun Tu crezi că fug – şi recunosc că mi-e frică Mi-e frică de ce ar putea face în căutarea răzbunării Şi mi-e teamă că are dreptate ♦ Când îl găsi pe Altan, întins în acelaşi colţ al bibliotecii ca şi data trecută, Rin nu spuse nimic Străbătu încăperea luminată de razele lunii şi-i luă pipa dintre degetele fără vlagă Se aşeză pe jos cu picioarele încrucişate, rezemându-se de rafturile cu suluri străvechi Apoi trase şi ea un fum prelung Dură ceva timp până simţi efectul, însă când îl simţi, se întrebă de ce mai pierduse vremea meditând Acum înţelegea motivul pentru care Altan avea nevoie de opiu Dependenţa lui nu era de mirare Probabil că doar când trăgea din pipă nu era mistuit de nenorocirea lui, de cicatricile care nu aveau să se vindece niciodată Pâcla adusă de fum era singura care-l putea face să nu simtă nimic şi să uite în cele din urmă de toate — Ce mai faci? mormăi el — Îi urăsc, spuse fata Îi urăsc foarte tare Îi urăsc aşa de tare, că doare Îi urăsc cu fiecare picătură de sânge Îi urăsc cu fiecare os din trup Altan exhală un norişor de fum Nu arăta a om, cât mai degrabă ca un simplu intermediar pentru circulaţia fumului, o extensie neînsufleţită a pipei — Durerea nu-ncetează niciodată, spuse el Rin trase în piept încă o gură din dulceaţa minunată — Acum înţeleg, îi răspunse — Chiar înţelegi? — Îmi pare rău pentru mai demult Cuvintele îi erau vagi, însă Altan păru să ştie ce voise, îi luă pipa şi trase din nou din ea, iar asta fu o confirmare suficientă Trecu mult până vorbi din nou — Sunt pe punctul să fac ceva îngrozitor, spuse el Şi vei avea de ales Poţi alege să vii cu mine la închisoarea de sub stâncă Cred că ştii ce intenţionez să fac acolo — Da Ştia, fără să întrebe, cine era închis la Chuluu Korikh „Criminali anormali, care au comis crime anormale ” Dacă mergea cu Altan, avea să-l ajute să dezlănţuie monştri Monştri mai răi decât chimeiul Monştri mai răi decât tot ce se afla în Menajeria împăratului – pentru că monştrii aceia nu erau fiare lipsite de minte ce puteau fi ţinute în lesă şi controlate, ci războinici Şamani Zei încarnaţi în oameni, fără niciun respect pentru lumea muritorilor — Sau poţi alege să stai în Golyn Niis Poţi să lupţi alături de rămăşiţele armatei nikara şi poţi încerca să câştigi războiul ăsta fără ajutorul zeilor Poţi să rămâi fata bună a lui Jiang, să-i iei în seamă avertismentele şi să te fereşti de puterea pe care ştii c-o ai Îi întinse mâna Dar am nevoie de ajutorul tău Am nevoie de încă un speeran Rin coborî privirea spre degetele lui brune şi prelungi Dacă îl ajuta să-şi elibereze armata, ar fi devenit şi ea un monstru? S-ar fi făcut ei vinovaţi de tot ce-i acuzase Chaghan? Probabil Dar ce mai aveau de pierdut? Cotropitorii care-i umpluseră deja ţara de opiu şi o lăsaseră să putrezească se întorseseră să-şi termine treaba Întinse mâna şi o strânse în jurul degetelor tânărului Senzaţia pielii lui întrecea toate închipuirile Singuri în bibliotecă, având ca martori doar sulurile străvechi ale Vechiului Nikan, Rin îşi jură loialitatea — Vin cu tine, spuse ea CAPITOLUL 23 CHULUU KORIKH DIN CLASIFICAREA ZEITĂŢILOR DE SEEJIN, COMPILATĂ ÎN ANALELE ÎMPĂRATULUI ROŞU, ÎNREGISTRATE DE VACHIR MOGOI, ÎNALT ISTORIC AL SINEGARDULUI Cu mult înainte de zilele Împăratului Roşu, ţara aceasta nu era încă un mare imperiu, ci un ţinut slab populat, locuit de câteva triburi Membrii lor erau nomazi călări veniţi din nord, care fuseseră alungaţi din Hinterlanda de hoardele marelui han Acum se zbăteau să vieţuiască pe tărâmul acesta ciudat şi cald Ei nu ştiau multe: ciclurile ploii, mareele de pe fluviul Murui, varietăţile de sol Nu ştiau cum să are pământul sau să-l însămânţeze ca să-şi poată cultiva mâncarea în loc s-o vâneze Aveau nevoie de călăuzire Aveau nevoie de zei Însă zeităţile Panteonului încă şovăiau să ajute omenirea — Oamenii sunt egoişti şi meschini, susţinea Erlang Shen, marele mareşal al forţelor celeste Viaţa lor e aşa de scurtă, că nu se gândesc la viitorul tărâmului Dacă le dăm ajutor, vor secătui pământul acesta şi se vor sfădi între ei Nu va fi pace — Dar acum suferă Sora geamănă a lui Erlang Shen, frumoasa Sanshengmu, conducea facţiunea rivală Avem puterea să-i ajutăm De ce să le-o refuzăm? — Eşti oarbă, surioară, spuse Erlang Shen Ai o părere prea bună despre muritori Ei nu oferă nimic universului, şi universul nu le datorează nimic în schimb Dacă nu pot supravieţui, atunci lasă-i să moară Erlang Shen dădu un ordin celest care interzicea tuturor entităţilor din Panteon să se amestece în treburile muritorilor, însă Sanshengmu, mereu cea mai blândă dintre ei doi, era încredinţată că el judeca pripit omenirea Puse la cale un plan de a coborî în taină pe Pământ, sperând să dovedească Panteonului că oamenii merită ajutorul zeilor Cu toate astea, Erlang Shen fu înştiinţat în ultima clipă de planul lui Sanshengmu şi o urmări În graba de a scăpa de fratele ei, Sanshengmu căzu pe Pământ şi se lovi rău Zăcu pe drum trei zile Înfăţişarea ei de muritoare era a unei femei de o frumuseţe neobişnuită În vremurile acelea, era periculos să fii aşa Primul bărbat care o găsi, un soldat, o silui şi o lăsă să moară Al doilea bărbat, un negustor, îi luă hainele, însă pe ea o abandonă, căci era prea grea pentru căruţa lui Al treilea bărbat era un vânător Când o văzu pe Sanshengmu, îşi scoase mantia şi o înfăşură în ea Apoi o duse la cortul lui — De ce mă ajuţi? întrebă Sanshengmu Eşti om Voi nu trăiţi decât ca să vă prădaţi unii pe alţii Nu aveţi compasiune Nu faceţi decât să vă satisfaceţi lăcomia — Nu toţi oamenii sunt aşa, spuse vânătorul Eu, de pildă Până să ajungă la cortul lui, Sanshengmu se îndrăgostise Se mărită cu vânătorul Îi învăţă multe lucruri pe oamenii din tribul lui; cum să invoce ploaia din ceruri, cum să citească vremea în desenele de pe carapacea unei broaşte ţestoase, cum să ardă tămâie pentru a îmbuna zeităţile agriculturii să le dea recolte îmbelşugate Tribul vânătorului prosperă şi se întinse peste ţinutul fertil al Nikanului Vestea despre zeiţa vie ce coborâse pe Pământ se răspândi Numărul adoratorilor lui Sanshengmu crescu de la un capăt în celălalt al ţării Bărbaţii din Nikan aprindeau tămâie şi ridicau statui în cinstea ei, prima entitate divină de care ştiuseră vreodată Şi, când sosi clipa, îi născu vânătorului un copil De pe tronul lui din ceruri, Erlang Shen privea şi se înfuria tot mai rău Când fiul lui Sanshengmu împlini un an, Erlang Shen coborî în lumea oamenilor Dădu foc cortului unde se ţinea ospăţul, gonindu-i pe oaspeţii îngroziţi Îl străpunse pe vânător cu suliţa lui cu trei dinţi şi-l omorî Îl luă pe fiul lui Sanshengmu şi-l aruncă de pe un munte Apoi o prinse de gât pe sora lui îngrozită şi o ridică în aer — Nu poţi să m-omori, zise Sanshengmu cu voce sugrumată Eşti legat de mine Suntem două jumătăţi ale unui întreg Nu poţi trăi după moartea mea — Nu, recunoscu Erlang Shen, dar pot să te-nchid De vreme ce iubeşti aşa mult lumea oamenilor, o să ridic aici o temniţă pământească, unde vei sta o eternitate Va fi pedeapsa ta pentru c-ai îndrăznit să iubeşti un muritor Pe când vorbea, un munte mare se întrupă în aer Erlang Shen îşi aruncă sora geamănă departe de el şi muntele se prăbuşi peste ea, o temniţă indestructibilă de piatră Sanshengmu încercă să scape, dar în închisoarea aceea nu-şi putea folosi magia Lâncezi mulţi ani în temniţa ei de piatră Şi fiecare clipă era o caznă pentru zeiţă, care putuse cândva să zboare liberă prin ceruri Există multe poveşti despre Sanshengmu Şi poveşti despre fiul ei, Războinicul Lotusului, care a fost primul şaman ce a păşit în Nikan – o legătură între zei şi oameni Există poveşti despre războiul pe care l-a dus împotriva unchiului său, Erlang Shen, ca să-şi elibereze mama Există şi poveşti despre Chuluu Korikh Despre regele-maimuţă, şamanul înfumurat care a fost închis acolo cinci mii de ani de către Împăratul de Jad, ca pedeapsă pentru neobrăzarea lui S-ar putea spune că acela a fost începutul epocii poveştilor, pentru că acela a fost începutul epocii şamanilor Multe sunt adevărate Încă şi mai multe nu sunt adevărate Ceva este totuşi sigur Până în zilele noastre, dintre toate locurile de pe Pământ, doar Chuluu Korikh poate stăvili un zeu ♦ — Îmi spui până la urmă încotro mergeţi? întrebă Kitay Sau m-ai chemat aici doar ca să-ţi iei rămas-bun? Rin îşi strângea echipamentul în saci, evitând intenţionat să se uite în ochii lui Îl ocolise în ultima săptămână, cât făcuse cu Altan planurile de călătorie Altan îi interzisese să discute despre asta cu oricine din afara lui Cike El şi Rin aveau să meargă singuri la Chuluu Korikh Însă dacă reuşeau, Rin voia ca prietenul ei Kitay să ştie ce-l aştepta Voia ca el să ştie când să fugă — Plecăm imediat ce-i pregătit calul, îi spuse Chaghan şi Qara plecaseră din Golyn Niis cu singurul cal cât de cât acceptabil pe care nu-l luase Federaţia Avuseseră nevoie de multe zile să găsească alt cal jugănit care să nu fie bolnav sau pe moarte şi de alte zile să-l pună pe picioare pentru călătorie — Pot să-ntreb încotro? Kitay încerca să nu-şi arate enervarea, însă Rin îl cunoştea prea bine ca să nu bage de seamă; i se citea iritarea pe chip Nu era obişnuit să nu aibă informaţii şi era supărat pe ea din cauza asta Şovăi, apoi spuse: — Munţii Kukhonin — Kukhonin? repetă Kitay — Două zile de mers călare de-aici Scotoci prin sac ca să evite să-l privească Îşi pusese în bagaje o cantitate enormă de seminţe de mac, tot ce putea duce din depozitele lui Enki Bineînţeles că seminţele n-aveau să fie de folos în Chuluu Korikh, însă odată ce plecau din munte, după ce-i eliberau pe toţi şamanii dinăuntru — Ştiu unde-s Munţii Kukhonin, pufni Kitay Vreau să ştiu de ce mergeţi în direcţia opusă coloanei principale a Federaţiei „Trebuie să-i spui ” Rin nu putea găsi o cale de a-l avertiza pe Kitay fără să divulge o parte din planul lui Altan Altfel ar fi insistat să afle singur, iar curiozitatea avea să-i aducă moartea Puse sacul jos, îl strânse şi se uită în ochii lui — Altan vrea să strângă o armată Kitay scoase un sunet de neîncredere — Cum ai zis? — Este ei sunt N-ai înţelege nici dacă ţi-aş spune Cum era să-i explice? Kitay nu studiase niciodată Tradiţiile Nu crezuse niciodată cu adevărat în zei, nici chiar după bătălia de la Sinegard Kitay credea că şamanismul era o metaforă pentru arte marţiale cunoscute doar de iniţiaţi, că talentele lui Rin şi ale lui Altan erau iuţeală de mână şi prestidigitaţii El nu ştia ce se afla în Panteon Nu înţelegea pericolul pe care erau pe cale să-l descătuşeze — Hai uite, încerc să te avertizez — Nu, încerci să mă duci de nas Nu-i cazul să mă duci de nas, spuse Kitay răspicat Am văzut oraşe arzând Te-am văzut făcând lucruri pe care muritorii nu le pot face Te-am văzut invocând focul Cred c-am dreptul să ştiu Pune-mă la încercare — Bine Îi spuse În mod uimitor, el o crezu — Sună ca un plan în care multe o pot lua razna, spuse Kitay când fata termină ce avea de spus Şi de unde ştie Altan că armata asta va lupta pentru el? — Ei sunt nikara Trebuie s-o facă Au mai luptat şi înainte pentru Imperiu — Acelaşi imperiu care i-a îngropat de vii? — Nu i-a îngropat de vii, zise Rin, ci i-a zidit — Ah, scuze, i-a zidit I-a închis în stâncă într-un munte magic, pentru că deveniseră atât de puternici, încât doar un blestemat de munte îi mai putea împiedica să distrugă sate întregi Asta-i armata pe care o veţi elibera în ţară Asta-i ce credeţi voi că va salva Nikanul Cine a venit cu ideea, tu sau comandantul tău cu minţile tulburate de opiu? Pentru că, ascultă-mă pe mine, ăsta nu-i în niciun caz un plan pe care să-l faci cu minţile întregi Rin îşi încrudşă braţele pe piept Kitay nu spunea nimic ce să nu fi gândit şi ea Ce putea prezice cineva despre nişte suflete înnebunite, care fuseseră întemniţate ani de zile? Şamanii din Chuluu Korikh puteau să nu facă nimic La fel de bine însă puteau să distrugă jumătate de ţară doar de ciudă Însă Altan era sigur că vor lupta pentru el „N-au niciun drept să-i poarte pică împărătesei”, zisese Altan „Toţi şamanii ştiu riscurile călătoriei spre zei Toţi din Cike ştiu că, la capătul drumului, sunt destinaţi Muntelui de Piatră ” Iar alternativa era exterminarea tuturor nikara Masacrul de la Golyn Niis arătase clar că Federaţia nu voia să ia prizonieri Voia teritoriul imens care era ocupat de Imperiul Nikara N-o interesa să coabiteze cu foştii săi ocupanţi Rin cunoştea riscurile, le cântărise şi ajunsese la concluzia că nu-i păsa I se alăturase lui Altan, la bine şi la greu — Nu mă poţi determina să mă răzgândesc, spuse ea Ţi-am făcut un serviciu spunându-ţi despre ce va fi vorba Nu ştiu cât control vom avea când vom ieşi din muntele ăla, dar ştiu că vom fi puternici Nu-ncerca să ne opreşti Nu-ncerca să ni te alături Când venim, trebuie să fugi ♦ — Punctul de întâlnire va fi la poalele Munţilor Kukhonin, spuse Altan în faţa tuturor Cike Dacă nu ne vedem acolo în şapte zile, consideraţi că am fost ucişi Nu intraţi singuri în munte Aşteptaţi o pasăre de la Qara şi faceţi ce vă cere mesajul Chaghan e comandant în locul meu — Unde este Chaghan? îndrăzni să întrebe Unegen — Cu Qara Chipul lui Altan nu trăda nimic Au plecat în nord la ordinul meu Veţi şti când se întorc — Şi când va fi asta? — Când îşi vor termina treaba Rin aştepta lângă cal şi-l privea pe Altan vorbind cu o siguranţă de sine pe care n-o mai văzuse de la Sinegard Aşa cum arăta acum, Altan nu era băiatul frânt cu pipa de opiu Nu era speeranul deznădăjduit ce retrăia genocidul poporului său Nu era o victimă Altan era diferit acum şi faţă de cum fusese la Khurdalain Nu mai era frustrat, plimbându-se încoace şi-ncolo ca un animal încolţit, nu mai era la mâna lui Jun Altan avea o misiune, un obiectiv unic Nu mai trebuia să se reţină Fusese eliberat din lesă Avea să-şi ducă furia către un deznodământ final, înspăimântător Rin era convinsă că vor reuşi Numai că nu ştia dacă ţara va supravieţui planului său — Mult noroc, zise Enki Salută-l pe Feylen din partea noastră — Bun băiat, zise Unegen melancolic Asta până a încercat să facă totul una cu pământul pe o rază de treizeci de kilometri — Nu exagera, zise Ramsa Au fost doar cincisprezece kilometri ♦ Merseră cât de repede putea calul La prânz, trecură pe lângă o stâncă cu două linii scrijelite pe o parte Fata nu le-ar fi văzut, dacă nu i-ar fi atras atenţia Altan — Mâna lui Chaghan, zise el Dovada că drumul e sigur — Aici l-ai trimis? — Da Înainte să plecăm de la Castelul Nopţii spre Khurdalain — De ce? — Chaghan şi cu mine El avea o teorie despre Triadă, înainte de Sinegard, când şi-a dat seama că Tyr a murit, văzuse ceva la orizontul spiritului A crezut că-l văzuse pe Străjerul Porţii A văzut aceeaşi perturbare după o săptămână, apoi a dispărut El credea că era posibil ca Străjerul Porţii să se fi închis de bunăvoie în Chuluu Korikh Ne-am gândit că l-am putea scoate de-acolo, să aflăm adevărul – poate să descoperim adevărul despre Triadă, să vedem ce s-a-ntâmplat cu Străjerul Porţii şi cu împăratul, să aflăm ce le-a făcut împărăteasa Chaghan nu ştia că eu doream să mai eliberez şi pe altcineva — L-ai minţit Altan ridică din umeri — Chaghan crede ce vrea el să creadă — Chaghan a mai A zis Vocea fetei se stinse, neştiind cum să-şi formuleze întrebarea — Ce? — A mai zis că te-au antrenat ca pe un câine În Sinegard Tânărul râse sec — A folosit chiar cuvintele astea, nu-i aşa? — A zis că te-au îndopat cu opiu Altan se crispă — La Sinegard antrenau soldaţi, zise el În cazul meu, şi-au făcut treaba „S-ar putea să-şi fi făcut treaba prea bine”, gândi Rin Ca şi Cike, maeştrii din Sinegard invocaseră o forţă mai înspăimântătoare decât erau pregătiţi să stăpânească Făcuseră mai mult decât să instruiască un speeran Creaseră un răzbunător Altan era comandantul care ar fi adus flăcările peste întreaga lume ca să-şi distrugă duşmanul Asta ar fi trebuit s-o neliniştească Acum trei ani, dacă ar fi ştiut ce ştia acum despre Altan, ar fi fugit mâncând pământul Însă de-acum văzuse prea multe şi suferise prea mult Imperiul nu avea nevoie de cineva raţional Avea nevoie de cineva suficient de nebun ca să încerce să-l salveze Se opriră când se întunecă prea tare ca să mai vadă poteca Se aventuraseră pe un făgaş aşa de puţin umblat, că abia putea fi numit drum, iar calul ar fi putut lesne să-şi rănească vreo copită într-o piatră ascuţită sau să-i arunce într-o râpă Animalul se clătină, când coborâră Altan îi turnă apă într-o tingire, dar calul începu să bea fără tragere de inimă abia după ce-l îmboldi Rin — O să moară dacă-l mai călărim aşa, spuse ea Ştia foarte puţine despre cai, însă îşi dădea seama când un animal era gata să se prăbuşească Un armăsar de luptă din Khurdalain ar fi putut, probabil, să facă drumul fără probleme, dar ăsta era un amărât de cal de povară – un animal bătrân şi aşa de slab că i se vedeau coastele prin părul neţesălat — Mai avem nevoie de el doar o zi, spuse Altan Dup-aia poate să moară Rin îi dădu calului o mână de boabe de orez din bagajul lor Între timp, Altan ridică tabăra cu eficienţă simplă şi metodică Strânse cetină căzută şi frunze uscate ca să-i ferească de frig Făcu un cadru din crengi rupte de copaci şi atârnă peste el o mantie de rezervă ca să-i apere de zăpadă peste noapte Scoase din sacul lui surcele uscate şi ulei, săpă o gropiţă şi aşeză iasca înăuntru Întinse mâna Flacăra se aprinse imediat Fără efort, ca şi cum n-ar fi făcut decât să fluture un evantai, Altan înteţi flăcările până ajunseră să stea în jurul unui foc de tabără dogoritor Rin întinse mâinile şi lăsă căldura să-i pătrundă în oase Nu-şi dăduse seama cât de înfrigurată devenise peste zi; abia acum observă că nu-şi simţise degetele de la picioare — Te-ai încălzit? întrebă Altan Ea încuviinţă repezit — Mulţumesc Altan o privi în tăcere o clipă Îi simţi dogoarea privirii şi încercă să nu roşească Nu era obişnuită să-i acorde întreaga lui atenţie; tânărul fusese ocupat cu Chaghan încă din Khurdalain, dar acum situaţia se schimbase Chaghan îl părăsise pe Altan şi Rin stătea alături de el Simţi un fior de bucurie răzbunătoare când se gândi la asta Apoi o încercă vinovăţia şi încercă să-şi înăbuşe satisfacţia — Ai mai fost vreodată în munte? — O singură dată, spuse Altan Acum un an L-am ajutat pe Tyr să-l ducă pe Feylen — Feylen e cel care a înnebunit? — Toţi înnebunesc până la urmă Cike mor în luptă sau ajung zidiţi Majoritatea comandanţilor preiau funcţia când îşi aduc aici fostul maestru Dacă Tyr n-ar fi murit, probabil că l-aş fi zidit chiar eu Întotdeauna e dureros când se întâmplă — De ce nu sunt omorâţi pur şi simplu? întrebă Rin — Nu poţi să omori un şaman care a fost posedat deplin El nu mai e om Nu mai e muritor E recipientul divinităţii Poţi să-l decapitezi, să-l înjunghii, să-l spânzuri, dar trupul se mişcă mai departe Dezmembrezi corpul şi bucăţile se vor târî să se adune laolaltă Tot ce poţi face este să-l legi, să-l scoţi din luptă şi să-l stăpâneşti până-l aduci în munte Rin se văzu legată de mâini şi la ochi, târâtă fără să vrea pe aceeaşi cărare de munte spre temniţa veşnică de piatră Se cutremură Putea înţelege genul ăsta de cruzime din partea Federaţiei, însă din partea propriului ei comandant? — Şi nu te deranjează? — Sigur că mă deranjează, se răsti el, dar asta-i misiunea E misiunea mea Trebuie să-i aduc pe Cike în munte când nu mai sunt apţi să slujească Cike se controlează singură Cike este modul Imperiului de a elimina ameninţarea şamanilor scăpaţi de sub control Altan îşi împleti degetele Fiecare comandant Cike are două sarcini: să se supună voinţei împărătesei şi să rărească rândurile forţelor când vine vremea Jun avea dreptate În războiul modern nu-i loc pentru Cike Suntem prea mici Nu putem realiza nimic ce să nu poată realiza o forţă bine pregătită a Miliţiei Pulberea de foc, tunurile şi oţelul – astea câştigă războaiele, nu o mână de şamani Singurul rol al lui Cike este să facă lucrurile pe care nu le poate face nici o altă forţă militară Ne putem supune pe noi înşine şi acela este singurul motiv pentru care ni se permite să existăm Rin se gândi la Suni – bietul, blândul şi înspăimântător de puternicul Suni, care era atât de evident instabil Cât avea să mai treacă până să aibă aceeaşi soartă pe care o avusese Feylen? Când avea nebunia lui să-i depăşească utilitatea pentru Imperiu? — Eu însă n-o să fiu precum comandanţii dinainte, zise Altan, încleştându-şi pumnii N-o să-mi predau oamenii pentru că au smuls mai multă putere decât ar fi trebuit Cum poate fi corect aşa ceva? Suni şi Baji au fost trimişi în deşertul Baghra pentru că Jiang s-a speriat de ei Asta face el – îşi şterge greşelile, fuge de ele Însă Tyr i-a antrenat şi le-a redat o fărâmă de raţiune Aşa că trebuie să existe o cale de îmblânzire a zeilor Feylen pe care-l ştiam eu nu şi-ar omorî propriii oameni Trebuie să existe o cale de a-l aduce înapoi din nebunia lui Trebuie să existe Vorbea cu foarte multă convingere Părea sigur, absolut sigur că poate controla armata aceea adormită la fel cum îl liniştise pe Suni în cantină, readucându-l în lumea muritorilor doar cu şoapte şi vorbe Rin se sili să-l creadă, pentru că înţelesul alternativei era prea cumplit ca să-l pătrundă ♦ Ajunseră la Chuluu Korikh în după-amiaza celei de-a doua zile, cu câteva ore mai devreme decât îşi planificaseră Altan era mulţumit; fusese mulţumit de toate azi, mergând cu o energie extatică şi ameţitoare Se purta de parcă aşteptase ziua asta de ani de zile Din câte ştia Rin, poate chiar aşa şi era Când traseul deveni prea periculos ca să mai călărească, descălecară şi dădură drumul animalului Calul se îndepărtase cu pas săltat şi un aer grav, ca să-şi găsească un loc unde să moară Merseră cea mai mare parte a după-amiezii Pe măsură ce urcau, gheaţa şi zăpada deveneau mai groase Drumul îi amintea lui Rin de scările îngheţate înşelătoare din Sinegard – un pas greşit putea însemna o coloană vertebrală frântă Aici însă niciun boboc nu împrăştia sare ca să facă drumul sigur Dacă alunecau acum, li se garanta o moarte rapidă şi îngheţată Altan îşi folosea tridentul ca pe un baston, înfigându-l în faţa lui înainte să păşească Rin urma cu băgare de seamă cărarea pe care o marca în felul acela Îi propuse să topească gheaţa cu foc speeran Tânărul încercă Dura prea mult Cerul începuse să se întunece când Altan se opri în faţa unui perete stâncos — Stai Ăsta e Rin rămase locului, cu dinţii clănţănindu-i nebuneşte Se uită în jur Nu vedea niciun semn, niciun indiciu că era intrarea specială Însă Altan părea sigur El se întoarse câţiva paşi şi după aceea începu să cureţe peretele, dând la o parte zăpada ca să ajungă la stânca netedă de dedesubt Bombăni exasperat şi-şi apăsă mâna cu flăcări pe piatră Focul topi treptat gheaţa sub forma unui cerc, cu mâna lui în centru Rin zărea acum o deschizătură Abia fusese vizibilă sub stratul gros de zăpadă şi gheaţă Un călător putea trece de douăzeci de ori prin dreptul ei fără s-o vadă — Tyr zicea să ne oprim când ajungem la ţancul care arată ca un cioc de vultur, spuse Altan şi arătă stânca pe care stăteau, care semăna într-adevăr cu profilul uneia dintre păsările Qarei Aproape că uitasem Rin scoase din sac două fâşii de cârpă uscată, scurse o sticluţă de ulei pe ele şi le înfăşură pe capetele unor beţe — N-ai mai fost niciodată înăuntru? — Tyr m-a pus să-l aştept afară, spuse Altan şi se retrase din faţa intrării Topise gheaţa de pe stâncă, dezvăluind o uşă circulară zidită în piatră Singurul om în viaţă care a fost înăuntru e Chaghan Habar n-am cum a deschis uşa Eşti gata? Rin trase cu dinţii de cârpă şi strânse ultimul nod, după care încuviinţă din cap Altan se întoarse, îşi lipi spinarea de uşa de piatră, îşi îndoi picioarele şi împinse, opintindu-se din cauza efortului Preţ de o clipă, nu se întâmplă nimic Apoi, cu un scrâşnet greoi, stânca alunecă în cadrul ei de piatră Când se opri, Rin şi Altan stăteau în faţa unui hău întunecat În tunel era atât de beznă, încât părea să absoarbă complet lumina soarelui Aruncând o privire, Rin simţi o groază care n-avea nimic de-a face cu întunericul În muntele acesta nu puteau chema Phoenixul N-aveau să aibă acces la Panteon Nicio cale să invoce puterea — Este ultima ocazie să te întorci, spuse Altan Rin se strâmbă, îi dădu o torţă şi păşi înainte ♦ Abia dacă înaintase trei metri când făcu un pas într-o parte Podeaua coridorului se dovedi a fi primejdios de îngustă Simţi cum i se sfărâmă ceva sub talpă şi se lipi iute de perete Ridică torţa deasupra marginii prăpastiei şi fu cuprinsă imediat de o senzaţie îngrozitoare de ameţeală Fundul abisului nu se vedea, ci dispărea în neant — E hău până jos, spuse Altan, apropiindu-se Îi puse o mână pe umăr Stai lângă mine Ai grijă unde pui piciorul Chaghan a zis că după vreo douăzeci de paşi vom ajunge la o platformă mai lată Fata îl lăsă să treacă în faţă, urmându-l prudentă pe treptele ce coborau — Ce-a mai zis Chaghan? — Că o să dăm peste ăsta Altan ridică torţa În mijlocul muntelui atârna un scripete singuratic Rin înălţă torţa cât putu de mult, iar lumina căzu pe ceva negru şi lucios aflat pe platformă — Ăla-i ulei Ăsta-i un felinar, îşi dădu ea seama Îşi coborî braţul — Cu grijă, şuieră Altan când fata îşi trecu torţa peste lift Uleiul străvechi se aprinse imediat Focul se strecură prin beznă după tipare prestabilite, într-o succesiune hipnotică, dezvăluind alte felinare asemănătoare, atârnate la diferite înălţimi În numai câteva minute fu luminat tot muntele, dând la iveală arhitectura complexă a închisorii de piatră Dedesubtul pasajului pe care se aflau ei, Rin zărea cercuri de piedestale, care coborau cât bătea lumina De jur împrejur, de-a lungul interiorului muntelui, o spirală descendentă ducea la nenumărate morminte de piatră Modelul era bizar de familiar Fata îl mai văzuse Era versiunea miniaturală, în piatră, a Panteonului, multiplicată într-o spirală Era un Panteon anormal, pentru zei care nu erau vii, ci încremeniţi în anabioză Rin simţi cum o năpădeşte panica Trase adânc aer în piept, încercând să alunge senzaţia, dar sentimentul copleşitor de sufocare deveni mai intens — Simt şi eu, spuse Altan încet E muntele Am fost izolaţi În Tikany, Rin căzuse odată dintr-un copac şi se lovise atât de tare cu capul de pământ, încât surzise pentru o vreme Îl vedea pe Kesegi ţipând la ea, făcând semne spre gât, dar la ea nu ajungea niciun sunet La fel era şi aici Lipsea ceva I se împiedicase accesul la ceva Nu-şi putea închipui cum era să fii prins în capcană aici ani de zile, decenii după decenii, incapabil să mori, incapabil să părăseşti lumea materială Era un loc care nu-ţi permitea să visezi Era un loc al coşmarurilor fără sfârşit Ce soartă îngrozitoare să fii îngropat aici! Degetele lui Rin atinseră ceva rotund Sub apăsarea ei, obiectul se mişcă şi începu să se rotească Îl lumină cu torţa şi-i atrase atenţia lui Altan — Uite! Era un cilindru de piatră care amintea de roţile de rugăciune din faţa pagodei de la Academie Însă acesta era mult mai mare, ajungându-i până la umăr Ridică torţa şi-l cercetă îndeaproape Pe laturi fuseseră săpate şanţuri adânci Fata puse mâna pe o parte, se sprijini în călcâie şi împinse cu putere Cu un scrâşnet care sună ca un ţipăt, roata începu să se învârtă Crestăturile erau cuvinte Ba nu, erau nume Nume peste nume, fiecare urmat de un şir de numere Era un registru Un catastif al tuturor sufletelor ce fuseseră închise în Chuluu Korikh În piatra roţii erau săpate probabil o sută de nume Altan ridică torţa în dreapta ei — Nu-i singurul Rin înălţă privirea şi văzu că focul lumina şi o altă roată cu registre Şi încă una Şi încă una Se întindeau pe primul nivel al Muntelui de Piatră Mii şi mii de nume Nume de dinaintea domniei Împăratului Dragon Nume de dinaintea Împăratului Roşu însuşi Fata aproape că se clătină când înţelese semnificaţia lor Aici se găseau oameni care nu mai fuseseră conştienţi de la înfiinţarea Imperiului Nikara — Învestitura zeilor, spuse Altan, tremurând Puterea pură din muntele ăsta nu-i poate opri nimeni, nici chiar Federaţia „Şi nici chiar noi”, îşi zise Rin Dacă trezeau Chuluu Korikh, ar fi avut o armată de nebuni, de şipote primordiale de energie psihică Era o armată pe care n-ar fi putut s-o controleze Era o armată care putea distruge lumea ♦ Rin îşi trecu degetele peste prima roată cu registre, cea mai apropiată de intrare În partea de sus, cu o caligrafie atentă şi conştiincioasă, era trecută cea mai recentă însemnare Recunoscu scrisul — L-am găsit, spuse ea — Pe cine? Pe Străjerul Porţii? Altan părea nedumerit — El e, zise Rin Bineînţeles că el e Trecu degetele peste piatra gravată şi o cuprinse un val profund de uşurare Jiang Ziya Îl găsise, în sfârşit îl găsise Maestrul ei era închis în unul dintre piedestalele acelea Îşi recuperă torţa de la Altan şi porni în goană pe scări În timp ce cobora, în jurul ei răsunau şoapte I se păru că putea să simtă făpturi ce veneau din cealaltă parte, făpturile ce şoptiseră prin neantul invocat de Jiang la Sinegard Simţi în aer o nevoie copleşitoare Probabil că-i zideau pe şamani începând din fundul temniţei Jiang nu putea fi prea departe de locul unde se aflau ei Rin fugi mai repede, simţind cum îi hârşâie piatra sub tălpi În faţă, torţa lumină un piedestal cioplit în forma unui paznic gârbovit Se opri brusc Sigur era Jiang Altan o ajunse din urmă — Nu mai pleca aşa — E aici, spuse ea, luminând piedestalul cu torţa E înăuntru — Dă-te la o parte, zise Altan Rin abia se trăsese din calea lui când tânărul lovi cu capătul tridentului în piedestal ♦ După ce căzură toate sfărâmăturile, de sub stratul de praf se ivi silueta senină a lui Jiang Stătea complet nemişcat în piatră, cu colţurile gurii uşor ridicate, de parcă ceva i se părea extrem de amuzant Ai fi putut crede că doarme Deschise ochii, se uită la ei de sus până jos şi clipi — Aţi fi putut să bateţi înainte Rin făcu un pas către el — Maestre? Jiang înclină capul într-o parte — Te-ai mai înălţat? — Am venit să te salvăm, spuse fata, deşi cuvintele îi părură prosteşti imediat ce le rosti Pe Jiang nu l-ar fi putut aduce nimeni cu forţa în munte Probabil că se afla acolo de bunăvoie Însă lui Rin nu-i păsa de ce venise el; îl găsise, îl eliberase, îi atrăsese atenţia — Avem nevoie de ajutorul tău Te rog Jiang ieşi din piatră şi-şi scutură membrele parcă vrând să scape de cârcei Îşi îndepărtă meticulos praful de pe haine Apoi spuse blând: — N-ar trebui să vă aflaţi aici Nu-i vremea voastră — Nu-nţelegi — Iar voi nu ascultaţi Nu mai zâmbea Pecetea se desface O simt, e aproape dusă Dacă plec din muntele ăsta, tot felul de creaturi îngrozitoare vor ajunge în lumea voastră — Deci e adevărat, spuse Altan Tu eşti Străjerul Porţii Jiang păru iritat — Am zis chiar adineauri că nu ascultaţi Însă Altan era cuprins de entuziasm — Eşti cel mai puternic şaman din istoria nikara! Poţi descătuşa tot muntele ăsta! Poţi comanda armata asta! — Ăsta-i planul tău? Jiang rămase cu gura căscată, parcă nevenindu-i să creadă că cineva putea fi atât de prost Eşti nebun? — Am Lui Altan îi pieri glasul, apoi îşi regăsi cumpătul Nu sunt Jiang îşi îngropă faţa în palmă, ca un profesor exasperat — Băiatul vrea să-i elibereze pe toţi din munte Băiatul vrea să dezlănţuie asupra lumii ce se află în Chuluu Korikh — Fie aşa, fie lăsăm Nikanul să piară! se răsti Altan — Atunci lasă-l — Poftim? — Nu ştii de ce-i în stare Federaţia, spuse Rin N-ai văzut ce au făcut la Golyn Niis — Am văzut mai multe decât crezi tu, răspunse Jiang Dar nu asta-i calea Drumul ăsta duce doar în beznă — Cum ar putea fi şi mai multă beznă? ţipă ea neputincioasă şi glasul îi răsună din pereţii cavernoşi Cum ar putea fi mai rău decât e deja? Până şi tu ţi-ai asumat riscuri, ai deschis neantul — Aici am greşit, spuse Jiang cu regret, ca un copil ce fusese pedepsit N-ar fi trebuit s-o fac Ar fi trebuit să-i las să ia Sinegardul — Să nu-ndrăzneşti! şuieră Rin Ai deschis neantul, ai lăsat să treacă fiarele, ai fugit şi te-ai ascuns aici şi ne-ai lăsat pe noi să ne descurcăm cu consecinţele Când o să-ncetezi să te mai ascunzi? Când ai de gând să-ncetezi să mai fii un laş nenorocit? De ce anume fugi? Jiang părea îndurerat — E uşor să fii curajos E mai greu să ştii când să nu lupţi Eu am învăţat lecţia aceea — Maestre, te rog — Dacă dezlănţuiţi aşa ceva asupra Federaţiei Mugen, războiul acesta va dura generaţii, spuse Jiang Nu doar că veţi arunca în flăcări provincii întregi, dar veţi sfâşia însăşi urzeala universului Cei care sunt zidiţi în muntele ăsta nu sunt oameni, ci zei Vor trata lumea materială ca pe o jucărie Vor modela natura după voia lor Vor nărui munţi şi vor muta râuri Vor transforma lumea muritorilor în aceeaşi revărsare de forţe primitive care este acum Panteonul Însă în Panteon există un echilibru al zeilor Viaţă şi moarte, lumină şi întuneric – fiecare dintre cele şaizeci şi patru de zeităţi are o forţă opusă Aduceţi zeii în lumea voastră şi echilibrul va fi distrus Vă veţi preface lumea în cenuşă, iar în ruine vor mai trăi doar demoni Când termină de vorbit, tăcerea răsună greu în beznă — Pot să-i controlez, spuse Altan, deşi până şi lui Rin i se păru şovăitor, ca un băiat care insistă spunându-şi că poate să zboare În trupurile astea există oameni Zeii nu pot trăi liberi Am făcut-o cu oamenii mei Suni trebuia să fi fost închis aici de ani de zile, dar l-am îmblânzit Eu pot să-i aduc înapoi din nebunia lor — Tu eşti nebun Glasul lui Jiang era aproape o şoaptă, pe cât de uluită, pe atât de neîncrezătoare Eşti orbit de propria-ţi dorinţă de răzbunare De ce faci asta? Întinse mâna şi-l prinse de umăr pe Altan Pentru Imperiu? Din dragoste de ţară? Care dintre ele, Trengsin? Ce poveste ţi-ai spus? — Vreau să salvez Nikanul, insistă Altan Repetă cu glas încordat, încercând parcă să se convingă pe sine: Vreau să salvez Nikanul — Nu, nu asta vrei, zise Jiang Vrei să distrugi Mugenul — E acelaşi lucru! — E o diferenţă ca de la cer la pământ, iar faptul că nu-nţelegi asta e motivul pentru care n-o poţi face, spuse Jiang Patriotismul tău e o bătaie de joc Îţi înveşmântezi războiul personal în argumente morale, când adevărul este că ai lăsa să moară milioane de oameni dacă ţi-ai căpăta aşa-zisa dreptate Asta se va întâmpla dacă deschizi Chuluu Korikh, să ştii Nu doar Mugenul va plăti ca să-ţi satisfaci tu dorinţa de răzbunare, ci oricine va avea ghinionul să fie prins în furtuna asta dementă Haosul nu face discriminări, Trengsin, şi de aceea temniţa asta a fost concepută ca să nu poată fi deschisă niciodată Oftă Dar, bineînţeles, ţie nu-ţi pasă Altan n-ar fi avut cum să arate mai şocat nici dacă Jiang l-ar fi lovit peste faţă — De multă vreme nu-ţi mai pasă de nimic, urmă Jiang, privindu-l cu milă Eşti distrus Abia dacă mai eşti tu însuţi — Încerc să-mi salvez ţara, repetă tânărul cuvintele amăgitoare Iar tu eşti un laş — Sunt îngrozit, recunoscu Jiang Dar numai pentru că încep să-mi aduc aminte cine am fost cândva N-o lua pe calea asta Ţara ta e cenuşă Nu poţi s-o aduci înapoi la viaţă cu sânge Altan căscă gura, incapabil să răspundă Jiang înclină capul spre un umăr — Irjah ştia, nu-i aşa? Altan clipi repede din ochi Părea îngrozit — Ce? Irjah n-a niciodată — Ah, ştia, spuse Jiang oftând Sigur ştia Daji i-ar fi spus Daji a văzut ce eu n-am văzut, Daji s-ar fi asigurat că Irjah ştie cum să te îmblânzească Rin se uita de la unul la altul nedumerită De pe chipul lui Altan se scursese tot sângele Avea trăsăturile schimonosite de furie — Cum îndrăzneşti cum îndrăzneşti să acu — E vina mea, spuse Jiang Ar fi trebuit să încerc mai mult să te ajut Altan vorbi cu glas sugrumat: — N-aveam nevoie de ajutor — Aveai nevoie de ajutor mai mult decât de orice altceva, spuse Jiang trist Îmi pare foarte rău Ar fi trebuit să mă lupt să te salvez Erai un băieţel speriat şi ei te-au transformat într-o armă Şi acum acum te-ai rătăcit Însă nu şi ea Ea mai poate fi salvată N-o arde cu focul tău Atunci o priviră amândoi Rin se uită de la unul la celălalt Deci asta era alegerea ei Căile care i se deschideau erau limpezi Altan sau Jiang Comandant sau maestru Victorie şi răzbunare sau sau orice îi promisese Jiang Totuşi ce-i promisese de fapt? Doar înţelepciune Doar înţelegere Iluminare Însă astea însemnau numai alte avertismente, scuze meschine care s-o împiedice să exercite o putere la care ştia că putea ajunge — Te-am învăţat mai bine de-atât, spuse Jiang punându-i mâna pe umăr Părea că se roagă de ea Nu-i aşa, Rin? El ar fi putut să-i ajute Ar fi putut opri masacrul de la Golyn Niis L-ar fi putut salva pe Nezha Însă Jiang se ascunsese Ţara lui avusese nevoie de el, dar el fugise ca să se adăpostească aici, fără să-i pese de ce lăsase în urmă O părăsise Nici măcar nu-şi luase rămas-bun Însă Altan Altan nu renunţase la ea Altan o jignise şi o lovise, dar credea în forţa ei Altan nu voise decât s-o facă mai puternică — Îmi pare rău, domnule, spuse fata, dar am primit ordine Jiang expiră prelung şi mâna îi căzu de pe umărul ei Ca întotdeauna când îl privea, Rin avea senzaţia că se sufocă, de parcă maestrul putea vedea prin orice parte a ei O cântărise atunci cu privirea lui spălăcită, iar ea îl dezamăgise Şi deşi făcuse alegerea, nu putea suporta dezamăgirea lui Rin îşi feri privirea — Nu, mie îmi pare rău, spuse Jiang Îmi pare tare rău Am încercat să te avertizez Păşi înapoi, în sfărâmăturile piedestalului şi închise ochii — Maestre, te rog Jiang începu o incantaţie La picioarele lui, piatra sfărâmată începu să se mişte ca şi cum era lichidă, reluând forma unui piedestal neted, întreg, care se ridica încet de la pământ Rin se repezi în faţă — Maestre! Însă Jiang era nemişcat, tăcut Apoi piatra îi acoperi cu totul faţa ♦ — N-are dreptate Glasul lui Altan tremura, dar Rin nu ştia dacă de frică sau de furie nestăpânită — Nu de-asta nu sunt N-avem nevoie de el O să-i trezim pe ceilalţi O să lupte pentru mine Şi tu o să lupţi pentru mine, nu? Rin? — Sigur că da, şopti ea, însă Altan izbea deja cu tridentul în următorul piedestal, coborând iar şi iar metalul, cu disperare pură Trezeşte-te, strigă el, cu glas răguşit Trezeşte-te, haide Şamanul din piedestal era pesemne Feylen, cel nebun şi ucigaş Asta ar fi trebuit să-l descurajeze, însă în mod evident lui Altan nu părea să-i pese în timp ce lovea din nou în stratul subţire de piatră de pe faţa lui Feylen Piatra căzu sfărâmată, iar al doilea şaman se trezi Rin întinse şovăitor torţa Când văzu chipul dinăuntru, se crispă dezgustată Feylen abia dacă mai semăna a om Jiang se zidise singur; trupul lui mai putea fi considerat uman, fără semne de descompunere Însă Feylen trupul îi era mort, cenuşiu şi întărit după luni de zile petrecute în temniţă fără hrană sau oxigen Nu se descompusese, ci se pietrificase Venele albastre ieşeau în relief pe pielea cenuşie Rin se îndoia că prin ele mai curgea sânge Feylen avea o constituţie zveltă, subţire şi gârbovită, iar faţa arăta ca şi cum ar fi fost plăcută cândva Însă pielea îi era întinsă peste pomeţi, iar ochii afundaţi în orbitele adânci ale craniului Şi apoi deschise ochii, iar Rin rămase fără suflare Ochii lui Feylen străluceau orbitor în beznă, un albastru tulburător, ca două bucăţi de cer — Eu sunt, zise Altan Eu, Trengsin Rin îşi dădea seama că se străduia să-şi păstreze calmul vocii Îţi aduci aminte de mine? — Ne amintim vocile, spuse rar Feylen Glasul era hârâit după luni de zile în care nu fusese folosit; suna ca o lamă de oţel trasă pe stânca străveche a muntelui Îşi înclină capul într-un unghi nefiresc, de parcă încerca să-şi scoată nişte viermi din ureche Ne amintim focul Şi ne amintim de tine, Trengsin Ne amintim mâna ta peste gura noastră şi cealaltă mână în beregată Felul cum vorbea o făcu pe Rin să strângă cu teamă mânerul sabiei Nu vorbea ca un om care luptase de partea lui Altan Se referea la sine ca fiind noi Şi Altan părea să-şi fi dat seama — Îţi aduci aminte cine eşti? Feylen se încruntă ca şi cum uitase Chibzui multă vreme până să spună răguşit: — Suntem un spirit al vântului Ne putem transforma în dragon sau în om Cârmuim cerurile acestei lumi Ducem cele patru vânturi într-un sac şi zburăm unde ne duce voia noastră — Eşti Feylen din Cike O slujeşti pe împărăteasă şi ai slujit sub comanda lui Tyr Am nevoie de ajutorul tău, spuse Altan Am nevoie să lupţi din nou pentru mine — Să lupt? — E război, zise tânărul, şi avem nevoie de puterea zeilor — Puterea zeilor, repetă Feylen tărăgănat Apoi râse Nu era un râs omenesc Era un ecou ascuţit ce răsuna din pereţii muntelui ca un chiţăit de liliac — Am luptat pentru tine prima dată, spuse el Am luptat pentru Imperiu Pentru împărăteasa voastră de trei ori blestemată Şi cu ce ne-am ales? Cu o bătaie pe spate şi o călătorie în muntele ăsta — Ai încercat să prăbuşeşti Castelul Nopţii de pe stâncă, îi aminti Altan — Eram dezorientaţi Nu ştiam unde suntem Feylen părea mâhnit Dar nu ne-a ajutat nimeni nu ne-a liniştit nimeni Nu, în schimb i-ai ajutat să ne aducă aici Când ne-a legat Tyr, tu ţineai frânghia Ne-aţi târât aici ca pe vite Şi el a stat în locul ăsta şi s-a uitat cum ni se închide piatra peste faţă — N-a fost hotărârea mea, spuse Altan Tyr credea — Tyr se speriase Omul a cerut puterea noastră şi a dat înapoi când a fost prea mult Altan înghiţi un nod — N-am vrut să ţi se întâmple asta — Ne-ai promis că n-o să ne faci rău Am crezut că-ţi pasă de noi Eram speriaţi Eram vulnerabili Şi tu ne-ai legat în noapte, ne-ai supus cu flăcările tale poţi să-ţi închipui durerea? Groaza? N-am făcut decât să luptăm pentru tine, iar tu ne-ai răsplătit cu chinul veşnic — Te-am adormit, spuse Altan Ţi-am oferit odihna — Odihnă? Crezi că asta-i odihnă? şuieră Feylen Ai habar cum e muntele ăsta? Încearcă să păşeşti în piatra aia, să vezi dacă poţi rezista măcar un ceas Zeii nu sunt făcuţi să fie închişi, iar noi – cel mai puţin dintre toţi Noi suntem vântul Suflăm în toate părţile Nu ne supunem niciunui stăpân Ştii ce chin e? Ştii cum arată plictiseala? Făcu un pas înainte şi întinse mâinile către Altan Rin se încordă, însă nu se întâmplă nimic Probabil că zeul pe care-l invoca Feylen dispunea de o forţă imensă Probabil că putea face una cu pământul sate întregi şi l-ar fi putut sfâşia pe Altan în condiţii normale Se aflau însă înăuntrul muntelui Orice ar fi fost în stare să facă Feylen, orice ar fi făcut, zeii n-aveau puteri aici — Ştiu cât de îngrozitoare trebuie să fie izolarea de Panteon, spuse Altan Dar dacă lupţi pentru mine, dacă-mi promiţi să te stăpâneşti, atunci n-o să mai suferi niciodată aşa ceva — Am devenit divini, spuse Feylen Crezi că ne pasă ce păţesc muritorii? — Nu trebuie să-ţi pese de muritori Am nevoie să-ţi aduci aminte de mine Am nevoie de puterea zeului tău, dar am mai multă nevoie de omul dinăuntru Am nevoie de persoana care deţine controlul Ştiu că eşti acolo, Feylen — Controlul? Ne spui nouă de control? Feylen vorbea scrâşnind din dinţi, de parcă fiecare cuvânt era un blestem Nu putem fi controlaţi ca nişte animale de povară pentru folosul vostru Eşti depăşit cu totul, micuţule speeran Ai adus în lumea voastră materială neînsemnată forţe pe care nu le înţelegi şi ea va fi infinit mai interesantă dacă o sfărâmă cineva o vreme Lui Altan îi pieri culoarea din obraji — Rin, întoarce-te, spuse el încet Jiang avea dreptate Chaghan avusese dreptate O întreagă armată a acestor creaturi ar fi adus sfârşitul lumii Fata nu mai simţise niciodată atât de tare că greşise „Nu putem lăsa creatura asta să iasă din munte ” Acelaşi gând păru să-i treacă prin cap şi lui Feylen în exact acelaşi moment Se uită de la unul la altul şi la raza de lumină care se vedea cu două niveluri mai sus, prin care puteau auzi vântul urlând afară, şi zâmbi strâmb — Ah, spuse el Ai lăsat-o larg deschisă, nu? Ochii lui strălucitori se însufleţiră cu o bucurie răutăcioasă şi privi spre ieşire cu dorul omului care se îneacă, disperat după o gură de aer — Feylen, te rog Altan întinse mâna şi îi vorbi cu glas scăzut, ca şi cum ar fi crezut că-l poate linişti ca pe Suni — Nu poţi să ne-ameninţi, mârâi Feylen Putem să te sfâşiem în bucăţi — Ştiu că poţi, zise Altan Dar sunt convins că n-o s-o faci Am încredere în omul dinăuntru — Eşti nebun dacă-ţi închipui că eu mai sunt uman — Eu, zise Altan Ai spus eu Chipul lui Feylen se schimonosi Lumina albastră din ochi păli Trăsăturile i se schimbară doar un pic; zâmbetul batjocoritor dispăru, iar gura i se mişcă de parcă încerca să decidă ce porunci să urmeze Altan duse tridentul în lateral, îndepărtându-l de Feylen Apoi, lent şi premeditat, îl aruncă departe Arma se lovi de zid, cu un ecou care reverberă în tăcerea muntelui Feylen se uită cu ochii căscaţi, nevenindu-i să creadă — Am încredere să-mi pun viaţa în mâinile tale, spuse tânărul Ştiu că eşti acolo, Feylen Încet, întinse iar mâna Şi Feylen o prinse Atingerea trimise fiori prin trupul lui Feylen Când ridică privirea, avea aceeaşi expresie îngrozită pe care Rin o văzuse şi pe chipul lui Suni Ochii săi erau mari, întunecaţi şi rugători, ca ai unui copil care-şi caută un ocrotitor; un suflet pierdut căutând cu disperare o ancoră în lumea muritorilor — Altan? şopti el — Aici sunt Altan făcu un pas în faţă Ca şi înainte, se apropie de zeu fără teamă, cu toate că ştia bine ce i-ar fi putut face — Nu pot să mor, şopti Feylen Glasul lui nu mai avea nimic aspru; era tremurat, atât de vulnerabil încât nu încăpea îndoială că Feylen era uman E îngrozitor, Trengsin De ce nu pot să mor? N-ar fi trebuit să-l invoc niciodată pe zeul ăla Minţile noastre ar trebui să rămână ale noastre, nu să le împărţim cu creaturile astea În muntele ăsta nu trăiesc dar nu pot să mor Rin simţi că-i venea să vomite Jiang avea dreptate Zeii nu-şi aveau locul în lumea lor Nu era de mirare că speeranii ajunseseră să înnebunească Nu era de mirare că pe Jiang îl îngrozea aşa de tare ideea de a-i aduce pe zei pe tărâmul muritorilor Locul lor era în Panteon şi acolo trebuiau să rămână Aceasta era o putere de care omenirea n-ar fi trebuit să se atingă La ce se gândiseră? Trebuiau să plece acum, cât Feylen încă se controla; trebuiau să închidă uşa de piatră ca să nu poată scăpa vreodată Însă Altan nu părea să-i împărtăşească spaimele Altan îşi recuperase soldatul — Încă nu te pot lăsa să mori, spuse el Am nevoie să lupţi pentru mine Poţi? Feylen îl ţinea în continuare de braţ Îl trase mai aproape, parcă îmbrăţişându-l Se aplecă şi-şi apropie buzele de urechea lui şi spuse în şoaptă, aşa că Rin abia îl auzi: — Omoară-te, Trengsin Mori cât mai poţi O văzu pe fată peste umărul lui Altan Ochii îi sclipiră albastru-strălucitor — Altan! ţipă ea Iar Feylen îl trase pe comandantul lui peste piedestal şi-l îmbrânci spre abis Nu fusese un brânci puternic Muşchii lui Feylen erau atrofiaţi după lunile în care nu mai fuseseră folosiţi; se mişca greoi, ca un pui de căprioară, un zeu care mergea clătinându-se într-un trup muritor Altan se răsuci frenetic în aer, zbătându-se să-şi recapete echilibrul, iar Feylen trecu pe lângă el şi sui în goană treptele de piatră spre ieşire Avea chipul sălbatic de bucurie răutăcioasă, de extaz Rin se aruncă pe podeaua din stâncă Căzu pe burtă, cu braţele întinse, şi în clipa următoare simţi o durere îngrozitoare, când degetele lui Altan se strânseră în jurul încheieturii ei, chiar înainte să se prăbuşească în beznă Greutatea lui îi trăgea braţul în jos Ţipă chinuit, când cotul îi lovi piatră Însă din beznă ţâşni apoi şi celălalt braţ al lui Altan Fata se încordă Degetele li se prinseră unele de altele De pe marginea hăului cădeau pietre, prăvălindu-se în abis, dar Altan se ţinea bine de ambele ei braţe Alunecară înainte şi, preţ de o clipă nebunească, Rin se temu că greutatea lui i-ar putea trage pe amândoi peste muchie, însă piciorul îi înţepeni într-o scobitură din rocă şi se opriră — Te-am prins, gâfâi ea — Dă-mi drumul, spuse Altan — Poftim? — Mă ridic singur, zise el Lasă-mi braţul stâng Rin se supuse Tânărul se împinse cu piciorul într-o parte pentru a-şi lua avânt, apoi îşi repezi în sus cealaltă mână ca să se prindă de margine Rin stătea întinsă, cu picioarele înfipte în piatră ca să nu alunece, în timp ce el se trase peste marginea prăpastiei Îşi aruncă un braţ deasupra şi-şi sprijini cotul în podea Gemând, îşi duse picioarele peste margine într-o singură mişcare neîntreruptă Suspinând uşurată, Rin îl ajută să se scoale, însă el o împinse într-o parte — Feylen, şuieră şi porni în goană poticnită pe drumul de piatră Fata îl urmă, însă n-avea niciun rost În timp ce alergau, singurii paşi pe care-i auzeau erau ai lor, pentru că Feylen dispăruse de mult pe poarta Chuluu Korikh Îi dăduseră libertate totală în lume Însă Altan îl învinsese odată Cu siguranţă puteau s-o facă din nou Trebuiau să poată Ieşiră împleticindu-se pe poarta din piatră şi se opriră aproape imediat înaintea unui zid de oţel Soldaţii Federaţiei acopereau tot versantul ♦ Generalul lor lătră un ordin şi soldaţii înaintară cu scuturile alipite între ele ca o barieră, împingându-i pe Rin şi Altan înăuntrul muntelui Fata zări expresia tulburată a lui Altan înainte să fie îngropat sub o mulţime de armuri şi săbii Nu avu timp să se întrebe de ce erau acolo soldaţii Federaţiei sau cum ştiuseră să ajungă; toate întrebările îi dispărură din minte sub imperiul luptei Instinctele preluară controlul – lumea deveni o chestiune de tăişuri şi eschive, nimic altceva decât alt meleu Cu toate astea, chiar pe când scotea sabia, ştia că nu exista nicio speranţă Federaţia alesese locul potrivit ca să ucidă un speeran Altan şi Rin n-aveau niciun avantaj aici Phoenixul nu putea ajunge la ei prin zidurile groase de piatră N-ar fi folosit la nimic să înghită mac Se puteau ruga la zeul lor, însă n-avea să le răspundă nimeni O pereche de braţe înmănuşate o prinse pe fată din spate şi-i lipi braţele de corp Îl văzu cu coada ochiului pe Altan împins într-un zid, cu cinci tăişuri de săbii la gât Poate că era cel mai bun luptător de arte marţiale din Nikan Dar fără focul lui, fără trident, era un simplu om Rin îşi înfipse cotul în stomacul celui care o prinsese, se eliberă şi-şi roti sabia în afară, spre cel mai apropiat soldat Lamele se încrucişară; reuşi o lovitură norocoasă, sălbatică Soldatul se prăbuşi, urlând, în abis, cu sabia ei înfiptă în genunchi Fata se întinse după armă, dar prea târziu Următorul soldat lovi mult deasupra Rin se ghemui şi duse mâna la cuţitul de la brâu Soldatul o lovi cu mânerul sabiei în umăr şi o aruncă răşchirată pe podea Rin bâjbâi orbeşte pe piatră Apoi cineva o izbi cu scutul în ceafă CAPITOLUL 24 Rin se trezi în beznă Zăcea pe o suprafaţă plană, care se legăna – o căruţă? O corabie? Deşi era sigură că avea ochii deschişi, nu vedea nimic Era închisă undeva sau era doar noapte? Habar n-avea cât timp trecuse Încercă să se mişte şi descoperi că era legată: mâinile îi fuseseră prinse strâns la spate, iar picioarele laolaltă Dădu să se ridice în capul oaselor şi muşchii umărului stâng ţipară de durere Îşi înăbuşi un suspin şi rămase întinsă până când pulsaţiile de acolo încetară Încercă să se mişte pe orizontală Avea picioarele înţepenite; cel pe care stătea amorţise pentru că legăturile împiedicau circulaţia sângelui şi, când se mişcă să se dezmorţească, o duru de parcă cineva i-ar fi înfipt o mie de ace în talpă Nu-şi putea mişca separat picioarele, aşa că se zvârcoli înainte şi înapoi ca un vierme, înaintând câte puţin până atinse cu talpa un perete Se împinse în el şi se târî în partea cealaltă Acum era sigură că se afla într-o căruţă Cu mare efort, se ridică în şezut Creştetul i se lovi de ceva aspru O foaie de cort Sau o prelată? Acum, după ce ochii i se obişnuiseră, îşi dădu seama că de fapt afară nu era întuneric, ci coviltirul de pe căruţă bloca lumina soarelui Se împinse în prelată până ce o rază de lumină pătrunse dintr-o parte Tremurând de efort, îşi apăsă ochiul de crăpătură Dură o vreme să înţeleagă ce vedea Drumul părea desprins dintr-un vis Părea ca şi cum o rafală puternică de vânt trecuse printr-un orăşel, răstumând gospodăriile cu susul în jos şi împrăştiindu-le conţinutul la întâmplare pe iarba de lângă drum Două scaune de lemn ornamentate zăceau răsturnate lângă o pereche de ciorapi de lână O masă stătea alături de o cutie de şah cioplit ale cărui piese de jad fuseseră împrăştiate în ţărână Picturi Jucării Cufere cu haine, deschise pe lângă drum Văzu o rochie de mireasă Un set asortat de pijamale de mătase Erau urmele sătenilor ce fugiseră Nikara din zonă plecaseră de mult şi-şi aruncaseră bunurile pe marginea drumului, pe măsură ce deveniseră prea grele ca să le care Când disperarea de a supravieţui depăşise ataşamentul pentru proprietăţi, nikara renunţaseră la obiectele lor, unul câte unul Oare fusese mâna lui Feylen sau a Federaţiei? Lui Rin i se strânse stomacul la gândul că putea fi responsabilitatea ei Însă, dacă într-adevăr Zeul Vântului provocase distrugerile astea, atunci el plecase de mult mai departe Acum aerul era liniştit şi nu se iscă niciun vânt anormal sau tornadă care să-i rupă în bucăţi Poate că el făcea prăpăd în altă parte a lumii Poate că se dusese în nord să-şi treacă timpul, să se vindece şi să se adapteze la îndelung aşteptata libertate Cine putea prezice voinţa unui zeu? Oare Federaţia răsese deja Tikany de pe faţa pământului? Oare familia Fang auzise zvonuri despre înaintarea armatei suficient de devreme ca să fugă înainte ca Federaţia să le distrugă satul? Şi Kesegi? Se gândi că soldaţii Federaţiei puteau jefui dărâmăturile Se grăbeau însă şi ofiţerii ţipau la soldaţi când se opreau să culeagă lucruri de pe marginea drumului Indiferent încotro s-ar fi îndreptat, voiau să ajungă acolo cât mai repede Printre cuferele şi mobilele abandonate, Rin zări un bărbat pe marginea drumului Stătea gârbovit lângă o prăjină de bambus, de felul celor folosite de fermieri ca să ţină în echilibru găleţile cu apă pentru irigaţii Improvizase un indicator pe spatele unei picturi, pe care mâzgălise cu scris dezordonat: CINCI LINGOURI — Două fete, rostea el într-o incantaţie pe ton scăzut Două fete, fete sănătoase, de vânzare Pe deasupra marginii găleţilor de lemn se holbau doi prunci Fetiţele priveau uimite la soldaţii care treceau Una dintre ele o zări pe Rin care trăgea cu ochiul de sub prelată şi clipi din ochii ei luminoşi, curioasă şi fără să înţeleagă nimic Îşi ridică degeţelele şi le făcu semn, tocmai când un soldat strigă Rin se lăsă jos în căruţă Prin colţurile ochilor i se scurgeau lacrimi Nu putea respira Strânse puternic pleoapele Nu voia să vadă ce se alegea de fetele acelea — Rin? Abia acum observă că Altan era ghemuit în celălalt colţ al căruţei Cu greu îl putea distinge în întunericul de sub prelată Se apropie încetişor de el, mişcându-se ca o omidă — Unde suntem? întrebă tânărul — Nu-mi dau seama, răspunse ea, dar în niciun caz aproape de Munţii Kukhonin Mergem pe drum plat — Suntem într-o căruţă? — Aşa cred Nu ştiu câţi sunt — N-are importanţă O să ieşim O să ard frânghiile Dă-te la o parte Rin se târî în cealaltă parte a căruţei şi Altan aprinse o flăcăruie pe braţe Legăturile luară foc şi începură să se înnegrească încetişor Căruţa se umplu de fum Rin lăcrimă; nu-şi putea înăbuşi tusea Trecură câteva minute — Încă un pic, spuse Altan Fumul răsuci frânghia în cârcei groşi Cuprinsă de panică, fata aruncă o privire către coviltir Dacă fumul nu ieşea prin părţile laterale, s-ar fi putut sufoca până să ardă Altan legăturile Totuşi, dacă el reuşea Auzi strigăte deasupra Graiul era mugini, însă ordinele erau prea tăioase şi aspre ca să le poată înţelege Cineva trase prelata Flăcările lui Altan izbucniră cu forţă, exact când un soldat turnă peste el o găleată cu apă Se auzi un sfârâit puternic Altan ţipă Cineva îi puse lui Rin o cârpă umedă peste gură Fata dădu din picioare şi se zbătu, ţinându-şi răsuflarea, însă îi înfipseră ceva ascuţit în umărul rănit şi n-avu încotro şi trebui să inspire adânc Apoi nările i se umplură de mirosul dulce al gazului ♦ Lumini Lumini atât de strălucitoare, încât dureau ca nişte cuţite care-i străpungeau ochii Rin încercă să se îndepărteze târâş de sursă, dar nu se întâmplă nimic Preţ de o clipă se zvârcoli în zadar, îngrozită că paralizase, până înţelese că era legată cu chingi de un fel de pat tare Vederea periferică era limitată la jumătatea de sus a încăperii Dacă se întindea, putea să vadă capul lui Altan lângă al ei Ochii lui Rin săgetară împrejur Pereţii încăperii erau plini de rafturi ticsite cu borcane ce conţineau picioare, capete, organe şi degete, toate etichetate cu meticulozitate Într-un colţ se afla un recipient imens din sticlă, înăuntrul căruia se găsea trupul unui bărbat adult Rin se holbă la el un minut până să-şi dea seama că omul era mort de mult; nu era decât un cadavru conservat în chimicale, ca murăturile Avea ochii încă încremeniţi într-o expresie de groază şi gura deschisă ca un ţipăt sub apă Eticheta de deasupra, anunţa cu un scris frumos şi ordonat: Bărbat nikara, 32 de ani Borcanele de pe rafturi aveau etichete asemănătoare Ficat, copil nikara, 12 ani Plămâni, femeie nikara, 51 de ani Ca prin vis se întrebă cum va sfârşi ea, ambalată îngrijit în sala aceasta de operaţii Femeie nikara, 19 ani — M-am întors Altan se trezise lângă ea Glasul îi era doar o şoaptă seacă Nu credeam c-o să mă-ntorc Lui Rin i se strânseră măruntaiele de groază — Unde suntem? — Te rog, zise Altan Nu mă pune să-ţi explic Şi atunci ştiu exact unde erau Cuvintele lui Chaghan îi răsunară în minte „După Primul Război al Macului, Federaţia a devenit obsedată de poporul tău Şi-au petrecut deceniile dintre Războaiele Macului răpind speerani, făcând experimente pe ei, încercând să înţeleagă de ce anume erau diferiţi ” Soldaţii Federaţiei îi aduseseră în acelaşi laborator de cercetare unde îl ţinuseră pe Altan după ce fusese răpit în copilărie Locul ăsta îi conferise dependenţa de opiu devastatoare Locul ăsta fusese eliberat de hesperieni şi ar fi trebuit să fie distrus după al Doilea Război al Macului „Probabil că Provincia Şarpelui a căzut”, îşi dădu seama fata, cu o senzaţie de leşin Federaţia ocupase un teritoriu mai întins decât se temuse Hesperienii plecaseră de mult Federaţia se întorsese Monştrii reveniseră în bârlogul lor — Ştii care-i partea cea mai rea? întrebă Altan Suntem foarte aproape de casă De Speer Suntem pe ţărm, chiar lângă mare Când ne-au adus aici la început, nu erau aşa multe celule ne-au pus într-o încăpere cu o fereastră ce dădea spre apă Puteam să văd constelaţiile Vedeam în fiecare noapte steaua Phoenixului şi mă gândeam că, dacă aş reuşi să mă strecor afară, aş putea înota încontinuu până mi-aş găsi calea spre casă Rin se gândi la Altan care avusese doar patru ani, închis în locul ăsta, ţintuind cu privirea cerul nopţii, în timp ce, în jurul lui, prietenii îi erau legaţi şi disecaţi Voia să întindă mâna şi să-l atingă, dar oricât de mult se zbătea în chingi, nu reuşea să se mişte — Altan — Credeam c-o să vină cineva să ne salveze, urmă el şi Rin nu crezu că mai vorbeşte cu ea Vorbea ca şi cum povestea de unul singur un coşmar Chiar şi când i-au omorât pe ceilalţi, am crezut că poate poate că părinţii mei vor veni totuşi după mine Dar când m-au eliberat trupele hesperiene, mi-au spus că nu mă mai pot întoarce Mi-au spus că pe insulă nu mai sunt decât oase şi cenuşă Se cufundă în tăcere Fata nu avea cuvinte Simţea că trebuia să spună ceva, ceva care să-l trezească, să-i îndrepte atenţia spre o cale de evadare din locul acesta, însă tot ce-i venea în cap era caraghios de nepotrivit Ce fel de consolare i-ar fi putut oferi ea? — Bine! V-aţi trezit Un glas ascuţit şi tremurat îi întrerupse gândurile Vorbitorul se afla chiar în spatele ei, în afara câmpului vizual Lui Rin îi ieşiră ochii din cap de efort şi se încordă în chingi — Ah, îmi pare rău bineînţeles că nu mă puteţi vedea Posesorul vocii se mişcă şi ajunse direct deasupra ei Era un bărbat foarte slab, cu părul alb, în halat de doctor Barba era tunsă îngrijit, cu vârf ascuţit, şi se termina la cinci centimetri sub bărbie Ochii întunecaţi sclipeau, trădând o inteligenţă pătrunzătoare — E mai bine? Zâmbea blajin, de parcă saluta un vechi prieten Sunt Eyimehi Shiro, medicul-şef al acestei tabere Poţi să-mi spui doctor Shiro Vorbea nikara, nu mugini Avea un accent sinegardian afectat, ca şi cum învăţase graiul acum cincizeci de ani Tonul era formal, cu o veselie artificială Cum Rin nu răspunse, doctorul strânse din umeri şi se întoarse către cealaltă masă — Altan, rosti el N-am ştiut c-o să te întorci Ce surpriză minunată! Nu mi-a venit să cred când mi-au spus Au zis: „Doctore Shiro, am găsit un speeran!” Şi eu am spus: „Râdeţi de mine! Nu mai există speerani!” Shiro chicoti cu blândeţe Rin se strădui să-i vadă chipul lui Altan Era treaz; avea ochii deschişi, dar se încrunta spre tavan, fără să se uite la Shiro — Le-a fost foarte frică de tine, să ştii, reluă Shiro vesel Cum îţi zic ei? Monstrul din Nikan? Phoenixul reîncarnat? Conaţionalilor mei le plac exagerările şi le plac chiar şi mai mult şamanii nikara Eşti un mit, o legendă! Eşti foarte special! De ce te porţi aşa morocănos? Altan nu zise nimic Shiro păru să se dezumfle uşor, însă apoi zâmbi şi-l bătu pe obraz — Bineînţeles Sigur eşti obosit Nu-ţi face griji O să te rezolv într-o clipă Am exact ce trebuie Îngână vesel în timp ce se îndreptă cu pas vioi spre colţul sălii de operaţii Cercetă rafturile, scoţând sticluţe şi instrumente Rin auzi un pocnet, apoi sunetul făcut de aprinderea unei lumânări Nu putu să vadă ce făcea Shiro, până nu reveni la Altan — Ţi-a fost dor de mine? se interesă el Tânărul nu spuse nimic Hm Shiro ridică o seringă în faţa lui, bătând uşor în sticlă astfel încât să vadă amândoi lichidul dinăuntru De asta ţi-a fost dor? Ochii lui Altan se bulbucară Shiro îi ţinu încheietura cu o atingere delicată, aproape ca o mamă care-şi mângâia copilul Degetele lui dibace căutară o venă Cu cealaltă mână duse acul spre braţul lui Altan şi apăsă Abia atunci ţipă Altan — Încetează! răcni Rin Stropi de salivă îi zburară din colţurile gurii Încetează! — Draga mea! Shiro lăsă jos seringa goală şi veni în grabă lângă ea Linişteşte-te! Potoleşte-te! O să fie în regulă — Îl omori! Se zvârcoli cu sălbăticie în legături, însă acestea nu cedară Pe obraz i se prelingeau lacrimile Shiro le şterse cu grijă, ţinându-şi degetele la distanţă de dinţii ei care scrâşneau — Să-l omor? Nu fi melodramatică I-am dat doar un pic din medicamentul lui favorit Shiro îşi atinse tâmpla şi-i făcu cu ochiul Ştii că-i place Ai călătorit cu el, nu? Drogul ăsta nu-i este deloc nefamiliar O să-şi revină în câteva minute Se uitară amândoi la Altan Respira din nou regulat, dar cu siguranţă nu arăta bine — De ce faci aşa ceva? întrebă fata sugrumat Crezuse că până atunci ajunsese să înţeleagă cruzimea Federaţiei Văzuse Golyn Niis Văzuse dovezi ale măiestriei oamenilor de ştiinţă mugani Totuşi să privească răul în ochi, să-l vadă pe Shiro provocându-i o asemenea durere lui Altan şi zâmbind Rin nu putea înţelege — Ce vrei de la noi? Shiro oftă — Nu e evident? O bătu pe obraz Vreau cunoştinţe Munca noastră de aici va aduce tehnologiei medicale un progres de zeci de ani Când mai ai o asemenea ocazie să faci cercetare? Un stoc nesfârşit de cadavre! Oportunităţi nelimitate de experimente! Pot răspunde la orice întrebare pe care mi-am pus-o vreodată despre corpul omenesc! Pot concepe căi de a evita moartea! Rin căscă gura la el, nevenindu-i să creadă — Îi spinteci pe-ai mei — Ai tăi? pufni Shiro Nu te subestima N-ai nicio legătură cu nikara ăştia jalnici Voi, speeranii, sunteţi de-a dreptul fascinanţi Făcuţi dintr-un material aşa de încântător Shiro îndepărtă cu tandreţe o şuviţă de pe fruntea asudată a lui Altan O piele aşa frumoasă Ochi aşa fascinanţi împărăteasa habar n-are ce are la îndemână Îşi apăsă două degete pe gâtul ei, ca să-i ia pulsul Rin înghiţi fierea care-i suise în gură când o atinsese — Mă întreb dacă mi-ai putea face o favoare, spuse el blând Arată-mi focul Ştiu că poţi — Ce? — Sunteţi foarte diferiţi, îi mărturisi Shiro Vocea îi căpătase un ton scăzut, răguşit, de parcă ar fi vorbit unui copil sau unei iubite Foarte puternici De-a dreptul unici Se zice că sunteţi un popor ales de un zeu Ce vă face să fiţi aşa? „Ura”, gândi Rin „Ura şi o istorie de suferinţe provocate de oameni ca tine ” — Ştii că ţara mea n-a dobândit niciodată abilităţile şamanismului, spuse Shiro Ai idee de ce? — Pentru că zeii nu şi-ar bate capul cu nişte scursuri ca voi, scuipă Rin Shiro dădu din mână, parcă alungând insulta Probabil că auzise deja atât de multe blesteme nikara, încât nu mai însemnau nimic pentru el — Uite cum o să facem, zise el O să-ţi cer să-mi arăţi calea spre zei De fiecare dată când refuzi, o să-i mai injectez drog Ştii cum o să-l simtă De pe patul lui, Altan scoase un sunet răguşit, gutural Tot trupul i se încordă şi se zvârcoli Shiro îi şopti ceva la ureche şi-l mângâie pe frunte, tandru ca o mamă care alină un copil bolnav ♦ Trecură câteva ore Shiro îi punea încontinuu întrebări despre şamanism, însă Rin se ţinea tare N-avea să dezvăluie tainele Panteonului N-avea să mai pună încă o armă în mâinile Mugenului În schimb, blestema şi scuipa, îl numea monstru, îl numea în toate felurile ce-i treceau prin cap Jima nu-i învăţase la cursuri să înjure în mugini, dar Shiro înţelegea despre ce era vorba — Ei, haide, zise el nepăsător Doar nu se pune problema că n-ai mai văzut aşa ceva Rin se opri, cu salivă scurgându-i-se din gură — Nu ştiu ce vrei să spui Medicul îşi lipi degetele de gâtul lui Altan ca să-i ia pulsul, îi deschise pleoapele şi-şi strânse buzele, confirmând parcă ceva — Are o toleranţă uluitoare Inumană Fumează opiu de ani de zile — Din cauză că i-ai făcut tu ce i-ai făcut, scrâşni ea — Şi după aceea? După ce a fost eliberat? Shiro părea un profesor dezamăgit L-au avut în mână pe ultimul speeran şi n-au încercat niciodată să-l dezveţe de drog? E evident – cineva l-a îndopat ani de zile Inteligent Nu te uita aşa la mine Federaţia n-a fost prima care a folosit opiul ca să controleze populaţia Nikara au inventat tehnica — Ce vrei să spui? — Nu v-au învăţat? întrebă Shiro, părând amuzat Bineînţeles Sigur că nu Nikanului îi place să elimine toate poveştile stânjenitoare despre trecutul său Străbătu camera şi veni lângă ea, trecându-şi degetele peste rafturi în drum Cum crezi că i-a ţinut în lesă Împăratul Roşu pe speerani? Foloseşte-ţi mintea, draga mea Când Speerul şi-a pierdut independenţa, Împăratul Roşu i-a trimis ca ofrandă lăzi cu opiu Un dar de la statul colonizator către statul tributar A fost deliberat Până atunci, speeranii nu înghiţiseră decât scoarţa lor de copac pentru ceremonialuri Erau obişnuiţi cu halucinogene atât de blânde, încât pentru ei fumatul opiului era totuna cu consumul alcoolului din lemn Când l-au încercat, au devenit imediat dependenţi Făceau orice ca să mai obţină Erau sclavii opiului pe cât erau şi sclavii Împăratului Lui Rin i se învârtea capul Nu-i venea în minte niciun răspuns Voia să-l numească mincinos pe Shiro Voia să urle la el să înceteze Totuşi, era logic Era foarte logic — Aşa că, vezi tu, până la urmă ţările noastre nu-s chiar atât de diferite, zise Shiro plin de el Singura diferenţă este că noi îi respectăm pe şamani şi vrem să învăţăm de la ei, în vreme ce Imperiul vostru e îngrozit şi paranoic când vine vorba de puterea pe care o deţine Imperiul vostru v-a triat şi v-a exploatat şi v-a făcut să vă eliminaţi unii pe alţii Eu o să vă descătuşez O să vă garantez libertatea de a vă chema zeul, aşa cum nu vi s-a mai permis niciodată — Dacă-mi dai libertate, mârâi fata, primul lucru pe care-l voi face va fi să te ard de viu Legătura ei cu Phoenixul era ultimul avantaj pe care-l mai avea Federaţia îi siluise şi-i arsese ţara Federaţia îi distrusese şcoala şi-i omorâse prietenii Până acum, cel mai probabil îi distruseseră deja oraşul în care crescuse Doar Panteonul rămânea sfânt, singurul loc din univers la care Mugen încă n-avea acces Rin fusese torturată, legată, bătută şi înfometată, însă mintea îi rămăsese Zeul îi rămăsese Mai bine murea decât să-l trădeze Până la urmă, Shiro se plictisi de ea Chemă gărzile să-i ducă pe prizonieri într-o celulă — Ne vedem mâine, spuse el vesel Şi-o să încercăm din nou Rin îl scuipă pe halat în timp ce gărzile o scoteau din încăpere Un alt gardian venea în urma lor, ducând trupul inert al lui Altan pe umăr, ca pe o carcasă de animal Un gardian înlănţui piciorul fetei de zid şi trânti uşa celulei în urma sa Lângă ea, Altan se zbatea şi gemea, bolborosind incoerent Rin îi luă capul în poale, într-un priveghi nefericit pentru comandantul ei căzut ♦ Altan nu-şi reveni în simţiri ore în şir De multe ori strigă şi spuse cuvinte în speerană pe care ea nu le înţelegea Apoi îi rosti numele în şoaptă — Rin — Aici sunt, zise ea, mângâindu-l pe frunte — Ţi-a făcut rău? întrebă el Fata îşi înghiţi un suspin — Nu Nu voia să vorbesc, să-l învăţ despre Panteon N-am făcut-o, dar a zis că o să-ţi facă ţie rău — Drogul nu doare, spuse el Doare când trece efectul lui Apoi, cu un junghi de revoltă în stomac, ea înţelese Altan nu se degrada când fuma opiu Nu – când fuma opiu era singurul moment când nu suferea Îşi trăise toată viaţa într-o durere nesfârşită, tânjind permanent după încă o doză Fata nu înţelesese niciodată cât de înspăimântător de greu era să fii Altan Trengsin, să trăieşti cu povara unui zeu furios care-ţi cerea constant, urlându-ţi în cap, distrugere, în vreme ce o zeitate apatică a narcoticului îţi şoptea în sânge promisiuni „De-asta au devenit speeranii aşa uşor dependenţi de opiu”, îşi dădu ea seama Nu pentru că aveau nevoie de drog ca să invoce focul, ci fiindcă pentru unii dintre ei era singurul moment când se puteau elibera de zeul lor oribil Undeva, în sinea ei, Rin ştiuse, bănuise încă de când aflase că Altan n-avea nevoie de droguri, ca restul celor din Cike, că ochii lui erau veşnic coloraţi ca florile de mac Altan ar fi trebuit să fie şi el de mult zidit în Chuluu Korikh Cu toate astea, nu dorise să creadă, pentru că avea nevoie să fie convinsă că Altan, comandantul ei, era în toate minţile Pentru că fără Altan, ce era ea? În ceasurile ce urmară, când drogul i se retrăgea din sânge, Altan suferi Asudă Se zvârcoli Avu convulsii atât de puternice, încât Rin trebui să-l ţină ca să-l împiedice să se rănească Ţipă Îl imploră pe Shiro să se întoarcă Se rugă de Rin să-l ajute să moară — Nu poţi, zise ea, intrând în panică Trebuie să scăpăm de-aici Trebuie să evadăm Ochii lui Altan erau pustii, înfrânţi — Aici, rezistenţa înseamnă suferinţă Nu există scăpare Nu există viitor Nu poţi să speri decât că Shiro se va plictisi şi-ţi va oferi o moarte fără dureri Fata aproape că o făcu atunci Voia să pună capăt chinului lui Altan Nu mai suporta să-l vadă torturat, nu-l putea privi redus la aşa ceva pe cel pe care-l admirase de când îl văzuse prima dată Se trezi îngenuncheată lângă trunchiul lui inert, cu mâinile în jurul gâtului său Nu trebuia decât să-şi încordeze braţele şi să apese Să-i scoată aerul din gât Să-i înăbuşe viaţa Altan abia dacă ar fi simţit ceva Abia dacă mai putea simţi ceva Nu se împotrivi nici chiar când degetele ei îi apăsară pielea Voia să se termine Rin o mai făcuse o dată Îi ucisese imaginea zămislită de chimei Însă atunci Altan se luptase Atunci fusese o ameninţare Acum nu era o ameninţare, ci doar dovada tragică şi evidentă că eroii ei o părăseau în mod inevitabil Până la urmă, Altan Trengsin nu era invincibil El fusese excelent cât avusese de urmat ordine I se spunea să sară şi se arunca I se spunea să lupte şi distrugea Însă aici, la capătul drumului, fără obiectiv şi fără conducător, Altan Trengsin era distrus Degetele lui Rin se încordară, dar apoi începu să tremure şi-i împinse trupul inert de lângă ea ♦ — Ce mai fac dragii mei speerani? Gata pentru încă o serie? Shiro se apropie zâmbitor de celula lor Venea din laboratorul aflat în celălalt capăt al coridorului Ducea în braţe câteva containere metalice rotunde Nu-i răspunseră — Vreţi să ştiţi pentru ce sunt astea? întrebă el, cu glasul tot nenatural de vesel N-aveţi nicio bănuială? Vă dau un indiciu E o armă Rin îl fulgeră din ochi Altan avea privirea aţintită în podea Shiro vorbi mai departe, netulburat — E ciuma, copii Ştiţi, nu-i aşa, ce face ciuma? întâi începe să-ţi curgă nasul, apoi încep să-ţi apară bube mari pe braţe, pe picioare, între picioare mori în urma şocului când ele se sparg sau din cauza propriului sânge otrăvit După ce te îmbolnăveşti, durează destul de mult să mori Dar poate că asta era înainte de vremurile voastre Nikanul n-a mai avut ciumă de ceva vreme, nu? Shiro bătu în gratiile de metal şi urmă: — Ne-a luat îngrozitor de mult să ne dăm seama cum se răspândeşte Purici, vă vine să credeţi? Purici, care se prind pe şobolani şi apoi îşi împrăştie particulele micuţe de ciumă pe tot ce ating Bineînţeles, acum, când ştim cum se răspândeşte, nu mai e decât un pas mic până s-o transformăm în armă Evident, nu vrem ca arma să ni se împrăştie fără control – chiar avem de gând să locuim în ţara voastră într-o bună zi –, dar când va fi eliberată în nişte zone cu populaţie densă, în doza potrivită ei bine, războiul ăsta se va termina mult mai curând decât am anticipat, nu-i aşa? Se aplecă, sprijinindu-şi capul de gratii — Nu mai aveţi pentru ce să luptaţi, zise el încet Ţara voastră e pierdută De ce continuaţi să tăceţi? Există o cale uşoară de a scăpa de-aici Trebuie doar să cooperaţi cu mine Să-mi spuneţi cum invocaţi focul — Mai bine mor! scuipă Rin — Ce apăraţi voi? întrebă Shiro Nu datoraţi nimic Nikanului Ce sunteţi voi pentru ei? Ce au fost speeranii dintotdeauna pentru ei? Nişte ciudaţi! Nişte nelegiuiţi! Rin se ridică — Luptăm pentru împărăteasă, zise ea Sunt soldat al Miliţiei până la moarte — Împărăteasa? Shiro părea uşor nedumerit Chiar nu v-aţi dat încă seama? — De ce anume să ne dăm seama? se răsti Rin în timp ce Altan rosti mut nu Însă ea muşcase momeala, acceptase provocarea doctorului şi-şi dădu seama după cum îi sclipeau ochii că acesta era momentul pe care-l aşteptase — V-aţi întrebat măcar cum de am ştiut că eraţi la Chuluu Korikh? întrebă Shiro Cine să ne fi dat informaţia? Cine era singura persoană în afară de voi care ştia de muntele ăla minunat? Rin rămase cu gura căscată, fără cuvinte, în timp ce adevărul i se contura în minte Vedea că şi Altan se încrunta, gândindu-se Apoi ochii tânărului se dilatară, când ajunse la aceeaşi înţelegere — Nu, zise el Minţi — Draga voastră de împărăteasă v-a trădat, zise Shiro, savurând cuvintele Aţi fost obiectul unui târg — Imposibil, spuse Altan Am slujit-o Am omorât pentru ea — Împărăteasa voastră v-a trădat şi pe voi, şi iubita voastră bandă de şamani Aţi fost vânduţi, dragii mei speerani, exact aşa cum a fost vândut şi Speerul Exact aşa cum a fost vândut şi Imperiul vostru — Minţi! Altan se aruncă în gratiile celulei Pe tot trupul îi izbucniră flăcări, se ridicară în tentacule ce aproape că-i ajunseră pe gardieni Altan urla, iar focul se întindea tot mai mult şi, deşi metalul nu se topea, lui Rin i se păru că vede gratiile începând să se îndoaie Shiro strigă un ordin în mugini Trei gardieni năvăliră în celulă În timp ce unul descuia uşa, altul aruncă o găleată de apă pe Altan După ce fu udat, al treilea se grăbi să-i tragă braţele la ceafă, iar primul îi înfipse un ac în gât Tânărul se smuci şi căzu pe podea Gărzile se întoarseră către Rin Fetei i se păru că vede gura lui Shiro mişcându-se, ţipând „Nu, nu ea” înainte să simtă şi ea acul înţepând-o în gât ♦ Iureşul pe care-l simţi nu semăna deloc cu seminţele de mac Cu seminţele de mac, trebuia să se concentreze să-şi limpezească mintea Cu seminţele de mac, avea nevoie de un efort conştient să se ridice în Panteon Heroina nu era nici pe departe atât de subtilă Heroina o azvârli din propriul ei trup, astfel încât să n-aibă de ales şi să se refugieze pe tărâmul spiritului Şi Rin îşi dădu seama, cu o bucurie nestăpânită, că, încercând s-o sedeze, gărzile lui Shiro o eliberaseră Îl găsi pe Altan pe celălalt tărâm Îl simţi Îi ştia tiparul la fel de bine pe cât şi-l ştia pe-al ei Nu-i ştiuse dintotdeauna forma Îi iubise versiunea pe care şi-o construise ea Îl admirase Îl idolatrizase Adorase ideea de Altan, un arhetip, o versiune a lui invulnerabilă Însă acum ştia adevărul, îi ştia natura reală şi slăbiciunile şi cea mai mare parte din durere şi tot îl iubea Îl oglindise, se modelase după el; un speeran modelat după altul Îi imitase cruzimea, ura şi slăbiciunea Îl ştia, în sfârşit îl ştia în totalitate, şi aşa îl găsi Altan? Rin Îl simţea peste tot în jurul ei, o margine dură, o aură profund rănită şi totuşi o prezenţă mângâietoare Silueta lui îi apăru dinainte de parcă stătea peste un câmp foarte întins Mergea, sau plutea, către ea Spaţiul şi distanţa nu existau pe tărâmul acesta, nu ca atare, însă mintea ei trebuia să-l interpreteze astfel, ca să se poată orienta Nu trebuia să-i citească suferinţa în privire O simţea Altan nu-şi ţinea spiritul ascuns, aşa cum făcea Chaghan; era o carte deschisă, pe care o putea răsfoi, de parcă i se oferea pentru a-l înţelege Iar ea înţelegea Îi înţelegea durerea şi nefericirea, şi înţelegea de ce tot ce-şi dorea acum era să moară Totuşi Rin n-avea răbdare pentru aşa ceva Renunţase cu multă vreme în urmă la luxul spaimei Voise să renunţe de foarte multe ori Ar fi fost mai uşor Ar fi scutit-o de durere Însă tot timpul, singurul lucru pe care-l păstrase fusese furia şi ştia un adevăr: Nu va muri aşa Nu va muri fără răzbunare — Ne-au ucis poporul, spuse ea Ne-au vândut De la Tearza încoace, Speerul a fost un pion în jocul de şah geopolitic al Imperiului Eram neesenţiali Eram instrumente Spune-mi că asta nu te-nfurie Altan părea extenuat — M-am săturat de furie, îi răspunse el Şi m-am săturat să ştiu că n-am ce face — Te-ai orbit singur Eşti speeran Ai putere, zise Rin Ai furia tuturor din Speer Arată-mi cum s-o folosesc Dă-mi-o mie — O să mori — Atunci o să mor în picioare O să mor cu flăcările în mână şi furia în inimă Mai degrabă să mor luptând pentru moştenirea poporului meu, decât pe masa de operaţii a lui Shiro, drogată şi distrusă N-o să mor ca o laşă Şi nici tu Altan, uită-te la mine Noi nu suntem ca Jiang Nu suntem ca Tearza Atunci Altan ridică privirea — Mai’rinnen Tearza, şopti el Regina care şi-a părăsit poporul — O să-i părăseşti? insistă ea Ai auzit ce-a zis Shiro Împărăteasa nu ne-a vândut doar pe noi A vândut tot Cike Shiro nu se va opri până nu-i închide în gaura asta mizerabilă pe toţi şamanii nikara Când nu vei mai fi tu, cine-i va apăra? Cine-l va apăra pe Ramsa? Pe Suni? Pe Chaghan? Şi atunci o simţi – o încercare de sfidare din partea lui O scânteie de hotărâre Era tot ce-i trebuia — Phoenixul nu-i numai zeul focului, spuse el E şi zeul răzbunării Şi există o putere, născută din veacuri de ură dospită, la care doar un speeran poate ajunge Am folosit-o de multe ori, dar niciodată pe deplin Te mistuie Te arde până nu mai rămâne nimic — Dă-mi-o mie, spuse fata imediat, avidă — Nu pot, răspunse Altan Nu-i a mea, ca s-o pot da Puterea le aparţine speeranilor — Atunci du-mă la ei, îi ceru Rin Şi el o duse ♦ Pe tărâmul viselor, timpul înceta să mai aibă înţeles Altan o duse cu veacuri în urmă O duse în singurele spaţii unde mai existau strămoşii lor, în memoria străveche Drumul cu Altan era altfel decât fusese cel drumul Chaghan Chaghan fusese o călăuză sigură pe sine, care aparţinea mai mult tărâmului spiritului decât lumii celor vii Cu el, fata avusese senzaţia că era târâtă şi că, dacă nu se supunea, i-ar fi spulberat mintea Însă cu Altan Altan nu părea o prezenţă distinctă Mai degrabă el şi ea erau două părţi ale unui întreg mult mai mare Erau două mici exemplificări ale măreţei entităţi străvechi a întregului Speer, care goneau prin lumea spiritului pentru a se alătura neamului lor Când spaţiul şi timpul deveniră iar concepte tangibile, Rin simţi că se aflau la un foc de tabără Văzu tobe, auzi oameni care cântau şi îngânau incantaţii, iar ea ştia cântecul, îl învăţase când era mică, nu putea crede că-l uitase toţi speeranii puteau să-l cânte înainte de a împlini cinci ani Dar nu şi ea Rin nu învăţase niciodată cântecul Nu era amintirea ei; trăia în amintirea unei speerane care trăise cu foarte mulţi ani în urmă Era o memorie împărtăşită, o iluzie Ca şi dansul Ca şi bărbatul care o ţinea în braţe lângă foc Dansa cu ea, răsucind-o în cercuri largi, apoi trăgând-o înapoi la pieptul lui fierbinte Nu putea fi Altan, totuşi avea chipul său şi era sigură că-l cunoscuse dintotdeauna Nu fusese niciodată învăţată să danseze, însă cumva ştia paşii Cerul nopţii era luminat de stele ca nişte torţe minuscule Un milion de focuri de tabără micuţe, răspândite prin beznă O mie de Insule Speer, o mie de dansuri în jurul focului Cu ani în urmă, Jiang îi spusese că spiritele morţilor se mistuiau în neant Nu însă şi spiritele speeranilor Speeranii refuzau să renunţe la iluziile lor, refuzau să uite de lumea materială, pentru că şamanii speerani nu-şi puteau găsi liniştea până nu se răzbunau Rin văzu chipuri în umbră Văzu o femeie ce părea tristă şi care semăna cu ea, lângă un bătrân cu un medalion în formă de semilună la gât Fata încercă să se uite mai de aproape, dar chipurile erau înceţoşate, aparţinând unor oameni pe care şi-i amintea doar pe jumătate — Aşa era? întrebă ea cu voce tare Glasurile fantomelor răspunseră ca una Asta a fost epoca de aur a Speerului Ăsta a fost Speerul înainte de Tearza Înainte de masacru Îi venea să plângă de prea multă frumuseţe Aici nu exista nici urmă de nebunie Doar focuri şi dansuri — Putem să rămânem aici, zise Altan Putem să rămânem aici pentru totdeauna Nu trebuie să ne-ntoarcem În clipa aceea, Rin nu-şi dorea nimic altceva Trupurile aveau să li se ofilească şi să se destrame Shiro le-ar fi dus cadavrele într-un container de deşeuri şi le-ar fi incinerat Apoi, când ultima lor parte ar fi fost dată Phoenixului, odată ce cenuşa le-ar fi fost împrăştiată în cele patru vânturi, ei ar fi fost liberi — Am putea, încuviinţă ea Ne-am putea pierde în istorie Dar n-ai face niciodată asta, nu-i aşa? — Nu ne-ar primi acum, zise el Îi simţi? Poţi să le simţi furia? Da, fata o putea simţi Fantomele speeranilor erau foarte triste, însă totodată şi mânioase — De-asta suntem puternici Ne tragem forţa din veacuri şi veacuri de nedreptăţi ce n-au fost uitate Misiunea noastră – motivul însuşi al existenţei – este să facem ca morţile acelea să însemne ceva După noi, nu va mai exista Speer Doar o amintire Rin crezuse că înţelesese puterea lui Altan, dar abia acum îşi dădea seama de profunzimea ei De povara ei Ducea pe umeri moştenirea unui milion de suflete uitate de istorie, suflete răzbunătoare urlând după dreptate Nălucile din Speer rosteau o incantaţie, un cântec profund şi trist în graiul pentru care Rin se născuse prea târziu ca să-l înţeleagă, dar care îi pătrundea direct în oase Fantomele le vorbiră o veşnicie Trecură ani Nu se scurse nicio clipă Strămoşii lor îi împărtăşiră tot ce ştiau despre Speer, tot ce îşi amintise vreodată poporul lor Îi întipăriră în memorie veacuri de istorie, de cultură şi de religie Îi spuseră ce trebuia să facă — Zeul nostru este un zeu mânios, spuse femeia care semăna cu Rin Nu va ignora această nedreptate Are nevoie de răzbunare — Trebuie să te duci pe insulă, zise bătrânul cu medalionul în formă de semilună Trebuie să te duci la templu Găseşte Panteonul Cheamă Phoenixul şi trezeşte străvechile falii pe care stă Speerul Phoenixul îţi va răspunde doar ţie Trebuie s-o facă Bărbatul şi femeia se mistuiră înapoi în negura de chipuri brune Nălucile Speerului începură să cânte ca una, cu gurile mişcându-se la unison Rin nu putea desluşi din cuvinte înţelesul cântecului, dar îl simţea Era un cântec de răzbunare Era un cântec îngrozitor Era un cântec minunat ♦ Nălucile îi dădură lui Rin binecuvântarea şi, prin comparaţie, iureşul heroinei i se păru ca atingerea unei pene I se acordase o putere dincolo de orice închipuire Avea puterea strămoşilor ei Îi avea în ea pe toţi speeranii ce muriseră în ziua aceea înspăimântătoare şi pe toţi speeranii ce trăiseră vreodată pe Insula Moartă Ei erau poporul ales al Phoenixului Zeul prospera din mânie, iar Rin avea mânie din abundenţă Întinse mâna spre Altan Ei doi aveau o singură minte şi un singur ţel Îşi croiră drum înapoi în lumea celor vii Ochii li se deschiseră în acelaşi timp Unul dintre asistenţii lui Shiro era aplecat deasupra lor, pe masa din laborator Flăcările ce li se învârtejeau pe trupuri îl incendiară pe loc, aprinzându-i părul şi hainele, astfel încât, când se retrase, ţipând, fiecare bucăţică din el ardea Flăcările se întindeau în toate direcţiile Aprinseră substanţele chimice din laborator şi explodară, spărgând sticlele Aprinseră alcoolul folosit pentru sterilizarea rănilor şi se răspândiră iute odată cu vaporii Borcanul din colţ, cu bărbatul murat, tremură din cauza căldurii şi explodă, împrăştiindu-şi conţinutul dezgustător pe podea Aburii fluidului de îmbălsămare se aprinseră, luminând încăperea cu o strălucire impresionantă Asistentul se năpusti pe hol, strigându-l pe Shiro să-l salveze Rin se zvârcoli şi se răsuci în loc Chingile ce o ţineau culcată nu puteau rezista la temperatura flăcării aflate atât de aproape Se rupseră şi ea căzu de pe masă, se ridică şi se întoarse exact când Shiro intră în încăpere, strângând în mână o arbaletă cu reîncărcare Doctorul ţinti spre Altan, apoi spre Rin şi din nou spre Altan Rin se încordă, însă Shiro nu trase; fata nu ştia dacă din cauza lipsei de experienţă sau pentru că şovăia — Frumos, se minună el cu glas scăzut Focul se oglindi în ochii lui lacomi şi, pentru o clipă, îl făcu să pară că ar fi avut şi el ochii stacojii ai speeranilor — Shiro! răcni Altan Doctorul nu făcu nicio mişcare când tânărul înaintă Ba chiar coborî arbaleta şi-şi întinse braţele spre el, parcă întâmpinându-şi fiul cu o îmbrăţişare Altan îşi prinse torţionarul de faţă Şi strânse Din palme i se revărsau flăcări încinse, ce înconjurară capul bărbatului ca o coroană La început, palmele îi lăsară pe tâmple urme înnegrite, după care dogoarea arse până la os şi degetele lui Altan sfredeliră găuri în ţeasta lui Shiro Doctorului îi ieşiră ochii din cap Braţele i se zbăteau nebuneşte Scăpă arbaleta Altan îi apăsă craniul între palme Capul lui Shiro se despică, cu un trosnet plescăit Zbaterea încetă Altan lăsă corpul să cadă şi se îndepărtă de el Se întoarse către Rin Ochii îi ardeau într-un roşu mai intens decât oricând altcândva — În regulă, îi zise Acum fugim ♦ Rin ridică arbaleta de pe jos şi-l urmă pe Altan afară din sala de operaţii — Unde-i ieşirea? — Habar n-am, zise el Uită-te după lumină Alergară nebuneşte, cotind la întâmplare Complexul de cercetare era imens, mult mai mare decât îşi imaginase Rin În timp ce alergau, văzu că coridorul pe care se aflau celulele lor nu era decât unul dintre multe altele în interiorul ca un labirint; trecură pe lângă dormitoare goale, multe mese de operaţii şi depozite ticsite cu recipiente cu gaz Alarmele răsunau în tot complexul, alertându-i pe soldaţi de evadare În cele din urmă, găsiră o ieşire: o uşă laterală într-un coridor pustiu Era bătută în cuie, însă Altan o dădu pe Rin la o parte şi dărâmă uşa Fata sări afară şi-l ajută şi pe el să iasă — Acolo! O patrulă a Federaţiei îi zări şi veni în fugă spre ei Altan luă arbaleta de la Rin şi o îndreptă către patrulă Trei soldaţi căzură la pământ, dar ceilalţi înaintară peste cadavrele tovarăşilor lor Arbaleta ţăcăni în gol — Rahat, zise Altan Patrula se apropie şi mai mult Rin şi Altan erau înfometaţi, slăbiţi şi pe jumătate dopaţi Şi totuşi luptau, spate în spate Se mişcau, completându-se perfect Aveau o sincronizare chiar mai bună decât avusese Rin cu Nezha, pentru că Nezha ştia cum se mişca ea doar dacă o privea Altan n-avea nevoie s-o vadă – el ştia din instinct cine era fata şi cum avea să lupte, pentru că erau unul singur Erau două părţi ale unui întreg Erau speerani Nimiciră patrula de cinci soldaţi, dar un alt detaşament, de douăzeci de oameni, venea către ei dinspre clădire — Nu putem să-i omorâm pe toţi, zise Altan Rin nu era sigură, totuşi fugiră mai departe Din cauza pavajului de piatră, tălpile ei erau carne vie Altan o prinse de braţ în fugă, trăgând-o înainte Pietrele de pavaj se prefăcură în nisip, apoi în scânduri de lemn Erau într-un port Erau lângă mare Trebuiau să ajungă la apă, la mare Trebuiau să traverseze înot strâmtoarea îngustă Speerul era foarte aproape Trebuie să te duci pe insulă Trebuie să te duci la templu Ajunseră la capătul cheiului Şi se opriră Noaptea era luminată de torţe ♦ Părea că toată armata Federaţiei se adunase la docuri – soldaţi mugani în spate, pe chei, corăbii mugane pe apă Erau sute Sute de oameni împotriva lor Şansele nu erau slabe, ci inexistente Rin avu un sentiment de disperare zdrobitoare Nu putea răsufla sub apăsarea lui Aici se termina Aceasta era ultima redută a Speerului Altan nu-i dăduse drumul braţului Din ochi i se prelingea sânge, din gură îi curgea sânge — Uite, îi zise întinzând braţul Vezi steaua aia? E în constelaţia Phoenixului Rin ridică privirea Ia-o de călăuză Speerul e la sud-est de-aici Vei avea mult de înotat — Ce vrei să spui? întrebă ea O să înotăm împreună Tu o să mă călăuzeşti Altan o strânse de mână O ţinu strâns o clipă, apoi îi dădu drumul — Nu, spuse tânărul Eu o să-mi închei misiunea Panica îi răscoli stomacul lui Rin — Altan, nu! Nu putea opri asaltul lacrimilor fierbinţi, însă Altan nu se uita la ea Privea în zare spre armata comasată — Tearza nu ne-a salvat poporul, rosti el Eu nu l-am putut salva Dar asta-i destul de aproape — Altan, te rog — Va fi mai greu pentru tine, urmă Altan Va trebui să faci faţă consecinţelor Dar tu eşti curajoasă eşti cea mai curajoasă persoană pe care am cunoscut-o — Nu mă părăsi, îl imploră fata Altan se aplecă şi-i prinse obrajii între palme Preţ de o clipă stranie, Rin se gândi că o va săruta N-o făcu Îşi apăsă multă vreme fruntea pe fruntea ei Rin închise ochii Se îmbătă de senzaţia pielii ei lipite de a lui Şi-o întipări în memorie — Eşti mult mai puternică decât mine, spuse Altan Apoi îi dădu drumul Rin clătina frenetic din cap — Nu, nu sunt, tu eşti, am nevoie de tine — Cineva trebuie să distrugă complexul ăsta de cercetare Altan se îndepărtă de ea Cu braţele întinse în faţă, porni către flotă — Nu, îl imploră Rin Nu! Altan o luă la goană Dinspre trupele Federaţiei ţâşni o ploaie de săgeţi, în acelaşi moment, Altan se aprinse ca o torţă Chemă Phoenixul şi Phoenixul veni; învăluindu-l, îmbrăţişându-l, iubindu-l, readucându-l la matcă Altan era o siluetă în lumină, o umbră de om Lui Rin i se păru că se uită spre ea şi că-l vede zâmbind I se păru că aude chicotul unei păsări Rin văzu în flăcări chipul lui Mai’rinnen Tearza Avea obrajii uzi de lacrimi Focul nu dă, focul ia, şi tot ia, şi tot ia Fata scoase un ţipăt fără cuvinte Glasul i se pierdu în văpăi Din locul unde ardea Altan se ridică o coloană de flăcări Un val de dogoare se răspândi în toate direcţiile, rostogolindu-se peste soldaţii Federaţiei de parcă erau nişte paie O lovi pe Rin ca un pumn în stomac, iar ea căzu pe spate în apa întunecată CAPITOLUL 25 Rin înotă ore în şir Zile O eternitate Îşi amintea doar începutul, şocul iniţial când corpul îi izbise apa, cum crezuse că murise, pentru că nu-şi putea convinge trupul s-o asculte şi pentru că o ustura pielea când atinsese apa, de parcă fusese jupuită de vie Dacă întindea gâtul, zărea baza de cercetare arzând Era un foc frumos, care se întindea în lujeri purpurii şi aurii pe cerul uşor întunecat La început, înotă aşa cum învăţase la Academie – cu profil minim, astfel încât braţele să nu iasă din apă Arcaşii Federaţiei ar fi tras în ea şi ar fi ucis-o dacă ar fi văzut-o, dacă mai rămăsese vreunul în viaţă Apoi o cuprinse oboseala şi-şi mişcă membrele numai ca să rămână la suprafaţă, să plutească în derivă, fără să se mai gândească la tehnică Mişcările deveniră mecanice, automate şi nebuloase Până şi apa se încălzise în dogoarea pârjolului lui Altan Semăna cu o cadă încălzită, cu un pat moale Fata plutea şi se gândea că ar fi plăcut să se înece Fundul oceanului ar fi fost liniştit N-ar mai fi durut-o nimic N-ar mai fi existat nici Phoenix, nici război, absolut nimic, doar linişte În adâncurile calde şi întunecate n-ar mai fi simţit nicio pierdere Însă imaginea lui Altan îndreptându-se către moarte îi era întipărită în amintire; îi ardea peste toate gândurile, mai dureroasă şi mai chinuitoare decât apa sărată ce i se strecura în rănile deschise Îi dădea ordine din mormânt, şoptindu-i chiar şi acum comenzi Rin nu ştia dacă avea halucinaţii în care-şi închipuia glasul lui sau dacă într-adevăr era cu ea, călăuzind-o Înoată mai departe, urmăreşte aripile, nu te opri, nu renunţa, miscă-te în continuare Îşi îndreptă ochii spre constelaţia Phoenixului Sud-est Trebuie să înoţi spre sud-est Stelele deveniră torţe, iar torţele deveniră foc şi ei i se păru că-şi vede zeul Te simt, spuse Phoenixul, plutind în faţa ei Îţi simt sacrificiul, durerea, şi o vreau, adu-mi-o eşti aproape, foarte aproape Rin întinse o mână tremurătoare spre zeu, însă apoi în minte îi zvâcni ceva, o voce primitivă şi îngrozită „Nu te apropia!” ţipa Femeia „Nu te apropia de locul ăsta ” „Nu”, gândi Rin „Nu mă poţi împiedica să mă apropii Vin ” Pluti fără cunoştinţă în apa întunecată, cu braţele şi picioarele răşchirate ca să rămână la suprafaţă Oscila între stări de trezie şi inconştienţă Spiritul ei îşi luă zborul Rin îşi pierdu cu totul simţul de orientare; nu avea nicio destinaţie Se ducea încotro era trasă, ca de o forţă magnetică, de o entitate aflată dincolo de controlul ei Avu viziuni Văzu un nor de furtună care arăta ca un bărbat, care creştea deasupra munţilor, cu patru cicloane bifurcându-se ca nişte membre, şi, când se uită la izvorul lor, două pete azurii şi inteligente o priviră la rândul lor – prea strălucitoare ca să fie naturale, prea răutăcioase ca să fie altceva decât un zeu Văzu un baraj uriaş cu patru defileuri, cea mai mare construcţie pe care o zărise vreodată Apa se revărsa în toate direcţiile şi inunda câmpurile Îi văzu pe Chaghan şi Qara stând pe o înălţime, privind bucăţile barajului distrus plutind spre gura schimbătoare a fluviului Trecu pe lângă ei, întrebătoare, şi Chaghan ridică brusc capul — Altan? întrebă el plin de speranţă Qara se uită la fratele ei — Ce-i? Chaghan n-o băgă în seamă, ci se uită cu atenţie în jur, ca şi cum ar fi putut-o vedea pe Rin Însă privirea lui spălăcită trecu direct prin ea Se uita după ceva ce nu mai exista — Altan, eşti aici? Rin încercă să spună ceva, dar de pe buze nu-i ieşi niciun sunet Nu avea gură Nu avea trup Speriată, trecu mai departe şi simţi din nou neantul trăgând-o astfel încât nu s-ar fi putut întoarce la ei nici dacă ar fi încercat Zbură prin prezent, către trecut Văzu un templu măreţ, un templu clădit din piatră şi sânge Văzu o femeie ce-i era cunoscută – înaltă şi superbă, cu piele brună şi membre lungi Purta o coroană de pene stacojii şi mărgele de culoarea cenuşii Plângea — N-o s-o fac, spuse femeia Nu voi sacrifica lumea de dragul acestei insule Phoenixul ţipă atât de furios, încât Rin tremură în faţa mâniei sale pure — N-o să accept sfidarea O să-i zdrobesc pe cei ce-şi încalcă făgăduiala Şi tu tu ai încălcat cel mai mare jurământ dintre toate, şuieră zeul Te condamn Nu vei cunoaşte nicicând pacea Femeia urlă, se prăbuşi în genunchi şi duse mâna spre ceva din interiorul ei, încercând parcă să-şi smulgă inima Strălucea dinăuntru ca un cărbune aprins; lumina i se scurgea prin ochi, prin gură, până când în piele îi apărură crăpături şi ea se sfărâmă în bucăţele Ar fi urlat şi Rin, dacă ar fi avut gură Phoenixul îşi îndreptă atenţia către ea, exact când neantul o trase din nou mai departe Gonea iar prin timp şi spaţiu Văzu o claie de păr alb, după care totul rămase neclintit Străjerul Porţii plutea în vid, încremenit în anabioză, un loc care era aproape de nicăieri şi în drum spre pretutindeni — De ce ne-ai abandonat? strigă fata Puteai să ne ajuţi Puteai să ne salvezi Ochii Străjerului se deschiseră şi o văzură Rin nu ştiu cât timp o privi Ochii lui îi sfredeleau în suflet, cercetând prin ea Şi îi întoarse privirea Îl ţintui cu privirea şi ce văzu aproape că o distruse Jiang nu era muritor Era ceva de demult, ceva străvechi, ceva enorm de puternic Şi în acelaşi timp era profesorul ei, bărbatul fragil şi fără vârstă pe care-l ştia ca fiinţă umană El întinse mâna şi fata aproape că-l atinse, însă degetele îi alunecară prin el şi nu atinseră nimic şi Rin se gândi cu o groază revoltătoare că plutea iarăşi Însă el rosti un cuvânt şi ea rămase pe loc Apoi degetele li se întâlniră, şi ea avu din nou trup şi putu să simtă, îi simţi palmele prinzându-i obrajii şi fruntea atingându-i fruntea Simţi acut când o prinse de umeri şi o scutură cu putere — Trezeşte-te, îi spuse el O să te îneci ♦ Rin se târî afară din apă pe nisipul fierbinte Trase aer în piept şi gâtul o ustură de parcă înghiţise sos de ardei iute Scânci şi înghiţi un nod şi avu senzaţia că pe esofag o râcâia un pumn de pietre Se ghemui, se rostogoli, apoi se ridică în picioare şi încercă să facă un pas Ceva îi trosni sub talpă Se împletici înainte şi căzu Năucită, privi în jur Îşi prinsese glezna în ceva Îşi scutură laba piciorului şi o ridică Scosese un craniu din nisip Călcase în maxilarul unui mort Fata ţipă şi căzu pe spate I se întunecă vederea Avusese ochii deschişi, dar acum se închiseră, refuzând orice stimul senzorial Sub pleoape îi pluteau străfulgerări luminoase Răscoli nisipul cu degetele Era plin de obiecte mici, dure Le ridică şi le duse la ochi, ţinându-i mijiţi până îi reveni vederea Nu erau pietricele Peste tot în jurul ei ieşeau din nisip bucăţele albe Oase Oase, pretutindeni Stătea îngenuncheată într-un cimitir enorm Rin tremura atât de violent, încât nisipul de sub ea fremăta Se lăsă în genunchi şi icni Stomacul i se contractase aşa tare, că la fiecare icnet i se părea c-o înjunghie cineva cu un cuţit Ieşi din linia de tragere Oare îi răsuna în cap glasul lui Altan sau erau gândurile ei? Vocea era aspră, poruncitoare Se supuse Eşti vizibilă pe nisipul alb Adăposteşte-te printre copaci Se târî pe nisip, tresărind de fiecare dată când degetele îi treceau peste vreun craniu Se scutura toată de suspine, prea deshidratată ca să poată plânge Du-te la templu O să găseşti drumul Toate drumurile duc la templu Drumuri? Ce drumuri? Potecile care existaseră cândva fuseseră de mult revendicate de insulă Îngenunche şi se holbă prosteşte la frunziş Nu te străduieşti destul Merse de-a buşilea de-a lungul lizierei, încercând să găsească vreo urmă din ce-ar fi putut fi cândva o potecă Degetele ei descoperiră o piatră plată, mare cât capul unui om, abia vizibilă sub covorul de iarbă Apoi alta Şi încă una Se ridică greoi în picioare şi merse clătinându-se de-a lungul cărării, ţinându-se de copacii din jur Pietrele era tari şi colţuroase şi-i zgâriau tălpile, aşa că lăsa urme însângerate Capul îi plutea; nu mai mâncase şi nu mai băuse apă de atâta vreme, încât abia îşi mai amintea că avea trup Văzu, sau îşi închipui, animale groteşti care n-ar fi trebuit să existe Păsări cu două capete Rozătoare cu multe cozi Păianjeni cu o mie de ochi Continuă să meargă pe potecă până avu senzaţia că străbătuse toată insula „Toate drumurile duc la templu”, îi spuseseră strămoşii Însă când ajunse în poiana din mijloc, găsi doar ruine pe jumătate îngropate în nisip Văzu pietre sfărâmate acoperite de litere pe care nu le putea citi, o intrare de piatră ce nu ducea nicăieri Probabil că Federaţia dărâmase templul cu douăzeci de ani în urmă Probabil că fusese primul lucru pe care-l făcuseră soldaţii, după ce-i măcelăriseră pe speerani Federaţia le distrusese lăcaşul de cult Trebuia să le elimine sursa de putere, s-o dărâme şi s-o sfărâme complet, pentru ca nimeni de pe Speer să nu-i mai poată cere ajutorul Phoenixului Fata alergă printre ruine, căutând vreo uşă, vreo rămăşiţă a locului sfânt, dar nu găsi nimic Acolo nu mai exista nimic Se lăsă să cadă la pământ, prea amorţită ca să se mai mişte Nu Nu se putea aşa ceva Nu după toate prin câte trecuse Aproape că începuse să plângă, când simţi nisipul cedându-i sub palme Începu să alunece Să cadă undeva Brusc, izbucni în râs Râdea aşa de tare, că gâfâia de durere Căzu pe o parte şi se prinse de stomac, hohotind de uşurare Templul se afla sub pământ ♦ Îşi improviză o făclie dintr-o creangă uscată şi o ridică în faţă când pomi în jos pe treptele templului Coborî multă vreme Aerul deveni rece şi uscat După ce coti, nu mai văzu lumina soarelui Îi venea greu să respire Se gândi la Chuluu Korikh şi începu să i se învârtă capul Trebui să se rezeme de perete şi să răsufle adânc de câteva ori până să scape de panică Asta nu era închisoarea din piatră Nu se îndepărta de zeul ei Nu – se apropia de el Sala interioară era cu totul lipsită de sunete Nu mai auzea oceanul, nici foşnetul vântului sau zgomotele vietăţilor de deasupra Deşi tăcut, templul era însă opusul lui Chuluu Korikh Tăcerea de aici era luminoasă, amplificatoare O ajuta să se concentreze Aproape că-şi putea vedea calea în sus, ca şi cum drumul către zei era la fel de banal ca ţărâna pe care păşea Zidul forma un cerc, exact ca Panteonul, dar Rin văzu un singur piedestal Speeranii n-aveau nevoie decât de unul Întreaga încăpere era un altar închinat Phoenixului Imaginea lui fusese cioplită în piatră pe peretele din fund, un basorelief de trei ori cât ea Capul păsării era întors într-o parte, profilul ieşit în afară Avea ochiul uriaş, sălbatic şi furios Fata se simţi cuprinsă de spaimă când privi în el Părea mânios Părea viu ♦ Mâinile i se duseră instinctiv la centură, dar n-avea mac la ea Apoi însă îşi dădu seama că n-avea nevoie de mac, tot aşa cum nici Altan n-avusese vreodată nevoie Simpla ei prezenţă în templu o ducea până la jumătatea drumului spre zei Intră în transă pur şi simplu privind ochiul mânios al Phoenixului Spiritul îi pluti în sus până fu oprit Când o văzu pe Femeie, vorbi ea cea dintâi de data asta — Nu din nou, spuse Rin Nu poţi să m-opreşti Ştii de partea cui sunt — Te mai avertizez o dată, îi răspunse năluca lui Mai’rinnen Tearza Nu te dărui Phoenixului — Taci şi lasă-mă să trec Înfometată şi însetată, n-avea răbdare pentru avertismente Tearza îi atinse obrazul, cu o expresie disperată pe chip — Dacă-i dai Phoenixului sufletul, vei intra în iad Te va mistui Vei arde veşnic — Sunt deja în iad, zise Rin răguşit Şi nu-mi pasă Chipul Tearzei se schimonosi îndurerat — Sânge din sângele meu Fiica mea N-o lua pe calea asta — N-o iau pe calea ta Tu n-ai făcut nimic, spuse fata Ţi-a fost prea frică să faci ce trebuia Ţi-ai vândut poporul Te-ai lăsat condusă de laşitate — N-a fost laşitate M-am condus după principii înalte — Ai acţionat din egoism! ţipă Rin Dacă n-ai fi renunţat la Speer, poporul nostru ar fi încă în viaţă! — Dacă n-aş fi renunţat la Speer, lumea ar fi în flăcări, replică Tearza În tinereţe, am crezut c-o voi face Am stat unde stai tu acum Am venit în templul ăsta şi m-am rugat la zeul nostru Şi Phoenixul a venit şi la mine, căci eram cârmuitorul ales Dar am înţeles ce eram pe punctul de a face şi am întors focul împotriva mea Mi-am ars trupul, puterea şi speranţa de libertate a Speerului I-am dat ţara Împăratului Roşu Şi am păstrat pacea — Cum pot moartea şi sclavia să însemne pace? scuipă Rin Eu mi-am pierdut prietenii şi ţara Am pierdut toate lucrurile la care ţineam Nu vreau pace, ci vreau răzbunare — Răzbunarea n-o să-ţi aducă decât durere — Ce ştii tu? pufni fata Crezi c-ai adus pacea? Ţi-ai lăsat poporul să fie luat în sclavie L-ai lăsat pe Împăratul Roşu să-i exploateze, să-i abuzeze şi să-i maltrateze preţ de o mie de ani Ai îndreptat Speerul pe o cale ce a dus la veacuri de suferinţă Dacă n-ai fi fost o laşă nenorocită, n-ar fi trebuit s-o fac eu acum Şi Altan ar fi încă în viaţă Ochii lui Mai’rinnen Tearza sclipiră roşiatic, însă Rin se mişcă prima Între ele izbucni un zid de flăcări Spiritul Tearzei se mistui în foc ♦ Şi apoi Rin ajunse în faţa zeului ei Phoenixul era mult mai frumos văzut de aproape, şi mult mai înfricoşător Pe când îl privea, îşi desfăşură aripile largi în spatele ei şi le întinse Ajungeau până în capetele încăperii Phoenixul înclină capul într-o parte şi o fixă cu ochii lui de tăciune Rin văzu în ochii aceia civilizaţii ridicându-se şi căzând Văzu oraşe clădite din temelie, apoi arzând, apoi prefăcându-se în cenuşă — Te-am aşteptat multă vreme, spuse zeul ei — Aş fi venit mai repede, răspunse Rin, dar am fost avertizată împotriva ta Maestrul meu — Maestrul tău era un laş Dar nu şi comandantul tău — Ştiu ce a făcut Altan, şopti Rin încet Acum e al tău pentru totdeauna — Băiatul n-ar fi putut face niciodată ce eşti tu în stare, spuse Phoenixul Băiatul era distrus în trup şi spirit Băiatul era un laş — Dar te-a chemat — Şi am răspuns I-am dat ce voia Altan învinsese El reuşise în moarte ce nu putuse face în viaţă, pentru că, bănuia Rin, era sătul să trăiască Nu putea duce îndelungatul război de răzbunare pe care-l cerea Phoenixul, aşa că-şi dorise un martiriu şi-l primise „E mai greu să rămâi în viaţă ” — Şi tu ce vrei de la mine? vru să ştie Phoenixul — Vreau sfârşitul Federaţiei — Cum intenţionezi să realizezi aşa ceva? Fata îl privi furioasă Zeul se juca, obligând-o să-şi spună cu glas tare dorinţa Obligând-o să explice exact ce monstruozitate voia să comită Rin îşi alungă din suflet ultimele rămăşiţe din ce mai rămăsese omenesc şi dădu frâu liber urii Era foarte uşor să urăşti Ura îi umplea un gol Îi dădea voie să simtă din nou ceva Era o senzaţie foarte plăcută — Victorie totală, zise ea Asta vrei tu, aşa-i? — Ce vreau eu? Phoenixul părea amuzat Zeii nu vor nimic Zeii nu fac decât să existe Noi nu putem schimba ceea ce suntem: esenţă pură, element pur Voi, oamenii, vă faceţi rău şi după aceea daţi vina pe noi Toate calamităţile au fost provocate de mâna omului Noi nu vă obligăm să faceţi nimic Noi nu facem decât să vă ajutăm — Ăsta-i destinul meu, spuse Rin cu convingere Sunt ultimul speeran Trebuie s-o fac Aşa e scris — Nimic nu e scris Voi, oamenii, credeţi mereu că sunteţi meniţi pentru ceva – pentru tragedie sau pentru măreţie Destinul e un mit Destinul e singurul mit Zeii nu hotărăsc nimic Voi hotărâţi Tu ai hotărât să susţii examenul Tu ai hotărât să te duci la Sinegard Tu ai hotărât să te dedici Tradiţiilor, tu ai hotărât să studiezi căile zeilor şi tu ai hotărât să urmezi ordinele comandantului tău, şi nu avertismentele maestrului tău La fiecare răscruce importantă ţi s-a dat o opţiune, ţi s-a dat o cale de scăpare Şi ai luat-o exact pe căile ce te-au adus aici Te afli în acest templu, îngenuncheată în faţa mea, doar pentru că aşa ai vrut Şi ştii că dacă vei da porunca, eu voi aduce ceva îngrozitor Voi distruge cu totul insula Mugen, la fel cum a fost distrus Speerul Prin alegerea ta, vor muri mulţi — Dar vor trăi mult mai mulţi, spuse Rin şi era aproape sigură că era adevărat Şi chiar dacă n-ar fi fost, era dispusă să rişte Ştia că va purta întreaga răspundere pentru crimele pe care era pe punctul să le comită, că va purta povara lor cât va trăi Însă merita De dragul răzbunării ei, merita Era pedeapsa divină pentru ceea ce dezlănţuise Federaţia asupra poporului ei Era dreptatea ei — Nu sunt oameni, şopti ea Sunt animale Vreau să-i arzi Până la ultimul — Şi ce o să-mi oferi în schimb? întrebă Phoenixul Preţul pentru a transforma urzeala lumii e imens Ce voia un zeu, mai ales Phoenixul? Ce voiau toţi zeii? — Pot să-ţi ofer adorare, promise ea Pot să-ţi dau un val nesfârşit de sânge Phoenixul înclină din cap Dorinţa lui era tangibilă, la fel de mare ca şi ura ei Zeul nu se putea abţine de la ceea ce-şi dorea cu ardoare; era un agent al distrugerii şi avea nevoie de un avatar Rin i-l putea oferi N-o face, ţipă năluca lui Mai’rinnen Tearza — Fă-o, şopti Rin — Voinţa ta e a mea, spuse Phoenixul Preţ de o clipă, în încăpere năvăli un aer magnific, un aer dulce care umplu plămânii fetei Apoi ea începu să ardă Durerea fu bruscă şi intensă N-avu timp nici să icnească Avea senzaţia că fiecare parte a ei fusese atacată dintr-odată de un perete mugitor de flăcări, care o sili să îngenuncheze şi apoi să se prăbuşească pe podea, când îi cedară genunchii Se zbătu şi se zvârcoli la baza sculpturii, înfigându-şi unghiile în podea, încercând să găsească o ancoră care s-o ajute să scape de durerea neînduplecată, care o mistuia în valuri tot mai intense Ar fi urlat, dar nu putea trage aer pe gâtul încleştat Păru să dureze o eternitate Rin ţipă şi scânci, implorând în tăcere silueta nepăsătoare ce plutea înaintea ei Orice, chiar şi moartea, ar fi fost mai bine decât ce i se întâmpla acum; nu voia decât să înceteze Însă moartea nu venea Rin nu murea, nu era nici măcar rănită Nu vedea nimic schimbat pe trup, chiar dacă avea impresia că-i mistuită de foc Nu, era întreagă, însă în interiorul ei ardea ceva Dispărea ceva ♦ Apoi se simţi smucită de o forţă infinit mai mare decât ea; capul îi zbură pe spate, braţele i se întinseră în părţi Devenise un canal O uşă deschisă, fără nicio strajă Puterea nu izvora din ea, ci dintr-o sursă înspăimântătoare din cealaltă parte; fata nu era decât portalul ce-i permitea să treacă în lumea aceasta Erupse într-o coloană de flăcări Focul umplu tot templul, se revărsă pe uşi şi în noaptea unde, la mare depărtare, copiii Federaţiei dormeau în paturile lor Întreaga lume era în flăcări ♦ Nu doar că preschimbase urzeala universului şi rescrisese istoria, ci o sfâşiase, făcuse o gaură largă în ţesătura realităţii şi-i dăduse foc cu furia nesătulă a unui zeu care nu poate fi controlat Cândva urzeala conţinuse poveştile a milioane de vieţi – vieţile tuturor bărbaţilor, femeilor şi copiilor de pe insula-arc –, civili care se duseseră la culcare liniştiţi, ştiind că faptele soldaţilor de dincolo de marea îngustă erau un vis îndepărtat şi îndeplineau făgăduiala împăratului lor: un destin măreţ în care fuseseră determinaţi să creadă încă de la naştere Într-o clipită poveştile lor fuseseră scrise până la sfârşit La un moment al timpului, oamenii aceia existaseră Şi apoi nu mai existaseră Pentru că nimic nu era scris Aşa îi spusese Phoenixul lui Rin şi aşa îi arătase Phoenixul Iar acum milioane de existenţe viitoare neîmplinite erau nimicite de foc, ca un cer plin de stele care se întunecă pe neaşteptate ♦ Rin nu putea îndura vinovăţia îngrozitoare, aşa că-şi închise mintea în faţa realităţii Îşi arse partea care ar fi simţit remuşcări pentru morţile acelea, fiindcă dacă le simţea, dacă o simţea pe fiecare în parte, ar fi fost sfâşiată Vieţile erau atât de multe, încât încetase să le mai considere drept ceea ce erau Acelea nu erau vieţi Se gândi la sunetul slab şi stins pe care-l scotea fitilul lumânării când ea îşi umezea degetele şi-l atingea Se gândi la beţişoarele aromate ce sfârâiau când ardeau până la capăt Se gândi la muştele pe care le strivise cu degetul Acelea nu erau vieţi Moartea unui soldat era o tragedie, pentru că fata îşi putea închipui durerea pe care el o simţea când îi venea sfârşitul: speranţele pe care le avusese, cele mai mici detalii, cum ar fi felul în care-şi îmbrăca uniforma, dacă avea familie, dacă avea copii cărora le spusese că-i va vedea de îndată ce se va întoarce de la război Viaţa lui era o lume întreagă clădită în jurul său, iar dispariţia acesteia era o tragedie Însă Rin nu putea s-o multiplice de mii de ori Genul acela de gândire nu era logic Scara era de neînchipuit Aşa că nici măcar nu-şi bătu capul să încerce Partea din ea care era capabilă să se gândească la aşa ceva nu mai funcţiona Acelea nu erau vieţi Erau numere Erau o scădere necesară ♦ I se păru că trecuseră multe ore până când durerea începu să dispară treptat Rin trăgea aer în piept cu gâfâieli adânci şi răguşite Aerul nu fusese nicicând aşa dulce Se îndreptă din poziţia fetală în care se ghemuise şi se săltă încet ţinându-se de sculptură ca să se sprijine Încercă să se ridice Îi tremurau picioarele Oriunde atingea piatra cu mâna, izbucneau flăcări Aprindea scântei la fiecare mişcare Oricare ar fi fost darul pe care i-l oferise Phoenixul, nu-l putea controla, nu-l putea stăpâni sau folosi în doze mici Era o revărsare de foc divin sosit direct din ceruri şi ea abia putea face faţă pe post de canal Abia putea rezista să nu se mistuie ea însăşi în flăcări Focul era pretutindeni: în ochii ei, revărsându-i-se din nări şi din gură Gâtul îi era mistuit de o senzaţie arzătoare şi deschise gura să urle, însă din ea izbucni foc, iar şi iar, o minge arzând în aer Reuşi cumva să se târască afară din templu Apoi se prăbuşi în nisip CAPITOLUL 26 Când se trezi într-o altă încăpere nefamiliară, Rin fu cuprinsă de o panică atât de puternică, încât nu mai putu să respire Nu din nou Nu! Fusese prinsă din nou, se afla iar în ghearele muganilor şi aveau s-o taie în bucăţi şi s-o jupoaie ca pe iepuri Însă când îşi aruncă braţele în lături, nicio legătură nu le ţinu în loc Şi când încercă să se ridice în şezut, nimic n-o opri Nu era legată cu vreun lanţ Greutatea pe care o simţea pe piept era o pătură subţire, nu o chingă Era întinsă pe un pat Nu legată pe o masă de operaţii Nu era înlănţuită de o podea Era doar un pat Se ghemui, strânse genunchii la piept şi se legănă până i se domoli răsuflarea şi se calmă destul cât să cerceteze împrejurimile Încăperea era mică, întunecoasă şi fără ferestre Podea de lemn Tavan de lemn, pereţi de lemn Podeaua se mişca sub ea, înclinându-se uşor înainte şi înapoi, cum şi-ar legăna o mamă pruncul Întâi crezu că fusese iar drogată, pentru că ce altceva ar fi putut explica legănatul ritmic al încăperii, deşi ea stătea nemişcată? Avu nevoie de ceva timp până să-şi dea seama că s-ar putea să fie pe mare Îşi îndoi încet membrele şi o străbătu un nou val de durere, încercă iarăşi şi, de data asta, duru mai puţin Uluitor, n-avea niciun membru rupt Era nevătămată Era întreagă, teafără Se rostogoli pe-o parte şi puse prudent tălpile desculţe pe podea Trase adânc aer în piept şi încercă să se ridice, dar picioarele i se îndoiră sub ea şi căzu imediat lângă patul micuţ Nu mai fusese niciodată pe mare I se făcu brusc greaţă şi, deşi avea stomacul gol, icni câteva minute peste marginea patului până reuşi să se stăpânească Nu mai avea pe ea cămaşa pătată şi zdrenţuită Cineva o îmbrăcase într-o robă neagră, curată Pânza îi păru ciudat de familiară, până o cercetă şi îşi dădu seama că mai purtase şi înainte astfel de straie Era un veşmânt Cike Pentru prima dată, îi trecu prin cap că s-ar putea să nu se afle pe teren ostil Sperând împotriva speranţei, necutezând să nădăjduiască, găsi puterea să stea în picioare Se apropie de uşă Braţul îi tremură când încercă mânerul Acesta se deschise Urcă pe prima scară pe care o văzu, ajunse pe o punte de lemn şi, când zări cerul liber deasupra ei, vineţiu în lumina înserării, îi veni să plângă — S-a trezit! Întoarse capul, năucită Cunoştea vocea Ramsa îi făcu semn din celălalt capăt al punţii Ţinea într-o mână un mop şi în cealaltă o găleată Îi zâmbi larg, puse jos mopul şi veni spre ea în fugă Vederea lui fu atât de neaşteptată, încât Rin rămase neclintită o vreme, privindu-l fără să înţeleagă Apoi porni şovăitor spre el, cu mâna întinsă Trecuse atâta vreme de când nu mai văzuse niciun Cike, încât era aproape convinsă că Ramsa era o iluzie, o farsă îngrozitoare pusă la cale de Shiro ca s-o tortureze Ar fi primit cu braţele deschise şi iluzia, dacă ar fi lăsat-o cel puţin să se agaţe de ceva Însă Ramsa era real – imediat ce ajunse la ea, îi dădu mâna deoparte şi-şi trecu braţele slăbănoage în jurul ei, într-o îmbrăţişare strânsă Şi când Rin îşi apăsă faţa de umărul lui slăbănog, fiecare parte a lui se simţea şi părea reală: silueta osoasă, căldura pielii, cicatricele din jurul peticului de pe ochi Era în carne şi oase Era acolo Nu visa Ramsa se desprinse de ea şi o privi, încruntându-se — Rahat, zise el Rahat — Ce-i? — Ochii, răspunse el — Ce-i cu ei? — Arată ca ai lui Altan La auzul numelui acela, Rin începu să plângă de-a binelea — Ei, haide, zise băiatul şi o mângâie stângaci pe cap E în regulă Eşti în siguranţă — Cum aţi unde? Printre suspine, punea întrebări sugrumate şi incoerente — Suntem la câţiva kilometri de coasta de sud, spuse Ramsa Ne duce Aratsha Noi credem că-i mai bine să ne ţinem departe de ţărm o vreme Lucrurile se cam complică pe continent — Noi ? repetă Rin cu răsuflarea întretăiată „Era oare posibil?” Ramsa încuviinţă, cu un rânjet larg — Suntem toţi aici Restul sunt sub punte Mă rog mai puţin gemenii, dar vin şi ei în câteva zile — Cum? întrebă Rin Cike nu ştiuseră ce se întâmplase la Chuluu Korikh N-aveau de unde să ştie ce se petrecuse în laboratorul de cercetare De unde ştiuseră să vină pe Speer? — Am aşteptat la punctul de întâlnire, aşa cum ordonase Altan, îi explică Ramsa Când am văzut că nu veniţi, ne-am dat seama că s-a-ntâmplat ceva Unegen a luat urma soldaţilor Federaţiei până la locul ăla Am ţinut totul sub observaţie, l-am trimis pe Unegen să-ncerce să găsească o cale de a vă lua, dar după aia Vocea lui Ramsa se stinse Mă rog Ştii tu — A fost Altan, zise Rin În momentul în care îi rosti numele simţi un nou junghi de durere, iar chipul i se schimonosi — Am văzut, spuse Ramsa încet Ne-am imaginat că el era — M-a salvat — Mda Ramsa şovăi Şi sigur e Rin începu să suspine — Futu-i, zise Ramsa încet Chaghan va trebui să-i spună cineva lui Chaghan — Unde-i el? — Pe-aproape Qara ne-a trimis mesaj printr-un corb, dar nu zicea prea multe, doar că vor sosi O să ne-ntâlnim cu ei curând Ştie ea cum să ne găsească Rin ridică privirea spre el — Cum m-aţi găsit pe mine? — După ce-am săpat mult printre cadavre Ramsa îi aruncă un zâmbet subţire Două zile am căutat supravieţuitori printre dărâmături Nimic Dup-aia prietenul tău s-a gândit să mergem pe insulă şi acolo am dat peste tine Zăceai pe o foaie de sticlă, Rin Peste tot în jurul tău era nisip şi tu erai pe o foaie de cristal limpede Era ca într-o poveste Un basm „N-a fost un basm”, îşi zise ea Arsese aşa de intens, că topise nisipul din jurul ei Nu fusese o poveste Fusese un coşmar — Cât am fost inconştientă? — Cam trei zile Te-am dus în cabina căpitanului Trei zile? De când nu mai mâncase? Aproape că i se înmuiară picioarele şi se sprijini repede de balustradă Era foarte ameţită Se întoarse către mare Apa împroşcată de valuri îi dădea o senzaţie minunată Se pierdu în gânduri pentru o clipă, bucurându-se de ultimele raze ale soarelui, până îşi veni în fire Întrebă încet: — Ce am făcut? Zâmbetul dispăru de pe chipul lui Ramsa Părea stingherit, încercând să se hotărască ce să spună, dar atunci se auzi o altă voce familiară din spate — Noi speram că ne vei spune tu asta ♦ Apoi apăru Kitay Fermecătorul, minunatul Kitay Uluitor de nevătămatul Kitay Avea în ochi o sclipire dură, pe care Rin n-o mai văzuse înainte Arăta de parcă îmbătrânise cu cinci ani Arăta ca tatăl lui Era ca o sabie ce fusese ascuţită, metal ce fusese călit — Eşti bine, şopti ea — I-am înduplecat să mă ia cu ei după ce ai plecat cu Altan, zise tânărul cu un zâmbet ironic Mi-a luat ceva timp să-i conving — Şi bine a făcut, completă Ramsa A fost ideea lui să te căutăm pe insulă — Şi am avut dreptate, adăugă Kitay Niciodată nu m-am bucurat mai mult că am avut dreptate Înaintă şi o îmbrăţişă strâns pe Rin Nu m-ai abandonat la Golyn Niis Nici eu nu puteam să te abandonez pe tine Rin nu-şi dorea decât să rămână veşnic în îmbrăţişarea lui Voia să uite totul, să uite de război, să uite de zeii ei Era suficient doar să existe, să ştie că prietenii ei erau în viaţă şi că până la urmă lumea nu era chiar atât de întunecată Însă nu putea rămâne în amăgirea aceea fericită Mult mai puternică decât dorinţa ei de a uita era dorinţa ei de a şti Ce făcuse Phoenixul? Ce realizase ea în templu? — Trebuie să ştiu ce am făcut, zise fata În clipa asta Ramsa părea stânjenit Era ceva ce nu-i spusese — Ce-ar fi să mergem sub punte? propuse el, aruncându-i o privire lui Kitay Toţi ceilalţi sunt în careu Probabil că-i mai bine dacă discutăm cu toţii Rin dădu să-l urmeze, însă Kitay o prinse de încheietură, îi aruncă o privire întunecată lui Ramsa — De fapt, zise el, aş prefera să discut singur cu ea Băiatul se uită nedumerit la Rin, dar ea încuviinţă şovăitor — Sigur Ramsa făcu câţiva paşi în spate Suntem sub punte când eşti gata ♦ Kitay rămase tăcut până se îndepărtă suficient ca să nu mai audă Rin îi cercetă chipul, dar nu reuşi să-şi dea seama la ce se gândea Ce se întâmplase? De ce nu părea mai fericit s-o vadă? Avea impresia că o va lua razna dacă el nu va spune ceva — Deci e adevărat, zise Kitay în cele din urmă Chiar poţi invoca zeii Nu-şi luase privirea de la ea Rin îşi dorea să fi avut o oglindă, ca să-şi poată vedea propriii ochi stacojii — Ce e? Ce nu-mi spuneţi? — Chiar n-ai nicio idee? şopti el Rin se dădu înapoi, dintr-odată înspăimântată Avea o idee Avea mai mult decât o idee Însă avea nevoie de o confirmare — Nu ştiu ce vrei să spui, zise ea — Vino cu mine, îi răspunse Kitay Îl urmă de-a lungul punţii, până ajunseră în cealaltă parte a corabiei Atunci, Kitay întinse mâna spre orizont — Priveşte În depărtare, peste apă, se ridica un nor, cel mai nefiresc pe care-l văzuse Rin vreodată Era o masă imensă şi densă de cenuşă, care se întindea peste pământ ca o revărsare Arăta ca un nor de furtună, dar se înălţa din pământul întunecat, nu era adunat în cer Vălătuci mari de fum cenuşiu şi negru se ridicau sub forma unei ciuperci care creştea încet Luminat din spate de razele roşii ale soarelui la apus, arăta de parcă revărsa pâraie de sânge în ocean Părea ceva viu, un gigant de fum răzbunător ridicat din adâncurile oceanului Într-un fel, era frumos, aşa cum era frumoasă şi împărăteasa: încântător şi înspăimântător în acelaşi timp Rin nu-şi putea desprinde privirea — Ce-i asta? Ce s-a-ntâmplat? — N-am văzut când s-a-ntâmplat, răspunse Kitay Am simţit doar Chiar şi la kilometri buni de ţărm, tot am simţit O cutremurare puternică sub picioare O smucitură bruscă, apoi totul a rămas nemişcat Când am ieşit pe punte, cerul era negru ca tăciunele Cenuşa a acoperit soarele zile în şir Ăsta-i primul apus pe care-l văd de când te-am găsit Rin simţi cum i se chircesc măruntaiele Bucata aceea mică de pământ întunecată, acolo, în depărtare era Mugen? — Ce este? întrebă ea încet Ce este norul? — Scurgeri piroclastice Nori de cenuşă Mai ţii minte vechile erupţii ale munţilor de foc despre care am învăţat la cursul lui Yim? întrebă Kitay Rin încuviinţă din cap — Asta s-a întâmplat Pământul de sub insulă era stabil de mii de ani şi apoi a erupt fără niciun avertisment Am petrecut câteva zile, încercând să-mi dau seama cum s-a-ntâmplat Încercând să-mi închipui cum a fost pentru oamenii de pe insulă Bag mâna în foc că majoritatea au fost incineraţi în casele lor Supravieţuitorii n-aveau cum s-o mai ducă prea mult Toată insula e cuprinsă de o furtună de vapori otrăvitori şi resturi topite, zise Kitay Glasul lui era ciudat de lipsit de intonaţie N-am putea să ne apropiem mai mult, nici dacă am încerca Ne-am sufoca Corabia ar arde din cauza căldurii, dacă ne-am apropia la mai puţin de un kilometru — Deci Mugen nu mai există? şopti Rin Au murit toţi? — Dacă n-au murit, vor muri în curând, răspunse Kitay Mi-am imaginat de multe ori Am pus lucrurile cap la cap din ce am învăţat Muntele de foc a azvârlit probabil o avalanşă de cenuşă fierbinte şi gaze vulcanice Probabil că le-a înghiţit toată ţara Dacă n-au fost cuprinşi de flăcări, s-au sufocat Dacă n-au murit sufocaţi, au fost îngropaţi sub dărâmături Şi dacă nu i-au omorât astea, atunci vor muri de foame, pentru că sunt absolut sigur că pe insulă nu va mai creşte nimic acum, fiindcă cenuşa a distrus agricultura După ce lava se va întări, insula va fi un mormânt solidificat Rin ţintuia cu privirea norul de cenuşă, privea fumul care încă se ridica, puţin câte puţin, ca un furnal arzând veşnic Federaţia Mugen devenise similară temniţei din Chuluu Korikh Insula de peste strâmtoarea îngustă se preschimbase într-un munte de piatră Cetăţenii Federaţiei erau prizonieri rămaşi în anabioză, care n-aveau să se mai trezească niciodată Oare chiar distrusese insula? Rin simţi un val de confuzie panicată Imposibil N-avea cum Un asemenea dezastru natural nu putea fi opera ei Era o coincidenţă bizară Un accident Într-adevăr făcuse ea asta? Totuşi, o simţise, exact în momentul erupţiei Ea o declanşase Ea o chemase Simţise fiecare dintre vieţile acelea stingându-se într-o clipită Simţise exaltarea Phoenixului, trăise indirect setea lui înnebunită de sânge Distrusese o ţară întreagă cu puterea furiei ei Făcuse Mugenului ceea ce Federaţia făcuse Speerului — Insula Moartă era periculos de aproape de norul de cenuşă, spuse Kitay în cele din urmă E un miracol că trăieşti — Nu, nu este, răspunse ea A fost vrerea zeilor Kitay arăta de parcă se străduia să vorbească Rin îl privi, dezorientată De ce nu era uşurat s-o vadă? De ce arăta de parcă se întâmplase ceva îngrozitor? Supravieţuise! Era bine! Reuşise să iasă din templu! — Trebuie să ştiu ce ai făcut, spuse el în cele din urmă Tu ai vrut asta? Fata începu să tremure fără să ştie de ce şi apoi încuviinţă Ce rost avea să-l mintă acum pe Kitay? Ce rost avea să mintă pe oricine? Ştiau cu toţii de ce era în stare Şi, îşi dădu seama, voia ca ei să ştie — A fost voinţa ta? întrebă el — Ţi-am spus, şopti Rin M-am dus la zeul meu I-am spus ce voiam Kitay păru îngrozit — Vrei să spui adică zeul tău te-a pus să faci aşa ceva? — Zeul meu nu m-a pus să fac nimic, răspunse ea Zeii nu pot alege în locul nostru Pot doar să ne ofere puterea lor, iar noi o putem mânui Şi aşa am şi făcut, asta am ales, înghiţi un nod Nu regret Tânărul se albise la faţă — Tocmai ai omorât mii de oameni nevinovaţi — M-au torturat! L-au ucis pe Altan! — Ai făcut Mugenului exact ce făcuse Mugenul în Speer — Meritau! — Cum poate să merite cineva aşa ceva? ţipă Kitay Cum, Rin? Fata era uluită De ce era supărat pe ea? Avea măcar idee prin ce trecuse? — Nu ştii ce au făcut, şopti ea Nu ştii ce aveau de gând Ne-ar fi omorât pe toţi Nu le pasă de vieţile omeneşti Sunt — Sunt monştri! Ştiu! Am fost la Golyn Niis! Am zăcut printre cadavre zile în şir! Dar tu Kitay se sufoca în propriile cuvinte Tu te-ai întors şi ai făcut acelaşi lucru Civili Nevinovaţi Copii, Rin Tocmai ai îngropat o ţară întreagă şi nu simţi nimic — Erau monştri! urlă Rin Nu erau umani! Kitay deschise gura Nu scoase niciun sunet O închise la loc Când vorbi în cele din urmă, părea aproape să izbucnească în lacrimi — Te-ai gândit vreodată, spuse el rar, că exact asta credeau şi ei despre noi? Se uitară încruntaţi unul la altul, răsuflând greu Rin simţea cum îi bubuie sângele în urechi Cum îndrăznea? Cum îndrăznea să stea aici şi s-o acuze că ar fi comis atrocităţi? Nu văzuse interiorul laboratorului, nu ştiuse cum intenţiona Shiro să-i ucidă pe toţi nikara nu-l văzuse pe Altan îndreptându-se spre doc şi aprinzându-se ca o torţă umană Rin reuşise să-şi răzbune poporul Salvase Imperiul Kitay n-avea s-o judece pentru asta N-avea să-i permită — Dă-te din calea mea! se răsti ea Trebuie să mă duc la ai mei Kitay părea extenuat — Pentru ce, Rin? — Avem treabă de făcut, spuse ea scurt Nu s-a terminat — Vorbeşti serios? Ai ascultat ceva din ce ţi-am spus? Mugenul e terminat! strigă Kitay — Nu Mugenul, răspunse Rin Mugenul nu-i ultimul duşman — Ce vrei să spui? — Vreau război împotriva împărătesei — Împotriva împărătesei? Kitay părea consternat — Su Daji ne-a trădat, spuse ea Aşa ne-au găsit, aşa au ştiut că vom fi la Chuluu Korikh — E o nebunie — Au spus chiar ei! Muganii au zis că Kitay se holbă la ea — Şi nu ţi-a trecut prin cap că aveau motive să mintă? — Nu în legătură cu asta Ştiau cine suntem Ştiau unde vom fi Numai ea ştiuse asta Începu să răsufle repezit Furia revenise Trebuie să ştiu de ce a făcut-o Şi după aceea trebuie s-o pedepsesc Şi s-o fac să sufere — Tu auzi ce spui? Are importanţă cine pe cine a vândut? Kitay o prinse de umeri şi o scutură cu putere Uită-te în jurul tău Uite ce s-a-ntâmplat cu lumea asta Toţi prietenii noştri sunt morţi Nezha Raban Irjah Altan Rin tresări la fiecare nume, însă Kitay urmă, fără milă: întreaga noastră lume a fost dată peste cap şi tu tot mai vrei război? — Războiul a venit deja Pe tronul Imperiului stă un trădător, spuse ea cu încăpăţânare O să am grijă să ardă în flăcări Kitay îi dădu drumul, iar expresia de pe chipul lui o buimăci O privea ca pe o străină Părea înspăimântat de ea — Nu ştiu ce ţi s-a-ntâmplat în templul ăla, spuse el, dar tu nu eşti Fang Runin ♦ Kitay o lăsă pe punte Nu mai veni s-o caute după aceea Rin îi văzu pe Cike în bucătăria de sub punte, dar nu se duse la ei Era prea istovită, prea extenuată Se întoarse în cabină şi se încuie înăuntru Crezu – speră, de fapt – că Kitay o va căuta, dar nu se întâmplă aşa Când plânse, nimeni n-o alină Se înecă în propriile-i lacrimi şi-şi îngropă faţa în saltea Îşi înăbuşi ţipetele în umplutura de paie, apoi hotărî că nu-i păsa dacă o aude cineva şi urlă în întuneric Baji veni la uşă, cu o tavă cu mâncare Rin refuză O oră mai târziu, Enki intră cu forţa Îi ceru să mănânce Rin refuză din nou Enki îi spuse că nu făcea nimănui vreun serviciu dacă murea de foame Ea fu de acord să mănânce dacă-i va da opiu — Nu cred că-i o idee prea bună, zise bărbatul uitându-se la faţa ei suptă, la părul încurcat şi ciufulit — Nu-i asta, zise Rin N-am nevoie de seminţe Am nevoie de fum — Pot să-ţi fac o doză pentru dormit — N-am nevoie de somn, insistă ea Am nevoie să nu simt nimic Pentru că Phoenixul n-o părăsise când ea se târâse afară din templu Îi vorbea acum tot timpul, era o prezenţă permanentă în mintea ei, înfometată şi sălbatică Fusese extaziat pe punte Văzuse norul de cenuşă şi-l considerase o prosternare Rin nu-şi putea separa gândurile de dorinţa Phoenixului Putea să i se opună, şi atunci probabil că ar fi înnebunit Sau putea s-o accepte şi s-o iubească „Dacă m-ar vedea Jiang acum”, îşi dădu ea seama, „m-ar închide în Chuluu Korikh ” În definitiv, acolo era locul ei Jiang ar fi spus că varianta nobilă ar fi fost să se zidească singură „Nici pomeneală”, gândi fata N-ar fi păşit niciodată de bunăvoie în Chuluu Korikh, nu câtă vreme împărăteasa Su Daji mai trăia Nu câtă vreme Feylen era în libertate Ea era singura persoană suficient de puternică să-i oprească, pentru că acum deţinea o putere la care Altan doar visase Acum înţelegea că Phoenixul avusese dreptate: Altan fusese slab Deşi încercase din răsputeri, Altan rămăsese slab Fusese mutilat de anii petrecuţi în captivitate El nu-şi alesese de bunăvoie furia, ci îi fusese provocată, lovitură după lovitură, tortură după tortură, până când reacţionase exact aşa cum ar reacţiona un lup rănit, ridicându-se să muşte mâna care-l loveşte Mânia lui Altan era sălbatică şi necontrolată; el era un recipient ambulant pentru Phoenix Nu avusese niciodată un cuvânt de spus în drumul său în căutarea răzbunării Altan nu putea negocia cu zeul aşa cum putea face Rin Ea n-o luase razna, era convinsă Era întreagă Pierduse multe, da, dar îşi păstrase mintea întreagă Îşi lua propriile decizii Alesese să accepte Phoenixul Alesese să-l lase să-i invadeze mintea Cu toate astea, dacă voia să-şi păstreze gândurile doar pentru ea, trebuia să nu se gândească la absolut nimic Dacă voia un răgaz în care să nu simtă setea de sânge a Phoenixului, avea nevoie de pipă Cugetă cu glas tare în beznă în timp ce trăgea în piept drogul acela greţos de dulce Înăuntru, afară Înăuntru, afară „Am devenit ceva minunat”, îşi zise ea „Am devenit ceva îngrozitor ” Oare acum era o zeiţă sau un monstru? Poate niciuna Poate ambele ♦ Rin era ghemuită în pat când gemenii ajunseră în cele din urmă la bord Ea ştiu că sosiseră abia când îi apărură neanunţaţi în uşa cabinei — Deci ai reuşit, spuse Chaghan Rin se ridică în şezut O prinseseră într-un moment mai rar, când era trează Nu se mai atinsese de pipă de câteva ore, însă numai pentru că dormise Qara se repezi înăuntru şi o îmbrăţişă Fata acceptă îmbrăţişarea, cu ochii lărgiţi de şoc Qara fusese întotdeauna foarte reţinută Foarte distantă Ridică stângaci braţul, încercând să se hotărască dacă s-o bată pe umăr Însă femeia se trase înapoi la fel de brusc — Eşti fierbinte, spuse ea — Nu pot să scap, zise Rin E cu mine E tot timpul cu mine Qara îi atinse uşor umerii şi-i aruncă o privire înţelegătoare, compătimitoare — Te-ai dus la templu — Eu am făcut-o, zise Rin Norul ăla de cenuşă Eu am fost — Ştiu, îi răspunse Qara Am simţit şi noi — Feylen, spuse Rin Feylen e liber, a evadat, am încercat să-l oprim, dar — Ştim, spuse Chaghan Am simţit şi asta Stătea rigid în pragul uşii şi părea că-i rămăsese ceva în gât Unde-i Altan? întrebă el în cele din urmă Rin nu spuse nimic Rămase pe loc, susţinându-i privirea Chaghan clipi şi scoase un sunet ca de animal bătut — Nu-i posibil, spuse el foarte încet — E mort, zise Rin Se simţea foarte obosită Renunţă S-a dus — Dar aş fi simţit L-aş fi simţit că se duce, insistă bărbatul — Aşa credem toţi, spuse ea sec — Minţi — De ce-aş minţi? Eram acolo Am văzut când s-a-ntâmplat Chaghan ieşi furios din cabină şi trânti uşa în urma lui Qara coborî privirea spre Rin În clipa aceea n-avea obişnuita ei expresie mânioasă Părea doar tristă — Tu înţelegi, spuse ea Rin înţelegea prea bine — Ce-aţi făcut? Ce s-a-ntâmplat? o întrebă în cele din urmă pe Qara — Am câştigat războiul în nord, răspunse femeia, strângându-şi mâinile în poală Am urmat ordinele Ultima operaţiune, disperată, a lui Altan implicase nu unul, ci două atacuri În sud, o luase cu el pe Rin ca să deschidă Chuluu Korikh Iar în nord îi trimisese pe gemeni Inundaseră fluviul Murui Delta văzută de fată de pe tărâmul spiritului fusese Barajul celor Patru Defileuri, cel mai mare sistem de stăvilare care împiedica Muruiul să se reverse în cele patru provincii învecinate Altan ordonase ruperea stăvilarelor, ca să devieze fluviul spre sud, într-un canal mai vechi, tăind ruta de aprovizionare a Federaţiei către sud Era un plan aproape identic cu cel pe care-l propusese Rin la ora de Strategie în primul an la Academie Îşi aducea aminte obiecţiile Venkăi „Nu poţi să distrugi pur şi simplu un baraj aşa Durează ani de zile să-l reconstruieşti Nu se va inunda doar valea, ci şi toată delta E vorba despre foamete Dizenterie ” Rin îşi strânse genunchii la piept — Presupun că n-are rost să-ntreb dacă aţi evacuat mai întâi satele Qara râse fără să zâmbească — Tu ai evacuat? Cuvintele acelea fură ca o palmă Fata nu gândise în timp ce acţionase Se întâmplase Fusese o decizie care i se impusese Şi fusese şi fusese Începu să tremure — Ce am făcut, Qara? Până acum nu pricepuse cu adevărat amploarea reală a faptelor ei atroce Numărul de vieţi pierdute, enormitatea forţei pe care o invocase fusese un concept abstract, o imposibilitate ireală Meritase? Era destul ca să plătească pentru Golyn Niis? Pentru Speer? Cum putea ea să compare vieţile pierdute? Un genocid împotriva altuia – cum se echilibrau în balanţa justiţiei? Şi cine era Rin, să-şi închipuie că putea să facă o asemenea comparaţie? O prinse pe Qara de încheietură — Ce am făcut? — Ce am făcut şi noi, zise Qara Am câştigat un război — Nu, am omorât Rin se sufocă Nu putea termina ce avea de spus Însă femeia păru dintr-odată mânioasă — Ce vrei de la mine? Vrei iertare? Nu-ţi pot oferi aşa ceva — Voiam doar — Ai vrea să comparăm numărul morţilor? întrebă Qara tăios Ai vrea să discutăm cine-i mai vinovat? Tu ai provocat o erupţie şi noi o inundaţie Sate întregi, înecate într-o clipă Făcute una cu pământul Tu ai distrus inamicul Noi am omorât nikara Rin nu putea decât să se holbeze la ea Qara îşi smulse braţul din strânsoare — Nu te mai uita aşa Ne-am luat deciziile şi am supravieţuit cu ţara neatinsă Ceea ce merită, merită — Dar am asasinat — Am câştigat un război! strigă Qara L-am răzbunat pe el, Rin El nu mai este, dar l-am răzbunat Fata nu răspunse şi Qara o prinse de umeri, adâncindu-şi degetele dureros în carnea ei — Asta trebuie să-ţi spui, rosti ea cu înverşunare Trebuie să fii convinsă c-a fost necesar C-a împiedicat ceva mai rău de-atât Şi, chiar dacă nu-i aşa, e minciuna pe care o să ne-o tot spunem, începând de azi şi în fiecare zi de-acum înainte Ai luat o hotărâre Nu mai poţi face nimic acum S-a terminat Asta îşi spusese şi Rin pe insulă Asta îşi spusese când vorbise cu Kitay Şi mai târziu, în toiul nopţii, când nu va putea dormi din cauza coşmarurilor şi va trebui să-şi ia pipa, va face cum spusese Qara şi-şi va repeta întruna că ceea ce este săvârşit e bun săvârşit Însă femeia greşea undeva Nu se terminase N-avea cum să se termine pentru că trupele Federaţiei încă se aflau pe continent, împrăştiate prin tot sudul; pentru că Chaghan şi Qara nu reuşiseră să-i înece pe toţi soldaţii Şi acum nu mai aveau un conducător de care să asculte şi nici cămine la care să se întoarcă, şi din cauza asta erau disperaţi, imprevizibili şi periculoşi Şi undeva pe continent se afla o împărăteasă care stătea pe un tron improvizat, refugiindu-se într-o nouă capitală de război, pentru că Sinegardul fusese distrus de un conflict inventat chiar de ea Poate că deja aflase că insula-arc nu mai exista Suferea că pierduse un aliat? Era uşurată că scăpase de un duşman? Poate că-şi asumase deja o victorie pe care n-o plănuise; poate că o folosea ca să-şi consolideze puterea Mugen nu mai exista, însă duşmanii lui Cike se înmulţiseră Iar ei deveniseră acum luptători independenţi, care nu mai erau loiali coroanei ce-i trădase Nimic nu se terminase ♦ Până atunci Cike nu mai avusese parte de moartea unui comandant Prin natura ocupaţiei lor, schimbarea la comandă era în mod inevitabil complicată Foştii comandanţi fie înnebuniseră şi trebuiseră târâţi împotriva voinţei lor în Chuluu Korikh, fie fuseseră ucişi în misiune şi nu se mai întorseseră niciodată Puţini muriseră cu asemenea măreţie ca Altan Trengsin Îşi luară rămas-bun la răsărit Întreaga divizie se adună pe puntea din faţă, toţi solemni în robele lor negre Ritualul nu era o ceremonie nikara Era o ceremonie speerană Qara vorbi pentru toţi Conduse ea însăşi ceremonialul, întrucât Prezicătorul Chaghan refuzase Întrucât nu putuse — Speeranii îşi incinerau morţii, zise ea Credeau că trupurile lor sunt doar vremelnice Din cenuşă venim, în cenuşă ne-ntoarcem Pentru speerani, moartea nu era un final, ci doar o mare întâlnire Altan ne-a părăsit ca să se ducă acasă Altan s-a întors în Speer Qara ridică braţele deasupra apei Începu o incantaţie, nu în graiul speeranilor, ci în graiul ritmat al hinterlandezilor Păsările ei se roteau deasupra într-un omagiu tăcut Iar vântul însuşi păru să stea, legănatul valurilor se opri, de parcă universul încremenise de pierderea lui Altan Cike stăteau aliniaţi în uniformele negre identice, privind-o fără cuvinte pe Qara Braţele lui Ramsa erau încrucişate strâns peste pieptul lui îngust şi umerii gârboviţi ca şi cum s-ar fi strâns în el însuşi Baji îi puse în tăcere o mână pe umăr Rin şi Chaghan stăteau în spate, despărţiţi de restul diviziei Kitay nu se vedea nicăieri — Ar trebui să fi avut cenuşa lui, rosti Chaghan amar — Cenuşa lui este deja în mare, răspunse Rin Chaghan se încruntă spre ea Avea ochii roşii de durere, injectaţi Pielea palidă era întinsă aşa de tare peste pomeţii înalţi, că arăta şi mai scheletic decât de obicei Părea să nu fi mâncat de zile întregi Credeai că dintr-o clipă în alta ar putea fi luat de vânt Rin se întrebă cât va mai trece până n-o va mai acuza în sinea lui pentru moartea lui Altan — Presupun c-a dat tot ce a avut, zise Chaghan, arătând cu capul spre haosul cenuşiu în care se transformase Federaţia Mugen Trengsin şi-a căpătat răzbunarea până la urmă — Ba nu Chaghan se crispă — Explică — Nu Mugen l-a trădat, zise ea Nu Mugen l-a târât în muntele ăla Nu Mugen a vândut Speerul, ci împărăteasa — Su Daji? întrebă sceptic Chaghan De ce? Ce-ar fi avut de câştigat? — Nu ştiu, dar am de gând să aflu — Tenega, înjură Chaghan Arăta ca şi cum tocmai şi-ar fi dat seama de ceva Încrucişă braţele subţiri pe piept şi mormăi în graiul lui: Dar e evident — Ce? — Ai aruncat Hexagrama Năvodului, spuse el Năvodul înseamnă capcane, trădări Laţurile capturării voastre v-au fost întinse înainte Probabil că a trimis Federaţiei un mesaj în clipa când lui Altan i-a intrat în cap să se ducă în muntele ăla blestemat Este gata să meargă, dar urmele i se întretaie Aţi fost tot timpul pioni în jocul altcuiva — N-am fost pioni, ripostă Rin Şi nu te purta de parcă te-ai fi aşteptat să se-ntâmple În clipa aceea, simţi o izbucnire bruscă de furie – faţă de tonul profesoral al lui Chaghan, de cugetările lui retrospective, de parcă le văzuse pe toate, de parcă se aşteptase la ce se întâmplase, de parcă ştiuse tot timpul mai multe decât Altan Hexagramele tale sunt logice numai privind retrospectiv şi nu dau niciun indiciu când le arunci Hexagramele tale sunt al naibii de inutile Chaghan se încordă — Hexagramele mele nu sunt inutile Eu văd forma lumii Înţeleg natura schimbătoare a realităţii Am citit nenumărate Hexagrame pentru comandanţii Cike Rin pufni — Şi în toate Hexagramele pe care le-ai citit pentru Altan, n-ai văzut niciodată că s-ar putea să moară? Spre surprinderea ei, bărbatul tresări Ştia că nu era corect să-i arunce acuzaţii când moartea lui Altan nu era din vina lui, dar avea nevoie să se descarce, avea nevoie să mai acuze şi pe altcineva în afară de ea Nu-l putea suporta pe Chaghan, cu aerul lui atotştiutor, care prevăzuse tragedia aceasta, pentru că nu o prevăzuse Altan şi cu ea se duseseră orbeşte în munte, iar el îi lăsase — Ţi-am spus, zise Chaghan, Hexagramele nu pot prezice viitorul Sunt înfăţişări ale lumii aşa cum este ea, descrieri ale forţelor aflate în acţiune Zeii Panteonului reprezintă şaizeci şi patru de forţe fundamentale, iar Hexagramele reflectă mişcările lor ondulatorii — Şi niciuna dintre mişcările alea nu zicea: Nu vă duceţi în muntele acela, veţi fi omorâţi? — L-am avertizat, spuse încet bărbatul — Ai fi putut încerca mai tare, rosti Rin amar, deşi ştia că era o acuzaţie nedreaptă pe care o spusese doar ca să-l rănească pe Chaghan I-ai fi putut spune că va muri — Toate Hexagramele lui Altan vorbeau despre moarte, zise Chaghan Nu m-aşteptam să se întâmple de data asta Rin izbucni în râs — N-ar trebui să fii Prezicător? Vezi vreodată ceva util? — Am văzut Golyn Niis, nu? se răsti el Însă în clipa în care cuvintele îi ieşiră din gură se înecă, iar trăsăturile i se schimonosiră de durere Rin nu spuse ce gândeau amândoi: poate că Altan n-ar fi murit, dacă nu s-ar fi dus la Golyn Niis Regreta că nu rămăseseră în Khurdalain să ducă bătălia aceea până la capăt Regreta că nu abandonaseră cu totul Imperiul şi nu fugiseră înapoi la Castelul Nopţii, lăsând Federaţia să devasteze satele, iar ei aşteptând în munţi să se termine violenţele, în siguranţă, izolaţi şi vii Chaghan arăta atât de nefericit, încât furia lui Rin se risipi Până la urmă, el încercase să-l oprească pe Altan Nu reuşise Niciunul dintre ei n-ar fi reuşit să-l întoarcă pe Altan din goana lui nebună spre moarte Chaghan n-avusese cum să prezică viitorul lui Altan, pentru că viitorul nu era scris niciunde Altan îşi făcuse alegerile; la Khurdalain, la Golyn Niis şi în cele din urmă pe cheiul acela, şi niciunul dintre ei nu l-ar fi putut opri — Ar fi trebuit să-mi dau seama, zise bărbatul după un timp Avem un duşman pe care-l iubim — Ce? — Asta am citit în Hexagrama lui Altan Cu luni de zile în urmă — Se referă la împărăteasă, spuse ea — Probabil, răspunse Chaghan şi-şi întoarse privirea către mare Priviră în tăcere şoimii Qarei Păsările zburau în cercuri largi, ca şi cum erau călăuze, ca şi cum puteau conduce un spirit către ceruri Rin se gândi la parada aceea care avusese loc cu foarte multă vreme în urmă, la marionetele animalelor din Menajeria împăratului La kirinul maiestuos, fiara nobilă cu cap de leu ce apărea în ceruri la moartea unui conducător măreţ Oare va apărea un kirin şi pentru Altan? Merita el unul? Îşi dădu seama că nu putea răspunde la întrebare — Împărăteasa ar trebui să fie ultima ta grijă, zise Chaghan după o vreme Feylen devine tot mai puternic Şi a fost întotdeauna puternic Aproape mai puternic decât Altan Rin se gândi la norul de furtună pe care-l văzuse deasupra munţilor La ochii aceia albaştri plini de răutate — Ce vrea? — Cine ştie? Zeul celor Patru Vânturi este una dintre cele mai nestatornice entităţi din Panteon Toanele lui sunt cu totul imprevizibile Azi e o briză blândă, iar mâine spulberă sate întregi Scufundă corăbii şi dărâmă oraşe Ar putea însemna sfârşitul ţării ăsteia Chaghan vorbea nepăsător, detaşat, de parcă nu-i păsa dacă Nikanul ar fi fost distrus mâine Rin se aşteptase la acuzaţii şi învinovăţiri, însă nu auzise nimic de felul acela; doar detaşare, de parcă pe hinterlandez nu-l mai interesau treburile Nikanului dacă Altan nu mai exista Poate că aşa şi era — O să-l oprim, spuse Rin Bărbatul ridică indiferent din umeri — Succes O să vă termine pe toţi — Atunci, o să ne comanzi tu? El clătină din cap — Nu pot Chiar şi când am fost locotenentul lui Tyr, am ştiut că nu pot fi niciodată comandant Am fost Prezicătorul lui Altan, dar n-am fost niciodată menit să fiu comandant — De ce? — Un străin în fruntea celei mai letale divizii a Imperiului? Nu prea cred Chaghan îşi încrucişă braţele la piept Nu, Altan şi-a numit succesorul înainte să plecăm spre Golyn Niis Rin ridică brusc capul Asta era ceva nou — Cine? Chaghan o privi de parcă nu-i venea să creadă că-l întrebase asta — Tu, spuse el, ca şi cum era evident Rin avu senzaţia că primise un pumn în plex Altan o numise succesorul lui Îi încredinţase moştenirea lui Scrisese şi semnase ordinul cu sânge înainte să fi plecat măcar din Khurdalain — Sunt comandantul Cike, spuse ea şi apoi trebui să repete cuvintele înainte să-şi piardă înţelesul Avea un statut echivalent cu generalii Căpeteniilor Avea puterea să comande Cike aşa cum voia — Eu conduc Cike Chaghan o privi pieziş, cu o expresie întunecată — O să te dezlănţui în numele lui Altan, nu-i aşa? — O să-i găsesc şi o să-i omor pe toţi cei care s-au făcut vinovaţi, spuse Rin Nu mă poţi opri El râse sec, tăios — Nici n-am de gând Îi întinse mâna Rin o prinse, iar pământul acoperit de ape şi cerul sufocat de cenuşă fură martori la pactul dintre Prezicător şi speerană Ea şi Chaghan ajunseseră la o înţelegere Nu mai erau rivali, concurând pentru bunăvoinţa lui Altan Erau aliaţi acum, legaţi de atrocităţile comune pe care le comiseseră Aveau de ucis un zeu De remodelat o lume De alungat o împărăteasă Erau legaţi de sângele pe care-l vărsaseră Erau legaţi de suferinţă Erau legaţi de ceea ce li se întâmplase Nu Fetei nu i se întâmplaseră toate astea Noi nu vă obligăm să faceţi nimic, îi şoptise Phoenixul, şi spusese adevărul În ciuda puterii sale, Phoenixul n-o putuse sili pe Tearza să i se supună Şi n-ar fi putut-o sili pe Rin să se supună, pentru că ea acceptase din toată inima târgul Jiang nu avea dreptate Rin nu lucra cu forţe pe care nu le putea controla, pentru că zeii nu erau periculoşi Zeii nu deţineau deloc putere, decât cea pe care le-o oferea ea Zeii puteau influenţa universul doar cu ajutorul unor oameni ca ea Destinul nu-i fusese scris în stele sau în registrele Panteonului Rin îşi luase deciziile singură şi independent Şi deşi le cerea ajutorul în luptă, zeii erau instrumentele ei de la început şi până la sfârşit Nu era victima destinului Era ultima speerană, comandantul Cike şi un şaman care chema zeii la ordin Şi avea să cheme zeii să facă lucruri îngrozitoare 